
החברה הממשלתית לתיירות בע"מ

העסקת יועצים

הגופים המבוקרים: החברה הממשלתית לתיירות בע"מ, משרד התיירות ורשות החברות הממשלתיות.

ליקוי

1.		החברה העסיקה שנים רבות יועץ הנדסי; במהלך השנים לא בוצעו ההליכים הנדרשים לבחירתו על פי חוק חובת המכרזים, התשנ"ב-1992 (להלן - החוק), והתקנות על פיו. 

מעקב 
החברה הממשלתית לתיירות

1. 		החברה פועלת עפ"י כל דין, ובכלל זה חוק חובת המכרזים ותקנותיו, ובהתאם לנהלי רשות החברות, חוזריה והנחיותיה, וכך תמשיך לעשות, לרבות רענון הכללים והנהלים הרלוונטיים.
		ראה הערות רה"מ 62 חלק ראשון עמ' 277. 

ליקוי

2.		השכר ששילמה החברה ליועץ ההנדסי וליועצת החוזים חרג מתעריפי החשב הכללי המרביים הרלוונטיים, שאותם אימצה החברה בנהליה. סך החריגה בשכר היה 564,000 ש"ח, שהם כ-37% מהשכר ששולם ליועצים אלו בשנים 2010-2007.

מעקב
החברה הממשלתית לתיירות

2. 		החל מה- 01.01.12 נקלט בחברה הממשלתית לתיירות (להלן: חמ"ת) כלכלן, אשר במסגרת תפקידו אמון על קביעת התעריפים ליועצים ונותני שירותים, וזאת בהתאם להוראות החשכ"ל ונהלי החברה. 
		ראה הערות רה"מ 62 חלק ראשון עמ' 277. 

ליקוי

3.		בשנת 2007 אישר דירקטוריון החברה מבנה ארגוני ותהליך שינוי ארגוני אשר הוצע על ידי יועץ ארגוני. השינויים היו אמורים, בין השאר, לחסוך לחברה את הצורך בשירותיהם של היועץ ההנדסי ויועצת החוזים. אף שהחברה ביצעה שינויים לפי המלצת היועץ הארגוני ובכללם קליטת עובדים חדשים והקמת אגף פיתוח, היא המשיכה, עד מועד סיום הביקורת (יולי 2011), להעסיק את שני היועצים הללו.

מעקב 
החברה הממשלתית לתיירות 

3. 		היועץ ההנדסי סיים את תפקידו ב- 31.12.11, ובמקומו מבצע את העבודה מהנדס החברה אשר נקלט לעבודה בחמ"ת במהלך חודש ספטמבר 2011. יועצת החוזים סיימה את תפקידה בחמ"ת ב- 05.05.12, כאשר בתאריך 01.01.12 נקלט בחברה כלכלן, אשר בין שאר תפקידיו, מחליף אותה בעבודתה.

ליקוי

4.		החברה העסיקה במהלך השנים 2010-2007 שבעה עובדי חברה לשעבר כיועצים חיצוניים בתחומים שונים, ההתקשרות עמם בוצעה בניגוד לדרישות החוק והתקנות על פיו. חמישה מהם הועסקו אף שפרשו פרישה מוקדמת בתנאים מועדפים, זאת בניגוד למדיניות רשות החברות הממשלתיות. חמישה עובדי חברה לשעבר הועסקו מיד עם סיום העסקתם בחברה. 

מעקב
החברה הממשלתית לתיירות 

4. 		החברה פועלת עפ"י כל דין ובכלל זה חוק חובת המכרזים ותקנותיו, בהתאם לנהלי רשות החברות, חוזריה והנחיותיה, ולכללים והנהלים הרלוונטיים המתעדכנים מעת לעת. בימים אלה פועלת החברה לעדכון הנהלים בנושא העסקת היועצים, אשר יתייחסו, בין השאר, גם לנושא האפשרות להעסיק עובדי חברה לשעבר, כיועצים לחברה. 

הסתדרות העובדים הלאומית - ניהול ופיקוח 

הגופים המבוקרים: הסתדרות העובדים הלאומית (להלן הע"ל), משרד הפנים, משרד המשפטים.

ליקוי 1 תוקן. ראה הערות 62 עמ' 279. ליקוי 5,6,8 תוקנו. ראה הערות 62 עמ' 281. ליקוי 9 תוקן. ראה הערות 62 עמ' 282. ליקוי 11 תוקן ראה הערות 62 עמ' 283.

ליקוי

2.	עצמאות חברי הוועד המנהל: לפי חוקת הע"ל, ללא המלצת יו"ר הע"ל לא ניתן למנות חבר לוועד המנהל. הוראה זו יוצרת תלות גדולה של מועמדים לחברות בוועד המנהל באדם אחד שהוא בעל התפקיד הבכיר והמשפיע ביותר בהע"ל, המשמש גם יו"ר הוועד המנהל, ואשר פעילותו בניהולה השוטף של הע"ל אמורה להיות נתונה לפיקוחם של שאר חברי הוועד. נמצא כי בתקופת כהונתן של ההנהלות הקודמות ושל ההנהלה החדשה כל ההצעות של ממלא מקום היו"ר או היו"ר החדש למינוי חברי הוועד המנהל או לשינויים בהרכב הוועד אושרו בישיבות המועצה הארצית. ברוב ישיבות אלה, למעט ישיבה שהתקיימה בשנת 2006, האישור ניתן ללא שאלות, ועל פי רוב גם בלא שממלא מקום היו"ר או היו"ר נימקו מדוע יש צורך במינוי או מדוע הם בחרו במועמדים שהציעו, ובלי הצגת קורות החיים של המועמדים. 

מעקב
הסתדרות העובדים הלאומית

2.	יו"ר ההסתדרות פועל בקפדנות לפי החוקה כפי שעודכנה בחודש ינואר 2011. הדירקטוריון דן עפ"י מידע בכתב (גיליון קורות חיים) של  המועמד לחברות בדירקטוריון ולאחר הופעתו האישית בפניו והתרשמותו הסופית, מעביר המלצתו אל מועצת ההסתדרות. סעיף 31.6 בחוקה. המועצה (מספר חבריה 85) דנה ומאשרת את המועמד בהתאם לסעיף 37.1 בחוקה.
ליקוי

3.	תנאי סף לכהונה בוועד המנהל: בחוקת הע"ל בנוסחה בעת הביקורת לא נקבעו תנאים לגבי ההשכלה והניסיון הנדרשים לחברות בוועד המנהל. במאי 2009, בתגובה על הערת משרד מבקר המדינה בנושא, המליץ היו"ר החדש למועצה להוסיף לחוקת הע"ל תיקון ולפיו עד 5 מ-12 חברי הוועד המנהל (לא כולל יו"ר הע"ל) לא ייבחרו מבין חברי המועצה הארצית כפי שהחוקה קבעה עד אותה עת אלא יהיו דירקטורים חיצוניים (להלן - דח"צים) כהגדרתם בחוק החברות, התשנ"ט-1999. המועצה אישרה פה אחד את התיקון. משרד מבקר המדינה רואה בחיוב יזמה זו של היו"ר החדש להעברת תיקון בחוקת הע"ל המאפשר מינוי דח"צים לוועד המנהל.
	עם זאת נמצא כי היו"ר החדש פעל במסגרת יישום התיקון האמור לשינוי של הרכב הוועד המנהל באופן שאינו מתחייב מן התיקון. בין היתר, הוא הביא לפיטוריהם של שלושה מחברי הוועד המנהל ולמינויים של שני חברי ועד חדשים שלא במסגרת תקן של דח"צים. שינוי זה נעשה בחוסר שקיפות וללא הנמקות. הממצאים ממחישים את הצורך במעורבותם של חברי המועצה הארצית במינויים של מועמדים לוועד המנהל ובפיטורים של חברי הוועד. 

ליקוי

4.	הדרכה באשר לתפקידי הוועד המנהל והטמעתם: נמצא כי עם מינוים של חברי ועד מנהל בעת כהונתן של ההנהלות הקודמות לא המציאה להם הע"ל העתק של חוקת הע"ל ואף לא הסברים על סמכויותיהם ואחריותם לפי החוקה. בפגישות שקיים משרד מבקר המדינה עם כמה מהם התברר כי הם לא הכירו תפקידים מסוימים שהיו מוטלים עליהם לפי החוקה. בעת כהונת ההנהלה החדשה חל שיפור בהדרכה שקיבלו חברי הוועד המנהל לגבי תפקידיהם לפי החוקה, אולם נמצא שהיו"ר החדש והמנכ"ל החדש עשו לבדם פעולות שלפי החוקה הן בסמכות הוועד המנהל (כגון מינוי מנהלי מחוזות ומחלקות בהע"ל). לעתים דיווח היו"ר החדש לוועד המנהל על פעולות אלו כבדרך אגב והציגן כעובדה מוגמרת. 

מעקב
הסתדרות העובדים הלאומית

3,4.	התפקידים של הדירקטוריון, היו"ר והמנכ"ל הוגדרו בחוקת ההסתדרות (עדכון מחודש 1/2011 סע' 35,50-57). כל האורגנים ממלאים בהקפדה אחר הוראות החוקה.

ליקוי

7.	מינוי נציגים במוסדות העזר: בשנות כהונתן של ההנהלות הקודמות ושל ההנהלה החדשה מינה הוועד המנהל נציגים שייצגו את הע"ל באספות הכלליות של מוסדות עזר בלי להגדיר את היקף ייפוי הכוח של הנציגים ואת חובותיהם כלפי הע"ל, לרבות באילו נושאים הם רשאים לקבל החלטות באופן עצמאי ובאילו נושאים הם נדרשים לקבל מראש הנחיות מהוועד המנהל. 

מעקב
הסתדרות העובדים הלאומית

7.	עדכונים בחוקת ההסתדרות שאושרו בחודשים ינואר ו- דצמבר 2011 , (סע' 81, 82   ) קובעים כדלקמן:
	מוסדות העזר יהיו תחת הפיקוח והמרות של המוסדות הארציים ושל הדירקטוריון של ההסתדרות ויפעלו לפי הוראותיהם.
	ההנהלות המרכזיות של מוסדות העזר ימסרו לדירקטוריון דו"ח מלא על הפעילות לא פחות משישה חודשים .

ליקוי

10.	הוראות החוקה בנוסחה בעת הביקורת הביאו להיווצרות תלות גדולה מאוד של מנכ"ל הע"ל ביו"ר הע"ל. בין היתר נקבע כי היו"ר מוסמך למנות מנכ"ל ולפטרו, כי הוא מוסמך לקבוע את תנאי העסקתו באישור הוועד המנהל, וכי במסגרת ביצוע תפקידו יהיה המנכ"ל כפוף במישרין ליו"ר. הלכה למעשה נמצא כי המנכ"ל החדש תלוי כמעט לחלוטין ביו"ר החדש ופועל לפי הנחיותיו. עוד נמצא כי לא נקבעו בהע"ל תנאי סף לתפקיד המנכ"ל המיועדים להבטיח שלתפקיד זה ייבחר מועמד בעל ניסיון וכישורי ניהול מתאימים. 

	בתגובה על הערות הביקורת האמורות, נעשו הפעולות האלה: (א) בדצמבר 2009 הע"ל קבעה תנאי סף לתפקיד מנכ"ל הע"ל, אולם נמצא כי הם אינם ברורים. בין היתר, לא נקבעו בהם רמת ההשכלה הפורמלית, הוותק המינימלי של הניסיון המקצועי ובכירות התפקידים הקודמים הנדרשים; (ב) בינואר 2011 אישרה המועצה הארצית בהמלצת הוועד המנהל שינויים בחוקה שמטרתם למנוע את תלות המנכ"ל ביו"ר ומחויבותו של המנכ"ל לוועד המנהל. בין היתר נקבע כי המנכ"ל אחראי לניהול השוטף של ענייני [הע"ל] במסגרת המדיניות [שיתווה הוועד המנהל] וכפוף להנחיותיו"; הסמכות למנותו או לפטרו הוענקה לוועד המנהל לפי המלצת היו"ר; הוועד המנהל יאשר את שכר המנכ"ל ויפקח על פעילותו. 

מעקב
הסתדרות העובדים הלאומית

10.	עדכון החוקה מחודש ינואר 2011 ( סע' 35 ) קובע בין היתר: 
	הדירקטוריון יפקח על ביצוע תפקידי המנכ"ל ופעולותיו.
	הדירקטוריון יאשר את שכר היו"ר והמנכ"ל.

ליקוי

13.	זכויות בנכסי מקרקעין: לאחר שנים רבות שבהן לא טיפלה הע"ל כראוי בנכסי המקרקעין שלה היא הביאה לידי איתור מרבית הנכסים ולידי הכרעה - עוד בשנת 1998 - בדבר שיעור זכויותיה בנכסים שבבעלות משותפת שלה ושל לאומית שירותי בריאות (להלן - קופ"ח לאומית) ובדבר דמי השכירות שהיא זכאית לקבל בגין שימוש קופ"ח לאומית בחלק מהנכסים. אלא שגם אחר כך לא ניהלו ההנהלות הקודמות כראוי את המידע על נכסי המקרקעין, ובכלל זה המידע על השימוש בהם, ולא רשמו את זכויות הע"ל בהם בפנקסי הרישום של המדינה. לפיכך התקשתה הע"ל לממש את זכויותיה בנכסים. 

ליקוי

14.	בשנת 2008 החלו הע"ל וקופ"ח לאומית הליך של בוררות שנסב בעיקר על מחלוקות כספיות שהתגלעו ביניהן לאחר שנת 1998 בעניין חובותיהן זו לזו בשל שימוש בנכסים בעבר ודמי השכירות הראויים שעל קופ"ח לאומית לשלם להע"ל בעתיד. היקף נכסי המקרקעין שבהם מדובר, משמעותם מבחינת הניהול הכלכלי של הע"ל והתמשכות המחלוקות בין הע"ל לקופ"ח לאומית לגבי הנכסים, הביאו לכך שדרך ההתמודדות של הע"ל עם מחלוקות אלה דרשה קביעת מדיניות. למרות זאת נמצא כי את ההחלטה לקיים את הבוררות קיבל היו"ר החדש, וכי הוחל בביצוע הבוררות בלא שהוועד המנהל אישר הליך זה. 




מעקב
הסתדרות העובדים הלאומית

13,14.	ההנהלה הנוכחית, בחודשים הראשונים לתחילת כהונתה(9/2007), התקשרה עם חברה לאיתור הנכסים שלה שהיו בשימוש קופ"ח לאומית. בחודש יולי 2008 התקשרה ההסתדרות עם חברה לייזום וניהול נדל"ן, בהסכם לקבלת שירותי ניהול לנכסי המקרקעין שלה וכחודש לאחר מכן החל הליך בוררות בין ההסתדרות לקופ"ח בהקשר לנכסים. הליך הבוררות שהתקיים בפני שופט נמשך כ- 5 שנים בשל היקף נכסי המקרקעין, נשוא הבוררות, משך הזמן שנדרש לאיתורם וקביעת דמי השכירות שההסתדרות זכאית לקבל בגין השימוש של קופ"ח לאומית בנכסים. בהסכם הפשרה שנוסח נקבעה החלוקה בין הנכסים והסכומים המגיעים להסתדרות בגין דמי השכירות. בשנת 2013 הסתיימה ההתחשבנות הכספית בין הצדדים, לרבות העברת הכספים המגיעים מקופ"ח לאומית להסתדרות. זאת ועוד , כיום מנהלת החברה עבור ההסתדרות רישום מסודר ומקצועי לגבי כל הנכסים וזכויות ההסתדרות בהם.

ליקוי

15.	פעילות כלכלית באמצעות מוסדות העזר: במהלך השנים קיימה הע"ל פעילות כלכלית ענפה באמצעות כמה ממוסדות העזר שלה, והיו תקופות שבהן גופים הקשורים אליה ניהלו כספי ציבור בסכום כולל של עשרות מיליארדי ש"ח. מן הראוי שהמוסדות המנהלים את הע"ל ידונו בשאלה אם יש מקום שגוף כדוגמת הע"ל, יחזיק - במישרין ובעקיפין - בגופים בעלי אופי כלכלי - פיננסי ויתוו מדיניות ברורה בנושא. 

מעקב
הסתדרות העובדים הלאומית

15.	בשנים 2009-2010 ההסתדרות  הובילה מהלך אשר בסופו  ויתרה  על שליטה בנכסים כלכליים מהותיים, בכללם, חברת הע"ל תשורה, קרן הע"ל וחברות הקשורות בהן וכן קופ"ח לאומית בשווי שהוערך בסכום העולה על 120 מיליון ₪. בצעד זה ההסתדרות העבירה בפועל את הסכום הנ"ל לטובת העמיתים בקרן הפנסיה. כיום להסתדרות אין שליטה בגופים בעלי נפח כלכלי פיננסי משמעותי ביחס לפעילותה העיקרית.

ליקוי

16.	הליכי אישור תנאי העסקה של בכירים בהנהלה החדשה והפיקוח בנושא: במועד עריכת הביקורת בהע"ל לא היו בחוקת הע"ל ובנהליה הוראות בדבר אופן אישור תנאי העסקתם של בכירים בהע"ל, חוץ ממנכ"ל הע"ל.





מעקב
הסתדרות העובדים הלאומית

16.	דירקטוריון ההסתדרות אישר את מדיניות השכר בהתאם לסעיף 35.4  בחוקה (תיקון מחודש ינואר 2011). ההנהלה פועלת על פי נוהל מאושר מאז חודש יוני 2013 .  ההסתדרות מציינת כי כל שינוי או קביעה בנושא תנאי שכר של בכירים נדון תחילה בוועדת כספים אשר ממליצה בפני הדירקטוריון על השינוי או הקביעה.

ליקוי

17.	הליכי אישור שכר: ההחלטה בעניין שכרם של היו"ר החדש, המנכ"ל החדש ובכיר נוסף התקבלה בשנת 2007 בישיבתה של ועדת הכספים, שהיא ועדת משנה של הוועד המנהל, בהרכב של שני חברי הוועד המנהל שהיו חברים בה, שלא על סמך עבודת מטה מסודרת וללא הצגת מסמכים. ההחלטה התבססה על נתוני שכר שהיו"ר החדש מסר לוועדה בעל פה ושמקורם לא ברור, ועל השוואה לשכר שלדברי אחד מחברי הוועדה היה נהוג בגוף הקשור להע"ל, אשר בביקורת נמצא כי מחזור פעילותו השנתי הממוצע גדול פי 100 מזה של הע"ל. עוד נמצא כי סמכויות ועדת הכספים כלל לא הוגדרו בשנים 2007 ו-2008, וכי ההחלטה יושמה בלא שהובאה לאישור הוועד המנהל, ואף לא דווחה לו. 
	המנכ"ל החדש קיבל בשנת 2008 גם תוספת שכר בסכום של משכורת חודשית ("משכורת 13") ללא אישור של הוועד המנהל כנדרש בחוקה, ובלא שדווחה לו. המשכורת שולמה למנכ"ל אפילו לפני שוועדת הכספים דנה באפשרות לאשרה.

	גילום דמי ביטוח לאומי וביטוח בריאות (להלן ביחד - דמי ביטוח): נמצא כי המנכ"ל החדש הורה לאגף הכספים של הע"ל לשלם לו וליו"ר החדש, החל באוגוסט 2009, תוספות שכר חודשיות קבועות בסכום של אלפי ש"ח, וזאת מאחר שסכום ההכנסה המרבית החייבת בדמי ביטוח הוכפל באותו מועד וחייב את היו"ר והמנכ"ל לשלם דמי ביטוח גבוהים מבעבר. משמע שהיו"ר החדש והמנכ"ל החדש קיבלו, לפי הוראת המנכ"ל החדש, הטבה כספית שבמסגרתה הע"ל שילמה ממקורותיה תשלום שהם חייבים בו. ההוראה לא קיבלה אישור של ועדת הכספים או של הוועד המנהל, ותוספות השכר גם לא דווחו לגופים אלה עד סוף שנת 2010, בעת שמשרד מבקר המדינה הציג את ממצאיו בנושא לפני המנכ"ל והיו"ר. היו"ר מסר למשרד מבקר המדינה כי לא ידע כלל על הוראת המנכ"ל האמורה ועל תוספת השכר ששולמה לו בעקבותיה. 

מעקב
הסתדרות העובדים הלאומית

17.	סעיף 35.12 בחוקת ההסתדרות (תיקון מחודש ינואר 2011) קובע כי דירקטוריון ההסתדרות יאשר את תנאי העסקה של היו"ר והמנכ"ל .
	בפועל, שינוי בתנאי העסקה של היו"ר, המנכ"ל והבכירים מובא מראש לדיון בוועדת הכספים וזו אמורה להמליץ בפני הדירקטוריון על השינוי בהתאם לשיקוליה. הדירקטוריון מקיים דיון בטרם קבלת החלטתו לאישור ההמלצה.


ליקוי

21.	משרד מבקר המדינה רואה בחיוב את פעולותיהם האמורות של היו"ר והמנכ"ל. יצוין כי היו"ר מסר בישיבת הוועד המנהל בינואר 2011 כי הוועדה הציבורית תביא את המלצותיה לוועד המנהל עד ל-14.2.11. נמצא כי בפברואר 2012 הוועדה טרם גיבשה המלצות בנושא. 

מעקב
משרד המשפטים

21.	חוק העמותות החדש נמצא עדיין בשלבי הכנה, מדובר בהליך חקיקה משמעותי, שנעשית לגביו עבודה רבה במחלקת יעוץ וחקיקה וברשות התאגידים. בכוונת המשרד לפרסם תזכיר חוק במהלך החודשים הקרובים.

ליקוי

22.	ארגוני עובדים בישראל זוכים לסמכויות רבות עצמה על פי חוק והם נאמנים לכספי ציבור. הם משמשים נאמנים לכספי העובדים ולאינטרסים נוספים של העובדים, המופקדים בידיהם. לדעת משרד מבקר המדינה, ראוי שמשרד הפנים - המופקד, בעת הביקורת, על אגודות עותמאניות - ומשרד המשפטים יבחנו, לאחר שישמעו את עמדת ארגוני העובדים, את האפשרות לעגן ולהחיל בדרך הולמת נורמות שראוי שיחולו על ארגוני עובדים על מנת להבטיח את פעילותם התקינה בתחומי המינהל והכספים, לרבות סדרי פיקוח ובקרה בתחומים אלה. הסדרה כאמור צריכה להתבצע תוך שמירה על מאפייניהם המיוחדים של הארגונים ועל יכולתם לפעול באופן עצמאי להשגת המטרות החשובות שלשמן הם הוקמו בתחום האיגוד המקצועי ובתחום החברתי.

מעקב
משרד הפנים

22.	העברת הרגולציה של אגודות עותומאניות למשרד המשפטים טרם הושלמה  בשל בעיות תקציביות. כפי שדווח במרץ 2012 הוחלט לערוך מחקר מקדים(פיילוט) קטן בכמה אגודות ע"י חברת מחקר חיצונית וע"פ ממצאי הפיילוט גובש מתווה הפרויקט כולו והתקציב שנדרש בשבילו. לצורך ביצוע העברה, משרד המשפטים דרש שהמשרד יבצע מיפוי יסודי של כל האגודות הקיימות כיום (הפעילות והלא פעילות) ביצוע פרויקט מיפוי זה מחייב ביצוע ע"י חברה חיצונית ולא נמצא תקציב לכך.



הרשות הממשלתית למים ולביוב












הרשות הממשלתית למים ולביוב

הקמה וחיבור של מתקנים להתפלת מי ים

הגופים המבוקרים: רשות הממשלתית למים ולביוב, מקורות, משרד האוצר, רשות להגבלים עסקיים, משרד התשתיות הלאומיות, חברת ענבל בע"מ.

ליקויים 1, 4-7, 9-11 תוקנו. ראה דוח הערות רה"מ 62 עמ' 289-302. 

ליקוי

2.	באוגוסט 2007 החליטה הממשלה כי מקורות ייזום תקים את המתקן באשדוד בכפוף לקבלת רישיון מטעם רשות המים. החלטה זו לא אפשרה למקורות ייזום לקדם את הקמת המתקן ולהשיג מימון עבורו, משום שרשות המים, שרק החלה לפעול שמונה חודשים קודם לכן, (בינואר 2007), לא נערכה לבצע את האסדרה (הרגולציה) הנדרשת, ובכלל זה הנפקת רישיונות להקמת מתקני התפלה, ועד נובמבר 2011 לא הכינה אסדרה זו. 

מעקב
משרד האנרגיה והמים

2. 	מתקן אשדוד אמור להיות מושלם לקראת אמצע שנת 2014. ככל שלא תהיינה תקלות, הצפי הוא כי המתקן יוכל להתחיל לספק מים בסמוך למועד זה.

ליקוי

3. 	יו"ר מועצת המנהלים של מקורות הוסיף כי החלטת הממשלה מאוגוסט 2007 לא אפשרה קבלת מימון חיצוני להקמת המתקן, מפני שהגופים המממנים דרשו שממשלת ישראל תתחייב לרכישת המים המותפלים. עוד הוסיף כי בפגישה שקיים עם החשב הכללי דאז, מר שוקי אורן, ועם סגנו, מר גיל שבתאי, הובהר שמקורות לא תוכל להקים את המתקן לפי המתווה שבהחלטת הממשלה האמורה. 

מעקב
משרד האנרגיה והמים

3. 	לא דווח על התקדמות בתיקון הליקוי.
	ראה דוח הערות רה"מ 62 עמ' 289. 

ליקוי

8.	משנת 2007 עד שנת 2009 לא קידמה רשות המים את התכנית להקמת מתקן ההתפלה בגליל המערבי, ומועד הפעלתו נדחה משנת 2013 לשנת 2015.



מעקב
משרד האנרגיה והמים

8. 	לא דווח על התקדמות בתיקון הליקוי. 
	ראה דוח הערות רה"מ 62 עמ' 294.

ליקוי

12. 	הממשלה החליטה ביוני 2008 שבשנת 2013 תגיע כמות המים המותפלים עד 600 מלמ"ק בשנה. כמו כן הממשלה קיבלה החלטות רבות במהלך עשר השנים האחרונות, ולפיהן תקים מקורות מתקן התפלה באשדוד. משרד האוצר, משרד התשתיות, רשות המים וחברת מקורות לא עשו די כדי להוציא מן הכוח אל הפועל את החלטות הממשלה, כדי להבטיח שתותפל כמות המים להתמודדות עם המחסור במים, מוקדם ככל האפשר. משרד מבקר המדינה רואה בחומרה את העובדה שעל אף ההערות בביקורת הקודמת ועל אף הערותיה של ועדת חקירה ממלכתית לא נקטו משרדי הממשלה הנוגעים בדבר, צעדים מספיקים כדי שהחלטות הממשלה יוצאו מן הכוח אל הפועל. על הממשלה לוודא שהיעדים להתמודדות עם המחסור במים יושגו במועד שנקבע לכך. 

מעקב
משרד האנרגיה והמים

12. 	עם הפעלת מתקן אשדוד, כל חמשת המתקנים יוכלו לספק מים מותפלים לשתייה. 
	ראה דוח הערות רה"מ 62 עמ' 297.

ליקוי

13. 	משרד מבקר המדינה מעיר כי על משרדי הממשלה הנוגעים בדבר היה להכריע בעניין הקמת המתקן באשדוד ולנקוט את הצעדים הנדרשים ליישום החלטתה במטרה להגיע לכמויות המים שעליהן החליטה. 

מעקב
משרד האנרגיה והמים

13. 	ראה מעקב לליקוי מס' 2. 

ליקוי

14. 	על הגורמים האחראים – רשות המים, משרד התשתיות הלאומיות ומשרד האוצר ובכללם ועדת המכרזים הבין-משרדית להתפלת מי ים – להבטיח את הקמת המתקן בגליל המערבי ואת הספקת המים ממנו, בהתאם להחלטת הממשלה. 



מעקב
משרד האנרגיה והמים

14.	לא דווח על התקדמות בתיקון הליקוי. 
	ראה דוח הערות רה"מ 62 עמ' 298.

ליקוי

15. 	משרד מבקר המדינה מעיר כי עלות הנזקים למשק ולסביבה מאי-הספקת מים גדלה ככל שתקופת המחסור מתארכת. לא נמצא שמשרד האוצר, ועדת המכרזים ומקורות בדקו והעריכו את המשמעויות הכספיות והסביבתיות של מצב משק המים והמחסור בו וכן את עלות הנזקים למשק ולסביבה מאי הספקתם. התמשכות אי ההסכמות גרמה לדחיית ההקמה של המתקן באשדוד והספקת המים ממנו במשק שנים רבות. לכן על הממשלה היה לוודא שתהיה הכרעה באי ההסכמות ולנקוט את כל הצעדים הנדרשים כדי להבטיח עמידה ביעדים. נוכח רצף שנות הבצורת ואי הקמת מתקני ההתפלה המתוכננים המחסור במים בישראל עלול להחריף וכך גם הנזק הכלכלי למשק. 

מעקב
משרד האנרגיה והמים

15. 	ראה מעקב לליקוי מס' 2. 

ליקוי

16. 	מתחילת שנת 2000 קיבלה הממשלה החלטות להקים מתקני התפלה באמצעות פרסום מכרזים לביצוע התפלת מי ים ליזמים פרטיים. תהליך הפרטת משק המים הוביל לכניסת יזמים פרטיים וליצירת ריכוזיות בידי שתי קבוצות יזמים פרטיות (להלן – קבוצת יזמים פרטית אחת או היזם הפרטי). כמו כן, בהחלטת הממשלה מאוגוסט 2007 נקבע, שחברת הבת מקורות ייזום תקים את מתקן ההתפלה באשדוד ונקבע גם מתווה להפרטתה. 

מעקב
משרד האנרגיה והמים

16. 	ראה מעקב לליקוי מס' 2. 

ליקוי

17. 	משרד מבקר המדינה מעיר לגורמים האחראים, ובכללם ועדת המכרזים, כי במכרזים להקמת מתקני התפלה נוספים בעתיד, עליהם לבחון במסגרת יישום מדיניות הממשלה להגברת תחרותיות בענפי המשק השונים גם את הריכוזיות שנוצרה, ולשלב שיקולים נוספים זולת המחיר, בעת בחירת המציע והזוכה: גיוון ספקים, ניתוח מפת התחרות העתידית בענף ושיפור התחרות בענף. 



מעקב 
משרד האנרגיה והמים

17. 	לא דווח על התקדמות בתיקון הליקוי. 

ליקוי

18. 	משרד מבקר המדינה מסב את תשומת הלב של מקבלי ההחלטות בדרג המדיני בעניין זה; הממשלה החליטה באוגוסט 2007 להפריט את חברת מקורות ייזום, ולאחר מכן הצביע משרד התשתיות על צורך לאומי לשמור על יתרונה הטכנולוגי ועל יכולתה של חברה ממשלתית להתפיל מים בהיקף נרחב. הפרטת מקורות ייזום על פי המתוכנן תגרום לאיבוד היכולות שבידי הממשלה, ואלה יעברו לידיים פרטיות על כל המשתמע מכך. 

מעקב
משרד האנרגיה והמים

17. 	לא דווח על התקדמות בתיקון הליקוי. 
	ראה דוח הערות רה"מ 62 עמ' 300.

ליקוי

19.	ההסכם שחתמה הממשלה להקמת מתקן ההתפלה בשומרת בוטל, בינואר 2007. למרות זאת עד שנת 2009 לא קידמה רשות המים את התכנית להקמת המתקן בגליל המערבי. במועד סיום הביקורת נבדקו עדיין חלופות למיקומו ומועד הפעלתו נדחה משנת 2013 לשנת 2015. 

מעקב
משרד האנרגיה והמים

19. 	לא דווח על התקדמות בתיקון הליקוי. 
	ראה דוח הערות רה"מ 62 עמ' 301.

ליקוי

20. 	משרד מבקר המדינה מעיר כי מאחר שאומדן העלויות של הפרויקט הוצמד לפי הסכם העלויות משנת 2007 למדד הפיתוח, הפרשי ההצמדה בין עליית מדד הפיתוח שעלה בכ- 30% לבין עליית המחירים של כמחצית מהתשומות לפי המדד לצרכן שעלה בכ- 8% הותירו למקורות עודפים. לפיכך מן הראוי שרשות המים תבחן מחדש את שיטת חישוב העלויות כך שישקפו באופן מדויק יותר את הוצאותיה של מקורות. 

מעקב
משרד האנרגיה והמים

20. 	לא דווח על התקדמות בתיקון הליקוי. 
	ראה דוח הערות רה"מ 62 עמ' 301.
ליקוי

21. 	משרד מבקר המדינה רואה בחומרה את העובדה שעל אף ההערות בביקורת הקודמת ועל אף הערותיה של ועדת החקירה הממלכתית על ניהול משק המים בישראל, ממרץ 2010, לא נקטו משרדי הממשלה הנוגעים בדבר צעדים מספיקים כדי שהחלטות הממשלה יוצאו מן הכוח אל הפועל. על הממשלה לוודא שהיעדים להתמודדות עם המחסור במים יושגו, במועד שנקבע עליו. מדובר במוצר חיוני וקיומי שאי מתן מענה במועד למחסור בו עלול לגרום נזקים ישירים ועקיפים עצומים לאוכלוסייה, לסביבה ולכלכלת המדינה. 

מעקב
משרד האנרגיה והמים

21. 	עם השלמת מתקני ההתפלה בשנת 2014, כאמור לעיל, יוכלו חמשת המתקנים לספק כ-580 מלמ"ק לשנה.

מעקב
רשות ההגבלים העסקיים

21. 	הרשות אינה מופקדת על הוצאתן לפועל של החלטות הממשלה בתחום ההתפלה. הרשות הביעה בעבר עמדתה באשר להיבטים תחרותיים אשר מדובר על הפרק בהקשר לתחום ההתפלה, וכך תעשה גם בעתיד בכל עניין שבו יתעוררו שאלות תחרותיות שיצריכו מענה מטעמה ובכלל זה היוועצות בהתאם להחלטת הממשלה מיום 30.1.2011 מס' 2789. 




חברת נמלי ישראל – פיתוח ונכסים














חברת נמלי ישראל – פיתוח נכסים בע"מ

פיתוח נמלי הים

הגופים המבוקרים: חברת נמלי ישראל פיתוח ונכסים (חנ"י), משרד התחבורה, רשות החברות הממשלתיות, משרד האוצר, רשות הספנות והנמלים (רספ"ן).

ליקוי

1. במועד סיום הביקורת, כשבע שנים לאחר מועד חקיקת החוק, טרם נחתם בין חברת נמלי הים(חנ"י) ובין המדינה הסדר חכירה המסדיר את העברת הזכויות במקרקעין שהועברו מהמדינה לחנ"י, וטרם נחתמו הסכמים מפורטים בין חנ"י ובין חברות הנמל בנוגע לנכסים שחנ"י העמידה לרשותן, כמתחייב מחוק הספנות והנמלים.

מעקב

1. לא דווח על התקדמות בתיקון הליקוי.

ליקוי

2. במאי 2007 החליטה הממשלה לקדם את הליכי התכנון והפיתוח הסטטוטוריים של רציפים חדשים בנמל אשדוד (נמל הדרום) ובנמל חיפה (נמל המפרץ) בלוחות זמנים שיאפשרו את השלמת התכנון והפיתוח של רציף אחד לפחות בכל אחד מהנמלים, ובכלל זה את השלמת התכנון והפיתוח של התשתיות הנדרשות להפעלתו, לא יאוחר מתחילת שנת 2015. הממשלה הסמיכה את השרים לאשר את שיטות מימון ההקמה וההפעלה של הרציף, את מיקומו ואת עיתוי פיתוחו והפעלתו. עוד החליטה הממשלה להקים ועדה בין-משרדית לפיתוח נמלי ישראל. החלטה זו הסתמכה על בדיקות שעשתה חנ"י, ושביססו, לדעתה, את הצורך בהקמתם של נמלים חדשים שימלאו את הצרכים המשתנים בתחום הספנות העולמית. באוקטובר 2011, טרם הסתיימו ההליכים הדרושים לבניית נמלים חדשים על פי החלטת הממשלה משנת 2007, וטרם הסתיימו שלבי הכנת הפרויקט: קבלת אישור השרים לשיטות מימון ההקמה וההפעלה של הרציף, למיקומו ולעיתוי פיתוחו והפעלתו; קבלת האישורים הסטטוטוריים הנדרשים; הכרעה במחלוקות בין גופים שונים; ופרסום מכרז ליזם להפעלת הנמל הראשון שיוקם, עובדה שמעכבת חלק מעבודות התכנון - אלה מהן התלויות בשיטות העבודה של המפעיל העתידי.עוד העלתה הביקורת כי על פי הערכות חנ"י, העיכוב בהקמת הנמלים החדשים יגרום לצפיפות רבה בנמלים, להארכת זמני השהייה וההמתנה של אניות בנמלים, ובעקבות זאת - להעלאת העלות הכוללת של ייבוא סחורה וייצואה. לפי רשות הספנות ונמלים (רספ"ן), יהיה צורך ברציפי מים עמוקים משנת 2014 ואילך. ממועד זה צפוי שהספינות בצי הספנות העולמי בנתיבי אסיה -הים התיכון - אירופה יהיו בגדלים שהנמלים הנוכחיים לא יוכלו לתפעל. להערכת רספ"ן, בשל אי-התאמת הנמלים לגודל האניות יהיה צורך להזין את כלל המטענים בנמלי מדינות אחרות. ההזנה תאריך את זמני הספקת הסחורות ותייקר את עלויות הסחר הימי בסכום של כ-300 מיליון דולר לשנה משנת 2015 ואילך. עם זאת, יש גופים המחזיקים בעמדה שונה מזו של חנ"י ורספ"ן. 

מעקב
משרד התחבורה

2. לעניין סיום ההליכים הדרושים לבניית נמלים חדשים - ההליכים בעיצומם. האישורים הסטטוטוריים יושלמו בתוך מספר חודשים. פורסמו מכרזים לבניית והפעלת שני נמלים חדשים.

מעקב
חברת נמלי ישראל

2.	ההליכים הדרושים לבניית נמלים חדשים טרם הסתיימו. הנושא בתהליך מתקדם. פורסם מכרז לבניית הנמלים העתידיים ו – PQ לבחירת המפעיל. 

ליקוי

3.	נמצא כי משנת 2009 לא התכנסה כלל הוועדה הבין-משרדית לפיתוח נמלי ישראל, שהוקמה בהתאם להחלטת הממשלה משנת 2007. ועדת המשנה שהוקמה לצורך טיפול בסוגיית יחסי העבודה - הסוגיה העיקרית המעכבת את מימוש תכניות הפיתוח - לא התכנסה כלל. מכאן שהוועדה לא עשתה את המוטל עליה.רשות הנמלים ובהמשך חנ"י הקימו בנמל חיפה את רציף קישון מזרח למטען כללי ולתפזורת לאחר שהקמתו אושרה ערב הרפורמה בנמלים. הקמת חלקו העיקרי של הרציף הסתיימה בשנת 2009, וההקמה של החלק הנותר - בשנת 2011. נמצא כי לחברת נמל חיפה אין צורך לפרוק ולטעון בו מטענים בשלב זה. עד מועד סיום הביקורת נותר הנכס ללא שימוש של ממש, ואין כוונה להשתמש בו לייעודו המקורי, אף שבהקמתו הושקעו כ-190 מיליון ש"ח. מדובר בהשקעה שניתן היה לעמוד עליה מראש וגם היה ניתן אולי למנוע אותה אם אין לנמל צורך ברציף.

מעקב

3. לא דווח על התקדמות בתיקון הליקוי.

ליקוי

4.	חנ"י סיימה להקים בשנת 2009 בנמל אשדוד מבנה שער חדש על שטח של כ-120 דונם ובעלות של כ-130 מיליון ש"ח (סכום זה אינו כולל את עלות הקרקע). השער כולל 14 נתיבי כניסה ו-18 נתיבי יציאה, ומשולבות בו מערכות מכשור ואוטומציה מתקדמות. כמו כן כולל השער מתחם תפעולי ובניין משרדים בשטח של כ-3,000 מ"ר. את השער ואת מבנה המשרדים העבירה חנ"י לחברת נמל אשדוד לאחר שהוחלט, על דעת מנכ"ל משרד התחבורה, שהתשלום עבור השער מגולם בדמי השימוש המשתנים שמשלמת חברת נמל אשדוד לחנ"י. את מבנה המשרדים הכלול בשער העבירה חנ"י לחברת נמל אשדוד "ללא תמורה" וללא מכרז כמתחייב מחוק חובת המכרזים, התשנ"ב-1992. העברת הנכסים באופן המתואר לעיל לידי חברת נמל אשדוד אינה מתיישבת עם חוק חובת המכרזים ותקנותיו ומנוגדת לעקרונות הרפורמה בנמלים ולהחלטת הממשלה בדבר חיזוק מודל ה-Land Lord, שלפיו תשתיות משותפות בנמלים אינן ניתנות למפעיל מסוים, אלא אמורות לעמוד לרשות כלל המפעילים.

מעקב
חברת נמלי ישראל 

4.	חברת הנמלים סבורה כי הכרעות מנכ"ל משרד התחבורה ומנהל רספ"ן לעניין מתחם השער ובניין המשרדים המצוי בו, אשר קבעו כי דמי השימוש שמשלמת חברת הנמל לחנ"י כוללים התשלום בגין מבנה השער החדש ובניין המשרדים  ואשר אושררו בהסכמת מנכ"ל חנ"י והיוו כאמור חלק מחישובי הרפורמה בתעריפים, מוצדקות וסופיות ואין מקום להתערב בהן. 
 
ליקוי

5.	מועד סיום הביקורת (אוקטובר 2011) עדיין לא הכינו הנהלת החברה והדירקטוריון שלה מסמכים סופיים המפרטים את מדיניות ייעוד הרווחים של החברה; והדירקטוריון עדיין לא הגיש לרשות החברות את הצעתו לייעוד רווחי החברה, כפי שנדרש על פי חוק החברות הממשלתיות, התשל"ה-1975 (להלן - חוק החברות הממשלתיות). רשות החברות אישרה את דוחותיה הכספיים השנתיים של חנ"י בלי להידרש למדיניות ייעוד הרווחים שלה ובלי שניתן לחברה פטור רשמי מתשלום דיבידנד.

ליקוי

6.	הרווחים הלא מחולקים מצטברים בחברה ואינם מרוכזים בשום קרן ייעודית לפיתוח הנמלים. גם במאזן החברה לא נרשמה יעודה לפיתוח הנמלים. כספים אלה הצטברו בחברה במשך השנים, והם משמשים אותה - נוסף על הכנסותיה השוטפות במהלך השנה - הן להוצאותיה השוטפות והן להשקעותיה בפיתוח הנמלים: עבודות תחזוקה ופיתוח שנתיות שהחברה מבצעת בנמלים הקיימים וכן עבודות פיתוח עתידיות להקמת נמלים חדשים. בנסיבות אלה אין ודאות שהכספים שהושארו בידיה ולא חולקו כדיבידנד אכן ישמשו אך ורק לפיתוח הנמלים ולא "יזלגו" לצרכים שוטפים או אחרים. 

מעקב
חברת נמלי ישראל


5,6.	לעניין הכנת מסמכים המפרטים את מדיניות יעוד הרווחים של החברה כפי שנדרש על פי חוק החברות הממשלתיות – הנושא נמצא בבחינה חשבונאית. 



ליקוי

7. 	סעיף 53 לחוק הספנות והנמלים קובע כי המדינה תעניק לחנ"י זכות חכירה לדורות בכל המקרקעין המועברים מהמדינה לחנ"י. החוק קבע גם כי הזכויות במקרקעין המועברים יוענקו לחנ"י על פי עקרונות ותנאים במועדים ובתמורה שייקבעו בהסכם בין המדינה ובין חנ"י, וכי בהיעדר הסכם יקבעו השרים בצו, בהתייעצות עם מנהל מינהל מקרקעי ישראל, את העקרונות ואת תנאי השימוש במקרקעין המועברים. צו זה יעמוד בתוקפו עד חתימת ההסכם האמור.

ליקוי

8.	כפי שעולה מהאמור, בשנת 2005 הוקצו 120 ימים לגיבוש הסכם החכירה בין המדינה לחנ"י ו-60 ימים נוספים - לגיבוש הסכמים נפרדים בין חנ"י ובין כל אחת מחברות הנמל להעמדת הנכסים המועברים לשימושן. ואולם במועד סיום הביקורת, למעלה משש שנים לאחר מכן, טרם נחתם הסכם חכירה בין חנ"י ובין המדינה. עקב כך טרם נחתמו גם הסכמים מפורטים בין חנ"י ובין חברות הנמל אף שהסכמי הביניים שנחתמו בין הצדדים אינם תקפים עוד. משרד מבקר המדינה כבר העיר בעבר שטרם גובשו הסכמים בין המדינה לחנ"י ובין חנ"י לחברות הנמל חברות הנמל מחזיקות ומפעילות נכסים יקרי ערך של המדינה כבר שנים שלא על פי הסכמים חתומים תקפים המסדירים את עצם העברת הנכסים ותנאיה, ומצב זה מנוגד לעקרונות המינהל התקין. יש לכך גם היבטים מעשיים; למשל, במשך שנים מוצגת החזקת הנכסים בדוחות הכספיים בתור "חכירה" אף שבפועל עד כה לא הועברו זכויות חכירה כאמור. על כל הצדדים הנוגעים בדבר לפעול ללא דיחוי כדי לחתום על ההסכמים הנדרשים וכדי להסדיר את זכויות הצדדים במקרקעין המועברים. 

מעקב
חברת נמלי ישראל

1,7,8.	לא דווח על התקדמות בתיקון הליקוי.

ליקוי

9.	נמצא כי במועד סיום הביקורת טרם הסתיימו ההליכים הדרושים לבניית הנמלים החדשים על פי החלטת הממשלה משנת 2007, וטרם הסתיימו גם שלבי הכנת הפרויקט: 1. השרים עדיין לא אישרו את שיטות מימון ההקמה וההפעלה של הרציף, את מיקומו, את עיתוי פיתוחו ואת הפעלתו; 2. התכנון ההנדסי המוקדם של שני הנמלים החדשים הושלם, וחנ"י מקדמת כיום את התכנון המפורט; 3. התכנון הסטטוטורי, שעל פי לוח הזמנים המקורי אמור היה להסתיים בשנת 2011, עדיין נמצא בשלבי הכנה ואישור. על פי תחזיות מעודכנות של חנ"י, בנמל הדרום יושלם ההליך הסטטוטורי בשנת 2012. אשר לנמל המפרץ, עדיין לא ברור מתי יושלם התהליך הסטטוטורי בעניינו (ראו להלן); 4. יש מחלוקות בין חנ"י ובין גופים שונים, רובם ממשלתיים (ראו להלן); 5. על פי הערכות של חנ"י, אגירת האבן לבניית שובר הגלים תארך כשנתיים וחצי, ויש להכין מלאי אבן לפני תחילת הבנייה. חנ"י טרם החלה באגירתו; 6. להקמת נמל חדש באשדוד יש צורך בהקמת נמל עבודה (שעל פי ההערכות תיארך שנתיים), אך בהיעדר החלטה לגבי מיקום הנמל הראשון, עדיין לא החלה חנ"י בהקמת נמל העבודה. 7. חנ"י עדיין לא קיבלה אישור לפרסם מכרז ליזם שיפעיל את הנמל. עובדה זו מעכבת חלק מעבודות התכנון - אלה מהן התלויות בשיטות העבודה של המפעיל העתידי.
 
מעקב
חברת נמלי ישראל

9.	לא דווח על התקדמות בתיקון הליקוי. 

ליקוי

11. 	בנוגע לנמל חיפה - חנ"י טרם סיימה להכין תמ"א לנמל הקיים, חוץ מרציף כרמל א' - שעבורו אושרה תמ"א נקודתית. הכנת תכנית המתאר הארצית של נמל המפרץ עדיין נמצאת בראשית דרכה. 

מעקב
חברת נמלי ישראל


11. 	הכנת מסמכי התכנית הסתיימה בדצמבר 2012. התכנית, ללא נושאי כריית החול, אושרה במועצה הארצית ב- 6.8.13. טרם קיבלה תוקף. תוכנית כריית החול לייבוש צפויה לקבל תוקף באפריל 2014. 

מעקב
חברת נמל חיפה בע"מ

11. 	תמ"א נמל המפרץ נמצאת בקנה כבר מספר שנים. המועצה הארצית החליטה על הכנתה בשנת 2010. בחודש אוגוסט 2013 היא אושרה במועצה הארצית עם תיקונים קלים. למיטב ידיעתה של חברת נמל חיפה, טרם עלתה לאישור הממשלה. 

ליקוי

12. 	במועד סיום הביקורת עדיין לא יצאו הפרויקטים הללו אל הפועל; הנכס, שהושקעו בו משאבים רבים, נותר ללא שימוש של ממש; ואין כוונה להשתמש בו לייעודו המקורי. לדעת משרד מבקר המדינה, על חנ"י ועל חברת נמל חיפה לבחון ללא דיחוי דרכים לניצול יעיל של הנכס. מדובר בהשקעה של כ-190 מיליון ש"ח שניתן היה לעמוד עליה מראש, וגם היה ניתן אולי למנוע אותה אם לחברת נמל חיפה אין צורך ברציף קישון מזרח.

מעקב
משרד התחבורה

3,12. 	ההשקעה מנוצלת ומשמשת כיום כבסיס לחברות קידוחי הגז לעגינה ולשינוע מטענים.



מעקב
חברת נמלי ישראל

3,12. 	לעניין ניצול יעיל של ההשקעה ברציף קישון מזרח בסך 190 אלף שקלים שלא מנוצלת כיום, קישון מזרח ישמש כנמל עבודה. 
מעקב
חברת נמל חיפה בע"מ

3,12. 	ברציף קישון מזרח טרם הושלמו כל עבודות התשתית על ידי חברת נמלי ישראל, במכוון, שכן הרציף מיועד לשמש כרציף התארגנות לבניית נמל המפרץ. חנ"ח עושה שימוש ברציף לצורך בסיס לוגיסטי יבשתי למיזמי גז. 

ליקוי

13.	חברת נמל אשדוד הייתה מעורבת בתהליך הקמת השער החדש בנמל אשדוד ואף ביקשה מפעם לפעם לבצע בו שינויים ושיפורים, מתוך התחייבות בכתב לשאת בעלותם המלאה. מאוקטובר 2010 חברת נמל אשדוד מפעילה את השער באופן מלא. 

ליקוי

14. 	במשרד התחבורה וברספ"ן לא נמצאו מסמכים המפרטים איך נקבע שחברת נמל אשדוד תשלם לחנ"י בגין השער דמי שימוש בסך 6 מיליון ש"ח בשנה. לדעת משרד מבקר המדינה, סדרי מינהל תקין מחייבים שהכרעה בנושא נכס יקר כגון שער הכניסה לנמל והתשלום בגינו תתקבל מראש, בהליך מסודר ומחושב, מתוך בחינת החלופות לגבי הגורם שיפעיל את השער, ומתוך תיעוד ההחלטה במסמכים מפורטים המסבירים את כל התחשיבים הרלוונטיים, ולא לאחר מעשה ומתוך חשיפה ללחצים, כשבחירת החלופה המיטבית אינה מובטחת. משרד מבקר המדינה העיר ב-9.10.11 לחנ"י, לחברת נמל אשדוד, למשרד התחבורה ולמשרד האוצר על הליקוי שבהפעלת השער ללא פרסום כתב הוראות מטעם השרים המורה על ההעברה. 

מעקב	
משרד האוצר

14.	לא דווח על התקדמות בתיקון הליקוי.
 
ליקוי

15.	נמצא כי במועד סיום הביקורת עדיין לא הכינו הנהלת החברה והדירקטוריון שלה מסמכים סופיים המפרטים את מדיניות ייעוד הרווחים של החברה, והדירקטוריון לא הגיש לרשות החברות את הצעתו לייעוד רווחי החברה. רשות החברות אישרה את דוחותיה הכספיים השנתיים של חנ"י אף שלא אישרה את מדיניותה בנושא ייעוד הרווחים ואף שלא ניתן לחברה פטור רשמי מתשלום דיבידנד. 

מעקב
חברת נמלי ישראל

15.	המודל הפיננסי הוצג וקיבל אישור רשות החברות. לא התקבל מסמך מרשות החברות בעניין הרווחים. 
מעקב
רשות החברות הממשלתיות

15.	המודל של חנ"י הוצג בפני אגפי האוצר, לרבות רשות החברות. 









חברת רכבת ישראל












חברת רכבת ישראל בע"מ 

סדרי פרישת עובדים

הגופים המבוקרים: חברת רכבת ישראל, משרד האוצר, רשות החברות הממשלתיות. 

ליקויים 3,4 תוקנו. ראה הערות רה"מ 62 עמ' 313-314. 

ליקוי

1. הנהלת החברה לא גיבשה סייגים לפרישה במסגרת ההסכם. בבדיקת הביקורת בתיקיהם של 21 פורשים הועלה כי לגבי 16 מהם לא היו מסמכים שבהם הסברים או נימוקים לפרישתם המוקדמת.

ליקוי

2. אשר לפורשים במסגרת ההסכם שנחשדו בעברות משמעת או בעברות פליליות, הועלה כי המטפלים בפרישה המוקדמת לא המשיכו לברר את החשדות שהועלו ולא התייעצו עם היועץ המשפטי של החברה אם ראוי למצות את החקירות בתחום המשמעתי, להעביר את הנושא להמשך טיפול במישור הפלילי, או להביא לידי פרישה מוקדמת של עובדים אלו. הנהלת החברה גם לא יידעה את הדירקטוריון בעניינם של מקרים אלה.

מעקב
חברת רכבת ישראל

1,2. 	הנהלת הרכבת הפיקה לקחים באשר לטיפול בפרישות מוקדמות של עובדים, לרבות אופן הטיפול בעובדים שנחשדו בעבירות פליליות. נושא סייגי הפרישה יידון אד הוק ולגופו של מקרה, בהתאם לנסיבותיו. 









הטיפול בתאונות ובבטיחות 
ממצאי מעקב

הגופים המבוקרים: רכבת ישראל ומשרד התחבורה.

ליקוי

1.	עד אוגוסט 2011 עדיין לא השלים משרד התחבורה את יישום החלטת הממשלה משנת 2002 בדבר קביעת כללים וסמכויות פיקוח על הרכבת באמצעות שינוי חקיקה. משרד התחבורה לא פעל להסדיר את רישוי הנהגים ולהתקין דיני תעבורה לנהגי רכבת. טרם הוסדר בחקיקה גם הפיקוח על כשירותם של נהגי קטר מהבחינה הרפואית ובדיקת הנהגים לאיתור שימוש בסמים ובאלכוהול. 

מעקב
משרד התחבורה

1.	פורסמה הצעת חוק לתיקון פקודת מסילות הברזל. בבצעה תועלה לדיון בקריאה ראשונה בכנסת ביום 2.6.14. הצעת החוק עוסקת בהסדרת פעולתו של מפעיל מסילת ברזל ארצית- חובתו לפעול לפי תכנית הפעלה, וכן רישוי נהגים, תנאי כשירות לבעלי תפקידים מסילתיים שיש להם השלכה קרובה לשמירת הבטיחות, הסדרת תחום ההכשרה לבעלי תפקידים אלה ונהגים, לרבות הסדרה של בתי ספר להכשרה כאמור, וכן הליכי בדיקת אירועים בטיחותיים וועדת בדיקה בעניין.

ליקוי

2.	בשנת 2008 הקים משרד התחבורה אגף רישוי ובקרה מסילתי במינהל היבשה. האגף אויש רק במנהל אגף, ולא הועסקו בו עובדים מקצועיים. בכך נפגעה יכולתו למלא את התפקידים שהוטלו עליו. 

מעקב
משרד התחבורה

2.	עד כה אוישו עשרה בעלי תפקידים חדשים באגף ובראשם מנהל אגף בכיר רכבות ברמת סמנכ"ל. משרות נוספות נמצאות בהליכים מכרזיים.

ליקוי

4.	מספר האירועים שבהם עברו נהגי רכבת על פני סימנור אדום הלך וגדל במרוצת השנים. חוקר התאונות הראשי של החברה ציין שהתחקירים חשפו תפקוד לקוי של המעורבים באירועים והפרה של נהלים ותקנות. 



מעקב
משרד התחבורה

4. 	באפריל 2014 פרסם אגף רכבות במשרד התחבורה, את הדוח הראשון בנושא הבטיחות בתפעול המסילה הארצית. דוח זה מציג נתונים סטטיסטיים על כל אירועי הבטיחות שדווחו על ידי רכבת ישראל לשנים 2012,2013,  ובכלל  זה גם את נושא המעבר על סימנור אדום. ניתוח הנתונים  מבוצע בעזרת מודל לניהול סיכונים שמפותח באגף רכבות, מתוך כוונה שניתן יהיה לעמוד על הסיכונים והמגמות בתפעול המסילה הארצית. במקביל פועלת הנהלת חברת רכבת ישראל בהליכים משמעתיים כנגד נהגים שעברו בסימנור אדום בהתאם לסולם עונשין אשר אושר גם ע"י דירקטוריון החברה.

ליקוי

5.	בנוהל החברה לא הוגדר פרק זמן ברור להשלמת חקירת אירועים ותאונות אלא נכתב "פרק זמן סביר". בכמה מקרים עבר זמן ממושך למדי, ואף חודשים, מיום קרות האירוע ועד השלמת הבדיקה. 

ליקוי

6.	משרד התחבורה לא הסדיר בחקיקה את הבירור הפנימי של תאונות רכבת ואת היחס בינו ובין החקירה בידי גופים חיצוניים, קרי המשטרה או ועדת בירור שימנה השר. 

מעקב
משרד התחבורה

6. 	הצעת החוק הנזכרת בליקוי מעניקה מענה לנושא זה.

ליקוי

7.	משרד התחבורה טרם התקין תקנות בדבר מינוין, פעולותיהן וסמכויותיהן של ועדות בירור ובדיקה, אשר שר התחבורה רשאי למנות לשם חקירת גורמיה ונסיבותיה של תאונת דרכים שבה נהרג אדם או נחבל חבלה של ממש.

מעקב
משרד התחבורה

7. 	כפי שגם הובהר בעבר, ועדות הבדיקה מתמנות לפי פקודת מסילות הברזל ולא לפי פקודת התעבורה. המינוי הוא אד הוק, וכל עניין נבחן לגופו. ככל שיידרשו יותקנו תקנות להסדרת פעולתן של ועדות בדיקה.

ליקוי

8.	בכמה מקרים נמצא חוסר עקביות בעונשים בגין הפרת תקנות תפעוליות ונהלים של הרכבת. עונשים בגין הפרת תקנות כגון מעבר על פני סימנור אדום, נסיעה במהירות גבוהה ואי-עצירה לפני מחסום מקולקל היו לעתים קלים מדי, ולא ניתן משקל להצטברות עברות. 

ליקוי

9.	בדצמבר 2006 הודיעה החברה למשרד מבקר המדינה שדירקטוריון החברה אישר סולם עונשין חדש, ושהסולם יובא לידיעת כלל העובדים עד סוף ינואר 2007. בנובמבר 2010 נמסר לדירקטוריון כי אין תוקף להסכמה לשינוי בסמכויות וועדת המשמעת. עד דצמבר 2011 טרם הונהג סולם עונשין חדש וטרם נקבעו עונשי מינימום מדורגים לעברות על פי חומרתן.

מעקב
משרד התחבורה

5,8,9.	בחברת רכבת ישראל נעשה הליך של מיפוי העבירות וניקודן על פי סולם עונשין. סולם העונשין אושר והוטמע בחברה במהלך יוני 2013, זאת לאחר שנערכו הדרכות באשר לאופן השימוש בסולם להנהלת החברה המורחבת ולממוני משאבי אנוש בחטיבת החברה. סולם העונשין מהווה הנחיות פנימיות של החברה וחברי ההנהלה הונחו לעבוד על פיו. לאור העובדה כי מדובר בהליך חדש, החברה מצויה עדיין בתהליך של לימוד סולם העונשין, ובמידת הצורך ייערכו שינויים מתבקשים. 

מעקב
רכבת ישראל

4,8,9. 	סולם העונשין נקבע, מיפוי העבירות הסתיים, המנהלים הודרכו לפעול על פי הסולם וכך הם פועלים כיום. 

ליקוי

10. 	הביקורות של משרד מבקר המדינה במהלך השנים, כבר משנת 2003, העלו ליקויים מתמשכים ברגולציה (אסדרה) של פעילות הרכבת. משרד התחבורה אמנם הקים אגף למטרה זו, שאמור להתמקד בעיקר בענייני בטיחות, אך האגף לא אויש כראוי ונפגעה יכולתו לבצע את מטלות הרגולציה הרבות שהוטלו עליו.בפועל, הרכבת עדיין מפקחת על עצמה ומשרד התחבורה טרם תיקן ליקוי חמור זה, על אף החלטת הממשלה בנושא זה משנת 2002. לדעת משרד מבקר המדינה, כדי למנוע אסון, על הרכבת ומשרד התחבורה לפעול ללא דיחוי נוסף ליישום תכנית הבטיחות החדשה שהכינה הרכבת בשנת 2011, בד בבד עם תיקון הליקויים שהעלה משרד מבקר המדינה, בדוח הביקורת הנפרד מיולי 2006 ובביקורת המעקב, ויפה שעה אחת קודם.

מעקב
משרד התחבורה 

10.  	מנכ"ל משרד התחבורה הודיע כי ב-18 החודשים האחרונים (מדצמבר 2012) ביצע המשרד בראשותו שורה של פעולות שהביאו להקמת רגולציה (אסדרה) משמעותית על פעילות הרכבות במדינת ישראל (חברת רכבת ישראל והרכבת הקלה בירושלים). הוקם אגף בכיר בראשותו של עובד בעל שיעור קומה, ידע ומוניטין בתחום הרכבות שמעמדו כסמנכ"ל במשרד. בעלי התפקידים אוישו ובהליכי איוש, הופצו תקנים ונהלים ובעיקר גובשה ויושמה תכנית כוללת לבטיחות ובה מספר מרכיבים.

מוסדות להשכלה גבוהה

תכניות לימודים מיוחדות באוניברסיטאות

הגופים המבוקרים: המועצה להשכלה גבוהה; אוניברסיטת תל-אביב; אוניברסיטת בר-אילן

ליקוי

1.	בידי מל"ג וות"ת לא היו נתונים מלאים ומעודכנים על תכניות הלימודים המיוחדות שהפעילו המוסדות להשכלה גבוהה, ולכן הן לא יכלו לקיים בקרה ופיקוח נאותים בנושא חשוב ומהותי זה.

מעקב
מוסדות להשכלה גבוהה

1. 		לא דווח על התקדמות בתיקון הליקוי.

ליקוי

2.	בנובמבר 2004 קבעה מל"ג, בין היתר, כי היקף תכניות הלימודים לאוכלוסיות ייעודיות הוא רחב הרבה יותר מהרצוי והחליטה כי על המוסדות המבקשים לקיים תכניות לימודים כאלה לקבל את אישורה לפני פתיחתן. מל"ג וות"ת לא פנו לאוניברסיטאות בהמשך להחלטה בדרישה חד-משמעית וברורה שידווחו להן על כל תכנית לימודים ייעודית שהן מפעילות, בייחוד על תכניות שנדרש אישור להמשך הפעלתן ועל התכניות החדשות שבכוונתן להפעיל. הועלה כי האוניברסיטאות שנבדקו כאמור בביקורת זו (בר-אילן ותל-אביב) לא ביקשו את אישור מל"ג להמשך הפעלתן של התכניות שעבורן נדרש אישור כזה, כפי שעולה מההחלטה, ואף פתחו והפעילו תכניות לימודים חדשות לאוכלוסיות ייעודיות בלי שעדכנו את מל"ג על כך ולמותר לציין שלא קיבלו לכך את אישורה כנדרש. 
	אוניברסיטת בר-אילן העלתה בתשובתה למשרד מבקר המדינה כמה טענות והשגות לעניין סמכותן של מל"ג וות"ת לקבוע הוראות בעניינים שונים, ולעניין מעמדן של החלטות והנחיות של מל"ג וות"ת בכלל, וסמכויותיהן לעניין התכניות המיוחדות בפרט. בין היתר טענה האוניברסיטה כי מל"ג אינה מוסמכת להתנות כל תכנית לימודים, שנועדה להעניק תואר שאושר, באישור מחודש, וכי היא אינה מוסמכת להחליט עבור האוניברסיטאות מה יהיה היקף התכניות המיוחדות. מל"ג, שטענות והשגות האוניברסיטה הובאו לידיעתה, הודיעה למשרד מבקר המדינה כי היא דוחה "מכל וכל את הטענות המטילות ספק באשר לסמכות ות"ת/מל"ג". בין היתר ציינה מל"ג כי היא וות"ת הן המוסמכות לדון בסוגיית תכניות הלימודים המיוחדות במוסדות המתוקצבים על מכלול היבטיה ולגבש מסקנותיהן הן באשר לעצם קיומן של תכניות כאמור והן באשר לכללים לקיומן, ככל שיחליטו שניתן לקיימן. 
	על מל"ג וות"ת להבהיר במפורש לאוניברסיטת בר-אילן וליתר המוסדות להשכלה גבוהה את מעמד מל"ג כגוף מאסדר (רגולטור) המוסמך להכיר במוסדות להשכלה גבוהה ולאשר מתן תארים אקדמאים ואת מעמד ות"ת - הממונה, לפי החלטת הממשלה, על הפן התקציבי של תחום זה - ולא להותיר מצב של עמימות כלשהי בנוגע לסמכויותיהן. כן עליהן להבהיר למוסדות אלה את ההוראות שלפיהן עליהן לפעול ולאכוף הוראות אלה בעקביות.

מעקב
אוניברסיטת בר-אילן

2. 	האוניברסיטה טרם נתבקשה על ידי מל"ג/ות"ת להעביר את "השינויים היסודיים" המחייבים את אישורם. הוקמה ועדה והאוניברסיטה מצפה לזימון להופיע בפני הועדה בצורה מסודרת. 
	ראה דוח הערות רה"מ 62 עמ' 320. 

ליקוי

3 	בשנת 2002 נדרשה ות"ת לסוגיית התכניות החוץ-תקציביות. רק באפריל 2007, כחמש שנים מאז, קיבלה מליאת ות"ת החלטה ולפיה אין לאשר תכניות חוץ-תקציביות חדשות במוסדות המתוקצבים ואין להגדיל את מספר הסטודנטים הקיימים בתכניות החוץ-תקציביות של המוסדות המתוקצבים. העיכוב הרב של ות"ת בגיבוש עמדתה בנושא חשוב זה ואי-קביעת הנחיות או הוראות זמניות יצרו מצב שבו בפועל התאפשרה פתיחתן של תכניות חוץ-תקציביות חדשות רבות במהלך חמש השנים האמורות. יובהר כי מל"ג וות"ת ידעו, במשך שנים מספר, על מציאות בלתי תקינה זו ולא פעלו לשינויה. 
	החלטת ות"ת לא דנה בתנאים שבהם פועלות התכניות החוץ-תקציביות הקיימות ובהם תנאי הקבלה אליהן, ולא הוטל על הגורמים המקצועיים בוות"ת ובמל"ג לקבוע כללים ותנאים להמשך הפעלתן של תכניות אלה. 
	ות"ת ומל"ג לא אכפו את ההחלטה דלעיל, ובשל כך המשיכו המוסדות המתוקצבים לפתוח תכניות חוץ-תקציביות חדשות, דבר שהשפיע על מאפייני מערכת ההשכלה הגבוהה כולה. 

מעקב
מוסדות להשכלה גבוהה

3. 	לא דווח על התקדמות בתיקון הליקוי.

ליקוי

4.	ספי הקבלה שקבעו אוניברסיטת תל-אביב ואוניברסיטת בר-אילן עבור מועמדים לכמה תכניות מיוחדות היו נמוכים מספי הקבלה שקבעו עבור מועמדים לתכניות הרגילות. מל"ג מצדה לא קיימה כל פיקוח ובקרה על האוניברסיטאות בעניין זה.

מעקב
אוניברסיטת בר-אילן

4. 	הוקפאה קבלת מועמדים לתואר שני ללא תואר ראשון. 



ליקוי

5.	מליאת מל"ג לא דנה בנושא התכניות החוץ-תקציביות, אף שלפי מסמכי המטה המקצועי שלה ושל ות"ת, לנושא זה כאמור השפעה מהותית - תקציבית ואקדמית - על מערכת ההשכלה הגבוהה בכללותה. ות"ת מצדה לא יזמה דיון בנושא זה במליאת מל"ג על אף החלטה מפורשת של מליאת ות"ת מיולי 2002 ולפיה היא לא תקבל החלטות בעניין זה לבדה אלא תעביר את העניין לדיון במל"ג.

מעקב
מוסדות להשכלה גבוהה

5. 	לא דווח על התקדמות בתיקון הליקוי. 

ליקוי

6.	הפעלתן של תכניות לימודים מיוחדות במוסדות להשכלה גבוהה הממומנים בעיקר מכספי מדינה עלולה במקרים מסוימים לגרום למצב בלתי רצוי, שבו משאבים ותשומות הממומנים מכספי מדינה (סגל אקדמי, סגל מינהלי, תשתיות פיזיות) שאמורים לשמש את הציבור הרחב יופנו לתכניות לימודים מיוחדות המיועדות לציבור מסוים בלבד. לשם מניעת מקרים כאלו נדרשת בקרה קפדנית על הקצאת המשאבים והתשומות, ובייחוד תשומות כוח אדם (סגל אקדמי וסגל מינהלי) המופנות לתכניות אלה במסגרת של עבודה נוספת.
	בכללים שקבעה ות"ת בנושא עבודה נוספת של חברי סגל אקדמי (להלן - כללי ות"ת לעבודה נוספת), אין התייחסות לעבודה נוספת של חברי סגל באוניברסיטה שבה הם מועסקים דרך קבע בכלל, ולהעסקתם בתכניות הלימודים המיוחדות בפרט, אך ות"ת מתייחסת לעבודה כזאת, במכתבים שהיא מוציאה למוסדות, כמו לעבודה נוספת מחוץ למוסדות. ות"ת העירה לאוניברסיטאות שפעלו בניגוד לכללים, אך לא דרשה מהן דיווח על פעולותיהן בעניין ולא נקטה שום פעולה ממשית, גם כאשר היה מדובר בחריגות חוזרות ונשנות ובחריגות מהותיות או בוטות במיוחד.
	בביקורת הועלו מקרים שבהם, בניגוד למתחייב מחוק יסודות התקציב, התשמ"ה-1985, שילמו אוניברסיטת תל-אביב ואוניברסיטת בר-אילן למרצים שלימדו בתכניות המיוחדות, ללא אישור ות"ת והממונה על השכר והסכמי עבודה במשרד האוצר (להלן - הממונה על השכר), שכר גבוה מהמותר. מתשובות האוניברסיטאות למשרד מבקר המדינה עולה כי עניין הפיקוח על השכר טרם הוסדר שכן הן מסתייגות מהחלת חוק יסודות התקציב עליהן. 

מעקב
אוניברסיטת בר-אילן

6. 	האוניברסיטה ממתינה להנחיות ות"ת בדבר הפיקוח על השכר למרצים שלימדו בתכניות מיוחדות וקיבלו שכר גבוה מהמותר, ללא אישור ות"ת והממונה על השכר. 



ליקוי

7.	בשנות הלימודים התשנ"ד-התשע"א (2011-1993) החליטה אוניברסיטת תל-אביב (להלן בפרק זה גם - האוניברסיטה) להפעיל 23 תכניות לימודים חוץ-תקציביות לתואר שני ובפועל פתחה 21 מהן. בשנת התשע"א הפעילה האוניברסיטה 19 תכניות חוץ-תקציביות. האוניברסיטה לא ביקשה את אישור מל"ג לשום תכנית מתכניות אלה, גם לא לאלה שאין להן כלל תכנית תקציבית מקבילה. 
	מלבד הסנט והוועדה המרכזת, המשמשת כהנהלה האקדמית של האוניברסיטה, לא קיבלו מאז שנת 2005 המוסדות המנהלים הנוספים של האוניברסיטה - הוועד המנהל וחבר הנאמנים - דיווח כלשהו מהנהלת האוניברסיטה על התכניות החוץ-תקציביות, על חלקן היחסי בתכניות הלימודים של האוניברסיטה ועל השפעתן על דמותה של האוניברסיטה, אף שראוי היה לכלול דיווח כזה במסגרת הדיווח התקופתי על פעולות האוניברסיטה המוגש לוועד המנהל. 

מעקב
מוסדות להשכלה גבוהה

7. 	לא דווח על התקדמות בתיקון הליקוי. 

ליקוי

8.	בנובמבר 2006 מינה הרקטור ועדה לבדיקת נושא התכניות החוץ-תקציביות באוניברסיטה, ספי הקבלה לתכניות אלה, הרמה האקדמית של הסטודנטים, רמת הלימודים, השפעת הלימודים בתכניות אלה על הסגל האקדמי, ואופן ניהול תכניות אלה (להלן - ועדת הבדיקה); הוועדה הגישה את המלצותיה בפברואר 2007, אך חלק מהותי מהן לא יושם, אף שהסנט החליט לאמצן. מדוח הוועדה ומדוחות ועדות המעקב שמינתה האוניברסיטה לליווי תכניות הלימודים החוץ-תקציביות עולה כי התקבלו לתכניות אלה גם תלמידים שאינם עומדים בתנאי הסף לקבלה ללימודי תואר שני שנקבעו על ידי מל"ג ועל ידי האוניברסיטה, וכי ספי הקבלה שנקבעו לתכניות אלו ללא אישור כנדרש של מל"ג, נמוכים וגמישים יותר מאשר ספי הקבלה של תכניות הלימודים הרגילות לתואר שני. לדוגמה, באחת התכניות שיעור התלמידים שלא עמדו בתנאי הקבלה הרגילים מסך התלמידים בתכנית זו היה כ-20%.

מעקב
מוסדות להשכלה גבוהה

8. 	לא דווח על התקדמות בתיקון הליקוי. 

ליקוי

9.	בשנים 2006 ו-2007 התקשרה האוניברסיטה בהסכם עם חברת הדרכה פרטית לצורך הפעלת תכנית לימודים לתואר שני במינהל עסקים (MBA) למהנדסים ומנהלי פרויקטים (להלן - התכנית למהנדסים) בשנים אלה. מממצאי הביקורת עולה כי האוניברסיטה פעלה שלא על פי הקבוע בכללי מל"ג, בהנחיותיה ובהחלטותיה: היא נתנה אפשרות לסגל הוראה חיצוני השונה מסגל ההוראה הרגיל ללמד בתכנית והציבה למועמדים לתכנית תנאי קבלה מקלים לעומת המועמדים ללימודים בתכנית הרגילה לתואר שני במינהל עסקים, וזאת בלי שהדבר נבחן כנדרש ואושר על ידי מל"ג וות"ת. כמו כן, האוניברסיטה לא בחנה אם הענקת בלעדיות על ניהול ההרשמה לתכנית לחברת הדרכה פרטית וקביעת תנאי קבלה ולפיהם רק מי שמעסיקו מוכן להתחייב לשאת בעלויות שכר הלימוד שלו רשאי להירשם לתכנית, פגעו בשוויוניות ומהווים פגיעה בעקרונות שנקבעו בחוק זכויות הסטודנט, התשס"ז-2007. 

מעקב
מוסדות להשכלה גבוהה

9. 	לא דווח על התקדמות בתיקון הליקוי. 

ליקוי

10.	המרצים בתכניות החוץ-תקציביות הם ברובם חברי סגל אקדמי של האוניברסיטה המלמדים בתכניות אלה במסגרת עבודה נוספת. בעניין זה הועלו ליקויים אלה: נוהלי האוניברסיטה בעניין החובה להגיש אישורים לעבודה נוספת באוניברסיטה לא היו מלאים וברורים דיים ולא היו מותאמים לכללי ות"ת והנחיותיה; האוניברסיטה לא קיימה בקרה ופיקוח על עבודת חברי הסגל האקדמי שלה בתכניות הלימודים החוץ-תקציביות ובעבודה נוספת מחוץ לאוניברסיטה; האוניברסיטה אינה פועלת על פי כללי ות"ת, כאשר אינה דורשת בחלק מהמקרים מחברי הסגל שלה לבקש אישור מראש לעבודה נוספת ולא אוסרת עבודה כזאת על מי שאינו ממלא את כל חובותיו בתכניות הרגילות כלפיה. 
	האוניברסיטה אפשרה לחלק מחברי הסגל האקדמי שלה לעסוק בהוראה בתכניות לימודים חוץ-תקציביות ובניהולן על חשבון שעות הלימוד הרגילות שלהם. מוסדות האוניברסיטה (הסנט, הוועדה לתואר שני) דנו בתופעה זו והחליטו להפסיקה, אולם הם לא וידאו כי החלטתם זו אכן יושמה על ידי האוניברסיטה.

מעקב
מוסדות להשכלה גבוהה

10. 	לא דווח על התקדמות בתיקון הליקוי. 

ליקוי

11.	את הפעולות הכספיות של האוניברסיטה הכרוכות בהפעלת רוב התכניות החוץ-תקציביות, לרבות התשלומים לחברי הסגל האקדמי שלימדו בהן, ביצעו שני מכונים חיצוניים שלה בלא שוות"ת קיימה בקרה בנושא. באמצעות המכונים, שהיוו "מסלול עוקף" להסדרה המחייבת, שילמה האוניברסיטה לחברי סגל אלה שכר הגבוה בשיעור ניכר מאוד (פי שלושה עד שמונה) מהשכר שנקבע על ידי ות"ת ואושר על ידי הממונה על השכר. בדוח שהגישה ועדת הבדיקה היא המליצה על בחינה מחדש של הפערים הגדולים מאוד בשכר המרצים בתכניות החוץ-תקציביות. לא נמצא כי האוניברסיטה נקטה צעדים ליישום המלצה זו של הוועדה. 

מעקב
מוסדות להשכלה גבוהה

11. 	לא דווח על התקדמות בתיקון הליקוי. 

ליקוי

12.	תכניות הלימודים החוץ-תקציביות נעזרות בתשתיות מינהליות של האוניברסיטה ומתקיימות במבנים שלה שנבנו מכספי מדינה או מתרומות שניתנו למטרות ציבוריות. האוניברסיטה אף שיפצה באיכות מיוחדת קומה שלמה בבניין בית הספר למינהל עסקים ע"ש רקנאטי לשימוש אחד מהמכונים האמורים; הכניסה לקומה זו אינה אפשרית לכלל הסטודנטים, והיא מתבצעת באמצעות כרטיס אישי המונפק רק לתלמידי המכון. חלק מהלימודים בתכנית החוץ-תקציבית מינהל עסקים למנהלים מתקיימים בקומה זו.
	ההכנסות מהתכניות החוץ-תקציביות מסייעות לאוניברסיטה ואולי אף תורמות לתחזוקת התשתיות הפיזיות שלה. עם זאת השימוש שהיא עושה בתשתיות ציבוריות אלה לצורך התכניות האמורות מחייב בחינה עקרונית של הנושא.

מעקב
מוסדות להשכלה גבוהה

12. 	לא דווח על התקדמות בתיקון הליקוי. 

ליקוי

13.	בעוד שסטודנטים הלומדים בתכניות הלימודים הרגילות יכולים לקבל מהאוניברסיטה מלגות על פי אמות מידה שהיא קבעה, ברוב התכניות החוץ-תקציביות היא אינה מעניקה מלגות או הלוואות לתלמידים. 

מעקב
מוסדות להשכלה גבוהה

13. 	לא דווח על התקדמות בתיקון הליקוי. 

ליקוי

14.	אוניברסיטת בר-אילן (להלן בפרק זה גם - האוניברסיטה) הפעילה בשנת הלימודים התש"ע 30 תכניות מיוחדות: 26 תכניות לימודים ייעודיות לתואר ראשון ולתואר שני ו-4 תכניות לימודים חוץ-תקציביות לתואר שני.
	האוניברסיטה לא ביקשה אישור ממל"ג להפעלת רוב התכניות הייעודיות שלה שהיו קיימות עוד לפני החלטת מל"ג מנובמבר 2004. גם לאחר החלטת מל"ג לא ביקשה האוניברסיטה את אישורה להמשך הפעלת התכניות הייעודיות הקיימות, שלגביהן נדרש אישור כזה. לא זו אף זו, לאחר ההחלטה פתחה האוניברסיטה ללא אישור שלוש תכניות לימודים חדשות לאוכלוסיות ייעודיות. 
מעקב
מוסדות להשכלה גבוהה

14. 	לא דווח על התקדמות בתיקון הליקוי. 

ליקוי

15.	האוניברסיטה קבעה לתכניות מיוחדות ספי קבלה נמוכים מספי הקבלה לתכניות הלימודים הרגילות ואף נמוכים מספי הקבלה שקבעה מל"ג בנושא זה בלי שקיבלה אישור מראש ממל"ג לעשות זאת, כנדרש. לא נמצא שהדבר נעשה כדי לקדם אוכלוסיות חלשות מהבחינה הכלכלית-חברתית, ולא נמצאה כל אסמכתה המצביעה על כך שבאוניברסיטה התקיים דיון יסודי בעניין זה. 

מעקב
אוניברסיטת בר-אילן

15. 	הוקפאה קבלת תלמידים לתואר שני ללא תואר ראשון.

ליקוי

16.	במסמך שאושר על ידי מל"ג במרץ 2004 נקבע כי אוניברסיטה לא תקבל כספי מדינה במישרין או בעקיפין מכל גורם שהוא, לרבות משרדי ממשלה, למעט הקצבות ות"ת, וכי ות"ת תוכל לאשר מראש לאוניברסיטה התקשרות עם גורם כאמור למתן שירותים להוראה אקדמית לקראת תארים אקדמיים, בנסיבות חריגות ועל פי שיקול דעתה. 
	מאז אישרה מל"ג את המסמך החלה האוניברסיטה להפעיל שלוש תכניות ייעודיות על סמך התקשרויות שלה עם משרד ראש הממשלה ועם משרד הביטחון אך היא לא דיווחה על כך לוות"ת ומיותר לציין כי לא קיבלה לכך את אישורה כנדרש להתקשרויות אלה ולהפעלת תכניות הלימודים שבגינן בוצעו ההתקשרויות.
	בין האוניברסיטה לבין צה"ל או משרד הביטחון לא נחתם הסכם המעגן את חובותיהם וזכויותיהם של כל אחד מהצדדים בהתקשרות להפעלת תכנית חוץ-תקציבית מסוימת ובכלל זה בדבר התמורה שתקבל האוניברסיטה בגין הפעלת התכנית והתנאים המפורטים לקבלת תמורה זאת. בהיעדר הסכם מפורט כאמור התגלעו בשנת 2010 חילוקי דעות בין הצדדים בנוגע לדרישת האוניברסיטה לקבל מצה"ל או ממשרד הביטחון מיליון ש"ח המגיעים לה, לטענתה, בגין שנות הלימודים התשס"ח - התש"ע. במועד סיום הביקורת טרם יושבו חילוקי הדעות כאמור. 

מעקב
משרד הביטחון

16. 	במסמך שאושר על ידי מל"ג במרץ 2004 נקבע כי אוניברסיטה לא תקבל כספי מדינה במישרין או בעקיפין מכל גורם שהוא, לרבות משרדי הממשלה, למעט הקצבות ות"ת, וכי ות"ת תוכל לאשר מראש לאוניברסיטה התקשרות עם גורם כאמור למתן שירותים להוראה אקדמית לקראת תארים אקדמיים, בנסיבות חריגות ועל פי שיקול דעתה. מאז אישרה מל"ג את המסמך, החלה האוניברסיטה להפעיל שלוש תכניות ייעודיות על סמך התקשרויות שלה עם משרד ראש הממשלה ועם משרד הביטחון אך היא לא דיווחה על כך לוות"ת ומיותר לציין כי לא קיבלה לכך את אישורה כנדרש להתקשרויות אלה ולהפעלת תכניות הלימודים שבגינן בוצעו ההתקשרויות. בין האוניברסיטה לבין צה"ל או משרד הביטחון לא נחתם הסכם המעגן את חובותיהם וזכויותיהם של כל אחד מהצדדים בהתקשרות להפעלת תכנית חוץ תקציבית מסוימת ובכלל זה בדבר התמורה שתקבל האוניברסיטה בגין הפעלת התכנית והתנאים המפורטים לקבלת תמורה זאת. בהיעדר הסכם מפורט כאמור התגלעו בשנת 2010 חילוקי דעות בין הצדדים בנוגע לדרישת האוניברסיטה לקבל מצה"ל או ממשרד הביטחון המיליון ₪ המגיעים לה, לטענתה, בגין שנות הלימודים התשס"ח-התש"ע. במועד סיום הביקורת טרם יושבו חילוקי הדעות כאמור.  
ליקוי

17. 	לרמתם, דרגתם וכישוריהם של מורים בתכניות הלימודים השונות יש השפעה לא מבוטלת על רמתן המקצועית של התכניות, ולכן מצאה לנכון מל"ג, בהנחיות השונות שהיא מעבירה מפעם לפעם למוסדות, להתייחס לעניינים אלה. בעניין זה הועלו הליקויים האלה: 
	האוניברסיטה לא קיימה את הנחיות מל"ג, שקבעו כי כל המורים בתכניות הלימודים לתואר שני יהיו בעלי תואר שלישי לפחות ושלפחות שני שליש מהם יועסקו על ידי האוניברסיטה במשרה תקנית, שכן רק 8 מ-21 המורים שלימדו בתכנית לימודים חוץ-תקציבית, שהופעלה על ידי גורם פרטי, היו בעלי תואר שלישי, ואף אחד מהם לא הועסק על ידי האוניברסיטה במשרה תקנית. 
	האוניברסיטה שילמה לחברי הסגל האקדמי המועסקים בתכנית חוץ-תקציבית אחרת, המופעלת אף היא על ידי גורם פרטי, שכר הגבוה ב-100%-50% מהשכר הרגיל שהיא משלמת על פי התעריפים שקובעת ות"ת.
	במסמכי האוניברסיטה לא נמצאו אסמכתאות המעידות שנעשתה על ידה בחינה של היתרונות והחסרונות הכרוכים בהפעלת תכניות לימודים על ידי גורם פרטי, ולמעשה לא התקיים כל דיון בעניין חשוב זה. 

מעקב
מוסדות להשכלה גבוהה

17. 	לא דווח על התקדמות בתיקון הליקוי. 

ליקוי

18.	האוניברסיטה הנהיגה הסדר תשלום למרצים המועסקים בתכניות המיוחדות, שמשמעותו תשלום שכר שאינו תואם שעות הוראה בפועל, העוקף למעשה את מגבלת תשלום השכר למורים. בפועל שילמה האוניברסיטה על פי הסדר זה שכר גבוה ב-50% מהשכר שנהוג לשלם בהעסקות מעין אלה. יתרה מכך, מרצים בכירים בתכניות חוץ-תקציביות קיבלו לעתים, על סמך כללים שהתגבשו באוניברסיטה, שכר גבוה ב-100% מהשכר המאושר על ידי ות"ת ועל ידי הממונה על השכר. מתן התשלומים החריגים לא אושר על ידי אחד מהגופים המנהלים של האוניברסיטה (ועד מנהל, ועדת הקבע, ועדת הכספים), והאוניברסיטה אף לא ביקשה מוות"ת ומהממונה על השכר אישור לתשלומים חריגים אלה. 

מעקב
מוסדות להשכלה גבוהה

18. 	לא דווח על התקדמות בתיקון הליקוי. 

ליקוי

19.	האוניברסיטה, באמצעות "תקנון הסנט לעבודה נוספת של חברי סגל אקדמי" שהתקינה, מאפשרת לחברי סגל אקדמי לעבוד שעות נוספות בהיקף גבוה מההיקף שמתירה ות"ת בכלליה. מאישורים לעבודה נוספת שקיבלו חברי סגל אקדמי המלמדים בתכניות המיוחדות אין לעתים אפשרות לוודא אם העבודה הנוספת הנעשית בפועל היא אכן זו שבגינה ניתן האישור. כתבי מינוי להוראה בקורסי קיץ בכלל, ובתכניות מיוחדות בפרט, ניתנו לעתים למרצים לאחר שכבר החלו ללמד; במקרים אחדים ניתנו כתבי המינוי אף לאחר שסיימו לעבוד. 

מעקב
אוניברסיטת בר-אילן

19. 	אוניברסיטת בר אילן מקפידה כבר בכל סוגיית הבקשות לעבודה נוספת של מרצים.

מעקב
המועצה להשכלה גבוהה
כללי

נוכח מורכבות הנושא החליטו מל"ג וות"ת להקים ועדה שתמליץ  על סוגיית אפשרות קיומן של תכניות לימודים לא מתוקצבות באוניברסיטאות ועל כללים להסדרת קיומן במידת הצורך, זאת בין היתר בהתייחס למצב הקיים, לליקויים שנמצאו בדוח מבקר המדינה בנושא ובמיוחד לנושאים העיקריים שלהלן:
· קיום תוכניות בשכ"ל שאינו מוגבל במוסדות המתוקצבים, עם כל המשמעויות הנלוות, לרבות תכנוניות, תקציביות, חברתיות ומשפטיות. 
· ההשפעה על הנגישות להשכלה גבוהה לאוכלוסיות מסוימות ובפריפריה.
· שימוש במתקנים ובתשתיות מתוקצבות עבור תכניות חוץ תקציביות.
· ההפרדה התקציבית הנדרשת בין שני סוגי התוכניות המדווחות.
· ההשפעה של תכניות לא מתוקצבות במוסדות מתוקצבים על יכולת התכנון  של ות"ת.
· תחרות במוסדות הלא מתוקצבים.
· שכר ותנאי העסקה לסגל האקדמי בשני סוגי התוכניות, עם כל המשמעויות   הנלוות, וההשפעה על יכולת גיוס סגל.
· השפעה על רמת  התוכניות המתוקצבות.
· השפעה על  נושאים חשובים אקדמית, אל מול נושאים רווחיים.
· השפעה על המחקר במוסדות.
· השפעת התוכניות על מגוון מקורות ההכנסה של המוסדות ותלותם בתקציב המדינה.
עם סיום עבודת הועדה יובאו המלצותיה לדיון בות"ת ובמל"ג.





המכללה האקדמית עמק יזרעאל












המכללה האקדמית עמק יזרעאל - היבטים מינהליים

הגופים המבוקרים: המכללה האקדמית עמק יזרעאל,  מועצה להשכלה גבוהה, ועדה לתכנון ותקצוב (מל"ג, וות"ת),  הממונה על השכר והסכמי עבודה במשרד האוצר (להלן - הממונה על השכר).

ליקויים 1,3,4,5,6,7,11,12 תוקנו. ראה דוח הערות 62 עמ' 327-331. 

ליקוי

2. 	הביקורת העלתה הבדלים ניכרים, בין הנחיות מל"ג משנת 1999 (לרבות אלו שבאו לידי ביטוי בתקנון המצוי), לבין תקנון המכללה בנושאים האלה: הכפפת פעילות המכללה להוראות מל"ג; מספר החברים בתאגיד המכללה; ייצוג של גורמים חיצוניים ופנימיים בחבר הנאמנים של המכללה; משך תקופת הכהונה של חברי חבר הנאמנים; משך תקופת הכהונה של יו"ר חבר הנאמנים; משך תקופת הכהונה של יו"ר הוועד המנהל; משך תקופת הכהונה של נשיאת המכללה; מספר חברי הוועד המנהל; הרכב הוועד המנהל; תדירות ההתכנסות של הוועד המנהל; ונכסי המכללה לאחר פירוקה.

מעקב
המכללה האקדמית עמק יזרעאל

2. 	הנוסח הסופי של התקנון אושר על ידי ות"ת, מל"ג וחבר הנאמנים של המכללה בישיבתו מיום 19.3.2013. 

מעקב
המועצה להשכלה גבוהה

2. 	תקנון המכללה תוקן בהתאם להנחיות התאגידיות של המל"ג ואושר בחבר הנאמנים של המכללה ביום 19.3.2013. 
בחודש מרץ 2013 הוקמה ועדה לבחינת סוגיית המשילות במוסדות להשכלה גבוהה אשר מתפקידה גם להמליץ על עדכון ההנחיות התאגידיות של ות"ת ומל"ג. עבודת הועדה התעכבה עקב סיום תפקידה של מנכ"לית המל"ג ד"ר אביטל שטיין אשר שימשה כיו"ר הועדה, אולם המועצה צופה כי היא תחדש את פעילותה בהקדם לאחר שות"ת תאשר מינוי יו"ר חדש.

 ליקוי

8.	התקשרות המכללה עם היועץ המשפטי החיצוני שלה לא נעשתה תוך הקפדה על כללי המינהל התקין. המכללה לא תיעדה את אופן הבחירה והשיקולים לבחירתו של היועץ המשפטי החיצוני שלה; לא הגדירה אתו, מאז כניסתו לתפקידו בשנת 2005, את סוג שירותי הייעוץ המשפטי בריטיינר, את היקף השירותים הנוספים שעליו לספק ואת התמורה. היעדר ההגדרה בדבר השירותים הנזכרים גרם לאי-בהירות בקשר לסכומים שעל המכללה לשלם ליועץ המשפטי החיצוני. אשר לאספקת שירותים משפטיים מעורכי דין נוספים, בתחומים ייחודיים ושלא על בסיס קבוע, הועלה כי המכללה לא עשתה השוואה בין הסכומים המבוקשים, תחומי התמחותם ויתרונם המקצועי של עורכי הדין שאליהם פנתה בנושא ולא חתמה עם רובם על הסכם התקשרות.

מעקב
המועצה להשכלה גבוהה

8. 	תנאי ההתקשרות עם היועץ המשפטי של המכללה תוקנו. היועץ המשפטי הנוכחי מסיים את כהונתו והמכללה החלה בהליך איתור יועץ משפטי. 

ליקוי
‏
9.	סמכות חבר הנאמנים לגבי מינוי ועדת הביקורת נמסרה לידי הוועד המנהל של המכללה שלא בהתאם להוראות בחוק החברות, התשנ"ט-1999, ולתקנון המצוי של מל"ג. ועדת הביקורת לא התכנסה בתדירות שנקבעה בחוק החברות ועל פי תקנון המכללה. הוועדה לא דיווחה על פעולותיה לחבר הנאמנים ולוועד המנהל בתדירות שנקבעה.
	המכללה לא הבטיחה את עצמאותו של מבקר הפנים כלפי הגופים הביצועיים במכללה. 	

מעקב
המועצה להשכלה גבוהה

9. 	ועדת הביקורת של המכללה מתכנסת כבר בתדירות שנקבעה בחוק החברות ומדווחת כבר על פעולותיה לחבר הנאמנים ולוועד המנהל בתדירות שנקבעה. 

ליקוי
10.	לנשיאת המכללה ולמנכ"ל הונפקו כרטיסי אשראי שההוצאות בהם נזקפות לחשבון המכללה. אין במכללה נוהל או הנחיות להסדר השימוש בכרטיסי האשראי של המכללה על ידי בעלי תפקידים במכללה. המכללה לא קבעה מהן ההוצאות המותרות לבעלי התפקידים באמצעות כרטיס האשראי, מהם הסכומים המותרים להוצאה, מיהו הגורם המאשר את ההוצאות, ואילו אסמכתאות והסברים דרושים לאישור ההוצאות. נשיאת המכללה והמנכ"ל לא צירפו אסמכתאות לחלק מההוצאות שביצעו בכרטיס. 

מעקב
המועצה להשכלה גבוהה

10. 	ות"ת אישרה את המלצות הצוות לתיקון ליקויים וביום 28.5.2013 הוציאה מנכ"לית מל"ג וות"ת הנחיה לכל המוסדות להשכלה גבוהה המתוקצבים על ידי ות"ת, להימנע מלעשות שימוש בכרטיסי אשראי ע"י בעלי תפקידים וכי שימוש בכרטיס אשראי מוסדי ייעשה רק במחלקות הרכש, ובהתאם לנהלים ברורים שיגבש כל מוסד.
  
	

"ערים" – חברה לפיתוח עירוני












"ערים" - חברה לפיתוח עירוני בע"מ

תהליך הפרטת החברה
 
הגוף המבוקרים: חברת "ערים", משרד הבינוי והשיכון, רשות החברות הממשלתיות, מינהל מקרקעי ישראל

ליקוי

1.	החלטת ועדת השרים מספטמבר 1998 בדבר הפרטת חברת ערים לא יושמה מאז קבלתה, מאידך הרשות או משרד השיכון לא פעלו לביטולה. בביקורת נמצא כי הגופים והגורמים המעורבים בתהליך לא פעלו בנחישות לקיים את ההחלטה.

ליקוי

2.	 רשות החברות פעלה בעצלתיים ולא קידמה את התהליך באופן נחרץ, היא לא התוותה את דרך הפעולה ליישום ההחלטה להפריט את החברה אך גם לא הביאה לידיעת ועדת השרים את דבר התנגדותם של משרד השיכון ושרי השיכון דאז (מר נתן שרנסקי ומר מאיר שיטרית) להפריט את החברה ואת העובדה שהחלטת הוועדה עדיין אינה מיושמת. ועדת השרים אף היא לא פעלה בנחישות בעניין ההפרטה ולא קבעה לוח זמנים לביצוע התהליך ולהצגת אבני דרך לביצועו ולא עקבה אחר אופן הביצוע.

ליקוי

3.	 משרד השיכון לא ריכז נתונים מעודכנים על מידת עמידתה של החברה בקיום התחייבויותיה בביצוע הפרויקטים ועל שלבי התקדמות של ביצועם. לכן אין בידיו מידע מהותי שישמש להערכת שוויים של הפרויקטים ולמניעת פגיעה בזכויותיו, לצורך יישום החלטת ההפרטה.

ליקוי

4. 	משרד השיכון הציג מסר כפול - מחד הוא התנגד להפרטה, ומאידך הוא לא פעל לבטל את ההחלטה. המסר הכפול בא לידי ביטוי גם בכך שעל אף ההחלטה להפריט את ערים, ביצע המשרד בשנת 2010 מהלכים מהותיים אשר מורים על כוונה ברורה לשימור החברה כחברה ממשלתית בלי לנקוט צעדים לביטול ההחלטה בדבר ההפרטה ולמעשה תוך התעלמות ממנה:

ליקוי

5.	בפברואר 2011 החליט מנכ"ל משרד השיכון, מר מרדכי מרדכי - על דעת נציגי אגף התקציבים והחשב הכללי במשרד האוצר - להעביר לטיפול ערים, בפטור ממכרז, שני פרויקטים כפיילוט ולהגדיר לשם כך קריטריונים למדידת ההצלחה בביצועם. מנכ"ל המשרד נימק את ההחלטה בכך שערים עשויה לסייע למשרד בהפעלת עבודות הפיתוח במסגרת הרחבת כלי הפיתוח שיעמדו לרשות המשרד בשנים הקרובות.משרד מבקר המדינה מעיר למנכ"ל משרד השיכון ולהנהלת אגף התקציבים והחשב הכללי במשרד האוצר כי הסיכום האמור אינו עולה בקנה אחד עם ההחלטה מספטמבר 1998, והוא מחדד את הבעייתיות בכך שהחברה פועלת מתוך חוסר ודאות בנוגע לעתידה ושגם המשרדים עצמם פוסחים על שתי הסעיפים.

ליקוי

6. 	כדי שהפרטה תעלה יפה יש למכור את החברה כ"עסק חי", כלומר, כל עוד ערכה הכלכלי גבוה. בעת ובעונה אחת, בשל המגבלות שהוטלו על החברה, צומצמה אפשרותה להתקשר עם לקוחות לשם ביצוע פרויקטים חדשים ולכן נפח פעילותה הלך וקטן. כפועל יוצא מכך, במועד סיום הביקורת (יולי 2011) עסקה החברה ב-26 פרויקטים בלבד, אף שבנובמבר 2005 היא עסקה ב-75 פרויקטים. התנגדותו של משרד השיכון להפרטה מצד אחד והיעדר הנחישות של רשות החברות לקדם את ההפרטה מצד אחר, גרמו לפגיעה בשווייה הכלכלי של החברה בשוק.

ליקוי

7.	עקב צמצום בהיקף הפרויקטים של החברה בשנים אלו, צברה החברה הפסדים תפעוליים - בשנים 2010-2005 הסתכמו ההפסדים בכ-12.5 מיליון ש"ח. אולם באותה תקופה עודף הנכסים הכספיים שלה היה בממוצע - כ-91 מיליון ש"ח לשנה; מקורו של העודף בעיקר בעודפי מימון ביניים שאותם השקיעה החברה באפיקי השקעה כגון ניירות ערך ופיקדונות לזמן קצר. הנכסים הנזילים של החברה אפשרו לה לשרוד ואף לשלם למדינה דיבידנד של כ-10.1 מיליון ש"ח, אף שפעילותה העסקית המצומצמת הסבה לה בדרך כלל הפסדים.משרד מבקר המדינה מדגיש כי כפועל יוצא מאופן תפקודה של החברה מהבחינה הכספית, בכלל זה לעניין יתרותיה הכספיות, נגרמו לה הפסדים תפעוליים רבים בתחום שהוא ליבת העשייה שלה ותכלית קיומה - תכנון ופיתוח מקרקעין. יתרות המזומנים של החברה מקורן בפעילות שאינה נמנית עם יעדיה אולם היא מגנה על שרידותה. הנה כי כן - היה על משרד השיכון, משרד האוצר ורשות החברות הממשלתיות להביא עובדות אלו בחשבון בעת בחינתה של סוגיית המשך קיומה של החברה כחברה ממשלתית.

ליקוי

8.	על אף ההגבלה שהוטלה על החברה שלא לעסוק בעיסוקים שלדעת הרשות אינם מתחייבים מהסכמים שהיא חתמה או תחתום עם המינהל או משרד השיכון, החל בשנת 2000 ועד מועד סיום הביקורת התקשרה החברה בתשע התקשרויות חדשות. הסכום הכולל של התקשרויות אלה היה כ-69 מיליון ש"ח. בכלל זה התקשרה החברה במישרין עם ועדים מקומיים ואגודות להתיישבות במועצות אזוריות, והיא מנהלת חמישה פרויקטים במושבים בסכום כולל של כ-59 מיליון ש"ח. משרד השיכון והרשות לא אכפו על החברה את האיסור להתקשר בעסקאות מסוג זה.




מעקב
רשות החברות הממשלתיות 

1-8. 	בתאריך 19.11.12 – התקבלה החלטת ועדת שרים לענייני הפרטה -  לבטל את ההחלטות להפרטת חברת ערים. בתאריך 9.7.13 -  התקבלה החלטת ועדת שרים לענייני חברה וכלכלה – לאשר את עקרונות הסכם המסגרת . במהלך יולי 2013 הושלם תהליך ההכרזה על החברה כזרוע ביצוע של משרד הבינוי והשיכון. 

מעקב
משרד הבינוי והשיכון

1-8. 	בנובמבר 2012 הוחלט בועדת שרים לענייני הפרטה " לבטל את ההחלטות להפרטת חברת ערים" . 9.7.13 –החלטת ועדת השרים לענייני חברה וכלכלה לאשר את עקרונות הסכם המסגרת בהמשך להחלטה להכרה בחברה כזרוע ביצוע של המשרד.




קרן קיסריה – אדמונד בנימין דה רוטשילד













קרן קיסריה אדמונד בנימין דה רוטשילד

סדרי מימוש מטרות הקרן 

הגופים המבוקרים: רשות החברות הממשלתיות, החברה הלאומית לפיתוח קיסריה, רשות המיסים, קרן קיסריה אדמונד בנימין דה- רוטשילד

ליקויים 1,3 תוקנו. ראה הערות רה"מ 62 א' עמ' 337.

ליקוי

2.	באוקטובר 2006 מסרו מנהל רשות החברות הממשלתיות דאז, מר איל גבאי, והחשב הכללי במשרד האוצר דאז, ד"ר ירון זליכה, לארבעה שרים שכיהנו באותו מועד: שר האוצר, מר אברהם הירשזון; שר המשפטים, מר מאיר שטרית; שר הפנים, מר רוני בר-און; שרת החינוך, פרופ' יולי תמיר מסמך שבו השיגו על תפקודה של הקרן. השניים הדגישו כי מסמכי ההתאגדות של הקרן, מבני השליטה והניהול שלה מונעים את חלוקתם של עודפי כספים עצומים שנצברו בקופתה למטרות ציבוריות שלשמן היא הוקמה, ולכן אינם יוצרים תמריצים למימוש המקרקעין הרבים שבידיה, ומאפשרים לקרן להמשיך וליהנות מפטורים ומהקלות בתשלומי מסים. הפונים המליצו על נקיטת כמה דרכי פעולה: שינוי מעמד הקרן וביטול ההטבות הניתנות לה; פירוק הקרן בין בהסכמה, בין על ידי בית משפט ובין בחקיקה; וניצול היתרות הכספיות שבידי הקרן.

תגובה
רשות החברות הממשלתיות

2. 	נערכו מספר דיונים בראשות ובהובלת הרשות בהשתתפות רשות המיסים, מול הקרן ונציגי הברון. בדיונים נדונו הנושאים הבאים:  התנהלות הקרן,  תשלום מיסים, ממשל תאגידי,  תרומה שוטפת ותרומה חד פעמית. בשלב זה ממתינים לתגובת הקרן, ולמדיניות שיתווה היו"ר החדש של הקרן.

ליקוי 

4.	יש מקום ששר האוצר ושר המשפטים יבחנו במשותף ובהידברות עם הקרן את המתכונת הראויה להמשך פעילותה ואת מסמכי היסוד שלה - תזכיר ההתאגדות ותקנות ההתאגדות ולהתאימם לנסיבות שהשתנו במשך כ-50 שנות קיומה של הקרן, זאת כדי שייעשה שימוש מיטבי בכספים הנצברים בקרן.	

מעקב

4. 	לא דווח על התקדמות בתיקון הליקוי.




רשות השידור











רשות השידור

ניהול נדל"ן ברשות השידור

הגופים המבוקרים: רשות השידור, משרד האוצר, רשות מקרקעי ישראל והרשות לפיתוח ירושלים. 

ליקויים מס' 2,8,11 תוקנו. ראה דוח הערות רה"מ 62 עמ' 341-7.  	

ליקוי

1.	בשנת 1965 נקבע בחוק שהממשלה תעמיד לרשותה של הרשות את כל הנכסים הנמצאים בידיה. עוד נקבע בחוק כי הרשות לא תהיה רשאית למכור או להעביר בדרך אחרת נכס שבבעלותה אלא באישור הממשלה. הנדל"ן שבשימוש הרשות היו אמורים להיות מועברים אליה, אך היא לא פעלה ברציפות כדי להבטיח כי יישמרו זכויותיה בנכסים, וכי הם יירשמו על שמה בלשכת רישום המקרקעין. בפועל, זכויות הרשות במרבית הנכסים לא נרשמו על שמה בלשכת רישום המקרקעין. עקב כך אין מידע מלא על הזכויות שיש לה בנכסים שבידיה. 

מעקב
רשות מקרקעי ישראל

1. 	הרשות העבירה את הכסף לחשב הכללי, ולמעשה ביצעה את חלקה. החשב הכללי באוצר הציב לרשות השידור תנאים לרבות נושא הערת האזהרה.  

מעקב
רשות השידור

1. 	הסכם המימון טרם נכנס לתוקף וזאת מאחר שהתקבלה החלטה על ידי שרי התקשורת והאוצר להשהות את ההליכים הנוגעים לרפורמה של רשות השידור וזאת במטרה לבחון את המתווה הראוי הכולל עבור אזרחי המדינה, ובכלל את האפשרות לשנות את מתכונת השידור הציבורי, כפי שהיה נהוג עד כה. 
	ראה הערות רה"מ 62 עמ' 341. 

ליקוי

3.	נמצא כי אין התאמה בין הרישומים במינהל נכסי הדיור הממשלתי לגבי נכסי המדינה שהועברו לשימוש הרשות ובין הרישומים שבידי הרשות - לפי רישומי מינהל נכסי הדיור הממשלתי שום נכס שלו אינו נמצא בשימוש הרשות, ואילו לפי רישומי הרשות שבעה מהנכסים שבשימושה שייכים לו.

מעקב
רשות השידור

3. 	לא דווח על התקדמות בתיקון הליקוי. 
ליקוי

4.	לפני כעשרים שנים הוחל לקיים דיונים בנושא הקמת קריה לרשות בירושלים. במאי 1995 החליטה הממשלה לאשר את בניית פרויקט רשות השידור במתחם שערי צדק בשני שלבים ולאשר לרשות לקבל הלוואות בהיקף של עד 25 מיליון דולר. באפריל 1998 הודיע מנכ"ל הרשות דאז על הקפאת הפרויקט ועל בחינתו מחדש. לנוכח העיכוב המתמשך במימוש של נכסי המימון, ההחלטה על הקפאת הפרויקט, ההיקף הגדול של ההתחייבויות הכספיות של הרשות, ותנאי ההלוואות שנלקחו באוגוסט 1996 - נגרמו לרשות במשך השנים נזקים כלכליים, מימוניים ותפעוליים שהשפעתם עדיין ניכרת בימים אלה. 

מעקב
רשות השידור

4. 	ראה מעקב לליקוי מס' 1. 
	ראה הערות רה"מ 62 עמ' 342. 

ליקוי

5.	ממרץ 1999, המועד שבו הסתיים שלב א' של פרויקט שערי צדק, עד ינואר 2012 לא התקדמה הרשות בכל הקשור למימוש שלב ב' של הפרויקט. 

מעקב
רשות השידור

5. 	במהלך השנה האחרונה- 2013 החלה רשות השידור להפעיל צוות תכנון המנוהל על ידי הרשות לפיתוח ירושלים, לקידום תוכנית תב"ע חדשה למתחם שערי צדק. על פי תוכנית העבודה שהוצגה על ידי מנכ"ל הרשות לפיתוח ירושלים ואושרה על ידי רשות השידור, התוכנית צפוייה לקבל תוקף בסוף שנת 2014, וכפי שהדברים נראים בשלב זה הרשות לפיתוח ירושלים עומדת בתוכנית עבודה זו. עד כה בוצעו הפעילויות הבאות: הוקם צוות תכנון, הוגשו חלופות תכנוניות למתחם, החלופות הוצגו לעיריית ירושלים וללשכת התכנון המחוזית, הוגשה חלופה מועדפת, בתחילת דצמבר 2013 תוגש החלופה המועדפת לאישור הועדה המקומית. צוות התכנון ברשות לפיתוח ירושלים מקדם את התוכנית התב"ע על פי לוחות הזמנים והעקרונות שאושרו בועדת הנדל"ן של רשות השידור. 
	ראה הערות רה"מ 62 עמ' 343. 

ליקוי

6.	הרשות מחזיקה בשטחי קרקע הכוללים בניינים ושטחי חניה בקריה בתל אביב. ביוני 1996 נחתם בין המינהל ובין הרשות הסכם לפינוי השטחים והמבנים שמחזיקה הרשות בקריה בתל אביב. בתמורה לפינוי התחייב המינהל, בין היתר, להקצות לרשות מתחם חלופי בדרום הקריה. באפריל 2002 נחתמה תוספת להסכם שעניינה העברת יחידות הרשות למבנים זמניים חלופיים, ובהתאם לכך עברו יחידות הרשות למבנים אלה. בשנים 2006-2002 לא קידמה הרשות באופן משמעותי את מימוש ההסכם והמינהל לא שיווק את המגרש שעליו אמור היה להיבנות המבנה שיועד לרשות. 

ליקוי

7.	בשנים 2009-2007 התקיים דיון מחודש בין יו"ר הרשות דאז לבין המינהל לגבי החלופות לפינוי המתחם בדרום הקריה. בידי הרשות אין מסמכים המלמדים על כך שהיא עשתה עבודת מטה מקיפה שבמסגרתה נבחנו כל היבטי החלופות לגבי התמורה הכספית במתחם תל אביב. המשא ומתן שקיימה הרשות עם המינהל נעשה בלי שמוסדות הרשות דנו בו והחליטו לקיימו, ובלי שאישרו את המתווה שגובש עם המינהל בדבר קבלת תמורה כספית. 

מעקב
רשות השידור

6-7. 	ראה מעקב לליקוי מס' 1. 
	ראה הערות רה"מ 62 עמ' 344. 

ליקוי

9.	בשנת 2011 החלו לפעול מוסדות הרשות החדשים, שהציבו את הטיפול בנושא הנדל"ן כנושא מרכזי שעליהם לטפל בו וחזרו והחליטו על הקמת קריית השידור בשערי צדק. ביולי 2011 הנחה ראש הממשלה (השר הממונה) את הרשות שהרפורמה תמומן בעיקר ממכירת נדל"ן (להלן - הנחיית ראש הממשלה). אף שהנחיית ראש הממשלה יצרה זיקה ישירה ותלות בין תכנית הרפורמה ובין נושא הנדל"ן של הרשות, והייתה צפויה להשפיע השפעה ניכרת על הרשות, לא העלה יו"ר הרשות את הנושא לדיון במליאה סמוך לקבלתה, והיא נדונה רק בוועד המנהל.
	בדצמבר 2011 קיבלה מליאת הרשות החלטה עקרונית הנוגעת למתחמים בירושלים ובתל אביב, אף שלא הוצג לחבריה מראש חומר רקע הכולל תכניות, תחשיבים וחלופות בנושא הנדל"ן. 

מעקב
רשות השידור

9. 	ראה מעקב לליקוי מס' 1. 	
	ראה הערות רה"מ 62 עמ' 345. 

ליקוי

12.	בדצמבר 2011 אישרה הכנסת תיקון לחוק, הקובע שהאישור להעברת נכסי הרשות יינתן בידי השר הממונה בלבד. בהוראת המעבר לתיקון החוק נקבע שהרשות לא תמכור, לא תעביר בדרך אחרת ולא תשכיר לתקופה העולה על עשר שנים נכס מקרקעין שבבעלותה, כל עוד לא התקבל חוק המסדיר שינוי מבני ברשות. תיקון זה יצר מציאות חדשה שבה ספק אם הנחיית ראש הממשלה - שיצרה זיקה ישירה בין מכירת הנדל"ן ובין מימון תכנית הרפורמה - ניתנת ליישום בטווח הנראה לעין, ועל הרשות לתת דעתה להתפתחות זו. 

מעקב
רשות השידור

12. 	ראה מעקב לליקוי מס' 1. ראה הערות רה"מ 62 עמ' 347. 


רשות ניירות ערך












רשות ניירות ערך ובנק ישראל

התקשרויות עם יועצים

הגוף המבוקר: הרשות לניירות ערך

ליקוי 1 תוקן. ראה הערות רה"מ 62 א' עמ' 349.

ליקוי

2.	לא נמצאו מסמכים המעידים על קיומם של דיונים מקצועיים, ענייניים, מקיפים וממצים בין הרשות ובין משרד האוצר בעניין תקן כוח האדם ברשות ובעניין העסקת עובדים במיקור חוץ.

מעקב
הרשות לניירות ערך

2. 	הרשות הרחיבה כבר את תיעוד הדיונים וקיים תיעוד מלא של הדיונים.

 ליקוי

3.	נמצא כי הרשות ובנק ישראל הסתייעו בשנים 2011-2009 באותו יועץ חיצוני לנושאי תקשורת ואסטרטגיה לטיפול בנושאים שונים העולים לסדר היום הציבורי ואשר יש להם עניין לקדם אותם. מצב שבו הרשות והבנק - שני גופים מאסדרים (רגולטורים) - מעסיקים את אותו יועץ עלול ליצור חשש לניגוד עניינים מאחר שמטרותיהם לא תמיד עולות בקנה אחד.עוד נמצא כי נוסף על שירותי הייעוץ לרשות ולבנק ישראל, נתן היועץ שירותים לגופים שנמצאים בפיקוחם. נסיבות שבהן הגוף המפקח והגוף המפוקח משתמשים בשירותיו של אותו היועץ יכולות ליצור פתח לזליגת מידע מהגוף המפקח למפוקח ולהעמיד את היועץ במצב של ניגוד עניינים אפשרי. הרשות לא ניהלה פיקוח ובקרה שיטתיים על מנת לוודא שהיועץ עומד בהסדר ניגוד העניינים שנערך עמו. ברשות לא נמצאו מסמכים שאפשר ללמוד מהם על דרך היבחרו של היועץ.  

מעקב

3. 	בחירתו של היועץ האסטרטגי- תקשורתי הנוכחי נעשתה בהליך מכרזי מסודר, בהתאם לתקנות, תוך הקפדה על תיעוד מפורט של ההליך וכאשר במוקד הבחירה עמדה העובדה שמדובר ביועץ בעל מינימום של ניגודי עניינים מול הרשות. כל התקשרות של היועץ האסטרטגי- תקשורתי, המעלה חשש לניגוד עניינים, מחייבת את אישור הרשות, מראש ובכתב. במקביל, מקבלת הרשות דיווחים שוטפים מהיועץ באשר למצבת התקשרויותיו ולשינויים בהן. כמו כן, הרשות מקבלת בכתב, סיכום של כל הפעולות אותן ביצע היועץ במהלך החודש ומקיימת מעקב אחר דיווח זה. הרשות הכינה נוהל עבודה המגדיר את עבודת היועץ האסטרטגי- תקשורתי אל מול עבודת הדובר הפנימי.















פרק רביעי

השלטון המקומי





משרד הפנים - השלטון המקומי













השלטון המקומי

אבטחת מידע והגנת הפרטיות ברשויות מקומיות

הגופים המבוקרים: עיריות (אשקלון, יהוד-מונוסון, בני ברק, טירה ויקנעם עילית) מועצות מקומיות בני עי"ש ורמת ישי, משרד המשפטים, משרד הרווחה והשירותים החברתיים, משרד החינוך, מינהל לשלטון מקומי שבמשרד הפנים, מרכז השלטון המקומי בישראל וחברה א'.

ליקוי

1.	במשך שנים לא קבע משרד הפנים מדיניות לאבטחת המידע ולהגנת הפרטיות ברשויות המקומיות; לא הניח את התשתית לטיפול בנושא; ולא פעל לקביעת הנחיות בתחום זה, אף שכבר בשנת 1996 תוקן חוק הגנת הפרטיות ונוספו לו סעיפים הנוגעים להגנה על הפרטיות במאגרי מידע.
בתשובת המשרד מנובמבר 2011, השיב משרד הפנים כי הוא אינו הגוף המקצועי בעל הידע והמומחיות הנדרשים לצורך קביעת נהלים בנושא אבטחת מידע. נושא זה אמור להיות מוסדר באמצעות הרשות למשפט, טכנולוגיה ומידע שבמשרד המשפטים שבידה הכלים המקצועיים לגיבוש הנחיות בנושא. אם תפנה הרשות למשרד הפנים בעניין זה, הוא ישתף פעולה עמה.
 	על תשובת משרד הפנים מעיר משרד מבקר המדינה כי אם, כאמור בתשובתו, אין הוא בעל הידע והמומחיות הנדרשים לצורך קביעת נהלים בנושא אבטחת מידע, מן הראוי שיפנה לרשות למשפט טכנולוגיה ומידע בבקשה שתסייע לו בנושא.

מעקב
משרד המשפטים

1. 		תהליך העבודה נמצא בשלבי טיפול סופיים. בהתאם להנחיית היועץ המשפטי לממשלה, מועברות התקנות לאחר התיקונים לתגובת משרדי הממשלה שהעירו לגביהן.

ליקוי

2.	משרד מבקר המדינה העלה כי מאז הוקמה הרשות למשפט, טכנולוגיה ומידע היא לא קבעה נהלים והנחיות לרשויות המקומיות המחזיקות במאגרי מידע; לא קיימה פעולות פיקוח ואכיפה על רישום מאגרי מידע ברשויות המקומיות;ולא הטילה קנסות על רשויות מקומיות שלא קיימו את חובתן. 
	לדעת משרד מבקר המדינה, ראוי שהרשות למשפט, טכנולוגיה ומידע תגבש תכנית למימוש אחריותה בתחום אבטחת המידע והגנת הפרטיות בשלטון המקומי.  לפעילותן של כ- 250 רשויות מקומיות בתחום אבטחת מידע והגנת הפרטיות חסרה אסדרה ברמה הממשלתית שתאפשר להניח את התשתית הנוהלית והמקצועית לטיפול בנושא. משרד הפנים ומשד המשפטים לא נקטו פעולות של ממש לקידום פעולתן של הרשויות המקומיות בתחום זה. המינהל לשלטון מקומי במשרד הפנים והרשות למשפט, טכנולוגיה ומידע במשרד המשפטים נדרשים לקדם פעילות משותפת לצורך קביעת נהלים והנחיות לפעולתן של הרשויות המקומיות. במסגרת זו יש לקבוע את סדרי הטיפול, את הגופים הממונים, את פעולות הפיקוח ועוד.

מעקב
משרד המשפטים

2. 	תזכיר חוק הופץ להערות בחודש יוני 2012. נכתבה טיוטת תקנות ניהול תקין. בימים אלה (דצמ' 2013) מותנע תהליך עבודה לגיבוש התזכיר ולקידום החקיקה. 

ליקוי

3. 	בכל הרשויות שנבדקו, חוץ מעיריית אשקלון, לא מונה ממונה על אבטחת מידע, והממונה בעיריית אשקלון חסר הכשרה בנושא אבטחת מידע. בעקבות הביקורת מונה גם בעיריית בני ברק ממונה על אבטחת מידע. 

ליקוי

4. 	לדעת משרד מבקר המדינה, על הרשויות המקומיות שנבדקו למנות לאלתר ממונים על אבטחת מידע כמתחייב מחוק הגנת הפרטיות. כמו כן על משרד הפנים ועל הרשות למשפט, טכנולוגיה ומידע לקדם בדיקה בנושא בכלל הרשויות המקומיות ופעולות אשר יבטיחו את מילוי הוראות הדין המחייבות. 

מעקב
משרד המשפטים

3-4. 		הרשות למשפט טכנולוגיה ומידע הפיצה דו"ח פיקוח שערכה ב 34 רשויות הבוחן גם את סוגיית ממוני אבטחת מידע כשירותם והכשרתם. ממצאיו גילו שבמספר גופים  ציבוריים לא מונה ממונה אבטחת מידע כנדרש. הכשרת הממונים מגוונת. חלקם מתחום מערכות המידע וחלקם מתחומים אחרים. הומלצה הסדרה חקוקה של הכשרת הממונה. 

ליקוי

11.	מפקחי משרד הרווחה והשירותים החברתיים אינם בודקים את מילוי הוראות תקנון העבודה הסוציאלית בנושאי חובת הסודיות וניהול רשומות במחלקות הרווחה ברשויות המקומיות. כמו כן לא בוצעו ביקורות ייעודיות של האגף לביקורת פנימית במשרד לשירותים חברתיים בנושאים אלה. 

מעקב
משרד הרווחה והשירותים החברתיים

11. 	במסגרת תיקון הליקויים בוצע בשנת 2013 ריענון אבטחת מידע לכל צוות מפקחי ארגון ומינהל ברשו"מ והתייחסות לנושא ביקורת אבטחת מידע של המפקחים ברשויות הללו. במסגרת קורס עובדות זכאות וכנס עובדות זכאות שהתקיימו במהלך השנה, הועברה הדרכה מסודרת בנושא אבטחת מידע. בשיתוף עם מנהלת התחום וסגניתה, המשרד רשם  ריענון נהלים בתקנות התע"ס. האחריות הישירה לאבטחת מידע חלה על הרשות המקומית. גורמי המשרד הם מעין "מפקחי על" על נושא זה כחלק מתפקיד הפיקוח שהם מבצעים במחלקות הרווחה.

ליקוי

15.	נושא אבטחת המידע והגנת הפרטיות אינו נכלל בתכניות הביקורת של רואי החשבון העושים ביקורת ברשויות המקומיות מטעם משרד הפנים. גם מחלקת ביקורת מינהלית באגף לביקורת רשויות מקומיות שבמשרד הפנים מעולם לא קיימה ביקורת בנושא זה.

מעקב
משרד הפנים

15. 	אגף בכיר לביקורת טרם בחן שילוב נושא זה בביקורת רואי החשבון הנערכת מידי שנה ברשויות המקומיות, מאחר ואין בידיו המשאבים הן בלימוד הנושא ובניית תכנית ביקורת והן בעריכת ביקורת בנושא. בנוסף, אין במחלקה לביקורת מינהלית כוח אדם לביצוע מטלה זו, שכן התקנים של המחלקה טרם אוישו זה כשלוש שנים.

ליקוי

16. 	במועד סיום הביקורת ביולי 2011 עדיין לא סיים משרד החינוך את תהליך המיפוי של כלל מאגרי המידע של בתי הספר. 

מעקב
משרד החינוך

16. 	כבר במהלך שנת 2012 סיים משרד החינוך את המיפוי הראשוני של כלל מאגרי המידע במוסדות החינוך. לאחר סיום תהליך המיפוי, משרד החינוך העביר לרשם מאגרי המידע נתונים אודות מאגרים חדשים המחוייבים ברישום ומאידך מאגרים המחייבים מחיקה. בכך המשרד מילא את החלטת רשם מאגרי המידע ממרץ 2009 לעניין מיפוי כל מאגרי המידע במוסדות והעברת המידע שנאסף לרשם. עדכון נתונים לגבי מאגרים שדווחו יתבצע על ידי המשרד באופן שוטף, בהתאם להוראות החוק ובתיאום עם רשם מאגרי המידע. 

מעקב
משרד המשפטים

16. 	לאחרונה (מרץ 2012) התבצע ניסוי של העברת המידע בממשק ממשרד החינוך. 

ליקוי

17. 	לדעת משרד מבקר המדינה, מאחר שכל מנהלי בתי הספר ממונים על אבטחת המידע בבתי הספר, ראוי כי יקבלו הדרכה בנושא אבטחת מידע ומאגרי מידע. 
מעקב
משרד החינוך

17. 	במשרד החינוך הוכנה תכנית הדרכה מפורטת למנהלים בנושא אבטחת מידע והגנת הפרטיות. התכנית הוכנה על ידי צוות משולב של אנשי אבטחת מידע, מומחי פדגוגיה והטמעת תקשוב בבתי הספר. הצוות ילווה את יישומה. התוכנית ממתינה לאישור במסגרת תכנית העבודה השנתית לשנת 2014. 

63%
	

38%

	7
	3
	2
	2
	43%

	15
	7
	5
	3

	14

7%

	12
	11

0%

	10
	1
	4

	התשתיות הלאומיות

0%

מטלות רוחב 

ועדות בשירות המדינה

הגופים המבוקרים: משרד הבריאות, משרד הבינוי והשיכון, משרד הרווחה והשירותים החברתיים, משרד האוצר, המשרד להגנת הסביבה, משרד החקלאות ופיתוח הכפר, משרד הכלכלה, משרד הפנים, משרד המשפטים, המשרד לביטחון פנים, נציבות שירות המדינה, המוסד לביטוח לאומי, רשות מקרקעי ישראל, הנהלת בתי המשפט. 

ליקוי

1.	אי-קיום דיונים או קיום דיונים חלקיים במסקנות הוועדות ובהמלצותיהן: על ממני הוועדות לדון במסקנות ובהמלצות שלהן, להחליט אם הם מקבלים אותן במלואן או בחלקן או אם הם דוחים אותן ולנמק בכתב את החלטותיהם. אשר לדיון בהמלצות ועדות פנים-משרדיות, מן התשובות לשאלונים עולה כי שניים מ-13 המשרדים - המוסד לביטוח לאומי ומשרד השיכון - דנו במסקנות ובהמלצות של יותר ממחצית הדוחות של הוועדות; נש"מ דנה בפחות ממחצית הדוחות; למשרד הפנים לא היו נתונים; יתר תשעת המשרדים דנו כמעט בכל דוחות הוועדות שהם הקימו. אשר לוועדות בין-משרדיות, מן התשובות לשאלונים עולה שמשרד השיכון וממ"י דנו במסקנות ובהמלצות של יותר ממחצית הדוחות, המוסד לביטוח לאומי ונש"מ דנו בפחות ממחצית הדוחות; משרד הפנים השיב כי אין לו נתונים, ורק שמונה מהמשרדים דנו כמעט בכל הדוחות של הוועדות.

מעקב

1. 	לא דווח על התקדמות בתיקון הליקוי.

ליקוי

2.	ריבוי ועדות: בשלושה מתשעת הנושאים שנבדקו הוקמו כמה ועדות, אולם הממנים אותן לא דנו במסקנותיהן ובהמלצותיהן ולא פעלו ליישומן - או שעשו כן באופן חלקי; לאחר מכן הם או משרד אחר המעורב אף הוא בנושא הקימו ועדה נוספת, ולעתים אף יותר מוועדה אחת, מבלי שמוצתה פעילותה של הוועדה הקודמת. להלן דוגמה: שימוש בציוד רפואי חד-פעמי ממוחזר: מאז 1995 הקים משרד הבריאות חמש ועדות שונות שעסקו בקביעת מדיניות בעניין. המשרד לא דן בהמלצותיהן - למעט אלה של הוועדה האחרונה שהקים בשנת 2005, ובעקבותיה גיבש נוהל מתאים. רק ב-2009 זכה הנוהל לאישור הגורמים המקצועיים במשרד, אולם למרות זאת הוא לא נחתם ולא פורסם; באוגוסט 2010 החליט מנכ"ל המשרד לדחות את יישום ההמלצות. אי-השלמת הטיפול בסוגיית הציוד הרפואי החד-פעמי משמעותה שבתי החולים ממשיכים למחזר אותו בלי שמשרד הבריאות הסדיר את הנושא ובלי פיקוח ובקרה, דבר שעלולה להיות לו השפעה שלילית על בריאות הציבור.

מעקב 
משרד הבריאות

2. 		מנכ"ל המשרד בחן את המלצות הוועדה ואת חוזר המנכ"ל שהוכן והחליט לאחר התייעצות, ליישם השינוי בחקיקה ולא בנוהל. להלן סעיף 5 של החוק שעבר בכנסת ב-2012: על אף הוראות סעיף 2(א), השר רשאי, באישור ועדת העבודה הרווחה והבריאות של הכנסת, לקבוע בתקנות הוראות בדבר אופן המיחזור של ציוד רפואי, חובת קבלת אישור למיחזורו, בדיקתו, וכן אריזתו של ציוד רפואי ממוחזר, סימונו, המסחר בו, אחסונו והשימוש בו, וכן רשאי הוא לקבוע לעניין זה הוראות שונות לסוגים שונים של ציוד רפואי; קבע השר הוראות כאמור, לא יעסוק אדם במיחזור של ציוד רפואי, ישווקו או יעשה בו שימוש בטיפול רפואי אלא בהתאם להוראות שנקבעו לעניין זה" עם זאת, החוק טרם נכנס לתוקפו,  הכנסת טרם אשרה את מלוא התקנות הנדרשות להפעלת החוק. על פי החלטת הכנסת רק שנה לאחר הפעלת החוק יוכל המשרד להפעיל את סמכותו מכוח חוק הציוד הרפואי ולטפל בנושא חדוש/מיחזור. במסגרת הוראות המעבר של החוק הובהר כי עד לתיקונן של תקנות אלו, לא יחולו הגבלות על מחזור של ציוד רפואי בבתי חולים: ס' 25: "ב) הוראות סעיף 2(א) לא יחולו על פעולות של מיחזור ציוד רפואי הנעשות על ידי מוסד בריאות, כל עוד לא נכנסו לתוקף הוראות לעניין זה לפי סעיף 5. "

ליקוי

3.	יישום המלצות הוועדות: מן התשובות לשאלונים עולה שרק שישה מ-13 המשרדים יישמו באופן מלא או כמעט מלא את המלצות הוועדות הפנים-משרדיות שהקימו; ארבעה יישמו באותו אופן את המלצות הוועדות הבין-משרדיות שנטלו בהן חלק; חמישה משרדים יישמו יותר ממחצית ההמלצות של הוועדות הפנים-משרדיות, ושישה משרדים יישמו יותר ממחצית המלצות הוועדות הבין-משרדיות; המוסד לביטוח לאומי יישם פחות ממחצית ההמלצות של הוועדות הפנים-משרדיות והבין-משרדיות שאימץ; ממ"י אימץ פחות ממחצית ההמלצות של הוועדות הבין-משרדיות; למשרד הפנים אין נתונים. להלן דוגמה: הוועדה לטיפול בילדים, במתבגרים ובצעירים במצב סיעודי מורכב  : הטיפול בנושא רגיש זה התאפיין בסחבת מתמשכת; בשנת 2001 מינו שר הבריאות ושר העבודה והרווחה את הוועדה. ב-2003 אישרו השרים את המלצותיה ואימצו אותן ומשרדיהם החלו לפעול ליישומן, אולם רק בשנת 2008 השלימו המשרדים את דיוניהם בנושא ואז פרסם משרד הרווחה מכרז כדי להפעיל מוסדות לטיפול באותם צעירים; לאחר כשנתיים נוספות, במהלך 2010, נבחרו זוכים במכרז, אולם מימון שהיית הצעירים במוסדות והתעריף להשתתפות קופות החולים במימון לא הוסדרו. בספטמבר 2010 מינו משרד הבריאות ומשרד הרווחה צוות בין-משרדי בראשותו של פרופ' שני להסדרת הנושא; עד סוף שנת 2010 הטיפול בסוגיה לא הושלם.

מעקב 
משרד הפנים

1,3. 	משרד הפנים תיקן את הליקוי במלואו. למשרד יש כיום רשימה מפורטת של כל הוועדות הבינמשרדיות בה חברים נציגי משרד הפנים 82 ועדות בינמשרדיות. רשימה זו מתעדכנת אחת לחודשים כולל מועדי הדיונים האחרונים בנושא והאם הוועדה פעילה או לא. כמו כן, המשרד מנהל מעקב אחר כל הוועדות הבינמשרדיות ומקפיד לנהל דיונים מעצם היותו חלק בוועדות בינמשרדיות שונות, המשרד פועל כדי לקדם את המשימות בתחום אחריותו, אשר מוטלות עליו על ידי הוועדות הבינמשרדיות שונות. 

ליקוי

4.	ועדות שלא השלימו את מלאכתן: בשלושה מתוך תשעת הנושאים שנבדקו ועדות הפסיקו את עבודתן בלי שהשלימו אותה ובלי שהגישו מסקנות והמלצות. להלן דוגמה לנושא שטופל במסגרת כמה ועדות שהוקמו בזו אחר זו לאחר שוועדה הקודמת לא השלימה את מלאכתה. 
	הוועדה הציבורית לבדיקת צמצום העישון ונזקיו: בשנת 1999 מינה שר הבריאות ועדה ציבורית לבדיקת הנושא. היא קיימה עשרות ישיבות, אספה מסמכים רבים, שמעה מאות עדויות בנושא של מומחים מהארץ ומהעולם, אך לא השלימה את מלאכתה ולא הגישה דוח המסכם את עבודתה ואת המלצותיה. ב-2006 הקים המשרד ועדה נוספת לבדיקת הנושא וזו הגישה טיוטת דוח בלבד. ביוני 2010 הקים מנכ"ל משרד הבריאות עוד ועדה כזאת. הוועדה סיימה את עבודתה בנובמבר 2010. מנכ"ל המשרד אישר את המלצותיה. לאחר סיום הביקורת, במאי 2011, קיבלה הממשלה החלטה שהתבססה על המלצות הוועדה בעניין צמצום העישון ונזקיו.

מעקב

4. 	לא דווח על התקדמות הליקוי.

ליקוי

5.	ממני הוועדות קבעו בד"כ מועדים להגשת דוחותיהן הסופיים, אולם מרביתם לא עמדו בלוח הזמנים, ממני הוועדות לא עקבו אחר עבודת הוועדות והתקדמותן, ולא עמדו על כך שיעמדו במועדים שנקבעו להגשת הדוחות.

מעקב

5. 	לא דווח על התקדמות הליקוי.

ליקוי

6.	חילוקי דעות בין חברי הוועדה ואי-מתן ביטוי לעמדת המיעוט: ועדה אחת לא סיימה את עבודתה בשל חילוקי דעות בין חבריה. ועדה אחרת לא נתנה ביטוי לחילוקי הדעות בין חבריה בדוח שמסרה. חילוקי הדעות לא הובאו לידיעת השרים הנוגעים בדבר ולכן נבצר מהם לדון בהם ולפעול ליישובם או להביאם להכרעת ראש הממשלה. להלן דוגמה: 
	הוועדה לגיבוש המלצות לטיפול מערכתי במבנים פגומים: בשנת 2007 הורתה הממשלה על הקמת ועדה בין-משרדית בראשות נציג משרד השיכון ובהשתתפות נציגי משרד הפנים ומשרד האוצר לגיבוש המלצות מערכתיות בנושא מבנים פגומים. במהלך עבודת הוועדה התגלעו מחלוקות עקרוניות, שלא יושבו, בין נציגי משרד האוצר ליתר חברי הוועדה,בין היתר, בנוגע לעצם חובת המדינה לטפל באותם מבנים ובעניין התקציב הנדרש לשם כך. נוכח חילוקי הדעות, לא חתמו נציגי משרד האוצר על הדוח. באוקטובר 2007 הגישה הוועדה את המלצותיה למנכ"ל משרד השיכון בלי שנתנה בהן ביטוי לעמדתו המנוגדת להן של משרד האוצר. משרד השיכון לא העביר את המלצות הוועדה לדיון בממשלה ומנע אפוא דיון והתווית מדיניות ממשלתית בנושא.

מעקב

6. 	לא דווח על התקדמות הליקוי.

ליקוי

7.	על ממני הוועדות לגלות מעורבות במהלך עבודתן ולהפעיל בקרה ומעקב על פעילותן. עליהם להיות ערים מלכתחילה לקשיים הצפויים בעבודתן ולהתוות אותה כך שיוכלו להתמודד עמם. ניתן אף לקבוע מראש מנגנון ליישוב מחלוקות אם יתעוררו. כדי להגביר את האפקטיביות של עבודת הוועדות, על ממניהן לקדם את יישום ההמלצות שאושרו. על הוועדות לשקף בהחלטותיהן ובהמלצותיהן את המחלוקות שהתעוררו ולהציג אותן לאלה שמינו אותן. אם הוועדות והממנים אותן הגיעו למבוי סתום, ראוי להעביר את הבעיה שלא הוצע לה פתרון להכרעת השרים הנוגעים בדבר או - במידת הצורך -להכרעת ראש הממשלה. כדי להבטיח את תקינות עבודת הוועדות שהוקמו מכוח החלטות הממשלה, על נש"מ ועל היועץ המשפטי לממשלה להסדיר את עבודתן בנוהל מתאים שיכלול הוראות דומות לאלו החלות על ועדות שהוקמו בידי שרים או מנהלים כלליים של משרד ממשרדי הממשלה.

מעקב 
נציבות שירות המדינה 

7. 	הוועדה דנה בנושא וציינה כי נוהל עבודת הוועדות בשירות המדינה מפורט דיו בפרק 64.1 בתקשי"ר ויש להתאים הוראותיו בשינויים המחויבים לוועדות המתמנות ע"י הממשלה.
סגן נציב שירות המדינה לקח על עצמו את בדיקת הנושא והתאמת הוראות התקשי"ר יחד עם היועץ המשפטי לממשלה.
סגן נציב שירות המדינה הכין נייר עבודה המכיל עדכוני תקשי"ר נדרשים, ובא בדברים עם המשנה למזכיר הממשלה כדי לקדם את הנושא.

ליקוי

8.	ליקויים בתיעוד הדיונים בהמלצות הוועדות ובהחלטות לגביהן: ממני הוועדות לא תמיד תיעדו בכתב את דיוניהם בהמלצות הוועדות ואת ההחלטות שקיבלו לגביהן. מן התשובות לשאלונים עולה כי מבין 13 המשרדים שאליהם פנה משרד מבקר המדינה שבעה תיעדו במלואן או כמעט במלואן את ההחלטות בדבר דחיית ההמלצות של הוועדות; משרד השיכון דיווח כי תיעד יותר ממחצית אלה; שלושה משרדים - משרד הבריאות, משרד הרווחה והמוסד לביטוח לאומי - דיווחו כי תיעדו פחות ממחצית מההחלטות. שני משרדים - משרד הפנים ומשרד המשפטים- לא מסרו נתונים על כך.

מעקב

8. 	לא דווח על התקדמות הליקוי.























פרק שני

משרדי ממשלה




המשרד לביטחון פנים
משטרת ישראל












המשרד לביטחון פנים 
משטרת ישראל

סגירת תיקי חקירה בעילת היעדר עניין לציבור

הגופים המבוקרים:המשרד לביטחון פנים, משטרת ישראל, משרד המשפטים

 ליקויים מס'  4, 5  תוקנו ראה קובץ דוחות ביקורת לשנת 2011, עמ' 21 בהערות ראש הממשלה. 

ליקוי

2. 	הנחיית היועץ המשפטי לממשלה לקציבת משך זמן לגיבוש החלטה בדבר העמדה לדין או סגירת התיק בידי התביעה גובשה ללא עבודת מטה ודיון ציבורי מספקים.  

מעקב
משרד המשפטים

2. 		לא דווח על התקדמות בתיקון הליקוי. 

ליקוי

3. 	הביקורת העלתה כי יחידות החקירה, התביעה המשטרתית והפרקליטות אינן מקפידות לפעול לפי הוראות החוק והפסיקה הקיימות, וגם אינן אוכפות את המדיניות ואת הנהלים שהן עצמן קבעו. בכלל זה הן עושות לעיתים שימוש שגוי בעילות הסגירה - סוגרות תיקים בשל היעדר עניין לציבור אף שלא היו ראיות מספיקות להגשת כתב אישום או בניגוד להנחיות של היועץ המשפטי לממשלה ופרקליט המדינה. מקבלי ההחלטה סגרו חלק ניכר מהתיקים מבלי שנימקו את החלטתם כדבעי או מבלי לנמקה כלל, יחידות החקירה סגרו תיקים ללא סמכות ובחלק ניכר מהתיקים כללו הקצינים הממונים על החקירה המלצה בעניין אופן סיום הטיפול  בתיק, בניגוד להנחיית היועץ המשפטי לממשלה. על היועץ המשפטי לממשלה ועל הפרקליטות בשיתוף המשטרה לרענן את מכלול הנהלים וההנחיות בנושא  סגירת תיקים בשל היעדר עניין לציבור, ולוודא כי כל מקבלי ההחלטות מודעים להם ופועלים לפי אמות המידה שנקבעו. 

מעקב
משטרת ישראל

3. 	 גובשו המלצות בנושא סגירת תיקי חקירה מחוסר עניין לציבור. ההמלצות הוצגו לאחרונה למפכ"ל וניתנו הנחיות ליישומן ברמה האגפית, והן בהיבטים המחשוביים ובהיבטים מהותיים אשר יובאו לאישור פרקליטות המדינה.


ליקוי

6. 	היועץ המשפטי לממשלה והפרקליטות זיהו  כי במקרים מסוימים נקיטת אחת משתי החלופות המרכזיות - סגירת התיק בשל היעדר עניין לציבור, או הגשת כתב אישום - אינה מסַפֶּקֶת מענה מיטבי של המדינה לאירוע הפלילי - לא מבחינת מבצע העברה, לא מבחינת נפגע העברה ולא מבחינת החברה. הטיפול במקרים כאלה צריך להיעשות במסגרת חלופית להליך הפלילי ה"קלסי" הכולל העמדה לדין וענישה במסגרת הרשעה בידי בית המשפט. לשם כך, מינה היועץ המשפטי לממשלה דאז, עו"ד מני מזוז, ב-2004 צוות בין-משרדי לגיבוש תכנית "הטיה מהליך פלילי". תכלית התכנית הייתה לקיים חלופות להליך הפלילי במישור השיקומי, על ידי הפניית תיקים פליליים מסוימים (מי שלראשונה עברו על החוק בעברות קלות מסוג עוון) לטיפולו של שירות המבחן למבוגרים שבמשרד הרווחה. על פי התכנית, הטיפול בחשודים בתיקים אלה בשירות המבחן יסייע בשיקומם ויקל את העומס על התביעה ועל בתי המשפט. ואולם, חרף העובדה שגורמי האכיפה עמדו על חשיבות התכנית היא לא בוצעה בשל מחלוקת תקציבית. הביקורת העלתה כי הלכה למעשה לא בוצע הפיילוט ולכן יתרונותיה האמורים של התכנית  לא נבחנו עד כה במציאות. הפיילוט  לא בוצע חרף העובדות שהוחלט עליו כבר ב- 2005 בעת גיבוש התכנית ושמאז שבו הגורמים הנוגעים בדבר והביעו את תמיכתם המחודשת בתכנית.משרד מבקר המדינה סבור כי לנוכח אי-יכולתם של מנכ"לי המשרדים הרלוונטיים לקדם את הנושא עליהם להביא את הנושא לדיון בפני השרים הנוגעים בדבר, ובמידת הצורך להעלותו לדיון בממשלה. זאת לנוכח העובדה שכל הגורמים המעורבים מודים בכך שיישום התכנית יסייע להפחית את הסיכון שמבצע העברה יחזור ויבצע עברות נוספות, יקל את העומס המוטל על בתי המשפט ועל  גורמי התביעה, יחסוך עלויות למערכת אכיפת החוק וייעל את תהליכי העבודה. 

ליקוי

7.	על גורמי התביעה, ובראשם היועץ המשפטי לממשלה ופרקליט המדינה, להשלים את פיתוחם של אמצעים חלופיים נוספים שירחיבו את "סל הכלים" העומדים לרשותם בבואם לטפל במבצעי עברות באמצעים שיקומיים וטיפוליים.






המשרד להגנת הסביבה












המשרד להגנת הסביבה

טיפול המדינה בשיקום נחלים

הגופים המבוקרים: משרד החקלאות ופיתוח הכפר, אגף תקציבים במשרד האוצר, רשות הממשלתית למים ולביוב, רשות הטבע והגנים, רשויות הנחלים ירקון וקישון, איגוד ערים לשמירת איכות הסביבה (חדרה), רשות הניקוז כרמל. 

ליקוי

2.	ניתן היה לצפות כי לפני הציעם שינוי של חוק הניקוז יקדמו משרד החקלאות ומשרד האוצר עבודת מטה אשר תבחן, בין השאר, את המשותף לחוק הניקוז הקיים, לחוק הנחלים ולפקודות לשימור הקרקע, לרבות תפקידן של רשויות הניקוז בשיקום הנחלים, אולם עבודת מטה לא נעשתה ושיקום נחלים לא נזכר ולא הובא בחשבון בהצעה.

מעקב
המשרד להגנת הסביבה

2. 	הערות המשרד להגנת הסביבה למשרד החקלאות לא הוטמעו בנושאים העקרוניים ועד עתה תזכיר החוק אינו מפנים את ההיבטים הסביבתיים כבדי המשקל בתחום ניהול הנגר בישראל. כלל לא ברור אם ההיבטים הסביבתיים הוטמעו בהצעת ההחלטה כפי שמתבקש וכפי שהמליץ המבקר. בפועל, המשרד להגנת הסביבה ממשיך בפעילות רבת השנים לשיקום נחלים לרבות הקצאת כספים וביצוע פעולות שיקום נרחבות בכל הארץ. 

מעקב
משרד החקלאות

2.	בהצעת החוק נוספו בסעיף המטרות ובמקומות נוספים הצורך להתייחסות לנושא שיקום הנחל על היבטיו השונים. בפועל, בכל תכנית ניקוז המגיעה לשיפוט נדרש גם היבט של שיקום נחלים. 

ליקוי

3.	המשרד להגנת הסביבה אשר, בהתאם לחוק הנחלים, הסמיך את רשויות הניקוז, הכפופות לשר החקלאות, לשמש גם כרשויות נחל המופקדות על שיקום הנחלים, בחר למעשה בגופים שזמינות הפעלתם הייתה מיידית, אך לא תמיד שיקוליהם היו סביבתיים. המשרד לא הטיל את מלוא תפקידי רשות נחל על רשויות הניקוז בדרך שתבטיח איזון הולם בין שני התפקידים. המשרד לא בדק אם יש הצדקה שלא להטיל את תפקיד רשות הנחל על כל רשויות הניקוז וכמעט לא הקים רשויות נחל, שיכלו אולי למלא את התפקיד הסביבתי בצורה טובה יותר. המשרד לא פעל על בסיס עבודת מטה ולא השווה, למשל, את הישגי רשויות הנחל להישגי רשויות הניקוז כבסיס להחלטותיו. בהקמת שתי רשויות נחל בלבד ובהסמכת רשויות ניקוז כרשויות נחל בצורה חלקית מימש המשרד את כוונת חוק הנחלים רק בחלקה. עם זאת, בשנים האחרונות מסתמן שינוי בגישתן של רשויות הניקוז להיבטים הסביבתיים של שיקום הנחלים, ועל המשרד להחיש את התמורה. 

מעקב 
המשרד להגנת הסביבה

3.	בשנים האחרונות, הפך שיקום הנחלים לאחד מהיעדים המרכזיים של המשרד, ולמטרה זו הוקצו משאבים רבים. מעבר להמשך ביצוע הפרויקטים בהיקפים של מאות מיליוני שקלים, כגון ניקוי קרקעית נחל הקישון או הקמת פארק נחל באר שבע, הוציא המשרד קול קורא לשיקום נחלים בהתאם למגבלותיו התקציביות על סך של 8 מליון ש"ח, שהדגשים בו הם פעילות באזורים פריפריאליים וישובים בעלי דירוג סוציואקונומי נמוך. 

מעקב
משרד החקלאות

3. 	חלק ממטרות השינוי בחוק הניקוז הינו לאפשר למשרד החקלאות להיות הרגולטור של נושא ניהול הנחל על היבטיו השונים כולל שיקום נחלים. 

ליקוי

4.	החוקים הקיימים קובעים את המבנה הארגוני לטיפול בנחלים. בעולם מקובלת הגישה האגנית שעיקרה - בחינה כוללת של מקורות המים באגן היקוות אחד ואיזון אינטרסים בין המשתמשים באמצעות פעילות אינטגרטיבית של המשרדים הנוגעים בדבר. בישראל הטיפול בנחלים מאופיין בפיצול בין גורמים רבים ובחוסר איזון: המשרד להגנת הסביבה מופקד על שיקום הנחלים, אולם שיקום המים, הפעולה החשובה ביותר, הוא בסמכות רשות המים והביוב, וביצוע העבודות הוא בידי רשויות הניקוז הכפופות לשר החקלאות. המשרד לא התייחס ליזמת חקיקה של משרד החקלאות לחיזוק כפיפותן של רשויות הניקוז למשרד החקלאות במחיר פגיעה אפשרית בשיקום הנחלים.

מעקב 
המשרד להגנת הסביבה

4. 	המשרד רואה ברשויות הניקוז גופים חשובים ועל כן הטיל השר להגנת הסביבה על כולן סמכויות של רשות נחל, מכוח חוק נחלים ומעיינות, לביצוע תפקידים סביבתיים בעיקרם. המשרד סבור שרשויות אלה צריכות להיות כפופות למשרד להגנת הסביבה לאור אופי עבודתן ותחומי עיסוקן.

מעקב
רשות המים

4.	בימים אלו (דצמבר 2013) רשות המים מקיימת ישיבות עם משרד החקלאות בקשר לטיוטת הצעת החוק לחיזוק כפיפותן של רשויות הניקוז למשרד החקלאות. עיקר ההערות של הרשות נסבות סביב הותרת סמכות רשות המים לעניין הטיית מקורות המים. 

ליקוי

5.	לדעת משרד מבקר המדינה, ראוי היה להתייחס לאופן שבו השינוי עלול להשפיע על שיקום הנחלים: (א) התיקון המוצע ודברי ההסבר שצורפו לו אינם מתייחסים לכך שרשויות הניקוז הן סוכנות הביצוע של שיקום הנחלים. שיקום הנחלים ושימור הקרקע כלל אינם מאוזכרים בהצעה, ואין התייחסות כלשהי להשפעה של הפחתת מספרן של רשויות הניקוז והייעוד של תקציביהן על המשך הטיפול בנחלים; (ב) התיקון המוצע מעורר חשש כי תגדל בהרבה השפעתו של משרד החקלאות על רשויות הניקוז ויתרבו סמכויותיו בעניין על חשבון השפעתו של המשרד, מאחר שמשרד החקלאות מתמקד בניקוז ובשימור הקרקע, ועניינו והתמחותו בנושאים סביבתיים כגון שיקום נחלים פחותים בהרבה; (ג) בשינוי החוק שהוצע בידי משרדי החקלאות והאוצר אין מענה לשאלות מה תהיה השפעת הגדלת מכסות הניקוז והוספת רכיב ארצי על היכולת לגבות תשלום בגין מכסות נוספות המיועדות לשיקום הנחלים, ואם ניוד תקציבי רשויות הניקוז משיקולי ניקוז לא יפגע בתקצוב שיקום הנחלים ובתחזוקתם.

מעקב
המשרד להגנת הסביבה

5. 	משרד החקלאות אינו מקבל את עמדת המשרד בנוגע לשינויים המהותיים הנדרשים בחוק הניקוז. המשרד ביצע עבודה סדורה של בחינת הנושא באמצעות מכון דש"א בו השתתפו משרד החקלאות, רשויות הניקוז, רט"ג ועוד. מסקנותיו הברורות הן שרשויות אלה צריכות להיות תחת סמכות השר להגנת הסביבה.

מעקב
משרד החקלאות

5.	עבודת המטה לשינוי החוק בשלב הראשון שלה הסתיימה וטיוטת תזכיר לשינוי החוק הופצה. כיום עוסקים בעבודת מטה המתייחסת בעיקר להערות השונות של הגופים השונים לתזכיר החוק עבודת המטה בנושא הגבייה הסתיימה ומסקנותיה שהוטמעו בטיוטת החוק הם: קביעת תעריף אחיד למכסות ניקוז על ידי מועצת הרשות הארצית לניהול נגר.
 
ליקוי

6.	משרד מבקר המדינה העיר למשרד להגנת הסביבה כי המעבר מהסדרת הניקוז והתחזוקה על פי גישה ההנדסית להסדרה על פי התפיסה האקולוגית בשטחים פתוחים, אשר אומצה במסמך המדיניות של המשרד, איטי. רשויות הניקוז פועלות במקרים רבים על פי הגישה ההנדסית, בין השאר, בגין כפיפותן המינהלית המוזכרת לעיל ובגין העובדה שהן מעסיקות מהנדסי מים לתכנון מפעלי הניקוז, ולא מעסיקות אקולוגים דרך קבע, וכן בשל העובדה שבמקרים רבים הן אינן מכינות סקר אקולוגי לפני תכנון של מפעל ניקוז ותחזוקה. כמו כן, במקרים רבים מהנדסי הניקוז עומדים בראש צוותי התכנון ולא אדריכלי הנוף.
מעקב
המשרד להגנת הסביבה

6. 	בעיקרון, מעבר זה מבוצע באופן שוטף וכמעט כל רשויות הניקוז מחזיקות אקולוג או מתכנן סביבתי לסיוע בנושאים אלו. עם זאת, יש לזרז את הטמעת הגישה הסביבתית הנ"ל באמצעות הפעלת אקולוג לכל רשות באופן מובנה. הטמעת חוק ניהול נגר במתכונתו הסביבתית תאפשר את כניסת התפיסה האקולוגית בפועל ליישום.

מעקב
משרד החקלאות

6. 	על פי עקרונות החוק טרם שונה המעבר מהסדרת הניקוז והתחזוקה על פי הגישה ההנדסית להנדסה על פי התפיסה האקולוגית בשטחים פתוחים בשל איטיותו. אולם בפועל, רשויות הניקוז הפנימו את הצורך ואת המחויבות לתפיסה האקולוגית המתחייבת גם בהגשת תכנית למפעלי ניקוז וגם בביצוע בפועל בשטח. יקבל חיזוק במסגרת הכללים שתקבע הרשות הארצית לתכניות אב ולמפעלי ניקוז.

ליקוי

7.	הגישה האקולוגית של המשרד ושל רשות הטבע והגנים היא כי הסדרת נחל קשיחה (קרי - חיפוי הקרקעית והדפנות באבן או בבטון) אינה מאפשרת לנחל להשתקם, מעבירה את ההתחתרות בגדות בעצמה גדולה לנקודות חדשות במורד ומחייבת הסדרה נוספת עד שכל הנחל מחופה בבטון. שימוש בהסדרה קשיחה מזיק גם משום שהוא מנתק את הנחל מהקרקע המזינה אותו, והמשטח המוסדר נטול חיים וחשוף יותר להשפעות חיצוניות שליליות. הסרת כיסוי צמחי מגדת נחל ואטימת פני הקרקע ממי נחל גורמות נזק אקולוגי לפרוזדור הנחל ולאפיקו. שימוש בייצוב קשיח ראוי רק במקרים בהם יש להגן על תשתיות מפני נזקים (כגון: רגלי גשרים וצנרות חוצות נחל). 
	מהממצאים עלה כי לא תמיד פעלה רשות הניקוז בראייה סביבתית ועל פי המתחייב מדברי ההסבר של השר בצו הטלת התפקידים של רשות נחל 

מעקב
המשרד להגנת הסביבה

7. 	לאור הטלת התפקיד בהחלטת ממשלה על משרד החקלאות, המשרד להגנת הסביבה ממתין לפעולותיו של משרד זה להטמעת ההערות הסביבתיות שהגיש.

ליקוי

8.	הבסיס החוקי לפעולות לשימור הקרקע, הקשורות קשר אמיץ לפעולות של ניקוז, הן פקודות מנדטוריות ותקנות משנות הששים של המאה העשרים, וההפרדה שעשה משרד החקלאות בין שימור הקרקע לבין הניקוז היא מלאכותית. כבר בשנת 1974 הכיר משרד החקלאות בצורך ליזום הצעת חוק לתיקון חוק הניקוז. מאז ועד שנת 2010 הוא הקים ועדות שדנו במועדים שונים בהצעות לתיקון חוק הניקוז. גם נציבות המים דאז טיפלה בגיבוש הצעה לתיקון חוק הניקוז אך הוא טרם שונה. ועדת החקירה הממלכתית בנושא ניהול משק המים, אשר פרסמה את מסקנותיה במארס 2010 קבעה גם היא, כי בהיעדר בהירות בחקיקה הקיימת בתחום המים יש צורך ברפורמה חקיקתית ובהכנת חוק מקיף שיאגד בתוכו את כל דברי החקיקה הנוגעים למשק המים להשגת "קוהרנטיות ושיטתיות".

ליקוי

9.	לדעת משרד מבקר המדינה, אם רשות המים סבורה כי לוח הזמנים שנקבע בתקנות אינו ישים - עליה לפעול לשינויו.

מעקב
משרד הבריאות

9. 	לוח הזמנים הקצר נקבע בלחץ חברי הכנסת מוועדת הפנים שאישרו את התקנות. משרד הבריאות מקבל את הכרעתם ואין כוונה לפעול לשינויה. 

הליקוי

11. 	המשרד מצדו מחייב חוק אגן - "חוק אגן סביבתי ישרת נאמנה ויאפשר ניהול אינטגרטיבי נכון של האגן כשהסביבה נמצאת במרכז העשייה האגנית ושאר הנושאים כגון ניקוז מתלווים ומשתלבים בתוכה" - אולם הוא לא קידם הצעת חוק בעניין זה, ובה בעת משרד החקלאות מקדם את שינוי חוק הניקוז במתווה אשר, כאמור, ספק אם יתרום לשיקום הנחלים. לדעת משרד מבקר המדינה, ההצעה לשינוי חוק הניקוז היא הזדמנות להשגת יעדים נוספים ויש למנף אותה: על המשרדים הנוגעים בדבר לשקול שינויים בהצעה שיזמו משרדי החקלאות והאוצר שתוצאתם תהיה התאמה גדולה יותר בין חוק הניקוז, הפקודות לשימור קרקע וחוק הנחלים. לחילופין, יש לשקול יוזמה לאינטגרציה של חוקים ופקודות אלה ליצירת חוק חדש על פי התפיסה האגנית. 

מעקב
המשרד להגנת הסביבה

11. 		לא דווח על התקדמות בתיקון הליקוי. 

מעקב
משרד החקלאות

11.	טיוטה לשינוי חוק הניקוז הופצה לכל הגורמים. המשרד בשלב של עבודת מטה מול הגורמים השונים לשמיעה ודיון בהערות שלהם. 

ליקוי

12.	רשות המים השיבה בנובמבר 2010 למשרד מבקר המדינה כי היא פועלת לגיבוש מענה למניעת זיהום ברשויות לא מתואגדות על ידי שימוש בכלי אכיפה מנהליים שבסמכותה כגון צווים לתיקון המעוות. בתשובתה מיוני 2011 הסבירה רשות המים כי משנת 2008 ואילך עשתה על חשבונה עבודות שמונעות את זיהום המים ב-25 רשויות מקומיות ובכוונתה לגבות מאוחר יותר את עלויותיהן, והיא תמשיך לעשות זאת ברשויות שטרם התאגדו. בחלק מהמקרים אף בנתה רשות המים תשתיות ביוב בתוך היישובים, אף שהדבר הוא מחובתה של הרשות המקומית.

מעקב
המשרד להגנת הסביבה

12. 	מדיניות של מניעת זיהום קיימת זה מכבר. משאבים רבים מופנים לרשויות באמצעות מינהלת תשתיות ביוב, בהתאם לתכניות הנדסיות שנשפטות ומאושרות ע"י נציגי המשרד להגנת הסביבה. במקביל ובתיאום מלא בין מינהלת תשתיות ביוב ואגף מים, שפכים ונחלים במשרד, מתבצעת אכיפה כנגד רשויות הממשיכות לזהם ואינן פועלות להפסקת הזיהום.

הליקוי

14.	לדעת משרד מבקר המדינה, מן הראוי שרשות המים והמשרד ישקלו להשית - במסגרת תנאי צווי ההרשאה - על מבקש הצו העתיד לזהם את הסביבה תשלום בשיעור שהולם את היקף הזיהום.

מעקב
המשרד להגנת הסביבה

14. 	הסתיימה עבודה כללית המגדירה את הצרכים והאפשרויות להטלת היטל הזרמה לנחלים. המשרד נערך להוצאת העבודה באופן מסודר.  לאחר אימוץ עיקרי העבודה הכלכלית על ידי ההנהלה, יתאפשר המשך עיגון חקיקה מתאימה בליווי היועצת המשפטית של המשרד.

ליקוי

15.	אחד מגורמי הזיהום של נחלי הארץ הן ברכות הדגים ששטחן המצרפי הוא כ-27,000 דונם. ענף המדגה היבשתי משתמש בכ-90 מלמ"ק, ומקורותיו העיקריים הם מים מליחים שאינם משמשים לשתייה ולחקלאות מתפיסת מי שיטפונות וממעיינות ונחלים. מגדלי הדגים שואבים את מי הנחלים ומקורותיהם ולאחר השימוש משיבים את המים, השקולים לביוב גולמי, לנחלים. פלט הברכות מכיל הפרשות של דגים, חומרי הזנה, תרופות, חנקן, זרחן ועוד. על פי נתוני המשרד, בשנת 2008 הוזרמו כ-40 מלמ"ק של פלט מי ברכות הדגים לנחלים (בעיקר לנעמן, לחרוד, לירדן הדרומי ולתנינים), ובשנת 2009 - כ-30 מלמ"ק. 

מעקב	
המשרד להגנת הסביבה

15. 	התקנות בנושא זיהום נחלי הארץ מבריכות דגים הוגשו לוועדת הפנים והגנת הסביבה של הכנסת הקודמת אולם לא קודמו לאור מגבלות תקציביות של משרד החקלאות. נכון להיום (דצמבר 2013) מתקיימים תיאומים תקציביים בין מנכ"ל המשרד למנכ"ל משרד החקלאות, וכן צפוים דיונים עם מגדלי הדגים. 

מעקב
רשות המים

15.	לעניין התקנות בנושא זיהום נחלי הארץ מבריכות דגים – רשות המים העבירה את עמדתה לגבי בריכות הדגים באגן ההיקוות של הכנרת למשרד להגנת הסביבה. 





משרד הפנים









משרד הפנים

מענק שר הפנים ומענקים מיוחדים לרשויות המקומיות

גופים מבוקרים: משרד הפנים, משרד האוצר, עיריית רמת גן, עיריית בת ים

ליקוי מס' 13 תוקן. ראה הערות רה"מ לקובץ דוחות ביקורת לשנת 2011.

ליקוי

1.	שרי הפנים לא קבעו את רשימת הנושאים שמענק השר יועד לטפל בהם, אף שהדבר נדרש לפי נוהל מענק השר, ואף לא סדרי עדיפויות להקצאת מענקים מרזרבה זו. בפועל הוקצה חלקו הניכר של המענק במשך שנים למטרות שאינן בגדר התכלית העיקרית שלשמה ייעדו אותו ועדת גדיש ומשרד הפנים, והוא שימש בעיקר לסיוע תקציבי כללי לפי שיקול דעת השר. כמו כן חלק ניכר של המענק ניתן לשם ביצוע פעולות שתקצובן אמור להיעשות באמצעות תקציבים ייעודיים - כגון ביצוע תכניות הבראה, תכנון תכניות בניין עיר, וצורכי פיתוח - ולמעשה מתן המענק אפשר לעקוף את ההליכים הנדרשים להקצאת התקציבים הייעודיים.

ליקוי

2.	משרד הפנים אישר את בקשותיהן של הרשויות המקומיות לסיוע ממענק השר והקצה להן את כספי המענק בלי שהרשויות המציאו לו את המסמכים הנדרשים לביסוס הצהרותיהן ובקשותיהן כנדרש בנוהל המשרד. 
	ההחלטה על מתן המענק לחלק מהרשויות בשנת 2008 התקבלה בלא שניתנה חוות דעת של הדרג המקצועי של משרד הפנים על תפקודן. חוות הדעת שניתנו על יתר הרשויות שקיבלו את המענק באותה שנה היו חלקיות ונוסחו באופן כללי ביותר שאין בו די לשם ביסוס החלטה על הקצאת כספים. חלק ניכר מההקצאות לא נומק כלל, ויתר ההקצאות נעשו ללא הנמקה מספקת.

מעקב
משרד הפנים

1,2.	לאחר בחינה מחודשת של הנוהל, המינהל לשלטון מקומי מצא כי יש מקום לערוך בו מספר שינויים בכל הקשור לאופן הגשת הבקשות. אגף תקציבים במשרד הפנים הסדיר נוהל עבודה מסודר וממוחשב, אשר במסגרתו הוגשו בקשות הרשויות המקומיות דרך פורטל המרכבה. יתרונו של שינוי זה הינו בכך שהוא משפר באופן משמעותי את שקיפות המידע והיכולת לנהל מעקב ורישום אחר הבקשות והליך אישורן. בכל הקשור לחידוד נוהלי עבודה בעניין תהליך הגשת הבקשות לקבלת מענק שר, משרד הפנים פתח "קול קורא" אשר מחייב את הרשות המבקשת רזרבת שר להכניס את הבקשה באופן פורמלי ומסודר למחשב ולהוסיף את עלות הבקשה בחתימת ראש המועצה וגזבר המועצה. משרד הפנים מקפיד לצרף חוות דעת של הצוות המקצועי במשרד לבקשות המגיעות מהרשויות המקומיות. חוות דעת זו כוללת פרמטרים רבים המצביעים כיצד הרשות המקומית מנהלת את ענייניה הכספיים באופן שוטף. חוות הדעת המקצועית של המינהל לשלטון מקומי נותנת לשר תמונה עדכנית על מצבה הכספי וההתנהלותי של הרשות המקומית. שכן היא כוללת את הנתונים העיקריים שיכולים לשמש את השר בביצוע החלטתו.
כל מחוזות משרד הפנים הונחו לערוך מעקב ובקרה אחר מימוש ההקצאה על מנת שכספים אלו לא יועברו לתקציב השוטף ולא ישמשו לכיסוי גירעון מצטבר. 

ליקוי

3.	מענק האיזון, שמענק השר הוא חלק ממנו, נועד לאפשר לרשויות שרמת הכנסותיהן אינה מאפשרת זאת - מתן שירותים ברמה בסיסית לתושבים. על אף זאת בשנים 2007 ו-2008 ניתן מענק השר גם לרבות מהרשויות המקומיות שאינן זכאיות למענק איזון . כמו כן נמצא שמשרד הפנים נתן מענק שר לוועדה המוניציפלית לניהול בתי היהודים בחברון, המעניקה שירותים מוניציפליים לתושבי היישוב היהודי בחברון, בלי שפיקח על ניצול תקציבה ועל תפקודה כשם שהוא נוהג כלפי רשויות מקומיות או כלפי גופים נתמכים אחרים.

מעקב
משרד הפנים

3. 	משרד הפנים מקבל את המלצת המבקר. כיום הוועדה המוניצפלית לניהול בתי היהודים בחברון מבוקרת ע"י אגף בכיר לביקורת ברשויות המקומיות.

ליקוי

4.	שנים 2009 ו-2010 תקצב משרד האוצר את תקנת מענק השר בעשרות מיליוני ש"ח יותר ממה שסוכם במסגרת התכנית הכלכלית והחלטת הממשלה. 

ליקוי

5.	מענק מיוחד לוועדות ממונות: נמצא כי משרד הפנים חילק את המענק לפי אמות מידה פשטניות ולא מספקות: גודל האוכלוסייה ומקומם של תושביה בדירוג החברתי-כלכלי של הלשכה המרכזית לסטטיסטיקה (להלן - הדירוג החברתי-כלכלי). הוא לא קבע תכנית שיפור רב-שנתית לוועדה ממונה הכוללת הצבת יעדים לשיפור בתחומים שונים (הפיננסי, הכלכלי, החברתי, הניהולי ועוד) כתנאי למתן מענקים. 
	בשנת 2008 הקצה משרד הפנים לוועדות ממונות מתקנת המענקים המיוחדים כ-15.5 מיליון ש"ח שלא על פי אמות המידה שנקבעו להקצאת המענק. כמו כן הקצה לוועדות ממונות מסוימות - בעקבות עצם העברת הרשות לניהולה של ועדה ממונה - גם מענקים ממקורות תקציב אחרים, כגון מענק השר, מענק איזון ומענק הבראה, באופן כזה שהחיל אמות מידה שונות על אוכלוסייה דומה ופגע בעקרון השוויון והשקיפות.


ליקוי

6.	מענק מיוחד לרשויות מאוחדות: נמצא כי גם להקצאת מענק מיוחד לרשויות מאוחדות קבע משרד הפנים את אמות המידה הפשטניות האמורות - גודל האוכלוסייה ומקומה בדירוג החברתי-כלכלי - ולא התחשב די באמות מידה אחרות המלמדות על הזדקקותה של רשות מקומית לסיוע, כגון חוסנה הכלכלי של הרשות . 
	נמצא כי משרד הפנים מעניק לרשויות המאוחדות גם הטבה בהקצאת מענק האיזון החורגת ממה שהן זכאיות לו לפי הנוסחה שנקבעה להקצאת המענק. עוד נמצא כי משרד הפנים תומך ברשויות מאוחדות ממקורות נוספים (פרט לתקנת המענקים המיוחדים), והוא מעניק לרשויות מאוחדות מתקנה זו אף על פי שיש תקנה ייעודית לתמיכה בהן.

מעקב
משרד הפנים

5,6 	המשרד מעביר מענקים מיוחדים לרשויות המקומיות בהתאם לתקנות תקציב המיוחדות שקבע בתיאום עם משרד האוצר על פי כללים ואמות מידה, כך שהליקוי תוקן במלואו. כיום גם הקריטריון של חוסנה של הרשות המקומית נלקח בחשבון, יודגש כי כל אישורי המענקים נעשים בתיאום מלא עם חשב המשרד ובמרבית המקרים בתיאום עם אגף תקציבים באוצר, כך שאין הקצאה רק לפי גודל האוכלוסייה ומצב סוציו אקונומי. לעניין חלוקת המענק לוועדות ממונות על פי אמות מידה מספקות ולא פשטניות - עידן הוועדות הממונות הסתיים בבחירות לרשויות המקומיות שנערכו לאחרונה עם סיום כהונתן של מרבית הוועדות הממונות. נכון להיום, קיימות בישראל רק 4 וועדות ממונות. הקצאת המענק נבחנה שוב ולא נמצא צורך בשינוי הקריטריונים. לעומת זאת, הוחלט על  שינוי בקביעת ייעוד המענק ע"י הפניית מרביתו לכיסוי גרעון נצבר או לצרכי פיתוח.		

ליקוי

8.	מענק מיוחד לעיריית בת ים: משרד הפנים הקצה לעיריית בת ים לשנים 2008-2007 בסך הכול כ-28 מיליון ש"ח מתקנת המענקים המיוחדים בלי הסבר ראוי להקצאה.
	יוצא אפוא שרזרבת השר הפכה מקור לסיוע כללי למרבית הרשויות המקומיות, ואילו תקנת המענקים המיוחדים שימשה לייעודים המקוריים של רזרבת השר. 

מעקב
משרד הפנים

8.	המשרד מקצה כיום את כלל מענקיו על פי כללים וקריטריונים, כולל הסברים מנומקים להקצאה.



ליקוי

9.	עוד נמצא כי בחלקה האחר (שלא שימש לייעודים של רזרבת השר), שתוקצב במאות מיליוני שקלים, שימשה תקנת המענקים המיוחדים אכסניה לכספי התוספות למענק האיזון שנועדה לתמיכה בכלל הרשויות.

ליקוי

10.	מענק האיזון אמור להיות מחושב מדי שנה בשנה לפי המודל שעליו המליצה ועדת גדיש (להלן - מודל גדיש או המודל), שהמלצותיה אומצו כאמור בהחלטת ממשלה. 
	ערב קבלת המלצות ועדת גדיש היו פערים גדולים - שהגיעו גם לעשרות אחוזים - בין סכום מענק האיזון שקיבלה כל רשות ובין הסכום שהיה מגיע לה על פי מודל גדיש במגבלת התקציב . רשויות מסוימות קיבלו סכום גדול מכפי שהיה מגיע להן לפי המודל, ורשויות אחרות קיבלו סכום קטן ממנו. 
	לפיכך המליצה ועדת גדיש לקיים תקופת מעבר של שש שנים, שבמהלכה ישתמש משרד הפנים בנוסחת מעבר שתביא להפחתה הדרגתית של סכומי המענק המשולמים לרשויות שקודם אימוץ מודל גדיש קיבלו יותר מהמגיע להן לפיו ולהוספת סכומים אלה לרשויות שקיבלו פחות מהמגיע להן לפיו. קרי, בסוף שנת 2009 יקבלו כל הרשויות המקומיות את המענק המגיע להן לפי המודל במגבלת התקציב.

מעקב
משרד הפנים

10. 	רשויות מקומיות מקבלות את מענק האיזון לפי מודל גדיש שהמלצותיה הומלצו בהחלטת ממשלה. המשרד הקצה את מענק האיזון בהתאם להמלצת ועדת גדיש, בשנת 2009 הממוצע הגיע ל- 64% ובשנת  2010 הגיע ל - 80% .יודגש כי בהחלטת ממשלה 3378 מיום 26.06.11 נקבע שבנוסחת מענקי האיזון יערכו מספר תיקונים על מנת לשפר את יעילות ההקצאה. השינויים אשר בוצעו הינם: הגדלת ההנחה באחוז בהוצאה של רשויות מקומיות לפירעון מלוות באשכולות סוציו-אקונומי 1-4, שינוי שיעור הפנסיה המוכרת לכלל הרשויות לשיעור של 40%-75% בהתאם לדירוג הסוציו-אקונומי של הרשות, כך שככל שהאשכול הסוציו-אקונומי נמוך יותר, שיעור הוצאות הפנסיה המוכרות יגדל. תיקון נוסף הינו בהקטנת ההשפעה של האשכול החברתי-כלכלי לרשויות המקומיות באשכול 5-6 באמצעות שינוי מקדם בהוצאה. השינוי הרביעי שהוכנס לנוסחת גדיש הינו קביעת תעריפי ארנונה נורמטיביים לנכסים של תעשיה ומסחר מלאכה ומשרדים, כך שככל שהרשות הינה פריפריאלית התעריף הנדרש עבור הארנונה יהיה נמוך יותר לתעשייה, למלאכה למשרדים, שירותיים ומסחר. כמו כן, הליקויים תוקנו במלואם על מנת לשפר את יעילות ההקצאה של מענקי האיזון.

ליקוי

11.	בכל אחת מהשנים 2009-2007 העביר משרד האוצר למשרד הפנים תוספות למענק האיזון להקצאתן לרשויות המקומיות לשם איזון תקציבן השוטף. 
	נמצא כי אף על פי שהתוספות האלה במהותן הן מענק כללי לאיזון, תקצב משרד האוצר את מרביתן, בסכום של מאות מיליוני ש"ח, בתקנות שונות ולא בתקנת מענק האיזון. פעולה זו אפשרה למשרד הפנים לחלק את מרבית הכספים שלא לפי נוסחת המעבר, והוא הקצה אותם לפי נוסחאות פנימיות שקבע. ההקצאה נעשתה באופן שסטה מעקרון ההקצאה הבסיסי של נוסחת המעבר - הפחתת סכום המענק הניתן לרשויות שקיבלו קודם לכן מענק גדול מן המגיע להן לפי המודל, ושימוש בסכומים שהופחתו לטובת רשויות מקומיות שקיבלו סכום קטן מן המגיע להן לפי המודל במגבלת התקציב.

מעקב
משרד הפנים

11. 	קיימת מגמה של הקטנת מענק מיוחד (חד פעמי) והגדלת מענק בבסיס. בשנת 2010 עמד מענק האיזון על סך של 2.4 מיליארד ₪ , בשנת 2011 עמד על 2.7 מיליארד ₪ ובשנת 2012 על 2.75 מיליארד ₪. לעניין חלוקת הכספים על פי נוסחת המעבר - תוקפה של נוסחת המעבר מנוסחת סווארי לנוסחת גדיש נקבעה לשש שנים ונוסחה זו יושמה בשנים 2006-2012. מענק האיזון בפועל לרשות אשר מענק המודל שלה פוחת באופן משמעותי, משנה לשנה, משתנה בהדרגה בכדי לאפשר לרשות היערכות מספקת לקיטון במענק.







הרשות הלאומית לבטיחות בדרכים











משרד התבורה והבטיחות בדרכים
הרשות הלאומית לבטיחות בדרכים

תפקוד וסדרי מינהל

הגוף המבוקר: הרשות הלאומית לבטיחות בדרכים, משרד האוצר, משרד התחבורה והבטיחות בדרכים, נציבות שירות המדינה

ליקויים 3-11 תוקנו. ראה הערות רה"מ לקובץ דוחות ביקורת לשנת 2011 עמ' 43-48.

ליקוי

1. עשרה מ-16 עובדי הרשות הישנה אשר נותרו במשרד התחבורה עדיין הועסקו במועד סיום הביקורת ,אוגוסט 2010, ללא משרה בתקן מאחר שמשרותיהם בוטלו בתקן משרד התחבורה. הידע המקצועי של עובדים אלה אינו בא לידי ביטוי הולם, אם בכלל נעשה בו שימוש.

מעקב
משרד התחבורה

1. משרות העובדים בוטלו. העובדים שובצו ביחידות שונות עם משרותיהם שבוטלו בחוק התקציב. עובדת אחת שוהה בחופשה ללא תשלום. 

ליקוי

2.	אין במשרד התחבורה וברשות מסמכים המעידים כי הגידול בשכר שהוצע לעובדים איזן את הפגיעה בזכויות הפנסיה, היינו היה בו תמריץ כלכלי לעובדים לעבור לרשות, ואף נראה כי היה בהצעה חסם מעבר לעובדים.

מעקב
משרד התחבורה

2. אף עובד לא עבר בסופו של דבר לרשות הלאומית. 

ליקוי

12.	לדעת משרד מבקר המדינה, על הרשויות הנוגעות בדבר ובהן הרשות, משרד התחבורה ומשרד האוצר לפעול ללא דיחוי לתיקון הליקויים אשר הועלו בדוח זה על מנת ליצור תנאים אשר יאפשרו לרשות למלא את תפקידה כנדרש ולממש את ייעודה - להילחם בתאונות הדרכים.



מעקב
משרד התחבורה

12.	הדוח הוגש לשר התחבורה ואושר על ידו. כמו כן, הוגשה הצעת החלטה לממשלה, להארכת תוקף פעילות הרשות במבנה שאושר.



משרד התיירות








משרד התיירות

מצב קבר רבי שמעון בר יוחאי במירון וההיערכות 
לל"ג בעומר

ממצאי מעקב 

הגופים המבוקרים: הוועדה לניהול קבר רשב"י (להלן - ועדת החמישה), משרד ראש הממשלה, משרד התיירות, משרד הפנים, משרד האוצר, משרד הבריאות, משרד התחבורה והבטיחות בדרכים, משטרת ישראל, משרד התרבות והספורט, משרד המשפטים, מינהל מקרקעי ישראל, המרכז הארצי לפיתוח מקומות קדושים בישראל, איגוד ערים לשירותי כבאות גליל עליון מזרחי והגולן, המועצה האזורית מרום הגליל, מגן דוד אדום ורשות העתיקות.
 
ליקוי מס' 3 תוקן, ראה הערות רה"מ  לקובץ דוחות ביקורת 2011 עמ' 58. 

ליקוי

1.	במרץ 2009, בעקבות פרסום חוות הדעת, הטילה הממשלה על מנהל רשות החברות הממשלתיות לבחון את המלצתו של צוות בראשות מנכ"ל משרד ראש הממשלה להקים עמותה ממשלתית/חברה ממשלתית שתהא אחראית לטיפול הכולל בקבר רשב"י אשר במירון ובשטחים מסביבו. ככל שיוחלט על הקמתה יובא הדבר לאישור הממשלה.
משרד מבקר המדינה העלה כי החלטת הממשלה לא יושמה.

מעקב
רשות החברות הממשלתיות

1.  	בהתאם להחלטת הממשלה מיום 27.11.2011, נתאגדה ונרשמה על פי חוק החברות ביום 17.4.2012 חברה ממשלתית חדשה בבעלות מלאה של מדינת ישראל בשם "קרן הרשב"י ומורשתו בע"מ" (חברה לתועלת הציבור). לחברה מונו בשלב זה 6 דירקטורים. דירקטוריון החברה התכנס והחליט על הקמת ועדה לאיתור מנכ"ל במטרה למנות בהקדם מנכ"ל שיחל להפעיל את החברה.  בהתאם להנחיית היועץ המשפטי לממשלה, מאחר והליך איתור המנכ"ל לא החל לפני תקופת הבחירות, הליך האיתור הוקפא, בשלב זה, ואין התפתחות מראשית שנת 2013. 

ליקוי

2.	משרד מבקר המדינה ציין בחוות הדעת כי רמת התחזוקה של מבנה רשב"י הייתה נמוכה ולא הלמה את קדושת המקום. המועצה האזורית מרום הגליל לא פעלה על פי חוק עזר למרום הגליל (רוכלים), התשכ"ב-1962, לפינוי הרוכלים שפעלו במקום ללא רישיון לניהול עסק. המעקב בעניין זה העלה כי המצב שתואר לא בא על פתרונו, למעט שיפור מסוים ברמת התחזוקה.


ליקוי

4.	משרד מבקר המדינה ציין בחוות הדעת שכל תוספות הבנייה והשינויים במתחם רשב"י ובחלקה הסמוכה לו נעשו בלי אישור של הוועדה המקומית והוועדה המחוזית לתכנון ולבנייה. עוד צוין בחוות הדעת כי המועצה האזורית נמנעה מלפקח במקום ולהוציא צווי הריסה בגין תוספות בנייה שנבנו ללא אישור הוועדה המחוזית.
התוספות הלא חוקיות במתחם הקבר ובחלקה הסמוכה לו - בהן התוספת החיצונית הצמודה למרפסת הכוהנים - והשינויים שנעשו בהם ללא אישור עדיין לא נהרסו. לחלופין, אפשר היה להכשיר, ככל שהדבר ניתן על פי החוק, את התוספות והשינויים התואמים את צרכי המקום, אם אכן היו תוספות ושינויים שכאלה, אך גם פעולה זו לא נעשתה. מהנדסת הקונסטרוקציה מטעם הקרן המשפצת את האתר לא אישרה את יציבות המבנים הלא חוקיים וקבעה כי הם עלולים לסכן את יושביהם. 

ליקוי

5.	במעקב נמצא כי ההיערכות של מד"א ושירותי הבריאות להענקת שירותים באתר עדיין לוקה בחסר. בשבת אין רופא באתר, ובל"ג בעומר תלוי מד"א במנהלי אחת הישיבות הסמוכות למקום, שבסופו של דבר הקצו מקום לתחנת מד"א. יתרה מכך, האיש הפועל באתר מטעם מד"א עושה זאת בהתנדבות, ושירותי ההצלה תלויים ברצונו הטוב.

מעקב
מגן דוד אדום

5.  	הישוב מירון, כמו גם מתחם הקבר, מקבלים מענה באמבולנסים וניידות לטיפול נמרץ של מגן דוד אדום (להלן: מד"א). זמן ההגעה הממוצע לאירועי חירום במירון עומד על 8 דקות. לשם שיפור המענה הטרום-אשפוזי לתושבים בגזרת מירון, הציב מד"א אמבולנס המופעל ע"י מתנדבים תושבי המקום. בנוסף, מפעיל מד"א במירון יחידת כוננים מתנדבים, המוזנקים לקריאות חירום  ומעניקים טיפול ראשוני עד הגעת אמבולנס מד"א. זאת ועוד, מתנדבים וכוננים אלו, כמו שאר מתנדבי מד"א, עוברים השתלמויות מקצועיות ומצוידים באמצעי זיהוי, קשר ותקשורת לצורך ביצוע תפקידם. בשנת 2012 בוצעו הפעולות הבאות: מד"א הכשיר כ-12 אנשי אבטחה של האתר בקורס החייאה בסיסית, הוצב במתחם הקבר ארון עם ציוד החייאה ודפיברילטור, לצורך הענקת טיפול מיידי במקרים של התמוטטות אחד המתפללים במקום, נפתח קורס מד"א לחובשי רפואת חרום/נהגי אמבולנס אשר נמצא בשלבי סיום, שבו יוכשרו 18 מתנדבים תושבי המקום. מתנדבים אלו יצטרפו למערך הכוננות על האמבולנס המוצב במירון בפרט ולמערך ההתנדבות בתחנת צפת בכלל, כחלק משיפור השירות בגזרת מרום הגליל, חילק מד"א כ-20 ערכות ציוד כונן למתנדבים אשר הוכשרו וצורפו לגדוד הכוננים. הכוננים מצוידים בציוד החייאה ועזרה ראשונה ברכבם הפרטי ומוזנקים לכל קריאת הצלת חיים באמצעות מכשירי איתור לוויינים המאתרים אותם באופן ממוחשב בכל רגע נתון ומעבירים להם מידע על אירועי חירום הסמוכים למקום המצאם.
מעקב 
משרד הבריאות

5.  	משרד הבריאות אוסר על קיום  התקהלות בשנה הבאה ללא קבלת תיק אירוע מסודר  שנותן מתווה של  מים, מזון תברואה ושירותי בריאות שיקבל  אישור ממשרד הבריאות. משרד הבריאות פנה למשרד התיירות בבקשה לקבל באופן מסודר תיק אירוע  בהיבטים רלוונטיים, לקבלת אישור ממשרד הבריאות ,שלושה חודשים לפני האירוע. 

ליקוי

6.	משרד מבקר המדינה ציין בחוות הדעת, בין היתר, כי המתחם של קבר רשב"י אינו ערוך כנדרש לקליטת עשרות ומאות אלפי האנשים הפוקדים אותו באירועים המוניים. כן נכתב בחוות הדעת כי אין מקום לאפשר את המשך המצב הקיים - ובכלל זה מבנה מוזנח וגורמים העושים בו כבתוך שלהם - ולהפקיר אתר בעל חשיבות רבה הן מן הבחינה הלאומית הן מן הבחינה הדתית.

ליקוי

7.	משרד מבקר המדינה ממליץ לבחון את האפשרות להסדיר מתן שירותי רפואה באזור מתחם רשב"י כדי לשרת את הציבור הרב של המבקרים והמתפללים וכן לבחון את האפשרות להעסיק בשכר את מי שמופקד על שירותי ההצלה במקום.

מעקב
מגן דוד אדום

7. 	מד"א אינו מתנגד להפעלת תחנה קבועה עם צוות שכיר במתחם רשב"י, במידה וימצא גורם מממן כפי שקיים בגבול הצפון, באזור יהודה ושומרון ובמקומות נוספים.

ליקוי

8.	המעקב העלה כי ההיערכות לל"ג בעומר שופרה. עם זאת הרשויות המוסמכות ובראשן ועדת החמישה לא הטילו על גורם כלשהו את האחריות לארגון אירועי ל"ג בעומר ולא יוחדה תשומת לב מספקת לאירועים רבים אחרים המתקיימים במשך השנה.

מעקב
מגן דוד אדום

8.  	בשנת 2012 הוכשר מתחם ראוי באתר לטובת הצבת חדר פיקוד (להלן: חפ"ק) מד"א וחנייה מסודרת  לרכבי ההצלה. בנוסף, מתחם זה משמש את צוותי מד"א לכוננות ומנוחה. העבודות שבוצעו בשנת 2012 באתר ובדרכי הגישה אליו שיפרו משמעותית את  תנועת רכבי ההצלה אל מתחם הקבר וממנו החוצה. לא ידוע למד"א על תכנון או הקצאת שטח להקמת מרפאת מד"א במתחם, למרות פניות חוזרות ונשנות בנושא. בשנת 2012 פנה מד"א להנהלת הישיבה המקומית בבקשה להקצאת מקום לטובת מרפאת מד"א ונענה בחיוב, אולם הסכמה זו תלויה בהנהלת  הישיבה. 

ליקוי

9.	ב-5.5.11, לאחר מועד סיום המעקב, חתם שר האוצר על הצהרת כוונות "לרכוש זכויות בקרקע הדרושה באופן דחוף לצורך ציבורי", לפי סעיפים 5 ו-7 לפקודת הקרקעות (רכישה לצרכי ציבור), 1943. ההודעה פורסמה ברשומות ב-31.5.11. לדעת משרד מבקר המדינה, גם לאחר השלמת הליך ההפקעה, ואפילו אם בעלות המתחם יעבור בשלמותה למדינה, יש מקום לשתף את נציגי ההקדשות שחברים בוועדת החמישה בניהול האתר מפני שהם עדיין מייצגים את האינטרסים של פלח נכבד של המבקרים.

ליקוי

10.	נכון ליולי 2011 - יותר מחמש שנים לאחר שהרשויות הנוגעות בדבר בחנו את הסוגיה - טרם מונה מפקח על הקדשות דתיים מטעם בית הדין הרבני, ומשרד המשפטים טרם קבע מתווה לעניין הפיקוח על הקדשות דתיים. 







משרד התשתיות הלאומיות








משרד התשתיות הלאומיות

התחרות ותשתית היבוא במשק הדלק

הגופים המבוקרים: משרד התשתיות הלאומיות, רשות ההגבלים העסקיים במשרד האוצר, החברה הממשלתית "תשתיות נפט ואנרגיה בע"מ", עיריית חיפה, משרד התחבורה והבטיחות בדרכים, משרד להגנת הסביבה, "חברת נמלי ישראל פיתוח ונכסים בע"מ", משרד הפנים, רשות החירום הלאומית שבמשרד להגנת העורף.

ליקוי מס' 5 תוקן, ראה הערות רה"מ לקובץ דוחות ביקורת של מבקר המדינה לשנת 2011. 

ליקוי

1. 	באוקטובר 2009 ביקשה הרשות להגבלים עסקיים מגופים רבים במשק האנרגיה, ובכללם בתי הזיקוק, נתונים שתכליתם הייתה לבחון את מצב התחרות במשק הדלק לאור התמורות שחלו בו. הרשות, משרד האוצר והמשרד לתשתיות לאומיות לא השלימו את דיוניהם במסקנות ובהמלצות העולות מממצאי הבדיקה. השלמת הדיונים נדרשת כדי שהרשות והמשרדים המאסדרים (הרגולטורים) של משק הדלק יוכלו לשקול, כל אחד בתחומו, את הפעולות הנחוצות לצמצום החסמים שנותרו בפני מימוש התחרות במשק הדלק. 

מעקב
משרד התשתיות הלאומיות

1. 	 סוכמו כל הדיונים עם רשות ההגבלים בפגישות שנערכו איתם ובמסגרת ההחלטות הנוגעות לסוגיית הפיקוח על סולר לתחבורה נכנס לפיקוח לפי פרק ז' לחוק הפיקוח. והמשרד בוחן את מחירו. מחיר הבנזין עודכן והפיקוח עליו נעשה בצורה שונה. נבחנת התחרות במשק הגפ"מ וגובשה שורת המלצות לשינוי חקיקה ותקנות. נבחן מחירו של הגפ"מ במשק והוא נמצא עתה בפיקוח לפי פרק ז'. 

ליקוי

2. 	משרד מבקר המדינה מעיר כי הצעת חוק משק הדלק הוגשה לאישור ועדת השרים לענייני חקיקה כארבע שנים לאחר שהמשרד השלים הכנתה, ולמרות זאת עד מועד סיום הביקורת לא אושרה הצעת חוק בממשלה. 

מעקב
משרד התשתיות הלאומיות

2. 	החוק אושר בועדת שרים לחקיקה וצפוי להיות מאושר במליאת הכנסת בהתאם ללו"ז בכנסת.  



ליקוי

3.	בעקבות החלטת הממשלה (מס' 176) ממאי 2009 בעניין "קידום התחרות והתשתיות במשק הדלק" מינו שר האוצר ושר התשתיות הלאומיות ביוני 2009 ועדה בין-משרדית (להלן - הוועדה) שתפקידה לבחון "חסמים וכשלים פיזיים, תחרותיים וביורוקרטים" בפני קידום התחרות והתשתיות במשק הדלק. על המלצות הוועדה מינואר 2010 יש מחלוקת עם משרדים ועם גופים ממשלתיים אחרים. עד מועד סיום הביקורת, כשנה וחצי לאחר הגשת המלצותיה, לא הגישו שר האוצר ושר התשתיות הלאומיות לממשלה הצעת החלטה ליישום ההמלצות. השיהוי נבע מהיעדר האיזון, המתחייב ממסקנותיה ומהמלצותיה, בין צורכי קידום התחרות והתשתית במשק הדלק לבין צורכי הפיתוח והתכנון של העיר חיפה, צורכי פיתוח נמל חיפה וצורכי הבטיחות והסביבה במרחב זה.

מעקב
משרד התשתיות הלאומיות

3. 	טרם חלה התקדמות בהצעת ההחלטה לקידום התחרות והתשתיות במשק הדלק מאחר ומשרד הפנים ומשרד התחבורה טרם הסירו ההתנגדויות להצעות. התייחסות עיריית חיפה נבחנת במסגרת בחינת עלות תועלת לפרויקט קרקעות הצפון. הגוף המופקד על בחינה זו הינו אגף תקציבים באוצר. בעקבות פניות של המשרד, בוחן משרד הפנים מחדש את הכללים בתמ"א 18 הקובעת את השיטה להקמת תחנת דלק בישראל.  

ליקוי 

4.	עד מועד סיום הביקורת לא הביא משרד התחבורה הצעת החלטה לממשלה בדבר פיתוחה של תשתית הנמל בחיפה, הכוללת הצעה למיקומו ולפיתוחו של נמל דלק חדש ולגודל האניות שהוא יותאם להן. 

מעקב
משרד התשתיות הלאומיות

4. 	משרד התחבורה הביא כבר הצעת החלטה לממשלה בדבר פיתוחה של תשתית הנמל בחיפה, הכולל הצעה למיקומו ולפיתוחו של נמל דלק חדש. 

ליקוי

6.	 עד מועד סיום הביקורת לא השלים משרד האוצר את חובתו על פי החלטת שרים מאפריל 2004 בדבר העקרונות והמימון להעתקת חוות המכלים במרחב חיפה אל אתר קרקעות הצפון. משרד האוצר גם לא בדק את הכדאיות הכלכלית של מיזם זה. בדיקה זו אמורה לשמש בסיס להמלצתו על הפעולה המועדפת ועל דרך מימונה ובכך לאפשר למשרד להביא הצעת החלטה לממשלה בנוגע להעתקת חוות המכלים. 




מעקב
משרד התשתיות הלאומיות

6. 	התועלות כלל אינן במשק הדלק אלא במשקים מקבילים – המצב העירוני במפרץ חיפה, השפעה על התנועה בעיר התחתית, סיכון לאוכלוסייה, קו המים וההתפתחות העירונית. לאור האמור, הנושא הועבר לבחינת עלות תועלת למשרד האוצר. 

ליקוי

7.	למרות המתחייב מהסכם בין המדינה לבין בזן מינואר 2007, כחלק מתכנית הפיצול וההפרטה של החברה, לא אכפו מינהל הדלק שבמשרד (כמאסדר מטעם המדינה) והחשב הכללי במשרד האוצר (כמופקד על נכסיה) על בז"ח (בתי זיקוק חיפה) להעביר למדינה את החזקה שקיבלה על תשתית צנרת הדלקים במרחב חיפה ("מסדרון F"). 

מעקב
משרד התשתיות הלאומיות

7. 	בז"ן טרם מסרה למדינה את הצנרת. במועד זה המדינה אינה ערוכה לקבל לידיה את הצנרת כיוון שמדובר בפעולה תפעולית הנדסית המבוצעת בידי חברות דלק ולא בידי פקידי המדינה. מנהל הדלק העביר לחשבת הכללית במשרד האוצר בשנת 2012 המלצה לגבי שיטת ההפעלה הנכונה לצנרת זו.  

ליקוי

8.	עד מועד סיום הביקורת לא הגישה תש"ן לאגף הרישוי בעיריית חיפה את כל הנתונים שדרש על מנת שישקול את מתן היתר הבנייה להקמת שני מכלי דלק כדי שיחליפו מכלים פגומים בחוות אחסון דלק בנמל חיפה. עד מועד סיום הביקורת לא העבירה מחלקת ההנדסה בעיריית חיפה לתש"ן את נתוני "קו הבניין" אשר יאפשרו לחברה להשלים את מפת המדידה, שהיא תנאי בתהליך בקשת היתר הבנייה. 

מעקב
משרד התשתיות הלאומיות

8. 	חברת תש"ן הגישה את כל הנתונים הדרושים בבקשה להיתר בניה למיכל 112 בסוף 2012. עד כה טרם התקבלה תגובת עיריית חיפה לבקשה. 

ליקוי

9.	היעדר תיאום והתנגשות סמכויות מתקיימים זה שנים רבות בין גופי הממשל הרבים המופקדים על פיתוח התשתיות במרחב חיפה. בשל כך מתעכבת הקמתן של תשתיות דלקים חדשות, מוגבלוֹת אפשרויות היבוא של הדלקים, ומתעכב מימוש תכניות הפיתוח של תשתיות לאומיות נוספות במרחב חיפה לצד פיתוחה העירוני של העיר. 
מעקב
משרד התשתיות הלאומיות

9. 	הנושא ממתין לביצוע בדיקת עלות תועלת לקרקעות הצפון. שינוי מיקום הנמל-ובבדיקה שערך המשרד, התוכניות של הנמל הוגשו כך שמתאפשרת הקמתו של נמל באתר חדש בכפוף להתקדמות נמל המפרץ, ובכפוף לבחינת כלכלית משקית אשר עיקרה אינה במשק הדלק. 	 
ליקוי

10. 	משרד מבקר המדינה מעיר כי הצעת חוק משק הדלק הוגשה לאישור ועדת השרים לענייני חקיקה כארבע שנים לאחר שהמשרד השלים את הכנתה, ולמרות זאת עד מועד סיום הביקורת לא אושרה הצעת החוק בממשלה. 

מעקב
משרד התשתיות הלאומיות

10. 	הצעת החוק אושרה בממשלה וממתינה לאישור מליאת הכנסת והכנתה לקריאה שנייה ושלישית. 

ליקוי

11. 	משרד מבקר המדינה מעיר לתש"ן, שעליה להשלים את הדרישות הנוספות של סקר הפליטות ואת הטמעתם בתכנית כפי שקבע המשרד להג"ס, שכן כבר עברו כשנתיים מהמועד שבו אישרה הוועדה המחוזית את התכנית להפקדה בתנאים, והוארך פעמיים תאריך היעד לביצועם. משרד מבקר המדינה מעיר גם למשרד להג"ס, כי עיכוב האישור להפקדת התכנית בעקבות בקשתו להשלמות נוספות אינו מתיישב עם תשובת המנכ"ל לשעבר מדצמבר 2010. השיהוי בהשלמת סקר הפליטות מעכב את הפקדמת התכנית וגורם בכך לדחיית ההיערכות להעברה של חוות המכלים במרחב מפרץ חיפה ושל קווי הצנרת אליהם אל אתר קרקעות הצפון. השיהוי מעכב גם את קידומן של תכניות פיתוח אחרות של חיפה ונמלה המשיקות לתכנית קרקעות הצפון.

מעקב
משרד התשתיות הלאומיות

11. 	תוכנית אתר קרקעות הצפון הופקדה. בחינת הכדאיות הכלכלית שאותה עורך האוצר טרם הושלמה.
	ראה הערות רה"מ לקובץ דוחות ביקורת 2011 עמ' 72. 

ליקוי

12. 	משרד מבקר המדינה מעיר לעיריית חיפה כי עליה להעביר לתש"ן את "קו הבניין". לתש"ן הוא מעיר שעליה להגיש בהקדם לאגף הרישוי את כל הנתונים שדרש ממנה. הגשת הנתונים תאפשר לאגף הרישוי לדון ולהחליט בפרק הזמן שנקבע בתקנות התכנון והבנייה האם לתת לתש"ן והיתר בנייה.


מעקב
משרד התשתיות הלאומיות

12. 	ראה תגובה לליקוי מס' 8.  





מכון התקנים – משרד התעשייה, המסחר והתעסוקה








משרד הכלכלה (משרד התעשייה, המסחר והתעסוקה לשעבר) 

מכון התקנים הישראלי

הגופים המבוקרים: משרד הכלכלה (משרד התעשייה, המסחר והתעסוקה לשעבר), מכון התקנים הישראלי.

ליקויים 2,3,4,5,6,7,8,9,11,12,13 תוקנו. ראה הערות רה"מ לקובץ דוחות ביקורת לשנת 2011.

ליקוי

1. 	התקנים נקבעים ומתעדכנים בסביבה טכנולוגית דינמית, המחייבת את עדכונם השוטף. נמצא כי מתוך כ-3,000 תקנים בתוקף 821 לא אושרו מחדש למעלה מחמש שנים, כנדרש. יותר מ-200 תקנים מהם לא אושרו מחדש מאז שנות השמונים והתשעים של המאה העשרים, בין היתר, בשל היעדר מעקב ובקרה באמצעות מערכת ממוחשבת. משרד מבקר המדינה מעיר למכון  התקנים הישראלי, כי עליו להכין תכנית רב-שנתית לעדכון כל התקנים שטרם אושרו מחדש ולקיים מעקב ובקרה על הליך העדכון.

מעקב
מכון התקנים הישראלי

1.	מכלל 821 התקנים המופיעים בדיווח, טופלו עד סוף רבעון שלישי 2013  -  721 מהתקנים (המהווים 88%). יתרת מאה התקנים ( 12% ),  תטופל במהלך הרבעון האחרון  של שנת 2013.

ליקוי

10. 	תו תקן: סימון מוצר בתו תקן אמור להבטיח לצרכן כי המוצר והליכי ייצורו נבדקו על 	ידי המכון. נמצא כי המכון לא ערך את מלוא הבדיקות שקבע לשם פיקוח על ההליך. לדעת משרד מבקר המדינה, אי-עמידת המכון במלוא הבדיקות שנקבעו בהסכם הפיקוח עלולה להטעות את ציבור הצרכנים לחשוב כי מוצר מסומן בתו תקן עבר את מלוא הבדיקות הנדרשות, ומחטיאה את מטרותיו של תו התקן.

מעקב
מכון התקנים הישראלי

10. 	המערכת הממוחשבת פועלת כנדרש. 



ליקוי

15. 	בהנחיית היועץ המשפטי לממשלה בנושא בדיקת מינויים על ידי היועצים המשפטיים למשרדי הממשלה נקבע כי במסגרת בדיקת מינוי נציגים של גופים או ארגונים המנויים בחוק, יש מקום לבחון את סוגיות ניגוד העניינים, ולשם כך על המועמד למלא שאלון. לדעת משרד מבקר המדינה, מן הראוי שחברי הוועד הפועל ימלאו את השאלון ויחתמו על הצהרה למניעת ניגוד עניינים בין עסקיהם הפרטיים לבין חובתם כלפי המכון.

מעקב
מכון התקנים הישראלי

15. 	כל חברי הוועד הפועל במכון חתמו על הצהרה למניעת ניגוד עניינים.
 
ליקוי

16.  	משרד מבקר המדינה מעיר כי מר בן צבי לא דיווח למכון, כנדרש בנוהל, שבנסיעתו לברזיל שהה בארצות הברית לצרכים פרטיים. לדעת משרד מבקר המדינה, על המכון לדרוש מראש המכון להשיב את סכום ההפרש שנבע ממסלול הטיסה שבחר, ולאכוף את נוהל נסיעות לחוץ לארץ על כל הנוסעים מטעמו.

מעקב
מכון התקנים הישראלי

16. 	המשרד פנה, באמצעות הממונה על התקינה, למנכ"ל מכון התקנים בבקשה שתופעל סמכות המכון על פי דין לבקש את ההשבה של ההוצאות שלגביהן מצא מבקר המדינה אי סדרים. כמו כן, המשרד יעקוב אחר טיפול המכון בנושא.


לשכת עורכי הדין








לשכת עורכי הדין

הגופים המבוקרים: לשכת עורכי הדין, משרד המשפטים

ליקויים 9,10,18,20,22,24,27,28,34,41 תוקנו. ראה הערות רה"מ לקובץ דוחות ביקורת לשנת תשע"ב 2011  עמ' 83-109.

ליקוי

[bookmark: _Toc285363733][bookmark: _Toc286680496][bookmark: _Toc298948905]1.	הבחירות למוסדות הלשכה: במהלך השנים יזמו חברי הלשכה ומחלקת ייעוץ וחקיקה במשרד המשפטים הצעות לתיקון החוק להסדרת נושא מימון הבחירות למוסדות הלשכה, אך הצעות אלה לא הבשילו לכדי הסדרה כוללת בחקיקה או בכללים של הלשכה. וכך, עד מועד סיום הביקורת בדצמבר 2010, לא הסדירו הלשכה ומשרד המשפטים את הנושאים הנוגעים למימון הבחירות למוסדות הלשכה, והבחירות למוסדות הלשכה התקיימו בלי שהוסדרו כללים בנושא המימון. מצב זה הביא לידי חוסר שקיפות בנושא מימון הבחירות ולהיעדר בקרה על תרומות, עד כדי חשש לפגיעה בטוהר המידות. משרד מבקר המדינה מציין שראוי להסדיר נושא זה בהקדם.

מעקב
לשכת עורכי הדין

1.	תיקון החקיקה בחוק הסדרת נושא מימון הבחירות למוסדות הלשכה טרם הסתיים. הנושא היה מספר פעמים על סדר יומה של המועצה הארצית. 

מעקב
משרד המשפטים

1. משרד המשפטים שב והעביר ללשכה הצעה לתיקון חוק לשכת עורכי הדין (תיקון - דוח על תרומות והוצאות בבחירות למוסדות הלשכה) שהוכנה בשעתו במחלקת ייעוץ וחקיקה. הצעה זו נשלחה אל הלשכה בשנת 2002 ולא התקבלה עמדה רשמית של הלשכה בעניינה. מטרת ההצעה לקבוע הסדר בקשר למימון פעולות התעמולה בבחירות למוסדות הלשכה. עיקרה לקבוע בחקיקה הנחיות מפורטות למכלול העניינים הכרוכים בבחירות למוסדות הלשכה ובעיקר הגבלות על סכום ההוצאה המותרת למימון תעמולת הבחירות, על קבלת תרומות מסוגים מסויימים של תורמים ועל סכום התרומה. הלשכה טרם קידמה טיפול בסוגיה זו. ביום 4 בפברואר 2013 מינה שר המשפטים וועדה ציבורית בעניין לשכת עורכי הדין בראשות שופטת בית המשפט העליון (בדימוס) אילה פרוקצ'יה. בין הנושאים בהם תדון הוועדה ידון גם אופן התנהלותה הכספית של לשכת עורכי הדין, הצורך בבקרה חיצונית על פעילות הלשכה במיוחד בהיבט הכספי ועוד.  הוועדה עתידה למסור לשרת המשפטים את הדו"ח מטעמה בקרוב.


ליקוי

[bookmark: _Toc285363732][bookmark: _Toc286680497][bookmark: _Toc298948906]2.	יחסי הגומלין בין הוועד המרכזי ובין הוועדים המחוזיים: משרד מבקר המדינה סבור כי המחלוקת המתמשכת בין הוועד המרכזי ובין מחוז ת"א פגעה ביכולתם של מוסדות הלשכה לקבל החלטות וליישמן, ולעתים אף נוצר ייצוג דואלי של הלשכה כלפי רשויות ציבוריות שונות. הדבר פוגע בקידום ענייניהם של עורכי הדין, ועלול לפגוע בתדמית הציבורית של הלשכה ובאמון הציבור בה ולהרחיק עורכי דין מפעילות במוסדותיה. משרד מבקר המדינה מדגיש את הצורך לפתור בהקדם את המחלוקת המתמשכת באמצעות הסדרה כוללת של נושא חלוקת הסמכויות, ואם יהיה צורך בכך אף באמצעות תיקוני חקיקה במעורבות של משרד המשפטים. 

מעקב
לשכת עורכי הדין

2.	הוקם צוות שייבחן את כל השינויים בחוק הלשכה על ידי הוועד המרכזי. הצוות טרם התכנס.
ראה הערות רה"מ לקובץ דוחות ביקורת לשנת תשע"ב 2011  עמ' 84.

ליקוי

3.	הגידול הרב במספר המתמחים בשני העשורים האחרונים חייב בחינה מחודשת של התאמת מערך ההתמחות לנסיבות החדשות. שרי המשפטים מינו שתי ועדות ציבוריות  בשנים 1994 ו-2000 לבדוק את מכלול הסוגיות הנוגעות לנושא. הוועדות איתרו בעיות במערך ההתמחות ובבחינות ההסמכה של הלשכה ובהן: משך תקופת ההתמחות, תכניה, יעדיה והפיקוח עליה, מתכונת בחינת ההסמכה ומטרתה, מבנה ועדת הבחינות והיקף סמכויותיה, והמליצו בפני השרים על מתווים לפתרון הבעיות שהועלו. למרות זאת, לא הביאו הלשכה ומשרד המשפטים לידי תיקון הליקויים המרכזיים שעליהם הצביעו הוועדות הציבוריות.

מעקב
לשכת עורכי הדין

3.	ההצעה לתיקון חוק לשכת עורכי הדין טרם הובאה לדיון בוועד המרכזי. ראה הערות רה"מ לקובץ דוחות ביקורת לשנת תשע"ב 2011  עמ' 84.

ליקוי

4.	דוחות המאמנים - הלשכה לא הפעילה מערכת מידע ממוחשבת שתעבד באופן שוטף את המידע שבדוחות, אף שכבר לפני כעשר שנים הודיעה על כוונתה לעשות זאת. בשל כך לא מופקים נתונים מערכתיים על טיבה של ההתמחות באופן שוטף ומיידי. לפיכך ספק אם יש תועלת בפיקוח מסוג זה.




מעקב
לשכת עורכי הדין

4.	לא דווח על התקדמות בתיקון הליקוי.

ליקוי

5.	דוחות המפקחים - הפיקוח מתקיים באמצעות ריאיון אישי של המתמחה, ולעתים גם של מאמנו, במשרדי הלשכה או במשרד המאמן. למרות כוונת הלשכה להגיע לכל מתמחה לפחות פעמיים במהלך ההתמחות, בשנים האחרונות הקיף הפיקוח רק 70% מהמתמחים בכל שנה. עוד עלה כי אף שהלשכה קבעה לעצמה יעד להעלות את היקף הפיקוח במשרדי המאמנים בהיותו יעיל יותר, רובו המכריע של הפיקוח בוצע במשרדי הלשכה ורק מקצתו במשרדי המאמנים. כמו כן עלה שהלשכה לא הפיקה כל מידע מדוחות הפיקוח כגון: שיעור הדוחות שבהם הועלו ליקויים בהתמחות ונתונים סטטיסטיים על התפלגות סוגי הליקויים. במצב זה הלשכה לא השתמשה בדוחות הפיקוח של המפקחים למעקב אחר ליקויים בהתמחות, להפקת לקחים על טיב ההתמחות ולמעקב אחר תיקון ליקויים.

מעקב
לשכת עורכי הדין

5. 	טרם הסתיים הטיפול בתזכיר החוק המסדירות את סמכויות המפקח על המתמחים. 

ליקוי

6.	החוק וכללי ההתמחות מחייבים את המאמן לעמוד בתנאי סף: ותק של חמש שנים בעריכת דין והיעדר הליכים משמעתיים או הרשעות בדין משמעתי. הוועד המרכזי החליט באוגוסט 2009 לגבש מתכונת מתאימה לאימון מתמחים ולבנות פרופיל של הכישורים הדרושים למאמנים. הביקורת העלתה שהלשכה אמנם הקימה צוות שיציע דרכי אימון טובות וראויות, אך עד מועד סיום הביקורת לא קבעה מסמך המעגן את הדרכים אלה ואת סטנדרט המאמנים הנדרש. בנוסף, הלשכה לא העמידה את רשימת המאמנים לרשות המתמחים והסטודנטים למשפטים. 

ליקוי

7.	משרד מבקר המדינה מעיר שאין זה סביר כי במשך כעשר שנים לא תוקנו הליקויים במתכונת של בחינת ההסמכה. מכיוון שסוגיית הבחינות עלולה לעורר ספקות לגבי מידת התאמתם של המוסמכים לעריכת דין, על הלשכה ומשרד המשפטים לגבש בהקדם פתרון לנושא.   





מעקב
משרד המשפטים

2,6,7. 	הצוות סיים פגישותיו ובעקבות התכנסותו העביר לשר המשפטים דו"ח שיושם במסגרתה של טיוטת תזכיר. לאחר שתגיש ועדת פרוקצ'יה את הדו"ח מטעמה אל שרת המשפטים, המשרד יפעל לקידום תזכיר חוק לתיקון חוק לשכת עורכי הדין ובכלל זה ליישום התיקונים שהומלצו על ידי צוות "רוטקופף".

ליקוי

8.	הביקורת הנוקבת של בתי המשפט על הליך ההשגה שמפעילה הלשכה, תשובת משרד המשפטים לדוח הביקורת הקודם והמלצותיה של ועדת גרסטל, לא הביאו את הלשכה ואת משרד המשפטים בעשור האחרון לתקן את הליכי ההשגה על בחינות ההסמכה. הם אף לא גיבשו הצעה לפתרון המצב הקיים הפוגע בזכות הנבחנים להשיג או לערער על תוצאות הבחינות. על שני הגופים לפעול להסדרת מנגנון השגה או ערעור באמצעות חקיקה או בכל דרך פורמאלית אחרת כפי שיראו לנכון.

מעקב
לשכת עורכי הדין

8.	לא דווח על התקדמות בתיקון הליקוי.

ליקוי

11.	ההסדרה של הליך הטיפול בתלונות על עברות משמעת טרם הושלמה. משרד מבקר המדינה מעיר שלהודעה למתלונן על אי-הגשת קובלנה יש תוצאה מעשית בכך שהיא מאפשרת לו לעמוד על זכותו הקבועה בחוק לפנות לעיון נוסף בהחלטה שלא להגיש קובלנה, ולמנוע תחושה של פגיעה בזכויותיהם של מתלוננים. על הלשכה להשלים בהקדם את גיבוש ההצעה לכללי סדר דין משמעתי חדשים, להבטיח שהם יספקו פתרונות למכלול הנושאים הנוגעים לטיפול בתלונה ובקובלנה, כגון עילות לגניזת תלונה על הסף, ולהעבירה לאישור משרד המשפטים.

מעקב
לשכת עורכי הדין

11.	הרפורמה לתיקון כללי המשמעת של לשכת עורכי הדין טרם הסתיימה. הנושא מצוי בהידברות מול משרד המשפטים. התקיימו שתי ישיבות עבודה ויידרשו ישיבות נוספות. 

מעקב
משרד המשפטים

11.	מדובר ברפורמה בעלת מאות סעיפים המתפרשת על פני חקיקה ראשית ומשנית. נערכו מספר פגישות עם אנשי הצוות האמונים על הרפורמה בלשכת עורכי הדין. פגישה נוספת עתידה להתקיים ביום 26.11.13. 

ליקוי

12.	התיקון בחוק קובע כי כל ועדת אתיקה תמנה לעצמה, בהתאם לכללים שהותקנו, פרקליט שיהיה אחראי לבירור כל התלונות המוגשות במחוז וייצגה בהליכים המתקיימים בבתי הדין המשמעתיים ובבתי המשפט. הביקורת העלתה שהלשכה לא קבעה אמות מידה אחידות ושוויוניות לסינון ומיון ראשוני של המועמדים למשרות פרקליטי ועדות האתיקה, וכל מחוז ביצע אותו על פי שיקול דעתו ובמרבית המקרים אף לא נימק את הבחירה או הפסילה, דבר שמעלה חשש שהליך המכרז נעשה למראית עין בלבד.

מעקב
לשכת עורכי הדין

12. 	ועדת המכרזים דנה בהצעת קריטריונים להערכת מועמדים לתפקיד פרקליט אתיקה. מונה פרקליט אתיקה בפועל.

ליקוי

13.	משך זמן הטיפול בתלונות נקבע בכללי סדרי הדין, ולפיהם כאשר מוגשת לקובל תלונה על עברת משמעת של עורך דין, והוא סבור שיש מקום להגיש קובלנה, עליו לשלוח העתק מהתלונה לעורך הדין ולאפשר לו להשיב עליה בכתב בתוך 14 יום, או פרק זמן ארוך יותר לפי שיקול דעתו. החלטת הקובל אם להגיש קובלנה או לא תינתן בתוך 90 יום מקבלת התשובה, אלא אם כן קיימות נסיבות המצדיקות שיהוי. אולם הבדיקה העלתה כי הטיפול ברובן הגדול של התלונות שהוגשו לוועד המרכזי ולוועדי המחוזות שהטיפול בהן הסתיים במהלך 2009 - היה ארוך במידה ניכרת מפרק הזמן המרבי שנקבע בכללי סדרי הדין. הזמן הממוצע לטיפול בתלונה היה ארוך פי שניים ויותר מהזמן המרבי שנקבע בכללים. אמנם יש תלונות שהטיפול בהן מתארך בשל נסיבות מיוחדות המחייבות זאת, אולם הבדיקה העלתה כי ברוב המקרים נעשה הטיפול בתלונה תוך חריגה ניכרת מהזמן הנדרש לפי כללי סדרי הדין. התמשכות ההליכים כאמור גורמת לעינוי דין לנילונים ופוגעת באמון של המתלוננים והציבור כולו במערך הדין המשמעתי של הלשכה. משרד מבקר המדינה מטעים כי על הלשכה להסדיר, באישור משרד המשפטים, כללים בנוגע להעמדת פסקי הדין המשמעתיים לעיון הציבור באופן גלוי ונגיש, כדי לאפשר שקיפות, פתיחות וביקורת ציבורית, ולהגביר את אמון הציבור בהליך השיפוט המשמעתי בכלל, ובפסקי הדין המשמעתיים בפרט.



מעקב
לשכת עורכי הדין

13. 	נוהל חדש לטיפול בתלונות מיושם כבר.

ליקוי

14.	על כל ועדות האתיקה לצמצם את משך הטיפול בתלונות ולקרבם ככל האפשר לפרקי הזמן הנקובים בכללים. אם הלשכה סבורה שפרקי הזמן לטיפול בתלונות הנקובים בכללים צריכים לחול על הטיפול בתלונה משלב בקשת "התגובה הסטטוטורית" מהנילון, עליה לפעול לתיקון הכללים. התמשכות ההליכים גורמת עינוי דין לנילונים ופוגעת באמון של המתלוננים והציבור כולו במערך הדין המשמעתי של הלשכה. מן הראוי שמוסדות האתיקה של הלשכה בוועד המרכזי ובמחוזות ישכילו לקצר את הליך הטיפול בתלונות במסגרת הרפורמה במערך הדין המשמעתי.

מעקב
לשכת עורכי הדין

14. 	הנוהל נועד לייעל ולשפר את הטיפול אך מוקדם לקבוע האם יישומו מקצר את משך הטיפול. 

ליקוי

15.	סיוע משפטי למעוטי אמצעים: הביקורת העלתה כי אף על פי שבשנים 2009-2005 גדל מספר הפונים לקבלת סיוע בתכנית האמורה פי יותר משלושה (מכ-1,200 לכ-4,000), מספר מקבלי הייצוג מכלל הפונים עלה מ-234 בשנת 2005 ל-244 בלבד בשנת 2009. עוד עלה שהלשכה ניצלה רק חלק מתקציבי הפרסום שהוקצו לה מדי שנה, כדי להגביר את המודעות הציבורית לתכנית. בשנים 2009-2006 נעשה שימוש רק ב-42% מהתקציב הכולל לפרסום התכנית. ספק אם רמת הפרסום של התכנית והיקף הסיוע שניתן במסגרתה הולמים את החשיבות של מתן סיוע משפטי למעוטי אמצעים, על אף הפיכתו לאחד מתפקידי החובה של הלשכה.

מעקב
לשכת עורכי הדין

15.	הרחבת הפרסום לציבור בנושא סיוע משפטי למיעוטי אמצעים יושמה כבר ב-2013. אם כי הגדלת התקציב לא היתה דרמטית ולא איפשרה פרסום בהיקף הנדרש. 
ראה הערות רה"מ לקובץ דוחות ביקורת לשנת תשע"ב 2011  עמ' 93.





מעקב
משרד המשפטים

15. 	הושלמה מלאכת תיאום נוסח הכללים בין משרד המשפטים ללשכת עורכי הדין אך המועצה הארצית מבקשת לקבוע כי ההוצאות שתיקבענה לטובתו של מקבל הסעד יוכנסו לקופת הלשכה. כיוון שלא ניתן לקבוע זאת בכללים, התבקשה המועצה הארצית לבחון סוגיה זו. 

ליקוי

16.	משרד מבקר המדינה סבור כי מספרם הנמוך של הפונים שקיבלו ייצוג מעלה חשש שאמות המידה למתן ייצוג לפונים אינן נותנות מענה מספק לנזקקים לסיוע משפטי שאין ידם משגת לשלם בעבורו או שרבים מהם אינם מודעים לקיומה של אפשרות זו. ספק אם רמת הפרסום של התכנית והיקף הסיוע שניתן בה הולמים את החשיבות שהוקנתה למתן הסיוע למעוטי אמצעים בידי הלשכה, שבאה לידי ביטוי בהפיכתו לאחד מתפקידי החובה של הלשכה. על הלשכה לבחון אם אמות המידה החדשות בכללים שגיבשה למתן סיוע משפטי למעוטי אמצעים אכן יאפשרו לה לממש כראוי את תפקידה החדש.

מעקב
לשכת עורכי הדין

16.	לעניין טיוטת כללי הסיוע המשפטי למיעוטי אמצעים, הנושא קרוב להשלמתו במועצה, לאחר שהושלם סבב הידברות מול משרד המשפטים. 

ליקוי

17.	בשנים 2009-2007 צברה קרן התרומות של התוכנית עודפים ניכרים. בשנת 2007 היה הרכוש השוטף של הקרן (שהורכב מנכסים פיננסיים נזילים) כ-191,000 ש"ח, ובניכוי ההתחייבויות שוטפות של הקרן נותרו בידיה כ-184,000 ש"ח; בשנת 2008 הייתה היתרה כ-244,000 ש"ח; בסוף שנת 2009 עמדה לרשות הקרן יתרה של כ-252,000 ש"ח. משרד מבקר המדינה מציין כי צבירת העודפים הכספיים בידי הקרן בשנים הללו, בלי להשתמש בהם לתמיכה בתכנית "שכר מצווה", אינה עולה בקנה אחד עם ייעודה כחברה לתועלת הציבור.
	משרד מבקר המדינה סבור כי לנוכח צבירת העודפים בקרן עליה להפריש, לאחר בחינה מקצועית, שיעור מוגדר מהם לצורך מימון עלויות פוטנציאליות של הליכים משפטיים במסגרת התכנית וביתרת העודפים לסייע, בדרכים נוספות, בהשגת מטרות התכנית.

מעקב
לשכת עורכי הדין

17.	קרן התרומות לגיוס נרחב לקבלת תרומות בסיוע לפונים למימון הליכים משפטיים ספציפיים, קבלה לאחרונה החלטה לפנות לגורמים במגזר השלישי לצורך גיוס תרומות בנוסף על גיוס שוטף מעורכי הדין. 

ליקוי

19.	מערך ההשתלמויות: בשנת 2004 הקימה הלשכה את המכון כחברה לתועלת הציבור. מטרותיו, כפי שצוינו בתקנון שלו, הן, בין היתר, ליזום ולקיים באופן שוטף השתלמויות מקצועיות, הרצאות, כנסים, וימי עיון לעורכי דין בענפי משפט שונים ברמה אקדמית ומקצועית נאותה; לפעול לכל מטרה מועילה אחרת בתחום המשפט בישראל, כפי שיראה לנכון דירקטוריון המכון. 
	למכון יש הכנסות משכר הלימוד בגין ההשתלמויות שהוא מעביר. עיקר הוצאותיו הן תשלומי השכר לעובדיו והוצאות תפעול. מאז הקמתו סיים המכון כל שנת עבודה בעודף הכנסות על הוצאות (להלן - עודף). בסוף שנת 2009 הגיע העודף המצטבר של המכון לסכום של כ-1.7 מיליון ש"ח, השקול ל-70% כמעט מהכנסותיו באותה שנה. אולם דירקטוריון המכון לא קבע באיזה אופן ינוצלו העודפים שנצברו. הלשכה ומוסדותיה הנבחרים לא דנו בסוגיית ניצול עודפי המכון לצורך קידום מטרותיו כחברה לתועלת הציבור, לרווחתם של כל חברי הלשכה

מעקב
לשכת עורכי הדין

19.	לא דווח על התקדמות בתיקון הליקוי.

ליקוי

21.	מבדיקת נתוני ההשתלמויות שארגן המכון במחוזות בשנים הללו עולה כי רובן הגדול התקיימו במחוז ת"א. אמנם במחוז זה מצויים רוב עורכי הדין, והדבר מצדיק את קיומו של חלק ניכר מההשתלמויות בתחומו, ואולם המכון לא דאג לספק לחברי הלשכה במחוזות האחרים, המרוחקים ממרכז הארץ, מגוון של השתלמויות. מבדיקת נתוני ההשתלמויות וימי העיון שארגנו המחוזות עצמם באותן שנים עולה כי המחוזות דרום וירושלים ארגנו השתלמות קצרה אחת בלבד בשנה, וספק אם יש בה די כדי לתת מענה בתחום זה לציבור של אלפי עורכי דין במחוזות אלה. 
	קרן הגמלאות של עורכי הדין: קרן קיים, מיום הקמתה, מסלול של פנסיית זִקנה בלבד, ולחברי הקרן אין אפשרות לבחור במסלול של פנסיה מקיפה (הכוללת, נוסף על פנסיית הזקנה, גם ביטוח נכות וביטוח שארים). עוד בשנת 2005 ביקש מנכ"ל הוועד המרכזי ממנכ"ל הקרן להסדיר הוספת ביטוח שארים לעמיתי הקרן, ומנכ"ל הקרן השיב כי בכוונתו לקדם את הטיפול בנושא. ואולם עד מועד סיום הביקורת טרם הוסדרה הוספת רכיב ביטוח השארים לחברי הקרן.

מעקב
לשכת עורכי הדין

21.	הוסכם בין הקרן לבין משרד האוצר על נוסח תיקון לתקנון הקיים ובו מסלול מוגבל לפנסיית שארים (מצומצם ממה שהקרן דרשה). ביום 25.12.12 אישר הוועד המרכזי את השינוי המבני של הקרן ונתקבלה החלטה מיוחדת באסיפה הכללית. ביום 26.12.12. נמסרה לרשם החברות הודעה בדבר שינוי תקנון קרן הגמלאות. 

ליקוי

23.	עוד העלתה הביקורת כי אף שהקרן היא בבעלות הלשכה, מיעט הוועד המרכזי לדון בענייניה. עוד הועלה כי משנת 2001 לא הוצגו בפני הוועד המרכזי דוחותיה הכספיים והאקטואריים של הקרן, וממילא לא נדונו על ידו. משרד מבקר המדינה מעיר כי ביקורות שמקיימים משרד האוצר ואנשי מקצוע מטעם דירקטוריון הקרן אינן מייתרות פעולות ביקורת הנעשות מטעם הלשכה שהיא הבעלים של הקרן ומייצגת האינטרסים של עמיתיה. על לשכת עורכי הדין היה להנהיג פיקוח ובקרה נאותים על תפקוד הקרן, וכארגון המקצועי של עורכי הדין, וביניהם עמיתי הקרן, היה עליה לדאוג לאינטרסים שלהם. אולם הלשכה לא פעלה באחריות בעניין הקרן, ולא נהגה לפי העקרונות של ממשל תאגידי בכל הנוגע לפיקוח ובקרה על חברת הבת שלה. כמו כן לא פעלה כראוי למען האינטרסים של חבריה עמיתי הקרן: היא לא דאגה ליצירת מסלול של פנסיה מקיפה בקרן והותירה את העמיתים במסלול פנסיית זקנה בלבד; היא לא פעלה ליצירת השקיפות הנדרשת כלפי עמיתי הקרן בכל הנוגע לתוצאות של גירעונה האקטוארי של הקרן; היא לא קיימה דיונים שנתיים במצבה הכספי והאקטוארי של הקרן ולא בדקה את תפקודה - בין באמצעות מבקר הפנים ובין באמצעות בדיקת מסמכיה הרשמיים של הקרן. משרד מבקר המדינה מעיר ללשכה כי עליה לדאוג לכך שהקרן תאפשר לעמיתיה לקבל כיסויים פנסיוניים נאותים. כמו כן על הקרן לנהוג בשקיפות מרבית כלפי עמיתיה כשחל שינוי כלשהו במצבה העשוי להשפיע על זכויותיהם, ועל הלשכה לחזק את הפיקוח שלה על הקרן. 

מעקב
לשכת עורכי הדין

23.	הלשכה מקבלת כבר דיווח רבעוני לוועד המרכזי על מצבה.
ראה הערות רה"מ לקובץ דוחות ביקורת לשנת תשע"ב 2011  עמ' 99.

ליקוי

25.	עוד הועלה כי הוועד המרכזי ביצע התקשרויות מסוימות שלא באמצעות מכרז, אף שעל פי היקפן נדרש לפי החוק לקיים מכרז; בהתקשרויות של 50,000-30,000 ש"ח מתבצע הליך הפנייה לקבלת הצעות בידי המנכ"לים של הוועד המרכזי ושל הוועדים המחוזיים, ולא בידי ועדות מכרזים, והם בוחרים את ההצעה המועדפת. 

מעקב

25.	קיימת ועדת מכרזים בהתאם לחוק.
ראה הערות רה"מ לקובץ דוחות ביקורת לשנת תשע"ב 2011  עמ' 100.




ליקוי

26.	הועלה כי הוועד המרכזי ביצע כמה התקשרויות שלא באמצעות מכרז, אף שעל פי היקפן נדרש קיום מכרז לפי החוק כמפורט להלן: שדרוג מרכזיות הטלפונים במשרדי הלשכה בתל אביב ובירושלים בסכום של כ-267,000 ש"ח; התקנת מערכת לגילוי אש במשרדי הלשכה בתל אביב בכ-78,000 ש"ח; התקנת מערכת לניהול מסמכים בכ-92,000 ש"ח; שירותי ניקיון במשרדי הלשכה ב"בית אופקים" בתל אביב ובמשרדי הלשכה בירושלים בכ-189,000 ש"ח; שירותי קייטרינג עבור פעילויות שנעשו במתקני הלשכה בכ-200,000 ש"ח. 

מעקב
לשכת עורכי הדין

26.	הוועד המרכזי מבצע התקשרויות באמצעות מכרז כאשר הדבר מחוייב על פי דין. 
ראה הערות רה"מ לקובץ דוחות ביקורת לשנת תשע"ב 2011  עמ' 100.

ליקוי

29.	ועד מחוז ירושלים - פגמים בהליך הבחירה של מרכז ההשתלמויות: הפניה לקבלת הצעות ובחינתן היו צריכות להתבצע בידי ועדת מכרזים ולא בידי יו"ר ועדת ההשתלמויות; הגורם שראיין את המועמדים לא היה קבוע - חלק מהמועמדים ראיינה יו"ר ועדת ההשתלמויות, חלק - סגניתה, וחלק ראיינו שתיהן יחד - כך שלא נוצרה ראיה אחידה וברת השוואה של מכלול המועמדים; לא נקבעו הכישורים הנדרשים למילוי התפקיד לצורך בחירת נותן השירותים וגם לא נמצאו נימוקים בכתב להחלטה על בחירת עו"ד ב' לתפקיד ולא סיכומים בכתב של הראיונות שנערכו למועמדים. אמנם לטענת מנכ"לית המחוז נערכו סיכומים כאלה, אולם הם אבדו. גם בכך יש מחדל, כי יש בכך להצביע על הליכי מינהל בלתי תקינים, תוך אבדן של מידע חיוני. פגמים אלה ביחד עם ניסיונו של יו"ר ועד מחוז ירושלים, עו"ד אשר אקסלרוד, להתקשר עם עו"ד ב' כמרכזת השתלמויות זמנית, אף כי בסופו של דבר הוא לא יצא לפועל, עלולים לעורר חשש בקשר לתקינותו של ההליך מתחילתו. 

מעקב

29.	ועד  מחוז ירושלים מינה ועדת מכרזים ביום 30.10.11.
ראה הערות רה"מ לקובץ דוחות ביקורת לשנת תשע"ב 2011  עמ' 102.

ליקוי

[bookmark: _Toc285363743][bookmark: _Toc286680507][bookmark: _Toc298948916]30.	תקצוב ותכנון: הביקורת העלתה כי השקיפות התקציבית בלשכה היא נמוכה; תקציב הלשכה מתפרסם באתר האינטרנט של הלשכה אך אינו כולל דיווח על הביצוע של הפעולות שנכללו בתקציב השנה הקודמת; תקציבי המחוזות אינם מתפרסמים כלל באינטרנט או בכל פורום ציבורי אחר. 



מעקב
לשכת עורכי הדין

30.	אושר פרסום התקציב באתר האינטרנט של הלשכה ופורסם דו"ח על ביצוע התקציב בכל שנה.  ועד מחוז ירושלים מקפיד לפרסם תקציב ודו"ח כספי בבטאון המחוז "הלשכה".
ראה הערות רה"מ לקובץ דוחות ביקורת לשנת תשע"ב 2011  עמ' 102-103.

ליקוי

31.	פרקי הזמן שבהם הוגשו חלק מהדוחות הכספיים, ובפרט הדוחות הכספיים של מחוז ת"א, הוועד המרכזי והדוח הכספי המאוחד, ארוכים מאוד ובלתי סבירים. הדבר מפחית מאוד מהאפקטיביות שלהם ככלי ניהולי וכאמצעי של דיווח ושקיפות על מצבם הכספי, והופך אותם למעשה לבלתי רלוונטיים.

מעקב
לשכת עורכי הדין

31.	לא דווח על התקדמות בתיקון הליקוי. 

ליקוי

32.	משרד מבקר המדינה סבור כי משך הטיפול הראשוני של משרד המשפטים בהצעת הלשכה לכללי הדיווח הכספי, מקבלתה ועד בקשת ההבהרות בעניינה, התארך יתר על המידה ועיכב את הסדרת הדיווח הכספי של הלשכה. 
	משרד מבקר המדינה מדגיש כי על כל הגורמים הנוגעים בדבר - ומשרד המשפטים בפרט - להאיץ את טיפולם בנושא ולהביא להתקנת הכללים הנדרשים.

מעקב
לשכת עורכי הדין

32.	הנושא נדון בישיבת המועצה אך הדיון טרם הושלם.
ראה הערות רה"מ לקובץ דוחות ביקורת לשנת תשע"ב 2011  עמ' 103.

מעקב
משרד המשפטים

32.	דו"ח מבקר המדינה ראה חשיבות בהתקנת כללים המסדירים את הגשת הדוחות הכספיים של הלשכה לרואה החשבון. כללים אלו המועצה הארצית של הלשכה צריכה להתקין באישורו של שר המשפטים. לאחר פגישת נציגי משרד המשפטים עם נציגי לשכת עורכי הדין ניתנו ללשכה מספר תזכורות לפיהן המשרד מצפה לנוסח מעודכן להצעת כללי לשכת עורכי הדין (דוחות כספיים), התשס"ט - 2009. במהלך שנת 2012 נשלחו תזכורות ללשכת עורכי הדין כאשר תשובת הלשכה היתה כי בהתאם להנחיית יו"ר המועצה הארצית, הדיון בכללים אמור להיעשות יחד עם דיון בנוהל ועדת הכספים שהוצע על ידי ועדת הכספים. ביום 27.12.12 התקבל עדכון מאת סמנכ"ל הלשכה כי המועצה תדון בכללים ובנוהל בישיבתה ביום 1.1.13 אך טרם התקבל עדכון באשר להחלטת המועצה בעניינם.

ליקוי

33.	משרד מבקר המדינה סבור כי בשל חשיבותן של ועדות הכספים, על המחוזות לגבש נהלים מתאימים המגדירים את תחומי הסמכות והאחריות ואת סדרי העבודה של ועדות הכספים שלהם. עוד סבור משרד מבקר המדינה כי ראוי שמחוז ת"א, שהיקף תקציבו גדול באופן ניכר בהשוואה למחוזות האחרים, יכונן ועדת כספים מחוזית.

מעקב
לשכת עורכי הדין

33.	לעניין גיבוש נוהל אחיד לסדרי עבודתן של ועדות הכספים, הנושא נדון במועצה. הנושא מטופל על ידי צוות מטעם המועצה שאמור לגבש נוסח חדש. 
ראה הערות רה"מ לקובץ דוחות ביקורת לשנת תשע"ב 2011  עמ' 104.

ליקוי

35.	הביקורת העלתה שהוועד המרכזי והמחוזות אינם מכינים תכניות עבודה רב-שנתיות ותכניות שנתיות. היעדר תכנון ארוך טווח ותכנון שנתי בוועד המרכזי ובמחוזות יוצר אי-ודאות מתמשכת בנוגע למידת האפקטיביות במילוי תפקידי החובה והרשות שלהם. ניהול כוח אדם: (א) המינהל התקין מחייב כי לכל ארגון יוכן תקן כוח אדם הקובע את המשרות, את דרגותיהן ואת היחס ביניהן, כלומר - את מבנהו של הארגון. התקן כולל רשימת משרות ומפרט את תואר המשרה, דרישותיה, תיאור התפקיד ודרגת המשרה (שממנה נגזר השכר). לוועד המרכזי ולכל אחד מהוועדים המחוזיים יש מנגנון מינהלי משלו. כל אחד מהמוסדות האלה הוא אוטונומי בכל הנוגע לניהול כוח האדם במנגנונו: הוא קובע בעצמו, בנפרד מהמוסדות האחרים, את המשרות הנדרשות לו, את אופן קבלת העובדים וצורת העסקתם, את הגדרת תפקידם ואת שכרם. הביקורת העלתה, כי הוועד המרכזי והמחוזות לא קבעו תקנים למשרות הנדרשות להם ולא הגדירו את תחומי הפעילות, הסמכות והאחריות של כל אחת מהמשרות הללו. היעדרם של תקן והגדרה של המשרות בוועד המרכזי ובמחוזות עלול לפגוע באפקטיביות וביעילות של פעילות המנגנון המנהלי בשל חוסר בהירות בחלוקת העבודה הפנימית, ולהביא לידי חוסר שוויון, בזבוז משאבים, ניגודי עניינים ושקיפות נמוכה בפעילות המנגנון המנהלי של הלשכה כלפי גורמים חיצוניים. 

מעקב
לשכת עורכי הדין

35.	טרם נשכרה חברה לייעוץ ארגוני למערך תקנים סדור לבצוע מטלות הוועד המרכזי. בתקציב שנת 2013 אושר סכום המיועד לשכירת שירותי יועץ ארגוני.  
ראה הערות רה"מ לקובץ דוחות ביקורת לשנת תשע"ב 2011  עמ' 105-106.

ליקוי

36.	(ב) נוהל כוח אדם של הוועד המרכזי ממרץ 2009 קבע מדרג שכר לבעלי תפקידים בוועד המרכזי (להלן - מדרג השכר). לכל תפקיד נקבע שכר התחלתי ושכר מרבי. כן נקבעו כללים בדבר מתח דרגות השכר בכל תפקיד, תוספת ותק, ומשך השהייה בדרגת שכר. ואולם מדרג השכר חל על הוועד המרכזי בלבד, ואינו מחייב את המחוזות או מותאם למנגנוניהם, לצורכיהם ולתקציבם. אף אחד מהמחוזות לא קבע מדרג שכר בעבור עובדי המנגנון שלו. משרד מבקר המדינה סבור כי ראוי שהלשכה תגבש מדרג שכר אחיד לוועד המרכזי ולמחוזות, תוך שיתוף פעולה ביניהם - מדרג שכר אשר ימנע פערי שכר בלתי סבירים בין בעלי תפקידים דומים במוסדות הלשכה ורמות שכר חריגות לבעלי תפקידים בכירים. 

מעקב
לשכת עורכי הדין

36.	לעניין הפעולות שנקטה הלשכה להסדרת השכר בכל מוסדות הלשכה השונים, הוקם ועד עובדים וכמו כן מתנהל משא ומתן מול ההסתדרות להסכם קיבוצי. המשא ומתן טרם נשא פרי.
ראה הערות רה"מ לקובץ דוחות ביקורת לשנת תשע"ב 2011  עמ' 106.

ליקוי

37.	משרד מבקר המדינה מציין כי ההשתהות רבת השנים של הלשכה ומשרד המשפטים בכל הנוגע לפרסום שכר בעלי התפקידים הבכירים בלשכה פוגעת בשקיפות הנדרשת בהתנהלות הלשכה כלפי חבריה, ומדגיש את הצורך להתקין בהקדם את הכללים הנדרשים בנושא זה.

מעקב
לשכת עורכי הדין

37.	נוסח הכללים המתוקן הכולל בתוכו חובה לפרסם מידע בדבר שכר הבכירים הובא לדיון במועצה הארצית אך הדיון טרם הושלם.
ראה הערות רה"מ לקובץ דוחות ביקורת לשנת תשע"ב 2011  עמ' 106.

ליקוי

38.	מערכות המידע: מערכת מידע ממוחשבת היא נדבך מרכזי בתשתיתו של ארגון, משום שהיא מאפשרת את תפעולו המנהלי ואת מכלול פעילויותיו. הוועד המרכזי והמחוזות מפעילים מערכות מידע נפרדות, ואין ללשכה מערכת מידע אחידה המקיפה את כל מוסדותיה. במצב זה יש חסרונות ניכרים וביניהם חוסר התאמה במידע ובנתונים, כפילויות בעלויות הפיתוח וחוסר יכולת לנצל את יתרונות הגודל בפיתוחן ובהטמעתן של מערכות מתקדמות. למרות קיומה של הסכמה בין המנכ"לים של הוועד המרכזי והמחוזות בדבר הצורך בהתאמה ובסנכרון בין מערכות המידע בלשכה, לא חלה התקדמות בנושא זה. משרד מבקר המדינה מציין כי אף שבלשכה קיימים מוסדות שונים - ארציים ומחוזיים שעיקר עיסוקם בתחום המקצועי, מן הראוי היה שבתחום המנהלי יוחלו דפוסים אחידים של סדרי עבודה ותקינת משרות. אין זה סביר שיהיה שוני כה גדול בין מוסדות הלשכה בתחומי הפעילות המנהליים. הדבר עלול לפגוע בתוצאות פעילותה של הלשכה כגוף המאגד את כל עורכי הדין.

מעקב
לשכת עורכי הדין

38.	טרם מונה צוות לבחינת ההיתכנות של האחדת מערכות המחשוב. הניסיונות הקודמים בעניין האחדת המערכות מול המחוזות כשלו. 
ראה הערות רה"מ לקובץ דוחות ביקורת לשנת תשע"ב 2011  עמ' 106-107.

ליקוי

39.	הועלה שהוועד המרכזי והמחוזות אינם מבצעים תכנון ארוך טווח ותכנון שנתי, ולפיכך אינם מכינים תכניות עבודה רב-שנתיות ותכניות שנתיות. בהיעדר תכניות עבודה ויעדים שנתיים, לא ניתן ללמוד מדוח הפעילות השנתי של הלשכה מהי מידת האפקטיביות בפעילותה של הלשכה. משרד מבקר המדינה סבור שהיעדרם של תכנון ארוך טווח ותכנון שנתי יוצר אי-ודאות מתמשכת בנוגע למידת האפקטיביות במילוי תפקידי החובה והרשות של הוועד המרכזי והמחוזות. 

מעקב
לשכת עורכי הדין

39.	טרם מועסק יועץ ארגוני בהיעדר תקציב.
ראה הערות רה"מ לקובץ דוחות ביקורת לשנת תשע"ב 2011  עמ' 107.

ליקוי

40.	משרד מבקר המדינה סבור כי על הלשכה לפעול ברוח ההמלצות של המועצה לתאגידים ציבוריים ולהסדיר את נושא הייעוץ המשפטי, כדי לעמוד בנורמות המקובלות במשפט הציבורי ולהתאימם למאפייניה ולצרכיה הארגוניים. ביכולתה לבחור בין הקצאת משרה של יועץ משפטי ללשכה, או קביעת נוהל מתאים לקבלת שירותי ייעוץ משפטי מגורמים חיצוניים. עוד יוער כי קבלת ייעוץ משפטי וולונטרי מעורכי דין הפעילים במסגרות השונות של הלשכה אינה יכולה לשמש תחליף לגורם מקצועי ומנוסה שיתמחה במתן ייעוץ משפטי איכותי ללשכה תמורת תגמול הולם.

מעקב
לשכת עורכי הדין

40.	לא דווח על התקדמות בתיקון הליקוי.

ליקוי

42.	על פי הנוהל יש להקים ועדת ביקורת בלשכה. הנוהל קובע תפקידים חשובים לוועדת הביקורת, כגון: אישור תכנית העבודה של מבקר הלשכה; דיון בהצעת התקציב של מבקר הלשכה, גיבוש המלצות בעניינה והגשתן למועצה הארצית; דיון בממצאי דוחות הביקורת של מבקר הלשכה והגשת סיכומי הדיון לוועד המרכזי ולמועצה הארצית. למרות חשיבותה של ועדת הביקורת בתהליך הביקורת בלשכה, והקביעה בנוהל שעל המועצה הארצית לבחור ועדה זו, מאז שאושר הנוהל במועצה הארצית ועד סיום מועד הביקורת - למעלה מ-13 שנה - עדיין לא בחרה המועצה הארצית ועדת ביקורת בלשכה. בהיעדר ועדת ביקורת בלשכה לא מתבצע כראוי הליך תכנון הביקורת, לא מתקיימים דיונים סדירים בוועד המרכזי ובמועצה הארצית בנוגע לממצאי הביקורת ולהמלצותיה, ולא מתקיים מעקב אחר תיקון הליקויים.

מעקב
לשכת עורכי הדין

42. 	קיים נוהל המחייב מינוי ועדת ביקורת. מונתה ועדת ביקורת. ראה הערות רה"מ לקובץ דוחות ביקורת לשנת תשע"ב 2011  עמ' 109.




















חלק שמיני


מעקב אחר תיקון ליקויים מדוח 61ב'
של מבקר המדינה

		




מעקב אחר תיקון הליקויים
דוח 61ב' – מעקב שני
סיכום מצרפי כלל משרדי
	גוף מבוקר
	שם הפרק
	סה"כ
	א
	ב
	ג
	א%
	ב%
	ג%

	מטלות רוחב
	הטיפול במחלוקות 
בין משרדיות מתמשכות
	4
	0
	4
	0
	0%
	100%
	0%

	
	ועדות איתור בשירות הציבורי
	14
	0
	14
	0
	0%
	100%
	0%

	
	פיתוח התיירות באילת
	13
	2
	8
	3
	15%
	62%
	23%

	היבטים בתחום הטיפול 
בצורכי הקשישים
	כללי
	93
	27
	54
	12
	29%
	58%
	13%

	
	קופת חולים מאוחדת
	13
	7
	6
	0
	54%
	46%
	0%

	
	שירותי בריאות כללית
	12
	7
	4
	1
	58%
	33%
	8%

	
	מכבי שירותי בריאות
	11
	9
	2
	0
	82%
	18%
	0%

	
	קופת חולים לאומית
	5
	4
	0
	1
	80%
	0%
	20%

	מטלות רוחב
	הגרלות והימורים
	22
	11
	9
	2
	50%
	41%
	9%

	רשות השידור
	
	12
	8
	4
	0
	67%
	33%
	0%

	הרשות השנייה לטלוויזיה ולרדיו
	
	27
	17
	6
	4
	63%
	22%
	15%

	משרד ראש הממשלה
	
	9
	0
	4
	5
	0%
	44%
	56%

	משרד האוצר – אגף החשב הכללי
	
	13
	2
	10
	1
	15%
	77%
	8%

	רשות המסים בישראל
	
	33
	16
	15
	2
	48%
	45%
	6%

	משרד הבינוי והשיכון
	
	11
	7
	4
	0
	64%
	36%
	0%

	מינהל מקרקעי ישראל
	
	8
	4
	4
	0
	50%
	50%
	0%

	משרד הבריאות
	
	43
	26
	9
	8
	60%
	21%
	19%

	צה"ל - משנה
	מניעת השמנה
	6
	3
	2
	1
	50%
	33%
	17%

	משטרת ישראל - משנה
	מניעת השמנה
	1
	0
	1
	0
	0%
	100%
	0%

	המשרד להגנת הסביבה
	
	16
	3
	12
	1
	19%
	75%
	6%

	משרד הבינוי והשיכון - משנה
	בנייה ירוקה
	3
	1
	1
	1
	33%
	33%
	33%

	משרד הפנים - משנה
	בנייה ירוקה
	2
	0
	2
	0
	0%
	100%
	0%

	משרד החוץ
	
	27
	21
	6
	0
	78%
	22%
	0%

	משרד החינוך
	
	56
	36
	19
	1
	64%
	34%
	2%

	משרד החקלאות ופיתוח הכפר
	
	47
	25
	22
	0
	53%
	47%
	0%

	משרד המשפטים
	
	15
	3
	11
	1
	20%
	73%
	7%

	משרד הפנים
	
	9
	7
	1
	1
	78%
	11%
	11%

	משרד התחבורה והבטיחות בדרכים
	
	10
	8
	2
	0
	80%
	20%
	0%

	משרד התעשייה, המסחר והתעסוקה
	
	50
	24
	24
	2
	48%
	48%
	4%

	"אגד"
	
	10
	6
	4
	0
	60%
	40%
	0%

	"דן"
	
	4
	1
	3
	0
	25%
	75%
	0%

	המועצה לניסויים בבעלי חיים
	
	34
	23
	9
	2
	68%
	26%
	6%

	חברת החשמל לישראל
	
	13
	9
	4
	0
	69%
	31%
	0%

	חברת היכלי הספורט
	
	31
	24
	7
	0
	77%
	23%
	0%

	חברת כביש חוצה ישראל
	
	20
	9
	10
	1
	45%
	50%
	5%

	חברת נמל חיפה
	
	2
	2
	0
	0
	100%
	0%
	0%

	חברת נמלי ישראל – פיתוח ונכסים
	
	2
	0
	2
	0
	0%
	100%
	0%

	מערכת הביטחון
	
	20
	16
	4
	0
	80%
	20%
	0%

	אונ' תל אביב
	
	32
	0
	0
	32
	0%
	0%
	100%

	נמל אילת
	
	8
	2
	3
	3
	25%
	37.5%
	37.5%

	מפעל הפיס
	הטיפול בשתי תביעות משפטיות
	1
	1
	0
	0
	100%
	0%
	0%

	סיכום כללי 61ב
	
	762
	371
	306
	85
	49%
	40%
	11%







מעקב אחר תיקון הליקויים
דוח 61ב' – מעקב שני
סיכום מצרפי כלל משרדי


























פרק ראשון

מטלות רוחב




מטלות רוחב – 
ועדות איתור בשירות הציבורי










מטלות רוחב
ועדות איתור בשירות הציבורי

הגוף המבוקר: נציבות שירות המדינה

ליקויים 1-12,14 תוקנו. ראה ספר המעקבים מדצמבר 2011 עמ' 105.

ליקוי

13. 	לדעת משרד מבקר המדינה, מן הראוי כי כל ועדת איתור בשירות הציבורי תפעל בהתאם לעקרונות היסוד ולעיקרי הכללים שקבעו הממשלה והיועץ המשפטי לממשלה, בין שהוקמה על פי החלטת ממשלה ובין שהיא וולונטרית. בהיעדר חובה להקמת ועדת איתור לאיוש משרה מסוימת בהחלטת ממשלה, רשאי הגורם הממנה להסתייע במנגנון שונה לבחירת המועמד שימונה למשרה, ובלבד שיינקט הליך תחרותי ראוי והוגן. אולם בעת שנעשה שימוש במונח "ועדת איתור" להליכי בחירה שונים, יש בו כדי להטעות את הציבור על ידי יצירת מראית עין של שימוש במנגנון תחרותי והוגן שכללי עבודתו נקבעו בהחלטות הממשלה - ולא היא.

מעקב 
נציבות שירות המדינה 

13. 	בעקבות עבודה משותפת של נש"מ ומשרד המשפטים בנושא קביעת אמות מידה לבחינת התאמתן של משרות לאיוש באמצעות ועדות איתור, עובד מסמך  שהובא לדיון והכרעה בוועדת השירות. ביום ה- 1.4.12  פרסמה ועדת השירות המסמך תחת הכותרת " אמות מידה לבחינתן והתאמתן של משרות עתידיות  להליכים  ולעקרונות שנקבעו בהחלטת ממשלה מספר 345 מיום 14.9.1999 "המסמך  שקובע מסגרת נורמטיבית להיקף משרות פוטנציאליות לאיוש באמצעות ועדות איתור צורף כנספח לנוהל הקמת ועדות איתור המפורסם באתר נש"מ. סוגיית מאפייניה של ועדת האיתור ממיינת/בוחרת, טרם באה על פתרונה. למעשה המבקר מתייחס לאפשרות (בעייתית לדעתו) שההסדר הקיים ישונה. נכון להיום (דצמבר 2013) הדיון בסוגיה זו, הנערך במשרד המשפטים מטעמו של היועץ המשפטי לממשלה טרם הסתיים, נקבעה ישיבה אצל הנציב בהקשר זה.




מטלת רוחב – 
פיתוח התיירות באילת










פיתוח התיירות באילת

הגופים המבוקרים: משרד התיירות, משרד הפנים, המשרד להגנת הסביבה, משרד האוצר, משרד המשפטים, משרד התשתיות הלאומיות, המכון הגיאולוגי, מינהל מקרקעי ישראל, החברה הלאומית לדרכים בע"מ, המינהל האזרחי, ענבל חברה לביטוח בע"מ, המועצה האזורית תמר והמועצה האזורית מגילות ים המלח.

ליקוי

1. 	לפני יותר מ-15 שנה סיימה החפח"א לכרות בחוף הצפוני בעיר לגונה מזרחית שנועדה לשמש לרחצה, לספורט ימי ולנופש. ממ"י ואגף התקציבים במשרד האוצר (להלן – אג"ת) לא מימנו את הפעולות הנדרשות להשמשת מי הלגונה לרחצה כפי שנקבע בתכנית המתאר המקומית המפורטת שאושרה בשנת 2003, וכך הפכה הלגונה למפגע סביבתי. כמו כן לא נקטו ממ"י ומשרד התיירות צעדים אופרטיביים כדי לממש את ההחלטות שהתקבלו משנת 2004 ואילך בדבר שיווק הקרקעות שמסביבה.

מעקב
משרד התיירות

1. 	משרד התיירות תקצב  כ- 1 מלש"ח לטובת  החברה ממשלתית לתיירות (להלן: החמ"ת) לצורך התקשרות עם חברה בינלאומית לבחינת פתרון בעיית הסירקולציה בלגונה המזרחית. במהלך 2014 צפויה להיות מוצגת תכנית אופרטיבית זו לאישור. החמ"ת פועל להסיט את הרשאות התכנון בנושא מינהל מקרקעי ישראל לטובתו בתמיכת משרד התיירות. 
	ראה דוח מעקב 61 ב' עמ' 112. 

מעקב
החברה הממשלתית לתיירות

1. 		השמשת הלגונה לרחצה - החברה הממשלתית לתיירות (חמ"ת) חתמה על הסכם עם חברת ההנדסה א' ההולנדית, מומחית בתחומה, לקבלת מודל לפתרון נושא השמשת מי הלגונה באילת. כחלק מעבודתה החברה הכינה מפרט לבדיקות מעבדה נדרשות לגוף המים. לביצוע הבדיקות נדרש תקציב ניכר. הוגשה למשרד התיירות בקשה תקציבית למימון הבדיקות. 

ליקוי

2. 	לדעת משרד מבקר המדינה, נוכח הערכותיהם של משרד התיירות ומשרד האוצר בנוגע לתוספת החדרים הדרושה לעיר, ונוכח החלטותיה של הוועדה המשותפת לשיווק קרקעות לבניית בתי מלון חדשים על מגרשים באזור הלגונה המזרחית, על משרד התיירות ומשרד האוצר לשקול מחדש את הצורך בהכללתה של העיר ברשימת אזורי הפיתוח ולבחון את הצורך ליזום הצעה לתיקון הצו.



ליקוי

3. 	משרד התיירות, ממ"י, אג"ת ורשות החברות הממשלתיות במשרד האוצר לא עשו די כדי ליישם את ההחלטה לפירוק החפח"א והעברת פיתוח החוף הצפוני בכלל, והלגונה המזרחית בפרט, לידי גוף אחר.

מעקב
משרד התיירות

3. 	הנושא נמצא בדיונים בימים אלו בין המשרד, החמ"ת , משרד האוצר, רמ"י, רשות החברות למציאת החלופה הסופית לפתרון הליקוי כפי שעלה בדוח הביקורת.

מעקב
רשות חברות ממשלתיות

3.  	מתקיימים דיונים בהם משתתפים חמ"ת, חפח"א, משרד התיירות, החשכ"ל ורשות החברות שצפויים להסתיים  בשנת 2014. כרגע נבחנות שתי אופציות; פירוק חפח"א, או מיזוג חפח"א עם חמ"ת. הדיונים אינם מעכבים  או סותרים את פיתוח החוף הצפוני ובפרט הלגונה המזרחית שנעשה במקביל.
	ראה דוח מעקב 61 ב' עמ' 114.  

ליקוי

4. 	בצו האחרון המגדיר אזורי פיתוח במסגרת החוק לעידוד השקעות הון, התשי"ט-1959, (שתחולתו מסוף שנת 2006) לא נכללה אילת לצורך הקמה או הרחבה של בתי מלון. זאת למרות הצורך בחדרי מלון נוספים בעיר, ובניגוד להחלטות משרד התיירות וממ"י בדבר שיווק מגרשים באזור הלגונה המזרחית לשם הרחבת ההיצע המלונאי. 

מעקב 
משרד התיירות

4. 	לצורך הקמה או הרחבה של בתי-מלון בעיר אילת המשרד נותן  מענקים של  20%.

ליקוי

6. 	לדעת משרד מבקר המדינה, על הגופים הממשלתיים הנוגעים בדבר – משרד התחבורה, משרד התיירות וממ"י – לגבש מתוך ראייה כוללת תכנית מוסכמת בנוגע להקצאת הקרקעות, לאופן פיתוח התשתיות, לפינוי רצועת החוף של אילת לצרכי תיירות ולניצול נכסי המדינה; תכנית שתביא תועלת מרבית לציבור ולעתידה של העיר.



ליקוי

7. 	במשך שנה, מפברואר 2005, לא ניצל ממ"י את האפשרות שניתנה לו בחוק רשות הספנות והנמלים, התשס"ד-2004 לבחון את האפשרות להשתמש לצורכי תיירות בשטחים שאינם דרושים לפעילות הנמל. כמו כן, במועד סיום הביקורת טרם נחתם הסכם בין ממ"י לחנ"י בנוגע לחכירת שטחי הנמלים בישראל (ובהם נמל אילת) – הסכם שהיה אמור להיחתם כבר בשנת 2005. 

מעקב 
משרד התיירות

6-7.  	פרויקט נמל תעלה באילת, פורסמה בקשה לקבלת מידע (RFI) והתהליך הסתיים. המשרד מקדם  בדיקות גיאופיזיות  וחברת חנ"י. פרויקט הקמת שדה תעופה באזור תמנע על שם אילן ואסף רמון - בהתאם להחלטת ממשלה, מקודמת תכנית להקמת שדה תעופה חדש באזור תמנע, במקום שדה תעופה אילת ושדה תעופה עובדה. הפרויקט מקודם ע"י רשות שדות תעופה. בנוסף, מקודם תכנון מפורט. פורסם מכרז ראשון לבצוע עבודות עפר בשטח השדה. מקודמת הכנת מכרז בינלאומי להקמת השדה. לוחות זמנים משוערים  להפעלת השדה - מחצית ראשונה 2017.

ליקוי

8.	לדעת משרד מבקר המדינה, לאחר עיון בהמלצות החברה החיצונית, על משרד התיירות לוודא כי רשימת הפרויקטים הרב-שנתית שאושרה בוועדת ההשקעות (שכמה מהם כבר בשלבי ביצוע שונים) תותאם להמלצות החברה החיצונית, כפי שיאומצו בחלקן או במלואן על ידי משרד התיירות.

מעקב 
משרד התיירות

8. 	ישנו תיאום מלא בין מנהל פיתוח תשתיות והשקעות ומנהל השיווק. 

ליקוי

9.	לדעת משרד מבקר המדינה, הטיפול בסוגיית כוח האדם בענף המלונאות, בעיקר במקצועות "הצווארון הכחול", חיוני לקיומה ולהמשך פיתוחה של תעשיית התיירות בעיר, והוא מקבל משנה תוקף נוכח הכוונה להגדיל בכרבע את היצע החדרים בבתי המלון בעיר. לפיכך על משרד התיירות, משרד האוצר, משרד התמ"ת ורשות האוכלוסין לפעול לאלתר למציאת פתרון מוסכם, ישים וארוך-טווח לבעיית כוח האדם בענף המלונאות בעיר.

מעקב
משרד התיירות

9. 	הוכנה תכנית מגירה לגיוס ישראלים – בתקצוב המדינה- להחלפת העובדים הזרים במידת הצורך והדרישה. בישיבה האחרונה עם נציגי המלונאים הוחלט לבדוק אפשרויות גם בכיוון של מכסה רשמית לעובדים זרים במלונאות עקב המצוקה הקשה בענפי העבודות "הרטובות" במלונאות.

מעקב
משרד הכלכלה

9. 	משרד הכלכלה באמצעות האגף להכשרה ופתוח כוח אדם  מעמיד  מספר כלים לפיתוח ההון האנושי בכלל ולענף המלונאות  באילת בפרט: כיתה במפעל, X הכשרות מקצועיות מסורתיות: טבחות, קונדיטוריות ומלונאות לניהול  דרג הביניים. (ביצוע באמצעות ביה"ס הבינלאומי למלונאות – אוניברסיטת בן גוריון, שלוחת אילת). 

ליקוי

10.	לדעת משרד מבקר המדינה, בעיותיה המורכבות של אילת, ריחוקה הגיאוגרפי, הישענותה כמעט בלעדית על תעשיית התיירות והתחרות האזורית הגוברת, כל אלה מחייבים את משרד התיירות ואת משרד ראש הממשלה לטפל במגוון הסוגיות הדורשות פתרון, לבחון את כל ההיבטים של התחרות האזורית ולהפיק את הלקחים הנדרשים. זאת כדי לעצור את דעיכתה של אילת כעיר תיירות ולדאוג להמשך קיומה ופיתוחה של תעשיית תיירות משגשגת בעיר.

מעקב
משרד התיירות 

10. 	הסכם לשיתוף פעולה לא נחתם. משרד התיירות פועל להמשך שדרוג התשתיות בעיר אילת וב2013 תקצב פרויקטים בעיר כגון הקמת תשתית אינטרנט אלחוטי באזור המלונות, המשך שדרוג טיילת מול הים ופארק היובל בנוסף לזה משרד התיירות בחן ואישר הקמה של 2 פרויקטים של בתי מלון בעיר אילת. ככל שבתי המלון בעיר יוכלו להתרחב ולהיבנות הרי שמשרד התיירות יפעל ולסייע ולהעמיד לטובתם את המענקים מכורח החוק לעידוד השקעות הון. השנה  לא ייחתם הסכם תיירות .  על פי  הוראת החשב הכללי, יתפרסם  נוהל תמיכות בפעולות השיווק  לאירועים. הנוהל מחלק את הארץ לאזורים גיאוגרפיים וקבע בקריטריונים ניקוד המעניק יתרון וקדימות לאזורים ככל שהם מרוחקים מהמרכז ולאירועים המשווקים בחו"ל.

ליקוי

11. 	תמ"א 13 קובעת כי הנמל הצבאי יועתק לשטחו של הנמל האזרחי, ושטחי החוף של הנמל הצבאי יפונו לצורכי תיירות. בהחלטת ועדת השרים לענייני הפרטה מדצמבר 2010 לא נכללה החלופה של העתקת הנמל הצבאי, אולם מדברי ההסבר עולה כי העתקת הנמל הצבאי לא תבוצע בשנים הקרובות.

מעקב
משרד התיירות 

11.   	לא דווח על התקדמות בתיקון הליקוי . 
ליקוי

12 	בניגוד להסכם שנחתם בין אג"ת, משרד התמ"ת והתאחדות המלונות בישראל שתוקפו היה לחמש שנים ולפיו יוחלפו עובדים זרים בעובדים ישראלים – הפסיק משרד האוצר באופן חד-צדדי את תקצובו כעבור שנה וחצי בלבד, ואף על פי שהיעדים שנקבעו לו עדיין לא הושגו.

מעקב
משרד התיירות

12. 	המשרד מכין נוהל להפעלת הסיוע למלונות אשר יחליפו עובדים זרים- עם ההחלטה להוציאם מהארץ, בעובדים ישראלים. 

ליקוי

13.	המלונאים בבתי המלון בעיר מעסיקים כ-1,500 מסתננים ממדינות אפריקה שנכנסו לישראל שלא כחוק דרך גבול מצרים (להלן – מסתננים). היעדר מדיניות אכיפה ברורה ועקבית של המדינה בנוגע להעסקתם של המסתננים מעודדת אותם להגיע אל העיר. אמנם יש בכך משום סיוע בטווח הקצר לפתרון מצוקת כוח האדם בבתי המלון, אולם שהייתם הבלתי מוסדרת גורמת בעיות לעיר ולמוסדותיה, והיא עלולה לפגוע בעקיפין בשירותים שהעירייה מספקת, לרבות לתעשיית התיירות.

מעקב
משרד התיירות

13. 	המסתננים עובדים במלונאות עד אשר יוחלט אחרת ע"י משרד הפנים. עדיין קיימת מצוקה באילת ובים המלח במיוחד. כאמור, נבדקת האופציה לקביעת מכסת עובדים זרים למלונאות ותיירות.

היבטים בתחום הטיפול בצורכי הקשישים

הקשיש בקהילה –
טיפולי בית שמספקות קופות החולים לקשישים

הגופים המבוקרים: משרד הבריאות, שירותי בריאות כללית, קופת חולים מאוחדת, מכבי שירותי בריאות, לאומית שירותי בריאות, המוסד לביטוח לאומי

ליקוי

1. 	החוק קובע כי "ביטוח הבריאות הממלכתי לפי חוק זה, יהא מושתת על עקרונות של צדק, שוויון ועזרה הדדית". אשר על כן, חשוב שפיתוח היחידות בכל קופה יאפשר מתן שירות שווה, בכל רחבי הארץ, לכל מבוטחי הקופה. הביקורת העלתה כי בקופות הכללית, מאוחדת ולאומית קיימים הבדלים ניכרים בין מחוז למחוז מבחינת שיעור הקשישים המטופלים על ידי היחידות מכלל הקשישים המבוטחים במחוז, ונמצא כי בפריפריה שיעור הקשישים המקבלים שירות זה קטן משיעורם במרכז הארץ. הבדלים אלה הם משמעותיים ומשקפים לכאורה פגיעה בעקרון השוויון שנקבע בחוק. לדעת משרד מבקר המדינה, על הקופות והמשרד למצוא דרכים לצמצם פערים אלו בין הפריפריה למרכז ועל המשרד לשקול מתן תמריצים ייעודיים לקופות לשם כך. כמו כן על המשרד והקופות לפעול ליידוע הציבור על שירות הטיפול בבית על יתרונותיו. 

מעקב
משרד הבריאות

1.	הפרויקט "שיפור איכות הטיפול בקשישים ופיתוח פתרונות קהילתיים" הסתיים בשנת 2010 ולא חודש בקריטריוני התמיכות לקופות החולים לשנים 2011- 2013.  המשרד מציין כי הקריטריונים הנוכחיים בנושא צמצום הפערים אינם כוללים את תחום הגריאטריה.  בשלב זה לא פועל מנגנון לתמרוץ הקופות עבור פיתוח שירותים גריאטריים. משרד הבריאות, מתוקף תפקידו, מגבש תכניות לטיפול בקשישים בתחומים שונים. המשרד מתייחס לתחום טיפול בית כחלק מתכניות טיפול בתחומים שונים, לרבות במסגרת כנס ים המלח ה- 12 (בשנת 2011) בנושא "היערכות המדינה לקראת הזדקנות האוכלוסייה". בבקרות אגף הקהילה של המשרד, נבדק מערך טיפולי הבית בכל הקופות ונמצא כי במרבית המחוזות מופעלות מרפאות גריאטריות ניידות במסגרת היחידות לטיפולי בית, עדיין לא בהיקפים המתאימים לשיעור הקשישים הנזקקים ולא בפיזור גיאוגרפי ונגיש לכל התושבים. הנושא נבדק באופן מדגמי במסגרת הבקרות בקהילה שעורך המשרד.  לא ניתן למשרד לגבש מתוך כך  נתונים כמותיים.



מעקב
שירותי בריאות כללית

1.	מאז הביקורת ה"כללית" המשיכה בהרחבת השירותים בפריפריה ובמסגרת זו הוגדלה היחידה להמשך טיפול בית במחוז דרום עדיין לא הוקם מרכז יום לשיקום רב תחומי לקשישים באזור הצפון והוא נמצא בתכנון.

מעקב
קופת חולים מאוחדת

1.	צמצום פערים בין המחוזות נכלל בתוכנית העבודה השוטפת, כמנוף לקידום ולשיפור איכות הטיפול בקשיש. ככלל, כרגע אין פערים מהותיים – כ 2.5% מאוכלוסיית הקשישים במחוזות השונים משויכים לטיפולי הבית. מרפאה גריאטרית ניידת – פרויקט ייחודי של מרפאה גריאטרית ניידת בצפון נולד כתוצאה מהצרכים המיוחדים של המחוז, בשל פריסה גאוגרפית נרחבת. כעת, כאשר המרפאה הניידת מהווה חלק אינטגרלי מהשרות במחוז צפון, הקופה בוחנת נחיצותו בשאר המחוזות. לציין כי בשנת 2011 כ- 45 מבוטחים נבדקו בשיטה זו במחוז צפון.

ליקוי

2. 	בדיקה ראשונית של מטופל בית: חשוב כי עם קליטתו של המטופל ביחידה, הטיפול בו בביתו יהיה טיפול המשך לטיפול שקיבל במסגרת הרפואית הקודמת שבה שהה (בדרך כלל חדר מיון או מחלקת אשפוז בבית חולים), וכי בדיקה ראשונית של אותו מטופל תיעשה בתוך פרק זמן סביר שיאפשר שמירה על הרצף הטיפולי. הביקורת העלתה שאמנם כל הקופות, למעט הכללית, קבעו תקן לזמן המרבי עד ביצוע הבדיקה הראשונית, ואולם הן לא הקפידו לעמוד בו, והבדיקה הראשונית נעשתה לעתים רק לאחר עשרה ימים עד שלושה שבועות מההפניה ליחידה. עוד נמצא כי בכללית, שכאמור לא קבעה תקן לכך, חלק מהמטופלים נבדקו לראשונה רק יותר מחודש לאחר הפנייתם ליחידה, ובכך יש סכנה להידרדרות במצבו הרפואי של החולה. על קופות החולים לבצע בקרות על סדרי פעולתן של היחידות כדי להבטיח את פעילותן על פי נוהלי הקופות. כמו כן על הקופות לעגן בנהלים את כל היבטי פעילות היחידות. בכלל זה, על הנהלות הכללית, מכבי ולאומית לקבוע מפתחות תקינה ותקני כוח אדם ליחידות.

מעקב
משרד הבריאות

2.	נהלי הקופות מגדירים שבדיקה ראשונית של מטופל בבית תיעשה תוך זמן סביר, אולם בפועל קיים שוני בשירותים שנותנת כל אחת מהקופות, ועדיין אין אחידות ארצית. לרוב השירותים ניתנים בפרק זמן סביר. כאמור, הנושא נבדק באופן מדגמי במסגרת הבקרות בקהילה שעורך המשרד. לא ניתן למשרד לגבש מתוך כך  נתונים כמותיים. בכל הקופות קיים מערך לטיפול בית ואשפוז בית.



מעקב
שירותי בריאות כללית

2. 	בהנחיות ה"כללית" בנושא שחרור מתוכנן מאשפוז בבתי החולים של ה"כללית", של חולים אשר מצבם הבריאותי על פי קריטריונים רפואיים מחייב המשך טיפול בקהילה, נקבע שקליטת המטופל בקהילה תתבצע על ידי יצירת קשר ראשוני עימו בתוך 24 עד 72 שעות ממועד שחרורו וביצוע מפגש עימו בביתו, או במרפאה. קביעת הדחיפות תיעשה בכפוף לשיקולים מקצועיים המתבססים על המצב הבריאותי והתפקודי של המטופל. בשאיפה שמירב החולים יטופלו תוך 72 שעות ממועד שחרורם. בנוסף, תורת ההפעלה של היחידות להמשך טיפול בית נמצאת בשלבי עדכון סופיים וצפויה להתפרסם במהלך המחצית הראשונה של שנת 2014. במסגרת עדכון ההנחיות נקבע סטנדרט של עד 72 שעות מתאריך ההפניה ועד הבדיקה הראשונית.

מעקב
קופת חולים מאוחדת

2.	כניסת צוות רפואי מיחידות לטיפולי בית מתבצעת בתוך 24-48 שע' משחרור המטופל מבית החולים. במאוחדת עובדים בהתאם לנוהל משנת 2002, כאשר מעת לעת  התבצעו  עדכונים שוטפים. בתוכניות העבודה לשנה זו הקופה שמה לה כיעד לרענן את נהלי טיפולי הבית של מאוחדת, בתאריך 26.6.2013 התקיים מפגש התנעה של כלל הצוותים לרענון הנהלים.

מעקב
מכבי שירותי בריאות

2.	ב"מכבי" התכנית לטיפולי בית פועלת כבר מ-1990. כיום מטופלים ביחידות 7,400 מטופלים. מתבצעת עבודה בנושא הגדרת תפוקות ומפתח תקינה עבור יחידות לטיפולי בית. אשר כוללת מיפוי ובחינה ממוחשבת של הפעילות המתבצעת כיום, מיפוי צרכים והתאמת נהלים ותשתית דיווח ביצוע בשלבי גיבוש.

ליקוי

3. 	הפרדה בין תפקידי ביצוע ובין תפקידי פיקוח בכללית: בניגוד לכללי מינהל תקין, נוהלי הכללית מאפשרים מצב שבו אותו בעל תפקיד ימלא גם תפקיד ביצועי-רפואי באחת המנהלות וגם את תפקיד הפיקוח הרפואי מטעם הנהלת היחידה המחוזית על פעילותו שלו באותה מינהלה. על הכללית לבחון את הצורך להוציא למחוזות וליחידות הנחיות שיבטיחו את הפרדת התפקידים הנדרשת במבנה הארגוני ביחידות.

מעקב
שירותי בריאות כללית

3. 	לא דווח על התקדמות בתיקון הליקוי.
ליקוי

4. 	קביעת דרגת החומרה של המצב הרפואי ותכנית טיפול: כדי לייעל את הטיפול, חשוב שבעת קבלת מטופל ליחידה תיקבע דרגת החומרה הרפואית של מצבו ותוכן תכנית טיפול הנגזרת ממנה, ובה יצוינו, בין השאר, יעדים רפואיים, תמהיל אנשי הצוות המטפל ותדירות טיפוליהם וביקוריהם. אולם הבדיקה העלתה כי במחוז דרום של לאומית לא נקבעו דרגות חומרה רפואיות ותוכניות טיפול למטופלים.

מעקב
לאומית שירותי בריאות

4.	לא דווח על התקדמות בתיקון הליקוי.

ליקוי

5. 	תדירות הביקורים של רופאים ואחיות אצל מטופלי הבית: המשרד הכיר בחשיבות קביעת מספר מזערי של ביקורי רופאים ואחיות (להלן – הצוות המטפל או המטפלים) לכל אחת מדרגות החומרה הרפואיות. המשרד קבע, במסגרת מבחני תמיכה, כי חולה הנמצא בדרגת חומרה רפואית שהטיפול בבית מהווה עבורו תחליף לאשפוז יזכה לתדירות ביקורים של רופא לפחות 6 פעמים בחודש או יותר מכך, בהתאם למצבו הרפואי. אולם המשרד לא פרסם הנחיות מחייבות בנוגע למספר הביקורים המזערי של הצוות המטפל לכל מטופלי הבית, גם בדרגות החומרה הרפואיות האחרות. 

מעקב
משרד הבריאות

5.	עדיין לא התפרסמו הנחיות מחייבות בנושא בנוגע למספר הביקורים המזערי של הצוות המטפל לכל מטופלי הבית. טיוטת "נוהל טיפולי בית" נמצאת בתהליכי גיבוש ביחד עם אגף הקהילה ועדיין לא פורסם.

ליקוי

6. 	הכללית ולאומית קבעו בנוהליהן לכל דרגות החומרה תדירות אחידה של ביקורים בלי קשר לחומרת מצבו של המטופל, תדירות הנמוכה במידה ניכרת מהתדירות שקבע המשרד במבחני התמיכה למטופלים שהטיפול בהם בביתם הוא תחליף אשפוז. כמו כן בכללית, במכבי ובלאומית נמצאו מקרים שבהם לא נעשו ביקורים בתדירות הנדרשת על פי נוהלי הקופות עצמן. על הקופות לפעול לאבחון מוקדם וטיפול במחלות אופייניות לקשישים גם אצל קשישים המטופלים בביתם, גם אם הדבר כרוך בהפעלת רופאים מומחים בבתיהם של החולים.



מעקב
משרד הבריאות

6.	תדירות הביקורים נעשית לרוב בהתאם למצב קליני/תפקודי של המטופל. עדיין לא נקבעו הנחיות. קיימת פעילות בנושא אבחון מוקדם וטיפול במחלות אופייניות לקשישים, גם אצל קשישים המטופלים בביתם אך עדיין רחוקה הדרך מלספק את הצרכים הקיימים בשטח, לדוגמא בתחומים: אבחון קוגניטיבי, מניעת דיכאון, אוסטיאופורוזיס, דמנציה וירידה תפקודית. הנושא נבדק באופן מדגמי במסגרת הבקרות בקהילה שעורך המשרד.  לא ניתן למשרד לגבש מתוך כך  נתונים כמותיים. 

מעקב
שירותי בריאות כללית

6. 	בהתאם לתורת ההפעלה ביחידות להמשך טיפול בית, תכניות הטיפול נקבעות בהתאם לדרגות החומרה של החולים ועל פי שיקול דעת קליני רב מקצועי. מודל ההפעלה החדש קובע זמן תגובה לביקור הצוותים המטפלים ביחידה לרבות עבודה סוציאלית. מערכות המידע הממוחשבות הוטמעו ביחידות. חל שיפור בתהליך התיעוד של תכניות הטיפול ומושקעים מאמצים לשפר את זמינותם ותדירותם של הטיפולים. כמו כן, ה"כללית" פיתחה בשנים האחרונות מודל התערבות לחיזוי הידרדרות בקרב קשישים. על בסיס מודל זה היא פועלת באופן יזום ושיטתי ללא קשר להיותו של הקשיש עצמאי או מרותק לביתו. הקופה מציינת כי לאור שיעור הקשישים הגבוה בקרב מבוטחי ה"כללית", ההתערבות נעשית באופן הדרגתי בהתאם למשאבים הקיימים ועל פי סדרי העדיפות שנקבעו. עפ"י הספרות המקצועית המקובלת בעולם בדיקות צפיפות העצם הינן בדיקות המבוצעות על פי שיקול דעת רפואי ואינן בדיקות סיקור. בדיקות עיניים מבוצעות לקשישים חולי סוכרת, בצורה רציפה ובמסגרת תכנית המדדים הלאומית. בדיקות אלו נעשות גם לחולים המוגדרים כמרותקים.

מעקב
מכבי שירותי בריאות 

6.	ביקורי בית אצל קשישים המטופלים בביתם מתבצעים בהתאם לנוהל טיפולי בית של "מכבי". לאבחון מוקדם וטיפול במחלות אופייניות לקשישים, גם אצל קשישים המטופלים בביתם - תכנית איתור מוקדם + מרפאות שוויון. בנוסף פורסמו התוויות להפניה לשרות גריאטרי לכלל רופאי מכבי, מתבצעת הדרכה לרפואה הראשונית לאיתור מוקדם של מחלות המאפיינות קשישים בביתם במסגרת אוכלוסייה בסיכון.

ליקוי

7. 	קבלת החלטות רפואיות ותיעודן: נוהלי הקופות קובעים את החובה לקיים ישיבות צוות ואת תדירותן, על מנת להבטיח רצף טיפולי בין המטפלים השונים, העברת מידע ועדכון תכנית הטיפול בהתאם לשינויים במצבם של המטופלים. בניגוד לכך נמצא כי במחוזות מרכז ודרום של לאומית לא מתקיימות ישיבות צוות. הועלה גם כי בחלק מהיחידות בכללית ובמאוחדת ישיבות הצוות תועדו בתיקי פרוטוקולים באופן מרוכז ולא בתיקיהם הרפואיים של המטופלים. גם בחלק מתיקי המטופלים שנבדקו במכבי לא נמצא תיעוד על ישיבות צוות. עקב כך התיקים הרפואיים של מטופלי הבית אינם משקפים את מלוא ההחלטות שהתקבלו בעניינם.

מעקב
משרד הבריאות

7.	קיימת שונות רבה לגבי קיום ישיבות צוות רב מקצועי ביחידות לטיפולי בית בין קופות החולים השונות, ובין המחוזות השונים של אותה הקופה. יש לשפר ולהגביר את התיעוד וקיום ישיבות צוות בתדירות גבוהה יותר.

מעקב
מכבי שירותי בריאות

7.	"מכבי" מקפידה על קיום ישיבת הצוות פעם בחודש וכן מקפידה על תיעוד ברשומה הרפואית בהתאם לנוהל  טיפולי בית.

ליקוי

8. 	תיעוד רפואי ממוחשב ביחידות: נמצא כי קופות החולים עדיין לא עברו למחשוב מלא של הרשומות ביחידות. חלק מהקופות עשו פעולות בתחום זה, אך הן לא הושלמו, וכך נמצאו יחידות שבהן חלק מאנשי הצוות הרפואי משתמשים בתיק ממוחשב וחלק בתיק ידני. כך למשל ביחידה במחוז מרכז של הכללית נמצא כי כל המידע הרפואי נרשם ידנית בתיקים פיזיים שנמצאים רק בבית המטופל בלא העתק ביחידה המחוזית או במחשב המרכזי של הקופה. על הקופות להשלים את מחשובן המלא של היחידות ואת הסדרת הטיפול ברשומה הרפואית.

מעקב
שירותי בריאות כללית

8. 	מחשוב הפעילות של היחידות להמשך טיפול בית ב"כללית" נמצא בהליכים מתקדמים ברוב היחידות המטפלים עובדים עם תיק רפואי ממוחשב. עפ"י התוכנית עד סוף 2014, המידע על הפעילות של צוותי היחידות להמשך טיפול בית יהיה במערכות הממוחשבות של הכללית.

מעקב
מכבי שירותי בריאות 

8.	ב"מכבי" פועלות היחידות לטיפולי בית באופן ממוחשב תוך הסדרת הטיפול ברשומה הרפואית.

ליקוי

9. 	קביעת תקני כח אדם רפואי ליחידות: חשוב לקבוע תקני כוח אדם ליחידות, בין השאר כדי למנוע הבדלים בין השירות של יחידות שונות באותה קופה העלולים לפגוע בעקרון השוויון שנקבע בחוק. ואולם בביקורת עלה כי מלבד מאוחדת, שקבעה תקני כוח אדם ברורים, הכללית ומכבי לא קבעו תקנים כאמור, ולאומית קבעה תקן אך לא עיגנה אותו בנוהל כתוב והוא אינו מיושם. כך לדוגמה היחידה של לאומית בקריית גת, אינה עומדת בנוהלי הקופה בדבר תדירות הביקורים המזערית וגם לא בתקן הזמן המרבי שקבעה הקופה לבדיקה ראשונית, בין היתר נוכח העובדה שלא נקבע נוהל כאמור. על המשרד לקבוע תקנים לפעולת היחידות כדי להבטיח שירות מיטבי והולם למטופלי הבית, וכדי שיוכל לפקח על פעולות הקופות בתחום טיפולי הבית ולעודד את הקופות להרחיב את השירות על בסיס נתונים אמינים גם באמצעות מתן תמריצים. בכלל זה, על הקופות להשלים את מחשובן המלא של היחידות ואת הסדרת הטיפול ברשומה הרפואית. 

מעקב
משרד הבריאות

9. 	עדיין לא פורסם נוהל המגדיר את התקנים לפעולת היחידות הנותנות שירות למטופלי הבית. המשרד עורך בקרות על קופות החולים ובמסגרתן מפקח גם על היחידות לטיפולי בית ואשפוז בית. האגף לרפואה קהילתית מקיים בממוצע 14 בקרות רב מקצועיות  במחוזות קופות החולים בתחומים השונים, לרבות טיפולי הבית.

מעקב
מכבי שירותי בריאות


9.	ב"מכבי" קיים רישום מטופלי היחידה לטיפולי בית, הכולל נתוני ביקורים לפי מקצוע וחלוקת המטופלים בהתאם למצב קליני.

ליקוי

10. 	מתן הסכמה לטיפול בבית: הטיפולים המבוצעים בבית כוללים לעתים פעולות רפואיות מורכבות. ועדה של המשרד שפעלה בשנת 1995 המליצה בטיוטת קובץ תקנים שכתבה כי קבלת מטופל ליחידה תהיה רק בתנאי שהוא או האפוטרופוס שלו הביעו מראש בכתב את הסכמתם לטיפול זה. הביקורת העלתה כי הקופות (למעט הכללית) לא בחנו את הצורך בחתימת מטופלי הבית על טופסי הסכמה, גם כאשר מדובר בטיפולים מורכבים או בחולים שנמצאים בטיפול בבית כתחליף לאשפוז.

מעקב
משרד הבריאות

10. 	היחידות לטיפולי בית מחתימות לרוב את כל המטופלים על טופס הסכמה. הנושא נבדק באופן מדגמי במסגרת הבקרות בקהילה שעורך המשרד. אין נתונים כמותיים למשרד.



מעקב
מכבי שירותי בריאות

10. 	מתבצעת החתמה של המטופל על כל פעולה שדורשת חתימה על הסכמה מדעת.	

ליקוי

11. 	היעדר מידע אחיד על טיפולי הבית: כדי לאפשר למשרד השוואה בין קופות החולים מהיבטים שונים של שירות טיפולי הבית לשם קביעת מדיניות בנושא, על הקופות לקבוע באופן דומה את דרגות החומרה של מצבם הרפואי של מטופלי הבית. ואולם בביקורת עלה כי יש שוני מהותי בין הקופות בקביעת דרגת החומרה ביחידות וכן בהגדרת ייעודן של היחידות בנוהלי הקופות. בשל כך המשרד אינו מקבל דיווחים מהקופות במתכונת אחידה, ולכן הוא מתקשה לקיים פיקוח ובקרה הולמים ורגולציה נאותה בתחום זה. לפיכך המשרד גם אינו יכול לתגמל את הקופות בהתאם להישגיהן ובהתאם לעמידתן באמות המידה שקבע. נוכח מצוקת האשפוז בבתי החולים, על המשרד לקבוע מדיניות לאומית לפיתוח תחום טיפולי הבית שתתבסס בין השאר על בחינת היעילות הכלכלית והרפואית של פעולות היחידות לטיפולי בית; על המשרד והקופות לפעול להאחדת הפעילות והמידע בתחום זה, ובין השאר לקביעה אחידה של דרגות החומרה הרפואיות של החולים ביחידות, כדי לאפשר ניתוח של המידע והשוואה בין הקופות, קיום פיקוח ובקרה, וחלוקת תמריצים לפי מדדים קבועים. 

מעקב
משרד הבריאות

11. 	עדיין לא פורסם נוהל לטיפולי בית. עם זאת המשרד מבצע פיקוח ובקרה בכל המחוזות של קופות החולים, כולל יחידות לטיפול ואשפוז בית.

ליקוי

12. 	בשנים 2010-2008 חילק המשרד לקופות שלושה תמריצים בסך כולל של כ-20 מיליון ש"ח שיועדו לביצוע פעולות מוגדרות ובהן פעולות בתחום טיפולי הבית. אך בביקורת עלה כי חלוקת כספי התמריצים לקופות החולים לא תאמה את החלטות הממשלה והמשרד במלואן, ובכך נפגעה הסדרת הנושא. כמו כן קיים חשש שהקופות לא עשו די פעולות לפיתוח נושא טיפולי הבית כפי שנדרשו בעקבות התמריצים שקיבלו.

מעקב
משרד הבריאות

12.	התמרוץ הופסק. 



ליקוי

13. 	כדי לשפר את מצבם הבריאותי של מטופלי הבית, למנוע אשפוזים ואף להשיג את החיסכון הכלכלי הנובע מכך, על הקופות להפנות את מטופלי הבית לבדיקות המיועדות למניעה ואבחון של מחלות האופייניות לקשישים ולתת להם את הטיפול הנדרש. נמצא כי הקופות אינן שולחות את מטופלי הבית הקשישים לבדיקות חיוניות של צפיפות העצם. כמו כן נמצא כי מלבד יחידה אחת של מאוחדת, היחידות בכל הקופות אינן מבצעות בדיקות עיניים לחולי סוכרת בביתם כדי לאבחן בזמן תהליך של התעוורות. על הקופות לפעול לאבחון מוקדם וטיפול במחלות אופייניות לקשישים גם אצל קשישים המטופלים בביתם, גם אם הדבר כרוך בהפעלת רופאים מומחים בבתיהם של החולים.

מעקב
קופת חולים מאוחדת

6,13.	בדיקות אבחון: עקרונות הטיפול המניעתי כפי שהתגבשו ברפואה המודרנית לגבי דלדול העצם (אוסטאופורוזיס), אינן ישימות ביעילות המצופה בקרב קשישים במצב סיעודי הרתוקים לביתם (רובם הגדול של הקשישים בטיפולי הבית). קרוב לוודאי כי לרבים מהם קיימת "בריחת סידן" והקופה מנחה לתזונה עתירת סידן והפעלה גופנית קלה. "מאוחדת" נוקטת בכל האמצעים  של איתור ומניעת נפילות, תוך הגברת הבטיחות בדירת המגורים. בדיקות עיניים בחולי סכרת – "מאוחדת, נוקטת בטיפול כוללני בחולי סוכרת  בטיפולי הבית, הכולל בדיקות עיניים ככל שנדרש. מאידך, "מאוחדת" מציינת כי בדיקת עיניים תקופתית כשגרה, קשה למימוש.

מעקב
שירותי בריאות כללית

13. 	השירותים במקצועות הבריאות ניתנים ביחידות כחלק מטיפול כולל במאושפזי בית וחולים מרותקים. ניתן דגש לחולים הזקוקים לשיקום אורתופדי, נוירולוגי או נשימתי. הצוות עוסק גם בהתאמת מכשור, אביזרי עזר לניידות, ייעוץ להתאמת הבית, תמיכה נפשית וסיוע במיצוי זכויות. תהליך הטיפול כולל אבחון מקצועי, טיפול ישיר עפ"י תוכנית והוראה רפואית.

מעקב
מכבי שירותי בריאות 

13.	ל"מכבי" תכנית לאיתור מוקדם הכוללת מרפאות שיוויון. פורסמו התוויות להפניה לשרות גריאטרי לכלל רופאי "מכבי", מתבצעת הדרכה לרפואה הראשונית לאיתור מוקדם של מחלות המאפיינות קשישים בביתם במסגרת אוכלוסייה בסיכון.	



ליקוי

14. 	בארץ מתים בכל שנה כ-10,000 חולי סרטן. גישת הטיפול הפליאטיבי (palliative care) בחולים הנוטים למות הוכרה בידי ארגון הבריאות העולמי כטיפול שמשפר את איכות החיים של חולים סופניים ושל בני משפחותיהם, באמצעות מניעת סבל והקלת הכאב על ידי זיהוי מוקדם ואיתור הכאב והבעיות, לרבות הסימנים הפיזיים, הפסיכולוגיים, החברתיים והרוחניים שלהם, וטיפול בכל אלה. ואולם בשנים 2009-2004 לא גדל מספר מיטות האשפוז המיועדות לחולים הנוטים למות (הוספיס) בישראל ומספרן היה 76 בלבד – כ-20% מהדרוש לפי הצרכים שנקבעו עוד ב-2005 על ידי ועדה שפעלה בנושא. 

מעקב
משרד הבריאות

14.	לא דווח על התקדמות בתיקון הליקוי.

ליקוי

15. 	ביולי 2009 פרסם המשרד חוזר מנכ"ל בנושא "הפעלת שירות פליאטיבי (הוספיס) בקהילה, בבית חולים כללי ובמוסד סיעודי" שקבע בין השאר כי על הקופות להקים מערך פליאטיבי ייעודי שייתן את השירות בבית המטופל ויהיה זמין 24 שעות ביממה. 
ואולם ברוב היחידות – מלבד היחידות במחוז דרום שבקופות הכללית ומכבי – ניתנו טיפולי הבית על ידי צוותים שאינם ערוכים לתת את השירות הפליאטיבי 24 שעות ביממה לחולים הנוטים למות כנדרש בחוזר. כמו כן הועלה כי היחידות אינן די מיומנות במתן טיפול פליאטיבי. על הקופות לפעול למתן שירות הוספיס בית על ידי יחידות ייעודיות לכך כנדרש בחוזר המשרד ולקיים פיקוח ובקרה על היחידות שהן מפעילות ועל הגופים החיצוניים שמהם הן רוכשות שירותים בתחום זה. 

מעקב
משרד הבריאות

14,15. 	המדובר במחלקות לסיעוד מורכב. מחלקות הוספיס נוספות לא נפתחו. לגבי הוספיס בית, מטופלים במסגרות אלה נכללים לעתים בבדיקה המדגמית שמקיים המשרד ביחידות לטיפולי בית, אך בשלב זה אין בקרה ייעודית לנושא.

מעקב
קופת חולים מאוחדת

15.	שרות הוספיס בית במאוחדת ניתן בשתי דרכים: על ידי היחידות לטיפולי בית, או באמצעות ספקים חיצוניים. הספקים החיצוניים נמצאים תחת בקרת איכות שוטפת של גורמי הקופה, בנוסף לסקר שביעות רצון שנערך למבוטחים שטופלו על ידי הספק.


מעקב
שירותי בריאות כללית

15. 	במסגרת תוכניות העבודה של ה"כללית", בחלק מהמחוזות קיימות יחידות אונקולוגיות במסגרתן ניתן טיפול פליאטיבי לחולים. ה"כללית" מפעילה תוכניות להכשרת צוותי היחידה להמשך טיפול בית וצוותים במרפאות הראשוניות בתחום ייעודי זה. בנוסף נחתמו הסכמים עם ספקים פרטיים למתן שרותי הוספיס בית ונערכות בקרות על פעילותם של החברות.

ליקוי

16. 	כדי להבטיח שכל מי שזכאי לשירות טיפולי הבית יקבל אותו, יש לפרסם מידע בדבר השירות בקרב ציבור המבוטחים. נמצא כי משרד הבריאות לא קבע כי מחובתן של הקופות לפרסם מידע זה, וכי הוא אינו מפרסם בעצמו את שירותי טיפולי הבית שנותנות הקופות ואת הדרכים לקבלתם. אשר לפרסום בידי הקופות – באתרי האינטרנט של הכללית ומכבי לא נמצא מידע על השירות.

מעקב
משרד הבריאות

16.	לא דווח על התקדמות בתיקון הליקוי.

מעקב
קופת חולים מאוחדת

16.	מידע מפורסם לרפואה ראשונית, סיעוד ומערך קשר ובקרה בבתי חולים. 

מעקב
שירותי בריאות כללית

16.	ב"כללית" קיימים מספר מנגנונים להעברת מידע לקשישים, כך למשל ניתן לקבל מידע באתר "הכללית" באינטרנט, בנוסף "הכללית" מפעילה מוקד מידע טלפוני לבני 65+ המאויש ע"י אחיות מוסמכות, ומספק מידע לקשישים ולמשפחותיהם בכל נושא רלוונטי. בנוסף "הכללית מפיצה בקרב מבוטחיה חוברות בארבע שפות: עברית, רוסית, ערבית ואנגלית הכוללות מידע בנושאים הרלוונטיים לקשישים.

ליקוי

[bookmark: OLE_LINK141][bookmark: OLE_LINK142]17. 	נמצא כי לאומית ומאוחדת אינן מפעילות תכנית מקיפה ושיטתית לאיתור יזום של קשישים הזקוקים לטיפול רפואי בביתם ואף אינן פועלות לגיבוש תכנית כאמור. מכבי מסרה שבכוונתה להפעיל בשנת 2011 תכנית כזו על פי נתונים שיש בידיה על הקשישים המבוטחים אצלה, והכללית מסרה שהיא מבצעת פעולות לאיתור קשישים הזקוקים לטיפולי בית. על קופות החולים לשקול לאמץ תכנית מקיפה ושיטתית לאיתור יזום של אוכלוסיית הקשישים המתאימה לטיפולן של היחידות, במיוחד לקשישים לאחר אשפוז, ולפנות אליהם ואל בני משפחותיהם במטרה לשלבם במערך הטיפול של היחידות. לשם כך על הקופות להתבסס, בין היתר, על מידע מהמוסד לביטוח לאומי.

מעקב
קופת חולים מאוחדת

17.	איתור יזום: רופאי הקהילה, שהנם הרופאים הראשוניים של מטופלי הקופה, מכירים היטב את שרות טיפולי הבית והדרך להפניית המטופלים ליחידה.

ליקוי

18. 	המוסד לביטוח לאומי העביר במשך כשנה בכל רבעון לכל אחת מהקופות מידע על קשישים סיעודיים שייתכן שחלקם מתאימים לקבלת שירות טיפולי הבית. ואולם מלבד הכללית אף אחת מהקופות לא השתמשה במידע ולא פנתה ביוזמתה לקשישים אלו. כמו כן נמצאו טעויות בנתונים שמעביר המוסד לביטוח לאומי לקופות.

מעקב
משרד הבריאות

17,18. 	במקור התכנון היה לבנות תכנית לאיתור שיטתי על סמך הצלבה עם קבצי מקבלי גמלת סיעוד מטעם הביטוח הלאומי. המוסד לביטוח לאומי העביר קובץ נתונים באופן חד פעמי בנושא זה באוגוסט 2013, והמשרד נמצא בתהליכי בירור מול הביטוח הלאומי האם מדובר בהעברת נתונים לאורך זמן אשר תאפשר בניית תכנית בקופות החולים לאיתור שיטתי של החולים.   

מעקב
קופת חולים מאוחדת

18.	מאוחדת לא מקבלת מביטוח לאומי קובץ אודות מטופלים סיעודיים המרותקים לביתם.		

ליקוי

19. 	לטיפול הרפואי בבית יתרונות רבים על פני אשפוז במוסד או בבית חולים, ובהם מניעת חשיפה לזיהומים; שהיית המטופל בסביבה מוכרת לו, דבר המונע מצבים של בלבול, דיכאון ואי-התמצאות (דיס-אוריינטציה) העלולים להתלוות לאשפוז בסביבה שאינה מוכרת למטופל; מתן אפשרות תמיכה רציפה של בני המשפחה; הפחתת העומס במחלקות האשפוז הפנימיות בבתי החולים שברבות מהן מצוקת אשפוז ומחסור בכוח אדם רפואי וסיעודי; ככל הנראה גם הפחתת ההוצאה הלאומית על שירותי בריאות. כדי שמערך הטיפול הרפואי הניתן בבית יאפשר את מילוי כל צורכי המטופלים, על כל קופה להיערך בהתאם, ובין היתר להקצות לכך צוות רפואי הכולל מטפלים במגוון של מקצועות רפואיים.



מעקב
משרד הבריאות

19.	הנושא נבדק באופן מדגמי במסגרת הבקרות בקהילה שעורך המשרד. אין למשרד נתונים כמותיים אלא איכותניים, לפיהם קיימת שונות בין הקופות השונות ובין המחוזות של אותה קופה, לגבי מגוון מקצועות הבריאות שפועלים בצוות רב מקצועי בקרב טיפולי הבית. ככלל, מטופלי הבית מקבלים ביקורי אחות ורופא ראשוני, כטיפול בסיסי. רופא במומחיות ספציפית זמין במקרים מיוחדים בלבד. קשישים הנזקקים לשיקום בבית לרוב מקבלים טיפולי פיזיותרפיה אולם הזמינות נמוכה יחסית לגבי מקצועות הריפוי בעיסוק וקלינאית תקשורת. זמינות דיאטנית ועובדת סוציאלית עבור מטופלי הבית אף היא, ככלל, נמוכה.

מעקב
שירותי בריאות כללית

19.	היחידות להמשך טיפול בית הפועלות ב"כללית" משמשות כמשאב תומך למרפאה הראשונית, מסייעות בשיפור איכות החיים והטיפול בחולה המרותק, מהוות תחליף לאשפוז ומסייעות במניעת הידרדרות של החולים למצבים סיעודיים. היקף צוותי היחידות והרכבן, הינו פועל יוצא של היקף המטופלים הנזקקים לשירות זה והמציאות בה פועלת היחידה בהיבטים של קרבה לבתי חולים, מאפייני האוכלוסייה, ומצאי כוח האדם באזורן. ה"כללית" מציינת שביחידות אלו פועלים צוותים רפואיים במגוון רחב של מקצועות רפואיים, רופאים, אחיות מינהל, ריפוי בעיסוק, דיאטניות, פיזיותרפיסטים עובדים סוציאליים.

מעקב
מכבי שירותי בריאות

19.	קיים שימוש בספקים חיצוניים. בכל יחידה לטיפול בית בנוסף לרופא, אחות ועו"ס ניתנים גם שירותים במקצועות נוספים (דיאטנית , פיזיותרפיה, ריפוי בעיסוק ועוד).
ליקוי

20. 	נוכח מצוקת האשפוז בבתי החולים, על המשרד לקבוע מדיניות לאומית לפיתוח טיפולי הבית שתתבסס בין השאר על בחינת היעילות הכלכלית והרפואית של פעולות היחידות לטיפולי בית; על המשרד והקופות לפעול להאחדת הפעילות והמידע בתחום זה, ובין השאר לקביעה אחידה של דרגות החומרה הרפואיות של החולים ביחידות, כדי לאפשר ניתוח של המידע והשוואה בין הקופות, פיקוח ובקרה, וחלוקת תמריצים לפי מדדים קבועים. על המשרד גם לקבוע תקנים מזעריים לפעולת היחידות כדי להבטיח שירות מיטבי והולם לחולים. 

מעקב
משרד הבריאות

20. 	ראה מעקב לליקוי 11.

ליקוי

21. 	על המשרד להקפיד על חלוקת תמריצים לעידוד טיפולי הבית, בהתאם להחלטות הממשלה ובהתאם למבחנים שייקבעו על בסיס אותן החלטות, כדי לעודד את הפעילות של הקופות בתחום זה ולהקל את העומסים במערכת האשפוז. 

מעקב
משרד הבריאות

21. 	התמרוץ הופסק. ראה מעקב לליקוי 1. 

ליקוי

22. 	לדעת משרד מבקר המדינה, על המוסד לביטוח לאומי לשקול לחדש את העברת המידע כדי שהקופות יוכלו להיעזר בו לאיתור קשישים הזקוקים לטיפול היחידות. 

מעקב
משרד הבריאות

22.	ראה מעקב לליקוי 18.



[bookmark: _Toc279040552]טיפול מרובה תרופות לקשישים

הגופים המבוקרים: משרד הבריאות, שירותי בריאות כללית, מכבי שירותי בריאות, קופת חולים מאוחדת, לאומית שירותי בריאות, המועצה הלאומית לגריאטריה

ליקוי

1.	ראוי שהמשרד וקופות החולים יבדקו את פשר השונות הגדולה בין הקופות באשר לטיפולן באוכלוסיית החולים הנוטלים תרופות רבות; הבדיקה חייבת להיעשות בכל הרמות: במחוזות, בסניפים ואף אצל רופאים. כן ראוי שהמשרד יבחן פיתוח שיטות לבדיקת הצורך בתרופות הרבות שהחולים בכלל והקשישים בפרט נוטלים ויגבש המלצות מתאימות בעניין. 

מעקב
משרד הבריאות

1. 	יו"ר הועדה  מטעם המועצה הלאומית לגריאטריה הציגה את מסקנות הוועדה  בתאריך 2/7/13. בכוונת האגף לגריאטריה בתיאום עם מינהל רפואה לפעול ל הפצת חוברת עם המלצות הועדה בקרב ציבור הרופאים ולחיוב הרופאים המטפלים לעבור השתלמויות בנושא (נבדק נושא פיתוח לומדה בנושא זה). בימים אלו, פברואר 2014,  נבדק נושא המימון ודרכי ההפצה עם מינהל רפואה. בהמלצות הוועדה מצויין גם הצורך לבדיקה עיתית,  כפי שמפורט גם בחוזר מינהל רפואה 3/2013 "ניהול הטיפול התרופתי במטופל עם מחלות כרוניות". היחידה לרוקחות קלינית הוקמה ב-1.9.2012.

מעקב
קופת חולים מאוחדת

1.	"מאוחדת" פועלת בכל המישורים על מנת לשפר את הטיפול המושכל בתרופות בקשישים ע"י הדרכת  צוותי הרופאים, האחיות והרוקחים, פעילות הסברה בקרב המטופלים עצמם באמצעות ביטאון הקופה והעמדת רוקחים קליניים לרשות המערכת.  

מעקב
שירותי בריאות כללית

1.	ה"כללית" מפעילה בכל מחוזותיה תוכניות המנוהלות על ידי אחיות ורוקחים בסיוע רופאים לגבי טיפול בלתי הולם בתרופות. הכללית מפעילה שירותי ייעוץ רוקחות קלינית במסגרתו ניתן ייעוץ תרופתי אישי למטופלים שלוקחים מספר רב של תרופות. בנוסף קיים בכללית מוקד למתן ייעוץ תרופתי המיועד לצוותים רפואיים (פועל מדי יום עד השעה 22:00). כמו כן , במסגרת מוקד האחיות 2700* ניתן למטופלים מידע בדבר אינטראקציות תרופתיות . באתר הכללית פתוח מדריך התרופות המקוון. בשנה וחצי האחרונות הוסיפה הכללית פרויקט חדש שנקרא הדרכה רוקחית. הפרויקט הכשיר רוקחים בקהילה בקורס "רוקחות אישית" בהדרכה רוקחית של חולים המתקשים בנטילת תרופות ומרביתם קשישים.  מגוון שירותים אלה נותנים למטופל פתרון כולל.

ליקוי

2. 	המשרד דרש מהקופות נתונים על קשישים הנוטלים תרופות רבות לפני שיקיים על כך ביקורת במחוזות הקופות, ואולם במהלך הביקורות הוא לא בדק אם יש בתיקיהם הרפואיים של החולים עדות לקיום דיונים בריבוי התרופות. מנגד, משרד מבקר המדינה מצא כי בבקרה של המשרד באמצעות לשכות הבריאות המחוזיות במוסדות גריאטריים, המשרד בדק את הטיפול התרופתי בכלל ואת ההתייחסות בתיקי החולים לריבוי תרופות בפרט.
על המשרד ועל קופות החולים לתת את הדעת להרגלי השימוש בתרופות של חולים קשישים וחולים כרוניים שנוטלים תרופות רבות. לחולים כאלה, בעיקר לקשישים, קשה להסתגל לדברים חדשים, והחלפת התרופה יכולה להיות מקור לבלבול ולסיבוכים. מן הראוי אפוא לספק להם מידע תרופתי ברור ולהשתדל שלא להחליף להם את התרופות בתדירות גבוהה. 

מעקב
משרד הבריאות

2. 	חוזר מינהל הרפואה מס' 3/2013 "ניהול הטיפול התרופתי במטופל עם מחלות כרוניות" הופץ ב- 13/1/2013. המערכת לומדת להכיר את ההנחיות והדרישות המתבקשות מהנוהל. ראש מינהל רפואה הפיץ ב-6/1/14 מכתב למנכ"לי קופות החולים והמנהלים הרפואיים לגבי בדיקת הטמעת חוזר מינהל רפואה 3/2013 "ניהול הטיפול התרופתי במטופל עם מחלות כרוניות" שכמובן מתייחס גם לאוכלוסייה הקשישה.

מעקב
קופת חולים מאוחדת

2.	רופאי מאוחדת הונחו להסביר את מהות הטיפול התרופתי ולפי הצורך להשתמש ביועצים הגריאטריים  או ברוקחים הקליניים.

מעקב
שירותי בריאות כללית

2.	במסגרת המעקב שמבצע רופא המשפחה על מצבו הבריאותי – תרופתי של הקשיש, ובעת הביקורים אצל רופא המשפחה המטופל משותף ומקבל הסברים אודות הטיפול התרופתי אותו הוא מקבל.  ב"כללית" קיימת הוראה ברורה על רצף טיפול תרופתי באותה תרופה גנרית, ולעיתים נקטה הכללית במדיניות של חלוקה קבועה של תרופה לשם מסחרי ספציפי כדי שבבית המרקחת יהיה באופן קבוע מלאי של אותה תרופה ולא תהיה החלפה גנרית על פי המלאי הקיים במחסנים. 
	הכללית מבקשת לציין כי היא משקיעה  מאמצים רבים מול חברות התרופות והמפיצים   על מנת שניתן יהיה לספק ללקוח  את אותה תרופה באופן קבוע .

מעקב
קופת חולים לאומית

2.	כל המידע על התרופות ועל שילובי התרופות נגיש לכלל רופאי הקופה בתוכנת DDI + שמותקנת לכלל רופאי הקופה – התוכנה מבוססת על מאגרי מידע המעודכנים ביותר והמעולים ביותר עם הכי הרבה (BE (based evidence. לעניין חילופי תרופות בתדירות גבוהה : א. במידה והתוכנה מדווחת שהשילוב אינו אופטימאלי ומזיק לחולה ("אדום") התוכנה ממליצה טיפול תרופתי חלופי (ע"פ המחלה וע"פ שילובי התרופות הספציפי לכל חולה – בהתבסס על חוות דעת מומחה לפרמקולוגיה קלינית של לאומית) . ב. על פי רכש  וזמינות – בין הגנריקות השונות – נכון להיום – החלופה במידה וקיימת מועטת בלבד.

מעקב
מכבי שירותי בריאות

2.	כל מטופל קשיש וכרוני מקבל מידע ברור מאת הרוקח המנפק. "מכבי" פועלת לשיפור ולשכלול מנגנוני המידע על טיפול תרופתי כרוני יישומו של טופס שירכז את כל הטיפול התרופתי של המטופל כאשר לפחות פעם בשנה תתבצע סקירה כוללת של כל התרופות שמקבל המטופל על ידי רופא המשפחה המטפל. אין החלפת תרופות בתדירות גבוהה אלא אם קיים צורך קליני. נעשית הדרכה לרפואה ראשונית על מנת למנוע ריבוי תרופתי.

ליקוי

3. 	במאי 2007 הפיץ כאמור מינהל הרפואה שבמשרד חוזר בנושא "אמות מידה למרפאות להערכה גריאטרית כוללנית בקהילה" ובו קריטריונים לקבלת השירות. החוזר שם דגש על קשישים הנמצאים בסיכון גבוה – על פי קביעת הרופא הראשוני ולפי התוויות שונות (קשישים המקבלים טיפול קבוע ביותר משמונה תרופות, קשישים הסובלים מנפילות חוזרות, ירידה תפקודית-קוגניטיבית וכו').
נמצא כי קופות החולים אכן מפעילות מרפאות להערכה גריאטרית, אולם רוב רובה של הפעילות בהן (כ-99%) נובעת רק מהפניות של רופאים בגלל ירידה תפקודית-קוגניטיבית של קשישים. בבדיקת 300 התיקים הרפואיים לא נמצאה אף לא הפניה אחת למרפאה להערכה גריאטרית שנבעה מהתוויה הרשומה בחוזר, לרבות טיפול קבוע ביותר משמונה תרופות. 

ליקוי

4. 	כשלוש שנים לאחר הפצת החוזר האמור הטמעתו בקופות החולים חלקית מאוד – רק קשישים הסובלים מירידה תפקודית-קוגניטיבית מופנים למרפאות להערכה גריאטרית. יתכן שהסיבה לכך היא אי-מודעות של הרופאים הראשוניים לקיום החוזר בכלל, ולמצבי הסיכון ולתופעות השליליות העלולים לנבוע מנטילת תרופות רבות בפרט, אך מכל מקום הדבר מחייב פעולה. מן הראוי שהמשרד יבחן את יישום החוזר בקופות ואת היקפי הפניית קשישים למרפאות אלה.

מעקב
משרד הבריאות

3,4.	בבקרות בקהילה נבדק קיום ופיזור המרפאות להערכה גריאטרית כוללנית, שנמצא במגמת שיפור אך עדיין אינו מיטבי. המשרד מדגיש כי שירות זה אינו מיועד לקשישים המטופלים בריבוי תרופות כאשר מצבם הבריאותי יציב ומטופל היטב.	

מעקב
קופת חולים מאוחדת

3,4.	רוב המרפאות  הגריאטריות במאוחדת  כוללות צוות רב מקצועי. כל יעוץ גריאטרי בקופה  משולב בהערכה רב מקצועית לפי הצורך.

מעקב
שירותי בריאות כללית

3,4.	הגישה בה נוקטת "הכללית"  מבוססת על מודל איתור, אומדן וטיפול בקשישים בסיכון להידרדרות המושתת על צוות המרפאה הראשונית ורואה בו  בעל  תפקיד עיקרי בניהול הטיפול בקשיש. ב"כללית" קיימות מרפאות לייעוץ גריאטרי אמבולטורי הפועלות באזורים שונים בארץ.  הקופה מציינת כי לאור המחסור הקיים ברופאים מומחים לגריאטריה ובאחיות ייעודיות ולאור שיעור הקשישים הגבוה לא ניתן להפנות את כל הקשישים למרפאות גריאטריות ייעודיות ולכן היא משקיעה שעות הכשרה במסגרות שונות, להכשרת הצוות המטפל, רופאים, אחיות ומקצועות הבריאות, בנושאים השונים של הטיפול בקשיש ובניית מערכות תומכות לטיפול בו. הטיפול נתמך במערכות מחשוביות מרכזיות לאיתור קשישים בסיכון, אומדן כוללני ממוחשב ועוד, המופעלות על ידי צוות המרפאות.

מעקב
קופת חולים לאומית

3,4.	"לאומית" משתתפת בפיילוט של המוסד לביטוח לאומי- ביצוע הערכות תפקודיות לקשישים בגיל 80-90 בביתם על ידי רופאים גריאטריים מהקופה - בערים ירושלים, טבריה, נהרייה, פתח תקווה. על פי דרישת האגף הרפואי לאומית חתמה בשנת 2012 הסכם ארצי לביצוע הערכות גריאטריות כוללניות ע"י ספק חיצוני (מרפאות מרחב). מנהלי המחוזות והרופאים המחוזיים הונחו לקבוע  תוכנית עבודה לביצוע הערכות אלה במרפאות הקופה, (זימון יעודי של קשישים בני 75 ומעלה) על פי הדרכה שניתנה לרופאים במרפאות. במחוז צפון מתבצעות הערכות על ידי הרופאה הגריאטרית המחוזית מספר שעות בשבוע על פי תאום מראש. 


מעקב
מכבי שירותי בריאות

3,4.	"מכבי" מיישמת במלואו את חוזר מינהל הרפואה בנושא אמות מידה למרפאות להערכה גריאטרית כוללנית בקהילה.

ליקוי

5. 	לרופא הגריאטרי תפקיד חשוב בטיפול בחולה הקשיש. יש מחסור ברופאים מומחים בגריאטריה, והמשרד קבע שהמקצוע במצוקה.
נוכח תפקידי הרופא הגריאטרי בקהילה ונוכח המצוקה במקצוע הגריאטריה ראוי שהמשרד יפעל להכשרת רופאים ראשוניים (רופאים פנימאים ורופאי משפחה) בתחום הגריאטריה כדי להפחית את העומס המוטל על הרופאים הגריאטריים. במקביל ראוי שהמשרד ינקוט צעדים אפקטיביים להגדלת מספר המתמחים בגריאטריה. 

מעקב 
משרד הבריאות

5. 	המשרד מבהיר כי הוא  אינו הגורם אשר מכשיר רופאים ראשוניים בגריאטריה. בהתייחסותו לתחום כוח האדם: בבירור עם האיגוד הגריאטרי שבמסגרת ההסתדרות הרפואית, נמסר שהנושא בתהליך עבודה כדי להגיש את הסטנדרט למועצה המדעית. נבדקות חלופות לגבי הכשרת יותר רופאי משפחה בתחום הגריאטריה.

מעקב
קופת חולים מאוחדת

5.	ב"מאוחדת" הוכנה תכנית מפורטת הכוללת מערכי שעור ומבטיחה הקניית ידע בסיסי בגריאטריה לכל הרופאים הראשוניים.  היא מופעלת במשולב עם  התכנית להשתלמות רופאים במחוזות. התכנית ייחודית ומבוססת על  הנחיות משרד הבריאות.

ליקוי

6. 	על אף החשיבות שמייחס המשרד לשילוב רוקח קליני בטיפול, הוא לא בחן את האפשרות להוסיף לתקני בתי החולים תקנים לרוקחים קליניים במחלקות האשפוז בכלל, ובמחלקות הפנימיות והגריאטריות שבהן מאושפזים קשישים הנוטלים תרופות רבות, בפרט. 

מעקב
משרד הבריאות

6. 	במכרז "קודים סיעודיים" ביוני 2012 הוספה דרישה משמעותית להגדלת תקני רוקח (לא רוקח קליני) במחלקות סיעודיות ותשושי נפש. פירוט התקינה: התקינה למח' אחת היא 2 התייעצויות בחודש.  החל ממח' 2 וכך הלאה: תקינה של 4 שעות בחודש על כל מחלקה.
ליקוי

7. 	תקנות ביטוח בריאות ממלכתי (דיווח של קופות החולים על ניפוק תכשירים), התשנ"ט – 1998 (להלן – התקנות), מחייבות את הקופות בדיווח חצי-שנתי למשרד על ניפוק תכשירים (כולל כל סוגי התרופות). נמצא כי הקופות מדווחות למשרד לפי הנדרש בתקנות, ואולם השימוש שעושה המשרד בדיווח שהוא מקבל מיועד אך ורק להכנת נתונים לוועדת סל הבריאות. כמו כן הדיווח אינו מאפשר למשרד לנתח צריכה כמותית של תרופות לפי מדדים כמו קבוצות תרופות (למשל, תרופות לסוכרת, תרופות ללחץ דם, תרופות לשינה ולהרגעה, תרופות אנטיביוטיות ועוד), גיל המטופלים וכו'. ראוי לשקול לתקן את התקנות כדי לאפשר זאת. 

מעקב
משרד הבריאות

7. 	דיווחי צריכת התרופות המתקבלים מקופות החולים משמשים בעיקר, אמנם, לצורך עבודת ועדת הסל אך גם משמשים לבחינת סוגיות אחרות כגון שימוש באנטיביוטיות ברמה הלאומית, לצרכי מעקב אחר שיווק של תרופות ותופעות לוואי (פרמקוויג'ילנס). שינוי הגדרת אופן הדיווח של הקופות בתקנות טרם בוצע כי לאור כ"א המצומצם שעוסק בנושא, לא ניתן להרחיב מעבר לפעילות הקיימת. במידה ועולות סוגיות חשובות ברמה הלאומית הדורשות פירוט נוסף- המשרד פונה לקופות החולים לקבלת הנתונים המבוקשים.

ליקוי

8. 	סל שירותי הבריאות הממלכתי מכיל תרופות עם השם של החומר הפעיל בתרופה – בלבד, ובאפשרותה של כל קופה לבחור את היצרן שממנו תרכוש את התרופה. אפשרות זו, החיונית לשמירה על המסגרת התקציבית, מתירה למעשה להחליף בתדירות גבוהה צורה מסחרית אחת של תרופה בצורה מסחרית אחרת שלה. ואולם החלפת צורה מסחרית של תרופה בתדירות גבוהה עלולה לפגוע בנטילתה על ידי קשישים שהורגלו לשמה, לצורתה ולצבעה. שינוי התרופה בתדירות גדולה עלול להיות מקור לבלבול ולטעויות בקרב הצורכים תרופות רבות, והם אף עלולים להימנע מנטילתן. בביקורת עלה כי בכל הקופות אין הנחיות המורות להימנע במידת האפשר מהחלפת תרופות לקשישים, והמשרד עדיין לא נתן את דעתו לנושא. 

מעקב
משרד הבריאות

8. 	לא דווח על התקדמות בתיקון הליקוי.
	
ליקוי

[bookmark: _Toc267396573]9. 	מערכות ממוחשבות לבדיקת השפעות גומלין בין-תרופתיות: תגובות גומלין בין-תרופתיות יכולות לבוא לידי ביטוי בהפחתת יעילות התרופות או בהשפעה על רעילותן אגב גרימת תוצאות טיפול לא רצויות. אי-זיהוי תגובות גומלין בין-תרופתיות או תגובות גומלין בין תרופות למזון או לתוספי מזון יכולים לסכן את החולה. קיימות כיום מערכות מידע שלהן מנגנון בדיקה מקוון להשפעות הגומלין שבין התרופות השונות שמקבל החולה. כל קופות החולים, למעט לאומית – שלה אין עדיין מערכת כזו – פיתחו לעצמן או רכשו מערכת לבדיקת תגובות גומלין בין-תרופתיות. לדעת משרד מבקר המדינה, נוכח האפשרות לחסוך בעלויות, על המשרד ועל קופות החולים לבחון הקמת מערכת מידע לאומית לבדיקת תגובות גומלין בין-תרופתיות.

מעקב
משרד הבריאות

9. 	אין מערכת לאומית לבדיקת יחסי גומלין בין תרופות. המשרד עמל בימים אלו, פברואר 2014, על מכרז, שייתן מענה בבתי החולים הממשלתיים בצורת מערכת אחידה. בקופת חולים "לאומית" מתנהל פיילוט למערכת שכזו. ובמוסדות שונים אין אחידות אך קיימות מערכות מסוג זה שאינן מתממשקות ONLINE.

ליקוי

10.	לדעת משרד מבקר המדינה, למרכזי הייעוץ התרופתי עשויה להיות תרומה לשיפור איכות הטיפול התרופתי בקשישים. לכן מן הראוי שהמשרד וקופות החולים יבחנו את פעילות המרכזים האלה מבחינת השפעתם על הטיפול בקשיש. יש לבדוק אותם מכל ההיבטים – התנדבותיים, ציבוריים או פרטיים בתשלום או שלא בתשלום – בהשוואה לשירות שנותנים הרופאים הראשוניים בקהילה. אם המשרד והקופות סבורים שאין מקום למרכזי ייעוץ שפועלים בלי להכיר את התיק הרפואי של החולה, עליהם להודיע לציבור שניתן לקבל סקירה של הטיפול התרופתי אצל הרופא המטפל בקופת החולים. 

מעקב
משרד הבריאות

10. 	נושא מתן המידע לציבור של הטיפול התרופתי אצל הרופא המטפל בקופת החולים נכלל בחוזר מינהל רפואה 3/2013 בנושא "ניהול הטיפול התרופתי במטופל עם מחלות כרוניות" אשר  פורסם ב- 13/1/2013. 

ליקוי

11. 	לדעת משרד מבקר המדינה, מן הראוי לשקול להוסיף ולפתח מדדים שיאפשרו להעריך את השירות הכולל למבוטח: למשל, צריכת תרופות שונות; שיעור החולים מעל גיל 75 הצורכים שמונה תרופות או יותר; שיעור הקשישים המופנים למרפאה להערכה גריאטרית; זמני המתנה של קשישים לקבלת שירותים; זמן הביקור של מבוטח קשיש אצל רופא ראשוני וכו'. כל זאת – נוסף על הבקרה שמקיים האגף לרפואת הקהילה שבמשרד במתקני הקופות ונוסף על תכנית מדדי האיכות הקיימים. ראוי גם שהמשרד ישקול לתמרץ את הקופות בהתאם לתוצאות המדדים הרפואיים שיפותחו.

מעקב
משרד הבריאות

11. 	החל משנת 2011 לא מופעל תמרוץ הקופות, מכיוון שאין עודף בסעיף תקציבי "הכנסות מקודים". נושא הדיווח על פעילות הקופות בנושאים אלו הועבר כיעד לתוכנית עבודה לשנת 2014.

ליקוי

12. 	לדעת משרד מבקר המדינה, אם לדעת המשרד, התייחסות המועצה הלאומית לגריאטריה והצעתה לקבוע מדד שיבחן את צמצום השימוש בתרופות אנטי-פסיכוטיות ובתרופות ממשפחת הבנזודיאזפינים אינה מספקת, עליו לפעול בקרב מועצות לאומיות אחרות הקשורות לתחום ולבקש המלצות נוספות לגבי השימוש בתרופות כאלה ובתרופות ממשפחת הבנזודיאזפינים.

מעקב
משרד הבריאות

12. 	נושאים אלה מהווים חלק מיישום חוזר מינהל הרפואה 3/2013 האמור לעיל, בנושא  "ניהול הטיפול התרופתי במטופל עם מחלות כרוניות". סוגיית השימוש בבנזודיאזפינים בקשישים הוכללה לאחרונה בתכנית הלאומית למדדי איכות בקהילה. המשרד משער כי במהלך השנה-שנתיים הקרובות יצטברו נתונים לגבי סוגיה זו, כפי שהוגדרה במדדי האיכות לקהילה. כמו כן, המשרד ממתין לדיווח הקופות לגבי מידת יישום חוזר 3/2013 האמור, בעקבות פניית ראש מינהל הרפואה.




[bookmark: _Toc282080002]מצוקת האשפוז במחלקות הפנימיות בבתי חולים כלליים 

המשרדים המבוקרים: משרד הבריאות, בתי חולים כלליים ממשלתיים, בתי חולים כלליים של הכללית, משרד האוצר, קופת חולים כללית, מכבי שירותי בריאות, קופת חולים מאוחדת, לאומית שירותי בריאות, נציבות שירות המדינה

ליקויים 16 - 20 תוקנו. ראה מעקב 61 ב' עמ' 172 -174.

ליקוי
1.	אחוז התפוסה בכלל מחלקות האשפוז בישראל לעומת מדינות ה-OECD: אחוז התפוסה הממוצע בכלל מחלקות האשפוז שבבתי החולים במדינות ה-OECD הוא כ-75. לדעת אנשי מקצוע, אחוז התפוסה הרצוי הוא 85 שכן הוא מאפשר קליטת חולים רבים בעת הצורך ומתן שירות טוב למאושפזים בתקופות של רגיעה. על פי נתוני המשרד, אחוז התפוסה בכלל המחלקות לאשפוז כללי בישראל בשנת 2008 היה 96%, הנתון הגבוה בנתוני כל המדינות החברות בארגון ה-OECD. יש לציין כי אחוזי התפוסה נמדדים לפי תקן המיטות, ואינם מביאים בחשבון את מספר המיטות בפועל. 

מעקב
משרד הבריאות

1. 	אחוז התפוסה לכלל המיטות הכלליות בישראל בשנת 2012 עמד על 96.4%.

ליקוי

2.	אחוז התפוסה במחלקות הפנימיות המחלקות הפנימיות בבתי החולים הכלליים הן מהמחלקות העמוסות ביותר, ואחוזי התפוסה בהן גבוהים בדרך כלל מאחוזי התפוסה בשאר המחלקות – בממוצע שנתי 98% ובימים מסוימים גדל אחוז התפוסה עד ל-150% ואף יותר. 

מעקב
משרד הבריאות

2. 	המשרד ומשרד האוצר הקצו בשנים 2011-13, 570 מיטות כלליות (פנימיות, טפול נמרץ, פגים, יולדות) לבתי החולים בישראל. לפי הנתונים העדכניים שבידי המשרד, נפתחו 507 מיטות מתוך הנ"ל. שאר המיטות בתהליכי פתיחה כולל בינוי מתאים.

ליקוי

3. 	בינואר 2011 – לאחר סיום הביקורת – הודיע ד"ר רוני גמזו, מנכ"ל משרד הבריאות, כי בכוונתו לפרסם חוזר מנכ"ל שמטרתו להביא להפחתה בחריגה באחוזי התפוסה היומית במחלקות הפנימיות העולים על 120% "ביחס לתקן ב-2011", והעולים על 115% החל מהרבעון הראשון של שנת 2012 וכי במהלך שנת 2012 ייבחנו הדרכים להפחתה באחוזי התפוסה ל-110%. בחוזר יפורטו הצעדים לצמצם חריגות מיעדים אלה. מתקנות בריאות העם (רישום בתי חולים), התשכ"ו-1966 (להלן – תקנות בריאות העם), אפשר ללמוד כי לבית חולים אסור לחרוג ממספר המיטות שנקבע בתעודת הרישום שלו, אלא אם כן מדובר בסטייה זמנית. על משרד הבריאות ובתי החולים להקפיד על כך. 

מעקב
משרד הבריאות

3. 	אחוז התפוסה בפנימיות לא ירד כיוון שמספר המיטות שהוסיף המשרד לא ענו לעליה בגודל האוכלוסייה.

[bookmark: _Toc282080007]ליקוי

4.	מאושפזים שלא לצורך: עד 15% מן המאושפזים במחלקות הפנימיות שנבדקו, היו חולים שהטיפול הרפואי בהם במחלקה הסתיים. חלקם המתינו להעברה לביתם, למחלקה אחרת בבית החולים, או למוסדות סיעודיים או שיקומיים מחוץ לבתי החולים. 

מעקב
משרד הבריאות

4. 	המשרד פועל באופן קבוע ומדי יום בהפעלת לחץ על הקופות ומוסדות האשפוז הגריאטריים והשיקומיים להעברת חולים מבתי חולים הכלליים אליהם. במקרים מסוימים אף אולצו הקופות לחתום על הסכמים עם מוסדות אשפוז כרוני אתם לא היו להם הסכמים. עדיין מדי יום יש מקרים מיוחדים שאותם קשה לפנות מבתי החולים עכב המחסור בסוגי מיטות ספציפיות כגון מיטות להנשמה ממושכת לחולים הזקוקים גם לדיאליזה. כמו כן יש בעיה קשה להתעמת עם משפחות החולים או החולים עצמם כאשר ההעברה המתוכננת היא למקומות מרוחקים מאזור המגורים.

ליקוי

5.	איכות הטיפול וסכנת הידבקות: עקב הצפיפות הרבה בחדרי האשפוז, במסדרונות המחלקות ובחדרי האוכל המחלקתיים איכות הטיפול הניתנת לחולים אינה מיטבית. כמו כן גוברת סכנת ההידבקות של החולים בין השאר גם בחיידקים עמידים. מנכ"ל משרד הבריאות טען כי במצב הקיים "כל יום נפגעת איכות הטיפול בחולים, עד כדי איבוד חיים". 

מעקב
משרד הבריאות

5. 	לא דווח על התקדמות בתיקון הליקוי.



ליקוי

6.	אשפוזים חוזרים: עקב הצורך לפנות מיטות למאושפזים חדשים, פעמים רבות מתאשפזים החולים במשך זמן קצר מדי. משך האשפוז הממוצע בישראל (ארבעה ימים) קצר ממשך האשפוז הממוצע בכל מדינות ה-OECD האחרות, ולדברי רופאים במחלקות פנימיות, אשפוז קצר אינו מאפשר לעתים לאבחן חולה כראוי ולטפל בו כיאות. 
כ-20% מכלל האשפוזים ב-2008, ובכלל זה האשפוזים במחלקות הפנימיות, היו אשפוזים חוזרים שנעשו בתוך 30 יום מהשחרור מבית החולים. עולה חשש שכמה מן האשפוזים החוזרים נובעים ממשכו הקצר של האשפוז הקודם.

מעקב
משרד הבריאות

6. 	שחרור מוקדם מדי נובע מהלחץ הקשה בו נמצאים הצוותים הרפואיים באשר חולים קשים נמצאים במיון או אפילו בכניסה למיון בתוך ניידות מד"א ואין אפשרות לקבלם או להעבירם למחלקה. על פי הנחיית המשרד שחרור מאשפוז מבוצע רק ע"י רופא בכיר, אך כל עוד לחצי המחסור במיטות ימשיך יהיה קשה מאוד למנוע שחרורים שבדיעבד יסתבר שהיו מוקדמים מדי.

ליקוי

7.	חולים מונשמים במחלקות פנימיות: חולים מונשמים רבים מאושפזים במחלקות פנימיות במתכונת של "טיפול מוגבר", אך לא נקבע תקן שונה למשרות כוח אדם סיעודי ואחר לטיפול בחולים אלה. לפיכך עומס העבודה המוטל על האחיות והעובדים האחרים במחלקות הפנימיות גדל. חלק מהחולים המונשמים היו צריכים להיות מאושפזים במחלקות לטיפול נמרץ, אולם עקב מחסור במיטות  במחלקות טיפול נמרץ הם אושפזו במחלקות הפנימיות. עולה חשש שהחולים האלה מקבלים טיפול שאינו ראוי, ונפגע הטיפול הרפואי הניתן לשאר המאושפזים במחלקות הפנימיות. בעקבות עיצומים שנקטו האחים והאחיות בינואר 2011, לאחר סיום הביקורת, התחייב משרד האוצר להוסיף 190 משרות של אחיות לצורך טיפול בחולים המונשמים במחלקות הפנימיות.

מעקב
משרד הבריאות

7. 	כל מחלקה לטיפול מוגבר קיבלה הקצאה של אחות עד שתיים בהתאם לגודלה. הקצאה זו משפרת את יכולת האחיות לעבוד ביחידה אך בשום אופן אינה מספקת.

ליקוי

8.	אשפוז במחלקות שאינן מתאימות: עקב התפוסה הגבוהה במחלקות הפנימיות חולים האמורים לשהות בהן מאושפזים לעתים במחלקות אחרות בבית החולים שיש בהן מיטות פנויות (מחלקות לוויין). כמו כן כמה מהחולים המאושפזים במחלקות הפנימיות שייכים לפי אופי מחלתם למחלקה אחרת. לפיכך רופאי המחלקות שאליהן שייכים החולים נאלצים לעבור בין המחלקות כדי לטפל בחולים. לדברי מנכ"ל משרד הבריאות, במצב זה איכות הטיפול נפגעת עקב הכשרה מוגבלת של הצוותים ואי-זמינות הרופאים בביקורים. 

מעקב
משרד הבריאות

8. 	עד עתה לא הסתמנה ירידה במספרי אשפוז במחלקות לוויין. בחודשים הקרובים, 2014, המשרד יבחן את הנושא.

ליקוי

9.	סגירת חדרי מיון עקב תפוסה גבוהה: עקב התפוסה הגבוהה במחלקות הפנימיות והיעדר מקום לקלוט עוד חולים, מאוגוסט 2008 ועד ספטמבר 2010 נסגרו חדרי מיון בבתי חולים כלליים ברחבי הארץ עשרות פעמים, ומגן דוד אדום (מד"א) העביר את החולים לבתי חולים אחרים, מקצתם מרוחקים. סגירת חדרי מיון עלולה לפגוע קשות באוכלוסייה הנזקקת לאשפוז משום שיש חשש שיחמיר מצבו הרפואי של חולה המפונה לבית חולים מרוחק. 

מעקב
משרד הבריאות

9. 	סגירת חדרי מיון במצבי קיצון ממשיכות בחודשים האחרונים במהלך הקיץ התופעה פחתה במידה ניכרת אך טרם נעלמה לגמרי. המשרד צפוי להמשיכה בחודשי החורף המתקדמים.

ליקוי

10.	השלכות טיפול שאינו מיטבי: נוכח התנאים הקשים שפורטו לעיל כמה מהחולים המאושפזים במחלקות פנימיות אינם מקבלים טיפול מיטבי, והטיפול בהם עלול להימצא רשלני.

מעקב
משרד הבריאות

10. 	בשנים 2011-2013 נפתחו 570 מיטות במחלקות פנימית, טיפול נמרץ, טיפול נמרץ ילדים ויולדות. עיקר המאמץ הושם על המחלקות הפנימית ובשנים אלו פעל המשרד לפתוח 7 מחלקות פנימיות חדשות בבתי החולים שיבא, איכילוב, רמב"ם, נהריה, ברזילי, העמק, סורוקה (נפתחה מחדש). המשרד פועל כעת מול משרד האוצר לאישור תוכנית תוספת המיטות לשנים 2014-2015 במטרה לפתוח עד סוף שנת  2015, 380 מיטות.  

ליקוי

11.	תקינה: תקינת הרופאים מיושנת. היא נקבעה בשנת 1976 ומאז עודכנה כמה פעמים. כבר בדוח קודם של מבקר המדינה נקבע ש"שיטת התקינה אינה מתאימה עוד לצורכי מערכת הבריאות". במחלקות שנבדקו נמצא כי יש פער בין מספר החולים שבהם מטפל כל רופא בממוצע בבתי החולים השונים וכי לעתים מטפל רופא בחולים רבים מן הקבוע בתקן, לעתים עד יותר מ-88%. לפיכך הרופאים המעטים במחלקות פנימיות מסוימות כורעים תחת הנטל. משרד הבריאות מעריך שחסרות מאות משרות רופא בכלל המקצועות במערכת האשפוז, ולדבריו "נושא תקינת הרופאים ואי הוספת תקנים הינם אבני ריחיים התלויים על צוואר הרפואה הציבורית". תחום הרפואה הוא תחום דינמי ובטכנולוגיות הטיפול הרפואי חלים שינויים תכופים. לדברי משרד האוצר, לאור הדינמיות הרבה יש לתת למנהלי בתי החולים גמישות לשבץ כוח אדם ללא כבילת "שיקול דעתם לנוסחאות תקינה".

מעקב
משרד הבריאות

11. 	במסגרת הסכם הרופאים הוקצו למערכת הבריאות 1,000 תקנים עבור רופאים בבתי החולים בשנים 2011-2013 חולקו בפועל  כ-635 תקנים.

ליקוי

12.	עומס העבודה הרב המוטל על הרופאים: (א) עבודת הרופאים – במהלך יום העבודה מבצעים הרופאים קבלות רבות של חולים ושחרורים רבים. עקב עומס העבודה הרב במחלקות הפנימיות והיעדר תנאים מתאימים יש חשש שרופאים אינם קשובים תמיד לכל צורכי החולה, עושים "קיצורי דרך", משחררים חולים מוקדם מדי ומקבלים החלטות שגויות. 

מעקב
משרד הבריאות

12. 	הפעולות שנוקט המשרד להפחתת עומסי העבודה במחלקות הפנימיות: הורדת תפוסה, הוספת מיטות עם כוח אדם בהתאם, תוספת אחיות, תוספת תקני רופאים, הורדת עומס התורנויות ותמרוץ הגעת רופאים לפריפריה. פעולות אלו הביאו לעלייה במספר המתמחים שהחלו התמחות ברפואה פנימית:

	
	
ליקוי

13. 	תנאי עבודת המתמחים: מתמחים אינם מעוניינים לעבוד במחלקות הפנימיות, ובכמה מבתי החולים כמעט לא נקלטים מתמחים בתחום הרפואה הפנימית. עקב המחסור במתמחים בתחום הרפואה הפנימית, מתמחים מעטים עושים תורנויות רבות, לעתים יותר מעשר בחודש. כל תורנות אורכת כ-26 שעות. לפיכך עולה חשש שעומס העבודה המוטל על המתמחים במחלקות הפנימיות, שהתגבר במרוצת השנים, פוגע ביכולת השיפוט המקצועי שלהם וכן עולה חשש שתכיפות התורנויות ועומס העבודה אינם משאירים לרופאים המתמחים די זמן להתעדכן בחומר מקצועי.

מעקב
משרד הבריאות

13. 	ראה מעקב לליקוי 12.

ליקוי

14. 	מצוקה בפריפריה: נמצא כי מצוקת כוח האדם הרפואי במחלקות הפנימיות בפריפריה חמורה יותר מאשר במחלקות הפנימיות במרכז הארץ.

מעקב
משרד הבריאות

14. 	במסגרת המשא ומתן עם הרופאים הוגדרו גם מענקים ותמרוץ חיובי לפריפריה. בעקבות כך ניתן לראות עלייה בשיעור פתיחת פנקסי התמחות בפריפריה

	



ליקוי

15.	הרפואה הפנימית כמקצוע במצוקה: כבר בתחילת העשור האחרון קבעו כמה ועדות של המשרד שיש חשש שמקצוע הרפואה הפנימית יהיה במצוקה, ובסוף שנת 2008 ציין המשרד שיש "חשש להתפתחות של מצוקה" במקצוע זה. המשרד מסר למשרד מבקר המדינה שרק בפברואר 2008 נענו משרד האוצר והמועצה להשכלה גבוהה לבקשות המשרד להגדיל את מספר הסטודנטים לרפואה. עקב מצבו של מקצוע הרפואה הפנימית, ותנאי העבודה הקשים בתחום זה עולה חשש, שלמרות הגידול במספר הסטודנטים לרפואה, רופאים יימנעו מלפנות להתמחות בתחום זה. משרד האוצר סבור שהוספת תקנים לבתי חולים לא תקל על גיוס מתמחים למקצועות מסוימים, ובכללם לרפואה הפנימית, ועל משרד הבריאות "לקחת לידיו" את הסמכויות הנדרשות לצורך תכנון כוח האדם הרפואי (ניהול ההתמחויות) בהתאם לצרכים הלאומיים.

מעקב
משרד הבריאות

15. 	ראה מעקב לליקוי 12.

ליקוי

22. 	לנוכח המחלוקת המהותית בין משרד הבריאות ומשרד האוצר עליהם להגיע להסכמה בנושא מיטות לאשפוז כללי, ואם הם לא יגיעו להסכמה, יש להביאם להכרעת שרי הבריאות והאוצר או אף להכרעת הממשלה.

מעקב
משרד הבריאות

22.	המשרד ומשרד האוצר הגיעו לסיכום בנוגע להקצאת 960 מיטות כלליות. סיכום זה עוגן בהחלטת הממשלה בדבר "חיזוק הרפואה הציבורית" מפברואר 2011. מעבר לכך, לא הייתה הסכמה עקרונית על מיטות לאשפוז כללי בשנים 2011-13.

ליקוי

23.	תכנית אשפוז לשנים 2000-1996 מאוגוסט 1996: בתכנית זו נקבע שיש להוסיף כ-2,800 מיטות אשפוז. על יסוד תכנית זו באו המשרד ומשרד האוצר לידי הסכמה שבשנים 2000-1996 יוספו 1,200 מיטות אשפוז. בינואר 2011, טרם הושלמה הוספתן של כל 1,200 המיטות.

מעקב
משרד הבריאות

23. 	ראה מעקב לליקוי 10.



ליקוי

24.	"תחזית תכנון מערך האשפוז הכללי עד שנת 2015 ושנת 2025" ממאי 2005: על פי החלטת ממשלה מינואר 2005, מונה צוות ממשרדי הבריאות והאוצר להכנת תכנית להוספת מיטות אשפוז. לפי התכנית, עד סוף 2015 יש להוסיף כ-3,600 מיטות, רובן מיטות למחלקות הפנימיות. בשל התנגדות עקרונית של נציגי משרד האוצר בצוות להוספת מיטות אשפוז הכנת התכנית הושלמה במאי 2005 בידי עובדי משרד הבריאות שבצוות. משרד הבריאות הגיש את התכנית לאישור הממשלה, אך עד פברואר 2011 הנושא לא הועלה לדיון בישיבותיה. בכל השנים הללו החריפה מצוקת האשפוז ונפגע השירות הניתן לציבור.

מעקב
משרד הבריאות

24. 	התכנית לגבי השנים 2014-15 מוכנה ונמצאת בתהליכי אישור בהנהלת המשרד.

ליקוי

25. 	בינואר 2011 מסר המשרד כי בא לידי הסכמה עם משרד האוצר שלפיה יוספו 960 מיטות אשפוז בשש השנים הבאות – לפנימיות, לטיפול נמרץ, לפגיות וליולדות. לדברי המשרד, תוספת המיטות אינה אופטימלית, אולם היא מהווה פריצת דרך. עד פברואר 2011 לא סוכמו אופן פריסת תוספת המיטות באזורים השונים בארץ ובתי החולים שיקבלו אותה.

מעקב
משרד הבריאות

25. 	ראה מעקב לליקוי 10.

ליקוי

26.	לדעת משרד האוצר, יש לפתור את מצוקת האשפוז במחלקות הפנימיות באמצעים שונים בתוך מערכת הבריאות ובייחוד באמצעות העברת יותר משאבים ופעילויות מבית החולים לקהילה. קופות החולים תומכות גם הן בקידום פתרונות מונעי אשפוז ותחליפיו, כגון טיפולי בית בקהילה, והן כבר נקטו סדרת צעדים בנדון שמאפשרים לטפל באלפי חולים בביתם. משרד מבקר המדינה מעיר כי המשרד עדיין לא קבע מדיניות לפיתוח שירות כזה. מכל מקום, מדובר בפתרונות שאמורים להקל את העומס במחלקות האשפוז ולא למנעו כליל, והם אינם מתאימים לכל החולים.

מעקב
משרד הבריאות

26. 	המשרד תומך שנים רבות בפיתוח תחליפי אשפוז בקהילה. פתרונות אלה לא מתאימים לכל החולים ועם כל המאמצים המושקעים בכך לא נותנים פתרון מלא למצוקת האשפוז החריפה.

ליקוי

27.	מתחילת שנות התשעים של המאה העשרים ממליצות כל מיני ועדות ממלכתיות שהמשרד יחדל מתפקידו כיצרן וכספק שירותים, וכי שתי הישויות המשפטיות בכל מרכז רפואי (בית חולים ותאגיד) יהפכו לאחת – וזאת באמצעות תאגוד בתי החולים. גם הממשלה קיבלה החלטות רבות בנושא, אולם טרם נעשה דבר. 

מעקב
משרד הבריאות

27. 	לא דווח על התקדמות בתיקון הליקוי.

ליקוי

28. 	אחת הסיבות לאשפוזים חוזרים היא היעדר קשר בין מערכות המידע של קופות החולים לבתי החולים. הפעלת מערכת של "תיק אחוד – אשפוז וקהילה" תאפשר לרופא בית החולים לקרוא את מה שרשמו רופאי הקהילה בתיק החולה במשך שנים ולהפך. הכללית מפעילה מערכת כזאת, אך ככל הידוע היא עושה זאת בבתי החולים שלה בלבד. 

מעקב
משרד הבריאות

28. 	במספר קופות החולים הפעילו כבר תוכנת מחשב המאפשרות העברת מידע הדדי בין רופא בקהילה לבתי החולים. קופ"ח כללית פועלת ליצירת הממשק גם עם בתי החולים שאינם שייכים לקופה. שאר הקופות ממשיכות אף הן בתהליך.

מעקב
מכבי שירותי בריאות

28.	הקשר בין מערכות המידע של "מכבי" לכל בתי החולים יבוצע במסגרת מערכת "אופק".

מעקב
שירותי בריאות כללית

28.	ב"כללית" קיים קשר בין מערכות המידע הקליני המשמשות את הקהילה למערכת המידע בבתי החולים של ה"כללית". הקשר בין מערכות המידע הקליני המשמשות את הקהילה לבתי החולים מתבצע ע"י מערכת  אופק. אין מדובר בתיק אחוד אלא במערכת נוספת המקשרת בין מערכות הקהילה לאלה של בתי החולים. המידע המוצג במערכת אופק הוא בעיקרו מידע קליני.


מעקב
קופת חולים מאוחדת

28.	פרויקט "אופק" של משרד הבריאות (העברת מידע בין קופות החולים לבין בתי החולים) נמצא בשלבים מתקדמים. מאוחדת אמורה להצטרף לרשת "אופק" החל מינואר 2014, לאחר מכן, כל בתי החולים אשר יהיו מחוברים לרשת (בתי החולים הכלליים) יוכלו לקבל עבור לקוחות מאוחדת את המידע הקליני שהוגדר בפרויקט.



מעקב
לאומית שירותי בריאות

28.	לאומית שירותי בריאות מחוברת לרשת הלאומית אופק (פרויקט שיתוף מידע) מחודש נובמבר 2013. לפיכך מידע רפואי עבור מבוטחי לאומית חשוף לרופאי בתי החולים ברשת, בזמן אשפוז מבוטחים של לאומית אצלם. בנוסף, מידע רפואי שנוצר בעת אשפוזם בבית החולים, מוחזר לקופה עם שחרורם מבית החולים.

ליקוי

29. 	הבדיקה העלתה שכמה מהחולים המאושפזים במחלקות הפנימיות שייכים לפי אופי מחלתם למחלקות אחרות, כגון מחלקות לב, טיפול נמרץ, אונקולוגיה, אורולוגיה ואורתופדיה, וכן להפך: חולים שלפי אופי מחלתם צריכים להתאשפז במחלקות פנימיות מאושפזים במחלקות אחרות (מחלקות לוויין). על כן נאלצים רופאי המחלקות שאליהן שייכים החולים לעבור בין המחלקות כדי לטפל בחולים. לדברי מנכ"ל משרד הבריאות, במצב זה נפגעת איכות הטיפול עקב הכשרה מוגבלת של הצוותים ואי-זמינות הרופאים בביקורים. לדברי מנהל אחת המחלקות הפנימיות, במצבים כאלה נוצרים גם סכסוכים מיותרים עם המשפחות. לדעת משרד מבקר המדינה, עולה חשש שטיפול רפואי במחלקות לא מתאימות יימצא רשלני. 

מעקב
משרד הבריאות

29. 	אשפוז חולים במחלקות לא ייעודיות יימשך כל עוד יהיה מחסור במיטות אשפוז במחלקות המיועדות לכך.

ליקוי

30. 	יש להגיע להסכמה בדבר אחוז התפוסה השנתי המרבי הרצוי במחלקות בתי החולים באופן שיהיה בין 85% ל-95%; וכאמור, יש לקבוע מהו השיעור הרצוי של מיטות האשפוז ל-1,000 נפש – הן של המיטות לאשפוז כללי והן של סך כל סוגי מיטות האשפוז ויש לבחון מחדש את התאמת דיווחי המדידות להגדרות ארגונים בין-לאומיים, לבחור במשותף את המדינות המערביות שמדווחות לארגון בדומה לדיווח של ישראל ולבחון את מצבה של ישראל יחסית למדינות אלה. אם לא תושג הסכמה בין המשרדים יש להביא את הנושאים להכרעת שרי הבריאות והאוצר או אף להכרעת הממשלה.

מעקב
משרד הבריאות

30. 	טרם הושגה הסכמה עקרונית בנושא אחוז התפוסה המרבי והרצוי במחלקות בתי החולים.



ליקוי

31. 	פירותיה של החלטה להוסיף מיטות אשפוז ייראו רק בעוד שנים אחדות. מאחר שמצוקת האשפוז בישראל נוראה והגיעה לשיאים שלא נודעו בה קודם לכן, אם מדינת ישראל לא תעלה נושא זה לראש סדר העדיפויות שלה, ולא תפעל לאלתר להקלת המצוקה במחלקות הפנימיות, ראשית כול באמצעות תגבור של רופאים ואחיות, יידרדר המצב ותגבר התמותה.

מעקב
משרד הבריאות

31. 	בשנים 2011-13 הוקצו 570 מיטות לבתי החולים בישראל מתוך 960 המיטות (כלל התכנית).





מתן שירותי סיעוד לקשישים בקהילה

הגופים המבוקרים: המוסד לביטוח לאומי, משרד הרווחה והשירותים החברתיים, שירותי בריאות כללית, לשכת הרווחה ירושלים, לשכת הרווחה אשקלון, לשכת הרווחה בית שמש, לשכת הרווחה טייבה

ליקוי 3 תוקן. ראה הערות רה"מ 61ב' עמ' 82.
ליקוי 20 תוקן. ראה הערות רה"מ 61ב' עמ' 90.

ליקוי

[bookmark: _Toc275064280][bookmark: _Toc275068733]1. 	בביקורת קודמת בדק משרד מבקר המדינה אם הזכאים ממצים את מלוא זכאותם לגמלה. לשם כך הושוו הסכומים שהמוסד שילם לנותני שירותים לסכומי הגמלה שהיה עליו לשלם לזכאים על פי החוק. ממצאי הביקורת הקודמת הראו שהזכאים לא קיבלו את גמלת הסיעוד במלואה. בבדיקה הנוכחית עלה שבשנת 2009 שילם המוסד לנותני השירותים כ-94% מהסכום שהגיע לזכאים על פי החוק. היקף השירותים שקיבלו הזכאים באותה שנה היה קטן מהסכום המגיע להם בכ-217 מיליון ש"ח – סכום שווה ערך לתוספת של כשלוש שעות טיפול לזכאי בחודש.

מעקב
המוסד לביטוח לאומי

1. 	המוסד קיצר את משך הזמן עד לקביעת הזכאות והכנסת מלוא השירותים לזכאים. 

ליקוי 

2. 	על פי מחקר שנעשה בנושא קבע המוסד כי כל נקודה שקיבל קשיש בהערכת התלות משקפת צורך בשעת טיפול שבועית אחת, כך שהיקף שעות הסיוע השבועי לזכאי הוא הסכום של הנקודות שצבר. בפועל, הזכאי מקבל שעות טיפול לפי שלוש רמות זכאות שקבע החוק – נמוכה, בינונית וגבוהה, כך שכל רמת זכאות כוללת טווח של נקודות. לפיכך, על אף ההבדלים במספר הנקודות שצברו הקשישים ובמידת המוגבלות של הזכאים בתוך כל רמה, כולם מקבלים את אותה מכסה של שעות טיפול. קיים אפוא פער בין מספר שעות הטיפול הנחוץ לזכאי לפי מספר הנקודות שצבר ובין היקף הסיוע הניתן לו. פער זה יוצר אי-שוויון בין מקבלי גמלת הסיעוד – ככל שאדם מוגבל פחות הוא נהנה ממספר שעות טיפול גדול יותר יחסית למוגבלותו. ואמנם, בתיקון לחוק מפברואר 2007 נוספה עוד רמת זכאות המזכה במספר שעות גדול יותר, אך עדיין נותר עיוות בהתאמת רמות הזכאות לצורכי הזכאים. אף שהדבר ידוע למוסד זה שנים, הוא לא יזם מהלך נוסף לשינוי החוק.



מעקב
המוסד לביטוח לאומי

2. 	הצעתו של מנהל המחקר אושרה על ידי מנהלת המוסד ומחכה להחלטת ממשלה.
ליקוי

4.	הליכי הביצוע של הערכות התלות והפיקוח עליהן: כאמור, המוסד מפעיל מעריכים המבצעים את הערכות התלות. ההסכם בין המוסד למעריכים קובע שעליהם לבצע את הערכות התלות בתוך 6 ימי עבודה ממועד הפנייה אליהם. הבדיקה העלתה כי בתקופה ינואר 2008-אפריל 2010, 31% מהערכות התלות בוצעו אחרי יותר מ-6 ימים. 

מעקב
המוסד לביטוח לאומי

4. 	הרוב המוחלט של המעריכים מבצע כבר הערכות התלות בתוך 6 ימי עבודה ממועד הפנייה אליהם וזאת בזכות מערכת העברת דוחות ביקור באמצעות האינטרנט.

ליקוי

5.	כמו כן המוסד מפעיל יועצים עצמאיים האמורים לפקח על עבודת המעריכים. הפיקוח נעשה גם באמצעות בקרות איכות מדגמיות על הערכות התלות. על מערך המעריכים והיועצים מפקח "צוות מייעץ ארצי" האחראי להיבטים המקצועיים של הערכות התלות. ממצאי בקרות האיכות המדגמיות אינם מוזנים למערכת מרכזית ממוחשבת, ועל כן אין בידי המוסד מסד נתונים המאפשר לנתח את הממצאים ולהסיק מהם מסקנות כדי לשפר את טיב הביצוע של הערכות התלות.

מעקב
המוסד לביטוח לאומי

5. 	המוסד החליט לא לקיים מכרז נוסף למעריכות ויועצים. המערכת הממוחשבת מחכה לאישור כספי של המוסד.

ליקוי

6.	בשנים 2004, 2006 ו-2009 בחר המוסד באמצעות מכרזים מעריכים עצמאיים לביצוע הערכות התלות והתקשר עם כל אחד מהם בנפרד. זה שנים שהמוסד ער לבעיות הנוגעות להליכי ההתקשרות עמם, למחסור במעריכים בחלק מסניפיו ולתפעול השוטף של מערך המעריכים שהכבידו על עבודתו ופגעו בטיב השירות הניתן לתובעים. כמו כן הוא ער להמשך העסקת היועצים במתכונת הקיימת, דבר העלול ליצור יחסי עובד-מעביד ולא יחסי מזמין-נותן שירות, כפי שהם צריכים להיות. למרות זאת, עד מועד סיכום הביקורת לא קבע המוסד חלופות למתכונת הקיימת להפעלתו של מערך המעריכים והיועצים, כגון התקשרות באמצעות חברה חיצונית. 
מעקב
המוסד לביטוח לאומי

6. 	טרם פורסם מכרז לחברות חיצוניות. המכרז בשלבי הכנה מתקדמים.

ליקוי

7.	עררים על החלטות המוסד: מי שרואה את עצמו נפגע מהחלטת המוסד בעניין מצבו התפקודי רשאי לערור בפני ועדה לעררים. על פי תקנות ביטוח לאומי יחל הדיון בערר בתוך 60 ימים ממועד קבלת הערר במוסד. התמשכות הליך הערר, אם יתקבל בסופו של יום, עלולה לגרום לדחיית מועד קבלת שירותי הסיעוד ולפגיעה בזכאי. מהבדיקה עלה שכ-20% מהעררים שהוגשו מיולי 2009 עד אפריל 2010 נדונו לאחר יותר מ-60 יום, וכ-8% מהם נדונו לאחר יותר מ-80 יום ממועד הגשתם. המוסד בדק 109 מקרים שבהם שינו הוועדות לעררים את ההחלטות בנוגע לתפקודו של התובע. בבדיקה נמצא כי ב-30 מהם (כ-27%) הייתה החלטת המוסד שגויה והוועדה שינתה אותה; ביתר המקרים אישרו ועדות הערר את זכאות התובע, בין היתר, בשל שינוי במצבו. מספר כה גבוה של עררים מוצדקים משמעו פגיעה באוכלוסייה זכאית שתביעתה לגמלת סיעוד נדחתה שלא בצדק.

מעקב
המוסד לביטוח לאומי

7. 	המערכת הממוחשבת עודכנה בחודש דצמבר 2011.  

ליקוי

8.	מאז מועד חקיקת החוק בשנת 1988 חלו שינויים בהרגלי הצריכה של שירותי הסיעוד. ברוב המקרים עוד לפני התכנסותן של הוועדות המקומיות כבר קיימת התקשרות של קשישים עם נותן שירותים המספק להם שירותי סיעוד. לפיכך, דפוסי עבודתן של הוועדות המקומיות אינם תואמים עוד את התפקידים שהוגדרו להן בחוק, ובעצם, הן מאשרות בדיעבד את שירותי הסיעוד שבחרו הזכאים ועוסקות רק בהכנסת שינויים מינוריים בתכנית הטיפול. למעלה מעשר שנים בחנו גורמים שונים במוסד ובמשרד הרווחה את הצורך לשנות את דפוסי העבודה של הוועדות המקומיות והעלו הצעות לשינוי. אולם הם לא הביאו לידי מימושן של הצעות אלה ולא הגדירו מחדש את מטלותיהן של הוועדות המקומיות. המשך יישומם של ההסכמים הקיימים שאינם מתאימים לשינויים שחלו בדפוסי העבודה גורם להוצאה מיותרת של כספי ציבור.

מעקב
המוסד לביטוח לאומי

8. 	הוועדות המקומיות כולן עובדות בשיטת המסלולים.



ליקוי

[bookmark: _Toc275064284][bookmark: _Toc275068737][bookmark: _Toc275064285][bookmark: _Toc275068738]9.	בשל העובדה שבמועד חקיקת החוק המוסד התקשר עם הכללית בלבד, רק זכאים המבוטחים בקופה זו שמצבם הרפואי חייב זאת קיבלו ליווי מקצועי של אחות, ואילו זכאים המבוטחים בקופות חולים אחרות שמצבם הרפואי דומה קיבלו ליווי של עו"ס. הבדיקה העלתה שמתוך 34,120 זכאים שמצבם הרפואי חייב למנות להם אחות כמלווה מקצועית, ל-7,254 זכאים (21.3%) שלא השתייכו לכללית נקבע עו"ס כמלווה מקצועי. מינוי עו"ס במקום אחות עלול לפגוע ברמת הפיקוח על טיב הטיפול בקשיש.

מעקב
המוסד לביטוח לאומי

9. 	הוכן הסכם ייעודי לצורך ההתקשרות עם קופות החולים ונערכה פניה אליהן, אך הקופות אינן מעוניינות בפעילות זו.

ליקוי

10.	בהסכמים שבין המוסד לבין משרד הרווחה והכללית נקבע כי על העובד האחראי – עו"ס או אחות – לקיים שני ביקורים בשנה בביתו של כל אחד מהזכאים שבאחריותו, וזאת כדי לוודא ששירותי הסיעוד ניתנים להם בתדירות, בהיקף ובאיכות שנקבעו. בבדיקה עלה שביקורי הבית שנועדו לפקח על טיב השירות הניתן לקשיש אינם נעשים בתדירות הנדרשת, ויש בכך כדי להחטיא את מטרת הבקרה שהיא יידוע רשויות הרווחה והמוסד כדי לשפר את השירות, אם נדרש, ולמנוע פגיעה בקשיש. עוד עלה שהמוסד משלם לכללית בעבור הבקרה תשלום גלובלי, ולא על פי דיווחים פרטניים על ביקורים שנעשו בפועל.

מעקב
המוסד לביטוח לאומי

10. 	הבדיקות למשך זמן הביצוע ליתר המטלות של העובדים הסוציאליים הסתיימו כבר, ומאז ועד חודש דצמבר 2013 מתנהל משא ומתן עם השלטון המקומי על יישום המסקנות. 

מעקב
משרד הרווחה והשירותים החברתיים

10. 	החברה החיצונית סיימה כבר את עבודתה ולפי הממצאים, יש להפחית את התקציב המועבר מהמוסד לביטוח לאומי לרשויות המקומיות, לצורך ביצוע הבקרה. 

ליקוי

11. 	המוסד מקיים שני סוגי ביקורות על נותני השירותים: ביקורת מנהלית וביקורת חשבונאית-תפעולית. אולם המוסד לא קבע תכנית בקרות בסניפים של נותני השירותים, והוא מקיים אותן בעיקר בעקבות תלונות או בסניפים שלא נערכה בהם ביקורת בעבר. הפיקוח של המוסד על נותני השירותים בשנים 2009-2008 נעשה בתדירות נמוכה שאינה מבטיחה פיקוח יעיל, ורוב סניפי החברות לא נבדקו כלל בשנים אלו. בשנת 2008 קיים האגף ביקורת על כ-15% מכלל סניפי החברות, ובשנת 2009 על 0.5% בלבד מכל הסניפים של נותני השירותים. כך העביר המוסד כספים שנועדו למימון שירותי סיעוד לזכאים ולכיסוי חובותיהם החוקיות של נותני השירותים כלפי עובדיהם בלי שבדק שהכספים אכן שימשו למטרות הללו.

מעקב
המוסד לביטוח לאומי

11. 	הסתיים מכרז לחברה חיצונית שתנהל מעקב אחר דיווח נוכחות אלקטרוני של נוכחות המטפלות. 
ליקוי

12.	הביקורת העלתה שביקורות שקיימו רואי חשבון מטעם המוסד על נותני שירותים העלו ליקויים של ממש, ובכללם דיווחי יתר של שעות טיפול אישי בבית הזכאים וסטיות מתכנית הטיפול שנקבעה. למרות זאת לא עקב אגף הסיעוד אחר תיקון הליקויים שהועלו. אף שכבר בשנת 2004 הכיר המוסד בצורך לעקוב אחר דיווחי המטפלים באמצעות מערכת לבדיקת נוכחות, הוא לא פעל כדי למצוא לכך פתרון טכנולוגי שיאפשר שימוש באמצעים ממוחשבים.

מעקב
המוסד לביטוח לאומי

12.	אגף הסיעוד עורך מעקב אחר כל חברה בנפרד, וכן על תופעות כלליות.

ליקוי

13.	פיקוח על מרכזי יום: מרכזי יום הם מסגרות יומיות המספקות מגוון פעילויות לקשישים מוגבלים. 177 מרכזי יום פועלים ברחבי הארץ ומגיעים אליהם כ-15,000 קשישים, כ-9,950 מהם זכאים לגמלת סיעוד. השירות לזקן שבמשרד הרווחה אחראי למתן אישורי הפעלה למרכזי היום, לתקצובם, להכשרת כוח האדם שלהם ולפיקוח עליהם. אולם היקף הפיקוח של המפקחים המחוזיים מטעם השירות לזקן במרכזי היום מצומצם מאוד, ובשנת 2009 עמד על 14% ביחס לנדרש. פיקוח כה מצומצם אינו מאפשר לקבל תמונה מלאה של מגוון הפעילויות במרכזי היום ומכלול התנאים הקיימים בהם.

מעקב
משרד הרווחה והשירותים החברתיים

13. 	טרם נוספו תקנים נוספים בכדי לאפשר פיקוח על מרכזי היום, אולם ב- 2013 הבקרה על מרכזי היום הועלתה לעדיפות עליונה, ונעשתה על כל המרכזים. 



ליקוי

14. 	במהלך השנים פיתח המוסד כלים ממוחשבים שנועדו לייעל את תהליכי העבודה לניהול גמלת הסיעוד ולסייע בביקורת על נותני השירותים ואיכות הטיפול שלהם. בבדיקה עלה שפיתוחם של חלק מהכלים האלה לא הושלם, או שלא נעשה בהם שימוש כדי ליעל את תהליכי העבודה, ולפיכך ירדו לטמיון המשאבים והמאמצים שהושקעו בהם.

מעקב
המוסד לביטוח לאומי

14. 	האגף סיים כבר הקמת מערכת למעקב אחר תלונות על נותני השירותים. 




ליקוי

15. 	הגירעון השוטף של ענף ביטוח הסיעוד גדל בהתמדה כחלק ממגמה שכבר נמשכת שנים ומשפיעה על הגירעון המצטבר שלו. בשנת 2009 היה הגירעון השוטף של ענף הסיעוד כ-2.3 מיליארד ש"ח, והגירעון המצטבר הסתכם בכ-9.3 מיליארד ש"ח. על הגורמים המעורבים – משרד האוצר, המוסד ומשרד הרווחה – לסיים את המהלך שהוחל ולבחון מחדש את מבנה התקבולים והתשלומים של ענפי הגמלאות, לרבות ענף הסיעוד, כדי שיוכלו לתכנן מהלכים ולא יזדקקו להזרמה ממשלתית תקופתית או לשינוי בתנאי הגמלה שאינם בשליטת המוסד. יש לכך חשיבות גם מההיבט של אמון הציבור ביכולת המימוש של זכויותיו העתידיות.

מעקב
המוסד לביטוח לאומי

15. 	מסקנות הוועדה לבחינת דרכים לשמירה על האיתנות הפיננסית של המוסד לביטוח לאומי פורסמו ב- 4/2012. לפני למעלה משנה ההמלצות הוצגו לראש הממשלה על ידי מנכ"ל המוסד לביטוח לאומי ועל ידי ראש המועצה הלאומית לכלכלה ויועץ בכיר למנכ"ל המוסד לביטוח לאומי. כן הוצגו ההמלצות מספר פעמים לשר הרווחה. בחודש דצמבר 2013 המוסד ממתין לקיום ישיבת ממשלה בנושא ולהמשך עשייה. 

ליקוי

16. 	על המוסד לקדם שינויי חקיקה שיתאימו את מספר שעות הטיפול למידת תלותו של הזכאי בזולת, ולהבטיח שהזכאים אכן יקבלו את מלוא הגמלה כנקבע בחוק; עליו לזרז את הטיפול בקביעת חלופה מתאימה למתכונת הקיימת להפעלתם של המעריכים והיועצים, להקפיד שהערכות התלות יבוצעו בתוך זמן קצר ולהגביר את הפיקוח על עבודת המעריכים; על המוסד להשלים את פיתוחם והטמעתם של כלים ממוחשבים כדי לייעל את תהליכי העבודה הנוגעים לקביעת הזכאות; עליו להגביר את הפיקוח על החברות המספקות שירותי סיעוד בכל הנוגע ליישומן של תכניות הטיפול שנקבעו ולזכויות המטפלים ולעקוב אחר תיקונם של ליקויים העולים מביקורות שעושים רואי החשבון מטעמו.

מעקב
המוסד לביטוח לאומי

16. 	לא דווח על התקדמות בתיקון הליקוי. 

ליקוי

17. 	על הגורמים המשתתפים ביישום החוק – משרד הרווחה, המוסד ומשרד הבריאות – לבחון את התהליך של מתן גמלת הסיעוד, להגדיר מחדש את תפקידיהן של הוועדות המקומיות ולהתאימם לדפוסי העבודה הנדרשים; עליהם לקבוע כללים בנוגע לביקורים של העובדים המקצועיים בבתי הזכאים ולהקפיד על ביצועם בתדירות המתחייבת כדי לפקח ביעילות על טיב שירותי הסיעוד הניתנים לקשישים.

מעקב
משרד הבריאות

17. 	לא דווח על התקדמות בתיקון הליקוי. 

מעקב
משרד הרווחה והשירותים החברתיים

17. 	בעקבות הקמת הועדה לגמלת הסיעוד המסקנות הוטמעו, והרשויות המקומיות עובדות על פי שני מסלולי אישורי גימלה, כמו כן המשרד הגביר את הבקרות על ידי עובדת סוציאלית על זכאי החוק.

ליקוי

18. 	עד יולי 2010, רק 382 מכלל 595 המעריכים והיועצים הפעילים (64%) עברו את ההכשרה הזאת. 

מעקב
המוסד לביטוח לאומי

18. 	 המעריכים והיועצים עוברים כבר הכשרות כנדרש.

ליקוי

19. 	המוסד לא קבע הסדרים להעברה שיטתית של מידע ל"מסורבי סיעוד גבוליים" בדבר קיומם של גורמים נוספים העוסקים ברווחת הקשיש כדי ליידע אותם על אפשרויות נוספות לקבלת סיוע. 



מעקב
המוסד לביטוח לאומי

19. 	המידע מוגש בצורה שיטתית למסורבי סיעוד על ידי אגף יעוץ לקשיש. 

ליקוי

20. 	על הנהלת הכללית להקפיד שדוחות ביקורי הבית יתויקו גם בתיקי הוועדות המקומיות כדי שכל הפרטים העדכניים הנוגעים למצבו הרפואי של הקשיש ולטיפול בו יהיו נגישים גם להן. 

	



עובדים זרים בתחום הסיעוד 

הגופים המבוקרים: משרד הפנים – רשות האוכלוסין ההגירה ומעברי הגבול, משרד האוצר, משרד התעשייה המסחר והתעסוקה, המוסד לביטוח לאומי

ליקוי מספר 9 תוקן. ראה הערות רה"מ 61ב' עמ' 94.
ליקויים ,1,4,10  תוקנו. ראה דוח מעקב אחר תיקון ליקויים 61ב' עמ' 189- 197.

ליקוי

[bookmark: _Toc279507574]2.	מעקב אחר יישום השיטה החדשה: בדיון בבית המשפט העליון בעתירה בנושא השיטה החדשה ויישומה דיווחה המדינה שהוקם צוות ליווי בין-משרדי לעניין הפעלתה. הועלה שמאז מתן פסק הדין בעתירה, בינואר 2008, התכנס הצוות רק פעם אחת, ולמעשה הוא לא פעל. וכך לא זו בלבד שהצוות לא קיים את ההסדר שדוּוח עליו לבית המשפט, אלא שהוא גם לא ליבן בעיות ולא גיבש המלצות בנוגע להפעלת השיטה החדשה.

מעקב
רשות האוכלוסין וההגירה

2. 	הוכנו הצעות תקנות ליישום תיקון 21, לאחר היוועצות עם משרדי המשפטים, הכלכלה והרווחה. ההצעות ממתינות כעת לאישור סופי של שר  הפנים לצורך העברתן לדיון בועדת הפנים של הכנסת.

ליקוי

[bookmark: _Toc277666366][bookmark: _Toc279507576]3.	הנגישות לקבלת היתר העסקה: כדי לקבל היתר העסקה, על הקשיש להגיש בקשה לרשות ההגירה, וזאת באמצעות הדואר או באמצעות הגעה למוקדים שבהם ניתנים ההיתרים. הועלה ששירותיה השונים של רשות ההגירה לציבור הרחב ניתנים באמצעות כ-30 לשכות הפזורות ברחבי הארץ, ולעומת זאת בקשה להיתר העסקה אפשר להגיש בארבעה מוקדים בלבד, מה שמקשה על הקשישים מיישובי הפריפריה; מה גם שארבעת המוקדים אינם ממוקמים בלשכות של רשות ההגירה. בכך נפגע טיב השירות שנותנת רשות ההגירה לקשיש הנזקק להעסקת עו"ז.

מעקב
רשות האוכלוסין וההגירה


3. 	לעניין פעולותיה של רשות ההגירה להגדלת מספר המוקדים להגשת בקשות להיתר לעבודה בסיעוד - מתקיימים הסדרים לפיהם אין צורך לגשת למוקדי  הרשות ההגירה לצורך קבלת היתר להעסקת עובד זר.  כל פניה כזו יכולה להיעשות באמצעות דואר, שליח, פקס או באמצעות הלשכות הפרטיות. 
לעניין סיום עבודת המטה וגיבוש המלצות בנושא הגבלת עובדים זרים לאיזורים גיאוגרפיים מסויימים, בשימת דגש על הפריפריה - הסתיימה הכנת הצעת תקנות להגבלת עובדי סיעוד זרים לאזורים גיאוגרפיים בישראל. בהתאם להצעה, עובד זר המועסק באזור פריפריה, לא יוכל לעבור לאזור מרכזי אחר בישראל, מלבד במקרים חריגים. נוסח התקנות תואם מול משרדי הכלכלה המשפטים והרווחה וממתין כעת לאישור סופי של שר הפנים לצורך העברתו לאישור ועדת הפנים.

ליקוי

5. 	אחד ההסברים של רשות ההגירה להפחתת מספר ביקורי הבית מטעם הלשכה הוא שאצל מרבית הקשישים מבקרים, מלבד העו"סים של הלשכות, גם עו"סים של חברות סיעוד הפועלות מטעם המוסד לביטוח לאומי, כן מבקרים בבתי הקשישים עו"סים מטעם הלשכות לשירותים חברתיים של הרשויות המקומיות. ואולם הועלה שקודם לקביעת ההסדר החדש לא דאגה רשות ההגירה להסדיר עם השירות לזקן במשרד הרווחה והשירותים החברתיים (האחראי על פעילותן של הלשכות לשירותים חברתיים ברשויות המקומיות) כיצד יועבר המידע מביקורי בית אלו אל רשות ההגירה לצורך מתן טיפול נאות לקשיש.

מעקב
רשות האוכלוסין וההגירה

5. 	מתקיים שיתוף פעולה שוטף והעברת מידע נדרש בין המוסד לביטוח לאומי לבין  מנהל אגף ההיתרים והמפקחת הארצית על העובדים הסוציאליים ברשות לבין מקביליהם במוסד לביטוח לאומי. בין היתר, לגבי אירועים חריגים המחייבים מעורבות שני המשרדים. בנוסף, סוכם כי יש לבנות ממשק עבודה מחשובי בין הגופים השונים, לצורך העברת מידע ודיווחים כאמור. בשל מגבלות של חיסיון רפואי המוטלות על המוסד לביטוח לאומי, הסדרת הממשק מתעכבת, עד שהמוסד יבחן דרכים משפטיות להתגבר על מגבלות אלה. לעניין בניית כבר ממשק עבודה מיחשובי בין המוסד לרשות לצורך העברת המידע והדיווחים - קיימים מספר ממשקים ממוחשבים להעברת מידע בין המוסד לבין הרשות (פרטי זכאויות, פרטי היתרים ועובדים וכו'). העברת הדיווחים בדבר אירועים חריגים מתקיימת בין גורמי המקצוע במוסד לבטוח לאומי לבין המפקחת הארצית ברשות.

מעקב
המוסד לביטוח לאומי

5. 	לעניין העברת הדיווחים לרשות האוכלוסין על האירועים החריגים הנוגעים לפעולות העובד הזר כפי שנצפו בביקורי הבית – הענין חוזר לוועדות המקומיות. צפוי לצאת ברבעון הראשון של שנת 2014. 

ליקוי

[bookmark: _Toc277666368][bookmark: _Toc279507578]6.	בדיקת כשירותו של העו"ז: חוק עו"ז קובע שקודם להבאת עו"ז לארץ עליו לעבור, בין השאר, בדיקה רפואית כדי לוודא שאינו נשא של אחת המחלות המנויות בתוספת לחוק או חולה בה.
עלה שנוהלי רשות ההגירה חסרים כללים בדבר הטיפול בהזמנת עו"ז מחו"ל, ובשל כך אירעו תקלות בהליך הבאתם, בהן תקלות הנוגעות לבדיקות רפואיות ולהצגת מסמכים מזויפים.

מעקב
רשות האוכלוסין וההגירה

6. 	כיום ישנו נוהל הזמנת עובד זר מחו"ל על פיו פועלת הרשות, יחד עם זאת בימים אלו מתוקן ומעודכן הנוהל והוא יפורסם לציבור ולעובדי הרשות לאחר השלמתו.

ליקוי

[bookmark: _Toc277666371][bookmark: _Toc279507580]7.	תבנית העסקת העו"ז: בית המשפט העליון נדרש בפסק דינו מנובמבר 2009, לבעייתיות שבתבנית ההעסקה של עו"ז בתחום הסיעוד ופסק כי יש להסדיר בחקיקה את מכלול השאלות הקשורות לתבנית העסקה זו.
משרד התמ"ת, שהסדרת הנושא באחריותו, טרם הביא זאת לידי סיום עד מועד סיום הביקורת, כשנה אחר כך. העניין יובא לדיון נוסף בבית המשפט העליון. אשר לרשות ההגירה – זו לא הסדירה נושאים אחרים הנוגעים לעו"ז, שעליהם הורתה הממשלה בהחלטתה מינואר 2010, בהם הסדרת תשלום שכרו של העו"ז על ידי הלשכה הפרטית, אם לא עבד בשנה הראשונה לבואו לארץ.

מעקב
משרד הכלכלה

7.	משרד הכלכלה קיים עבודת מטה בנושא הסדרת תנאי העסקה של עובדים בסיעוד המתגוררים בבית המעסיק, על ידי צוות שכלל גורמים מקצועיים מטעם משרד הכלכלה ומטעם משרד האוצר בראשות הממונה על התעסוקה ומשנה למנכ"ל משרד הכלכלה. המלצות הצוות הוגשו לשר הכלכלה (ובמקביל גם לשר האוצר) והשר לומד אותם. 

ליקוי

[bookmark: _Toc277666372][bookmark: _Toc279507581]8.	בחינת התאמתם של חוזי ההעסקה לדיני העבודה בישראל: על פי נוהל הלשכות, על הלשכה להכין חוזה העסקה שנועד להסדיר את תנאי העסקתו של העו"ז. החוזה יינתן לקשיש ולעו"ז. כן עליה להגיש לממונה דוגמה של החוזה בצירוף אישור מטעם עורך דין שהוא בדק את החוזה ומאשר כי הוראותיו תואמות את דיני העבודה בישראל ואת הנהלים וההתחייבויות החלים על המעסיקים ועל הלשכות הפרטיות בכל הקשור להעסקת עו"ז בסיעוד. ואולם החוזים הללו לא נמצאו אצל הממונה, וממילא ברור שרשות ההגירה לא וידאה באופן שיטתי שעורכי דין מטעם הלשכות אכן בדקו ואישרו שהחוזים תואמים את דיני העבודה בישראל ואת הנהלים האחרים הקשורים לנושא.



מעקב
רשות האוכלוסין וההגירה

8. 	בשנת 2012 חודשו ההיתרים ללשכות לאחר מכלול של בדיקות אשר ביצעה רשות האוכלוסין וההגירה, בהתאם לנהלים.

ליקוי

11.	פיקוח על הלשכות הפרטיות ועל המעסיקים: על פי הנוהל, אם יימצא שלשכה הפרה הוראות, תינתן לה אפשרות להשמיע את טענותיה (להלן – שימוע) על פי חוק שירות התעסוקה, התשי"ט-1959 (להלן – חוק שירות התעסוקה), ואם לאחר קבלת תגובתה יימצא שבכל זאת התלונה מוצדקת, יהיה אפשר לבטל, להתלות, להגביל, להתנות או לא לחדש את ההיתר שניתן לה.
בעת הביקורת הועלה שבדיקתן של 18 מתוך 125 הלשכות (14%) בידי רשות ההגירה העלתה כי הן הפרו לכאורה הוראות שונות. ממוני מחוזות האכיפה של רשות ההגירה המליצו להודיע בכתב ל-15 מהן על החשדות שהועלו נגדן (להלן – כתב שימוע), כדי שיוכלו לטעון את טיעוניהן נגד החשדות. ואולם הועלה שעד מועד סיום הביקורת לא גיבשה רשות ההגירה כתבי שימוע לאותן הלשכות; וזאת אף שבדיקתן של לשכות רבות הסתיימה כבר בתחילת 2010. לשכות אלו, חוץ מאחת, המשיכו לפעול. אשר לשלוש הלשכות האחרות, אף שבדצמבר 2009 שלח להן הממונה כתב שימוע, במועד הביקורת ביולי 2010 הן עדיין היו בטיפול הלשכה המשפטית של רשות ההגירה, והממונה טרם החליט סופית בעניינן.

מעקב
רשות האוכלוסין וההגירה

11. 	הרשות מפקחת על פעילות הלשכות הפרטיות בסיעוד,  וחוקרת תלונות חמורות על פעילותן, המגיעות אליה. במידה וממצאי אותן חקירות מגלות הפרות חמורות של תנאי ההיתרים של הלשכות, נערכים ללשכות שימועים מנהליים, תוך הצגת ההפרות שנתגלו. לאחר קבלת תגובת הלשכות, מתקבלת החלטת מנכ"ל הרשות לגבי ביטול/סיוג/התלייה/אי חידוש ההיתרים. 

ליקוי

12.	על רשות ההגירה לפעול ביתר שאת להסדרתם וליישומם של מכלול הנושאים הקשורים להעסקת עו"ז בסיעוד. עליה לבחון, לנתח ולאבחן תמיד את צורכיהם של הקשישים ולהתאים את הנחיותיה לצרכים אלו. כך יקלו המנגנונים הפועלים מטעמה על הקשישים ויסייעו לשפר את איכות חייהם, וזאת מתוך שמירה על זכויותיו של העו"ז. כן על הרשות למנוע בעד הלשכות מלהביא עו"זים מחו"ל כל עוד שוהים בארץ עו"זים בני השמה, ועליה לשוב ולשקול עם גופים אחרים, כמשרד האוצר, מה ראוי להיות מספרם המזערי והמרבי של המעסיקים והעו"זים הרשומים בכל לשכה.




מעקב
רשות האוכלוסין וההגירה

12. 	הרשות מקיימת באופן שוטף דיונים פנימיים ובינמשרדיים וכן התכתבות וישיבות מול גורמי ציבור, על מנת לדאוג להעסקה מיטבית של עובדים זרים אצל מטופלים סיעודיים. בין היתר, לאחרונה, הקים שר הפנים ועדת בינמשרדית לבחינת המכסות להבאת עובדים זרים מחו"ל וכן לבדיקת טענות לשכות פרטיות בסיעוד  וגורמים מתוך הציבור בקשר לנהלים החלים עליהם. מסקנות ועדה זו צפויות לעבור לאישור השר במהלך שנת 2014.

ליקוי

13.	 משרד מבקר המדינה מעיר כי נוכח שיעורם הנמוך של בעלי ההיתר שבחרו לנצל את התמריץ הכלכלי האמור, מן הראוי שרשות ההגירה עם המוסד לביטוח לאומי ועם משרד הרווחה, המופקד על הטיפול הכולל בקשישים בקהילה, יבדקו את הסיבות לכך ויבחנו כיצד אפשר לעודד את בעלי ההיתר להעסיק עובד ישראלי במקום עו"ז.

מעקב
המוסד לביטוח לאומי


13. 	אחת המטרות של המעבר לגמלה בכסף היא לתמרץ את חברות הסיעוד להגביר את מתן השירותים על ידי עובדים ישראלים. ההנחה היא שהרחבת האפשרות לקבל גמלה כספית למי שמעסיק עובד 24 שעות ביממה, תגרום לחברות הסיעוד לעודד העסקת עובדים ישראלים. מסיבה זו, בין היתר, הוחלט להרחיב את האפשרות של קבלת גמלה בכסף לכל אזורי הארץ ולכל רמות הגמלה וזאת החל מתאריך 1.1.14.
























פרק שלישי

הגרלות והימורים




מטלות רוחב – 
הגרלות והימורים









הגרלות והימורים
הגרלות מפעל הפיס – ארגון, פיקוח ובקרה

הגופים המבוקרים: מפעל הפיס, משרד האוצר, משרד המשפטים, הרשות לאיסור הלבנת הון, משטרת ישראל, משרד הרווחה והשירותים החברתיים

ליקויים 7-10, 2-5 תוקנו. ראה ספר המעקבים, עמ' 201.

ליקוי

1. 	כשנה לפני מועד חידוש ההיתר(מתן ההיתר בינואר 2006), ביקש היועץ המשפטי לממשלה ממשרד האוצר ש"במסגרת ההיערכות למתן היתר חדש למפעל הפיס, תפעלו בהקדם לתיאום ההיתר, והאישורים הניתנים מכוחו, עם משרדי הממשלה הרלבנטיים". מאז פנייתו של היועמ"ש היה יכול משרד האוצר לפעול בעניין זה כשנה, אולם הוא השתהה ופעילותו העיקרית התקיימה בדצמבר אותה שנה, פחות מחודש לפני שתוקף ההיתר הקודם שנתן למפעל הפיס פג. מפאת קוצר הזמן לא התאפשרה לגופים הרלוונטיים בחינה מעמיקה של תנאי ההיתר החדש, ולכן קוימו בו רק חלק מדרישות היועמ"ש, שמטרתן הייתה למזער את התופעות השליליות המאפיינות הימורים. לא הוגדרו מונחים שמשמשים בו ובחלק מהסעיפים, לא פורטו אמות מידה ברורות שמאפשרות את יישומן ופיקוח נאות על קיומן. נמצא כי ישנם סעיפים בהם ישנה אי-בהירות. סמכותו של משרד האוצר לתת היתר למפעל הפיס לקיים הגרלות מחייבת אותו לפקח על הפעולות הנעשות מכוח אותו היתר. אולם משרד האוצר לא הפעיל הליכי פיקוח ובקרה לשם בחינת עמידתו של מפעל הפיס בתנאי ההיתר ולא היה מודע לחלק גדול מההפרות . כמו כן, אין רפרנט לניהול הרגולציה על הפיס.

מעקב

1. 	לא דווח על התקדמות בתיקון הליקוי.

ליקוי

6. 	בהיתר נקבע שמפעל הפיס ייתן זיכיון למכירת מוצריו רק לאחר שהמשטרה תודיע שאין מניעה לכך מטעמים הנוגעים לשלום הציבור וביטחונו, לרבות עבר פלילי של מבקש הזיכיון. נמצא שמאז חתימת ההיתר ועד מאי 2010 חתם מפעל הפיס הסכמי זכיינות עם 1,117 זכיינים חדשים, אך הדרישה היסודית שנקבעה בהיתר בדבר הודעת המשטרה לא יושמה. עד מועד סיום הביקורת לא נקבעה הדרך ליישום הסעיף המורה על בדיקת כשירותם של הזכיינים ומפעל הפיס והמשטרה לא סיכמו את דרכי העבודה ביניהם. משרד האוצר, האחראי על קיום תנאי ההיתר, לא פעל לקיום הדרישות האמורות.

מעקב

6. 	לא דווח על התקדמות בתיקון הליקוי.





הימורים בלתי חוקיים המתקיימים
באמצעות האינטרנט

הגופים המבוקרים: משרד התקשורת, משרד המשפטים, משרד האוצר, בנק ישראל, הרשות לאיסור הלבנת הון ומימון טרור במשרד המשפטים, משטרת ישראל, משרד התרבות והספורט, משרד הרווחה והשירותים החברתיים, מפעל הפיס, המועצה להסדר הימורים בספורט.

ליקוי 3 תוקן. ראה ספר המעקבים עמ' 208. 

ליקוי
 
1. 	לטענת הרשות לאיסור הלבנת הון, רף של מיליון ש"ח בהעברות בין-לאומיות הוא גבוה מדי ופוגע ביכולתה לנטר את מרבית הפעילות הקשורה להימורים באינטרנט. על הרשות לבחון עם משרד המשפטים וגופי ההסדרה הבנקאיים את הצורך בהנמכת הרף. זאת תוך מציאת האיזון המתאים בין הצורך בהגברת יכולת הרשות לאתר פעולות של מעבר כספים מהמערכת הבנקאית לאתרי הימורים מחוץ לישראל ובין הצורך להימנע מהכבדת יתר על המערכות הפיננסיות.

מעקב 
משרד התקשורת

1. 	טרם נעשתה בחינה משותפת. בצו הלבנת הון לבנק הדואר (נכנס לתוקף ב- 7/2011) נקבעה חובת זיהוי ורישום של פרטי המעביר והנעבר בהעברות לחו"ל ומחו"ל בסכום העולה על 5,000 ₪. כמו כן נקבעה חובת דיווח לרשות לאה"ה על פעולה כאמור מסכום של 50,000 ₪.
	הוצאה הוראה רגולטורית לבנק הדואר על איסור העברות כספים לצרכי הימורים בלתי חוקיים לרבות חובה לשאול על מטרת העברה וחובה לדווח לרשות כאשר קיים חשש כאמור. כמו כן הועברה לבנק הדואר רשימת החשבונות שמשטרת ישראל פרסמה בנושא.
	בוצעה ביקורת בבנק הדואר לעניין העברות כספים להימורים בלתי חוקיים במהלך 2012 ו- 2013. נמצא בשלבי הכנה של דוח סופי.

ליקוי

2. 	בדיווחים בלתי רגילים מוסר הגוף הפיננסי מידע נוסף מלבד הנתונים הטכניים של הפעולה הכספית. הרשות לאיסור הלבנת הון אמנם מפרסמת מאפיינים כלליים בתחום הלבנת הון אך היא לא נתנה לגופים הפיננסים הרלוונטיים הנחיות מפורטות בכתב בדבר מאפיינים ייחודיים הנוגעים לעברות הימורים דווקא.

מעקב

2. 	לא דווח על התקדמות בתיקון הליקוי.
ראה ספר המעקבים מדצמבר 2011, עמ' 207.
ליקוי

4. 	ביוני 2010 סוכם שהמשטרה תפעל לגבש ולמסור למפקח על הבנקים רשימת חשבונות של אתרי הימורים. עד מועד סיום הביקורת, נובמבר 2010, לא מסרה המשטרה רשימה כאמור לבנק ישראל. בנק ישראל לא פנה לרשויות האכיפה ולא הסב את תשומת לב המערכת הבנקאית לתופעה.

מעקב

4. 	לא דווח על התקדמות בתיקון הליקוי.
ראה ספר המעקבים מדצמבר 2011, עמ' 209.

ליקוי

5. 	בנק הדואר מבצע העברות של כספים לחו"ל. נמצאו עשרות מקרים שבהם נעשו העברות כספים לחשבונות בנק של אתרי הימורים.

מעקב

5. 	לא דווח על התקדמות בתיקון הליקוי.
ראה ספר המעקבים מדצמבר 2011, עמ' 210.

ליקוי

6. 	לפי צו איסור הלבנת הון לנותני שירותי מטבע (נש"ם), כל נש"מ ימסור לרשות לאיסור הלבנת הון דיווח רגיל על סכום של 500,000 ש"ח לפחות. בנובמבר 2009 שלחה הרשות לאישור משרד האוצר דרישה לביצוע שינויים בתנאי הצו, ובהם הורדת הסכום המזערי ל-50,000 ש"ח. במועד סיום הביקורת, נובמבר 2010, טרם תיקן משרד האוצר את הצו. נמצא שמספר הדיווחים הבלתי רגילים שמסרו הנש"מים בשנים 2010-2009 היה זעום. גורמי ההסדרה המנהלית והאכיפה הפלילית לא פעלו די בנחישות לאיתור נש"מים שאינם רשומים ולצמצום השימוש בערוץ זה של העברת כספי הימורים.

מעקב

6. 	לא דווח על התקדמות בתיקון הליקוי.

ליקוי

7. 	כרטיסי הימורים המשולמים מראש: מפיצי הכרטיסים חייבים לכאורה לפי חוק איסור הלבנת הון, להירשם כנותן שירותי מטבע ולעמוד בכללי הדיווח כחוק. לא נמצא שרשם נותני שירותי המטבע השתמש בסמכויותיו כדי לאכוף זאת. נמצא, כי אף שביוני 2010 ערכה המשטרה פשיטה על מפיצי סוג כרטיסים מסוים, בנובמבר 2010 היה ערוץ זה פעיל.



מעקב

7. 	לא דווח על התקדמות בתיקון הליקוי.
ראה ספר המעקבים מדצמבר 2011, עמ' 211.

ליקוי

8. 	אמצעי תשלום חלופיים: חברות בין-לאומיות מספקות שירות של "ארנק אלקטרוני", שבו הלקוח משלם לחברה באמצעות העברה בנקאית או בכרטיס אשראי ומקבל קוד סודי שניתן להשתמש בו לרכישת טובין או שירותים באינטרנט בלי לחשוף את פרטי הרוכש. חברות אלו אינן רשומות בישראל, ופעילותן אינה מוסדרת באמצעות רשם נותני שירותי המטבע או באמצעות בנק ישראל, ואין חובה לדווח לרשות לאיסור הלבנת הון על העסקאות שנעשות באמצעותן.

מעקב

8. 	לא דווח על התקדמות בתיקון הליקוי.
ראה ספר המעקבים מדצמבר 2011, עמ' 211.

ליקוי

9. 	אף שביולי 2009 עלה שבכדי להגביל את הגישה לאתרי הימורים באינטרנט יש צורך בביצוע שינויים בחקיקה, עד מועד סיום הביקורת בנובמבר 2010 לא אושרה הצעה לתיקון החקיקה. הממצאים מצביעים על היעדר תיאום מספק בין גופי ההסדרה המינהלית ובינם לבין גופי האכיפה הפלילית, דבר המחייב בחינה שתוביל להפקת הלקחים הדרושים באשר לתיאום בין כלל הגופים האמורים למיצוי פוטנציאל האכיפה המשולבת. משרד התקשורת התנגד להצעה שהוא יהיה מעורב בנושא של חסימת אתרים, היות שלטענתו רישיונות התקשורת והחקיקה בתחום התקשורת אינם מסגרת מתאימה להסדרת אמצעי אכיפה ומניעה בכל הנוגע לעבירות פליליות. מאחר שמדובר בגישות משפטיות מנוגדות, מן הראוי שהנושא יובא להכרעת היועץ המשפטי לממשלה.

ליקוי

10. 	העידן הגלובלי והאינטרנט מציבים לרשויות החוק אתגרים חדשים בהתמודדות עם טכנולוגיות ונתיבי פשע אשר לא היו פעילים בעבר. נדרש כי לצורך האכיפה המנהלית והפלילית, משרד התקשורת, בנק ישראל, משרד האוצר, משרד המשפטים ומשטרת ישראל ישתפו פעולה להתאמת הבסיס החוקי הקיים, לשינויים המתרחשים בטכנולוגיות בעידן המודרני, על מנת שמרחב האינטרנט לא יהיה מקום מפלט לפעילות עבריינית.

מעקב

10. 	לא דווח על התקדמות בתיקון הליקוי.
ראה ספר המעקבים מדצמבר 2011, עמ' 213.

















פרק רביעי

גופים העוסקים בתחום השידור




רשות השידור









רשות השידור
ענייני מינהל ואירגון

הגופים המבוקרים: מטה רשות השידור, משרד האוצר – אגף הממונה על השכר, הוועדה לבדיקת מינויים לפי חוק החברות הממשלתיות ומשרד ראש הממשלה. 

ליקויים 10,11,12 תוקנו. ראה הערות רה"מ 61ב' עמ' 125-127. 
ליקויים 2,5,6 תוקנו. ראה דוח מעקב 61ב' עמ' 217-222.

ליקוי

1. 	ביולי 2007 אישרה מליאת הרשות תכנית כוללת לשינוי ארגוני בה שיאפשר שידור ציבורי ברמה נאותה ובאמצעים סבירים (להלן – תכנית הרפורמה). כחלק מהמהלכים ליישום הרפורמה נחתם באפריל 2009 הסכם בין רשות השידור ומשרד האוצר לבין ארגוני העובדים המייצגים את עובדיה, ולפיו יפרשו ממנה 700 עובדים לאחר חתימת הסכמי עבודה חדשים. עד מועד סיכום דוח זה, ינואר 2011, נחתמו הסכמי עבודה חדשים עם מרבית הוועדים המייצגים את עובדי הרשות; תהליך הפרישה טרם החל.

מעקב
רשות השידור

1.	ביום 5.8.12 נחתם הסכם המימון עם משרד האוצר המסדיר את מימון תוכנית הרפורמה לרשות פרישת העובדים. הכספים טרם נתקבלו ברשות השידור. העיכוב נגרם מכך שטרם אושרו ההסכמים הקיבוציים על ידי הממונה על השכר. 
	ראה דוח מעקבים 61ב' עמ' 218. 

ליקוי

3. 	ביוני 2009 התפטרו מתפקידם יו"ר הרשות, המשנה ליו"ר וחבר נוסף בוועד המנהל. מאותה עת ועד תום כהונת הוועד המנהל במרס 2010 היו בו ארבעה חברים בלבד. מתום הכהונה ועד מועד סיכום הביקורת פעלה הרשות בלא ועד מנהל. למרות מצבה הקשה והמשברי בתקופה זו וחרף הפגיעה ביכולת לקיים פיקוח נאות על הנעשה בה לא מינתה לה הממשלה ועד מנהל חדש.
	בתקופה שבה פעל הוועד המנהל בהרכב חסר של ארבעה הוא נדרש לדון ולהכריע בנושאים כבדי משקל הנוגעים לתוכנית הרפורמה הכוללת, אף שחודשים מספר קודם לכן נקבע בחוות דעת משפטית כי יש להגביל את פעולתו של ההרכב החסר לעניינים דחופים ושוטפים בלבד. בכך יש כדי להדגיש את הנזק שנגרם מן הדחיות במינוי חברי הוועד המנהל.

מעקב

3.	ברשות פועל כיום צוות רפורמה בראשות המנכ"ל.
	ראה דוח מעקב 61ב' עמ' 219.  

ליקוי

4. 	מאז שנת 2004 ועד סיום הביקורת ניהלה רשות השידור את פעולותיה ללא תקציב מאושר. האחריות לכשל מתמשך זה מוטלת על המוסדות המנהלים שלה (בשנים שבהן היה לה ועד מנהל) ועל השרים הממונים עליה. יש להדגיש כי החובה להכנת תקציב ולאישורו שרירה וקיימת גם כאשר מתגבשת תכנית הרפורמה.

מעקב

4. 	הצעת התקציב לשנת 2012 הועברה לשר האוצר. נתקבלה הודעה מהאוצר כי השר אישר את התקציב. אך טרם הושלם הליך האישור הקבוע בחוק רשות השידור.  

ליקוי

7. 	בשנים האחרונות כרכו מקבלי ההחלטות ברשות, ובהם היו"ר, חברי הוועד המנהל והמנכ"ל, מינוי מנהלים קבועים עם ביצוע הרפורמה. גם אם לא ניתן לפסול לחלוטין גישה זו, הרי משנוכחו מקבלי ההחלטות כי ביצוע הרפורמה מתעכב, היה עליהם לשקול לקיים מכרזים למינוי מנהלים קבועים, תוך הכפפת תנאי המכרזים לשינויים ארגונים עתידיים. מאחר שנמנעו מלעשות כך, נחלשה השדרה הניהולית של הרשות, וייתכן שהדבר גרם להעמקת המשבר שבו הרשות נתונה.
	במועד הביקורת עומדת הרשות לפני רפורמה רחבת היקף בכל הקשור לניהול כוח האדם בה ובעניינים חשובים אחרים. על הרשות לפעול בהקדם לאיוש כל המשרות באמצעות מכרזים כחוק, ולעקור מהשורש את התופעות הפסולות ואת התרבות הארגונית של מינוי עובדים בפועל לתקופות ארוכות. 

מעקב

7.	הרשות פרסמה מכרזים לתפקידים שעד כה אוישו על ידי מינויים בפועל. כתוצאה, נבחרו 36 בעלי תפקידים. רשימות התפקידים הוגדרו בתאום עם המנכ"ל. ל- 5 משרות לא פורסמו מכרזים מאחר והפונקציות בוטלו או אוחדו במסגרת משרה קיימת. בהליכי מכרז נותרו 8 משרות בדירוג עיתונאים: מנהל הטלוויזיה, מנהל מחלקת וידאו טלוויזיה, מנהל מחלקת צלמי ENG, מנהל מחלקת בידור טלוויזיה, מנהל מחלקת תעודה טלוויזיה, מנהל מחלקת סרטייה טלוויזיה, מנהל חטיבת התכניות טלוויזיה ערבית, מנהל מחלקת קריינים רדיו. קיים עיכוב בשל מחלוקות משפטיות עם אגודת העיתונאים לגבי רשימת נציגי הציבור בועדות ומחלוקת משפטית בתביעת מנהל מחלקת תעודה בטלוויזיה. 2 משרות בדירוג המח"ר: מנהל מחלקת תחשוב כלכלי ומנהל מחלקת שיווק. 
	6 מכרזי הנדסה נמצאים בהליך כינוס וועדות המכרזים: מנהל חטיבת הנדסה ופיתוח טלוויזיה, מנהל חטיבת הביצוע, מנהל מחלקת בדק והתקנות רדיו ת"א, מנהל מחלקת שידורי חוץ ת"א רדיו, מנהל מחלקת שידורי חוץ הלני רדיו, מנהל מחלקת מוסיקה דרמה ירושלים. למשרת מנהל מחלקת מחסנים פורסם מכרזי פנימי/חיצוני לאחר שלא נמצא מועמד במכרז פנימי.  
ליקוי

8. 	נמצא שהרשות התקשרה עם חלק מאנשי התקשורת הבכירים בצורה שלא תאמה את תקופת העסקתם ואת מהות עבודתם, וחתמה עמם על חוזים בניגוד להנחיות הלשכה המשפטית שלה ובניגוד לדעתו של הממונה על השכר. במקרים מסוימים הועסקו אנשי תקשורת בכירים ברשות שחוזיהם לא היו בתוקף.

מעקב

8.	החוזים נחתמים כבר בנוסח שאושר על ידי הממונה על השכר ובהתאם להנחיות הלשכה המשפטית.
	ראה דוח מעקב 61ב עמ' 221. 
 
ליקוי

9. 	לפי נוהלי הרשות, אישור לעבודה פרטית יינתן רק באישור בכתב מראש. לפי הנוהל שהיה תקף עד 2008, האישור ניתן על ידי מנכ"ל הרשות; לפי הנוהל מ-2009, האישור יינתן על ידי סמנכ"ל משאבי אנוש בכפוף לחוות דעת של הלשכה המשפטית. 
	שני אנשי תקשורת בכירים ביקשו אישור לעבודה פרטית, בקשותיהם לא אושרו, ולמרות זאת הם המשיכו לעסוק בעבודתם הפרטית. מנכ"ל הרשות אישר להם בעל פה לעסוק בעבודה הפרטית, בניגוד לנהלים ולחוות דעת משפטיות. לשתי עיתונאיות אישר מנכ"ל הרשות בעל פה לעסוק בעבודה פרטית בערוץ מתחרה בניגוד לנוהלי הרשות. באחד המקרים האישור ניתן במטרה להגדיל את שכר העובדת.

מעקב

9.	נוהל עבודה פרטית תוקן ואושר על ידי הועד המנהל. הנוהל פורסם לכלל העובדים הוא מופעל מ- 1.1.12.
	ראה דוח מעקב 61ב' עמ' 222. 





הרשות השנייה לטלוויזיה ולרדיו








הרשות השנייה לטלוויזיה ולרדיו
היבטים בפעילותה של הרשות השנייה
לטלוויזיה ולרדיו

הגופים המבוקרים: רשות השנייה לטלוויזיה ולרדיו, משרד התקשורת, משרד האוצר ומשרד המשפטים. 

ליקויים: 5,14,19,20,21,24,26 תוקנו. ראה הערות רה"מ 61ב עמ' 128-141. 
ליקויים: 6,7,8,9,10,11,13,22,25 תוקנו. ראה דוח מעקבים 61ב' עמ' 225-234. 

ליקוי

1. 	איתור חברי המועצה ומינוים: הליך איתור המועמדים למועצת הרשות נמשך כשמונה חודשים. עקב כך החלה המועצה החדשה את כהונתה רק ב-28.2.10, כשישה חודשים לאחר תום תקופת כהונתה הרשמית של המועצה שקדמה לה, שתקופת כהונתה הוארכה כדי לשמור על רציפות בפעילות המועצה. מאחר שלפי החוק הליך איתור מועמדים לכהונה במועצת הרשות מחייב התייעצות עם גופים שונים ראוי להתחיל בהליך במועד מוקדם יותר. בפרק מפורטים מספר ממצאים בנוגע להליכי ההתייעצות ואיתור המועמדים אשר ראוי כי יילקחו בחשבון בהליכים דומים שיתקיימו בעתיד.

מעקב
משרד התקשורת

1.	לא דווח על התקדמות בתיקון הליקוי.
	ראה הערות רה"מ 61ב' עמ' 128. 

ליקוי

2. 	איתור יו"ר המועצה ומינויו: הוועדה לבדיקת מינויים (להלן – ועדת המינויים) מצאה את המועמד לתפקיד יו"ר המועצה כשיר לתפקיד זה בכפוף להסדר למניעת ניגוד עניינים שקבעה לו. הועלה כי הוא שימש בתפקידו במשך למעלה מחודשיים אף שלא עמד בתנאי ההסדר שנקבעו לו ולא דיווח על כך. יו"ר המועצה התפטר מתפקידו ביולי 2010 לאחר שנודע באקראי כי הוא לא עמד בתנאי ההסדר. נמצא כי לא נקבע באופן מפורש מי הגורם האחראי לאכיפת מלוא הוראות ההסדר שיש לבצע קודם לכניסתו לתפקיד.

מעקב
הרשות השנייה לטלוויזיה ולרדיו

2. 	לא דווח על התקדמות בתיקון הליקוי. 

ליקוי

3. 	מניעה של חברי מועצה מטיפול בנושא הרדיו: ועדת המינויים קבעה כי יו"ר המועצה מנוע מלטפל בכלל ענייני הרדיו במשך חצי שנה (ובעניינן של תחנות רדיו מסוימות במשך שנה), וכי חבר מועצה נוסף מנוע מכך במשך כל תקופת כהונתו. נושא הרדיו הוא מהתחומים המרכזיים שהמועצה נדרשת לעסוק בהם. בפועל יש מידת מה של חפיפה בין תחום הרדיו ותחום הטלוויזיה, באופן שחלק מהחלטות שמתקבלות לעניין הטלוויזיה נוגעות גם לתחום הרדיו. משרד מבקר המדינה מעיר כי בעתיד יהיה מקום לבחון את היכולת המעשית לקיים הפרדה בין שני תחומי הפעילות האמורים והקושי שהיא עלולה לעורר.

מעקב
הרשות השנייה לטלוויזיה ולרדיו

3. 	נעשית הפרדה בין תחומי הרדיו והטלוויזיה. עם זאת בפועל לא ניתן להוריד את כל הנושאים שעל סדר יום המועצה בין תחומי רדיו וטלוויזיה.

ליקוי

4. 	מינוי יו"ר ועדת טלוויזיה: עוד בישיבה הראשונה של המועצה במרס 2010 מונה יו"ר לוועדת טלוויזיה לבקשת יו"ר המועצה, בשעה שיתר חברי הוועדה מונו כמה חודשים לאחר מכן, בסוף יוני 2010. הועלה כי יו"ר ועדת הטלוויזיה ושר התקשורת רשומים כחברי דירקטוריון של חברה שאינה פעילה. הן יו"ר הוועדה והן השר הוא מי מטעמו לא דיווחו על כך לוועדת המינויים.

מעקב

4. 	לא דווח על התקדמות בתיקון הליקוי. 

ליקוי

12. 	החוק מסדיר את הארכת תקופת הזיכיון לשדר בערוץ 10 וקובע כי בעל הזיכיון רשאי לבקש מהמועצה להאריך את תוקף זיכיונו באופן שיחול על שתי תקופות נוספות ובסך הכול להאריך את תקופת הזיכיון בארבע שנים, המועצה רשאית להיענות לבקשה אלא אם כן מצאה כי בעל הזיכיון לא מילא את מחויבויותיו. המועצה קבעה במסגרת הליך הבדיקה כי בעל הזיכיון לא יוכל להשלים את מחויבויותיו עד מועד תום תקופת הזיכיון. נמצא כי הליך הבדיקה שקדם לקביעתה זו לקה בחסר ולא היה מבוסס דיו. יתרה מזו על בסיס קביעה זו פנתה המועצה לשר התקשורת שיפעל לתיקון החקיקה באופן שניתן יהיה להאריך את תקופת הזיכיון אף שבעל הזיכיון לא עמד במחויבויותיו.

מעקב
הרשות השנייה לטלוויזיה ולרדיו

12. 	בוצע רענון לעניין תהליך קבלת החלטות שחייב להתבסס על חוות הדעת המקצועיות והמשפטיות של הנהלת הרשות. במידה ותידרש חוות דעת משפטית נוספת, ניתן יהיה לבקשה מהיועץ המשפטי לממשלה בלבד, באמצעות היועץ המשפטי של הרשות. טיוטה ראשונה של המדריך הוכנה כבר. בשל היתכנות של שינויי חקיקה ושינויים ארגוניים, ייתכן ובסיום עבודת המטה על טיוטת המדריך, הוא יופץ למועצה החדשה, ככל שזו תתמנה וסמכויותיה ותפקידיה יישארו זהים לאלו של המועצה הנוכחית, המסיימת את תפקידה בפברואר 2014.  

ליקוי

15. 	בכתבי הזיכיון בתחום הטלוויזיה והרדיו נקבע כי מנכ"ל הרשות רשאי להטיל על בעלי הזיכיון שביצע הפרה עיצום כספי עד 60,000 ש"ח ובהפרה חוזרת עד ל- 120,000 ש"ח. נמצא כי בין השנים 2010-2008 הסנקציה הופעלה לעתים רחוקות ביחס למספר ההפרות בתחום הטלוויזיה והרדיו. משרד מבקר המדינה העיר לרשות כי עליה לפעול לשימוש בכלי האכיפה באופן שיבטיח אכיפה אפקטיבית. 

מעקב
הרשות השנייה לטלוויזיה ולרדיו

15.	לא דווח על התקדמות בתיקון הליקוי.	
	ראה הערות רה"מ 61ב' עמ' 135. 
	ראה דוח מעקבים רה"מ 61ב' עמ' 231. 

ליקוי

16. 	היעדר הטלת קנסות בחוק: מאז חקיקת החוק בשנת 1990 לא נקבעו תקנות לעניין שיעור הקנס שיוטל על מי שהפר תנאים מסוימים בזיכיון לשידורים, ולכן נבצר מהרשות ליישם את הוראות החוק בעניין זה ולהפעיל את הסמכויות שנקבעו בו. מכאן שמדובר במנגנון קנסות שהוא אות מתה ברגולציה של השידור המסחרי.

מעקב
הרשות השנייה לטלוויזיה ולרדיו

16. 	לא דווח על התקדמות בתיקון הליקוי. 

ליקוי

17. 	פרסום הדוח השנתי של הרשות: בחוק נקבע כי מנהל הרשות יגיש למועצה, בין היתר, דוח שנתי בנושא פעולות הרשות ופעולות בעל הזיכיון. נמצא כי בשנים 2006 -2008 פרסמה הרשות את הדוח השנתי כשנה לאחר התקופה הנבדקת. יש בכך כדי לפגוע ביכולת המועצה לקבל תמונה עדכנית וכוללת על העמידה של בעלי הזיכיון בהתחייבויותיהם וביכולתה לקבוע את אופן פעולתה לגביהם. כמו כן העיכוב בפרסום הדוח אף מונע מהציבור לקבל דיווח על השירות שקיבל וללמוד על מידת עמידתם של בעלי הזיכיון בהתחייבויותיהם.

מעקב
הרשות השנייה לטלוויזיה ולרדיו

17.	לא דווח על התקדמות בתיקון הליקוי.
	ראה הערות רה"מ 61ב' עמ' 136. 
	ראה דוח מעקבים רה"מ 61ב' עמ' 232. 
ליקוי

18. 	אף שמתשובת הרשות ומהדוח השנתי של הרשות לשנת 2009 עולה כי באותה שנה חל שיפור משמעותי בפעילות בעלי הזיכיון והם השקיעו את מלוא הסכום הנדרש בתכניות סוגה עילית, הרי שהיישום החסר והחלקי של המחויבויות של בעלי הזיכיון בתחום השידור מלמד בהכרח כי איכות השירות שניתן לציבור בשנים שנבדקו, 2008-2006, נפגע במידה משמעותית כשם שטענה גם הרשות בעתירה לבג"ץ . האחריות לתוצאה זו מוטלת, בראש ובראשונה, על הרשות, שהייתה אמורה לפעול ולקבל החלטות כדי להבטיח שידורים איכותיים בהתאם לתנאים ולדרישות שקבעה המדינה בעת שנתנה את זיכיונות השידור. הגידול המתמשך בפערים בין ההתחייבויות שקיבלו עליהם בעלי הזיכיון במסגרת המכרז ובין השירותים שנתנו בפועל מלמד שהרשות לא יישמה את אמצעי האכיפה במועד באופן הנדרשים.

מעקב
הרשות השנייה לטלוויזיה ולרדיו

18.	לא דווח על התקדמות בתיקון הליקוי. 
	ראה הערות רה"מ 61ב' עמ' 136-7.
	ראה דוח מעקבים 61ב' עמ' 232. 

ליקוי

23. 	כדי לשמור על האינטרס הציבורי בתחום השידור המסחרי יש לפעול בראש ובראשונה כדי להבטיח כי יקוימו תנאי הזיכיון. לנוכח התמונה הכוללת בנוגע לרמת הפיקוח והאכיפה שקיימה הרשות מתעורר ספק אם במשך השנים פעלה הרשות באופן המיטבי כדי להבטיח את השמירה על האינטרס הציבורי. ממצאי הביקורת באשר לדרכי הטיפול וההחלטה של הרשות על שידורי הטלוויזיה המסחריים מחייבים אותה לקיים, כבר בעת הקרובה, הליך סדור ומפורט של הפקת לקחים. הצורך בקיום הליך זה נובע מהטעם שהרשות תידרש כבר בתקופה הקרובה לבצע בדיקות אם מילאו בעלי הזיכיון את מחויבויותיהם, ולקבל החלטות בנושאים דומים לאלו שהועלו בביקורת.

מעקב
הרשות השנייה לטלוויזיה ולרדיו

23.	בראש הצוות עומד מנכ"ל הרשות השנייה. הפקת הלקחים בוצעה ומיושמת באופן שוטף.  
	ראה הערות רה"מ 61ב עמ' 139. 
	ראה דוח מעקבים 61ב' עמ' 233. 

ליקוי

27. 	על השר לקבוע תקנות למימוש הוראות החוק בדבר מנגנון קנסות, כדי לחזק את יכולת האכיפה וההרתעה של הרשות הפועלת כרגולטור והמופקדת, בין היתר, על קיום השידורים והפיקוח עליהם; הרשות נדרשת לנקוט את כל הפעולות הנדרשות כדי להבטיח שהדוח השנתי יפורסם בהקדם האפשרי, ומוצע כי היא תקבע תאריך יעד לפרסום הדוח. 
	על משרד האוצר לקיים פיקוח ובקרה על כספי התמלוגים. על משרדי התקשורת והאוצר להקפיד להשלים את הפעולות הדרושות לתיקון תקנות הכספים מבעוד מועד כדי למנוע הישנות של אי-גביית תמלוגים. 

מעקב
הרשות השנייה לטלוויזיה ולרדיו

27.	לא דווח על התקדמות בתיקון הליקוי.
	ראה הערות רה"מ 61ב עמ' 141. 
	ראה דוח מעקבים 61ב' עמ' 234. 

משרד ראש הממשלה
ניהול רשומות אלקטרוניות ושימורן
במשרדי ממשלה

הגופים המבוקרים: משרד ראש הממשלה, גנזך המדינה, נציבות שירות המדינה

ליקוי 

1. 	למרות השינויים הטכנולוגיים המפליגים שחלו בעשורים האחרונים בסביבת העבודה הממשלתית, שהפכה מסביבה המושתתת על מסמכים ותיקיות נייר לסביבה המושתתת על מסמכים אלקטרוניים, לא גיבשו גופי המטה הרלוונטיים – משרד ראש הממשלה, הגנזך והנציבות מערכת כללים אחידה ומחייבת לניהול רשומות אלקטרוניות במשרדי הממשלה. הכללים שהנציבות קבעה בתקנון שירות המדינה (להלן – התקשי"ר) לגבי ניהול מסמכים עדיין מתייחסים לעידן רשומות הנייר. 

מעקב
 משרד ראש הממשלה – גנזך המדינה

1. 	בשנים האחרונות  נעשו מספר ניסיונות לטפל בנושא ניהול הרשומות האלקטרוניות,  טרם נמצא פתרון ראוי, המשרד ממשיך לחפש פתרון הולם ללקויי. 
	ראה הערות רה"מ 61 ב' עמ' 145. 

ליקוי

2. 	גנז המדינה החל לפרסם באתר האינטרנט שלו בשנים 2009 ו-2010 מסמכים שהם תשתית מקצועית לניהול רשומות אלקטרוניות, ואולם החומר לא עובּד לנוהל מחייב למשרדי הממשלה, שרבים מהם פועלים ללא כללים מחייבים בתחום ניהול הרשומות האלקטרוניות ושימורן. 

מעקב
משרד ראש הממשלה – גנזך המדינה

2. 	 לא דווח על התקדמות בתיקון הליקוי.
	ראה הערות רה"מ 61 ב' עמ' 145. 

ליקוי

3.	בהיעדר מערכת כללים אחידה היה ניתן לצפות שהנהלות משרדי הממשלה יקבעו – כל אחת לעובדיה – כללי עבודה לניהול רשומות אלקטרוניות. ברם נמצא כי למעט משרדים אחדים, הנהלות משרדי הממשלה לא עשו זאת: נתונים על תריסר משרדי ממשלה מצביעים על כך שבכ-80% מהם לא קיימים נהלים הנוגעים לניהול רשומות אלקטרוניות ולשימורן. ללא נהלים אין שיטתיות בתיוק מסמכים ושימורם במערכות המידע של משרדי הממשלה, ואין כללים לעובדים המורים להם כיצד לנהל את הדואר האלקטרוני; כתוצאה מכך נחלשת היכולת של משרדי הממשלה לעמוד בכללים החלים עליהם מכוח חוק הארכיונים וכן מתוקף עקרונות המשפט המינהלי שלפיהם עליהם לפעול בחוקיות, בסדירות ובשקיפות.

מעקב
משרד ראש הממשלה – גנזך המדינה

3. 	לא דווח על התקדמות בתיקון הליקוי.	
	ראה הערות רה"מ 61 ב' עמ' 146. 

ליקוי

4.	הגנזך אינו ערוך לקלוט רשומות אלקטרוניות ממשרדי הממשלה, למעט במקרים מסוימים ובהיקף קטן, והוא עוסק בעיקר בקליטת מסמכי נייר. כתוצאה מכך אין לו יכולת להבטיח את שימורן ואת העמדתן של רשומות אלקטרוניות לעיון הציבור בבוא העת. נוכח העובדה שבעשורים האחרונים שיעור הרשומות האלקטרוניות ברשומות משרדי הממשלה גדל והולך, נוצר בתחום זה פער מהותי בין האחריות המוטלת על גנז המדינה לבין יכולתו לממש אותה. הדבר מעלה חשש שרשומות בעלות ערך ארכיוני יֵרדו לטמיון, והציבור, מוסדות המדינה וחוקרים לא יוכלו לעיין בהן בעתיד.

מעקב
משרד ראש הממשלה – גנזך המדינה

4. 	מאז סתיו 2012 הושקעו למעלה מששה מיליון ₪ באיפיון ופיתוח מערכת מיחשוב מרכזית להתמודדות עם האתגר. לאחר השקעה של עוד כמה מיליונים,  המשרד  מקווה כי  בשנת 2015 ניתן יהיה לקלוט הפקדות דיגיטליות ללא בעיות. 
	ראה הערות רה"מ 61 ב' עמ' 148.  

ליקוי

5.	במשך שנים, מאמצע שנות התשעים של המאה העשרים ועד שנת 2010, הקימה המערכת הממשלתית במשרדי הממשלה ובנציבות ועדות שעסקו בצורך להסדיר את הטיפול ברשומות האלקטרוניות, והתקבלו החלטות של ועדות שרים לענייני ביקורת המדינה לנקוט פעולות בנושא. הוועדות הוקמו בעקבות דוחות מבקר המדינה שחזרו והעלו לפני הממשלה את העובדה שאין היא ערוכה לטפל במידע האלקטרוני ובשימורו. עם זאת, המציאות מלמדת שדיוני הוועדות לא הניבו פעולות אפקטיביות, והמצב נותר כשהיה – ללא פתרון.

מעקב
משרד ראש הממשלה – גנזך המדינה

5. 	לא דווח על התקדמות בתיקון הליקוי.
	ראה הערות רה"מ 61 ב' עמ' 149.  


ליקוי

6.	מאז שנת 2005 ועד מועד סיום הביקורת, אוגוסט 2010, נעשו באגף החשב הכללי במשרד האוצר פעולות מסוימות בנוגע לתכנון של סביבת עבודה רוחבית ממוחשבת למשרדי הממשלה שכוללת מערכת לניהול מסמכים (מערכת סע"ר). תכליתה של מערכת סע"ר היא ליצור מסגרת עבודה אחידה למשרדי הממשלה, ולפיכך היה ראוי להביא את ההצעה להקמתה לאישור הממשלה. אילו הייתה הממשלה מאשרת את הקמתה, היה עליה לקבוע מטה מרכזי, בעל סמכות, שיהיה אחראי למימושה. בפועל, החשב הכללי ממלא את התפקיד של מטה מרכזי לצורך הקמת מערכת סע"ר.

ליקוי

7.	בשלושת העשורים האחרונים חלו שינויים טכנולוגיים מפליגים ששינו את העבודה המשרדית מן הקצה אל הקצה – מזו הנשענת על מסמכי נייר לזו הבאה לידי ביטוי במסמכים אלקטרוניים ובצורות דיגיטליות נוספות לייצוג מידע. דוחות מבקר המדינה מהשנים 1998, 2004 ו-2007 שעסקו בנושא רשומות אלקטרוניות חזרו והעלו ליקויים שלפיהם המערכת הממשלתית אינה מטפלת באופן מקצועי בניהול הרשומות האלקטרוניות ובשימורן. ליקויים אלה משמעותם שהמידע הממשלתי עלול לרדת לטמיון ולא יהיה אפשר לאחזרו; ולא זו בלבד אלא שהדבר גם עלול לגרום לחשיפה של חומר ממשלתי לגורמים שאינם רשאים לעיין בו. ניהול הרשומות האלקטרוניות עלה לסירוגין על סדר היום הממשלתי בעקבות דוחות מבקר המדינה, אך נדחק ממנו פעם אחר פעם בטרם גובשו פתרונות. עניין זה מלמד על טיפול לא יעיל של הממשלה בנושא. אף שמשרדי הממשלה משתמשים תדיר בכלים ממוחשבים, הרי שבשנת 2010 עדיין לא נקבעה תכנית ממשלתית להתמודדות עם מכלול ההיבטים הקשורים לניהול תקין של הרשומות האלקטרוניות. 

מעקב
משרד ראש הממשלה – גנזך המדינה

7. 	החלטת הממשלה 911 , מיום 17 בנובמבר 2013,  אישרה תוכנית רבת-שנים שבה על ארכיון המדינה להתמודד עם הסוגיה, וגם הקציבה לכך תקציב. התוכנית אמורה להתחיל  בשנת 2015.
	ראה הערות רה"מ 61 ב' עמ' 150.  

ליקוי

8.	המערכת הממשלתית התחייבה לתקן את הליקויים שהעלה לפניה משרד מבקר המדינה, ועל התחייבויותיה ניתן ללמוד מהערות ראשי הממשלה לדוחות מבקר המדינה. ואולם מרבית הליקויים לא תוקנו: למשרדי הממשלה אין נהלים מחייבים לניהול רשומות אלקטרוניות ולשימורן; הנציבות לא עדכנה את התקשי"ר בכל הנוגע לעבודה המשרדית בעידן האלקטרוני ולא שינתה את הגדרות התפקיד של האחראי לרשומות במשרד הממשלתי כדי שימונו לתפקיד זה עובדים בעלי יכולת מקצועית מתאימה; הגנזך אינו ערוך לקלוט את הרשומות האלקטרוניות שעל משרדי הממשלה להפקיד אצלו, כמתחייב מחוק הארכיונים. 
מעקב
משרד ראש הממשלה – גנזך המדינה

8. 	לא דווח על התקדמות בתיקון הליקוי.
	
ליקוי

9.	לדעת משרד מבקר המדינה, על המערכת הממשלתית לגבש בדחיפות תכנית עבודה מקיפה כדי שחומר דיגיטלי יישמר במשרדי הממשלה לצורך העבודה השוטפת, כדי שהידע והזיכרון הארגוני ינוהלו היטב, וכדי שחומר דיגיטלי בעל ערך היסטורי ולאומי יישמר בגנזך ויהיה ניתן להעמידו לעיון הציבור, כמתחייב מדרישות חוק הארכיונים וחוק חופש המידע. אם לא יוסדר הנושא לאלתר, יש חשש שרשומות אלקטרוניות בעלות ערך יאבדו לעד. 

מעקב 
משרד ראש הממשלה – גנזך המדינה


9. 	 המשרד מקווה כי , החלטת הממשלה 911 מיום 17 בנובמבר 2013, אשר אמורה להיכנס לתוקף בראשית 2015, תביא לפתרון הבעיה.
	ראה הערות רה"מ 61 ב' עמ' 152. 



משרד האוצר – 
אגף החשב הכללי









משרד האוצר
אגף החשב הכללי
מאזן המדינה ל-31.12.09- הרישום החשבונאי
של רכוש קבוע ומלאי

הגופים המבוקרים: משרד האוצר, משרד הבינוי והשיכון, משרד הבריאות, משרד הביטחון, משטרת ישראל

ליקוי

1.	יתרת הרכוש הקבוע לעניין מבנים אינה שלמה ואינה משקפת בצורה נאותה את ערך המבנים המוחזקים על ידי משרדי ממשלה שונים ואת הערך המצרפי העדכני של כל הרכוש הקבוע שמוחזק בידי הממשלה. למרות הממצאים שפורסמו בדוח 55ב של מבקר המדינה בשנת 2005 טרם הושלם מיפוי הנכסים של מינהל הדיור הממשלתי וחלק גדול מהם אינו רשום כנדרש. גם מיפוי נכסי המדינה שנמצאים בשימוש החברות הממשלתיות טרם הושלם. כתוצאה מכך אין רישום מסודר של זכויות המדינה בנכסים אלו. 
	ראה הערות רה"מ 61 ב' עמ' 154.

ליקוי

2. 	למרות ממצאי הביקורת שפורסמו בדוח 53ב של מבקר המדינה, טרם הוסדרו אי-ההתאמות בין משרד הבינוי והשיכון לבין החברות המשכנות לעניין נכסי הדיור הציבורי.

מעקב
משרד האוצר

1-2. 	לגבי חברת חלמיש-מתקיימים דיונים עם יו"ר דירקטוריון חלמיש ונציגי החשב הכללי וחשבות המשרד במטרה להשיג פשרה בנושא חובות שכר דירה וחובות מכר. כמו כן , המשרד פועל להגיע להסכם ניהול מוסכם על הצדדים. עם חברת פרזות נחתם הסכם פירוק החברה בתאריך 27.11.2012 ,בתקופה הקרובה אמור להתמנות מפרק לחברה ובהתאם להחלטת ממשלה יערך תמחור בין חב' עמידר לחברת עמיגור בעניין העברת נכסי דיור ציבורי של חב' פרזות. לגבי חברת חלד-הסכם הניהול הקיים בין החברה ובין המשרד הינו משנת 1980 , הוצע לחברה להיכנס למתווה ניהול בדומה לחברות אחרות עמן נחתם הסכם ניהול, המשרד ממתין לתגובת החברה.

ליקוי

3. 	הרישום החשבונאי של ציוד במשרד הבריאות ובבתי החולים הממשלתיים לוקה בחסר. אין שם ספירת מצאי שנתית, כנדרש בהוראות החשכ"ל.



מעקב 
משרד הבריאות

3. 	הציוד בכל בתי החולים הכלליים מלבד איכילוב נרשם כבר. בבי"ח איכילוב הוחל בביצוע סקר הרכש. בבתי החולים הגריאטריים והפסיכיאטריים הוא יירשם במסגרת תהליך הרפורמה בבריאות הנפש והמעבר לבסיס מצטבר. פרויקט סקר מקרקעין נמצא בעיצומו. התקבלו הערכות לגבי 15 בתי חולים. הסקר צפוי להסתיים בתחילת שנת 2014.

 ליקוי

4. 	חלק הארי מצי הרכב הממשלתי-בעיקר רכבי משרד הביטחון ומשטרת ישראל -  אינו נכלל בדוחות הכספיים שלהם ולכן אינו מוצג בדוחות הכספיים של הממשלה, בניגוד לנדרש על פי תקן חשבונאות ממשלתית מס' 17, העוסק בכללי הרישום החשבונאי של רכוש קבוע. כבר בדוח 55ב העיר על כך מבקר המדינה, אולם הדיווח טרם הושלם. גם יתרת כלי הרכב הרשומה בדוחות הכספיים אינה מותאמת ליתרה הרשומה במינהל הרכב הממשלתי שבמשרד האוצר.

מעקב 
משרד האוצר

4. 	התחזית להקמת מערכת המידע החדשה הינה לסוף שנת 2013, וכן מיפוי הנכסים.

ליקוי

5.	דיווחי משרדי הממשלה לחשכ"ל על ביקורות המצאי השנתיות ועל ספירות המלאי השנתיות לוקים בחסר באופן מהותי. 

מעקב 
משרד האוצר

5. 	בשל מורכבות הנושא, לא ניתן לקבוע לו"ז לסיום. לנושא מיפוי רכוש קבוע במערכת הביטחון: החלו להניע את הנושא בעזרת משרד רו"ח חיצוני. עתה מתעסקים בגיבוש מתודולוגיה לרישום הרכוש. מדובר בתהליך ארוך ומורכב הן בשל מגבלות ביטחוניות והן בשל התפרסות על מספר רב של גופים. בנושא הוראת התכ"ם: קיימת הוראת תכ"ם 10.8.2 שטרם עודכנה. מרבית המשרדים מדווחים ישירות למרכב"ה כחלק מפעילות סגירת שנה.






משרד האוצר
מינהל הרכב הממשלתי

הגופים המבוקרים: משרד האוצר, משרד התחבורה, ענבל חברה לביטוח בע"מ

ליקוי 6 תוקן. ראה ספר המעקבים מדצמבר 2011 עמ' 254.

ליקוי

1. 	קיימת תופעה של סבסוד צולב בחיובים הכספיים של משרדי הממשלה על ידי מינהל הרכב.

מעקב 
משרד האוצר

1. 	הפעלת מערכת המידע נדחתה למחצית 2013 ולכן יש עיכוב בהתאם.

ליקוי

2. 	לא נעשתה בחינה כלכלית להפעלת מערך ההקצאות הזמניות שבמאגר כלי הרכב במינהל, ולא נמצאו קריטריונים ברורים ומדידים לייעוד כלי רכב כרכבי מאגר ולהקצאתם.

מעקב 
משרד האוצר

2. 	ברבעון הראשון של 2013 משתנה המבנה הארגוני של המינהל ובהתאם גם ישתנה מבנה העלויות לאחר יצוב המבנה הארגוני, תתבצע בדיקה ותמחור כנדרש.

ליקוי
 
3. 	הפיקוח והבקרה של מינהל הרכב על תפעול צי הרכב שברשות משרדי הממשלה לוקים בחסר. ביקורות על משרדי הממשלה והמוסכים כמעט שאינן מבוצעות, ואין הליך פיקוח על התקינה. מספר קציני הבטיחות בתעבורה הפועלים במינהל הרכב ואופן תפקודם והפעלתם אינם מתיישבים עם הוראות תקנות התעבורה ועם גישת הרשות המוסמכת  במשרד התחבורה. גם אגף הפיקוח הטכני במינהל הרכב מופעל באופן לקוי.

מעקב 
משרד האוצר

3. 	כל הפעולות יחלו במהלך שנת 2013  עקב עיכובים במכרזים הנדרשים לביצוע המשימות. המכרזים אושרו בסוף 2012 ויופעלו החל מפברואר 2013.

ליקוי
 
4. 	כשליש מרכזי התחבורה  במשרדי הממשלה מכהנים בתפקידם בלי שקיבלו את ההכשרה המתאימה הנדרשת לביצוע תפקיד זה.

מעקב 
משרד האוצר

4. 	נבחרה חברה לניהול השתלמות. תכנית ההשתלמויות תגובש עד 6/13 ותופעל מידית לאחר גיבושה.

ליקוי
 
5. 	במעבר משיטת חכירת רכב באמצעות ליסינג תפעולי לרכישת כלי רכב לא התבצעה השוואה כלכלית יסודית ומעמיקה בין חלופת רכישת כלי הרכב על ידי הממשלה לבין חכירתם בעסקת ליסינג תפעולי. כמו כן, נתונים כספיים רלוונטיים של חברה, שזכתה במכרז של אגף החשכ"ל בעסקת ליסינג, לא הוצגו במועד בפני מקבלי ההחלטות.

מעקב 
משרד האוצר

5. 	ניתוח כדאיות כלכלית טרם בוצע הנושא יכנס לתוכנית העבודה של שנת 2014.

ליקוי
 	
7. 	ממצאי הביקורת מעלים ספק אם במבנהו הנוכחי יכול מינהל הרכב הממשלתי לתפקד באופן המאפשר לו למלא את ייעודו. לדעת משרד מבקר המדינה מן הראוי כי אגף החשכ"ל יפעל להגברת יכולת הבקרה והפיקוח של המינהל על צי הרכב שבידי המשרדים הממשלתיים.

מעקב
משרד האוצר

7.	לא דווח על התקדמות בתיקון הליקוי.

ליקוי
 
8. 	ההיקפים הכספיים הכרוכים בהפעלת צי הרכב הממשלתי מחייבים את משרד האוצר לבחון לעומק את תפיסת הפעלת צי הרכב הממשלתי ובכלל זאת את מכלול ההיבטים הכלכליים, ההתפתחויות הטכנולוגיות, ההשפעות על איכות הסביבה והמבנה הארגוני הנדרש לניהולו.




מעקב 
משרד האוצר

8. 	בחינת משרד האוצר הסתיימה ובעקבות בחינה זו נקבע מבנה אירגוני חדש שאושר על ידי נציבות שירות המדינה. יישום המבנה האירגוני יחל  מיד לאחר חתימתה של נציבות שירות המדינה על המסמך.




רשות המיסים בישראל










רשות המיסים בישראל
גביית חובות מס

הגופים המבוקרים: רשות המיסים

ליקויים 4,5 תוקנו. ראה ספר המעקבים מדצמבר 2011 עמ' 260. 

ליקוי 

1. 	הביקורת העלתה ליקויים מהותיים בטיפולה של הרשות בגבייה של חובות מס. עקב ליקויים אלה מפסיד אוצר המדינה הכנסות רבות ונפגעת ההרתעה כלפי סרבני המס. הרשות אינה נוקטת את הליכי הגבייה העומדים לרשותה סמוך למועד היווצרות החוב, ובכללם העמדה של נכסי מקרקעין שבבעלות סרבן המס  למכירה. הביקורת העלתה כי אין בידי הרשות מידע זמין ושוטף על הרכב חובות הנישומים, לרבות קנסות, ריבית והפרשי הצמדה, בחלק ממערכי המס (מס שבח, מס קנייה, מכס ומס רכישה).

מעקב
רשות המיסים בישראל

1.  	השאילתא נפתחה לשימוש יחידות המס ונערכים בה שיפורים נוספים שנקבעו על ידי הוועדה לפיתוח מערכת הנהלת חשבונות חדשה במע"מ. הוקמה וועדה ע"י סמנכ"ל בכיר לאכיפת הגביה, לפיתוח מערכת אכיפה חדשה, בכל מערכי המס, אשר תכלול התייחסות לכל הליקויים שעלו בדו"ח מבקר המדינה שבנדון. המערכת החדשה תכלול, בין היתר, כללים לביצוע מעקב ובקרה אחר התנהלות פעולות האכיפה. הפיתוח והיישום מתוכנן ע"י שע"ם לשנתיים הקרובות.

ליקוי

2. 	המשרדים האזוריים שנבדקו לא גיבשו רשימה של חייבים בעלי מיטלטלין שאפשר לעקלם על פי אמות המידה שקבעה הרשות; לא ניתחו את תוצאות ניסיונות העיקול הקודמים ולא הקפידו לקבל את תשובתו של צד שלישי בדבר נכסי החייב שבידיו.

מעקב
רשות המיסים בישראל

2. 	לפי תוכנית העבודה בשע"ם לשנת 2014, הפיתוח יבוצע עד יוני 2015.

ליקוי 

3. 	הרשות לא עיקלה את המיטלטלין של כל החייבים שלהם שלחה התראות על עיקול. לעתים נשלחו עובדי הגבייה לעקל מיטלטלין בכתובות שגויות של חייבים.

מעקב
רשות המיסים בישראל

3. 	הנושא יטופל במסגרת הפיתוח כפי שצויין בתגובה לליקוי מספר 1

ליקוי
 
6. 	הנהלים שנקבעו לחלק ממערכי המס  בנוגע לדרישת ביטחונות מחייבים שנעשה עמם הסדר גבייה ולדרך המימוש של ביטחונות אלה, אינם מפורטים ואינם מעודכנים. המשרדים האזוריים שנבדקו אינם מקפידים לדרוש ביטחונות למימוש הסדרים שקבעו עם חייבים, וגם כאשר נדרשו ביטחונות לא תמיד הם מומשו בעת הצורך.

מעקב
רשות המיסים בישראל

6. 	הסוגיה עדיין בטיפולה של המחלקה המשפטית, במסגרת תיקוני החקיקה שהוצעו לעיגון הנושא בחוק.

ליקוי
 
7. 	לדעת משרד מבקר המדינה, על הרשות להנחות את יחידות ההוצאה לפועל לעקל כלי רכב שיש ראיות התומכות בהנחה שהם שייכים בפועל לחייב במס, לעדכן את מאגר נתוני הבעלות על כלי הרכב באופן שוטף ולהשמיט ממנו את כלי הרכב שאי-אפשר לעקל.

מעקב
רשות המיסים בישראל

7. 	ראה תגובה לליקוי 1




הליך גילוי מרצון ברשות המיסים

הגופים המבוקרים: רשות המיסים בישראל

ליקוי 3 תוקן. ראה ספר המעקבים מדצמבר 2011 עמ' 262.

ליקוי

1. 	התברר כי לרשות אין אמצעים של ממש לאיסוף מידע על הכנסות תושבי ישראל בחו"ל. החלטת ועדת שרים בדבר גיבוש נוהל להקמת מאגר מידע על הכנסות בחו"ל לא מומשה. במצב זה יכולתו של הנישום לבקש בכל עת לפעול לפי נוהל גילוי מרצון יוצרת תמריץ להעלמת מס. 

ליקוי

4. 	בביקורת נבחן הטיפול באחת מן הבקשות הנוספות הללו ונמצא כי "דרגי השטח" אישרו למלכ"ר גדול לבצע מעין הליך של גילוי מרצון שלא על פי הנוהל. בהליך זה נמצאו כשלים המאפיינים את הליך הגילוי מרצון ובהם אי-מיצוי החיוב במס והיעדר בדיקה מעמיקה של אמתות הצהרת הנישום על ההכנסות שהועלמו ושלמותה.

מעקב
רשות המיסים 

4. 	נוהל גילוי מרצון מטופל במסגרת מטה החקירות בלבד ואין לשום גורם ברשות המסים סמכות לטפל בבקשות לגילוי מרצון.
ליקוי

5. 	על הרשות ליצור שקיפות באמצעות פרסום הסדרי הגילוי ובכלל זה פרסום שמותיהם של מי שהעלימו מס בנסיבות מחמירות ונהנו מההסדר המיטיב. יש לעשות לשיתוף פעולה ולתיאום בין הגורמים הנוגעים בדבר: רשות המסים, משטרת ישראל, הרשות לאיסור הלבנת הון ומימון טרור וגורמים נוספים לפי הצורך. נוסף על כל אלו, יש להקים מערך לאיסוף מידע על נכסים והכנסות של תושבי ישראל בחו"ל, שכן כיום אין הרתעה ראויה לעניין תשלום מס על הכנסות שהופקו בחו"ל, ורבות מן הבקשות לגילוי מרצון נוגעות להכנסות אלו. 

מעקב
רשות המיסים 

1,5. 	תהליך רכישת המערכת נמצא עתה בשלבי מכרז.

ליקוי

2. 	בשנים האחרונות הביעו גורמים בכירים במשרד המשפטים, בהם מנהל הרשות לאיסור הלבנת הון ומימון טרור, ביקורת על הנוהל, בעיקר משום שסברו כי ביכולתו לאפשר הלבנת הון. אף על פי כן לא גובש נוהל משודרג ולא ניתן פתרון לבעיות שהועלו בתחום הלבנת ההון.
ליקוי

6. 	מאז פרסומו לראשונה באפריל 2005 לא עודכן נוהל הגילוי מרצון, אף שהוא אינו ברור ומפורט דיו, וזאת בתחומים מהותיים.

ליקוי

7. 	ממצאי הביקורת עולה כי הליך הגילוי מרצון נגוע בבעיות רבות. היה מקום לצפות כי רשות המיסים תנהיג בדיקה מקדמית קפדנית לפני אישור הבקשות, אך לא כך היה.

מעקב
רשות המיסים

2,6,7. 	בימים אלו הושלם גיבוש נוהל גילוי מרצון אשר יחליף את הנוהל משנת 2005, הנוהל יועבר בימים הקרובים לפרקליטות המדינה לאישור.





מיסוי מוסדות ציבוריים ומוסדות ללא כוונת רווח

הגופים המבוקרים: רשות המיסים בישראל, משרד המשפטים – רשם התאגידים

ליקויים 2,3,5 תוקנו. ראה ספר המעקבים מדצמבר 2011 עמ' 265.

ליקוי

1. בשנת 2005 המליצה ועדה מקצועית ברשות על שינוי מקיף בטיפול הרשות בארגונים ללא כוונת רווח (אלכ"רים). רוב ההמלצות לא נדונו על ידי הנהלת הרשות ולא יושמו. בחינת ביקורות הניכויים והשומה שנעשו בשנים 2010-2005 העלתה כי בכל משרד שומה נבדקו מעט מאוד תיקים של אלכ"רים בכל שנה ביחס להמלצות הוועדה המקצועית, ובחלקם הסתיימה הביקורת ללא תשואת מס. כמו כן הועלה כי בדיקת החזקת אלכ"רים בגופים עסקיים לא נכללה בתכנית העבודה של הרשות. הרשות דחקה את הפיקוח על אלכ"רים ואת הטיפול השומתי באלכ"רים לתחתית סדר העדיפויות. ממצאי הביקורת מעלים כשלים בבקרה. על רשות המיסים לתרום לפיקוח ולבקרה על המגזר השלישי ולמנוע ניצול לרעה של הפטורים והקלות במס למגזר זה. 

מעקב
רשות המיסים בישראל 

1. 	ראה ספר המעקבים מדצמבר 2011 עמ' 265.

ליקוי

4. 	נוהל חידוש אישורים לעניין סעיף 46 לפקודה  אינו חל על כ-1,978 מוסדות ציבור שקיבלו אישורים אלו לפני שנת 1991. כך מוענקות הטבות מס לגופים רבים שלא נבדקה עמידתם בקריטריונים של מוסד ציבורי מזה שנים רבות. 

מעקב 
רשות המיסים בישראל

4. 	בתיקון 194 ( מיום 1.1.12) לפקודת מס הכנסה בוטלו האישורים הישנים שהיו ללא מגבלת זמן ונקבעו לגביהם הוראות מעבר מתאימות. 









מינויים ומכרזים

הגופים המבוקרים: רשות המיסים בישראל, נציבות שירות המדינה

ליקויים 2,3,4,7,8,9 תוקנו. ראה ספר המעקבים מדצמבר 2011 עמ' 270.

ליקוי
 
1. 	על פי הנחיות נש"מ, על כל משרד ממשלתי להקפיד שלא לזמן בתדירות גבוהה לוועדות הבוחנים את אותם הבוחנים. לעתים זימנה הרשות כמה פעמים את אותם הבוחנים שישמשו חברים בוועדת בוחנים. 

מעקב

1. 	לא דווח על התקדמות בתיקון הליקוי.

ליקוי

5. 	מזה שנים רבות שירות המדינה שם לעצמו למטרה שעובדיו הבכירים יהיו בעלי השכלה אקדמית. ברשות רוב המשרות הן משרות בדירוג מינהלי ולא בדירוג אקדמי. גם במכרזים לתפקידי ניהול בכירים הסתפקה הרשות בהשכלה של 12 שנות לימוד בלבד.

מעקב

5. 	לא דווח על התקדמות בתיקון הליקוי.
ראה ספר המעקבים עמ' 271.

ליקוי

6.	הרשות נוהגת להעביר מפעם לפעם עובדים בכירים לתפקידים אחרים בעלי מעמד דומה, על פי החלטתו הבלעדית של מנהל הרשות ושלא לפי כללים או קריטריונים מנחים.

מעקב 
רשות המיסים

6. 	הטיוטה אושרה ע"י סגן נציב שרות המדינה (לסגל הבכיר), הלשכה המשפטית בנש"מ ומנהל רשות המיסים, הנוהל נמצא אצל נציב שירות המדינה בשלב חתימה.

מעקב 
נציבות שירות המדינה

6. 	נש"מ תפעיל בקרוב יחד עם רשות המיסים נוהל עבודה להסדרת סבב בעלי תפקידים בכירים ברשות המיסים.
ליקוי
 
10. 	במאי 2009 נערך מכרז לתפקיד מנהל תחום (מבצעים וחקירות) של מס הכנסה. למכרז ניגשו עשרה מועמדים ולתפקיד נבחר עובד בעל 12 שנות לימוד שאין בידיו תעודת בגרות. כישוריו לא עמדו בדרישות הסף, העובד נכשל בבחינות נש"מ וגם כשל פעמיים במבחנים לקורס מפקחי מס. בדרישות הסף לתפקיד לא נכללו דרישות שנכללו במכרזים לתפקידים דומים, ואף זוטרים יותר, לדעת משרד מבקר המדינה, על נש"מ לבדוק את תהליך ביצועם של מכרזים אלה לעומקם, ובייחוד את תהליך ביצועו של מכרז זה.

מעקב

10. 	לא דווח על התקדמות בתיקון הליקוי.

ליקוי
 
11. 	לנוכח הממצאים שהועלו בדוח זה, על הנהלת משרד האוצר, על הרשות ועל נציבות שירות המדינה לפעול לשיפור הליכי המינויים והמכרזים הפנימיים ברשות כדי להבטיח שוויוניות ושקיפות. נוסף על כך, על הרשות להשלים בהקדם את תהליך הפקת הלקחים בעקבות הכשלים שהתגלו בחקירת המשטרה שבוצעה בעניינה.

מעקב 
נציבות שירות המדינה

11. 	נש"מ קיימה ישיבת עבודה בנושא מינויים ומכרזים ברשות המיסים לאור ממצאי דוח מבקר המדינה והמלצותיו. בישיבה זו הועלו שתי חלופות פעולה: החלופה ראשונה הייתה  ביטול האצלת סמכויות בעניין מכרזים לרשות המיסים וניהולם על ידי אגף בחינות ומכרזים. החלופה השנייה הייתה ביצוע בקרה צמודה למכרזים עד דרגות 21 כולל וטיפול ישיר במכרזים במתח דרגות 22-21 . נש"מ אימצה ומיישמת  את  החלופה השניה במסגרתה מתבצעים  מעקב ובקרה פיזית (השתתפות כמשקיפים בקרים במכרזים) וכמו כן מעקב ובקרה אחר תיקי מכרזים הכוללים בדיקה של :  תיאורי משרות, תנאי סף והרכבי וועדות.




מיסוי על יבוא עגלים

הגופים המבוקרים: רשות המיסים בישראל-בית המכס באילת, חברת נמל אילת בע"מ

ליקויים 1,2 תוקנו. ראה ספר המעקבים מדצמבר 2011 עמ' 274.

ליקוי
 
3. 	יש לפעול לתיקון הליקויים בשיטת חישוב המכס לפי המשקל הממוצע של העגלים. על רשות המסים ונמל אילת לפקח מקרוב על תהליך הספירה והשקילה של העגלים. נוסף על כך, מן הראוי שרשות המסים תעשה בדיקה יסודית במטרה לברר אם הליקויים שהועלו בביקורת אינם תוצאה של מחדל של הרשויות הפועלות בנמל אילת.

מעקב
רשות המיסים בישראל

3. 	נושא יבוא העגלים נמצא בדיונים בין משרדיים עם משרד החקלאות, רשות המיסים ואגף התקציבים במסגרת ועדה שהוקמה בעקבות חוק ההסדרים האחרון. הנושא עדיין לא סוכם סופית.








משרד הבינוי והשיכון










משרד הבינוי והשיכון
התחדשות עירונית באמצעות פינוי-בינוי ועיבוי הבנייה

הגופים המבוקרים: משרד הבינוי והשיכון

ליקוי 6 תוקן. ראה הערות רה"מ 61 ב עמ' 178.

ליקוי

1. 	עד כה הניב הפרויקט של פינוי-בינוי ועיבוי הבנייה (במטרה להתחדשות עירונית) פירות מועטים בלבד. פעולות השלטון המרכזי, לרבות ההשקעות הכספיות שכבר הושקעו – כ-98 מיליון ש"ח, לא הביאו להשגת מטרות הפרויקט. 

מעקב
משרד הבינוי ושיכון

1. 	חלה התקדמות רבה,  בהתקשרויות בין יזמים לבין בעלי נכסים בהוצאת היתרי בנייה, בפינוי ובהריסת מבנים.  ישנם כ-30 מתחמים בשלבי ביצוע-בנייה-אכלוס וכן נערכו התקשרויות רבות.
	ראה דוח מעקב 61 ב' עמ' 279. 

ליקוי

2. 	הפרויקט לא התקדם מסיבות שונות, בין השאר בשל חסמים מנהליים שמקורם בגורמי השלטון המרכזי וברשויות המקומיות. אלה הסיבות הבולטות לעיכוב הפרויקט: מחלוקות בין הוועדות המחוזיות לבין הרשויות המקומיות. לעתים דרשו הוועדות המחוזיות שתכניותיהן של הרשויות המקומיות יעמדו בתנאים שלא היו מקובלים עליהן. לעתים חלף זמן רב בין המועד שבו עשו הרשויות המקומיות את הבדיקות המוקדמות בעניין היתכנות הפרויקט, לרבות כדאיותו הכלכלית, לבין המועד שבו קיבלה התכנית תוקף, ובמשך הזמן הזה ירדה כדאיותו הכלכלית. שיתוף הדיירים בתכנון המתחמים נעשה זמן רב לאחר שהחל התכנון ורק לאחר שהוועדה המחוזית ביקשה מהציבור לחוות דעתו בעניין התכנית המגובשת. הדבר עורר התנגדות לתכנית בשל חששות ותחושות אי-ודאות. מחלוקות שהתגלעו בין בעלי זכויות במקרקעין באשר לתכנית המתחם לאחר שהיא כבר קיבלה תוקף מנעו מהם להגיע לידי הסכמה על מימוש התכנית. חוסר תיאום בין תכנית המתחם שהכינה הרשות המקומית לבין התפיסה התכנונית שקבעו משרדי ממשלה; הדבר עלה רק לאחר שהתכנית הוגשה לאישור הוועדה המחוזית, ולפיכך לעתים נאלצה הרשות לתכנן מחדש את המתחם או לוותר עליו. 

מעקב
משרד הבינוי והשיכון 

2. 	המשרד מעמיד  כלים מסייעים ורגולציה מקלה,  כגון: הותקן תקן שמאי מס' 21, כלי עזר לוועדות התכנון כיצד לבחון תכניות לפינוי-בינוי. התקבלה החלטה 1258 במועצת מקרקעי ישראל, שמסייעת לקידום פרויקטים שאין בהם כדאיות כלכלית. כמו כן, מאגר השמאים הוקם.  בנוסף, המשרד מקדם מסלול חדש שיאפשר הליך של בינוי-פינוי (קודם בנייה, מעבר הדיירים ישירות דירה החדשה ורק לאחר מכן הריסת הבניין הישן) ללא מעורבות יזם.
	ראה דוח מעקב 61 ב' עמ' 280.

ליקוי

3. 	משרד הפנים, המופקד על מימוש חוק התכנון והבנייה ופקודת העיריות, פעל באופן חלקי בלבד למימוש החלטות הממשלה הנוגעות לעניין; אף על פי שהממשלה החליטה שיש ליזום תיקון בחוק התכנון והבנייה כדי לאפשר הקמת ועדות משנה מחוזיות לתכנון ובנייה המיועדות לפרויקט בלבד, לא פעל משרד הפנים לקידום התיקון בחוק.

מעקב
משרד הבינוי והשיכון

3. 	לאור תיקוני חקיקה אחרים רלבנטיים המקודמים בימים אלה בהסכמה– תיקון 102 לחוק התכנון והבנייה ותיקון חוק הווד"לים, יאפשר דיון מואץ בתכנית פינוי בינוי.

ליקוי

4. 	בשנת 2005 אישרה הממשלה את תכנית מתאר ארצית משולבת לבנייה, לפיתוח ולשימור – תמ"א 35. התכנית דנה, בין היתר, בנושא "החידוש העירוני" וקובעת שיש להכריז שהחידוש העירוני הוא תכנית לאומית. נמצא כי משרדי הממשלה, ובהם משרד השיכון, לא פעלו ליישום תמ"א 35 במה שנוגע ל"חידוש העירוני" במתכונת של תכנית לאומית כאמור. 

מעקב
משרד הבינוי והשיכון

4.  	המשרד מיישם את התמ"א בכך שהוא מקדם תכניות מפורטות, תכניות מתאר להתחדשות עירונית. כמו כן, במסגרת השינוי הארגוני, יוקם במשרד מינהל לטיפול שיקדם וימנף את הנושא.

ליקוי
 
7. 	רשויות מקומיות (ירושלים, רחובות, מגדל העמק, נתניה, קריית ים, בית שאן, הוד השרון, טירת הכרמל) לא העבירו לאגף התכנון דיווחים בנוגע ל-16 מתחמים, על התקדמות העבודות ולמרות זאת הוסיף המשרד לאשר תשלומים לאותן רשויות מקומיות.

מעקב
משרד הבינוי והשיכון

7.	 הדיווחים על התקדמות העבודות הושלמו. 
טיפול בבקשות לסיוע בשכר דירה

הגופים המבוקרים: משרד הבינוי והשיכון,חברת חלמיש, חברת עמידר

ליקוי

1. 	משנת 2005 ועד שנת 2010 לא חל שינוי בגובה הסיוע שמעניק המשרד. על פי נתוני הלשכה המרכזית לסטטיסטיקה, בשנים 2010-2004 חלה עלייה ניכרת בגובה שכר הדירה בשוק החופשי: בגובה דמי השכירות בממוצע ארצי חלה עלייה של כ-25%, ובאזור המרכז נרשמה באותה עת עלייה של יותר מ-30%. נוכח הפער שנוצר בין גובה הסיוע למחירי השכירות יש חשש שבפועל זכאים מוותרים על הסיוע, שכן אין ביכולתם לעמוד בהוצאה לשכירות.

מעקב
משרד הבינוי והשיכון

1. 	שינוי בגובה הסיוע שמעניק המשרד לזכאים בסיוע בשכר דירה נעשה כבר.  

ליקוי

2. 	טיפול המשרד בבקשות הסיוע – בדיקת התיקים העלתה כי הטיפול של המחוזות ברוב הבקשות הללו התאפיין בהתמשכות הטיפול במשרד, בחוסר יעילות ובסרבול בתהליך העבודה. הביקורת העלתה כי המשרד לא ניתח את תהליך העבודה ואת שרשרת הפעולות הנדרשות עד לאישור מתן הסיוע; על כן לא הייתה בידיו תמונה של איכות השירות שהוא נותן למבקשים, והוא לא פעל לשינוי התהליך, לפישוטו ולהתייעלותו.להלן עיקר הממצאים שעלו מבדיקת 94 התיקים: המשרד לא קבע תקנים למשך הזמן שיש להקציב לטיפול באישור הבקשות על כל שלביו. נמצאו מקרים שבהם לא הקפידו מחוזות המשרד לבדוק את כל המסמכים שהיו בתיק המבקש בדיקה מדוקדקת והחזירו את הבקשות לחברות להשלמת פרטים ללא שום צורך, שכן המידע כולו כבר היה בתיק. נמצאו מקרים שבהם דרשו המחוזות מהמבקשים דרישות מכבידות או מנוגדות לנוהל "השתתפות בתשלום שכר דירה" מיוני 2005. 



מעקב 
משרד הבינוי והשיכון 

2. 	המשרד סיים כבר את פיתוח המערכת לייעול הטיפול בבקשות הסיוע. 

ליקוי

3. 	הועלו גם מקרים שבהם דרשו המחוזות דרישות מיותרות, כמה מהן דרישות טכניות שלא נדרש בהן שיקול הדעת של המשרד, ולכן לכאורה יכולות היו החברות לטפל באותם המקרים בעצמן.

מעקב 
משרד הבינוי והשיכון

3. 	הושלמה כבר הערכות המחשובית המאגדת בתוכה גם את החברות המספקות שירותי מתן סיוע בשכר הדירה. 

ליקוי

4. 	המשרד לא היה צריך להמתין לפרסום הנתונים העדכניים של מפקד האוכלוסין ומוטב לו נעזר בנתונים עדכניים ממקורות אחרים למשל ממשרד הפנים, כדי לבחון את הצורך להכניס יישובים חדשים לרשימת היישובים הזכאים לסיוע.

מעקב 
משרד הבינוי והשיכון

4. 	בחודש אוגוסט 2012, נוספו 45 יישובים לרשימת היישובים שניתן לממש בהם את הזכאות לסיוע, תוך שהמשרד נעזר בקובץ הלשכה המרכזית לסטטיסטיקה המתעדכן אחת לשנה.





מינהל מקרקעי ישראל









רשות מקרקעי ישראל
ניהול מערכות המידע

הגופים המבוקרים: מינהל מקרקעי ישראל

ליקוי 7 תוקן. ראה מעקב 61 ב' עמ' 289.

ליקוי

1.	הנהלת המינהל לא קבעה מדיניות מחשוב ולא עקבה אחר עבודתו של אגף מידע באופן יסודי, ולפיכך חסר המינהל את התשתית הניהולית הדרושה לניהול מערך המחשוב בהתאם להחלטת הממשלה ממרס 2007. 

מעקב

1.	ב-15.1.2013 הוציא מנהל הרשות כתב מינוי לחברי צוות היגוי לפעילות מחשוב ויו"ר הוועדה מונתה סגנית המנהל. הועדה מתכנסת בתדירות חצי שנתית.

ליקוי

2. 	תכניות העבודה של אגף מידע לא היו מפורטות דיין, לא התאימו לדרישות נוהל מפת"ח ולא שיקפו במלואן את משימותיו. המינהל גם לא הכין תכנית-אב למחשוב מאז 2005. עד מועד תום הביקורת, אוגוסט 2010, לא הכין אגף מידע תכנית עבודה לשנת 2010.
*על מנהל המנהל להיות מעורב באופן אישי בפעולות אשר יביאו לתיקון הליקויים שמצוינים דוח ובכללן הכנת תכנית-אב למחשוב שבה יפורטו מערכות המידע ומערכות התשתית הדרושות לו.

מעקב

2. 	העבודה לכתיבת תוכנית אסטרטגית למערכות מידע (תכנית אב למחשוב) בעיצומה. צפי השלמת העבודה הינו ברבעון הראשון לשנת 2014.
ראה דוח מעקב 61 ב' עמ' 287.

ליקוי

3. 	הדרג הניהולי במינהל ובכללו מנהלי המחוזות לא בדקו את הפעולות הידניות הנעשות במערכת הממוחשבת באמצעות מערכת בקרת הפעילויות. התברר כי המערכת האמורה אופיינה ונכתבה ביזמת אגף מידע ככלי בקרה לדרג הניהולי, בלי ניתוח צרכים עם המשתמשים. היעדר הבקרה ומספרן הרב של הפעולות החריגות פתחו פתח לשגיאות או לשימוש לרעה במערכת.



מעקב

3. 	הרשות נמצאת בעיצומה של פעילות הגדרת ומיפוי תהליכי העבודה המרכזיים לכדי מיכונם, לרבות תהליכי ומדדי בקרה. במסגרת זו יוגדרו גם התאמות מערכת בקרת הפעילויות והגדרות מיכון התהליכים במערכות הליבה הרלוונטיות. 
ראה דוח מעקב 61ב' עמ' 288.

ליקוי

4. 	פעולות חיוב וזיכוי ידניות, המוגדרות כפעולות חריגות, לא נבדקו ולא היו כלים ממוחשבים שיתריעו עליהן באופן שוטף. בניגוד לחוזר חשב המינהל ולסדרי בידוק, המערכת הממוחשבת מאפשרת לעובדים במינהל שאינם עובדי הגזברות, לבצע חיובים וזיכויים ידניים בחשבונות החוכרים. פעולות אלה בוצעו בידי פקידים שלא נזקקו לאישור הממונים עליהם לשם כך, ובלי שהמערכת התריעה על שינוי הנתון.

מעקב 

4. 	אגף מערכות מידע יישם הנחיות חשבות עדכניות הקובעות את דרג והרשאת בעלי התפקידים לביצוע פעילויות חיוב וזיכוי ידניות ( הנ"ל מיום 21.3.2012). עם שינוי המבנה הארגוני בהתאמה ממינהל לרשות, מתבצעת בחינה מחודשת בשיתוף עם אנשי החשבות לשם מתן ההרשאות המתאימות. 
ראה דוח מעקב 61 ב' עמ' 288.

ליקוי

5. 	במערכת "חוכרים" נעשות פעולות הכרוכות בטיפול בעסקות עתירות כספים, ויש להן השפעה מכרעת על אלה: העברת זכויות; תוספת בנייה או שטח; היוון דמי חכירה שנתיים; התחייבות לרישום משכנתה. אולם הפרטים אומתו והושלמו בידי גורם אחד בלבד ללא דרישה לאישור של גורם נוסף, בניגוד לעקרון "הפרדת תפקידים" בין הגורם המבצע לגורם המאשר ובניגוד לסדרי בידוק מתאימים.
*על מנהל המינהל להיות מעורב באופן אישי בפעולות אשר יביאו לתיקון הליקויים שמצוינים בדוח ובכללן קביעה שכל פעילות עסקית וכספית במערכת תבוצע בשני דרגים - גורם מבצע וגורם מאשר - ותיעודה במערכת לצורך בקרה;

מעקב

5.	במסגרת אפיון תהליכי עבודה הוגדרו סמכויות חתימה בפעילויות הכוללות עיקרון של הפרדה בין בעלי תפקידים לביצוע ולאישור הפעולה. הנושא מצוי עתה בהליך מדורג ליישום במערכות המידע. הצפי להשלמת היישום במערכות המידע הינו במהלך 2014.
ראה דוח מעקב 61 ב' עמ' 288. 


ליקוי

6. 	מערך הכספים של המינהל נוהל באמצעות מערכת מחשוב מיושנת בת עשרות שנים. הניסיונות שנעשו במשך חמש שנים לא הצליחו לשלב את מערכת מרכב"ה או חלקים ממנה במינהל. 

מעקב

6. 	במסגרת הפעילות לכתיבת התכנית האסטרטגית למערכות מידע יבחנו גם כלים וחבילות תוכנה כספיות כבסיס ליישום פתרון ליבה למערכות הכספיות ברשות מקרקעי ישראל. בנוסף הרשות נמצאת בתהליך גיוס בעל תפקיד ייעודי לאפיון וניתוח פעילויות הליבה הכספיות במערכת המידע העתידית, בשיתוף עם אגף הכספים ברשות.
ראה דוח מעקב 61 ב' עמ' 289.

ליקוי

8. 	היו ליקויים רבים בטיפול המינהל באבטחת המידע ובכללם אלה: היעדר מדיניות לאבטחת מידע; אי-מינוי ממונה על אבטחת מידע הכפוף למנהל המינהל; אי-הקפדה על הפרדת סמכויות בין העוסקים בפיתוח המערכות הממוחשבות ובין העוסקים בהפעלתן; שימוש בסיסמאות שאינן תואמות את רמת האבטחה הנדרשת במערכת כספית המנהלת מידע רגיש; אי-דירוג של תפקידים לצורך קביעת הרשאות גישה למערכת ואי-הגדרת הרשאות לפי תפקיד; אי-שימוש בנתוני יומן האירועים לצורך איתור פורצים למערכת; היעדר פיקוח ובקרה על פעולות הפקידים; היעדר תיעוד ממוחשב של קבלת מסמכים ושל האסמכתאות עצמן; אפשרות לשנות נתונים בקלות רבה. מכלול הליקויים האמורים מצביע על כשל יסודי בטיפול באבטחת המידע במינהל.

מעקב 

8. 	המינהל מגבש ומתקף את מדיניות האבטחת מידע הארגון הרשות נמצאת בהליך מתקדם, לבחירת חברת ייעוץ ייעודית לנושא אבטחת המידע( צפי תחילת פעילות סוף 2013). נעשתה הקשחה בכניסה לשימוש במערכות לרבות חיוב שימוש בסיסמאות מורכבות ובחלק מהיישומים מורכבות ובחלק מהיישומים גם שימוש במצעי זיהוי פיסיים. בכניסה מהמחשבים הניידים נדרש זיהוי כפול (גם על ידי כרטיס חכם), בהמשך מתוכננת החלת מדיניות זו גם במחשבים הנייחים. הרשות נמצאת בעיצומו של תהליך גיוס בעל תפקיד הממלא תפקיד זה כנוסף על תפקידו. לעניין תיעוד ממוחשב של קבלת מסמכים ואסמכתאות- כיום עם פעילות הגדרת ומיפוי התהליכים ברשות, מוגדרים תהליכי תיעוד ממוחשב של קבלת מסמכים ואסמכתאות במערכות המידע. 
ראה מעקב 61 ב' עמ' 290.








משרד הבריאות









משרד הבריאות
תרומות לבתי חולים וקשריהם עם אגודות הידידים

הגופים המבוקרים: משרד הבריאות, אגודות הידידים, בתי החולים הכללים הממשלתיים, משרד המשפטים, שירותי בריאות כללית.

ליקוי מספר 3 תוקן. ראה הערות רה"מ 61ב' עמ' 184. ליקוי מספר 12 תוקן. ראה הערות רה"מ 61ב' עמ' 188.

ליקוי 

1.	על יסוד התיקון לחוק פרסם המשרד בשנת 2009 את שמות הגופים מקבלי התרומות, ובשנת 2010 פרסם גם את שמות החברות – בעיקר חברות תרופות – שתרמו למערכת הבריאות. משרד מבקר המדינה השווה בין פרסומי המשרד לבין הרישומים בספרי בתי חולים כלליים שונים. הביקורת העלתה כי אין התאמה בין המתועד בפרסומי המשרד לבין הרשום בספרי בתי חולים אחדים לגבי זהות התורמים והגופים שמקבלים את התרומה.

מעקב
משרד הבריאות

1.	כללי החשבונאות אינם מחייבים פירוט של זהות התורמים בדוחות הכספיים ולכן פירוט כזה כלל לא מופיע בדוחות של ביה"ח.

ליקוי

2.	תרומות לישויות משפטיות שונות: בבדיקת פרסומי המשרד לשנת 2009 עלה כי כמה חברות תרמו הן לבית החולים, הן לקרן המחקרים שלו והן לאגודת הידידים שלידו. נמצאו גם חברות מסחריות שתרמו לשניים מהגופים האלה. משרד מבקר המדינה לא קיבל ממנהלי מרכזים רפואיים שונים הסבר לתופעת התרומות הנפרדות.

מעקב
משרד הבריאות

2.	לא דווח על התקדמות בתיקון הליקוי.

ליקוי

4. 	כריתת הסכמים: אגודות הידידים פועלות בשם בתי החולים ולמענם בארץ ובחו"ל ומגייסות עבורם תרומות. לעתים הן מקימות מבנים עבור בתי החולים על קרקעות ציבוריות-ממשלתיות. מערכת קשרים ענפה זאת יש לה היבטים משפטיים וציבוריים, ולכן ראוי היה להסדירה בהסכמים שיגדירו בין היתר את מחויבותן של אגודות הידידים ואת מחויבות בתי החולים. משרד מבקר המדינה העלה כי אין הסכמים בין בתי החולים הממשלתיים לבין אגודות הידידים, וזאת בניגוד לנעשה בבתי החולים של הכללית שבהם קיים הסכם מפורט בין הנהלת בית החולים ואגודת הידידים שעל ידו. כמו כן עלה בבדיקה כי כבר בשנת 2004 ניסה המשרד לעשות ביקורת באגודות הידידים שליד בתי החולים הממשלתיים, אך לנוכח היעדר הסכמים המקנים זכות שכזו לא התאפשר למבקר הפנים של המשרד לעשות זאת. מאז לא ניסה המשרד לקדם את המהלך. בכך יש פגם.

ליקוי

5. 	תנאי תחרות ושקיפות וחוק חובת המכרזים: חוק חובת המכרזים, התשנ"ב-1992 ותקנות חובת המכרזים, התשנ"ג-1993 אינם חלים על אגודות הידידים בהיותן עמותות. פעולת אגודות ידידים שלא על פי העקרונות שאותם מתווה חוק חובת המכרזים יכולה לעורר שאלות בנושא שוויון ובנושא שקיפות התהליך של בחירת הגורמים המבצעים את פעילויות הבינוי וההצטיידות. במסגרת גיבוש הסכמים בין בתי החולים לאגודות הידידים ראוי לדון גם בשאלת אימוץ עקרונות דיני חובת המכרזים על ידי אגודות הידידים, הבונות על קרקע ציבורית-ממשלתית מבנים רפואיים ואחרים, בהיקפים של מאות מיליוני ש"ח. במסגרת ההסכמים ראוי לדון גם במצבים שבהם עולה קושי לעמוד ביעדי גיוס תרומות לשם השלמת פרויקט בינוי.

מעקב
משרד הבריאות

4-5.	טרם נחתמו ההסכמים בין בתי החולים ותאגידי הבריאות לבין העמותות התורמות מאחר שעדיין לא פורסם נוהל בעניין. הנוהל הוכן, הועבר להערות של ביה"ח ב- 8.7.13. התקבלו הערות ונערך דיון אצל המנכ"ל ב- 29.9.13. 
 
ליקוי

6. 	עד מועד סיכום הביקורת, ינואר 2011, חמש שנים לאחר הכנת הטיוטה הראשונה, לא גובש הנוהל הכללי הרשמי-הסופי בנושא תרומות למשרדי הממשלה וממילא לא הוגש לאישור הממשלה לנוהל אישור תרומות למשרדי הממשלה.

ליקוי

7. 	בפברואר 2010, במהלך הביקורת, הפיץ משרד המשפטים טיוטת נוהל שכותרתה "נוהל לאישור תרומות לבתי חולים ממשלתיים" (להלן – הטיוטה). הטיוטה הופצה להתייחסות מנהלי בתי החולים הממשלתיים. ואולם עד ינואר 2011 טרם פורסם נוהל תרומות למערכת הבריאות, אף שהעבודה עליו החלה כאמור כבר בסוף 2005.

ליקוי

8. 	לפי חוות דעת של היועץ המשפטי לממשלה (ייעוץ), החל בשנת 2003 יש להביא כל תרומה ייעודית לאישור הממשלה. ואולם, מאז התקבלו במערכת הבריאות תרומות ייעודיות רבות – בחלקן בסכומים של מיליוני שקלים רבים – שלא הובאו לאישור הממשלה, זאת בהסכמת משרד המשפטים, עד לגיבוש הנוהל המיוחד למערכת הבריאות.

ליקוי

9. 	הבדיקה העלתה כי מאז 2004, השנה שבה הצהיר המשרד כי בכוונתו לערוך ביקורת בתחום קבלת תרומות ממאושפזים ועד ינואר 2011, לא בדק המשרד את נושא קבלת התרומות ממטופלים בבתי החולים או במוסד רפואי אחר. 

מעקב
משרד הבריאות

6-9. 	טרם פורסם הנוהל. הנושא מצוי בדיונים בין משרד האוצר למשרד המשפטים.

ליקוי

10. 	חלק ניכר מהתרומות הוא לצורכי תשתית רפואית הכוללת בעיקר מבנים וציוד. ראוי שמשרד הבריאות יכין תכנית אב לבינוי ולהצטיידות, תכנית שתשמש בסיס לתהליכי הפיקוח והבקרה על פרויקטי הבינוי וההצטיידות ועל נחיצות גיוס התרומות. 

מעקב
משרד הבריאות

10.	קיימת רשימת תכניות רב שנתיות אך אלה אינן מתוקצבות. רשימת הצרכים ידועה ומסתכמת במיליארדי שקלים. אך בהעדר תכנית רב שנתית מוסכמת ותקציב הולם, לא ניתן להתחיל בתכנון. פרוגראמה ותכנון ראשוני נעשים רק אם יש אישור לפרויקט ולכן אין למשרד תכנית אופרטיבית לביצוע, אלא רשימת צרכים שגם הוגשה לאוצר מספר פעמים. כל עוד לא יוסכם על תכנית רב שנתית ומסגרת תקציבית מתאימה לא ניתן יהיה להתקדם לתוכניות עבודה מפורטות.

ליקוי

11. 	משרד הבריאות ומשרד האוצר לא דנו בתכנית: "תחזית תכנון מערך האשפוז הכללי" ומשרד האוצר לא אישר אותה. בשנים האחרונות רק בתי חולים המצליחים לגייס תרומות (בעיקר בתי החולים הגדולים במרכז הארץ) מוסיפים מבנים, מכונים וכן משפרים מבנים קיימים. חלק מבתי החולים גיבשו תכניות פיתוח שחלקן מסתמך על תרומות, ואולם בידי המשרד אין נתונים מלאים על המקורות הכספיים הצפויים שיאפשרו מימוש תכניות אלה, ואישור המשרד מתקבל בדרך כלל בדיעבד ומותנה באי-הוספת תקני כוח אדם ותקציבים. הלכה למעשה פרויקטי הבינוי וההצטיידות נקבעים לעתים לפי רצונותיהם של התורמים ולאו דווקא לפי צורכי מערכת הבריאות הציבורית וסדרי העדיפויות שלה.


מעקב
משרד הבריאות

11.	בגין מוגבלותו של תקציב הפיתוח אין המשרד יכול לסייע כנדרש לבתי החולים  הגדולים ואלו נעזרים בתרומות ובקרנות מחקרים למימון פרויקטים – בינוי ותשתיות. תכניות הפיתוח של בתי החולים הגדולים הוצגו בפני הנהלת המשרד. הנהלות בתי החולים מבצעות פרויקטים על פי סדר העדיפות הנקבע בהתאם לקבלת התרומות הייעודיות. המסגרת הנמוכה והלא מספקת של תקציב הפיתוח מאלצת את בתי החולים לחפש מקורות אחרים. בכך מועברים למעשה סמכויות קביעת סדר עדיפויות לבתי החולים ונמנעת עבודת מטה מסודרת. שינוי בתהליכי העבודה מותנה בראש וראשונה בתקציבי פיתוח גדולים והולמים את הצרכים, הישענות פחותה על תרומות, וכן שינוי ארגוני המבטל סמכויות של בתי החולים להפעיל קרנות מחקר ואגודת ידידים לביצוע פרויקט בינוי ותשתיות.

מעקב
משרד האוצר

10-11.	לא דווח על התקדמות בתיקול הליקוי.




צה"ל  - מבוקר משנה
בפרק של משרד הבריאות "מניעת השמנה"










מניעת השמנה – ממצאי מעקב

הגופים המבוקרים: משרד הבריאות, קופות החולים, משרד החינוך, משרד התעשייה, המסחר והתעסוקה, מרכז השלטון המקומי, צבא הגנה לישראל, משטרת ישראל, משרד ראש הממשלה, משרד האוצר, רשות המסים בישראל, רשות השנייה לטלוויזיה ולרדיו, עיריית תל-אביב, עיריית ירושלים, עיריית חיפה, עיריית אשקלון.

ליקוי מספר 11 תוקן. ראה הערות רה"מ 61ב' עמ' 203. ליקוי 14 תוקן. ראה מעקב 61 ב' עמ' 307. ליקויים 26-31 תוקנו. ראה מעקב 61 ב' עמ' 314- 318.

ליקוי 

1.	הממשלה טרם אישרה את התכנית הלאומית לתזונה, פעילות גופנית ומניעת השמנה ומחלות כרוניות. טרם הקצתה לה משאבים, וממילא משרדי הממשלה והגופים האחרים הנוגעים בדבר טרם החלו לפעול על פיה. במועד הביקורת, הפעילות שנעשתה בשטח הייתה מבוזרת ומועטה לעומת הצרכים ולא תואמה בידי גורם אחד. לפיכך לא היה בה כדי לחולל שינוי במצב ההשמנה בישראל.

מעקב
משרד הבריאות

1.	התכנית למניעת השמנה הינה חלק מהתכנית שהתקבלה כהחלטת ממשלה בפברואר 2012 ונקראת: "התכנית הלאומית לקידום אורח חיים פעיל ובריא". במסגרת התכנית, שהחלה לפעול בסוף שנת 2011 מבוצעות מגוון תכניות מגיל ינקות ועד לאוכלוסייה זקנה, במגזרים שונים כולל בדואיים, חרדים  ומוסלמים. התכנית עוסקת גם באוכלוסיות מאתגרות עם צרכים מיוחדים, אוכלוסייה בפריפריה, וכוללת גם חקיקה חדשה והצעות לשינוי תקנות קיימות והכל במטרה למניעת השמנה.

ליקוי

2.	חינוך לתזונה נכונה ופעולות למניעת השמנה במערכת החינוך: המעקב העלה כי אמנם חלה התקדמות בפעולות של משרד החינוך בתחום החינוך למניעת השמנה, ובחלק ממוסדות החינוך הופעלו תכניות למאבק בתופעת ההשמנה. ואולם פעולות משרד החינוך צריכות להיגזר מהתכנית הלאומית שהוכנה בשיתוף משרד הבריאות, וכאמור, תכנית זו טרם אושרה. כיוון שכך מרכיבים חשובים בה לא יושמו בתכניות משרד החינוך, ובכלל זה מעקב ובקרה בעניין הישגי תכניות הלימודים בתחום זה שכבר הופעלו.

ליקוי

3.	הגבלות ואיסורים על מכירת מוצרי מזון לא בריא במוסדות חינוך: אף על פי שוועדות שונות המליצו להגביל באמצעות חקיקה מכירה של מזון ומשקאות עתירי קלוריות במוסדות החינוך, לרבות החלטת הוועדה לזכויות הילד בכנסת בנובמבר 2009, משרדי הבריאות והחינוך טרם יזמו חקיקה בנושא. הנושא הוסדר רק בחוזר מנכ"ל משרד החינוך שיצא בשנת 2006, הקובע כללים בדבר מכירת מזון במוסדות חינוכיים במכונות אוטומטיות, במזנונים ובקיוסקים; אולם החוזר לא נאכף, ונמצא כי בתיכונים ובחטיבות ביניים עדיין נמכרים מזונות עתירי שומנים, פחמימות וסוכרים.

ליקוי

4. 	נמצא כי הרשויות שנבדקו ושבתחומן פועלים קיוסקים בתוך בתי ספר, לא התנו את השכרת הקיוסקים בעמידה בדרישות החוזר; משרד החינוך לא עשה סקר בנושא עמידת הקיוסקים בתנאי החוזר ולא קיבל החלטות בנושא זה. משרדי החינוך והבריאות לא קידמו חקיקה שתאסור מכירת מזון לא בריא במוסדות החינוך. אף לא נמצא תיעוד המעיד על תיאום ושיתוף פעולה בין הרשויות, משרד החינוך ומשרד הבריאות בנושא זה, והוא אינו מטופל כראוי. 

מעקב
משרד הבריאות

2-4. 	בשנת תשע"ב משרד החינוך הכריז על שנת אורח חיים פעיל ובריא כנושא המרכזי. בהתאמה נעשו פעילויות ולמידה רבה בנושא. פרויקט בית ספר מקדם בריאות הורחב וכיום יש 85 בתי ספר מקדמי בריאות ו- 100 בתי ספר בהליך להכרה. כאמור במעקב לליקוי 1 התכנית הלאומית לקדום אורח חיים פעיל ובריא הוכרזה כהחלטת ממשלה. 

מעקב
משרד החינוך

2-4.	המשרד הגדיר את נושא החינוך לאורח חיים בריא כיעד ארוך טווח המדגיש בעקר את נושא התזונה והפעילות הגופנית. המשרד מוביל עם משרד הבריאות ומשרד הספורט את התכנית הלאומית לאורח חיים בריא ולמניעת השמנה ופועל להטמעתה  בכל מוסדות החינוך בקרב 15 רשויות שנבחרו לפיילוט הרשויות. המשרד ערך התאמה של החומרים למגזר החרדי . במסגרת הפיתוח המקצועי מקבלים עובדי ההוראה העשרה בתחום מניעת ההשמנה וכלים כיצד ליישמם במהלך עבודתם החינוכית.

ליקוי

5. 	הזנת תלמידים: הועלה כי ערכן התזונתי של הארוחות המוגשות לתלמידים על פי חוק ארוחה יומית לא נבדק, ולכן לא ניתן לדעת אם הרכבן התזונתי מאוזן ועומד בהנחיות משרד הבריאות. חלק מהתלמידים הלומדים יום חינוך ארוך במסגרת תכנית "אופק חדש" של משרד החינוך, לעתים עד 14:30 או עד 15:30, אינם מקבלים ארוחה יומית בבית הספר. יש חשש כי תזונתם אינה בריאה ומאוזנת, בייחוד אם הם קונים מזון לא בריא במזנונים ובקיוסקים שבבתי הספר. יצוין כי בתי ספר רבים כבר הצטרפו לתכנית "אופק חדש", והיא כבר מיושמת בכ-1,700 בתי ספר שבהם כ-700,000 תלמידים. על משרד החינוך להחליט על הדרך שבה יוזנו תלמידים אלה, בין במסגרת תכנית ההזנה ובין בדרך אחרת. 

מעקב
משרד הבריאות

5.	להלן הפעילויות שנעשו ע"י המחלקה לתזונה של המשרד עם המעונות למניעת השמנה: עדכון חוברת לאכול ולגדול- למעונות, ידוע גופים העושים שימוש בחוברת או שותפים בהזנות הילדים, רשתות המעונות , משרד התמ"ת, דיאטניות לשכות הבריאות ודיאטניות עמותת עתי"ד, הרצאות בפני דיאטניות וסטודנטים ואחיות העובדים עם גני הילדים. קיום פגישה עם נציגת הפיקוח בתמ"ת לגבי העשרת המזון במוצרים מכילי ברזל ועידכון שיטות בישול- תכנון מפגשים לקידום הנושא בדיון הכולל השתתפו גם שירות המזון ובריאות הסביבה לצורך הבהרת דרכי אספקת מזון בטוח ומגוון תזונתית. המלצה לקיום הדרכה למפקחות התמ"ת בנושא התזונה והכנסת דיאטנית למערכת. כתיבת הנחיות לתזונה נבונה לילדים- לאכול ולגדול, אשר הועברו לידיעת התמ"ת במפגשי מטה מול מטה, ומפורסמים גם באתר משרד הבריאות. תדריך זה עודכן ביני 2012.

ליקוי

6. 	במועד סיום הביקורת, דצמבר 2010, לא היו הילדים מוגנים בחוק מפני פרסום מוצרי מזון העלולים לגרום להשמנה, ו"ההסדרה העצמית" על ידי קוד אתי לא יצאה אל הפועל. לנוכח השפעתן של פרסומות למזון משמין המשודרות בשעות הצפייה של ילדים ונוער על תזונתם, ולנוכח חלקו הגדול של המזון המשמין במגפת ההשמנה של ילדים והנזק שהוא גורם לבריאותם, על משרדי הבריאות והתמ"ת לוודא כי כללי ההסדרה העצמית אכן יגובשו בהקדם, ובגיבושם יינתן לבריאותם של הילדים משקל רב יותר מאשר לאינטרס הכלכלי של יצרני המזון. בה בעת, מן הראוי לדעת משרד מבקר המדינה, לפעול על פי סיכום הישיבה בין משרד הבריאות משרד התמ"ת והרשות השנייה ולהסדיר את נושא פרסום המזון המזיק בחקיקת משנה במסגרת כללי הרשות השנייה. אם אלו לא ישיגו את התוצאה הנדרשת, על משרד הבריאות ליזום חקיקה בנושא.

מעקב
משרד הבריאות

6.	חקיקת משנה/קוד אתי. גיבוש הכללים צפוי להגיע לכדי סיום בסוף ינואר 2013. באם תהיה החלטה על צורך בתיקון תקנות יידרש אישור הכנס.

ליקוי

7. 	הוועדה לסימון תזונתי: המעקב העלה כי אף על פי שהוועדה לסימון תזונתי החלה לפעול כבר בשנת 2002, פעולותיה היו מועטות. תדירות מפגשיה הייתה נמוכה, ונוכחות חבריה במפגשים הייתה מעטה. הוועדה לא קבעה סדר עדיפויות לנושאים שבכוונתה להסדיר ותכנית עבודה, והיא קידמה מעט מאוד נושאים ולא השיגה את מטרותיה. בדיוני הוועדה עלתה האפשרות להחליף חלק מחבריה, ולבסוף סוכם כי יוגדרו החסרים בסימון התזונתי והנושאים שעל הוועדה לקדם. ואולם מאז אוקטובר 2008 ועד מועד סיום הביקורת בדצמבר 2010 לא התכנסה הוועדה כלל ולא קידמה הנושאים הללו.

מעקב
משרד הבריאות

7.	באוגוסט 2010, מונתה הוועדה לסימון תזונתי. הוועדה מתפקדת כוועדה מייעצת למנכ"ל בנושאים שהוגדרו בכתב המינוי. חברי הוועדה הינם נציגים מסקטורים שונים: משרד הבריאות (שירות המזון, מחלקה לתזונה והמחלקה למעבדות), האקדמיה, מכון התקנים, תעשיית המזון ולשכות המסחר. חברי הועדה התכנסו לדיונים מדי חודש עד שלושה חודשים. הוועדה פעלה בהתאם לסדרי העדיפויות אשר נקבעו בכתב המינוי. 
	להלן סדר הנושאים שנדונו בוועדה: 
	א.	הוספת חיוב סימון סוכרים בסימון התזונתי, בעקבות עדכון פקודת בריאות הציבור (מזון) 1983. העבודה התמקדה בסימון הסוכרים כחלק ממכלול הפחמימות במזון לרבות עמילנים, רב כהלים וסיבים תזונתיים. בעקבות עבודת הועדה הוצעו תיקונים לתקנות בריאות הציבור (מזון וסימון תזונתי). התיקונים נמצאים כעת בשלב הניסוח המשפטי לפני העברתם להערות בעלי העניין.
	ב.	בחינת סימון נוסף בחזית תווית המזון fop – front of pack labelling, חברי הוועדה הוזמנו לישיבות אצל מנכ"ל המשרד בנושא. טיוטת התיקון לתקנות נוסחה והועברה להערות משרד המשפטים.
	ג.	סטייה מותרת בסימון תזונתי, עדכון הדרישה שבתוקף +/- 20% : בשלב זה סיימה הועדה את דיוניה והיא בשלב של סיכום הממצאים.

ליקוי

8. 	היעדר מעורבות משרד התמ"ת בהסדרת הסימון התזונתי: משרד התמ"ת ממונה על ביצוע חוק הגנת הצרכן, התשמ"א-1981 (להלן – חוק הגנת הצרכן), העוסק בין היתר באיסור הטעיית הצרכנים בעניין רכישת מוצרי מזון, מרכיביהם והסיכונים הכרוכים בצריכתם. בביקורת נמצא כי למרות סמכותו זו, לא טיפל משרד התמ"ת בנושא הסימון התזונתי ולא היה שותף לדיונים של הוועדה לסימון תזונתי.

מעקב
משרד הבריאות

8. 	הנושא מצוי בשלבי ביצוע של הרשות השניה לטלויזיה ורדיו באמצעות חקיקת משנה/קוד אתי. התקיימו 2 פגישות עבודה ברשות מנכ"לי משרדי הבריאות והתקשורת ונציגות מהרשות השנייה ומועצת הכבלים והלווין. הוקם צוות עבודה שניפגש פעמיים והפגישה הבאה תתקיים ב- 13.1.2013 במטרה להגיע להצעת של שינוי התקנות שצריכות גם להיות מאושרות על ידי המועצות של גופי השידור.



ליקוי

9. 	חקיקה העוסקת בסימון תזונתי במזון: בדוח הביקורת הקודם הוער על תיקונים שונים שיש לעשות בסימון התזונתי כדי לספק לצרכנים מידע אמין וברור בעניין הרכב המזון. בכל הנוגע לשומנים, משרד הבריאות עדכן את ההנחיות בעניין הסימון התזונתי, ובפברואר 2010 אישרה הכנסת תיקון לתקנות בריאות הציבור ולפיו יש לפרט את סוגי השומן (שומן טרנס, שומן רווי וכולסטרול) על מוצרים המכילים 2% שומן ומעלה במקום 4.5% שומן ומעלה. במועד סיום הביקורת התקנות בנוסחן המתוקן לא פורסמו ברשומות. אשר לסוכרים, עד שנת 2010 לא הייתה חובה לציין את כמות הסוכרים בסימון התזונתי שעל המזון. חוק חדש שהתקבל ביולי 2010 מחייב לפרט בסעיף הפחמימות את כמות הסוכרים, הפחמימות המורכבות והסיבים התזונתיים במזון ארוז מראש, אולם טרם הותקנו תקנות בנושא.

מעקב
משרד הבריאות

9. 	עידכון תקנות סימון תזונתי לעיניין שומנים פורסמו ב-31 ליולי 2011 קובץ תקנות מס' 7019, יחויב החל מ- 31/1/2014. לנושא סוכרים וסיבים תזונתיים- כאמור במעקב לליקוי מס' 7, הוספת חיוב סימון סוכרים בסימון התזונתי הסוכרים הינו חלק ממכלול הפחמימות במזון לרבות עמילנים, רב כהלים וסיבים תזונתיים. בעקבות עבודת הועדה לסימון תזונתי הוצעו תיקונים לתקנות בריאות הציבור (מזון וסימון תזונתי). התיקונים נמצאים כעת בשלב הניסוח המשפטי טרם העברתם להערות בעלי העניין.

ליקוי

10. 	הפחתת נתרן (מלח) במזון: צריכה עודפת של מלח עלולה לגרום לעלייה בלחץ הדם ולפגוע בכליות. לפני כמה שנים הוקמה תת-וועדה של הוועדה לסימון תזונתי, והיא הייתה אמורה לפעול להפחתת המלח במזון. ואולם היא טרם הגישה המלצות ולפיכך הנושא לא קודם. משרד הבריאות הכין תכנית לאומית להפחתת צריכת המלח באוכלוסייה והגישה למנכ"ל המשרד בנובמבר 2010, אולם שר הבריאות טרם אישר אותה וטרם הוחל בביצועה.

מעקב
משרד הבריאות

10. 	התוכנית מיושמת ובשלבי ביצוע, נקבעו יעדים להפחתת נתרן בלחם מלא, ובלחם האחיד בשת"פ עם איגוד האופים, בביצוע דגימות לכמות נתרן במזון כבסיס נתונים להערכת השינוי.  נשכרה יועצת דיאטנית שתלווה ותקדם את כל נושא הפחתת הנתרן במזון, ובביצוע שכירת יועץ מקצועי טכנולוגי לנושא ובחירת ספק שיבצע את סקר הנתרן בשתן. בוצעו דגימות לכמות נתרן בעוף ובשר ושלבי ביצוע פעילות ניסיונית עם משרד הדתות במשחטה להפחתת נתרן  לאחר ההמלחה בעוף המוכשר. התקיימו מפגשי עבודה עם חברות המזון שטראוס ויוניליבר ותנובה, וכן מפגש עבודה עם טכנולוגי תעשיית הסלטים ( חומוס, טחינה וסלטי ירקות). מתוכנן מפגש עבודה עם טכנולוגי תעשיית הגבינות הלבנות . בתיכנון לביצוע דיגום לרמות נתרן ורכיבי תזונה נוספים במנות מזון של  מסעידים למערכת החינוך. בשלבי עידכון אחרונים  ת"י 1145- מופחת נתרן, וטיוטת סימון תזונתי של רכיבי מזון בחזית האריזה כולל נתרן FOP  הועברה להתייחסות משרד המשפטים.

ליקוי

12. 	עידוד פעילות גופנית של מבוגרים: המעקב העלה כי פעולות הגופים המבוקרים לעידוד פעילות גופנית הן נקודתיות ומקומיות ואינן מרוכזות בידי גוף אחד. על כן לא נקבעו להן סדרי עדיפות ולא הוסקו מסקנות בעניין יעילותן. ביוני 2010 המליצו תת-הוועדה 2020 והמועצה הלאומית לבריאות האישה לכלול בסל שירותי הבריאות ייעוץ והכוונה לפעילות גופנית מקדמת בריאות על ידי אנשי מקצוע, לשם מניעת מחלות ולטיפול בהן, כדי שכל תושב יהיה זכאי לקבל את השירות בקופות החולים. עוד המליצו לקבוע כי שיעור מקבלי הייעוץ לפעילות גופנית ישמש מדד לאומי קבוע ויהיה חלק מתכנית המדדים הלאומית. במעקב נמצא כי ניסיון משרד הבריאות לגבש מדדי איכות בתחום הייעוץ לפעילות גופנית נתקל בהתנגדות בחלק מהקופות ונחל כישלון.

מעקב
משרד הבריאות

12. 	ב-18 ביולי 2011 פורסם חוזר מנכ"ל בנושא תיעוד מדדי אורחות חיים. כמו-כן ב-1.5.2012 פורסם חוזר מנכ"ל בנושא תיעוד של מדדי איכות בקהילה ובכלל זה מדדים המתייחסים למשקל וגובה. בנוסף מתבצעת פעילות להכשרת רופאים למתן ייעוץ בתחום הפעילות הגופנית. לא הוגדר מדד איכות בתחום ספציפי זה.

ליקוי

13. 	פעילות גופנית בבתי הספר: תלמידי ישראל נמצאים בתחתית רשימת מדינות באירופה מבחינת מספר שעות החינוך הגופני בשבוע. בתי ספר בארץ מקדישים שני שיעורים בלבד בשבוע לחינוך גופני, ובסך הכול – 90 דקות. בחינוך החרדי מוקדשות רק 40 דקות בשבוע לחינוך הגופני. יתרה מכך, במחקר שנעשה בקרב תלמידי תיכון נמצא כי בפועל עושים התלמידים פעילות גופנית בינונית או מאומצת במשך ארבע עד עשר דקות בלבד מתוך שיעור של 45 דקות. ועדות שהקימו משרדי ממשלה המליצו להגדיל את מספר שיעורי הפעילות הגופנית לשלושה בשבוע; לקיים "הפסקות פעילות" בבתי ספר; לערב את המשפחה והקהילה בתכנית הבית-ספרית ולהקנות לתלמידים כישורים ומסוגלות בתחום הפעילות הגופנית. ואולם המעקב העלה כי משרד החינוך לא הוסיף שעות חינוך גופני למערכת השעות ולא נעשו צעדים של ממש לניצול ראוי של שני השיעורים המוקצים בשבוע.



מעקב
משרד הבריאות

13.	הוחלט שאין מקום להוספת שעה שלישית לאור העלות הגבוהה לעומת התועלת הנמוכה הצפויה מכך. עם זאת הוחלט על גישה של הפסקות פעילות" המתבצעות בכל מסגרות החינוך.

ליקוי

15. 	העדר תמריצים מטעם הקופות למבוטחיהן להורדת המשקל ושמירתו: כוח המשימה וכן תת-הוועדה 2020 המליצו להעניק בונוסים, הנחות ותמריצים בביטוחי בריאות פרטיים וכן במסגרת תכניות השב"ן של הקופות למבוטחים העושים פעילות גופנית או יורדים במשקל או שומרים על משקלם, ובין היתר לעודד מטופלים להצטרף לסדנאות להורדת משקל או לשמירה של המשקל ולסדנאות פעילות גופנית, באמצעים כגון החזר כספי עבור ההשתתפות בסדנאות אלה. משרד הבריאות היה צריך לבדוק אם כדאי להפעיל תמריצים כאלה ואם יש לשנות את החקיקה בנושא, ואולם הוא לא דן בכך עם הקופות ולא הכין תכנית למתן תמריצים למבוטחים.

מעקב
משרד הבריאות

15.	המבחנים פורסמו בתאריך 4 לאפריל, 2012.

ליקוי

16. 	הגידול במספר הסובלים מהשמנה הביא גם לידי עלייה חדה בשיעור הניתוחים הבריאטריים בעולם. ואולם מהמעקב עלה כי משרד הבריאות לא קבע לקופות ולבתי החולים תהליך מעקב ובקרה בעניין המנותחים, ועל כן אין בידיו מידע מרוכז בעניין מידת החלמתם ומצבם הרפואי, לרבות השמירה על המשקל והמצב התזונתי. לא נמצא כי משרד הבריאות והקופות בדקו כיצד אפשר להבטיח כי המנותחים יהיו במעקב רפואי. משרד הבריאות גם טרם קבע את התנאים לביצוע ניתוח בריאטרי למבוגרים (בני 18 ומעלה), ולא קבע כי לפני הניתוח חובה לעשות הערכה גופנית ופסיכולוגית שתבחן את התאמתו של המועמד לניתוח מבחינת נכונותו לשנות את אורח חייו ותזונתו ונכונותו להתחייב להיות במעקב רפואי קבוע לאחר הניתוח.

מעקב
משרד הבריאות
	
16. 	פורסם חוזר מינהל רפואה בתאריך 14/10/2012.

ליקוי

17. 	הממשלה יכולה להשפיע על צריכת המזון של הציבור על ידי הגברת הנגישות של מזון המוגדר כבריא באמצעות הוזלתו, ומנגד העלאת מחירם של מוצרי מזון המסווגים כמזיקים לבריאות. על פי עמדת רשות המסים, מס הקנייה הוא המס המתאים ביותר להשפיע על צריכת המזון של הציבור. לדעת משרד מבקר המדינה על משרד הבריאות בשיתוף רשות המסים לבחון את ההשפעות השליליות של השמנת יתר ולתמחר את התועלת שבהטלת מס קנייה על מוצרי מזון לא בריאים. ביקורת המעקב העלתה כי בכל הנוגע ללחם מקמח מלא, משרד התמ"ת אמנם קידם בשיתוף כמה מאפיות יזמה לייצור לחם מקמח מלא במחיר שווה לכל נפש, אולם במועד סיום הביקורת הייתה התכנית מצויה בשלבי תמחור בלבד. בנוגע להעשרה בוויטמינים של לחם לבן, לחם אחיד וחלה, הועלה כי לאור המלצותיהם של כוח המשימה ותת-הוועדה 2020, החל משרד הבריאות לפעול להתקנת תקנות המחייבות להעשיר בוויטמינים קמח המיועד לאפיית לחם לבן, לחם אחיד וחלה, ואולם התקנת התקנות לא הסתיימה.

מעקב
משרד הבריאות

17. 	התקיימו ישיבת עבודה עם נציגי רשות המיסים על מנת לקדם את נושא תמחור התועלת שבהטלת מס קנייה על מוצרי מזון לא בריאים, ואף נשלח אליהם נייר מיידע מקיף על התועלת הבריאותית של מיסוי מזון מזיק. עדיין ממשיכים בפעילות מול רשות המיסים. הכנת התקנה בחיוב בהעשרה בויטמינים קמח המיועד לאפיית לחם מצויה בשלבי ביצוע  ומתוכנן לסיימה במהלך שנת 2013.

מעקב
רשות המיסים

17.	לדעת רשות המיסים המדיניות הראויה ביותר, ככל שרוצים להשפיע בנושא זה על שיקולי הצרכן הינה בחינוך הציבור לצריכת מוצרים הנחשבים בריאותיים יותר, וכן בחינת חקיקה אשר תאסור צריכת מוצרים הגורמים להשמנת יתר. רשות המיסים סבורה כי מס הקנייה הוא אינו החלופה המתאימה ביותר להשפיע על הציבור ולסייע לו להבין את נזקי הצריכה של מזון שאינו בריא.

ליקוי

18. 	רשת ערים בריאות: בשנת 1990 יזמו משרד הבריאות ומרכז השלטון המקומי את הקמתה של "רשת ערים בריאות" (להלן – הרשת), שאחת ממטרותיה היא לקדם את בריאות האוכלוסייה. אולם המעקב העלה שהשתתפות הרשויות המקומיות ברשת דלה: רק 49 רשויות חברות בה, מהן רק 29 הן חברות פעילות ו-20 הן חברות באורח רשמי בלבד ואינן פעילות, ושמונה רשויות שהיו חברות ברשת הפסיקו את חברותן בה. בכל הנוגע למניעת השמנה, הרשת קבעה שלבים לפעולתה ובהם איסוף מידע על האוכלוסייה בכל רשות, זיהוי פערים בבריאות האוכלוסייה; גיבוש תכנית אסטרטגית שתקבע מטרות ויעדים בתחום מניעת ההשמנה ופעולות לניטור מידת השגת המטרות והיעדים. במועד סיום הביקורת, דצמבר 2010, טרם הופעלה תכנית מלאה ומקיפה למניעת השמנה בשום רשות מקומית. נמצא שיש רשויות שביצעו פרויקטים נקודתיים למניעת השמנה שלא במסגרת הרשת ובלי שהכינו תכנית כוללת בתחום זה. אף על פי שכל פעילות למניעת השמנה מבורכת, חשוב שהפעולות ישתלבו במתכונת שקבעה הרשת, וכך ייגזרו מתכנית מקיפה ומלאה של היישוב ויבוקרו במערכת לבקרה ולניטור של ההישגים. ממידע שסיפקו למשרד מבקר המדינה 23 רשויות מקומיות החברות ברשת עולה כי אמנם גברה מודעותן לצורך להשפיע על הרגלי התושבים, והן אף החלו לפעול בתחום זה, ואולם היקף הפעולות עדיין קטן, וגם אין תכניות כוללות בתחום אורח החיים הבריא. כך למשל, רק שתי רשויות מקיימות הרצאות בנושא תזונה ותכניות לשיפור התזונה עבור תושביהן, ורק 11 רשויות מסבסדות חוגי ספורט למבוגרים.

מעקב 
משרד הבריאות

18. 	במסגרת התכנית למניעת השמנה ברשויות המקומיות נבחרו 15 רשויות כפיילוט לצרכי למידה והערכה של תכניות ופעילויות ייחודיות לכל רשות (חיפה, מגדל העמק, מועצה אזורית יזרעאל, חורה, לקייה, אלעד, אשדוד, קרני שומרון, חולון, עוספיה, דלית אל כרמל, תמרה, טורעאן, אום אל פאחם וקרית גת). כל רשות בוחרת ועדת היגוי בראשה עומד ראש הרשות, היא מכינה מיפוי על הרשות ואחר כך מגדירה מטרות ובונה תכנית פעילויות שנתית ל- 3 שנים. לציין, התקציב ניתן ל-3 שנים. בנוסף המשרד משתתף במימון מקדמת בריאות ב – 10  רשויות במסגרת רשת ערים בריאות.

ליקוי

19. 	תכנון כולל בתחום מניעת ההשמנה: המעקב העלה כי מאז פורסם דוח הביקורת הקודם חלה התקדמות בפעילות צה"ל בתחום מניעת ההשמנה. עם זאת, צה"ל עדיין לא עשה עבודת מטה המשותפת לכלל הגורמים בצבא כדי להכין תכנית כוללת שתהיה מקובלת עליהם. הוא לא הציב יעדים לכלל הצבא ולא קבע לוחות זמנים לעמידה בהם. אין בצה"ל גורם אחד המרכז את הטיפול במניעת ההשמנה, ועל כן כל גורם פועל באופן עצמאי.
מעקב
צבא ההגנה לישראל

19.	צה"ל פועל ליישום מדיניות מניעת השמנה וטיפול במספר תחומים:
א.	וועדה עליונה לבריאות מזון ותזונה בראשות קרפ"ר וקל"ר– משמשת כגוף מייעץ לכלל הגופים העוסקים במזון בצה"ל. במסגרת עבודתה של הוועדה נכתבה הוראת ענף רפואה לטיפול בהשמנה שמגדירה סף של מי שסובל מהשמנה ונותנת הנחיות ראשוניות לרופא המטפל, כולל הנחיות לתזונה.
ב.	מרכז מזון מצמצם רכש של פריטים שנקבעו כלא בריאים בשיתוף ענף מזון וענף ברה"צ, לדוגמא הפחתה בכמות השמן, הפחתה בשימוש במרגרינה ובשימוש 	בבצק עלים, וכן הפחתה בשימוש בנקניקיות.
ג.	מדור תזונה במקל"ר מקיים סדנאות לבישול בריא לכלל טבחי צה"ל בשיתוף בית ספר תדמור וענף ברה"צ.
ד.	ענף ברה"צ כתב הוראת ענף לעבודת הדיאטנית אשר מנחה את הדיאטניות בכלל צה"ל כיצד לטפל בהשמנה, וכן מתקיימים מפגשים רבעוניים מקצועיים לכלל הדיאטניות הצבאיות. 
ה.	הדרכות של סגל רפואי בכלל הקורסים של בה"ד 10 באשר לתזונה נכונה וטיפול בהשמנה. 
ו.	קיום פרויקטים לתזונה נבונה בבסיסי צה"ל.

ליקוי

20. 	מידע אמין ועדכני בעניין מדד BMI של כלל החיילים חיוני כדי שיהיה אפשר להעריך את היקף הבעיה בצה"ל ולאפיין קבוצות אוכלוסייה הדורשות טיפול, וכדי שיהיה אפשר להכין תכנית פעולה למאבק בהשמנה. אולם נמצא כי בתיקים הרפואיים של 82% מחיילי שירות החובה ו-68% מהחיילים שהתגייסו בשנה שקדמה למועד ביצוע הביקורת אין נתוני BMI, וכך גם בתיקיהם של 72% מחיילי הקבע. נתוני גובה ומשקל אמנם נאספים במרכז לבדיקות תקופתיות לגבי אנשי הקבע שכבר מלאו להם 30, אולם הנתונים אינם מועברים לתיקים הרפואיים אלא נשמרים במאגר נפרד, והדבר מקשה על צה"ל לגבש תכנית אישית לחיילים הסובלים מהשמנה. חיילים שטרם מלאו להם 30 עושים בדיקת BMI רק בעת ביקור אקראי אצל רופאי היחידה; מכאן שצה"ל אינו עושה די הצורך לאיתור חיילים הסובלים מהשמנת יתר.

מעקב
צבא ההגנה לישראל

20.	רופאי צה"ל הונחו כיצד לבדוק מדד השמנה (BMI) והיקף מותניים בקרב חיילים, ובהתאם לממצאים מפנים לדיאטנית. בקרב אנשי הקבע הנושא נבדק במסגרת "מדד ברק".

ליקוי

21. 	בעקבות דוח הביקורת הקודם צה"ל החל בנובמבר 2008 ב-70 יחידות פרויקט ניסיוני ששמו "בסיס בריא". בתכנית נעשו שינויים במזון, ניתן טיפול אישי וקבוצתי בתחום התזונה הנכונה, והוכנה תכנית לפעילות גופנית. הפרויקט מלווה במחקר הבוחן את מידת הצלחתו, ואולם לא הוכן דוח התקדמות אף לא לאחת מהיחידות שבפרויקט, וממילא לא הופקו לקחים ומסקנות.

מעקב
צבא ההגנה לישראל

21.	נתוני הארגומטריה שנאספו במסגרת המחקר לא אפשרו הפקת ממצאים משמעותיים, ולכן לא הוסקו מסקנות ישירות מרכיב זה.

ליקוי

22. 	מערך ההזנה בצה"ל ופרויקט "קשת טעמים": נמצא כי צה"ל הכין הנחיות לבישול בריא ביחידותיו, אך טרם אישר אותן וטרם החל ביישומן. אמנם הוחל בביצוע שינויים הנוגעים לרכישת חומרי גלם בריאים יותר, אולם טרם נעשה שינוי מהותי בתזונת החיילים, לרבות הדרכה לשימוש נכון בחומרי הגלם – כגון הגבלת תדירות הטיגון, הסרת עודפי שומן מתבשילים – ופיקוח ובקרה בעניין זה.

מעקב
צבא ההגנה לישראל

22.	ההנחיות לבישול בריא נבדקות במסגרת בקרת איכות השרות בתחום התזונה. ברוב היחידות שנבדקו, ההנחיות מיושמות.

ליקוי

23. 	הפיקוח על המזון הנמכר בבסיסי צה"ל: הביקורת העלתה כי צה"ל אינו מבקר את החנויות (השק"מיות) והמכונות האוטומטיות, שחלקן מופעלות בידי זכיינים ונמכרים בהן מוצרי מזון ושתייה משמינים. צרכני השק"מיות והמכונות הם לעתים "אוכלוסייה שבויה" – חיילים בבסיסים סגורים של צה"ל שאין עומדות לרשותם חלופות לפיתויים שמעמידה השק"מית בבסיס. לא נמצא כי צה"ל עשה עבודת מטה בתחום זה וכי פעל להוצאת מזון לא בריא מבסיסיו ולהחלפתו במזון בריא. הדבר פוגע במאבק בהשמנה ובניסיון להנהיג אורח חיים בריא בקרב חיילי צה"ל. לדעת משרד מבקר המדינה, בתום תקופת החוזים עם הזכיינים, על צה"ל לקבוע סייגים ומגבלות שיחייבו את הזכיינים בנוגע למכירת מזון משמין.

מעקב
צבא ההגנה לישראל

23.	הוספו מוצרי בריאות לשק"מיות כדוגמת חטיפי בריאות, מוצרים ללא סוכר, מוצרי חלב דלי שומן, ירקות ל"אנטי-פסטי" ועוד.

ליקוי

24. 	כושר גופני בצה"ל: על צה"ל להגדיל את שיעור החיילים העוסקים בפעילות גופנית ולהאריך את משך הזמן שחיילי המטה מקדישים לפעילות גופנית ליותר משעה בשבוע.

מעקב
צבא ההגנה לישראל

24.	קיימים נתונים על רמת הכושר הגופני של חיילי צה"ל במערך הלוחם ובמהלך קורסים והכשרות. אין נתונים על שיעור מבצעי  פעילות גופנית בקרב חיילי המטה.
	בינואר 2014 תכנס לתוקף הוראת קחצ"ר (מס' 11) המפרטת את חובת היחידות באימון כושר גופני/ כושר קרבי בשגרה (במסגרת שעות הפעילות ביחידה).
	לפי ההוראה החדשה, משך הזמן לאוכלוסיית המטה והחומכ"ל יהיה 2 יחידות אימון בימים נפרדים, כשההמלצה היא לביצוע של 150 דקות פעילות גופנית בשבוע. 
	בנוסף, זרוע היבשה עוסקת באימון של חיילים במסגרת קורסים והכשרות של מערך המטה והחומכ"ל.
	בעקבות עבודת המטה "מערך כושר גופני"-
	נוספו תקני מדריכי אימון גופני וקציני כושר קרבי למערך. 
	הוקם ענף אורחות חיים במחלקת כושר קרבי.
	בשנה האחרונה הוגדלו מס' מסגרות האימונים של ענף אורחות חיים ונפתחו ארבע קבוצות שחייה לעומת אחת בעבר, עשר קבוצות ריצה, מתוכן שתי קבוצות לחטיבות חי"ר במילואים, שני מחזורים של שינויים בגזרה לעומת אחד בעבר ובנוסף, למעלה מעשרים יחידות המשתתפות בפרויקט אורח חיים בריא.

ליקוי

25. 	אף על פי שחלה התקדמות רבה בפעולות המשטרה בתחום מניעת ההשמנה, במעקב נמצא כי במטבחים מסוימים במשטרה עדיין מוגשים מוצרי מאפה שאינם בריאים והמכילים שומן טרנס בכמות רבה. עוד נמצא כי המשטרה לא חקרה את יעילות פעולותיה למניעת השמנה. 

מעקב
משטרת ישראל

25.	משטרת ישראל פועלת מאז תחילת שנת 2012 במתווה רב שנתי לתוכנית לשינוי אורחות חיים בקרב שוטרים, לשיפור בריאותם. התוכנית מופעלת בדגש של עיסוק בפעילות גופנית ובשינוי הרגלי התזונה. לתוכנית שלושה רכיבים מרכזיים: התערבות פרטנית, סביבת תומכת שינוי ומדידות עיתיות. כל הרכיבים נשענים על מדידת הבסיס שהתבצעה בתחילת הדרך. במחצית השנייה של 2013 התווסף רכיב נוסף לתוכנית והוא המשפחה. משטרת ישראל רואה במשפחת השוטר שותפה לתהליכים המתרחשים בארגון ומציעה לשוטר ובני משפחתו מגוון פעילויות משותפות לשינוי אורח החיים בקרב בני המשפחה.
	בשנת 2013 נמשכה הפעילות להגדלת שיעור השוטרים העוסקים בפעילות גופנית ע"י הגברת הזמינות לחדרי כושר ביחידה וע"י התקשרויות עם מתקני כושר סמוכים ליחידה. כמו כן, במסגרת פעילות זאת מקבלים השוטרים "מרשם" (תוכנית פרטנית) לאימון גופני ומחויבים להתאמן שעתיים בשבוע ע"ח שעות העבודה. הפעילות הגופנית של השוטרים מבוקרת ומנוטרת. שוטרים בעלי ריבוי גורמי סיכון ממשיכים להיות מטופלים במסגרת סדנאות אורח חיים בריא וע"י תזונאיות.
	בתחום התזונה משטרת ישראל נמצאת לקראת סיומה של עבודה מקיפה  לסימון תזונתי הטמעת מתכונים ותפריטים חדשים. תוצרי העבודה מתוכננים להיות מוטמעים בחודש פברואר 2014 בהשקת חודש התזונה במשטרת ישראל.
	מדידה ומעקב- עד כה במהלך שנת 2013 התבצעו מדידות מעקב השוואתיות למדידות הבסיס ל- 18,123 שוטרים מתוך כ- 21,000 משרתי הקבע. המדידות כללו את המדדים הבאים: מדדי השמנה (אחוזי שומן, היקף מותניים ו BMI), לחץ דם, סוכר בדם, ליפידים בדם ומדדי כושר. הבדיקה ההשוואתית נעשתה לכל נבדק על פי עקרון סטטיסטי של זיווג על מנת לנטרל גורמים מתערבים. להלן ממצאי הניתוח והערכת השינוי :
	היקף מותניים – נמדד השינוי בשיעור הסיכון לפתח אירוע לבבי או אירוע מוחי. הממצאים מצביעים על שיפור משמעותי בקרב השוטרים שהיו בסיכון גבוה וגבוה מאוד. כ- 27% מהשוטרים שבמדידות הבסיס היו בסיכון גבוה וגבוה מאוד שיפרו את מצבם והורידו את שיעור הסיכון לנמוך ונמוך מאוד. אחוז שומן (הרכב רקמת הגוף) – נמדד השינוי בביצוע פעילות גופנית אירובית בשגרה. מדד הנמצא בקשר שלילי עם ביצוע פעילות גופנית אירובית. הממצאים מצביעים על ירידה בשיעור השוטרים עם ערכים מעל הנורמה. BMI – נמדד השינוי במשקל השוטרים. כ- 7% מהשוטרים שאובחנו בעודף משקל הורידו ממשקלם למשקל תקין. סוכר בדם – כ- 40% מהשוטרים שנמצאו אצלם ערכים לא תקינים שיפרו את מצבם ונמצאים כיום עם ערכים תקינים.. לחץ דם – למעלה מ- 50% שאובחנו עם יתר לחץ דם שיפרו את מצבם ונמצאים כיום עם ערכים תקינים.
	תוכניות המשך - בשנת 2014 יושם הדגש על פעילויות להנעת המונים בתחום הפעילות הגופנית. בין היתר מתוכננים אימונים קבוצתיים ביחידה ובמתקנים מחוץ ליחידה, פעילויות ספורט עממי ותחרות בין יחידתית המתבססת על ליגה שתמשך שנה בסיומה יוכתר מנצח שיקבע על בסיס אמות מידה ומדדים מובנים.
	במסגרת הפרטנית המשטרה תתמקד בהתערבות בכ- 1000 שוטרים שאותרו עם בעיות עודף משקל וגורמי סיכון. שוטרים אלו ייהנו ממפגשים עם מאמני כושר ותזונאיות במפגשים פרטניים ומפגשים מעקב במטרה לשפר את מצבם הבריאותי. 
	בנוסף לכך תקיים המשטרה 7 הכשרות ממוקדות לאוכלוסיה עם ריבוי גורמי סיכון בה תטמיע בקרבם באמצעות אנשי מקצוע מתחומים שונים את שינוי אורחות החיים.
	בתחום המשפחה מתוכננות מספר פעילויות בעיקר בימי שישי אשר משתפות את השוטרים עם בני משפחתם במפגשים על בסיס הרצאה לאורח חיים בריא ופעילויות במסגרת מועדוני כושר.

ליקוי

30. 	מדדי איכות לרפואת הקהילה: דוח מדדי האיכות לרפואת הקהילה שמוציא המשרד, כולל בין היתר נתונים על היקפי מדידות ה-BMI שעשו הקופות. ואולם הדוח אינו כולל נתונים על ממדי ההשמנה והיקפה באוכלוסייה, כלומר על שיעור המבוטחים הסובלים מעודף משקל ומהשמנת יתר בכל קופה.

מעקב
משרד הבריאות

30. 	ב-18 ביולי 2011 פורסם חוזר מנכ"ל בנושא של תיעוד מדדי אורחות חיים.  כמו-כן ב-1.5.2012 פורסם חוזר מנכ"ל בנושא תיעוד של מדדי איכות בקהילה ובכלל זה מדדים המתייחסים למשקל וגובה.

המשרד להגנת הסביבה
בנייה ירוקה

הגופים המבוקרים: המשרד להגנת הסביבה, משרד הבינוי והשיכון, משרד הבריאות, משרד התשתיות הלאומיות, משרד הפנים, משרד החינוך, רשות מקרקעי ישראל, מינהל הדיור הממשלתי שבמשרד האוצר, רשות המסים, מכון התקנים הישראלי, ועיריית כפר סבא, עיריית רעננה, עיריית יבנה, עיריית ראשון לציון.

ליקוי

1. 	הביקורת העלתה כי עד שנת 2009 לא פעלו כנדרש משרד הפנים ומשרד השיכון – שני משרדי הממשלה המרכזיים שמופקדים על נושאים שנוגעים לענף הבנייה, אשר עליהם הטילה הממשלה את האחריות לקידום הבנייה הירוקה בשנת 2003.

מעקב
משרד הפנים

1. 	להלן הפעולות שביצע מינהל התכנון לקידום החלטות הממשלה בתחום הבנייה הירוקה: תכניות מתאר ארציות נכנסה לתוקפה תמ"א 10/ד/10, שהינה תכנית מתאר ארצית למתקנים פוטו וולטאים, הממירים אנרגיה סולרית לאנרגיה חשמלית. התמ"א אושרה ע"י הממשלה ביום 26.12.2010 ופורסמה ברשומות ביום 17.1.2011. בימים אלו (דצמ' 2013) מקודמת במועצה הארצית לתכנון ובניה תמ"א 10/ד/12 להקמת טורבינות רוח לייצור חשמל. מסמך מדיניות לקידום התכנית נדון בישיבת המועצה הארצית מיום 3.4.2012 והמועצה הארצית הורתה על הכנת תמ"א 10/ד/12, לצורך קביעת ההליכים הסטטוטוריים לאישור טורבינות רוח. תקנות התכנון והבניה כהשלמה לתמ"א 10/ד/10, תכנית מתאר ארצית למתקנים פוטו וולטאים, הממירים אנרגיה סולרית לאנרגיה חשמלית, בוצעו בתקנות התכנון והבניה התיקונים הבאים: תיקון לתקנות התכנון והבניה (תסקירי השפעה על הסביבה), התשס"ג- 2003: על פי התקנות, על מגיש תכנית לתחנת כח מוטלת חובת הגשת תסקיר השפעה על הסביבה למוסד התכנון. התיקון מבהיר כי חובת הכנת תסקיר לא חלה על תכניות להקמת מתקנים פוטו וולטאיים ששטחם עד 750 דונם, מאחר ובהוראות התמ"א קיימת התייחסות להיבטים הסביבתיים הקשורים בהקמה של מתקן פוטו וולטאי. תיקון לתקנות התכנון והבניה (היתר לעבודה מצומצמת) התשס"ג- 2003, המאפשר הגשת בקשה להיתר להקמת מתקן פוטו וולטאי על גג מבנה קיים בהספק של עד 50 קילוואט למבנה, בהליך רישוי של היתר לעבודה מצומצמת.  תיקון התוספת השלישית לתקנות התכנון והבניה (בקשה להיתר תנאיו ואגרות) התש"ל- 1970: התיקון קובע אגרה מופחתת באופן משמעותי למתקנים בהיקפים העולים על 10,000 מ"ר. פורסם תיקון לתקנות התכנון והבניה (בקשה להיתר, תנאיו ואגרות), תש"ל- 1970, המרחיב את החובה להתקנת מערכת חימום סולארית בבניינים חדשים למגורים אף ל- שבע הקומות העליונות בבניין רב קומות. הרחבת החובה להתקנת מערכת סולארית בבניינים רבי קומות ממקסמת את ניצול אנרגית השמש לייצור מים חמים ובכך מיישמת את החלטות ממשלה 3261 מיום 13.3.2008, ו- 4095 מיום 18.9.2008, בדבר התייעלות אנרגטית. שר הפנים חתם על תיקון לתקנות תכנון ובניה (חישוב שטחים ואחוזי בניה בתכניות ובהיתרים), התשנ"ב- 1992, המיישמים את החלטת ממשלה 3768 מיום 23.10.2011 לעידוד בנייה ירוקה וכן החלטות ממשלה לעידוד ההתייעלות האנרגטית- החלטות ממשלה 3261 מיום 13.3.2008, ו- 4095 מיום 18.9.2008: התיקון מאפשר הקלות בחישוב שטחי הבנייה, במטרה לעודד בנייה ירוקה. עידוד לבניית קירות עבים ובניית מעטפת כפולה אשר מהווים אמצעים לשימור האנרגיה במבנה, על ידי בידודו מהחוץ. עידוד להקמת אמצעי הצללה (פרגולות וגגונים) המשמרים אף הם את האנרגיה בבניין. עידוד להתייעלות אנרגטית- כהשלמה לתמ"א 10/ד/10 להקמת מתקנים פוטו וולטאיים וכן על מנת לעודד הקמתן של טכנולוגיות נוספות ליצירת אנרגיות מתחדשות, מראות תרמו סולאריות וטורבינות רוח. מינהל התכנון שוקל ובוחן בזהירות יתרה את דרכי היישום ואת העיתוי ליישום  הבנייה הירוקה במסגרת שיקולים נרחבים של משק הבניה וכלכלת המדינה כולה. קיים משבר בשוק הדיור כתוצאה מעליות חדות ביוקר הדיור. כל דרישה בתקנות התכנון והבניה, לרבות אימוץ תקנים בתחום הבניה הירוקה, העלולה להעלות את עלויות הבנייה בטווח הקצר, חייבת להישקל בצורה מדוקדקת.

מעקב
משרד הבינוי והשיכון

1.	הרביזיה טרם הסתיימה אך נמצאת בשלבים האחרונים. שולחן עגול להצגת השלב האחרון התקיים ללא השתתפות נציגת המשרד בשל מחסור בכוח אדם.

ליקוי

2. 	ליישום עקרונות הבנייה הירוקה יש לקבוע ראשית מהו "מבנה ירוק". ניתן לעשות זאת באמצעות הכנת תקן לבנייה ירוקה, אשר יכיל את המאפיינים של מבנה ירוק ואת הדרך לסווגו כך. תקן זה יכול לשמש עבור משרדי הממשלה קנה מידה מוסכם שיוכלו להשתמש בו ככלי לעידוד הבנייה הירוקה. ניתן היה לצפות שמשרד הפנים או משרד השיכון יפנו למכון התקנים בבקשה להכין תקן לבנייה ירוקה ואף יעודדו את השימוש בו לאחר אישורו.

מעקב
משרד הפנים

2.	מינהל התכנון לקח חלק פעיל בהכנת תקן בניה ירוקה 5281, תוך השתתפות בוועדת מומחים ובוועדה הטכנית של התקן וכן של תקן האנרגיה 5280.
את הפיילוט המקיף לבחינת ההשלכה של תקן הבנייה הירוקה עורך המשרד לאיכות הסביבה. כפי שכבר צוין פעמים רבות, התקן לבניה ירוקה, ת"י 5281 בתוקף וכלולה בו הגדרה למבנה ירוק ואכן הוא מכיל את המאפיינים של מבנה ירוק. כמו כן קיים תקן ת"י 5282 דירוג בניינים לפי צריכת אנרגיה. מינהל התכנון לקח חלק פעיל בהכנת תקנים אלו בוועדות המומחים ובוועדה הטכנית. 
משרד הבינוי והשיכון מכין פרק לקוד הבניה, חיסכון באנרגיה אשר אמור להגיע בקרוב למינהל התכנון לבחינה ולקראת דיון בוועדת המשנה לבניה ולתקנות של המועצה הארצית לתכנון ולבניה. 

ליקוי

3. 	הנציגה ששלח משרד הפנים לדיונים של הוועדה הטכנית לא השתתפה ברוב הישיבות; מכון התקנים לא הציע לוועדה המרכזית שמשרד השיכון ישתתף בהכנת התקן, והוועדה לא זימנה את משרד השיכון לעשות כן. רק ביוני 2005, כשלוש שנים וחצי לאחר שהחלו נציגי המכון בהכנת התקן, קיבלו נציגי משרד השיכון, לטענתם בפעם הראשונה, את טיוטת התקן, הביעו את התנגדותם לכתוב בה וטענו כי יש לשנותו מן היסוד. הנה כי כן מדובר בהליך לא תקין של שיתוף פעולה. 

ליקוי

4.	נמצא כי עד שנת 2009, כחמש שנים לאחר החלטת הממשלה שצוינה לעיל, לא פעלו משרד הפנים ומשרד השיכון ליישם את עקרונות הבנייה הירוקה. למשל, הבנייה הירוקה לא הייתה יעד בתוכניות העבודה של המשרדים הללו שהוגשו למשרד ראש הממשלה החל משנת 2008, והם לא תקצבו פעולות לקידומה בשנים 2009-2004. לשם השוואה יצוין שבהחלטת הממשלה משנת 2003 נקבע כי משרד התשתיות נדרש לפעול לשיפור היעילות והנצילות של מקורות האנרגיה; משרד זה פעל ליישם את ההחלטה ובפרט לקדם את ההתייעלות האנרגטית (ראו להלן).

מעקב
המשרד להגנת הסביבה

4.	קידום הבנייה הירוקה מהווה יעד בתכנית העבודה המשרדית, לשם כך הוקצו כח אדם ומשאבים והנושא מוטמע בקרב כלל מתכנני המשרד. המשרד, בשיתוף משרד הפנים, קיים מחזור ראשון של קורס בנייה ירוקה וקיימות. שלושה מחזורים נוספים מתוכננים על מנת לאפשר הטמעת הנושא בקרב כלל המתכננים של משרדי הממשלה. בנוסף, המשרד מיישם שורה של אמצעים לקידום הנושא בקרב ציבורים מגוונים, ולהרחבת הידע והמודעות בנושא. יצויין כי לרשות מקרקעי ישראל אין עדיין אסטרטגיה מתואמת עם המשרד בנושא הבנייה הירוקה. לעומת זאת, משרד הבינוי והשיכון פועל בשיתוף עם המשרד להגנת הסביבה ליישום עקרונות הבנייה הירוקה, אך טרם קיבל החלטה להטמיע דרישה ליישום עקרונות אלו בבינוי במסגרת תכניות המקודמות על ידו. 

מעקב
משרד הבינוי והשיכון

4.	לא דווח על התקדמות בתיקון הליקוי.

מעקב
משרד הפנים

4. 	בעניין הכשרות בנושא בניה ירוקה: במהלך החודשים מאי עד אוגוסט 2013 התקיים מחזור שני של קורס "קיימות עירונית ובניה בת קיימא" בשיתוף משרד הפנים והמשרד לאיכות הסביבה, והשתתפו בו נציגים מהמטה והמחוזות של מינהל התכנון במשרד הפנים.  בעניין הנגשת מידע בדבר בניה ירוקה לציבור: באמצעות אתר האינטרנט שמפעיל אגף הבניה במשרד הפנים, ששמו "שער המידע לתכנון ולבניה" מונגש לציבור מידע והודעות בדבר בניה ירוקה, חסכון באנרגיה וקיימות. לדוגמא, חלק "אנרגיות מתחדשות" בעניין פורומים וועדות בנושא בניה ירוקה: נציגי המשרד ממשיכים להיות פעילים בוועדות מרכזיות ובוועדות טכניות במכון התקנים שיש להם קשר לבניה ירוקה. כמו כן הנציגים השתתפו בשולחן עגול שזמן מכון התקנים לתקנים ת"י 5280, ת"י 1045, ות"י 5282, ופעם אחרת לת"י 5282. בעניין תכנית העבודה המשרדית: המשרד פועל לקידום ענייני בניה ירוקה גם אם הנושא אינו כלול ביעדים של תכנית העבודה המשרדית. למשרד הפנים תפקידים שונים ומגוונים והוא בדרך כלל מחפש יעדים שהם משותפים למינהלים השונים של המשרד. בעניין הטמעת נושאי בניה ירוקה בקוד הבניה: המשרד פועל יחד עם משרד הבינוי והשיכון לקדם את קוד הבניה. החלטת ממשלה הטילה את האחריות לעריכת קוד הבניה על משרד הבינוי והשיכון אבל שר הפנים נשאר מתקין התקנות. כל פרק של הקוד שמגיע למשרד הפנים נבחן במינהל התכנון כולל היבטים של בניה ירוקה וחיסכון באנרגיה. עד כה נדונו פרקים של שלד הבנין לרבות ביסוס, מידות וכמויות, בטיחות המשתמש, תברואה לרבות איטום, סילוק אשפה ואקוסטיקה. בפרקים של תברואה, סילוק אשפה ואקוסטיקה נמצאו היבטים מובהקים של בניה ירוקה.

ליקוי

5.	מכון התקנים ומשרדי הממשלה אמורים לפעול בתיאום ובשיתוף פעולה על מנת שתהא התאמה בין דרישות התקן שמעובד בוועדות הציבוריות ובין הוראות החקיקה ועמדת המשרד הממשלתי המופקד על התחום. ואולם בתקן הבנייה הירוקה כלולות הנחיות שאינן עולות בקנה אחד עם עמדת חלק ממשרדי הממשלה. לדוגמה: תקן הבנייה הירוקה מעודד הכנת תשתית להפרדת מים אפורים , בניגוד לעמדת משרד הבריאות שמופקד לפי החוק על איכות המים, ובידיו ידע מקצועי רב בנושא.

מעקב
המשרד להגנת הסביבה

5.	מאחר ושוק הבנייה נמצא בשינוי מתמיד גם ברמת היכולות בתחום בנייה ירוקה, יהיה על התקן לעבור עדכון מתמשך. אולם המתכונת לכך כבר קיימת עתה והושלמה. עם הזמן והתפתחות יכולות השוק, יתווספו חלקים נוספים ועדכונים מתאימים לשמירה על איכות התקן ומידת ישומותו. בימים אלו (דצמ' 2013) מתחילה רביזיה שנייה בתקן, ובמקביל התחילה עבודת כתיבת חלק נוסף בנושא מבני תעשייה. במסגרת הרביזיה הנוספת נלקחות בחשבון הערות משרדי ממשלה כפי שהועברו למרכזי התקינה, ושולבו בצוותים נציגי משרדי ממשלה שונים. בנוסף, עולה לדיון הצורך בהמשך תהליך התקינה בתחום המשרדים כך שתינתן אפשרות לפיצול התקן לחלק של גרעין ומעטפת, ולחלק של פנים משרדי, כמענה למבני משרדים מודרניים הנבנים להשכרה ללא תכנון וביצוע פנים המבנה. כמו כן מממן המשרד הכנת כלי מדידה למדידת בנייה ירוקה במבנים קיימים, במסגרת פרוייקט ממשלה ירוקה, לשימוש על ידי מינהל הדיור הממשלתי בתהליך המכרזים של המנהל. כלי זה, בבעלות המשרד להגנת הסביבה, יוצע לשימוש גופים אחרים שירצו בכך לאחר סיום העבודה עליו. 

מעקב
משרד הבינוי והשיכון

5.	המשרד פועל לתכנון ופיתוח בני קיימא של שכונות מגורים ולהפצת מדריכי התכנון הקשורים לתכנון בר קיימא בפורומים שונים בכלל משק הבנייה. כמו-כן, כולל המשרד נושאים של בנייה ירוקה בקוד הבנייה.

מעקב
משרד הפנים

5. 	קיים שיתוף פעולה הדוק בין משרד הפנים למכון התקנים ומשרדי הממשלה האחרים, בעיקר עם משרד הבינוי והשיכון. 
במסגרת הדיונים במכון התקנים בתקן העוסק במים אפורים ואף בדיוני ועדת המשנה לתקנות של המועצה הארצית בפרק מתקני תברואה התקיימה ישיבה שבה נשמעה התנגדות משרד הבריאות לנושא ההכנה ושימוש במים אפורים בעיקר מחשש להתפשטות זיהומים. מציאת נגיף הפוליו בתשתיות הביוב בארץ מחזקת את עמדת משרד הבריאות וקשה מאד, בימים אלה (דצמ' 2013) בהם מחוסנים ילדים רבים כנגד הנגיף, להשיג הסכמה בין משרדי הממשלה בנושא זה. 
משרד הפנים פעיל בוועדות מרכזיות ובוועדות טכניות של מכון התקנים. כמו כן, משרד הפנים פועל יחד עם משרד הבינוי והשיכון לקדם את קוד הבניה. החלטת ממשלה הטילה את האחריות לעריכת קוד הבניה על משרד הבינוי והשיכון אבל שר הפנים נשאר מתקין התקנות. כל פרק של הקוד שמגיע למשרד הפנים נבחן במינהל התכנון כולל בהיבטים של בניה ירוקה וחסכון באנרגיה. עד כה נדונו פרקים של שלד הבניין לרבות ביסוס, מידות וכמויות, בטיחות המשתמש, תברואה לרבות איטום, סילוק אשפה ואקוסטיקה. בפרקים של תברואה, סילוק אשפה ואקוסטיקה נמצאים היבטים מובהקים של בניה ירוקה. 
כמו כן, בקרוב אמור להגיע לדיון בוועדת המשנה לתקנות של משרד הפנים פרק הקוד הדן בחיסכון באנרגיה.
	




פעולות אכיפה בתחומי הגנת הסביבה
ממצאי מעקב

הגוף המבוקר: המשרד להגנת הסביבה

ליקוי

8.	בדוח הביקורת הקודם עלה כי המשרד הצליח לגבות רק כ-36% מסכום הקנסות שהטיל. במעקב התברר כי אין בידי אגף תיאום ואכיפה הנתון המהותי של סכום הקנסות המצרפי, ואין באפשרות המשרד לאמוד את היחס בין פוטנציאל הגבייה ובין הגבייה בפועל וכן את הנזק הנגרם למדינה מאי-גביית הקנסות. גם אם יצליח המשרד לגבות את כל הקנסות שהעביר לגבייה בתוספת לקנסות ששולמו מרצון, יהיה מספר הקנסות ששולמו רק כ-58% ממספר דוחות העברה (90,200) בשנים 2010-2007 (עד סוף אוקטובר).

ליקוי

9.	מכל האמור עולה כי מסד הנתונים של המשרד בכל הנוגע לקנסות ולגבייתם מנוהל באופן בעייתי, והוא טעון תיקון לאלתר. עוד עולה כי שיעורי הגבייה עדיין נמוכים ומורים על פגיעה מהותית באיכות האכיפה.

מעקב
המשרד להגנת הסביבה

8,9.	המשרד פועל לחיזוק מערכות ממוחשבות המאפשרות טיפול מהיר ואפקטיבי, כגון מערכת דיווח מקוון, הפעלת ה"נקיון פון" ולאחרונה הכניסה כפיילוט של אפליקציה לדיווח עבירות הקשורות לעבירות נקיון. כתוצאה מפעילות זו, נתוני הגבייה הינם כדלקמן:
תשלומים מרצון: 
2010: 3,205,498 ₪
2011: 3,360,403 ₪
2012: 5,676,180 ₪
תשלומים כתוצאת עבודה של חברות הגבייה:
2010: 4,074,444.41 ₪
2011: 5,509,421.74 ₪
2012: 3,189,576.88 ₪
יש לציין כי הסכומים שנגבו בשנת 2012 ע"י חברות הגבייה אינם סופיים. הסכומים שנגבו בשנות 2010-2012 ע"י חברות הגבייה אינם כוללים התחשבנות על הוצאות העמלה. ההכנסות בקרן הניקיון עלו ב-40.41% בין השנים 2009 – 2010 (גבייה של 11.8 מלש"ח בשנת 2009 מול 19.8 מלש"ח בשנת 2010). אשכול אכיפה באמצעות מערך ברירות משפט, מקדם פיתוח מערכת ממוחשבת חדשה למערך ברירות משפט, אשר תיתן תשובות מדויקות לשאלות התשלום מרצון. בנוסף, אגף תיאום אכיפה מצוי בקשר עם הנהלת בתי המשפט כדי לקבל דיווחים בזמן אמת על קנסות ששולמו מרצון שמקורם בפסקי דין שהתקבלו בבתי המשפט. במהלך שנת 2013 מתוכנן מכרז להתקשרות חדשה עם חברות גבייה. הפיקוח על פעילות חברות הגבייה התחזק משמעותית בשנת 2012, דבר שייצר תמונה בהירה יותר של מצב הגבייה.  חשוב לציין כי אשכול אכיפה דורש ללא הפסקה פיתוח מודול חדש לניהול מידע על הכנסות בקרב מערך הגבייה. הדבר אינו מקודם, עקב קיצוצים ומגבלות בתקציב המשרדי.



משרד החוץ









משרד החוץ
פעילות המשרד בתחומי הדיפלומטיה הציבורית

הגופים המבוקרים: משרד החוץ, משרד ראש הממשלה, משרד ההסברה והתפוצות, משרד התיירות, משרד האוצר

ליקוי מס' 7,9,12, 15,16,18,20,21-27,  2,3,11, בדוח מעקב אחר תיקון ליקויים (דצמבר 2011) מעקב ראשון עמ' 336-347 תוקנו.  

ליקוי

1.	בשנת 2008 התגבשה במשרד ההבנה כי למלאכה שהוא עושה בתחומי הדיפלומטיה הציבורית חסרה תורת עבודה עדכנית, העוסקת בייעוד וביעדים של המשרד, בשינויים שחלו בסביבה הטכנולוגית-חברתית-תקשורתית, בתיאוריה ובידע המקצועי שבעולם הדיפלומטיה הציבורית החדשה. במועד סיום הביקורת באוגוסט 2010 הנהלת המשרד טרם קיבלה החלטות אופרטיביות בנוגע להגשמת יעדיה בתחום הדיפלומטיה הציבורית החדשה וטרם קבעה נהלים פנימיים מחייבים בהתאם. לדעת משרד מבקר המדינה, הגישה החדשה לדיפלומטיה ציבורית שהוצגה להנהלת המשרד ושאותה מנסה המשרד להטמיע כאמור בתשובתו, צריכה לבוא, בין היתר, לידי ביטוי ברור ומעשי בתקנון המשרד ובנוהלי עבודתו. 

מעקב
משרד החוץ 

1.	עדכון התקנון באופן שישקף את המבנה המעודכן נמצא בתהליך. ההערכה לסיום עד סוף שנת  2014. 
	ראה   דוח מעקב אחר תיקון ליקויים וביצוע החלטות ועדת השרים כרך א', מעקב ראשון עמ' 333.  

ליקוי

4. 	משרד מבקר המדינה העיר להנהלת משרד החוץ כי על פי הממצאים נראה שיש קושי בקיום הפעילות הבין-אגפית בתחומי הדיפלומטיה הציבורית, ולכן עליה לשוב ולהידרש לסוגיה זו.

מעקב
משרד החוץ 

4.	הושלם תהליך הרה-ארגון במשרד וכעת תחום הדיפלומטיה הציבורית מאוגד תחת המשנה למנכ"ל לדיפלומטיה ציבורית את אגף תקשורת והסברה, האגף לקשרי תרבות ומדע ואת חטיבת התפוצות. המשנה למנכ"ל לדיפלומטיה ציבורית חבר בהנהלה המצומצמת, בו משתתפים ראשי המערכים האחרים ויחידות נוספות ובו מתקיים תאום שוטף של הפעילות הבין אגפית. ראשי האגפים במערך הדיפלומטיה הציבורית מקיימים ישיבות משותפות באופן סדיר עם ראש המערך לדיווח, תיאום ותכנון הפעילות. בנוסף לכך מתקיימות ישיבות תכנון וביצוע משותפות בין אגפי המערך ובין אגפי המערך הבילטראלי להכנת תכניות עבודה משותפות ובנושאים שוטפים.

ליקוי

5. 	במועד סיום הביקורת באוגוסט 2010 הנהלת המשרד טרם קיבלה החלטות אופרטיביות בנוגע ליעדי הדיפלומטיה הציבורית החדשה ודרכי השגתם וטרם קבעה נהלים פנימיים מחייבים בעניין. לדעת משרד מבקר המדינה, לשם השגת יעדי משרד החוץ על הנהלת המשרד להשלים את הליכי בחינת הליקויים שעלו בדוחות הערכה פנימיים במשרד, לדון בהמלצות השונות שניתנו בדוחות אלה ולהחליט אילו מהן לאמץ ולהפוך להוראות אופרטיביות"

מעקב
משרד החוץ

5.	בשנת 2011 החליטה הנהלת המשרד על שינוי מבני – הוקם המערך לדיפלומטיה ציבורית, הכולל בתוכו את האגף לתקשורת והסברה, האגף לקשרי תרבות ומדע והחטיבה לדתות ותפוצות. בנוסף לכך, ולאור ההתאמות המתבקשות לאתגרי הדיפלומטיה הציבורית החדשה, שונה מבנה אגף תקשורת והסברה– הופרדו נושאי המידע והאינטרנט לשתי מחלקות שונות – מחלקה למידע והפקה ומחלקה לדיפלומטיה דיגיטלית; הוקמה מחלקה לחברה אזרחית, המטפלת בנושאי חרם ודה לגיטימציה. הטיפול בהפקת חומרים אודיו-ויזואליים הועבר למחלקת מידע והפקה. שלוש מחלקות הדוברות אוחדו לחטיבה אחת, בראשות דובר המשרד.
 	ראה דוח מעקב אחר תיקון ליקויים וביצוע החלטות ועדת השרים כרך א', מעקב ראשון עמ' 335.  

ליקוי

6.	אגף תקשורת והסברה במשרד עדיין אינו ערוך מבחינה ארגונית לפעילות מקצועית ומתואמת בתחומי הדיפלומטיה הציבורית במרחב המקוון. כך למשל, פרויקט "היום שאחרי" שהתמקד בפעילות במרחב המקוון נעצר בתום השלב הראשון, ותכנית העבודה של הפרויקט, שבגינה אושר למשרד תקציב של 10 מיליון ש"ח, לא הוצאה לפועל במלואה.

מעקב
משרד החוץ 

6. 	פרויקט "היום שאחרי", נמצא בשלבי מעקב. בוצע הפעילות במרחב המקוון  שודרגה – הוקמה מחלקה ייעודית לנושא, גויסו עובדים לטיפול במדיה החברתית, החלה פעילות מול חברות במיקור חוץ לניטור, מעקב והפצה ומוסדו קשרים עם גופים רבים במרחב הממשלתי והציבורי לשיתוף פעולה. מערך זה הופעל בהצלחה במהלך מבצע 'עמוד ענן'. 
	ראה דוח מעקב אחר תיקון ליקויים וביצוע החלטות ועדת השרים כרך א', מעקב ראשון עמ' 336.   

ליקוי

8. 	בספרות המחקר יש דעות שונות בעניין התאמתן של מדינות הנתונות במצב של סכסוך מדיני-ביטחוני בולט ליישום מוצלח של "מיתוג מדיני" ולניהול הדיפלומטיה הציבורית שלהן באמצעות אסטרטגיית מיתוג. למרות זאת, הנהלת המשרד לא התמודדה עם ההשלכות של המחלוקת העקרונית בדבר מידת התאמתה של ישראל לתפיסת המיתוג המדיני, ומידת בשלותה לעבור תהליך מיצוב תודעתי כאמור בדעת הקהל העולמית.

מעקב
משרד החוץ 

8. 	 המשרד מיישם את אסטרטגית המיתוג בכמה רמות – הצגת הפרויקט מול משרדי ממשלה וגופים ציבוריים בארץ, בעיקר גופים להם פעילות ונוכחות משמעותית בזירה הבינלאומית; הבאת משלחות של מעצבי דעת קהל, בעיקר מתחום התקשורת, להיכרות עם הארץ וכתיבת והפצת רשמיהם ממנה לקהלי היעד השונים; גובשה שפה חזותית למיתוג ישראל בתום תהליך מכרזי ארוך. השפה הוצגה למשרדי ממשלה וגופים נוספים ומיושמת כבר בחלק מהם, בתכנון – השקה רשמית בשיתוף פעולה עם  משרד ראש הממשלה של התהליך והשפה העיצובית המלווה אותו.
                   	האסטרטגיה הוצגה ליחידות משרד החוץ ואנשיו הן בארץ והן בנציגויות בחו"ל. השפה החזותית מצויה בתהליכי הטמעה במערכת.
	ראה דוח מעקב אחר תיקון ליקויים וביצוע החלטות ועדת השרים כרך א', מעקב ראשון עמ' 337.   

ליקוי

10.	על משרד החוץ להשלים בהקדם את הפעולות להסדרת הפעלתו של מדור תדמית ישראל, לרבות העניינים המינהליים הנוגעים בנושא. להשלמת פעולות ההסדרה יכולה להיות השפעה אף על קידום הנושא בכללותו. 

מעקב
משרד החוץ 

10.   	הוקם ענף מיתוג במחלקת הסברה ומיתוג, אויש בעובדת הותיקה של מדור תדמית ישראל ובעובד חדש בעל ניסיון רב בתחום הפרסום והאסטרטגיה. מתקיימת פעילות שוטפת, השינוי אפשר הגברת הפעילות בתחום המיתוג. 
	ראה דוח מעקב אחר תיקון ליקויים וביצוע החלטות ועדת השרים כרך א', מעקב ראשון עמ' 337.   

ליקוי

14. 	התשתית הארגונית במשרד אינה ערוכה כיאות לטיפול בתחום ארגון ואירוח של משלחות עיתונאים ומעצבי דעת קהל ואינה יכולה לארח משלחות בהיקף משמעותי, כפי שהמשרד מעוניין. מספר המשלחות המתארחות קטן, התקציבים שהוקצו למטרה זו מנוצלים ניצול חלקי בלבד, וכיום אין מסגרת ארגונית ייעודית האמונה על הטיפול בנושא ויכולה לקדמו קידום של ממש. 

מעקב
משרד החוץ 

14.  	מתקיימת עבודה שוטפת עם חברות שנבחרו במיקור חוץ, אשר מאפשרת טיפול במספר קבוצות בו זמנית, על פי אילוצי לוח הזמנים של הגופים השולחים את הקבוצות. התקציבים שהוקצו לנושא אירוח עיתונאים ומעצבי דעת קהל נוצלו במלואן. התשתית הקיימת מאפשרת הגדלת מספר המשלחות לו תקציב הפעולות היה מאפשר זאת.

ליקוי

17.	הרחבת הפעולות בתחומי הדיפלומטיה הציבורית באמצעות הנציגויות, שהן זרוע מרכזית לקידום פעולות אלה של ישראל בעולם, מחייבת, בראש ובראשונה, לכלול את הפעולות הנעשות בתחום המיתוג בתכנון ובתקציב שכל אחד מהאגפים המרחביים מכין מדי שנה בשנה. כך יהיה אפשר לעבור מפעילות ספוראדית הנשענת על יזמות מקומיות לתהליך תכנוני סדור שיוביל את האגפים המרחביים להרחבת פעילות זו גם בנציגויות שלא פעלו להקמת מיזמים במקומותיהן.

מעקב
משרד החוץ 

17. 	החל מסוף 2010, עת החלו הנציגויות לתכנן את העבודה ל-2011, מתקיימים מדי שנה דיונים בין האגפים המרחביים ואגף תקשורת והסברה על תכניות העבודה של הנציגויות. האגף מוציא מדי שנה הנחיות לנציגויות לגבי הדגשים לקראת הכנת תכניות העבודה – ריכוזי המאמץ ודגשים אחרים – על מנת לייעל את העבודה ולנצל את המשאבים בצורה אפקטיבית. אגף תקשורת והסברה אחראי על הפעילות התשתית (בארץ), כולל המיתוג, ועל פעילות 'חוצת גבולות' (המשותפת למספר מדינות). האגפים המרחביים מאשרים ומתקצבים את הפעילויות של הנציגויות. ההנחיה המקצועית בתחום המיתוג נתונה בידי מחלקת הסברה ומיתוג והפעילות מתבצעות בשיתוף ובתאום עם האגפים המרחביים. 
	ראה דוח מעקב אחר תיקון ליקויים וביצוע החלטות ועדת השרים כרך א', מעקב ראשון עמ' 341.    

ליקוי

19. 	בחלוף יותר מארבע שנים ממועד השקת פרויקט המיתוג מן הראוי שהדרג המדיני יכריע בסוגיה העקרונית של התאמת היזמה להפכו לפרויקט לאומי לנסיבותיה ולצרכיה של מדינת ישראל; בסוגיית מסגרת התקציב ומקורות המימון של הפרויקט הלאומי; בדרכי היישום של מתווה הפרויקט. אם לא יתקבלו החלטות בסוגיות האמורות, ובהיעדר נימוקים אחרים המצדיקים זאת, אין סיבה להוסיף להשקיע משאבים בפעולות להרחבת "מיתוג ישראל" לפרויקט לאומי.
מעקב
משרד החוץ

19. 	באפריל 2010 הוצג פרויקט המיתוג בפני ראש הממשלה ועלותו הוערכה בכ-450 מיליון ₪. משרד החוץ המשיך בפיתוח האסטרטגיה ודרכי יישומה - נערכו מחקרים, פותחה שפה חזותית שמעניקה לפרויקט 'פנים' מוחשיות ומתקיימת פעילות משמעותית במטה ובנציגויות בהתאם התפיסה האסטרטגית ולמסגרות התקציב שהוקצו לנושא. הגרסה המעודכנת של המיתוג, הכוללת את השפה החזותית, עדיין לא הונחה על שולחן ראש הממשלה. עם זאת, האגף הציג את האסטרטגיה ויישומיה על ההתפתחויות השוטפות שלה לגופים הרלוונטיים במשרד ראש הממשלה, כגון: מטה הסברה לאומי, לפ"מ ועוד, ומעדכן אותם בהתקדמות הפרויקט, ובאופן יישומו, במערכת משרד החוץ וכן בגופים המרכזיים להם נוכחות ופעילות רלוונטית בזירה הבינלאומית, משרד התיירות, מכון היצוא ומשרד הכלכלה. גופים אלה מצויים בתהליכי אימוץ של השפה החזותית שגובשה. 














משרד החינוך









משרד החינוך
שיבוץ תלמידות בבתי ספר במגזר החרדי
	
הגופים המבוקרים: משרד החינוך, חינוך עצמאי, עיריות ירושלים, בני ברק, בית שמש ומודיעין עילית.

ליקויים 1,5,8,9,10 20 תוקנו. ראה דוח מעקב ראשון עמ' 351-363. 

ליקוי

2.	מספר המפקחים: מספר בתי הספר הנתונים לפיקוחו של מפקח באגף גדול פי כמה ממספר בתי הספר הנתונים לפיקוחו של מפקח על פי מפתח התקינה שקבע משרד החינוך למחוזותיו ואינו חל על האגף. נתונים אלה מעוררים ספק בדבר יכולתו של האגף לקיים פיקוח שוטף ואפקטיבי על כלל המוסדות הנתונים לפיקוחו. 

מעקב
משרד החינוך

2.	לקראת שנת הלימודים תשע"ג אוישו 30 משרות מתוך 45 משרות שאושרו למחוז המוכש"ר. נכון לחודש ינואר 2014, מופשרות בהדרגתיות 15 משרות הפיקוח הנותרות.
	ראה הערות רה"מ 61ב' עמ' 246. 
	ראה דוח מעקב 61ב' עמ' 351-2. 

ליקוי

3. 	האחריות לפיקוח על הרישום והקבלה של תלמידים למוסדות החינוך המוכש"ר מוטלת על משרד החינוך ועל הרשויות המקומיות. חשיבות הפיקוח גוברת במציאות שבה לכמה מבתי הספר יש ביקוש עודף: מספר הבנות המעוניינות ללמוד בהם גדול ממספר הבנות שהם יכולים לקלוט. במצב כזה עולה ביתר שאת הצורך לקבוע שיטה הוגנת ושוויונית למיון המועמדות ולפקח על יישומה.

מעקב
משרד החינוך

3.	המשרד פרסם הנחיות ברורות לגבי נוהל הרישום ביולי 2013 טרם הקמת המחוז החרדי. המחוז פועל לתיקון ההנחיות שפורסמו כך שהרשות המקומית אכן תהווה רשם ומשבץ בלעדי של תלמידים בבתי הספר המוכר שאינו רשמי. 
ראה הערות רה"מ 61ב' עמ' 246.
ראה דוח מעקב 61ב' עמ' 352.



ליקוי

4.	נוהלי רישום וקבלה: את ההנחיות בדבר הליכי קבלת התלמידים בחינוך המוכש"ר פירט משרד החינוך בשני מסמכים: נוהלי רישום וקבלה לבתי ספר על-יסודיים (להלן – נוהלי הרישום לבתי ספר על-יסודיים), שהעביר האגף לבתי הספר במאי 2006, ו"הנחיות לקליטת תלמידים ותלמידות לכיתה א' בבתי הספר היסודיים" (להלן – ההנחיות לבתי ספר יסודיים), אשר פורטו במכתב ששלחה נציגת הלשכה המשפטית של המשרד אל מנכ"ל החה"ע לשעבר במאי 2007. 
	משרד החינוך לא עיגן את האמור בשני המסמכים בנוהל או בחוזר מנכ"ל. הוראות אלו, הנוגעות למאות בתי ספר במגזר החרדי ולאלפי משפחות שבנותיהן נרשמות למוסדות החינוך, ראוי כי יעוגנו בנוהל או בחוזר המנכ"ל ויובאו לידיעת הציבור שהן נוגעות אליו. יצוין כי אחד משני המסמכים מוצג באתר האינטרנט של משרד החינוך, ואולם כלי זה אינו מאפשר הפצה יעילה של מידע בציבור החרדי. 

מעקב
משרד החינוך

4.	המשרד פרסם הנחיות ברורות לגבי נוהל הרישום באתר המוכש"ר, עודכן בתאריך 20.8.2012. אולם מחייב תיקונים והתאמות.
	ראה הערות רה"מ 61ב' עמ' 246. 
	ראה דוח מעקב 61ב' עמ' 352. 

ליקוי

6.	הטיפול בתלונות: משרד מבקר המדינה עשה בדיקה מפורטת בדבר הטיפול של משרד החינוך בשתי תלונות שהוגשו לו בדצמבר 2009 על בתי ספר של החה"ע בבית שמש, ובעקבות קבלתן העלו גורמים במשרד עצמו את הצורך לעשות בדיקה שחורגת מגבולות התלונות עצמן לגבי נוהלי הרישום וסדרי הקבלה. הפעולות שביצע האגף בעקבות הממצאים שעלו לקו בחסר: הוא הסתפק בקבלת הסברים מהחה"ע, לא בדק מדוע נמנע מנציגתו לפעול על פי סמכויות שהוקנו למפקחים בחוק ולהיכנס לבית הספר ולא תבע שמפקחים מטעם המשרד או נציגיהם יוכלו לבצע את תפקידם ולבקר בבתי ספר של החה"ע גם ללא הודעה מראש; הוא לא הרחיב את בירוריו לבחינה כוללת של נוהלי הרישום וסדרי הקבלה. 
	עיקר פעולות הפיקוח של המשרד מתבססות על טיפול בתלונות ובפניות של הורים. הטיפול בתלונות לא הורחב לבחינה כוללת של נוהלי הרישום וסדרי הקבלה בבתי הספר שבבעלות החה"ע. טיפול זה מצביע על דפוסי פיקוח מוגבלים ומרוסנים שספק רב אם יש בהם כדי להבטיח שמערך הקבלה והרישום מתנהל כראוי באופן שוטף תוך מניעת פגיעה בעקרון השוויון.

מעקב
משרד החינוך

6.	פורסמו כבר ההנחיות למיון תלמידים באופן משולב בהנחיות הרישום. ההנחיות דורשות שקיפות בכל עניין. 
	ראה הערות רה"מ 61ב' עמ' 248.
	ראה דוח מעקב 61ב' עמ' 354.

ליקוי

7. 	משרד מבקר המדינה העלה את החשש שבמציאות שבה מתן עדיפות לאחיות הוא אמת המידה העיקרית, ולעתים אף היחידה, לקבלת תלמידות לבתי הספר, וגם אם קיימות אמות מידה אחרות, הן מאבדות את משמעותן ונעשות לא רלוונטיות להליך המיון. מתן עדיפות לאחיות מנציח למעשה את אמות המידה ששימשו בשנים עברו למיון מועמדות, ובהן אמות מידה פסולות שאפשרו למנוע מכמה מן המועמדות להירשם לבתי ספר מסוימים. אמת מידה הנוגעת לאחיות אינה עומדת בדרישה לשוויון: מחד גיסא, היא משמרת במידה רבה את הרכב אוכלוסיית המשפחות שבנותיהן יכולות להתקבל לבתי הספר המבוקשים, ומספר הבנות ממשפחות אחרות שמתקבלות מצומצם במידה רבה; מאידך גיסא, היא עלולה להקטין את סיכויי קבלתה של בת שאחותה לומדת בבית ספר אחר. על משרד החינוך לבחון את השימוש באמת מידה זו בבתי הספר העל-יסודיים ולהביא את הנושא להכרעת שר החינוך ומנכ"ל המשרד.

מעקב
משרד החינוך

7.	מנהל המחוז הנכנס בוחן את סוגיית הקשר בין קבלת התלמידות לבין לימודי אחיות באותו מוסד. 
	ראה דוח מעקבים 61ב' עמ'354. 

ליקוי

11. 	משרד מבקר המדינה בדק את שאלוני ההרשמה לקראת שנת הלימודים התשע"א של שישה בתי ספר יסודיים שבבעלות החה"ע. נמצא כי בתי ספר אלה ביקשו מהנרשמות לציין מידע שאינו קשור בהן במישרין וכללו בשאלון פרטים שאסר המשרד לבקש, כמו מקום לימודיהם של אחי המועמדת. בקשת מידע זה בשאלון ההרשמה מעוררת חשש שבתי הספר מחליטים אם לקבל מועמדת גם על סמך נתונים שאינם רלוונטיים לה עצמה. 

מעקב
משרד החינוך

11. 	מרכז החינוך העצמאי הונחה לפעול על פי הוראות משרד החינוך. מנהל המחוז הנכנס מתכוון לקבוע מדיניות ביחס למכלול תהליך הרישום אשר בו עדין מובאים בחשבון מידע שאינו קשור בתלמיד במישרין גם אם הוסר מטפסי הרישום. 

ליקוי

12. 	הטיפול בעררים: בהנחיות לבתי ספר יסודיים נכתב כי במשרד תפעל ועדת ערר שימנה מנכ"ל המשרד ובראשה יעמוד מנהל האגף. המשרד לא הגיב כאשר החה"ע ערער לפניו שוב ושוב על סמכותו לדון בערעורים. 
המשרד לא פרסם לציבור את דבר קיומה של ועדת הערר, ולכן יכלו המועמדות והוריהן לדעת עליה רק מבתי הספר. אולם התברר כי 14 בתי הספר שנבדקו לא הביאו לידיעתן של מועמדות שנדחו ולידיעת הוריהן את דבר קיומה של הוועדה במשרד ואת האפשרות לערער לפניה. נראה אפוא כי המשרד הקים ועדת ערר אך פעל כמי שיצא ידי חובתו במינויה שכן נמנע מלפרסם את דבר קיומה ואף לא בדק אם בתי הספר עצמם פרסמו זאת. ואכן נמצא כי לוועדת הערר הוגשו עררים מעטים בלבד. 
 	החה"ע דרש שקודם להגשת ערר לוועדת הערר של האגף יערערו ההורים לפני החה"ע, אולם לא היו בידיו מסמכים שמעידים על טיפולו בעררים.הזן את פרטי הליקוי

מעקב
משרד החינוך

12.	הנחיות בעניין ועדות הערר פורטו בנוהל הרישום ומתקיימות על פי הנהלים. 
	ראה הערות רה"מ 61ב' עמ' 251.
	ראה דוח מעקב 61ב' עמ' 357.  

ליקוי

13.	קיום הליכי רישום מקדמיים ובלתי פורמליים: נמצא כי עוד קודם לרישום הפורמלי לבתי הספר העל-יסודיים במודיעין עילית ולסמינר מבוקש בבני ברק התקיימו הליכים בלתי פורמליים שבהם מיינו בתי הספר את התלמידות שהתעתדו לסיים את לימודיהן בכיתה ח' וגיבשו החלטה מי מתאימה ללמוד בהם. הליך הרישום לסמינר בבני ברק אף כלל איסוף מידע מגורמים שונים לגבי תלמידות בתי הספר היסודיים בעיר. ההליך הבלתי פורמלי מצמצם במידה רבה את משקלם של הרישום והליך המיון הפורמליים ולמעשה מייתר אותם.

מעקב
משרד החינוך

13. 	סוגיית הליכי הרישום המקדמיים והבלתי פורמאליים בכל החינוך החרדי ובתוכה מודיעין עילית מחייבים שינוי של נהלי הרישום הקיימים. מנהל המחוז הנכנס פועל להקמת צוות לשינוי הנוהל הקיים ולהפיכת הרשות המקומית לרשם הבלעדי והראשון. 
	ראה דוח מעקב 61ב' עמ' 358. 

ליקוי

14.	מכסה לקבלת תלמידות ממוצא ספרדי: בבתי ספר על-יסודיים לבנות במגזר החרדי נהוגה מכסה לקבלת בנות ממוצא ספרדי. דבר קיומה של המכסה הובא בהרחבה בפסק דין של בית המשפט המחוזי בירושלים מ-2006 (להלן – פס"ד האגודה לזכויות האזרח), שלפיו כמה שנים קודם לכן הוציא הרב יוסף שלום אלישיב, מעמודי התווך של החברה החרדית, הוראה שלפחות 30% מן התלמידות שיקבל כל בית ספר על-יסודי לבנות יהיו תלמידות יוצאות עדות המזרח. על פי דברים שמסרו שלושה בתי ספר על-יסודיים לבנות במגזר החרדי בירושלים לבית המשפט, כלל זה נועד ליצור "העדפה מתקנת". עיריית ירושלים סברה כי "קביעת מכסת מינימום, הביאה בפועל לשינוי מבורך, אך לא די בקביעת מכסה כי אם יש להגיע לרישום שוויוני, שלא עפ"י ובקשר לבחינת מוצא". 
	ממסמכי האגף לחינוך חרדי בעיריית ירושלים ומדברים שמסרו למשרד מבקר המדינה מנהלי בתי ספר בעיר עולה כי יש בתי ספר שרואים במכסת ה-30% מכסה מקסימלית. מכסת מקסימום לעניין זה משמעה שלא תתאפשר קבלת בנות ממוצא ספרדי בבית ספר שבו מכסת הבנות ממוצא זה התמלאה. ממצאי הביקורת על ציון מוצאן העדתי של מועמדות במסמכי עיריית ירושלים ובמסמכים של בתי ספר יכולים להעיד שההחלטה אם לקבל מועמדת תלויה גם במוצאה. קבלת החלטה לדחות מועמדת בשל מוצאה הספרדי היא בבחינת אפליה על רקע עדתי. 

מעקב
משרד החינוך

14. 	לא דווח על התקדמות בתיקון הליקוי.

ליקוי

15.	בתי ספר המיועדים לבנות ספרדיות בלבד: מביקורים שקיימו נציגי משרד מבקר המדינה בבתי הספר שנבדקו ומראיונות עם מנהליהם עלה שבין בתי הספר העל-יסודיים במגזר החרדי יש מוסדות שמיועדים לבנות ממוצא ספרדי. מנהלת של אחד מבתי הספר הגדולים של החה"ע בבני ברק הסבירה ששלושת בתי הספר העל-יסודיים לבנות המבוקשים ביותר בעיר הם בתי הספר היחידים בעיר שלומדות בהם בנות ממוצא אשכנזי שאורח חיי משפחתן חרדי-ליטאי ובנות ממוצא אשכנזי שאינן מתקבלות לאחד מהם לומדות בבתי ספר בערים אחרות. לדבריה, בתי הספר העל-יסודיים האחרים מיועדים לתלמידות ממוצא ספרדי. הקמתם של בתי ספר לתלמידות ממוצא ספרדי אשר לא התקבלו לבתי הספר המבוקשים ושיבוץ מרבית התלמידות ממוצא אשכנזי בבתי הספר המבוקשים יכולים להעיד על אפליה של מועמדות בשל מוצאן העדתי. 

מעקב
משרד החינוך

15. 	סוגיית בתי הספר החשודים במיון על בסיס עדתי מחייבת קביעת נהלים ברורים. מנהל המחוז הנכנס מטפל בנושא באמצעות ועדות הערר ובוחן את מדיניות המחוז בנושא. הגישה המנחה כי הסדרת הרישום והשיבוץ יקטינו את היקפי התופעה. 
	
ליקוי

16.	הברת התפילה: בפסק הדין שניתן בבג"ץ עמנואל נדון התקנון של בית הספר שבו עסקה התביעה, לרבות סעיף שלפיו התפילות בבית הספר יהיו "בהברה אשכנזית". התקנונים של חמישה בתי ספר יסודיים של החה"ע שבדק משרד מבקר המדינה במאי-יוני 2010 כללו גם סעיף זה.
	קיומם של תקנונים שבהם נקבע שהתפילות בבית הספר יהיו בהברה אשכנזית משאיר את הקושי שעליו הצביע בג"ץ, ולפיו מדובר בדרישה שיש בה כדי להפלות תלמידות שמוצאן מעדות ספרד. 

מעקב
משרד החינוך

16. 	מרכז החינוך העצמאי פרסם הנחיות ברורות לגבי ההתייחסות לנוסח התפילה במוסדות החינוך. 

ליקוי

17. 	דרישת מידע המעיד על מוצא המשפחה: בשאלוני ההרשמה שנבדקו לא נדרשו ההורים לציין בפירוש את מוצאם. עם זאת הם נדרשו לציין לעתים מהו שם משפחתה הקודם של האם, היכן מתפללים ההורים ובאיזו ישיבה למד האב. בהנחיות לבתי ספר יסודיים אסר המשרד לדרוש פריטי מידע אלו משום שאינם מעידים על המועמדת עצמה אלא על משפחתה, וסביר להניח שהם נועדו ללמד על מוצא משפחתה ועל שיוכה החברתי-קהילתי. מכסת מקסימום לעניין זה משמעה שבנות שמוצאן ספרדי יכולות להידחות על ידי בית ספר משום ש"מכסת הספרדיות התמלאה". ממצאי הביקורת על ציון מוצאן העדתי של מועמדות במסמכי עיריית ירושלים ובמסמכים של בתי ספר יכולים להעיד שההחלטה אם לקבל מועמדת תלויה גם במוצאה. קבלת החלטה לדחות מועמדת בשל מוצאה הספרדי היא בבחינת אפליה על רקע עדתי. בשל כל אלה מוטל על משרד החינוך ועיריית ירושלים לנקוט פעולות שיבטיחו קיום הליכי קבלה שוויוניים שאין בהם כדי להפלות בין מועמדות על רקע עדתי. יצוין כי בפס"ד האגודה לזכויות האזרח צידדו שני הגופים הללו בקיומו של הליך שוויוני לקבלת תלמידות. קיומו של הליך קבלה כזה יחייב את בתי הספר לקבוע אמות מידה ראויות, ומכל מקום – לא להביא בחשבון את מוצא משפחתה של המועמדת.

ליקוי

18.	בדיקת המשרד בדבר קיומה של מדיניות מפלה: בנובמבר 2003 מינתה מנכ"לית המשרד דאז, רונית תירוש, ועדה לבדיקת הטענות בדבר מדיניות מפלה לכאורה הנהוגה בבתי הספר במגזר החרדי. יו"ר הוועדה הייתה מנהלת האגף דאז. בדצמבר 2003 הגישה הוועדה למנכ"לית את מסקנותיה. בפס"ד האגודה לזכויות האזרח נמתחה ביקורת על מסקנות אלה, ובין השאר נכתב בה כי דוח הוועדה הציבורית לקה בחסר שכן הוועדה הניחה שעניין האפליה העדתית בקבלת תלמידות לבתי הספר החרדיים גלוי ובר-הוכחה; ואולם נקודת מוצא זו מוטעית, שהרי "אפליה לעולם אינה גלויה אלא מוסווית ונסתרת". המשרד לא עשה בדיקה מקיפה של הטענות על אפליה עדתית בבתי הספר במגזר החרדי בעקבות הביקורת של בית המשפט על בדיקתו הקודמת.



מעקב
משרד החינוך

17-18. 	המשרד מבצע בדיקה ואכיפה על קיום ההנחיות בנושא המדיניות המפלה. ועוקב אחר שאלונים המופנים לתלמידות. יש בכוונת המחוז לפעול באמצעות הידוק הקריטריונים והגברת השקיפות והפיקוח. 
	ראה דוח מעקב 61ב' עמ' 360-361.

ליקוי

19. 	המשרד השיב למשרד מבקר המדינה כי "אכן בעבר הועברו הנחיות לחינוך העצמאי (חה"ע), לפיהן תלמידים יתקבלו באמצעות הגרלה. עם זאת, במהלך השנים נמצא כי החה"ע השכיל לשבץ תלמידים מתאימים שלא באמצעות הגרלה". משרד מבקר המדינה מעיר למשרד החינוך כי התייחסותו לדרכי הטיפול של החה"ע במקרים שבהם מספר המועמדות המתאימות לקבלה לבתי הספר גדול ממספר המקומות בהם משקפת את שיטת הפעולה המעדיפה הימנעות מהתערבות. נראה כי המשרד נמנע מלבחון את אמות המידה לקבלת תלמידות ואת היכולת לקבל על פיהן החלטות שוויוניות והוגנות ולא דרש לפרסמן לכל ציבור ההורים. ראוי כי עמדה זו תיבחן בידי הנהלת המשרד, בין היתר, נוכח ממצאי דוח ביקורת זה, שבו פורטו ליקויים רבים הנוגעים להליכי הטיפול של החה"ע בשיבוץ בנות בבתי הספר.

מעקב
משרד החינוך

19.	שיטת ההגרלה לא הופעלה, היא יכלה להיות מיושמת רק במידה ונותרו מקומות פנויים למס' גדול של תלמידים העומדים באותן דרישות, נכון להיום לא נזקקנו להגרלה, התלמידות שובצו על פי התאמתן למוסדות.  
	ראה דוח מעקב 61ב' עמ' 362. 






התקשרות עם החברה למתנ"סים מרכזים קהילתיים בישראל בע"מ לשם מתן שירותים לנוער מנותק

הגופים המבוקרים: משרד החינוך, החברה למתנ"סים

ליקויים מס' 4,5,6,9,10 תוקנו. ראה הערות רה"מ 61ב' עמ' 261-263. 
ליקוי מס' 8 תוקן. ראה דוח מעקב 61ב' עמ' 366. 

ליקוי

1. 	במאי 2009 פרסם המשרד מכרז פומבי להפעלת שירותי חינוך והשכלה לנוער מנותק (להלן – מכרז היל"ה 2009). למכרז זה הוגשו ארבע הצעות, וביניהן הצעתה של החברה למתנ"סים. באוגוסט 2009 החליטה ועדת המכרזים לבחור בחברה כזוכה במכרז. יצוין כי המכרז הוא נספח לחוזה ההתקשרות שבין החברה למשרד ומהווה חלק בלתי נפרד ממנו. ממצאי הביקורת העלו תמונה מדאיגה בדבר קיום קשר משמעותי בין מינהל חברה ונוער לבין החברה למתנ"סים, בכל הנוגע לשיתוף החברה בהכנת מכרז היל"ה 2009, עד כדי טשטוש הגבולות שבין המשרד כמזמין השירות ועורך המכרז לבין החברה שידוע היה שתהא מציעה במכרז. 

ליקוי

2.	נמצא כי החל בנובמבר 2008 ועד סוף מרס 2009 קיבל האגף מהחברה למתנ"סים המלצות לגבי נוסח מכרז היל"ה 2009 במסגרת מסכת התייעצויות רציפה וכוללת ביניהם על נוסח המכרז. 
	עוד הועלה שהיה קשר ישיר בין המלצות החברה לבין השינויים במכרז שביקש לעשות האגף לקידום נוער, וחלק מהשינויים הללו אף מצאו ביטוי בנוסח המכרז שפורסם. החברה התערבה באופן גס בהליכי הכנת המכרז, ועובדי המינהל אפשרו לה לעשות זאת. החברה הייתה במצב של ניגוד עניינים, שכן בהיותה קבלן מבצע ומציע במכרז היא עלולה להעלות הצעות שיש בהן כדי לעצב את התכנית ואת תנאי המכרז על פי האינטרסים שלה. חלק מהשינויים שנעשו גרמו להגבהת מחסומי הכניסה הניצבים בפני מציעים בכוח במכרז. עצם קיומם של דיונים והעברת מידע בין החברה למתנ"סים לבין המינהל פגעו בשוויון שבינה לבין מציעים אחרים ובחזוּת השוויון במכרז. יש בפעולות הללו כדי לערער את אמון הציבור בניהול המשרד את מכרזיו בהגינות ובשוויון.

ליקוי

3.	במכרז היל"ה 2009 נקבע כי המשרד יענה על שאלות המציעים רק במסגרת מפגש קבלנים. ואולם, נמצא שגם לאחר פרסום המכרז המשיכו עובדי המינהל לקיים דו-שיח עם עובדי החברה למתנ"סים על נוסח המכרז. לרשות החברה עמד נתיב ישיר ובלעדי להצגת שאלות והצעות ולקבלת מידע מהיחידה המקצועית במשרד, וזו השיבה לה שלא בהליך שקבע המשרד. 



מעקב
משרד החינוך

1-3.	המשרד פועל בהכנת מכרזים על פי דיני המכרזים והנהלים שהמנכ"ל פירסם.
	ראה הערות רה"מ 61ב' עמ' 259.
	ראה דוח מעקב 61ב' עמ' 365. 

ליקוי

7. 	נמצא כי לגבי קורסי ICDL (קורס לרכישת מיומנויות מחשב שהוא בעת תקן בינלאומי) לא שיקפו דיווחי החברה למתנ"סים למשרד את כל הנעשה בפועל: החברה דיווחה לו שהקבלן שקיים את הקורס הוא גם זה שסיפק לה את בחינות ההסמכה. היא לא ציינה שחברה א' ביצעה את העבודה עבורה, ובכך היה כדי למנוע מגורמי בקרה במשרד, שלא היו ערים למידע שבידי מינהל חברה ונוער, לגלות שחברה א' היא ספק של החברה למתנ"סים.

מעקב
משרד החינוך

7.	עם קבלת מסקנות הדוח, הופסקו לימודי קורס ICDL. קורס זה אינו מופעל עוד במסגרת תכנית היל"ה. 
	ראה הערות רה"מ 61ב' עמ' 262.
	ראה דוח מעקב 61ב' עמ' 366. 

ליקוי

11. 	על מנכ"ל המשרד מוטל לפעול על פי עמדת היועצת המשפטית של המשרד ולכנס ועדת מכרזים אשר תבחן את המשמעויות ואת ההשלכות המשפטיות של ממצאי הביקורת, אשר מעלים חשש שהחברה למתנ"סים זכתה במכרז היל"ה 2009 בתהליך שנפל בו פגם מהותי. על המשרד לשקול, לנוכח נסיבות העניין, אם לקצר את ההסכם עם החברה ולערוך מכרז חדש אגב הקפדה על העקרונות המחייבים שנקבעו בדין.

מעקב
משרד החינוך

11.	מכרז חדש פורסם בחודש מרץ 2012, התקשרות ראשונה בעקבות מכרז זה החלה ב- 1.9.2012, שנת הלימודים תשע"ג. 
    	ראה הערות רה"מ 61ב' עמ' 264.
	ראה דוח מעקב 61ב' עמ' 368. 


מסעות תלמידי תיכון לפולין
	
הגופים המבוקרים: משרד החינוך – מינהל חברה ונוער, מינהלת פולין 

ליקויים מס' 7,8,9,10 תוקנו. ראה הערות רה"מ 61 ב' עמ' 273-274.

ליקוי

1. 	מאז הגדירה ועדת פולין את מטרות המסע חלפו שני עשורים. בפרק זמן זה חלו תמורות רבות הן באירופה והן בחברה הישראלית, ואולם המשרד לא שב ובחן אותן.

מעקב
משרד החינוך	

1.	"ועדת אבנר שלו" – סיימה את תפקידה, אך טרם פורסמו מימצאיה. בשלב הראשון הועדה ישבה על נושא הדרך המיטבית להשגת המטרה להנחלת זיכרון השואה. נערך דיון על המטרות. המטרות פורטו ועברו תהליך של הבהרה ומתוכן המשרד בנה תוכניות עבודה והכשרות לכל בעלי התפקידים בפולין. מדצמבר 2012 המשרד פועל בהתאם למטרות ולדרכי העבודה שנגזרו מהם. בחוזר מנכ"ל הקרוב  יפורסמו המטרות החדשות. 
	ראה דוח מעקב 61ב' עמ' 375. 

ליקוי

2. 	מאז החלו המסעות המשרד לא בדק עניינים רבים הנוגעים אליהם כגון השפעתם על משתתפיו, הערך המוסף שלהם, מידת ההשגה של מטרותיהם, שינוי עמדות של בני נוער בעקבות המסעות והימנעות בני נוער רבים מליטול בו חלק. רק בסוף שנת 2007 החל המשרד במחקר שמטרתו לבחון סוגיות אלה, והמחקר אמור להיות מוכן בסוף דצמבר 2010.

מעקב
משרד החינוך

2.	מודל סיוע לתלמידים נזקקים – בכדי לאפשר גם לתלמידים מיעוטי יכולת לקחת חלק במסעות לפולין ולהגדיל את מעגל המשתתפים, הוקמה בשנת 2012 קרן מלגות של משרד החינוך בשיתוף עם המרכז לשלטון מקומי. תקציב הקרן עומד על 50 מיליון ₪, כשמשרד החינוך מעמיד 35 מיליוןן ₪ והמרכז לשלטון מקומי 15 מיליון ₪ (נתון להחלטת ראש הרשות). הקרן קבעה קריטריונים, ובכפוף להם וועדה בית ספרית מעניקה את המלגות. המודל מיושם זו השנה השנייה וביעילות רבה, והמשרד כבר נערך לשנת 2014 עם מחשבות נוספות להקלה נוספת של הקריטריונים. נכון לחודש נובמבר 2013, חלה עלייה של כ- 25% במספר התלמידים המשתתפים במסעות לפולין. 
	ראה דוח מעקב 61ב' עמ' 375. 
ליקוי

3. 	מאז החלו המסעות מתקיים בחברה הישראלית דיון ציבורי בעניינם שבמסגרתו עולות שאלות מהותיות לגבי נחיצותו. למתנגדים ולתומכים טיעונים אידיאולוגיים, חינוכיים, ערכיים, מוסריים וכלכליים. סוגיות אלה לא נידונו בדיון מעמיק בהנהלת משרד החינוך, ובמשך השנים היא לא גיבשה מדיניות בעניינן.

מעקב
משרד החינוך

3.	ראה תגובה למעקב מס' 1.

ליקוי

4. 	מן ההתחלה התקיימו המסעות בעיקר לפולין, ומסוף שנת 2004 המשרד אינו מאפשר ביקור במדינות נוספות. השאלה מדוע המסעות מתקיימים דווקא לפולין ולא לגרמניה או למדינות אחרות שגם על אדמתן התרחשה השואה צפה ועלתה פעמים רבות. הגבלת המסעות לפולין בלבד עוררה לא אחת הסתייגויות, ולמשרד היו הצעות למסעות למדינות אחרות. חרף זאת לא בחן המשרד אפשרות לקיום מסעות ליעדים אחרים.

מעקב
משרד החינוך

4.	ראה תגובה למעקב מס' 1.

ליקוי

5. 	תלמידים המשתתפים במסע מחויבים בהכנה לקראתו, ורוב בתי הספר מסתייעים לשם כך במכוני השואה. המשרד אינו בודק ומוודא שהתכניות של המכונים אכן מופעלות ככתבן וכלשונן, ואין מפקחים מטעמו המקיימים ביקורת בשלבי ההכנה כדי לוודא שהמכונים פועלים בהתאם להמלצותיו הפדגוגיות.

מעקב
משרד החינוך

5.	בקרה אחר תכניות ההכנה והסיכום של המסעות החלו משנת הלימודים תשע"ג. הוקם מערך של צוות בקרים המגיע לבתי הספר ולמכוני השואה לבדיקת תכניות ההכנה למסע והשמתן בפועל, כמו גם בדיקתו של תיק וועדת המלגות הבית ספרית. לעת עתה, בהיעדר משאבים, הבקרות מכסות כ- 15% מכלל בתי הספר היוצאים למסע לפולין. 



ליקוי

6. 	לדעת המשרד, השיבה הביתה היא שלב חשוב במסע. אף על פי כן הוא הזניח פן זה של המסע.


מעקב
משרד החינוך

6.	תכנית "השיבה הביתה" – בשל שינויים שנערכו במטה משלחות הנוער לפולין נדחתה הקמת הועדה. מזה כארבעה חודשים מתקיימים דיונים של ועדה בנושא בחודשים הקרובים המשרד יפרסם את תוכניות העבודה בנושא. 
	ראה דוח מעקב 61 ב' עמ' 377. 	

ליקוי

11. 	הנתונים במאגר הממוחשב של המנהלה אינם בנויים לפי ההגדרות של האחראי לתקינה במינהל התקשוב ומערכות המידע שבמשרד. כתוצאה מכך קשה להשוות את הנתונים שבמאגר הממוחשב של המנהלה לנתוני מאגרים אחרים במשרד, ואי-אפשר לאפיין את המסעות ולנתחם לפי פרמטרים שונים.

מעקב
משרד החינוך

11.	"החלטות לאפיון המערכת" – תהליך העבודה החל מול מחלקת התקשוב של המשרד עם יציאת הדוח. התהליך עוכב, בינתיים המשרד העביר חומרים רבים שהיו בעבר לתוך מערכת ממוחשבת, המשרד נמצא בתהליך של עבודה לשדרג את המערכת ברבעון האחרון. 
	ראה דוח מעקב 61ב' עמ' 377. 	

ליקוי

12. 	ההוצאה הכספית הכוללת למסע בשנת 2009 הייתה כ-162 מליון ש"ח; כ-9% ממנה מימן המשרד מתקציבו. בעיקר הנטל – 147 מיליון ש"ח – נשאו הורי התלמידים. מהנתונים עולה כי במשך שנים תקצב המשרד את המסע בחסר, לפיכך נדרשו מדי שנה תוספות תקציביות ניכרות. לפיכך אין בידי המשרד נתונים עדכניים על הוצאותיו במהלך השנה. למידע זה חשיבות רבה למנהלים ולמקבלי ההחלטות לקביעת מדיניות כוללת.

מעקב
משרד החינוך

12.	תקצוב המסע לפולין באמצעות תקנה ייעודית, בבסיס התקציב 2014 נכללה תקנה תקציבית ייעודית בסך של 2.07 מיליון ₪ בנושא המסע לפולין – רכישות, הנותן מענה להתקשרויות אותם נדרש לבצע מינהל חברה ונוער. המערך התומך בנושא הביטחון מעוגן באמצעות אגף הביטחון. וכפי שצויין לעיל יש תמיכה לתלמידי נזקקים. 
	ראה דוח מעקב 61ב' עמ' 378.	

ליקוי

13. 	המשלחות מגיעות רק ממחצית ממוסדות הלימוד בחטיבה העליונה – מהמגזר היהודי בפיקוח ממלכתי וממלכתי דתי. מאחר שהמשרד רואה עצמו מחויב להנחיל את משמעויות השואה במערכת החינוך כולה עליו לבחון אם שיעורי השתתפות אלה והתפלגותם עולים בקנה אחד עם מטרותיו.

מעקב
משרד החינוך

13.	ראה תגובה למעקב מס' 1. 

ליקוי

14. 	הסיבות לאי-השתתפות תלמידים במסע לפולין יכולות להיות כספיות, נפשיות או אידיאולוגיות, אי-מודעות לו או אי-כלילת ההשתתפות במסע בסדר העדיפות של התלמיד או של הוריו. המשרד לא בדק מהן הסיבות לאי-השתתפות תלמידים במסע ואין הוא יודע אם התשלום הוא החסם העיקרי לכך.

מעקב
משרד החינוך

14.	בספטמבר 2011 פורסמו תוצאות המחקר של ראמ"ה. התקיימו ימי עיון בנושא, שונו השתלמויות מחנכים מלווים בעקבות ממצאי המחקר. 
	ראה דוח מעקב 61ב' עמ' 378.	

ליקוי

15. 	המשרד לא ריכז נתונים על משתתפי המשלחות ולא אפיין אותם כדי ללמוד אם קיים מתאם בין הסיבות לאי-השתתפות תלמידים במסע לבין המרכיבים במדד הטיפוח.

מעקב
משרד החינוך

15.	ראה תגובה למעקב מס' 2. 




משרד החקלאות ופיתוח הכפר









משרד החקלאות ופיתוח הכפר
היבטים בפעולת היחידה לפיקוח על הצומח והחי 

הגופים המבוקרים: משרד החקלאות – היחידה לפיקוח על הצומח והחי (פיצו"ח), השירותים הווטרינריים (השו"ט), השירותי להגנת הצומח (הגה"צ), משרד הבריאות, משרד הביטחון

ליקוי 6 תוקן ראה דוח מעקב 61 ב' עמ' 384. ליקוי 9 תוקן ראה דוח מעקב 61 ב' עמ' 384.
ליקוי 12,13,16 תוקנו ראה דוח מעקב 61 ב' עמ' 385-386. ליקוי 18 תוקן ראה דוח מעקב 61 ב' עמ' 387.

ליקוי

2. 	הביקורת העלתה, כי המתכונת הנוכחית של פיקוח היחידה על יבוא בשר לרש"פ מצומצמת במיוחד בהשוואה לפיקוח שביצעה היחידה בעבר: בשעתו-עד שנת 1999 היחידה ליוותה באופן פיזי את מכולות הבשר מן היציאה מהנמל ועד הכניסה לרש"פ ובכך היא מנעה את הברחתו של הבשר לישראל, אולם נוכח מצוקת כוח אדם ב-1999 החליטו היחידה והשו"ט להפסיק את ליווי הבשר. הדבר יצר פרצה בבקרה על יבוא הבשר לרש"פ וביחד עם התמריצים הכלכליים הנלווים לכך, כפי שפורטו לעיל, התחזקה המוטיבציה להבריח בשר. בנוסף, השו"ט מסתפק בפיקוח ווטרינרי טכני בלבד על הבשר המיובא לרש"פ – נבדקים הטפסים הנלווים לתהליך, ואילו תוכן מכולת הבשר אינו נבדק; גם עמידתו של מפעל היבוא בדרישות הווטרינריות של השו"ט אינו נבחן. 
	היעדר בקרה הדוקה של היחידה על עצם מעבר הבשר מנמלי ישראל לרשות בא לידי ביטוי גם בכך שלא קיים תיעוד המוכיח כי בשר שהיה אמור לעבור לרש"פ אכן הגיע לייעדו. בנסיבות המתוארות שבשר זה אינו מפוקח וטרינרית באותה רמה בה מפוקח בשר המיובא לישראל, ואינו כשר ויש פגמים בבקרה גובר החשש שחלקו הגדול מוברח לישראל: מתוך 35,000 טון בשר שיובאו לרש"פ בשנים 2009-2007, רק כ-15,600 טון (44%) נכנסו לרש"פ. להברחת הבשר מספר היבטים מהותיים: בהיבט הבריאותי – פיקוח וטרינארי שאינו זהה לפיקוח על בשר מהמיובא לישראל; בהיבט הכלכלי – חשש להברחות ופגיעה בהכנסות המדינה והעלמת רווחים מרשויות המס; ובהיבט ההלכתי – פגיעה בציבור שומרי הכשרות בישראל. 

מעקב
משרד החקלאות ופיתוח הכפר

2. 	תיקון תקנות היבוא על פי פקודות מחלות בעלי חיים הושלם, אך טרם הובא לאישור נוסח למשרד המשפטים, עקב הצורך בבחינתו מחדש על ידי הגורמים המקצועיים בלשכה המשפטית ובשירותים הווטרינריים. 
	בנושא תיקון החקיקה המטילה אחריות על היבואן: נקבע נוהל המגדיר את ההנחיות להוצאת מכולות לעזה ואיו"ש תוך תאום שליטה בקרה וקביעת אחריות. עקב הגשת עתירה לבג"צ תחילת יישום הנוהל נדחתה. כיום כניסתו לתוקף מעוכבת עד לאחר השלמת דרכי העברת מידע בין רשויות המכס למשרד החקלאות.
ליקוי

4. 	ביולי 2006 מינה שר החקלאות הנהלה ליחידה וזאת לשם קביעת סדר עדיפויות ותכנית עבודה. לתפקיד יו"ר ההנהלה מונתה סמנכ"לית משאבי אנוש של המשרד, ולחברי ההנהלה מונו מנהל השו"ט מנהלת הגה"צ, ומנהל היחידה הווטרינרית במשרד הבריאות. אולם בניגוד להנחיית השר, תכניות העבודה לשנים 2007 ו-2008 הוכנו על ידי מנהל יחידת הפיצו"ח ללא מעורבות הנהלת היחידה בגיבושן או באישורן. רק בשנת 2009 הכינה ההנהלה לראשונה תכנית עבודה סדורה. בכלל זה, רק בשנת 2009 נכלל נושא הפיקוח על הבשר בתכנית העבודה של היחידה; ורק בשנת 2010 הקצתה הנהלת היחידה שני עובדים שיבצעו את המשימה. אף על פי כן – עד מועד סיום הביקורת לא התבצע פיקוח על יבוא בשר לרש"פ ומניעת זליגתו לישראל. תכנית העבודה של היחידה לשנת 2009 לא שיקפה באופן נאות את המשימות שהיחידה ביצעה בפועל ובשל כך לא היוותה כלי ניהולי וכלי בקרה ראוי. בנוסף-אף שליחידה הוגדרו משימות ליבה, הנהלת היחידה והנהלת המשרד הטילו עליה משימות אד-הוק, חלקן אינן בליבת העשייה של היחידה ולחלקן אין זיקה לתחומי העשייה של משרד החקלאות. כיון שמשאבי היחידה – כוח האדם ותקציב – כמעט ולא גדלו, נאלצה היחידה להסיט את משאביה מבצוע המשימות שבליבת עשייתה של היחידה לטובת המשימות החדשות (פרטים בהמשך). הרחבת מטלות היחידה נעשתה ללא כל עבודת מטה, ללא תוספת אמצעים מתאימה ובלי לבחון האם היחידה יכולה לבצען בצורה ראויה. מצב זה, של עבודה שלא על פי תכנית עבודה, שנמשך שנים ושעליו כבר התריע מבקר המדינה בדוח 58ב, הוא חמור ומעיד על כשל ניהולי ואישי של העומדים בראש היחידה. הוא מעיד גם על כשל של הנהלת המשרד, אשר לא הייתה מעורבת בגיבוש תכנית העבודה, לא יצרה בקרה, ולא וידאה את ביצועה. 

מעקב
משרד החקלאות ופיתוח הכפר

4. 	במסגרת ועדת שרים לענייני התיישבות אושרו שינוי שם היחידה, הגדרת תפקידי היחידה וסדרי עדיפות.

ליקוי

7.	נמצא כי אין ליחידה סמכויות חוקיות בכל הנוגע לפקוח על מטלות הנוגעות להגנת הצומח, פרט למניעת הברחת תוצרת במעברים. כתוצאה מכך היקף התפיסות של תוצרת חקלאית צמחית מוברחת הוא אפסי. 

מעקב
משרד החקלאות ופיתוח הכפר

7. 	ליחידה סמכויות פיקוח מכוח חוק הגנת הצומח, התשט"ו – 1956 וכן סמכויות חקירה מכוח הסמכה של השר לביטחון פנים.



ליקוי

11.	האפקטיביות של עבודת היחידה נמדדת בין היתר בתחום ההרתעה. בה בעת, מבדיקת אירועי התפיסות שביצעה היחידה עולה כי ההרתעה שהיא מפעילה אינה מספקת. העדר ההרתעה בא לידי ביטוי בעובדה שקיים גרעין של אותם נתפסים, אשר שב וחוזר על ההברחות מספר רב של פעמים. ובהקשר לכך יצוין שגם הטיפול המשפטי שבו נקט המשרד, לא היווה אמצעי הרתעה: ממסמכי הלשכה המשפטית של המשרד עולה, כי מתוך 1,776 תיקים שהגיעו מינואר 2007 עד יוני 2010 לייעוץ המשפטי, 639 מתוכם, שהם למעלה משליש מהתיקים, לא טופלו. עוד עולה כי ב-76% מהתיקים שכבר טופלו והוטלו בהם קנסות מנהליים, שיעור גביית הקנסות בהם, בשנים 2009-2007, עמד על פחות ממחצית.

מעקב
משרד החקלאות ופיתוח הכפר

11. 	גביית הקנסות באחריות המרכז לגביית קנסות. סך הקנסות שהוטלו בשנת 2013 - 8,458,411 ₪. היחידה פועלת ליישום אכיפה – פתיחת תיקים משפטיים והעברתם למחלקת התביעות. יחידת הפיצו"ח פועלת על פי הנהלים הבאים: נוהל פתיחת תיק, נוהל טיפול בעבריין חוזר, ייזום שולחן אכיפה בפרקליטות במטרה לטפל בעבריינים כבדים . 

ליקוי

17. 	על הנהלת המשרד, הרואה ביחידה זו מעין משטרה חקלאית, לעשות עבודת מטה כדי לקבוע מה הן המשימות שיוטלו על היחידה ואילו אמצעים יועמדו לרשותה ולוודא כי הם יתאימו לאופייה ולמשימותיה. בכלל זה יש לתת תשומת לב להגברת המועילות של פעולות היחידה בנושא האכיפה שכן נכון למועד עריכת הביקורת ספק אם ישנה הרתעה מספיקה. 

מעקב
משרד החקלאות ופיתוח הכפר

17. 	ליחידה כושר הרתעה רב. היחידה פועלת לאכיפת הפקודות, החוקים, והצווים. בשנת 2013 טופלו 4,023 אירועים, בשנת 2013 בוצעו 1,297 ביקורות לאור תלונות הציבור, בשנת 2013 הועברו למחלקה המשפטית 1,200 תיקים לתביעה. מחירי המזון הגבוהים יוצרים מוטיבציה הולכת ועולה אצל העבריינים לביצוע העבירות, בד בבד המשרד בשת"פ עם גורמי אכיפה אחרים, מייצר אמצעי אכיפה והרתעה נוספים, כגון:
1. השתלבות - יחידת הפיצוח בשולחן אכיפה, להגברת האכיפה וטיפול בעבריינים חוזרים ,בפרקליטויות : חיפה , צפון ת"א, והדרום. 
2. שילוב היחידה בהצעת חוק נתוני תקשורת (חוק זה מאפשר למשטרה וכן לרשות חוקרת אחרת, לקבל נתוני תקשורת וקבצים ממאגרי מידע של בעלי רישיונות בזק, לשם מילוי תפקידיהן).




משרד החקלאות
ניהול ענף הדיג

הגופים המבוקרים: משרד החקלאות, רשות הטבע והגנים הלאומיים, המדור לשיטור ימי-משטרת ישראל, רשות המים, משרד הבריאות

ליקוי 7 תוקן ראה דוח מעקב  61 ב' עמ' 390.

ליקוי

2.	לאגף הדיג כמה מטלות בכינרת: מניעת דֵיג יתר ודַיִג בלתי-חוקי; ריבוי הדגה באמצעות אכלוס הכינרת בידי אדם בדגיגים של אמנון הגליל, קיפון (בורי) וכסיף; פיקוח על הדיג באזורי הטלה ומחקר. בכל אלה התגלו ליקויים בתפקוד אגף הדיג: מנהל אגף הדיג אישר דיג ברשתות שמידות עיניהן (החורים ברשת) קטנות מאלה שנקבעו בתקנות הדיג וכתוצאה מכך נידוגו דגים קטנים מהמותר; אכלוס הדגיגים בכינרת לא היה מיטבי, דבר שיכול להשפיע על כמות הדגה באגם. אכלוס הקיפונים ב-2008 נפגע כיוון שבניגוד לנוהגו בשנים קודמות,לא דאג מנהל האגף לאישור עבודה בשבת לעובד האחראי לכך או לחלופה מתאימה. בגלל זה מתו כ-100,000 דגיגי קיפון צפלוס מיד לאחר הכנסתם לכינרת, משום שהושארו ארבעה ימים בצפיפות במיכלים סגורים; הפיקוח על הדיג, שמטרתו למנוע דיג בלתי-חוקי, היה חלקי, וגם הסקרים שנועדו לאסוף מידע לצורך קבלת החלטות לא בוצעו כפי שתוכנן. אגף הדיג לא ניהל אפוא את הדיג בכינרת באופן תקין, והוא אחד האחראים להידרדרות מצב הדגה בה.

מעקב
משרד החקלאות ופיתוח הכפר

2.	הפיקוח בתחום הדיג בכלל המרחב עבר ליחידת הפיצו"ח במשרד, יחד עם עובדי הפיקוח של אגף הדיג. המשמעות היא יכולת בהגברת המאמץ לכלל משימות הפיקוח על פי צרכים משתנים ובהנחיה המקצועית של אגף הדיג. במהלך 2013 נערכה פעילות מוגברת בתקופת סגירת הבטיחה וביקורות של רישיונות דיג.

ליקוי

5.	על מנת לאפשר התרבות של אמנון הגליל נקבע בתקנות הדיג כי אסור לדוג בכינרת בתקופת הקינון וההטלה של אמנון הגליל בכל ציוד דיג שהוא בשטחים שגבולותיהם מפורטים בתקנות: שטח הבטיחה ושטח חוף מגדל-גינוסר. איסור הדיג חל לא יותר מ-60 ימים רצופים. על פי התקנות, מנהל אגף הדיג מכריז מדי שנה על איסור הדיג, אולם בעונות הדיג של 2009 ו-2010 היה הפיקוח באזור הבטיחה חלקי בלבד. אכיפה חלקית זו פגעה במצב הדגה בכינרת. 





מעקב
משרד החקלאות ופיתוח הכפר

5. 	הפיקוח עבר ליחידת הפיצו"ח, שהיא יחידה בפריסה ארצית במהלך שנת 2012 נעשו הכשרות של עובדי יחידת הפיצו"ח כך שיתנו מענה מיטבי לנושאי פיקוח של פקודת הדיג. נדרשות עדיין הסמכות והכשרות של שימוש בכלי שיט לעוד פקחים.

ליקוי

6.	לדעת רוב אנשי המקצוע העוסקים בחקר הכינרת, אחד הגורמים העיקריים לפגיעה בדגת הכינרת הם הקורמורנים – עופות בר נודדים שניזונים ממנה. לפי הערכת אגף הדיג, הקורמורנים טורפים כ-115 טונות של אמנונים בעונה. רשות הטבע והגנים (להלן רט"ג), העריכה שהכמות קטנה יותר. בתחילת 2008 סברה הנהלת משרד החקלאות שיש לגרש את הקורמורנים ממקומות הלינה שלהם ומאזור הבטיחה, אך נציגי רט"ג התנגדו לכך. לאחר סיום הביקורת, בספטמבר 2010, סיכמו מנכ"ל רט"ג ומנכ"ל משרד החקלאות להוציא לפועל תכנית ארצית לגירוש הקורמורנים גם משמורות טבע ובהן הבטיחה משנת 2011. 

מעקב
משרד החקלאות ופיתוח הכפר

6. 	במהלך השנתיים האחרונות התבצעה במימון משרד החקלאות פעולת גירוש של קורמורנים משטחי המים, תוך שימוש בסירה מהירה. במקביל נערך במימון המשרד מחקר בן שלוש שנים לבחינת היקפי טריפת הדגים באגם ע"י ניתוח צניפות של העופות. בשנה זו 2013-14 נערך ניטור במימון אגף הדיג ובליווי רט"ג בכדי לאמוד את הנזק באופן מיטבי בטרם יתקבלו החלטות משותפות לפעילות בנושא בעונות הבאות.
ליקוי

12.	כדי לשלוט בגודל הדגים הנתפסים ברשת ולהימנע מתפיסת דגים קטנים מדי נקבעו בתקנות הדיג מגבלות בנוגע לרשתות בספינות מכמורת. ממסמכי אגף הדיג עולה כי הוא לא אכף אותן מעולם, והרשתות המצויות בשוק ומשמשות את הדייגים אינן תואמות לאמור בתקנות. כתוצאה מאי-האכיפה גורמים הדייגים עצמם לדלדול ניכר של הדגה ולפגיעה בפרנסתם. 

מעקב
משרד החקלאות ופיתוח הכפר

12. 	נושא האכיפה עבר בשנת 2012 לניהול יחידת הפיצו"ח במשרד החקלאות, לכל היבטי פקודת הדיג. נושא האכיפה בנושא זה, כמו גם אישור תקנות ייעודיות נמצא בתוכנית העבודה לשנת 2014.
ליקוי

13. 	למחלקת הפיקוח של אגף הדיג יש כוח אדם מצומצם (מנהל וחמישה פקחים), ואין ביכולתה למלא כהלכה את כל מטלותיה. גם האמצעים העומדים לרשותה מעטים ואינם מאפשרים פיקוח נאות. משום כך אין אפשרות לקיים פיקוח במשך כל שעות היממה שבהן דגים. כל ריכוז מאמץ בכינרת או בים התיכון בא על חשבון הפעילות השוטפת בזירה השנייה. סירת גומי קלה אחת משמשת לפיקוח בשני המקומות, וכאשר מעבירים אותה ממקום למקום נותר אגף הדיג ללא כל אמצעי פיקוח במקום שממנו הועברה. 

מעקב
משרד החקלאות ופיתוח הכפר

13. 	עם העברת הפיקוח הימי ליחידת הפיצו"ח של המשרד, ניתן גם מענה ליכולת הכח להתמודד טוב יותר עם שעות הפעילות לכל אורך השבוע (עבודה במשמרות 24 שעות). עדיין יש מקום לשפר את האמצעים הימיים וההכשרות לטובת פיקוח ימי יעיל יותר (בעיקר בים תיכון).
ליקוי

19. 	הדגה בכינרת היא מרכיב חשוב במארג המזון ותורמת לאיזון האקולוגי ולאיכות המים באגם. שלל הדיג בכינרת התמעט בשנים האחרונות והגיע לשפל חסר תקדים בשנת 2008, בעיקר מן הסיבות האלה: ניהול כושל של אגף הדיג – מתן היתר לדיג ברשתות בלתי-חוקיות (בעלות עיניים קטנות מדי), ללא סמכות ושלא בהתאם לתקנות; אי-פיקוח יעיל על הדיג ואי-טיפול בבעיית הקורמורנים הניזונים מהדגה בכינרת. אלה – וגם אחרות – תרמו לדלדול הדגה. הנתונים הללו מעוררים חשש ממשי לפגיעה אקולוגית אם חלילה תהפוך הכינרת לאגם שחיים בו מעט דגים מזנים ספורים. 

מעקב
משרד החקלאות ופיתוח הכפר

19. 	נושא המעקב אחר נזקי הקורמורנים נמצא בפעילות אינטנסיבית ומשולבת הכוללת: מחקר מקיף בנושא, פעילות גירוש ממוקדת של להקות מתוך האגם וניטור מעודכן, בכדי לאמוד באופן מוצלח יותר את היקף הנזק. המשרד מציין כי ניהול ממשק המים, (מפלסי האגם) ע"י רשות המים, שיפור פרוטוקולי האכלוס של דגיגים באגם ע"י אגף הדיג ומדיניות אכיפה משופרת, תרמו כולם לעליה בהיקפי השלל בעשרות אחוזים ואף יותר מאז שנת 2008  וכי פעולות שונות המבוצעות כחלק מתפיסה ניהולית של משאב טבעי כמו אגם הכינרת, אינן יכולות לקבל ביטוי תוצאתי בפרקי זמן קצרים, גם בשל סיבות טבעיות (למשל כמות משקעים המשפיעה על מפלס המים והצפת אזורי רבייה של מיני דגים שונים באגם).

ליקוי

27. 	משרד מבקר המדינה מעיר שלמעלה משש שנים לאחר שהוועדה לאכלוס הכינרת קיבלה את החלטתה אין עדיין מידע על הקשר שבין אכלוס דגיגי האמנון בכינרת לשלל הדיג. 




מעקב
משרד החקלאות ופיתוח הכפר

27. 	המעבדה לחקר הכנרת ואגף הדיג בוחנים מגוון של שיטות סימון לטובת שיפור המידע על הצלחת האכלוס של דגיגי אמנון גליל (עבודת מחקר במימון המשרד והמדען הראשי בסך 1.4 מלש"ח, מבוצעת זו שנה שנייה וניכרת התקדמות בתוצאות הסימון בשני סוגים של סימון).

ליקוי

28. 	רענון להקות ההורים של דגיגי האמנון: כדי לשמור על איזון אקולוגי בכינרת ולהגדיל את שלל הדיג הנהיגו בה אגף הדיג ורשות המים אכלוס שנתי קבוע של דגיגי אמנון הגליל. מקורם במספר מצומצם של הורים המרכיבים את להקת הרבייה, ואין להם אפיון גנטי. אבל אם משתמשים כל העת באותה להקת הורים יש חשש מיצירת בעיות גנטיות בגלל היעדר גיוון. לכן החליטה בשנת 2006 הוועדה לאכלוס הכינרת שיש צורך לרענן את להקת ההורים בשיעור של 75%. הבדיקה העלתה שעד ינואר 2010 ביצע אגף הדיג רענון של 25% מהלהקה בלבד.

מעקב
משרד החקלאות ופיתוח הכפר

28. 	להקות ההורים של דגי אמנון הגליל עוברות רענון במהלך 2013 (בהיקף של 50%). נבחנה אפשרות לרענן את הלהקה בדגים ממקורות חיצוניים, אולם טרם התקבלה החלטה שכן מדובר בהליך עם אפקט מוגבל ועם סכנה של פגיעה במקור הגנטי המקומי (ועדת אינטרודוקציה לא אישרה יבוא להקה ממקור אפריקאי למטרה זו).

ליקוי

29. 	באותה ישיבה החליטה הוועדה לאכלוס הכנרת שחיוני לקיים גם סקר ניטור יישומי בשיתוף פעולה בין אגף הדיג ובין המעבדה לחקר הכינרת וספינת דיג בסיוע מכשור מתקדם, כיוון שהנתונים שיופקו ממנו ישמשו בסיס לקבלת החלטות בעניין אכלוס הכינרת. מנהל תחום דיג ימי באגף הדיג והמנהל (בפועל) של המעבדה לחקר הכינרת אכן קיימו דיונים להכנת תכנית ניטור משותפת, אך עד מועד סיום הביקורת, אוגוסט 2010, טרם הוחל בסקר

מעקב
משרד החקלאות ופיתוח הכפר

29.	 המחקרים שהחלו לפני שנתיים, נמצאים בשנתם האחרונה. בנוסף אושרו מחקרים נוספים לשיפור המידע על מצב הדגים באזורי החוף (ליטוראל) ובשימוש במכשור אקוסטי לאמוד טוב יותר את אוכלוסיות הדגים באגם, את מידת הריבוי הטבעי של אמנונים ואת היקף הטריפה של דגי שפמנון הנמצאים באופן טבעי באגם. מחקרים אלו יסתיימו עד סוף 2015 וישמשו בסיס לקבלת החלטות מקצועיות ומעודכנות יותר בוועדה לאכלוס.


משרד המשפטים







משרד המשפטים
מתן סיוע משפטי בתחום האזרחי

הגופים המבוקרים: משרד המשפטים, סנגוריה ציבורית ארצית, מחוז ת"א-מרכז של הסנגוריה הציבורית, הנהלת בתי המשפט, מחלקת ייעוץ וחקיקה – משרד המשפטים, משרד האוצר

ליקויים 3,10,13 תוקנו. ראה דוח מעקב אחר תיקון ליקויים 61ב' עמ' 397- 405. 

ליקוי

1.	כחלק מתהליך בחינה, אשר מטרתו להביא למודרניזציה מקיפה במערכת המשפט, בין היתר, לאור הוראות חוק יסוד: כבוד האדם וחירותו, מינה מנכ"ל משרד המשפטים דאז בנובמבר 2000 ועדה לגיבוש הצעות לרפורמה במערכת הסיוע המשפטי האזרחי ובנגישות לצדק (להלן – הוועדה). בשנת 2002 גיבשה הוועדה טיוטת דוח שבה קבעה, בין היתר, כי קיימת שכבת אוכלוסייה רחבה בישראל אשר אין ביכולתה לממן שירותים משפטיים, עובדה שאינה מבטיחה כראוי את מימוש זכות היסוד לנגישות למשפט לכלל האוכלוסייה; וכי אגף הסיוע אינו ערוך לספק שירותי מידע על זכויות וחובות משפטיות, ייעוץ משפטי כללי או ייעוץ שמטרתו ליישב סכסוכים אזרחיים ללא התדיינות משפטית (באמצעות גישור, פישור, בוררות וכדומה). דוח הוועדה לא נידון בהנהלת משרד המשפטים.
משרד מבקר המדינה מעיר למשרד המשפטים כי לצורך הכנת דוח הוועדה נעשתה בחינה מקצועית של מכלול התפיסות לגבי קידום הנגישות למשפט וכי נכללו בו המלצות כבדות משקל שהיה בהן כדי לשדרג את טיב הייצוג המשפטי הניתן ולקדם את הנגישות למשפט. משסיימה הוועדה את דיוניה וגיבשה דוח, שומה היה על הנהלת משרד המשפטים לדון בו ולבחון דרכים ליישומו, ולוּ רק מן ההיבט העקרוני.
על אגף הסיוע ליידע את הציבור בדבר זכותו לסיוע משפטי ולהנגיש את השירות לאזרח. כמו כן, לצורך ניצול של כלל האפשרויות למתן סיוע משפטי על ידי הגופים השונים, נדרש אגף הסיוע, כגוף ממלכתי מוביל, להגיע עמם לשיתוף פעולה ולתיאום. כך יורחב מעגל הזכאים לסיוע משפטי ללא הגדלת ההוצאה הציבורית.

מעקב
משרד המשפטים

1. 	האגף לסיוע משפטי מיידע את הציבור בדבר זכותו לסיוע משפטי במחוזות ירושלים והדרום וכן מחוז חיפה באמצעות שילוט מתאים בערכאות המשפטיות השונות. בהנחיית מנכ"ל המשרד הוחלט לקיים "שולחן עגול" עם נציגי משרדי ממשלה וארגונים חוץ-ממשלתיים הנוגעים בדבר כדי לבצע חשיבה משותפת לעניין הדרך המיטבית והיעילה ליידע את הציבור באופן נרחב יותר בדבר זכותו לסיוע משפטי. לעניין הפעולות שהאגף עושה להרחבת מעגל הזכאים לסיוע משפטי ללא הגדלת ההוצאה הציבורית - האגף פועל ליידע את הציבור בדבר זכותו לסיוע משפטי הן באמצעות המדיה החברתית בדף הפייסבוק המשרדי, הן על ידי תיאום עם תוכנית "שכר מצווה" של לשכת עורכי הדין והן באמצעות היידוע הנ"ל. בשולי הדברים יצוין כי הרחבת מעגל הזכאים לסיוע משפטי משמע הגדלה של ההוצאה הציבורית.

ליקוי

2.	האגף מעניק סיוע משפטי בעניינים אזרחיים לאזרחי מדינות החתומות על אמנת האג בדבר סדר הדין האזרחי משנת 1954. אמנה זו מסדירה, בין היתר, מתן סיוע משפטי לנתיני המדינות החתומות עליה; כמו כן, מראשית 2007 מעניק האגף שירות משפטי לקטינים זרים שאינם מלווים בידי מבוגר השוהים בארץ שלא כדין, הן בהליכים בפני בית הדין לביקורת משמורת של שוהים שלא כדין והן בערעור על החלטותיו. כבר בספטמבר 2007 נדרשה הנהלת משרד המשפטים להכריע בסוגיית מתן סיוע משפטי לתושבים זרים שאינם אזרחי המדינות הללו, אך עד סיום הביקורת, בספטמבר 2010, טרם הוכרעה הסוגיה.
על הנהלת משרד המשפטים לסיים את בחינת נושא מתן הסיוע המשפטי לתושבים זרים. במצב כיום יש אוכלוסייה מוחלשת – אוכלוסיית התושבים הזרים – שאינה מקבלת סיוע אף על פי שהוראות הדין הקיימות אינן שוללות מתן סיוע כזה. עובדה זו מקשה עליהם את נגישותם למערכת המשפט.

מעקב
הנהלת בתי המשפט

2. 	לא דווח על התקדמות בתיקון הליקוי.

מעקב
משרד המשפטים

2. 	לא דווח על התקדמות בתיקון הליקוי. 

ליקוי

4. 	כדי לפעול לקיצור משך הטיפול על האגף להקנות לעצמו יכולות לניטור זמני השלבים השונים של תהליך הטיפול בפונים, לפילוחם לפי גורמי הטיפול ולניתוח הסיבות לעיכובים, אם היו. כעת אין בידי האגף היכולות להפיק מהמערכות הממוחשבות את המידע הניהולי הנחוץ כדי לקדם בצורה המיטבית את הטיפול בפניות לקבלת סיוע משפטי, אם בשל היעדר יכולת לזהות באמצעותן את הסיבות לזמני טיפול ממושכים בפונים ואם בשל היעדר עדכון המערכת בנתונים הרלוונטיים לצורך הטיפול בגורמים המעכבים בלשכות. על אגף הסיוע המשפטי להקנות לעצמו יכולות לניטור זמני השלבים השונים של תהליך הטיפול בפונים, לפילוחן לפי גורמי הטיפול ולניתוח הסיבות לעיכובים, אם היו.

מעקב
משרד המשפטים

4. 	בעקבות הביקורת תוקן דוח סטטיסטי ונוטרלו חלק ממרכיבי העיכוב בקביעת מועד לראיון שאינם תלויים באגף. כיום יש בידי האגף דוח המצביע על פרקי הזמן בהם יש עיכובים במסגרת פעילות האגף בתחום זה. כפי שעולה מממצאי הביקורת במרבית הלשכות פחת שיעור התיקים בהם הממתינים הפונים לקביעת ראיון מעבר ל- 60 יום. בהתחשב למורכבות הטיפול בבקשות אלו ולאור הצרכים המשפטיים פרקי הזמן הנוכחיים עומדים בגדר הסביר. לעניין התמשכות הטיפול בתיקים (בשלב שבין הגשת הבקשה לסיוע משפטי ועד לקבלת החלטה בדבר הענקת הסיוע או דחיית הבקשה לסיוע): לאור ממצאי הביקורת הקודמת הוכן והוטמע נוהל חדש לעניין זה. כפי שעולה ממצאי דוח המעקב, לאור הנוהל החדש יש שיפור בפרקי הזמן בטיפול.

ליקוי

5.	רוב הסיוע המשפטי ניתן על ידי עורכי דין חיצוניים. ביוני 2010 העסיקו לשכות הסיוע 1,170 עורכי דין חיצוניים. כל ראש לשכת סיוע עורך רשימה של עורכי הדין, מבין אלה שביקשו להתמנות כעורכי דין חיצוניים, שנבחרו על ידיו ככשירים להעניק שירות לפונים, ומעביר להם תיקים של פונים בהתאם להתמחותם. כדי להבטיח שוויון הזדמנויות לכל עורכי הדין העשויים להתעניין במתן שירותים אלה וכדי להבטיח שנותני השירות יהיו המתאימים ביותר, נדרש הליך פומבי ותחרותי לבחירתם. אגף הסיוע לא קבע נהלים לאיתור עורכי דין ואמות מידה לבחירתם ולא פרסם פומבית מידע רלוונטי לאלה המעוניינים להיכלל במאגר שהוא מנהל. פניותיהם של עורכי דין להיכלל במאגר זה לא זכו להתייחסות בתוך פרק זמן סביר, ולעתים כלל לא זכו להתייחסות.
* על האגף לקבוע נהלים ברורים ומחייבים לצורך שיפור סדרי איתור עורכי דין חיצוניים, מינויָם ופיקוח עליהם. כך תושג שקיפות, יוענק שוויון הזדמנויות לציבור עורכי הדין ותתייעל פעילות האגף.

מעקב
משרד המשפטים

5. 	הוכן, הופץ והוטמע נוהל מפורט לגבי הגשת מועמדות של עו"ד לפעול מטעם האגף ולתהליך בחירת עוה"ד. הנוהל פורסם באתר האינטרנט של האגף. הנוהל הינו אגפי ובמסגרת סמכותו של הממונה על האגף לסיוע משפטי.

ליקוי

6.	אגף הסיוע לא קבע נוהל לרישום עורכי דין במאגר ולהוצאתם ממנו של אלה שאינם מתאימים. על האגף לקבוע נהלים ברורים ומחייבים לצורך שיפור סדרי איתור עורכי דין חיצוניים, מינויָם ופיקוח עליהם. כך תושג שקיפות, יוענק שוויון הזדמנויות לציבור עורכי הדין ותתייעל פעילות האגף.

מעקב
משרד המשפטים

6. 	נוהל לרענון המאגר לרבות הגדרת עוה"ד כלא פעיל כלול בנוהל לגבי הגשת מועמדות של עו"ד לפעול מטעם האגף ולתהליך בחירת עוה"ד.


ליקוי

7.	אגף הסיוע לא קבע מדדי הערכה לבחינת תפקודם של עורכי הדין, ופיקוח האגף על עבודתם של עורכי הדין החיצוניים בלשכות הסיוע לקה בחסר.
על האגף לקבוע נהלים ברורים ומחייבים לצורך שיפור סדרי איתור עורכי דין חיצוניים, מינויָם ופיקוח עליהם. כך תושג שקיפות, יוענק שוויון הזדמנויות לציבור עורכי הדין ותתייעל פעילות האגף.

מעקב
משרד המשפטים

7. 	נוהל סדרי פיקוח ובקרה על עורכי הדין הממונים מיושם כבר מחודש ינואר 2013.  

ליקוי

8.	תהליך המינוי של עורך הדין החיצוני לתיק לא התייחס לניסיונו המצטבר של עורך הדין בעבודה עם הלשכה. לפיכך עלול להיווצר מצב שבו עורך הדין אינו מתאים באופן מיטבי לפונה, והדבר עלול לפגוע בטיב השירות.

מעקב
משרד המשפטים

8. 	הופץ נוהל בדבר בחירת עוה"ד הספציפי לייצוג תוך התאמה מירבית בין ההליך המשפטי והלקוח הספציפי לבין עוה"ד.

ליקוי

9. 	בחלוף ארבעה עשורים מאז חקיקת חוק הסיוע המשפטי, ולאור מגמות החקיקה, על משרד המשפטים לחזור ולבחון את סדרי ניהול האגף, ובכלל זה את הצורך ברפורמה במערכת הסיוע המשפטי האזרחי בישראל.

מעקב
משרד המשפטים

9. 	לא דווח על התקדמות בתיקון הליקוי

ליקוי

11. 	הבדיקה העלתה כי הנהלת האגף לא קבעה הנחיות המחייבות את כלל לשכותיה באשר לפרקי הזמן שבמהלכם יש להודיע לפונים שעליהם להמציא מסמכים בל תידחה בקשתם: לשכות ירושלים ובאר שבע שולחות לפונים שלא המציאו את הממסכים הנדרשים הודעות על דחייה מחמת אי-הוכחת זכאות לאחר 40 ימים מיום קיום הראיונות, שבמהלכם נשלחות אליהם תזכורות, ואילו לשכת עושה זאת לאחר 30 ימים.


מעקב
משרד המשפטים

11. 	הופצה הנחיה מחייבת בדבר התהליך ופרקי הזמן שבהם יתאפשר לפונים להמציא מסמכים וכן פעולת הלשכה בעקבות אי המצאתם או המצאה חלקית. 

ליקוי

12. 	רק לאחר סיכום הביקורת, בסוף ינואר 2011, גיבש משרד המשפטים בדיקה לפילוח מאפייני השיחות המתקבלות בהתאם להחלטת המנכ"ל; האגף טרם הקים מוקד טלפוני ארצי.

מעקב
משרד המשפטים

12. 	המוקד הטלפוני התרחב לכל המחוזות בארץ. המוקד הארצי טיפל בפונים ממחוז תל-אביב החל מחודש אוקטובר 2012. המוקד התרחב ליתר המחוזות בחודש מאי 2013.

ליקוי

14. 	מאז פרסום דוח הביקורת הקודמת ומאז החלטת הממשלה שהתקבלה בעקבותיו, עשה משרד המשפטים מהלכים לצמצום מספר עורכי הדין המועסקים כרטיינרים פנימיים באגף הסיוע, ומספרם ירד. עם זאת, בהיעדר פעולה המשכית להסדרת מעמדם של הרטיינרים הפנימיים שנשארו, הצוברים בינתיים ותק העסקה, החשש מהיווצרותם של יחסי עובד ומעביד ימשיך להתקיים.

מעקב
משרד המשפטים

14. 	כמעט כל  תקני הריטיינרים בוטלו ובמקומם קיימים תקני עובדי מדינה. נותרו ארבעה ריטיינרים פנימיים באגף כי טרם הסתיים ההליך המכרזי בנוגע למשרות אלו. 

מעקב
נציבות שירות המדינה

14. 	 נכון להיום נקלטו כ-30 עורכי דין כעובדי מדינה שאוישו בכ-30 משרות (כ-90% מכלל הריטיינרים).

ליקוי

15. 	לדעת משרד מבקר המדינה, צירוף עלון ההסברה לכתבי בית הדין מיידע את בעל הדין בדבר שירותי הסיוע המשפטי כבר מרגע קבלת כתב התביעה, ומעניק לו את הזמן הדרוש לצורך פנייה לאגף ובדיקת זכאותו לסיוע, ולצורך הגעה לדיון המשפטי מלווה בעורך דין. לעומת זאת, יידוע באמצעות עמדות הסיוע לחסרי ייצוג מתבצע לעתים בעת שבעלי הדין מגיעים לדיון שנקבע להם בבית המשפט ללא ליווי עורך דין, ועלול לעכב את היערכותם לדיון המשפטי. ככל שקיים צורך בשינוי בתקנות, ולאור החשיבות שביידוע הפונים, ראוי להנהלת בתי המשפט ולאגף לשקול שינוי בחקיקה שיאפשר את חלוקת העלון כאמור.

מעקב
משרד המשפטים

15. 	הפיילוט הורחב למחוז חיפה.


משרד הפנים









משרד הפנים
פרויקט תעודת זהות חכמה

הגופים המבוקרים: משרד הפנים, רשות האוכלוסין ההגירה ומעברי הגבול, משרד המשפטים – מחלקת ייעוץ וחקיקה, משרד האוצר – אגף התקציבים, משטרת ישראל

ליקוי

1.	עד יוני 2007 סבר המשרד כי בתעודת הזהות יש לשלב תמונת תווי פנים (להלן – תצלום ממוחשב) ולא טביעות אצבעות, וכי הטמעת החידושים הביומטריים במסמכי הזיהוי תיעשה בהדרגה ובלי לעכב את הנפקת תעודת הזהות החכמה ואת השימוש בה. ביולי 2007 התחלפו השר והמנכ"ל במשרד, ח"כ מאיר שטרית מונה לשר הפנים, ומר אריה בר מונה למנכ"ל המשרד והתקבלו החלטות שמשמעותן שינוי במדיניות המשרד. במסגרת זו נקבע כי במסמכי הזיהוי החדשים ישולבו תצלום ממוחשב ותמונת טביעות אצבעות שאפשר להפיק מהם נתוני זיהוי ביומטריים (להלן – אמצעי זיהוי ביומטריים). המימוש של החלטות אלה היה כרוך בעיכוב נוסף עקב הצורך בייזום תיקונים בחקיקה ראשית, בגיבוש תורת הפעלה חדשה ובאישורה וכן בהתאמת התשתיות ותהליכי ההנפקה. 

מעקב
רשות האוכלוסין וההגירה

1.	לא דווח על התקדמות בתיקון הליקוי .

ליקוי

3.	נוהל מפת"ח קובע כי בכל פרויקט מחשוב אמורה לפעול מינהלת פרויקט המהווה צוות מקצועי האחראי לניהול השוטף של הפרויקט. החלפת תעודות הזהות לכלל האוכלוסייה היא מהלך מורכב המחייב עבודת מטה הכוללת קבלת החלטות, גיבוש מדיניות, הכנת תכניות, הבניית תהליכים ותיאום בין גורמים רבים. לשם כך יש להקים מינהלת שתהיה אחראית לניהול הפרויקט על היבטיו השונים. עד יולי 2010 טרם הוקמה מינהלת פרויקטים לליווי הפרויקטים הנוגעים לתיעוד לאומי: תעודת זהות חכמה, דרכון ביומטרי וארכיב ממוחשב (להלן – הפרויקטים לתיעוד לאומי). 

מעקב
רשות האוכלוסין וההגירה

3. 	הסוגיה בעניין תנאי העסקתם של עובדי הלשכות הוכרעה בפסק דין במוסד לבוררות בשירות הציבורי, בו הוחלט כי יינתן לכל עובד לשכה פיצוי כולל בסך של 20,000 שקלים בגין הפיילוט של הפרויקט הביומטרי. 



ליקוי

6.	כבר בשנת 2003 החל המשרד לטפל בנושא הכללת תצלום ממוחשב בתעודת הזהות. במסגרת זו פרסם מכרז, שילם לספק וליועץ וביצע פיילוט כדי לבצע תצלומים ממוחשבים לשם הדפסתם על התעודות שהוא מנפיק. במועד סיום הביקורת, יולי 2010, טרם שולב התצלום הממוחשב בתעודות הזהות. 

מעקב
רשות האוכלוסין וההגירה

6. 	התצלום הממוחשב הינו חלק אינטגרלי מתעודת הזהות החכמה. 

ליקוי

7.	בשנים 2007-2006 פותחו על פי הזמנת המשרד ובמימונו מערכת לתחקור ואימות ו"מערכת דיוקן" שנועדה לצילום, לסריקת תצלומים ולשמירתם בבסיס הנתונים של מערכת מרשם האוכלוסין. עד יולי 2010 טרם הופעלה מערכת התחקור, וממילא גם לא מערכת דיוקן, בלשכות רשות האוכלוסין ולא נעשים בהן תהליכי האימות והתחקור ששימשו להצדקת הרכישה ולהשקעת הכספים, תהליכים שהיו אמורים לתרום לשיפור מהימנות הנפקתם של תעודות הזהות והדרכונים.

מעקב
רשות האוכלוסין וההגירה

7. 	מערכות התחקור ודיוקן (מערכות תשאול ואימות) מופעלות ומוטמעות בתהליך הזיהוי והתיעוד כחלק מהנפקת מסמכי הזיהוי והנסיעה החכמים. 

ליקוי

9. 	הטיפול בנושא זה נקלע למצב בלתי נסבל של העדר פתרון. לשם מניעת זיוף תעודות הזהות – התכלית המוצהרת של משרד הפנים שהוגדרה צורך לאומי חיוני ועמדה ביסוד המהלך להחלפת תעודות הזהות – ונוכח הקמתו של מערך לייצור תעודות הזהות החכמות בשנת 2010, ממליץ משרד מבקר המדינה כי משרד הפנים ינקוט לאלתר מהלכים להנפקתן של תעודות זהות חכמות לכלל האוכלוסייה עוד קודם שייכללו בהן אמצעי הזיהוי הביומטריים, ובכך יקשה את זיופן ויגביר את מהימנות השימוש בהן.

מעקב
רשות האוכלוסין וההגירה

9. 	רשות האוכלוסין וההגירה סיימה הכנתה של תכנית הסברתית פרסומית ותקשורתית לקראת המעבר לתיעוד הביומטרי החכם. תוכנית זו הועלתה לשידור בתאריך 6.10.13 למשך כשלושה שבועות, וצפויה להתפרסם שוב במהלך השנה הקרובה. 

משרד התחבורה והבטיחות בדרכים









משרד התחבורה והבטיחות בדרכים
פיקוח על מכוני הרישוי ועל המוסכים

הגופים המבוקרים: משרד התחבורה והבטיחות בדרכים, ומשטרת ישראל

ליקויים 3,4,6 תוקנו. ראה דוח מעקב אחר תיקון ליקויים 61ב', עמ' 412-418.

ליקוי

1. 	למחלקה לא היו נוהלי עבודה בנושא סדרי הפיקוח על מכוני הרישוי ועל המוסכים, ולמפקחים לא היו טפסים עם רשימות תיוג שעליהם למלא במהלך הביקורת. אי-מילוי טופסי תיוג אחידים מנע את הבקרה על איכותה של עבודת המפקחים ועל היקפה והקְשה על המחלקה להפיק דוחות תקופתיים אחידים כדי לבחון את המגמות בתחום. 

מעקב
משרד התחבורה והבטיחות בדרכים

1.	פותחה מערכת שמירה היסטורית של עדכונים. כמו כן, ניתן לתעד את הליקויים שנמצאו בעת הביקורת באמצעות המערכת הממוחשבת. 

ליקוי
 
2. 	מוסכים ומכוני רישוי רבים פועלים בימי שישי ושבת, בייחוד במגזר הלא-יהודי. משרד מבקר המדינה העלה כי בימי שישי לא נעשתה כל ביקורת, וכי רק עובד אחד של המשרד (מהצפון) הועסק בימי שבת ורק פעם בחודש.

מעקב
משרד התחבורה והבטיחות בדרכים

2.	שני מפקחים מהמגזר הלא יהודי מבצעים את הפיקוח בשבתות וימי שישי במגזר הלא יהודי. בנוסף, אגף הרכב עורך מבצעי פיקוח בימי שישי שבת במגזר הלא יהודי בהשתתפות מחלקת הניידות ומחלקת האכיפה, תחום שירות תחזוקה ויחידת אתג"ר. 

ליקוי

5. 	המשרד לא דרש אישור על היעדר רישום פלילי ממגישי הבקשות במכרזים. נמצא שלכמה מבעלי כתבי ההרשאה היה עבר פלילי, ואף על פי כן לא בחן המשרד את האפשרות להתלות או לבטל את הרשאתם.

מעקב
משרד התחבורה והבטיחות בדרכים

5.	המשרד מתנה כבר הגשת מכרזים בהיעדר רישום פלילי.

ליקוי

7. 	על פי תכנית העבודה של המשרד, יש לערוך ביקורת במוסכים לפחות פעם בשנה. מהנתונים של אגף מערכות מידע במשרד מיולי 2010 עולה כי ב-11 מוסכים לא נעשתה ביקורת יותר מעשר שנים; ב-83 מוסכים - חמש עד עשר שנים; וב-715 מוסכים - שנתיים עד חמש שנים.

מעקב
משרד התחבורה והבטיחות בדרכים

7.	לאחר הפעלת המערכת הממוחשבת של תוכנית העבודה למפקחים, סולקו כל הפיגורים בביקורי בפיקוח מכוני רישוי ומוסכים. נכון להיום (דצמ' 2013), הביקורים נערכים באמצעות המערכת לפי התדירות שנקבעה בתוכנית העבודה. 

ליקוי

8. 	בשנת 2008 ביצעה המשטרה 751 ביקורות ומצאה 318 מוסכים בלתי מורשים, ובשנת 2009 היא ערכה 514 ביקורות ומצאה 198 מוסכים בלתי מורשים. לנוכח ממצאים אלו ברור הצורך בפיקוח שוטף של המשרד על המוסכים המורשים והבלתי מורשים, מתוך שיתוף פעולה בין המשטרה לבין המשרד.

מעקב
משרד התחבורה והבטיחות בדרכים

8.	הפיקוח בנושא שיתוף הפעולה בנוגע לביקורות במוסכים, מתבצע עם אנשי אבטחה ומשטרה, במקרים של אזורים בעייתיים – בני מיעוטים. כמו כן, יחידת האכיפה פועלת באופן עצמאי מול מוסכים בלתי מורשים בשיתוף פעולה מלא עם משטרת ישראל – יחידת אתג"ר. הפעילות מתפרסת לאורך כל השנה ובנוסף גם ישנם מבצעים משותפים במהלך השנה. 

ליקוי

9. 	במהלך השנים 2009-2003 ירד מספר כלי הרכב שתקינותם נבדקה על ידי מחלקת ניידות. הירידה הייתה הן במספרים מוחלטים והן ביחס למספר כלי הרכב במדינה.

מעקב
משרד התחבורה והבטיחות בדרכים

9.	בתחילת שנת 2012 הושלמה מצבת כח אדם בניידות הבטיחות. כל 7 הניידות מאויישות כבר באופן מלא. 



ליקוי

10. 	מכוני הרישוי ועל המוסכים (המורשים והבלתי מורשים) ובתחום סדרי האכיפה של המשרד. משרד מבקר המדינה העיר למשרד התחבורה כי עליו לעשות את כל הנדרש לתיקון הליקויים שהועלו בדוח זה, כדי להבטיח שכלי הרכב הנעים על כבישי הארץ יהיו תקינים ולתרום בדרך זו להפחתת תאונות הדרכים.

מעקב
משרד התחבורה והבטיחות בדרכים

10.	המשרד פועל לתגבור מצבת המפקחים. בשלב הראשון ייקלטו שלושה ובשנתיים הבאות ייקלטו עוד כעשרה מפקחים וזאת לאחר אישור התקציב על ידי משרד האוצר. 





משרד הכלכלה









משרד הכלכלה (משרד התעשייה, המסחר והתעסוקה לשעבר)
סיוע לעסקים קטנים ובינוניים

הגופים המבוקרים: משרד הכלכלה (משרד התעשייה, המסחר והתעסוקה לשעבר), המכון הישראלי ליצוא ולשיתוף פעולה בינלאומי, משרד האוצר, המשרד לקליטת העלייה, משרד התיירות, משרד החקלאות ופיתוח הכפר, משרד ראש הממשלה, נציבות שירות המדינה והרשות לעסקים קטנים. 

ליקויים 4,10,12,13,14 תוקנו. ראה דו"ח מעקב אחר תיקון ליקויים 61ב' עמ' 421- 430.

ליקוי 

1.	שלא כבמדינות מתקדמות אחרות, במדינת ישראל אין חוק ספציפי המגדיר מהו עסק קטן ומסדיר את נושא העסקים הקטנים, וכמעט אין התייחסות בחקיקה שמבדילה עסקים קטנים מעסקים גדולים. נוסף על כך, הדין במדינת ישראל אינו מחייב לבחון את השפעתה של חקיקה חדשה על מגזר העסקים הקטנים. בתקופת הביקורת היו שמונה גופים ממשלתיים שסייעו לעסקים קטנים, לכל גוף היו כמה וכמה תכניות סיוע, ולכל אחת מהתכניות הייתה הגדרה משלה ל"עסק קטן" ול"עסק בינוני".

מעקב 
משרד הכלכלה

1.	הצעת חוק עידוד עסקים קטנים ובינוניים עברה בדין רציפות לטיפול הכנסת הנוכחית ונמצאת כרגע בדיון בוועדת הכנסת. 

ליקוי

2. 	לדעת משרד מבקר המדינה, על הסוכנות לעסקים קטנים לדון בהמלצות הוועדה לבחינת חסמים לעסקים קטנים ובינוניים ברכש הממשלתי שטרם יושמו, ולהחליט אלו מהן לאמץ, ועל מינהל הרכש הממשלתי לפעול ליישום הוראת החשכ"ל הזמנית, והכול – כדי להגדיל את נתח הפעילות של העסקים הקטנים ברכש הממשלתי.

מעקב 
משרד הכלכלה

2.	החברה סיימה את המחקר האסטרטגי והגישה את המלצותיה לסוכנות.  
	
מעקב
משרד האוצר

2.	לא דווח על התקדמות בתיקון הליקוי.



ליקוי

3.	ההליך המייגע של קבלת רישיון עסק עלול להרתיע יזם מהקמת עסק או לגרום לו לקטוע את ההליך בעודו באִבּוֹ. כשמדובר בעסק קטן שמשאביו מוגבלים, בעיית הביורוקרטיה חמורה פי כמה. בשל העלות הכספית, לא אחת העסק אינו מסוגל להיעזר בשירות חיצוני של הגשת בקשה לרישיון עסק וטיפול בה. לדעת משרד מבקר המדינה, על משרד התמ"ת לבחון דרכים נוספות לפשט את ההליך כדי להקל על עסקים בכלל ועל עסקים קטנים בפרט.

מעקב 
משרד הכלכלה

3.	תקנות רישוי עסקים עברו בכנסת והצו אושר. בתאריך 30.10.13 הרפורמה נכנסה לתוקף בצורה הדרגתית. 

מעקב
משרד הפנים 

3.	תקנות רישוי עסקים פורסמו ברשומות המדינה בחודש מרץ 2013.  צו רישוי עסקים נכנס לתוקף ב 5.11.13 בצורה הדרגתית. הרשויות המקומיות הונחו כיצד עליהן לפעול לאור הכניסה ההדרגתית של הרפורמה לתוקף. כמו כן, צויינו מהן דרכי הפעולה של נותני האישור בעקבות הרפורמה. התקנות פורסמו ב – 5.3.13 ברשומות המדינה. 

ליקוי

5.	לדעת משרד מבקר המדינה, על משרדי התמ"ת והאוצר ליישם את החלטת הממשלה במלואה, לרבות ריכוז תכניות הסיוע של מינהל סחר חוץ ומרכז ההשקעות. יתרה מזו, חשוב עד מאוד שהסוכנות תאסוף מידע רב ככל האפשר על העסקים הקטנים, תבחן את צורכיהם ותרכז את כלל הפעילות הענפה בשאר משרדי הממשלה בנושא עסקים קטנים תחת קורת גג אחת. כך יתאפשר איגום של ידע וניסיון ותיווצר אחידות בגישה לעסקים קטנים. 

מעקב
משרד הכלכלה

5.	פורסמו הוראות מנכ"ל עבור תכניות הסיוע וכבר התקיים המקצה הראשון. 

ליקוי

6.	אף שהממשלה החליטה כבר באוגוסט 2007 על הקמתה, הסוכנות הוקמה רק בדצמבר 2009, יותר משנתיים לאחר מכן. במועד סיום הביקורת, ספטמבר 2010, יותר משמונה חודשים לאחר ההחלטה על קידום פרסומם של מכרזים לשבעה תפקידי ליבה בסוכנות וכשלוש שנים לאחר החלטת הממשלה בדבר הקמתה של זו, טרם אוישו בה התפקידים. ועדת ההיגוי של הסוכנות טרם הוקמה, ולכן אין לסוכנות מדדים לבדיקת ביצועיה ואין לה מערכות בקרה וביקורת.

מעקב
משרד הכלכלה

6.	ראש תחום מימון אויש ופועל בסוכנות מזה כשנה. במבנה הארגוני של הסוכנות אוחדו הפונקציות של תפעול מוקדי שטח ומערך הייעוץ. 
לסוכנות יש יועצת משפטית.

ליקוי

7.	במרבית תכניות הסיוע הממשלתיות לעסקים קטנים לא נקבעו מדדי ביצוע לבדיקת הצלחתן. הסוכנות, וקודם הקמתה – משרד התמ"ת, לא בדקו את יעילותן ונחיצותן של מרבית התכניות וכפילויות ביניהן. ככלל, אין קשרי עבודה, תיאום ושיתוף פעולה בין הגופים השונים ובין תכניות הסיוע השונות, אף שיש מקום לקיימם.

מעקב
משרד הכלכלה

7.	הסוכנות סיכמה על שיתופי פעולה עם גורמים בינלאומיים שונים, בעלי מומחיות בתחום, בכדי לבסס את מערך ההערכה על מתודולוגיות הערכה מקובלות ומובילות בעולם. בסיוע של ה-OECD, הסוכנות בנתה מדריך מתודולוגי להערכת תכניות הסיוע שלה ותכנית ההערכה בישראל תהיה מבוססת על המדריך ותתמוך בהמשך בנייתו. האיחוד האירופי אישר מימון למשלחת מומחים שתגיע למפגש בישראל ותסייע לסוכנות בחניכה וייעוץ על הערכת התכניות שלה. המפגש מתוכנן לתחילת שנת 2014.  התכניות שעליהם מתוכננת להתבצע ההערכה: סל תכניות הייעוץ, קרן השיווק, הקרן בערבות מדינה, וקרן העיצוב.

ליקוי 

8 	בזמן הביקורת לא הייתה מערכת ממוחשבת לניהול מידע על כל העסקים הקטנים המקבלים סיוע ממשלתי, דהיינו לא ניתן לדעת "בלחיצת כפתור" מהו הסיוע הממשלתי שמקבל עסק מסוים. זאת ועוד, אין אתר אינטרנט אחד המכיל מידע בנוגע לכל תכניות הסיוע לעסקים קטנים, והדבר אינו מאפשר לבעל עסק לקבל את כל המידע הדרוש לו ממקור אחד.

מעקב
משרד הכלכלה


8. 	נקבע זוכה במכרז (אשר התעכב לאור העיכוב באישור תקציב המדינה) בשנה הקרובה יתבצע אפיון למערכת הממוחשבת וצפוי להתפרסם מכרז לפיתוחה.
קיים אתר אינטרנט אחד המכיל מידע בנוגע לכל תוכניות הסיוע לעסקים קטנים.

ליקוי

9. 	בעקבות החלטת ממשלה ממאי 2009 מתנהלים דיונים בין משרד האוצר, התאחדות התעשיינים וההסתדרות החדשה בנוגע להקמת קרן חדשה לעסקים במצוקה. ואולם במועד סיום הביקורת, כשנה ורבע לאחר החלטת הממשלה, עדיין אין מענה ממשלתי לעסקים שנקלעו למצוקה כספית.

מעקב
משרד הכלכלה

9. 	עניין הקמת הקרן החדשה לעסקים במצוקה נמצא עדיין בדיונים עם כל המעורבים: הסתדרות, משרד האוצר, התאחדות התעשיינים. 		 

ליקוי

11.	מגזר העסקים הקטנים הוא אחד ממנועי הצמיחה המרכזיים של המשק. מהדוח עולה כי יש שלל תכניות סיוע ממשלתיות לעסקים קטנים, אך כמעט אין ביניהן תיאום. כל תכנית מגדירה באופן שונה "עסק קטן" ו"עסק בינוני", וניכר שאין מדיניות אחידה ותכנון כולל בנושא הסיוע לעסקים קטנים. על הסוכנות להסדיר בחקיקה את סוגיית העסקים הקטנים שתיוחד מעסקים גדולים, לפשט את ההליך הביורוקרטי הסבוך של קבלת רישיון עסק ולמצוא פתרון לבעיה של השבתה או צמצום הפעילות של עסקים קטנים בתקופת שירות המילואים של בעליהם.
במועד סיום הביקורת ריכזה הסוכנות את תכניות הסיוע לעסקים קטנים של הרשות לעסקים קטנים, את תכניות מינהל המימון ואת תכניות יחידת המטה לפיתוח הנגב והגליל במשרד התמ"ת, אך לא את כל תכניות הסיוע והתמיכה שמפעיל משרד התמ"ת, בניגוד למתחייב מהחלטת הממשלה מאוגוסט 2007. נוסף על כך, הסוכנות מעורבת בפעילות של קרן הסיוע לעסקים קטנים ושל קרן הסיוע ליצואנים ובתכניות הסיוע של משרד ראש הממשלה; אולם היא אינה מעורבת כלל בפעילות קרן הסיוע לעסקים בינוניים והקרן לעולה העצמאי ובתכניות הסיוע של המשרד לקליטת העלייה, משרד התיירות ומשרד החקלאות ופיתוח הכפר, ולעתים גם אינה ערה לפעילויותיהם.

מעקב
משרד הכלכלה

11. 	הסוכנות לקחה תחת אחריותה את כל הטיפול הממשלתי בעסקים קטנים, ומוודאת גם בשוטף כי לא נוצרות כפילויות. 
לעניין מדיניות אחידה בנושא עסקים קטנים: מבחינת הנוהג, הסוכנות לעסקים קטנים פעלה ליצירת לאיחוד כל מסלולי הטיפול בעסקים קטנים, וריכזה את הפעילות בנושא בתחום סמכויותיה. הסוכנות היא המייצרת מדיניות ישירה ביחס לעסקים קטנים, ומנטרת מדיניות בעלת השפעה על עסקים קטנים, ומצויה בתחום סמכתם של משרדים אחרים. מבחינה רשמית הצעת חוק עידוד עסקים קטנים ובינוניים עתידה להסדיר הגדרות אחידות לעסקים קטנים, וכן לייצר מסגרת ברורה לטיפול בעסקים קטנים על ידי הממשלה, כאשר הסוכנות לעסקים קטנים היא הגורם המוביל.
לעניין הסדרת סוגיית העסקים הקטנים בחקיקה כולל פישוט ההליך הבירוקרטי של קבלת רישיון עסק  - רישיון עסק מטופל במסגרת הרפורמה ברישוי עסקים. טרם נמצא פתרון לבעיה של עסקים קטנים כאשר בעליהם נמצאים בתקופה של שירות מילואים. 






משרד הכלכלה (משרד התעשייה המסחר והתעסוקה לשעבר)
מרכז ההשקעות

הגופים המבוקרים: משרד הכלכלה (משרד התעשייה, המסחר והתעסוקה לשעבר), משרד האוצר, משרד התיירות, משרד ראש הממשלה

ליקויים מס' 4, 1 תוקנו. ראה הערות ראש הממשלה לדוח 61 ב עמ' 321. 
ליקויים מס' 3,5,6 תוקנו. ראה דוח מעקב אחר תיקון ליקויים דצמבר 2011 עמ' 431 – 434. 

ליקוי

2. 	על מעקב מרכז ההשקעות למלא את כל התפקידים המוטלים עליה מכוח החוק ולהיות גורם מרכזי ומקשר אפקטיבי בין המשקיעים לגורמי השלטון הנוגעים לביצוע ההשקעה המתוכננת.

מעקב
משרד הכלכלה

2. 	מרכז ההשקעות עושה את המירב על מנת לבצע את המוטל עליו. יחד עם זאת הכלים העומדים לרשותו אינם מספיקים, אין בסיס תקציב, כך שנמנע ממנו לבצע פעולות שוטפות, ובאין תקציב לא ניתן למלא את כל מטלות מרכז ההשקעות כראוי. אין עיגון תקציבי של הפעילות בבסיס התקציב, כך שהיכולת לתכנן לזמן ארוך קלושה. כמו כן, היכולת של המשרד ליזום ולייצר תהליכים של מדיניות כוללת ארוכת טווח מוגבלת בהיעדר תקציבים. 
יחד עם זאת נעשים מאמצים אדירים על מנת לשפר ולטייב, טיוב וכתיבה מחודשת של הנהלים ורה-ארגון של מרכז ההשקעות. המגמה הכללית של מרכז ההשקעות הינה שיפור משמעותי.

ליקוי

7.	אף על פי שמשרד מבקר המדינה קבע כי יש לעגן אישור תכניות השקעה גדולות בנוהל מוסדר, לא פעל מרכז ההשקעות לקביעת נוהלי עבודה ומדיניות מוגדרת בעניין השקעות ענק במסלול המענקים. הדבר עלול לפגוע בעקרון השוויון ובתהליך קבלת ההחלטות מסוג זה. 

מעקב
משרד הכלכלה

7.	כעקרון, השקעות ענק נבחנות באגף תקציבים. מתקיימות פגישות מעת לעת עם אגף תקציבים, גם המועצה הלאומית לכלכלה שותפה לפגישות אלו.



ליקוי 

8. 	לדעת משרד מבקר המדינה, על מרכז ההשקעות לשפר את הבקרה על עמידת החברות בתנאי כתב האישור בתקופת ביצוע ההשקעה; כך יוכל לקבל את ההחלטה על ביטול כתב האישור ועל החזר כספי המענק קודם שהחברה תגיע לחדלות פירעון. לצורך כך ראוי כי בהליך קבלת ההחלטות של מעקב מרכז ההשקעות בכל הנוגע לחברות שאינן עומדות בתנאי כתב האישור תתקיים התייעצות מקצועית עם חשב משרד התמ"ת. כמו כן, על חשבות משרד התמ"ת ועל מרכז ההשקעות לפעול לקידום הגבייה מחברות שלא השיבו את כספי המענק כנדרש. כן ראוי לשקול את האפשרות שכספים שיתקבלו במסגרת הליכי גבייה מחברות אלה ישמשו שוב את מרכז ההשקעות למתן הטבות למשקיעים.

מעקב
משרד הכלכלה

8. 	לעניין הביקורות החקיקתיות כנגד החייבים בהחזרי מענק - הוזמנו 20 ביקורות חקירתיות. בהתאם לדיווח של סגן מנהל תחום ביצוע השקעות, נתקבלו תוצאות של  6 ביקורות. כנגד 3 חייבים מתנהלים הליכים משפטיים, חברה אחת פרעה את חובה.

ליקוי 

9. 	לדעת משרד מבקר המדינה, על משרד התיירות, משרד האוצר ומרכז ההשקעות במשרד התמ"ת להסדיר ללא כל דיחוי את עבודת מעקב התיירות, לרבות ועדת הערר ומעמדה המשפטי, כדי לאפשר מתן הטבות ומענקים מכוח החוק ולמנוע פגיעה אפשרית בתעשיית התיירות.

מעקב
משרד הכלכלה

9. 	ההשלמות למינוי ועדת הערר הושלמו, הוועדה כונסה לראשונה ב-28/02/2013 ולאחר מכן כונסה עוד שתי פעמים נוספות.



משרד הכלכלה (משרד התעשייה, המסחר והתעסוקה לשעבר)
מעונות יום ומשפחתונים לפעוטות 

הגופים המבוקרים: משרד הכלכלה (משרד התעשייה, המסחר והתעסוקה לשעבר), משרד הבינוי והשיכון, משרד הבריאות 

ליקויים 3,10 תוקנו. ראה דו"ח מעקב אחר תיקון ליקויים 61ב' עמ' 441-450.

ליקוי 

1. 	נמצא שעד מועד סיום הביקורת טרם פרסם משרד התמ"ת את המבחנים לקבלת התמיכות, ולכן הרשויות ומוסדות הציבור לא יכלו להגיש בקשה לתמיכה, התקציב לא נוצל, ובניית המעונות התעכבה. לדברי האגף, תהליך בנייתו של מעון, ממועד אישור התמיכה ועד לאכלוסו, אורך שנתיים עד שלוש שנים. יוצא אפוא שזה שלוש שנים שמשרד התמ"ת והאגף מקבלים תקציבים לתמיכה בבניית מעונות ובהרחבתם בכל הארץ, ושבשנת 2010 הוקצה תקציב לשיפוץ ולשכירה של מבנים ולהסבתם למעונות, אך בסופו של דבר נעשה מעט מאוד מכל אלה: מבחני התמיכה בבניית מעונות טרם פורסמו, התקציב לא נוצל, ובשנים 2010-2008 הוקמו שישה מעונות בלבד, אף שקיים תקציב לבנייתם של יותר מעשרים. 

מעקב
משרד הכלכלה

1.	פורסמו מבחני התמיכה לתשנ"ד. לעניין התקציב לשיפוץ ולשכירה של מבנים והסבתם למעונות – ההתחייבויות הינן על כל התקציב. המזומנים טרם שולמו במלואם היות ומדובר על תהליכים שנעים בין 1 ל- 4 שנים והכל תלוי בהתקדמות הספציפית של מקבל התמיכה ובהתאם. כעת נמצאים בשלב האישורים של תמיכות 2013. 

ליקוי

2. 	בהיעדר די מעונות מוכרים נמנע סבסוד מהורים הזכאים לכך. לכן לדעת משרד מבקר המדינה, על משרד התמ"ת להיערך בהקדם להפעלת פיקוח על מעונות רבים ככל האפשר כדי שיותר הורים הזכאים לסבסוד ייהנו ממנו. כמו כן על המשרד למצוא דרכים לסייע לזכאים לסבסוד, שנבצר מילדיהם לשהות במעונות מוכרים.

מעקב
משרד הכלכלה

2. 	המשרד ממתין להעברת חוק הפיקוח בכנסת.  




ליקוי 

4.	יש לראות בחומרה את חוסר המעש של האגף בנושא הפיקוח על המעונות, הגובל ברשלנות כלפי ההורים וילדיהם, הסומכים על רשויות המדינה. על משרד התמ"ת לפעול ביתר-נחישות בעניין זה, להנחות את מערך הפיקוח שינקוט אמצעים נגד מפעילי מעונות שאינם מתקנים ליקויים חמורים, לפעול להחלת סטנדרטים עדכניים בהפעלת מעונות ולקדם חקיקה עדכנית בנושא. 

מעקב
משרד הכלכלה


4. 	תקני הפיקוח של הצהרונים אוישו. התקנים האחרים אושרו לפרסום רק לאחרונה.  

ליקוי

5.	תדירות הפיקוח: לפי תקן שהגדיר האגף, יש לבצע לפחות ביקור פיקוח אחד בשנה בכל מעון, אך בדיקה מדגמית של שבעים תיקי מעונות שעשתה הביקורת העלתה שתדירות הביקורים בחמש השנים האחרונות (2010-2005) במעונות שנכללו בבדיקה הייתה נמוכה בהרבה: ב-51 מהמעונות (כ-73%) נערכו פחות מחמישה ביקורים בתקופה זו, כלומר פחות מביקור אחד בשנה בממוצע. מתוכם, ב-16 מעונות (23%) נערך ביקור אחד בלבד במשך כל אותה התקופה, וב-5 מעונות (כ-7%) לא נערך ולו ביקור אחד.

מעקב
משרד הכלכלה


5. 	ביצוע בקרה שוטפת התחיל במהלך השנה, דבר אשר הגדיל את הפיקוח במעונות. הנושא נמצא עדיין בשלבים ראשונים.  

ליקוי

6.	בפברואר 2010 קיימה מפקחת האגף ביקור פיקוח במעון ומצאה מפגעי בטיחות רבים: בחצר המעון נמצאו שיח דוקרני וגדר שעמודיה חלודים, לחצן המצוקה לא היה תקין, מטפי כיבוי האש לא נבדקו במועדם, חומרי הניקוי לא אוחסנו בארון סגור, באחת הכיתות היה הריצוף שבור, ונמצאו דלתות ללא מיגון אצבעות כנדרש. עוד נמצא במעון דוד מים ללא מיגון, והמפקחת ציינה שהוא מסוכן ושיש למגנו מיד או להעבירו לגג. דרישה למיגון הדוד הופיעה גם חמש שנים קודם לכן בדוח פיקוח מפברואר 2005, אך מאז נותר המפגע בעינו. בדוח המסכם של הביקור ב-2010 הורתה המפקחת למעון לתקן מיד את הליקויים ולדווח על כך בכתב עד סוף אפריל באותה השנה. ואולם, הביקורת העלתה שהאגף לא בדק אם תוקנו הליקויים, ולא פעל לאכיפת תיקונם. 



מעקב
משרד הכלכלה

6. 	טרם אושר תקציב. במהלך ביצוע הביקורות על ידי המבדקה, נעשו ביקורות מעקב על דוחות עם ליקויי בטיחות בקדימות ראשונה. בנוסף, נערכו ביקורים על ידי מפקחי האגף. הוחל בתהליכי שימוע למעונות שלא תיקנו. התהליך נמצא בעיצומו.

ליקוי

7. 	הטיפול בתאונות: כשפעוט נפגע בעת שהותו במעון, חובה על מנהלי המעון להעביר לאגף דוח על התאונה, אך נמצא שטיפולו של האגף בדוחות אלה אינו מוסדר כראוי. באגף נמצאו דוחות תאונה שהמפקחת הממונה קיימה בירור לגביהם, בצד דוחות תאונה אחרים שלא נעשה דבר בעניינם. כמו כן, לא נמצא שהאגף עוקב בשיטתיות אחר תיקון ליקויים שתוארו בדוחות. 

מעקב
משרד הכלכלה

7. 	הפיילוט הסתיים בחודש יולי 2012. לעניין ניתוח הממצאים, הם נותחו והוצגו למינהלות בפגישות דיון. האגף נמצא בתהליך למעקב אחר הליקויים ותיקונם. 

ליקוי

8. 	משרד מבקר המדינה העיר שמאחר שבמעונות חלים מטבע הדברים שינויים שיש להם השלכה על מצב התברואה בו, כגון בלאי של תשתיות, ציוד ומתקנים, על האגף לבחון עם משרד הבריאות אם יש צורך לחדש את האישור אחת לתקופה ולהתנות זאת בבדיקה תקופתית. לדעת משרד מבקר המדינה, ממצא זה מחזק את הצורך לקיים במעונות ביקורות נוספות לבדיקת הנושא.

מעקב
משרד הכלכלה

8.	הצעת חוק הפיקוח בשלבי הכנה מתקדמים לקראת העלאה לוועדת השרים לענייני חקיקה. 

ליקוי

9. 	לדעת משרד מבקר המדינה, מן הראוי שהאגף יקבע תקני זמן להפקת הדוחות המסכמים ויקפיד שיצוין בדוח מועד הפקתו. כך יזרז האגף את הפקתם ויוכל לבקר את משכי הטיפול בהם.



מעקב
משרד הכלכלה

9.	הדוח הממוחשב מוכן אבל טרם נכנס לשימוש שוטף עקב שינויים צפויים בתהליך העבודה.  

ליקוי

11. 	בקרה על הזכאות לסבסוד: בשנים האחרונות הלך וגדל היקף הסבסוד שמעניק משרד התמ"ת באמצעות המעונות, המשפחתונים והצהרונים להורי הפעוטות השוהים בהם, ובשנת 2009 הוא הגיע ל-612 מיליון ש"ח. מדי שנה בתקופת הרישום מעבירים ההורים לאגף את תלוש השכר שלהם או את שומת המס (לעצמאים), ולפיהם קובע האגף את דרגת הזכאות שלהם ואת גובה הסבסוד שיקבלו. 
	נמצא שבמשך שנים, ועל אף גידול מתמשך בהיקפי הסבסוד, לא הקים משרד התמ"ת מנגנון לפיקוח ובקרה על דיווחי ההורים, ורק בסוף שנת 2007 ביצעו לראשונה האגף והאגף למערכות מידע במשרד התמ"ת בקרה מקיפה על דיווחים של כשליש מההורים. ביוני 2008 פרסם האגף דוח מסכם, ולפיו הורים רבים זכו ליתר סבסוד שלא כדין, וסך התקציב שנחסך כתוצאה מעדכון דרגות הסבסוד הסתכם בכ-2 מיליון ש"ח בחודש. אחת ממסקנות הדוח המסכם הייתה כי "אי ביצוע בקרה שיטתית תנציח העברת כספי מדינה שלא כדין".
	לנוכח ממצאי הדוח המסכם היה ראוי שמשרד התמ"ת יעמיק את הבקרה בנושא זה, אך הביקורת העלתה שהדבר לא נעשה. 

ליקוי

12.	בקרה על דיווחי נוכחות: לפי ההסכם בין משרד התמ"ת ובין המעונות, על המעון להעביר בתום כל חודש דוח נוכחות עדכני של הפעוטות, בין השאר כדי שלא יועברו תשלומי סבסוד שלא לצורך בגין פעוטות שאינם שוהים עוד במעון. משרד מבקר המדינה בדק את התנהלות האגף בנושא והעלה שבשנת הלימודים התשס"ט (ספטמבר 2008-יולי 2009) רק כ-7% מהמעונות העבירו את מלוא הדוחות, וכ-22% מהמעונות לא העבירו אף לא דוח אחד. במעונות שלא העבירו דיווחים, לא היה לאגף מידע עדכני בדבר עזיבות של פעוטות שניתן סבסוד בעבורם. 
	האגף לא נקט צעדים בגין ההפרה הגורפת והמתמשכת של חובת הדיווח כלפיו, אף שלפי ההסכם בין משרד התמ"ת למפעילי המעונות, הוא היה רשאי להקפיא העברת תשלומים אליהם לאחר שימוע שבו יטענו את טענותיהם.

מעקב

11-12.	בשנת 2012 בוצעה על ידי מפקחי האגף בקרת נוכחות ילדים במעונות היום כ – 650 מעונות יום. נבחרו שני זכיינים במרכז לביצוע בקרה (בדיקת בטיחות ובקרת נוכחות ילדים). הבודקים החיצוניים יחלו בבקרת נוכחות ילדים במסגרות ברבעון הרביעי של שנת 2013. 



ליקוי

13. 	אפקטיביות הסבסוד: מטרתו של הסבסוד לעודד את השתתפותן של אימהות בשוק העבודה. במסמך של בנק ישראל בנושא "מדיניות סבסוד מעונות יום" משנת 2007 צוין שמאז החלתן של התוספות התקציביות לאגף לא נערך מחקר מקיף על מתווה הסבסוד, וכן שיש לגבש תכנית מעקב לבחינת האפקטיביות שלו. נכון למועד סיום הביקורת לא נמצא שהמשרדים הרלוונטיים לעניין זה, דהיינו התמ"ת והאוצר, ביצעו בחינה ומעקב בנושא. 
	בשנת 2010 שוב עלה הצורך לבחון את מתווה הסבסוד: ביוני המליצה ועדת אקשטיין לבחון גיבוש של מודל חדש לסבסוד שיתמוך גם באימהות שעובדות בהיקף של חצי משרה, ובנובמבר, בעקבות החלטת ממשלה, נקבע שמינהל מחקר וכלכלה במשרד התמ"ת יציע מחקר לבחינת הסבסוד.

מעקב
משרד הכלכלה

13. 	עד כה טרם גובשו המלצות בנושא שיטת אפקטיביות הסבסוד שמעביר המשרד להורי ילדים במעונות היום.
 
ליקוי

14. 	את מערך המשפחתונים בכל יישוב מנהלת הרשות המקומית או זכיינים פרטיים שזכו במכרזים. לפי ההסכם בין משרד התמ"ת ובין הרשויות והזכיינים, רכזות מטעם הרשות או הזכיין אחראיות לבקר דרך קבע את עבודת המטפלות במשפחתונים לפי נהלים שפרסם האגף. כמו כן, על הרשות או הזכיין להעביר למחוז מדי חודש בחודשו דיווחים על פעילות הרכזות. משרד מבקר המדינה בדק את אופן הטיפול בדיווחי הרשויות המקומיות והזכיינים של מחוז תל אביב והמרכז, שתחתיו פועלים כ-800 משפחתונים. הבדיקה הקיפה את דיווחי שנת 2009 והעלתה שהטיפול לוקה בחסר רב:
	בנוגע ל-600 מתוך 800 המשפחתונים (75%) לא התקבלו כלל דיווחים על עבודת הרכזות, והמחוז לא עמד על קבלתם כפי שהיה עליו לעשות. גם במקרים שבהם התקבלו טופסי דיווח, לא השתמש בהם האגף לבקרה ולמעקב, והם מונחים במשרדיו כאבן שאין לה הופכין. האגף לא בדק אם אכן ביצעו הרכזות את ביקורי התצפית וההדרכה בתדירות שנקבעה בהנחיותיו, ואם עמדו בחובתן לערוך השתלמויות. הוא גם לא העיר לרשות או לזכיין במקרים שבהם לא מולאו הנחיותיו. מלבד זאת, בביקורת נמצא שהאגף אינו מנהל בקרה על התשלומים שהוא מעביר לרשויות ולזכיינים בגין שירותי הניהול שהם מעניקים לו ועל תשלומי הסבסוד המועברים למטפלות.

מעקב
משרד הכלכלה

14. 	עדיין לא אושרה תוספת לתקני פיקוח לתחום המשפחתונים.




ליקוי

15.	היבטים של סדרי מכרזי הזכיינים: משהוחלט לקיים מכרזים לפי מגזרים (כללי, לא יהודי וחרדי), נקבע שבכל מגזר ייבחר זכיין אחד בלבד, ומטפלת המבקשת לפתוח משפחתון מוכר ביישוב שבו פועל הזכיין, תהיה חייבת להתקשר עמו. הגבלת הבחירה לזכיין אחד עלולה להביא לידי תלות של משרד התמ"ת בזכיין, ובהיעדר תחרות אין לזכיין תמריץ לשפר את השירות שהוא נותן. כמו כן, נמנעת ממשרד התמ"ת האפשרות להשוות בין זכיינים, שיש בה כדי לתרום לפיקוח יעיל.

מעקב
משרד הכלכלה

15.	בהחלטה של מנכ"ל המשרד, מכרז המשפחתונים נדחה בשנה ויפורסם בחודשיים הקרובים לקראת תשע"ה. 

ליקוי

16.	בשנת הלימודים התש"ע (ספטמבר 2009 – יולי 2010) סבסד משרד התמ"ת שכר לימוד של כ-12,500 ילדים בצהרונים מוכרים שהפעילו רשויות מקומיות, מתנ"סים, עמותות וגופים פרטיים. האגף לא עמד במשימתו לפקח על הצהרונים. תדירות ביקוריו בהם הייתה נמוכה בהרבה מהמתוכנן, וגם כשנמצאו ליקויים לא נעשה דבר כדי לאכוף את תיקונם. כמו כן, מדוחות פיקוח עלה חשש שצהרונים קיבלו תשלומי-יתר, אך האגף לא ביקש ממנהליהם הסברים על כך.

מעקב
משרד הכלכלה

16.	בנושא צהרונים – הממצאים הועברו לאגף ונבדקו. נשלחו מכתבי התראה למפעילים, בוצעו שימועים. בחלק גדול מהמקרים הפעולות בוצעו אך לא דווחו כראוי. לפיכך צוין הכשל. עם כניסת המבדקות, הן מבצעות בצהרונים בדיקת "ספירת ילדים" וביקורת כוללת בצהרון. עם איוש המשרות הנותרות, תוגבר עבודת האכיפה השיטתית. 
	תקנים לצהרונים אויישו בכל המחוזות: חיפה, תל אביב, ירושלים ובאר שבע והמפקחות עובדות. 














פרק שישי

מוסדות המדינה,
חברות ממשלתיות ותאגידים




"אגד" – אגודה שיתופית לתחבורה בישראל בע"מ









"אגד" – אגודה שיתופית לתחבורה בישראל בע"מ
הצטיידות באוטובוסים

הגופים המבוקרים: אגד, משרד התחבורה, משרד להגנת הסביבה, משרד האוצר-אגף התקציבים 

ליקויים 3,6,8 תוקנו. ראה הערות רה"מ 61 ב' עמ' 346.
ליקויים 5,7,9 תוקנו. ראה דוח מעקב אחר תיקון ליקויים 61ב' עמ' 453 – 456.

ליקוי
 
1. 	אין באגד נוהל להסדרת הליכי ההצטיידות באוטובוסים עם פירוט תהליך בחירת היצרן, קבלת הצעות מחיר וניהול משא ומתן עם סוכני ייבוא ובוני מרכבים. משרד התחבורה לא חייב את אגד במסגרת ההסכם עם הממשלה לפעול על פי נורמות ציבוריות, ובכלל זה ביצוע הליכי רכש תחרותיים ופומביים, ולא פיקח על הליך הצטיידותה.

מעקב
משרד התחבורה והבטיחות בדרכים

1.	נוהל ההצטיידות מאושר ואגד פועל על פיו.

ליקוי
 
2. 	שיעור האוטובוסים באגד שפועלים בתקן זיהום אוויר "יורו 3" או בתקן ישן יותר, גבוה יחסית למפעילי אחרים, שרכשו את צי האוטובוסים בשנים האחרונות. משרד התחבורה והמשרד להגנת הסביבה לא גיבשו עמדה אחידה לאכיפת תקן זיהום אויר לרכב ציבורי.

מעקב
המשרד להגנת הסביבה

2.	צוות המשרד הכין טיוטת צווים אישיים המיועדים בין היתר לחברות התחבורה הציבורית, אשר הופצה לחברת "אגד" בתאריך 18.10.13, לאחר התייעצות ראשונית עם משרד התחבורה. עם זאת, מתוכננים דיונים נוספים בנושא והמשרד להגנת הסביבה פועל להשלים את הטיפול בעניין תוך התייעצות עם משרד התחבורה. 

ליקוי
 
4. 	אין באגד תיעוד של המשא ומתן עם המציעים. לא ניתן לוודא כי בחירת יצרני השלדות משנת 2004 הייתה הוגנת, כי ניתנה לכל המתמודדים בכוח הזדמנות שווה וכי ההליך נוהל כך שהובטח לאגד תועלת כלכלית מרבית. גם משרד התחבורה לא עמד על כך שאגד תתעד את המשא ומתן עם המציעים.


מעקב
אגד – אגודה שיתופית לתחבורה בע"מ

4.	הנוהל בנושא תיעוד המשא ומתן עם המציעים אושר.	
	
ליקוי
 
10. 	על משרד התחבורה היה לחייב את אגד, גם במסגרת הסכם הסובסידיה, לפעול לפי נורמות ציבוריות; ובכלל זה לבצע הליכי רכש תחרותיים ופומביים באופן הוגן שיבטיח שוויון הזדמנויות למתמודדים ואת מרב התועלת הכלכלית לאגד.

מעקב
משרד התחבורה והבטיחות בדרכים

10.	נושא הפעלת הנורמות הציבוריות הוטמע ואושר.




דן – חברה לתחבורה ציבורית בע"מ









דן – חברה לתחבורה ציבורית בע"מ
השירות לנוסע

הגופים המבוקרים: חברת דן, משרד התחבורה והבטיחות בדרכים, משרד האוצר

ליקויים: 1,3,4, תוקנו. ראה דוח מעקב אחר תיקון ליקויים 61ב' עמ' 477-478.

ליקוי
 
2. 	הביקורת העלתה כי הסכם הסובסידיה בין החברה לממשלה לא מגדיר במדויק על מי חלה חובה לדאוג לסככות, לשירותים, ולמתקנים הדרושים להפעלת תחבורה ציבורית ברמה נאותה, ושר התחבורה לא קבע תנאים למתן רישיון למתקן תחבורתי.

מעקב
דן חברה לתחבורה ציבורית בע"מ

2.	הבעלות והאחריות לסככות ולמתקנים תחבורתיים הינן של הרשויות המקומיות. יחד עם זאת, דן מנהלת ומקדמת הגעה להסכמות מול הרשויות המקומיות הרלבנטיות לתחום פעילותה, לשם הסדרת תחומי האחריות בינה לבין אותן רשויות, לפנים משורת הדין ולעיתים על חשבונה מתוך דאגה ראשונה לציבור הנוסעים. עם זאת יצויין, כי בהסכמים להפעלת התחבורה הציבורית בין הממשלה לבין דן, קבעה הממשלה דרישות מפורטות בכל הקשור לתפעול קווי השירות, בנקודות ההשקה לפעילות המתקנים התחבורתיים וביניהם, הצבת תמרורים ומפות בתחנות, כללים והנחיות בכל הקשור למידע לציבור הנוסעים וכד'. גם בנקודות השקה אלה, דן נתקלת לעיתים בהתנגדות מצד הרשויות המקומיות. כך למשל, עיריית תל אביב שהתקשרה בהסכם עם זכיין פרטי לתפעול ופרסום בתחנות האוטובוסים מונעת מדן להתקין על תחנות האוטובוסים שלטים ומידע כמתחייב בדין, בנימוק שהדבר עומד בסתירה להסכם עם הזכיין כאמור. נושא זה נבדק בימים אלה. 

מעקב
משרד התחבורה והבטיחות בדרכים

2.	 לא דווח על התקדמות בתיקון הליקוי.







המועצה לניסויים בבעלי חיים








משרד הבריאות- המועצה לניסויים בבעלי חיים
הפיקוח על ניסויים בבעלי חיים

הגופים המבוקרים: משרד הבריאות – המועצה לניסויים בבעלי חיים, אוניברסיטת בר-אילן, אוניברסיטת תל-אביב, האוניברסיטה העברית, המכללה האקדמית להנדסה ע"ש בראודה, משרד הביטחון.

ליקוי 3 תוקן ראה דוח מעקב 61 ב עמ' 486. ליקוי 6 תוקן. ראה דוח מעקב 61 ב' עמ' 487.  ליקוי 13,14 תוקן. ראה דוח מעקב 61 ב' עמ' 490. ליקוי 17,18 תוקן. ראה דוח מעקב 61 ב' עמ' 492. ליקוי 21 תוקן. ראה דוח מעקב 61 ב' עמ' 493. ליקוי 26 תוקן. ראה דוח מעקב 61 ב' עמ' 495. ליקוי 27,28 תוקן. ראה דוח מעקב 61 ב' עמ' 496.

ליקוי 

1.	בחוק הניסויים נקבע כי המועצה תקבע את סדרי עבודתה ככל שלא נקבעו בחוק זה. הועלה כי המועצה טרם התקינה תקנון לקביעת סדרי עבודתה.

מעקב
משרד הבריאות – המועצה לניסויים בבעלי חיים

1. 	המועצה בתהליך הכנת התקנון. דיון בתקנון יתקיים בישיבת המועצה הקרובה בנובמבר 2013.

ליקוי

2.	ועדות המועצה: המועצה הקימה בהתאם לחוק הניסויים ועדה קבועה למתן היתרים לביצוע ניסויים בבעלי חיים וועדה קבועה לביקורת, המוסמכת בין היתר, לבטל, להשעות ולשנות את ההיתרים. כן הקימה המועצה ועדת ערר קבועה לדיון בהיקפי משרה של וטרינרים במוסדות וועדות אד-הוק. נמצא כי ועדת הביקורת התכנסה רק פעם אחת בשנת 2005 בעקבות פנייה אליה. היעדרן של ועדות משנה נוספות, שיתכנסו בין ישיבות המועצה, מקשה על המועצה למלא את תפקידיה ביעילות.

מעקב
משרד הבריאות – המועצה לניסויים בבעלי חיים

2. 	המועצה מקימה ועדות משנה אד-הוק בצורה קבועה.

ליקוי

5.	פיקוח המועצה על המוסדות: הביקורת העלתה כי הרכב הוועדות הפנימיות של האוניברסיטאות שנבדקו אינו מגוון דיו, ובתהליך האישור של בקשות לביצוע ניסויים בבע"ח לא שותפו חברי ועדה שאינם "מעוניינים בניסויים" בבע"ח; המועצה הכינה נהלים בנושא בשנת 1998, כמו כן בשנת 2001 היא התקינה את הכללים לניסויים בבע"ח. נמצא כי הנהלים של 59 המוסדות שניתן להם אישור לביצוע ניסויים מבוססים על הנהלים של המועצה משנת 1998 ולא עודכנו לכללים משנת 2001; בשנת 2005 פרסמה המועצה חוברת נהלים המיועדת לוועדות הפנימיות אולם היא לא חייבה את המוסדות לאמץ את הנהלים הללו; נמצאו מקרים שבהם טיפול המועצה במוסדות שלא קיימו את החלטותיה בעניין היקף משרת הווטרינר היה לקוי.

מעקב
משרד הבריאות – המועצה לניסויים בבעלי חיים

5. 	הועדה התכנסה, הכינה מסקנות, המסקנות נדונו במועצה ואומצו ביוני 2013 והחל תהליך ישומן.

ליקוי

7. 	ניסויים בבעלי חיים במשרד הביטחון: חלקו של משרד הביטחון בשימוש בסוגים מסוימים של בע"ח לצורך ניסויים הוא משמעותי בהשוואה למספר בעלי החיים שבהם נעשה שימוש כזה ביתר המוסדות. חוק הניסויים אינו מחייב את משרד הביטחון להעביר דיווחים למועצה; בעקבות בקשות לפי חוק חופש המידע, התשנ"ח-1998, של ארגונים הפועלים למען בע"ח בשנים 2005 ו-2009 לקבל מידע ממשרד הביטחון, מסר משרד הביטחון למבקשים בנובמבר 2005 ובאפריל 2009 נתונים בלתי מסווגים לגבי שימוש בבע"ח בניסויים בשנים 2008-2004; כמו כן משרד הביטחון כתב למשרד מבקר המדינה בינואר 2011 כי הוא מאשר העברת מידע בלתי מסווג ונתונים כלליים לגורמים חיצוניים. משרד מבקר המדינה מעיר כי ראוי שמשרד הבריאות, המועצה ומשרד הביטחון יבחנו קביעת הסדר ולפיו משרד הביטחון יעביר למועצה מדי שנה מידע בלתי מסווג בנוגע לשימוש שנעשה בבע"ח במשרד הביטחון, וזאת בין היתר על מנת שתוכל לכלול נתונים אלה בנתונים שהיא מפרסמת על היקף השימוש שנעשה בבע"ח לצורך ניסויים. בהקשר זה ראוי גם לבחון את האפשרות שמשרד הביטחון יעביר למועצה דיווח שנתי על מתכונת פעילותה של ועדת הניסויים הפועלת במסגרתו. פעולות אלו עשויות לשפר את ההליכים המקצועיים אשר הגורמים הממשלתיים מבצעים בתחום זה הנוגעים בדבר ולהגביר את שקיפותה של הפעילות שמקיים משרד הביטחון בתחום זה.

מעקב
משרד הבריאות – המועצה לניסויים בבעלי חיים

7. 	לקראת תחילת שנת 2014 -  המשרד צפוי לקבל דו"ח פעילות של הועדה לניסויים בבע"ח במערכת הביטחון לשנת 2013.	

ליקוי

8. 	הפיקוח והדיווח של הווטרינרית של המועצה: בדוח מ-2004 צוין כי המועצה לא הגדירה במפורט את תפקידי הווטרינרית, ונמצא כי במועד סיום הביקורת הדבר עדיין לא נעשה; המועצה לא בדקה בתוך פרק זמן סביר אם הליקויים שמצאה הווטרינרית בסיוריה וכיצד תוקנו. בביקורת הנוכחית נמצא כי וטרינרית המועצה אינה מתעדת באופן שוטף את ממצאי ביקוריה בבתי החיות; הווטרינרית אינה עובדת על פי תכנית עבודה תקופתית.

מעקב
משרד הבריאות – המועצה לניסויים בבעלי חיים

8. 	יש כבר הגדרה לתפקידן של הוטרינריות ותכנית שנתית.

ליקוי

9. 	היועץ המדעי של המועצה: המועצה לא הגדירה את סמכויותיו של המומחה המוגדר על ידה כיועץ המדעי על אף חשיבות תפקידו; נמצא כי בשל ההיקף הגדול של האישורים של הוועדות המוסדיות, היועץ המדעי בודק אותם באיחור של כשנה עד כשנה וחצי ולעתים אף נגרם עיכוב ממושך יותר. עוד נמצא שלעתים דרש היועץ לתקן את האישורים בעת שהניסויים היו בעיצומם או לאחר סיומם, כך שחלק מהמלצותיו לא היו רלוונטיות.

מעקב
משרד הבריאות

9. 	לא דווח על התקדמות בתיקון הליקוי.
 
ליקוי

10. 	הכשרת העובדים בבתי החיות: המועצה אינה מחייבת את המוסדות לדאוג לכך שהחוקרים והסטודנטים העוסקים בניסויים בבע"ח יעברו קורסי רענון בנושא; כך, יכולות לעבור שנים רבות מאז שחוקר עבר את הקורס הנדרש; חלק מהוועדות המוסדיות מאשרות טופסי בקשה להיתרים לניסויים בלא שמבקש ההיתר הציג תעודת הרשאה המעידה על השתתפותו בקורס ההכשרה ואף בלי שציין בטופס הבקשה האלקטרוני, כנדרש, את פרטי הקורס.

מעקב
משרד הבריאות-המועצה לניסויים בבעלי חיים

10. 	מערך הרענון לעוסקים במחקר בבעלי-חיים נמצא בהכנה.
 
ליקוי

11. 	המערכת הממוחשבת של אישורים לניסויים: 1. המערכת הממוחשבת, האמורה לתת כלים למשתמשים בה ובהם היועץ המדעי של המועצה, אינה נוחה לתפעול, ועקב כך מקשה על הפיקוח של המועצה; 2. בטופס הבקשה האלקטרוני לקבלת היתר לניסויים בבע"ח לא נדרש מבקש ההיתר לכלול את כל המידע הרלוונטי לאישור השימוש בבע"ח בניסוי, ובכלל זה מידע על ניסויים דומים שנעשו בבני אדם ובבע"ח.






מעקב
משרד הבריאות-המועצה לניסויים בבעלי חיים

11. 	הגרסה הקודמת עובדת, הגרסה החדשה בנושא מערכת הדיווח המרכזי להגשת דוחות שנתיים עדיין בהכנה, בכפוף לחוק יסודות התקציב.

ליקוי

19. 	היתרים לביצוע ניסויים: מקצת מהחוקרים באוניברסיטה ממלאים את טופסי הבקשות באופן חלקי ולא מדויק, והוועדה הפנימית אינה דורשת את תיקון הבקשות כתנאי לאישורן.

מעקב
אוניברסיטת בר אילן

19. 	קיים נוהל בית חיות. ישנו תקנון עליו חותם כל חוקר המבצע ניסוי בבית החיות. עותקי החתימות נמצאים אצל מנהל בית החיות .
 
ליקוי

22. 	רווחת בעלי החיים ותחזוקת בתי החיות: לאחר פרסום הדוח מ-2004 חל שיפור בתפקוד עובדי בתי החיות של האוניברסיטה; יחד עם זאת נמצא כי מקצת הליקויים שצוינו בדוח הקודם הנוגעים לעובדים ולחוקרים טרם תוקנו: 1. כיוון שלא הותקנה מערכת לבקרת כניסה למרבית בתי החיות באוניברסיטה, שהו שם גם חוקרים שלא עברו הכשרה לטיפול בבע"ח; 2. האוניברסיטה לא הגדירה בנוהל את תפקידיהם של העובדים בבית החיות ולא חייבה אותם, כפי שהומלץ בדוח הקודם, לתעד את כל התהליכים החשובים הכרוכים בהחזקת בע"ח. נוסף על כך הועלו ליקויים בפעילותם של בתי החיות, ובהם, בין היתר: הרישומים על הכלובים שבכל בתי החיות שבאוניברסיטה אינם מפורטים דיים; במבנה של בית חיות הדרומי נמצאו ליקויים חמורים שגרמו לתמותת בע"ח ששהו בו ולסגירתו; הוועדה הפנימית לא וידאה שדיווחיה מועברים למועצה, בהתאם לחוק; בבית החיות שבבניין לחקר הסרטן, האמור לפעול בתנאי SPF (כלומר תנאי סטריליות מחמירים), נמצא כי לא נשמרים כנדרש תנאים מחמירים הנוגעים לחשיפת בע"ח לגורמים פתוגניים סביבתיים; אין פיקוח הדוק על האנשים הנכנסים לבתי החיות; בתי החיות במרכז לחקר המוח פעלו מיום הקמתם כיחידה נפרדת משני בתי החיות האחרים שבפקולטה למדעי החיים ופעולתם לא הוגדרה בנוהלי האוניברסיטה; מוסדות האוניברסיטה לא קיימו דיון בממצאי דוח בדיקה שבוצעה במרכז לחקר המוח, והמלצותיו לא יושמו.

מעקב
אוניברסיטת בר אילן

22. 	נקבעו הגדרות מערכת בקרת כניסה בבתי החיות של הפקולטה למדעי החיים , בימים אלו יוצא מכרז להתקנת המערכת. המערכת תותקן בבית החיות הישן , ובבית החיות החדש לאחר סיום בנייתו. כיום קיימת מערכת בקרה על ידי ציפ כללי לכניסת חוקרים בבית החיות הישן. המערכת החדשה תאפשר שימוש בצ'יפ פרטי וזיהוי כניסה ומיקום החוקר בתוך בית החיות.

ליקוי

23. 	נוהלי בטיחות בבית החיות לקופים: 1. ועדת הבטיחות של המרכז למחקר המוח לא נוהגת להתכנס כלל, אף לא לאחר אירועים בטיחותיים שקרו במשך השנים ודרשו הפקת לקחים ושיפור נהלים; 2. מנהל בית החיות לא השתתף בשום ישיבה של מועצת הבטיחות, ואילו ראש מינהל המרכז לחקר המוח השתתפה בישיבה אחת בלבד; 3. מאז נובמבר 2007 לא אויש תפקיד נאמן הבטיחות.

מעקב
אוניברסיטת בר אילן

23. 	ועדת הבטיחות התכנסה ודנה בצעדים המתבקשים, וגיבשה תוכנית עבודה. הוקמה ועדת בטיחות במרכז. הישיבה הראשונה התקיימה ב 10.4.2011 חודשו הנהלים בבתי החיות. הנהלים נתלו במקומות גלויים ונראים. סטודנטים שלא עברו קורס בטיפול בחיות מעבדה לא מורשים להיכנס לבתי החיות. יש הקפדה על נהלי בטיחות במגע עם החיות: כיסויי עיניים, כפפות, מסכות וכו'. מנהל בית החיות עובר מידי יום בבתי החיות ומוודא שהנהלים מיושמים. בעיית זיהום שהייתה בבית חיות מכרסמים נפתרה כבר ב 2011 ומאז לא היו אירועים חריגים נוספים. הוועדה מתכנסת אד הוק כשמתעוררת בעיה.
 
ליקוי

24. 	זיהומים בבתי החיות של המרכז לחקר המוח: בבדיקה רפואית של בעלי החיים בבתי החיות של המרכז התגלה בהם זיהום קשה שחייב את השמדת בעלי החיים והפסקת המחקרים.

מעקב
אוניברסיטת בר אילן

24. 	 התכנסה ועדה בלתי תלויה  ומסקנותיה עדיין לא הוגשו.
 
ליקוי

25. 	לדעת משרד מבקר המדינה, הפניות החוזרות והנשנות של הדקן ושל חוקרים בכירים מלמדות על חשש באשר לרווחת בעלי החיים בבתי החיות באוניברסיטה, וכי עולות שאלות לגבי איכות הטיפול בהם ולגבי אופן השימוש בהם בניסויים. על מוסדות האוניברסיטה לקיים בהקדם דיון עקרוני בנושא על היבטיו השונים כדי להציע פתרונות הולמים וחלופות ראויות למצב זה.




מעקב
אוניברסיטת בר אילן

25. 	בית-חיות דרומי חדש מצוי בתהליך בנייה.	 
 
ליקוי

29. 	הכשרת העוסקים בניסויים: 1. נמשך המצב שעליו הוער בדוח מ-2004 ולפיו סטודנטים העוברים קורס הכשרה באוניברסיטה אינם מקבלים תעודת הרשאה; 2. סטודנטים המשתתפים בניסויים בבע"ח אינם מציינים כנדרש את המספר הסידורי של התעודה שלהם בבקשות להיתרים המוגשות לוועדה הפנימית ולמועצה.

מעקב
אוניברסיטת בר אילן

29.	הסטודנטים המשתתפים בניסויים בבעלי חיים מציינים את המספר הסידורי של התעודה שלהם בבקשות להיתרים.  

ליקוי

30. 	רווחת בע"ח ותחזוקת בתי החיות: 1. אין סימון אחיד על גבי הכלובים, וכל בית חיות באוניברסיטה נוקט שיטת סימון שונה; 2. לא נעשית בקרת כניסה לנכנסים לבתי החיות השונים וכך גדל החשש לזיהומים.

מעקב
האוניברסיטה העברית ירושלים

30.	יש כבר סימון אחיד על גבי הכלובים ובנוסף, בימים אלו נבנית מערכת אינטראקטיבית למילוי טופס ממוחשב לסימון הכלובים.

ליקוי

34. 	מנהל הרשות לבתי חיות: מנהל הרשות הוא גם מנהל בתי החיות וגם וטרינר האוניברסיטה, והוא עוסק בעצמו במחקר בבע"ח ויש בכך חשש לניגוד עניינים מובנה. הווטרינר גם מפקח בכובעו כווטרינר המוסד על פעילותו המחקרית ובזאת יש גם כדי לעורר חשש לניגוד עניינים; חשש זה קיים גם כאשר וטרינרים אחרים, הכפופים לו כמנהל הרשות, מפקחים על הניסויים שהוא מבצע בבע"ח.

מעקב
משרד הבריאות – המועצה לניסויים בבעלי חיים

34. 	האוניברסיטה העברית הוציאה הוראות בנושא.



חברת החשמל לישראל בע"מ








חברת החשמל לישראל בע"מ
שכר עידוד

הגופים המבוקרים: חברת חשמל לישראל, משרד האוצר, רשות החברות הממשלתיות.

ליקויים 8,10,12 תוקנו. ראה הערות רה"מ 61ב' עמ' 385-390. 
ליקויים 3,4,5,6,7,11 תוקנו. ראה דוח מעקבים רה"מ 61ב' עמ' 501-505. 

ליקוי

1. 	רשות החברות אינה מקיימת מעקב סדיר על תהליך קבלתן ואישורן של ההחלטות בנושא שיטות שכר עידוד בחברה. 

מעקב
חברת החשמל לישראל בע"מ

1. 	ביום 22 ביולי 2013 מינו שר האוצר והאנרגיה והמים צוות היגוי לביצוע רפורמה במשק החשמל ובחברת החשמל, בראשות מר אורי יוגב. בהתאם לכתב המינוי משימות צוות ההיגוי הן: בחינת המבנה המיטבי למשק החשמל ולחברת החשמל בשים לב למודלים המקובלים בעולם, ואלה שנדונו עד כה, לרבות המודל שהוצג לחברה בשנים האחרונות. הצוות יבחן את המודלים השונים, תוך שימת דגש על יישום תחרות במקטעים התחרותיים; לעמוד על החוסן הפיננסי של החברה עד כה ולהביאה למצב פיננסי נאות, כחלק מהרפורמה, לבחון תכנית התייעלות בחברת החשמל וכן להציע, על סמך האמור לעיל, רפורמה כוללת במשק החשמל ובחברה. לוח הזמנים שהוגדר להמלצות הצוות במסגרת כתב המינוי הינו עד לסוף שנת 2013 והוארך עד פברואר 2014. צוות ההיגוי החל בעבודתו ובכלל זה הוצגו בפניו עמדותיהם של גורמים שונים במשק החשמל בעניין השינוי המבני והוחל במשא ומתן. מנגנון שכר העידוד הוא אחד הנושאים העומדים על הפרק במשא ומתן מבחינת חברת החשמל. 

מעקב
רשות החברות הממשלתיות	

1.	ביום 22 ביולי 2013 הוקם צוות היגוי – רפורמה בחברת החשמל ובמשק החשמל על ידי שר התשתיות הלאומיות האנרגיה והמים ושר האוצר. 
	משימות הצוות כפי שהוגדרו: בחינת המבנה המיטבי למשק החשמל, ולחברת החשמל. עמידה על החוסן הפיננסי של חברת החשמל עד כה והבאה למצב פיננסי נאות כחלק מהרפורמה. בחינת תכנית התייעלות בחברת החשמל. הצעת רפורמה כוללת במשק החשמל ובחברת החשמל, לאור האמור לעיל. הצוות נדרש להגיש את המלצותיו לשרים עד סוף השנה. הצוות החל בפעילותו, קיים מספר ישיבות, ושמע מספר גורמים לרבות הנהלת חברת חשמל לישראל וועד העובדים של החברה. במסגרת ישיבת צוות ההיגוי מיום 8/10/13 נמסר לנציגות העובדים כי, בין היתר, ישנה כוונה להקים צוותי עבודה לנושאים שונים, ביניהם צוות שידון בנושאים הדורשים בחינה וטיפול מול ארגון העובדים וייקחו בו חלק הגורמים המוסמכים והרלוונטיים לכך מטעם המדינה. הובהר, כי צוות זה יקיים דיונים עם ארגון העובדים ועם הנהלת החברה, במטרה להגיע להסכמות בנושאים הנוגעים לזכויות העובדים בחברה, ולהשלכות השינוי המבני בחברת חשמל על אלה. זאת, במקביל לדיוני צוות ההיגוי, ובהתאם להתפתחויות שיותוו שם. ביום 27/10/13 הודיע מנהל הרשות וראש צוות ההיגוי ליו"ר ועד ארגון העובדים על הרכב הצוות הממשלתי לניהול המשא ומתן בעניין השלכות השינוי המבני בחברת החשמל על זכויות העובדים. במסגרת דיוני המשא ומתן ידון, בין היתר, נושא שכר העידוד בחברה. 
	ראה דוח מעקבים 61ב' עמ' 501. 

ליקוי

2. 	בדוח השנתי שחברת החשמל לישראל (חח"י) מגישה לממונה על השכר נכלל רכיב שכר העידוד בסעיף "תוספות שכר", והממונה על השכר לא דרש מחח"י להציג את הרכיב גם כסעיף נפרד לצד סעיף "תוספות שכר" כדי לתת לו גילוי נאות.

מעקב
משרד האוצר

2.	לא דווח על התקדמות בתיקון הליקוי.
	ראה הערות רה"מ 61ב' עמ' 385. 

ליקוי

9. 	משרד מבקר המדינה מעיר כי למרות טענת ארגון העובדים שמנגנון הכרעה מוסכם כבר קיים, עינינו הרואות: יש מקרים שבהם לא נמצאה הדרך להסכמה, ומשום כך התעכבה הנהגתן של שיטות שכר עידוד חדשות. לדעת משרד מבקר המדינה, מן הראוי שהחברה וארגון העובדים יחליטו יחד מי הגוף שיכריע במקרה של מחלוקת: המועצה המרכזית או גוף אחר. כמו כן ראוי שייקבע בהסכם מהם פרקי הזמן המרביים לדיון ולאישור הצעות לשיטות שכר עידוד בערכאות השונות, ואילו צעדים יינקטו במקרים של אי-עמידה בלוחות הזמנים.

מעקב
חברת החשמל לישראל בע"מ

9.	ההסתדרות טרם נענתה לפגישה עם החברה במטרה להכריע בסוגיה. 	
ראה הערות רה"מ 61ב' עמ' 388. 
	ראה דוח מעקבים 61ב' עמ' 504. 

ליקוי

13. 	לדעת משרד מבקר המדינה, הגורם שכונה "עמידה בתקציב החברה" ושנדון בשנת 1986 שונה מהקריטריון המוזכר בזיכרון הדברים מ-1999, והוא "שנה שבה מאזן החברה הסתיים ברווחים". יוצא אפוא כי בזיכרון הדברים הזה קבעה חח"י קריטריון שלא אושר, שכן לא חתמו עליו המנכ"ל, יו"ר הדירקטוריון ויו"ר ועדת ארגון וכוח אדם של הדירקטוריון, אף שנכתב בו כי הוא באישור המנכ"ל ועל דעתם של הדירקטורים האמורים, ותוכנו לא הובא לאישור מליאת הדירקטוריון. יש לציין, כי תשלום תוספת כספית זו התקיים עד למועד סיום הביקורת, ספטמבר 2010. 

מעקב
חברת החשמל לישראל בע"מ

13.	יו"ר הדירקטוריון פנה אל הממונה על השכר לקיים שיחה בנושא.
	ראה דוח מעקבים 61ב' עמ' 505. 	




חברת היכלי הספורט תל אביב יפו בע"מ









חברת היכלי הספורט תל-אביב-יפו בע"מ
היכלי הספורט ביד-אליהו –שיפוץ, שדרוג וייעוד

הגופים המבוקרים: החברה להיכל הספורט ביד אליהו, עיריית ת"א. 

ליקויים 10,11,14,15,16 תוקנו. ראה הערות רה"מ 61ב עמ' 395-401. 
ליקויים 2,4 תוקנו. ראה דוח מעקב 61ב' עמ' 510-511. 

ליקוי

1. 	לפני שגוף ציבורי נוקט צעדים מעשיים לביצוע פרויקט בנייה, ובייחוד אם מדובר בפרויקט מורכב שעלותו גבוהה, הוא נדרש לבצע עבודת מטה יסודית ומקיפה שתוצאותיה ישמשו בסיס להחלטות בנושא. ממצאי הביקורת מלמדים כי לצורך קבלת ההחלטה על ביצוע הפרויקט לא עשו החברה והעירייה עבודת מטה נאותה, לא הגדירו את מהות הפרויקט והיקפו, ולא בחנו חלופות לפרויקט. 
	בתקופת הפרויקט חלו שינויים רבים בתקציבו, ובעקבות כך נאלצה החברה לקחת הלוואות בסכומים ניכרים הגבוהים מאלה שתכננה מראש. דירקטוריון החברה לא קיים דיון יסודי בעניין השינויים שבוצעו בתכניות הפרויקט ובעניין השינויים הרבים באומדני העלות שבוצעו בעקבותיהם, והאישורים לתכניות ניתנו רק באמצעות אישור פרוטוקולים של ועדת הכספים. לא תמיד עדכנה הנהלת החברה את התכניות העסקיות לפני ביצוע השינויים, ולמותר לציין כי תכניות אלה לא אושרו מראש כנדרש על ידי הדירקטוריון. עדכון התכניות לא התבצע באופן קבוע ומסודר ועל פי לוח זמנים מתוכנן, ולעתים התכניות עודכנו רק בעקבות שאלות ובקשות של חברי דירקטוריון ונושאי תפקידים בעירייה. כמו כן לא תמיד עדכנה החברה את העירייה מראש על פרטי השינויים ועל השפעותיהם הצפויות על העלות הכוללת של הפרויקט, ולכן היא גם לא קיבלה את אישור העירייה לשינויים אלה כנדרש. מועצת העירייה לא דרשה שהחברה תגיש לה דיווחים ועדכונים שוטפים על היבטים שונים של התקדמות הפרויקט בכלל ועל היבטים כספיים ותקציביים בפרט.
	לדעת משרד מבקר המדינה, אישור בדיעבד של התכניות העסקיות ושל תקציב הפרויקט אינו עולה בקנה אחד עם סדרי מינהל תקין. ראוי היה שקודם לנקיטת צעדים מעשיים לקידום הפרויקט יתקיים במועצת העירייה דיון בכל ההיבטים העקרוניים של הפרויקט, וכי בעקבותיו תתקבל החלטה עקרונית של המועצה שתעלה בקנה אחד עם האינטרסים של העירייה.

מעקב
עיריית תל-אביב-יפו

1.	לא דווח על התקדמות בתיקון הליקוי.
	ראה הערות רה"מ 61ב' עמ' 391-2.

ליקוי

5. 	הסכם ההרשאה התחייבה החברה לתת למכבי עם סיום הפרויקט, בגין התשלומים שמכבי התחייבה לשלם, זכויות שלא נתנה לה על פי הסכמים שנעשו לפני תחילת הפרויקט. ואולם לא נמצאו מסמכים המעידים כי החברה הכינה אומדן כספי של הזכויות האלו, ולמותר לציין שאומדן כזה לא הוצג למקבלי ההחלטות לפני שנחתם הסכם ההרשאה. עוד עולה כי בתקופת הסכם ההרשאה נתנה החברה למכבי זכות בלעדית לשימוש בחלקים מההיכל (תאי אירוח לצפייה) בכל האירועים שמתקיימים בו, אף שמדובר בנכס בבעלות עירונית האמור לעמוד לשימוש כלל הציבור.

מעקב
חברת היכלי הספורט תל-אביב – יפו בע"מ

5.	החברה מיסדה כבר נוהל ביצוע פרויקטים הכולל בתוכו מעקב תקציבי.
	ראה הערות רה"מ 61ב' עמ' 394. 
	ראה דוח מעקב 61ב' עמ' 511. 

ליקוי

6. 	כדי להבטיח את "רווחת האוכלוסייה וספורטאיה" התחייבה החברה בהסכם, בין היתר, "להעמיד את המתקן במחירי עלות ההפעלה והאחזקה בלבד, לשימושם של אגודות ספורט ומועדוני ספורט כהגדרתם בחוק הספורט תשמ"ח-1988, למטרות פעילות ספורט". למרות האמור לעיל, במועד סיום הביקורת לא דאגה החברה להכין תמחור מדויק ומעודכן שישקף את עלויות אירועי הספורט בפועל ויהיה מקובל גם על המועצה.
	אף כי בהסכם בין החברה למועצה עוגנה מערכת של בקרות שבאמצעותן הייתה המועצה יכולה לוודא שהחברה עומדת בהתחייבויותיה, בפועל לא בוצעה בקרה ראויה: לא ניתנה מראש ובכתב הסכמת המועצה לשינויים בתכנית ולסטיות ממנה; לא נמצאו מסמכים המעידים כי הוקם צוות היגוי, וכי הוצע למועצה לשלוח משקיף לישיבותיו; לא נעשתה בחברה ביקורת פנימית לבדיקת עמידתה בהתחייבויותיה כלפי המועצה, והמועצה לא נעזרה בליווי מקצועי בתחום הבנייה על מנת לעקוב אחר שלבי ביצועו של הפרויקט.

מעקב
חברת היכלי הספורט תל-אביב – יפו בע"מ

6.	החברה ערכה בדיקת תמחיר עדכנית על ידי רואה חשבון המבקר שלה ובהתאם לנתוני הבדיקה גובה החברה מחירים מהשכרת האולם מפעילויות ספורטיביות. 
	ראה דוח מעקב 61ב' עמ' 512. 	

ליקוי

7. 	לצורך מימון הפרויקט השתמשה החברה במקורות עצמיים בסך כ-8 מיליון ש"ח בלבד. אם בתחילה סברה החברה כי לא תזדקק לסיוע של העירייה, או לפחות לא ציינה זאת במפורש, הרי שלאחר סיום הפרויקט היא נזקקה לקבלת הלוואות בעלים בסכום כולל של כ-13 מיליון ש"ח, וסבלה מגירעונות כספיים ומקשיים בתזרים המזומנים. התחזיות של החברה והעירייה משנת 2002 בעניין עלות הפרויקט והתקדמותו לא התממשו, בין היתר עקב חריגות מהתכניות ותוספות לפרויקט ועקב הזמן הרב שנדרש לביצועו. עלות הפרויקט גדלה במידה ניכרת, והחברה נאלצה לקחת במהלכו שלוש הלוואות משני בנקים בסכום כולל של כ-154 מיליון ש"ח. 
	מהדוחות הכספיים של החברה עולה כי בשנים 2009-2005 הלכו וגדלו ההפסדים השנתיים שלה (כולל הוצאות פחת) מ-4.6 מיליון ש"ח בשנת 2005 ל-16.7 מיליון ש"ח בשנת 2009. על פי תכנית עסקית שהוכנה בינואר 2008, תזרים המזומנים השנתי של החברה אמור להיות חיובי רק משנת 2013, והיא צפויה להתחיל להרוויח רק בשנת 2016.
	למרות הסיוע הרב שנתנה העירייה לחברה לא נפתרו בעיותיה של החברה, וספק אם היא תוכל לעמוד בכל התחייבויותיה ללא סיוע נוסף של העירייה.

מעקב
חברת היכלי הספורט תל-אביב – יפו בע"מ

7.	לא דווח על התקדמות בתיקון הליקוי.
	ראה הערות רה"מ 61ב עמ' 395. 

ליקוי

8. 	בתיקון לחוק חובת המכרזים (תיקון מספר 14), התשס"ג-2002 (להלן – התיקון לחוק), החיל המחוקק חובת פרסום מכרז גם על תאגידים מקומיים. בסעיף 5 לתיקון לחוק נקבעה תחולתו 30 יום מהיום שהתקנות הראשונות בעניין עסקאות של תאגיד מקומי ייכנסו לתוקפן. 
	בדוח שפרסם מבקר המדינה בשנת 2005 צוין כי עד מאי 2005 לא התקין שר הפנים את התקנות בעניין עסקאות של תאגידים עירוניים (מקומיים) כנדרש. גם בביקורת הנוכחית נמצא כי למרות הערה בעניין זה בדוח מ-2005, עד מועד סיום הביקורת, יולי 2010, לא התקין שר הפנים את התקנות כנדרש בתיקון לחוק, ואף לא קבע בנוהל שהחובה לפעול על פי דיני המכרזים חלה על כל התאגידים העירוניים, אף שלגישתו "מן הראוי כי גם חברות עירוניות יקיימו התקשרויות במכרז". מן הראוי שמשרד הפנים יפעל ללא דיחוי וימצא את הדרך המתאימה להסדרת הנושא, כגון על ידי הנחיה לרשות המקומית, בעלת השליטה בתאגיד העירוני, לדרוש מהתאגיד לפעול על פי דיני המכרזים בשינויים המחויבים.

מעקב
משרד הפנים

8. 	המשרד פועל להסדרת התקנות כנדרש בתיקון לחוק חובת המכרזים והנושא נבחן על ידי גורמי הממשלה הרלוונטיים. 
	ראה דוח מעקב 61ב' עמ' 513. 

ליקוי

9. 	במאי 1995 החליטה מועצת העירייה "להורות לנציגיה בכל מועצות המנהלים [של התאגידים העירוניים], להעביר החלטה, כי יש להוציא מכרז לקבלת עבודות, זכיינות, ורכישות. תקנות המכרזים יגובשו עם לשכת החברות העירוניות[ ] והיועצת המשפטית של העירייה". עד מועד סיום הביקורת לא גובשו תקנות או נוהל כאמור, לא הועברו הנחיות כלשהן לתאגידים בעניין העקרונות שעליהם צריכים להיות מושתתים סדרי התקשרויותיהם, ואף לא הועברו להם קווים מנחים באשר לדרך שעליהם לנקוט בעת ביצוע ההתקשרויות. 
	ללשכת התאגידים לא היה ידוע אם בידי החברה היה קיים נוהל מכרזים והתקשרויות לפני שהחלה לנקוט צעדים מעשיים בעניין הפרויקט.

מעקב
חברת היכלי הספורט תל-אביב – יפו בע"מ

9. 	לא דווח על התקדמות בתיקון הליקוי. 

ליקוי

12. 	ב"הסכם עבודה אישי" שחתמה החברה באוקטובר 2000 עם מנכ"ל החברה דאז, מר ניר פרצלינה (להלן גם – המנכ"ל), התחייב המנכ"ל להודיע ליו"ר הדירקטוריון "מיד וללא דיחוי, על כל עניין או נושא אשר לגביהם יש לו עניין אישי במישרין או בעקיפין ו/או העלולים ליצור ניגוד אינטרסים עם תפקידו בחברה".

מעקב
חברת היכלי הספורט תל-אביב – יפו בע"מ

12. 	בחוזי עבודה של הבכירים שנחתמו לאחר תקופת הדוח נכלל סעיף של התחייבות העובד לדווח למנכ"ל/יו"ר החברה על כל נושא אשר יש לו עניין אישי ו/או העלול ליצור ניגוד אינטרסים עם תפקידו.  
	ראה דוח מעקב 61ב' עמ' 514. 

ליקוי

13. 	החברה לא דאגה שיהיה בידיה תכנון מפורט ומלא של הפרויקט טרם החלה לבצעו, אלא תכננה את הפרויקט בהדרגתיות, תוך כדי ביצועו, ובשל כך העבירה במהלכו לוועדה המקומית לתכנון ולבנייה תל-אביב-יפו (להלן – הוועדה המקומית) תשע בקשות להיתרי בנייה, והוועדה נעתרה לכולן. 
	הביקורת העלתה כי היו אי-התאמות נוספות בין הביצוע לבין היתר הבנייה ואף חריגות בנייה שעליהן לא התריע האדריכל: חלק מהחנויות ואף משרדי החברה מוקמו במקום שהיה מיועד, על פי ההיתר, לשמש "מעבר לכלל הציבור"; החברה סיימה את כל העבודות על המרתף בחלק הצפוני של ההיכל, ואף השכירה חלק מהמחסנים שבו לשוכרי שטחים מסחריים בהיכל, אף שלא היה בידה היתר לעשות זאת ואף שלא קיבלה לכך, כנדרש, את אישורה של הוועדה המקומית. ההיתר שניתן לחברה בעניין זה בינואר 2009 הכשיר בדיעבד בנייה ושימוש בלתי חוקיים שהיא ביצעה.
	ניתוח ובחינה של המקרים שבהם סטתה החברה מהיתרי הבנייה או בנתה ללא היתר ופנתה לקבלת ההיתר בדיעבד, מעלים ספק אם בפעולות אלו נשקלו השיקולים הציבוריים והתכנוניים הדרושים, לבד מאינטרסים כלכליים. תפקוד זה אינו עולה בקנה אחד עם המצופה מחברה עירונית האמורה לפעול על פי אמות מידה ציבוריות. בפועל הושתתה העבודה בפרויקט על הליכי תכנון וקבלת החלטות לא תקינים שאין להם מקום במערכות ניהול ציבוריות.

מעקב
חברת היכלי הספורט תל-אביב – יפו בע"מ

13.	החברה מקפידה כבר לפעול על פי הוראות החוק ובין היתר פועלת בשיתוף פעולה הדוק עם רשויות השונות (תמ"ת, משטרת ישראל, עת"א) כדי לעמוד בכל דרישות הרישוי. 
	ראה הערות רה"מ 61ב עמ' 397. 
	ראה דוח מעקב 61ב' עמ' 515. 

ליקוי

18. 	עם הקמתו יועד היכל הספורט לשמש אכסניה הן לפעילויות ספורט והן לפעילויות תרבות ובידור, ולא נקבעה במפורש – לא במסמכי ההקמה ולא במסמכים מחייבים אחרים – עדיפות לקיום סוג פעילות כזה או אחר; נוסף על כך לא קבעו העירייה והחברה אילו סוגים של פעילויות תרבות ובידור נכללים בפעילויות שאפשר לקיים בהיכל כדי להבטיח שייעשה בו שימוש ראוי לנכס ציבורי.
	בשנים האחרונות, לאור פרסומים בעיתונות בדבר כוונתה של החברה לקיים בהיכל גם אירועים פרטיים (חתונות, בר-מצוות וכד'), הועלו תהיות באשר לנאותות קיום אירועים סגורים בהיכל, דהיינו אירועים אשר אינם פתוחים לקהל הרחב. על כן על העירייה לקבוע מדיניות ברורה באשר לזכאותו של תאגיד עירוני בכלל והחברה בפרט לקיים במתקנים שבבעלות העירייה או התאגיד אירועים סגורים, ובייחוד אירועים פרטיים, וכן להגדיר במדויק, למען הסר כל ספק, את המושג "אירועים פרטיים".

מעקב
חברת היכלי הספורט תל-אביב – יפו בע"מ

18.	החברה פועלת לתת עדיפות לקיום אירועי ספורט בהיכל קודם לכל אירוע/מופע אופציונאלי אחר, דבר שגורם לפגיעה בהכנסותיה. החברה מקפידה למצות את כל האפשרויות להכנסת אירועי ספורט טרם הכנסת אירוע חלופי.  
	ראה הערות רה"מ 61ב עמ' 401. 
	ראה דוח מעקב 61ב' עמ' 516. 




חלוקת כרטיסים למשחקים ומופעים
בהיכל הספורט ביד-אליהו
	
הגופים המבוקרים: חברת היכל הספורט ביד אליהו, עיריית ת"א, משרד הפנים, רשות המסים בישראל.

ליקויים 5,10,12 תוקנו. ראה הערות רה"מ 61ב' עמ' 402-407. 
ליקויים 2,4,7 תוקנו. ראה דוח מעקב 61ב' עמ' 517-521. 

ליקוי

1. 	משרד מבקר המדינה המליץ כבר בשנת 2003 לחדול מהנוהג הפסול שלפיו רשות מקומית מקבלת ממארגני אירועים כרטיסים ללא תמורה ומחלקת אותם לעובדיה, לנבחריה ולגורמים נוספים. בינואר 2009 פרסם משרד הפנים חוזר לצמצום נוהג זה, ובו התייחס גם לתאגידים עירוניים.

מעקב
חברת היכלי הספורט ביד-אליהו

1. 	החברה פעלה לקביעת נוהל פנימי מתוקן, שהביא לצמצום חלוקת הכרטיסים. 

ליקוי

3. 	בניגוד להנחיית משרד הפנים משנת 2004, שהתירה לרשויות מקומיות לחלק כרטיסים לעובדיהן ולחברי מועצה רק לאירועים רשמיים של הרשות המקומית, הועלה כי העירייה מחלקת לעובדיה הבכירים ולחברי מועצה גם כרטיסים למופעי ספורט מרכזיים ולמופעים שונים שאינם מאורגנים על ידה. עוד הועלה כי עד מועד סיום הביקורת לא אישרה מועצת העירייה תבחינים לחלוקת כרטיסים, אף שהמשרד דרש ממנה, כמו מיתר הרשויות המקומיות, לעשות זאת כבר בפברואר 2007.

מעקב
עיריית תל-אביב-יפו

3. 	העירייה עדיין ממתינה לנוהל מסודר שיופץ בנושא. 

ליקוי

6. 	חלוקת הכרטיסים מבוצעת על ידי מנכ"ל החברה באופן בלעדי מכוח סמכות שהוענקה לו בנוהל שהחברה אישרה, ויש בכך טעם רב לפגם; לא התקיימו אמצעי בקרה נאותים בחברה על פעולותיו בעניין זה – לא נמצאו דוחות מרוכזים ומפורטים של מקבלי הכרטיסים, ובחלק מהמקרים לא היה אפשר לדעת מי האנשים שקיבלו כרטיסים, לפי אילו אמות מידה הם נבחרו, מה המספר הכולל של הכרטיסים שקיבל כל אחד מהם במהלך התקופה המדווחת ולאילו סוגי אירועים הם ניתנו; לדברי החברה, חלק מהכרטיסים הוחזרו לאמרגנים וחלק הושמדו על ידה, אך היא לא הציגה מסמכים המתעדים תהליכים אלו.

מעקב
חברת היכלי הספורט ביד-אליהו
6. 	החברה פועלת כבר בהתאם לנוהל החדש בדבר כרטיסים שלא נעשה בהם שימוש. 
	ראה דוח מעקב 61ב' עמ' 519.  

ליקוי

8. 	לדעת משרד מבקר המדינה, על משרד הפנים, בתיאום עם משרד המשפטים, להידרש בהקדם לסוגיה זו ולנקוט את הצעדים המתחייבים כדי להסדירה, כגון הפניית הנחיה מתאימה לרשויות המקומיות, בעלות השליטה בחברות העירוניות, לדרוש מהחברות לפעול על פי ההנחיות והחוזרים שהוא מוציא, או קידום יזמת חקיקה שתבהיר את הדרוש הבהרה בנושא חשוב זה.

מעקב
משרד הפנים

8.	שאלת תחולת חוזרי מנכ"ל משד הפנים על תאגידים עירוניים התעוררה במסגרת דו"ח מבקר המדינה, וכן בעקבות פסק הדין בה"פ 18045-08-09 עמותת איגוד האמרגנים ומפיקי אמנויות הבמה בישראל נ' היכל התרבות בע"מ. בעקבות דו"ח המבקר הנ"ל ופסק הדין, ולאחר התייעצות עם משרד המשפטים, שבה והתחדדה עמדת משרד הפנים בנושא. עמדת משרד הפנים הייתה ועודנה כי על הרשות המקומית חלה החובה – כבעלת השליטה בתאגיד עירוני בבעלות מלאה המשמש כזרוע הארוכה של הרשות המקומית לביצוע מטלות ותפקידים ציבוריים – לוודא כי התאגיד העירוני יפעל בהתאם לחוזרי מנכ"ל משרד הפנים ובהתאם להנחיות המשרד. כאשר רשות מקומית מעבירה תפקידים, מלות וכספים לתאגיד העירוני עליה לבחון כמובן האם התאגיד אכן פועל לפי הנחיות משרד הפנים. כאשר תאגיד עירוני פועל בניגוד להוראות משרד הפנים, ייתכן שיהיה זה בלתי סביר מצד הרשות המקומית להמשיך להעביר לו כספים מתקציבה או להטיל עליו מטלות ציבוריות שבתחום סמכותה.  
	ראה דוח מעקב 61ב' עמ' 520. 

ליקוי

9. 	ואולם מתשובות שהעבירה העירייה למשרד מבקר המדינה בדצמבר 2009, בינואר 2010 ובאוקטובר 2010 עולה כי אין בכוונתה לכפות על התאגידים העירוניים שלה, לרבות החברה, לפעול על פי חוזרי מנכ"ל משרד הפנים, שכן לדבריה תאגידים אלה הם "ישויות נפרדות אשר לכל אחת מהן דירקטוריון ונושאי משרה". עם זאת, העירייה הודיעה כי היא תנחה את לשכת התאגידים להעביר לידיעת התאגידים העירוניים את החוזרים האמורים של משרד הפנים.
	בתשובתה למשרד מבקר המדינה מינואר 2010 הודיעה העירייה כי היא "מאמצת את המלצת המבקר ותנחה את לשכת התאגידים להעביר מידי רבעון חוזרי מנכ"ל משרד הפנים לידיעת התאגידים העירוניים".מן הראוי אפוא שהעירייה, באמצעות לשכת התאגידים, תקפיד כי חוזרי משרד הפנים, ובייחוד אלה הנוגעים ישירות לתאגידים העירוניים, יועברו ללא דיחוי לכל התאגידים שלה, ותעמוד על כך שכל אחד מהדירקטורים מטעמה בתאגידים העירוניים יפעל לקידום ויישום הוראות החוזרים בתאגידים העירוניים.

מעקב
עיריית תל-אביב-יפו

9.	העירייה עדיין ממתינה לנוהל מסודר שיופץ בנושא.
	ראה הערות רה"מ 61ב עמ' 405. 
	ראה דוח מעקבים 61ב' עמ' 520. 

ליקוי

11. 	מעיון במסמכי החברה עולה כי בשנים 2007 ו-2008 דיווח מנכ"ל החברה לוועדת הכספים של החברה פעם בשנה בלבד על הענקת הכרטיסים, ולא אחת לשישה חודשים כפי שנקבע בנוהל, וכי דיווחים אלה לקו בחסר: 
	המנכ"ל העמיד לעיונם של חברי הוועדה "תיק מרוכז של חלוקת כרטיסים לפי מופעים/כדורגל/וכדורסל" ובו דוחות ידניים ובהם שמות מקבלי הכרטיסים לכל אירוע (להלן – הדוחות הידניים), אך הוא לא הכין עבורם דוח מרוכז לגבי כלל האירועים המפרט את הנתונים האלה: מי האנשים שקיבלו כרטיסים, לפי אילו אמות מידה הם נבחרו, כמה כרטיסים קיבל כל אחד מהם ולאילו אירועים. לא תמיד צורפו לדיווחים מסמכים המאשרים כי כל הגופים והאנשים הרשומים כמקבלי כרטיסים אכן קיבלו אותם; חלק ממקבלי הכרטיסים נרשמו בדוחות הידניים בשמם הפרטי בלבד, ואי-אפשר לדעת מי הם ועל סמך מה הם קיבלו את הכרטיסים.

מעקב
חברת היכלי הספורט ביד אליהו


11.	הדיווח החצי שנתי של המנכ"ל הובא כבר לדירקטוריון החברה. 
	ראה דוח מעקב 61ב' עמ' 521.  

ליקוי

13. 	מהביקורת עולה כי בדומה לנוהל הקודם, גם הנוהל המעודכן אמנם הגביל את מספר הכרטיסים שיועדו לנבחרי הציבור ולעובדים בעירייה, אך מספר הכרטיסים שיועדו לעובדי החברה ולדירקטורים לא צומצם; בנוהל המעודכן לא הוגדר המונח "שימוש אישי", ולמעשה יכול כל אדם המקבל כרטיס להעבירו למי שהוא רוצה ללא הגבלה; בדומה לנוהל הקודם גם הנוהל המעודכן מקנה למנכ"ל החברה אפשרות לחלק כרטיסים כראות עיניו.


מעקב
חברת היכלי הספורט ביד-אליהו

13.	החברה פועלת כבר על פי הנוהל המתוקן וכמות הכרטיסים צומצמה בצורה ניכרת.
	ראה הערות רה"מ 61ב' עמ' 407. 
	ראה דוח מעקב 61ב' עמ' 521.


חברת כביש חוצה ישראל בע"מ









חברת כביש חוצה ישראל בע"מ
ניהול החברה ותפקודה

הגופים המבוקרים: חברת כביש חוצה ישראל – כביש 6, משרד התחבורה והבטיחות בדרכים, משרד האוצר, רשות החברות הממשלתיות.

ליקויים 1,5,6 תוקנו. ראה הערות 61 ב' עמ' 408.
ליקוי 4 תוקן. ראה דוח מעקב אחר תיקון ליקויים 61ב' עמ' 525-526.

ליקוי

2. 	הרשות הממונה בדקה את הנתונים של פיצוי והחזר הוצאות (קנסות) למי שלא שילם את האגרה לגבי השנים 2007-2006, ובפברואר 2009 המליצה להפחית את סכומי הפיצוי והחזר ההוצאות. הזכיין הסתייג מהבדיקה ומתוצאותיה, ומשרד התחבורה התקשר עם יועץ מטעמו לבדיקה נוספת. במועד סיום הביקורת עדיין לא הושלמה הבדיקה הנוספת, ועל כן לא הופחתו שוב סכומי הפיצוי והחזר ההוצאות. בדיקה שעשתה הרשות הממונה העלתה כי סכומי הכנסותיו המצטברות של הזכיין מהאכיפה היו גדולים מהסכומים שהוציא לצורך ביצוע האכיפה. הזכיין צובר כמיליון ש"ח עקב הפער בין ההכנסות מהאכיפה לעלויות ביצועה. 

מעקב
חברת כביש חוצה ישראל בע"מ

2.	בעקבות שימוע ודיון שהתקיימו ביום 21.1.13 נתבקשה החברה לחזור ולערוך חקירת עומק מול ועם הזכיין לגבי הוצאות 2010-2011. פעולה זו נעשתה וביום 20.6.13 הועברה חוות דעת לזכיין. ממצאי תחקיר עומק זה אינם נופלים, מבחינת הסכומים מנתוני הדו"ח הקודם. לבקשת הזכיין התקיים שימוע בחברה ביום 13.8.13. בסיום כל ההליכים הועברה חוות דעת מסכמת לשר התחבורה ביום 16.9.13. בעקבות כך נקבע שימוע נוסף לזכיין, בראשון מנכ"ל משרד התחבורה ביום 11.12.13

ליקוי

3. 	לעתים חלף זמן רב, אפילו כמה שנים, בין המועד שבו הגישו נוסעים בכביש ערר על חשבון בגין נסיעות בכביש ובין מועד הזימון לדיון וקבלת ההחלטה. במערכת הממוחשבת לניהול הדיונים של ועדות הערר היה רישום של ההליכים ומועדיהם, אך היא לא אפשרה להפיק דוחות לשם בדיקת הגורמים לעיכובים. 

מעקב
חברת כביש חוצה ישראל בע"מ

3.	לאחר עבודת בחינה יסודית לאיתור כלים ראויים לניהול ושליטה במערך המחשוב של וועדת הערר – המערכת עודכנה ונעשו בה שיפורים המאפשרים עבודה שוטפת ללא תקלות. שדרוג בסיסי ראשוני והסבת המערכת הסתיים. יחד עם זאת, החברה, במסגרת בחינה כוללת של מערך שימור מידע בחברה, ממשיכה לחפש פתרונות משופרים אשר ישלבו במערכת הכללית בחברה גם את עבודת מזכירות ועדת הערר. 





חברת נמל חיפה בע"מ









חברת נמל חיפה בע"מ
מערכת לניהול מכולות

הגופים המבוקרים: נמל חיפה, חברת נמלי ישראל בע"מ, רשות החברות הממשלתיות

ליקוי 3 תוקן. הערות רה"מ 61 ב' עמ' 415.

ליקוי

1. 	אף שבהסכם המקורי מאוגוסט 2003 נקבע כי נמל חיפה יקבל את המערכת לניהול מכולות (מערכת מחשוב אסטרטגית המנהלת את כל התפעול של הנמל) בפברואר 2005. במועד סיום הביקורת (יולי 2010), כחמש שנים וחצי לאחר המועד המקורי להפעלתה, היא עדיין לא הופעלה בו. הפרויקט המקורי תוכנן ל-19 חודשים, אך בפועל הוא ארך 84 חודשים, עד מועד סיום הביקורת. לפי נתוני חברת נמל חיפה, עד אוקטובר 2010 הושקעו במערכת כ-46 מיליון ש"ח, לעומת תקציב מקורי של 30 מיליון ש"ח, סכום זה אינו כולל את כל העלויות כמו עלויות הדרכה והוצאות שכר לעובדים ייעודיים למערכת. החריגה מהתקציב המקורי גדולה אפוא מ-50%. לנמל חיפה אין תחשיב עלויות מלא ומפורט על כל הוצאות הפרויקט ועל ההפסדים שנגרמו. 

ליקוי

2. 	פעולתו של הדירקטוריון בעניין המחלוקת המתמשכת עם הוועדים בנוגע להפעלת מערכת ה-TOS לקתה בחסר: הוא נמנע מלדרוש מידע מפורט על טיפול הנהלת הנמל במחלוקת עם הוועדים ואף שהוצגו חלופות לפתרון כמו כן, לא דן בהן הדירקטוריון ודחה את החלטתו למועד מאוחר יותר, אולם החלטה בעניין לא התקבלה; פרט למינוי מנהל פרויקט יותר משנה לאחר שהמבקר הפנימי הגיש את הדוח - לא יושמו המלצותיו.

מעקב
חברת נמלי ישראל בע"מ

1,2.	מערכת ניהול המכולות ((TOS החלה לפעול באופן חלקי בחודש אוקטובר 2010. הפעלה מלאה של המערכת החלה בחודש מאי 2011, בהתאם לתוכנית. המערכת עובדת כיום על הצד הטוב ביותר והביאה עימה עלייה משמעותית בתפוקות מסוף המכולות. 







חברת נמלי ישראל – פיתוח ונכסים בע"מ







חברת נמלי ישראל – פיתוח ונכסים בע"מ
הסדרת השימוש בנכס בחיפה

הגופים המבוקרים: חברת נמל חיפה בע"מ, משרד התחבורה והבטיחות בדרכים, החשב הכללי – משרד האוצר, חברת רכבת ישראל

ליקוי

1.	עד מועד סיום הביקורת לא נחתם הסכם פיתוח בין המדינה ובין חברת נמלי ישראל פיתוח ונכסים בע"מ (חנ"י). לכן מחצית מזכויות הבעלות על הנכס לא הועברה על שם חנ"י אלא נותרה על שם רשות הנמלים והרכבות, ישות משפטית שאינה קיימת עוד. נוסף על כך לא הובהר, מעמדה של רכבת ישראל שהופרדה מרשות הנמלים והרכבות, בנוגע לחלקה בנכס.
 	הנכס הוא מקרה פרטי של תופעה רחבה יותר של נכסים רבים שרשות הנמלים והרכבות רשומה בהם כבעלים ושאלת הבעלות עליהם לא הוסדרה בהסכם, למרות דרישת חוק רשות הספנות והנמלים התשס"ד-2004. על בעיה זאת הצביע מבקר המדינה כבר בדוח 59ב בפרק על הרפורמה בנמלי הים.

ליקוי

2. 	זה עשרות שנים עומד בחיפה מבנה ללא שימוש ובסמוך לו מגרש השייך למדינה. מחצית הנכס רשומה על שם רשות הנמלים והרכבות ומחציתו על שם מדינת ישראל. לדעת משרד מבקר המדינה, על שר האוצר, שר התחבורה וחנ"י, לגבש הסכם ובו יוסדר רישום הבעלות והשימוש בנוגע לנכס בחיפה על מנת שייעשה בו שימוש לתועלת הציבור.

מעקב
חברת נמלי ישראל 

1,2.	טרם נחתם הסכם פיתוח בין המדינה ובין חברת נמלי ישראל. מעוכב ברשות מינהל מקרקעי ישראל. לעניין הזכויות, רשות מקרקעי ישראל חולקת על השארת זכויות הבעלות בנכס בידי חנ"י ורוצה לקחתן מחנ"י ובמקביל אינה מאשרת למינהל נכסי הדיור להעביר את הזכויות שבידיהם לחנ"י. חנ"י יזמה פגישות עם מנהל נכסי הדיור במאמץ לקדם העברת הזכויות. עד כה ללא הצלחה. 

מעקב
משרד התחבורה 

1,2. 	לא דווח על התקדמות בתיקון הליקוי. 

מעקב
משרד האוצר

1,2. 	לא דווח על התקדמות בתיקון הליקוי. 

מעקב
חברת נמל חיפה בע"מ 

1,2. 	לא דווח על התקדמות בתיקון הליקוי. 











פרק שביעי 

מערכת הביטחון




מערכת הביטחון









מחקר ההיסטוריה הצבאית והביטחונית
בצה"ל ובמשרד הביטחון

הגופים  המבוקרים: משרד הביטחון, צבא הגנה לישראל. 

ליקויים 5-9 תוקנו. ראה ספר המעקב מדצמבר 2011, עמ' 549.

ליקוי

1. 	לא נקבעו מדיניות מחקרית ומטרות ארוכות טווח שעליהן התבססה פעילות המחקר הן בצה"ל והן במשרד הביטחון. עוד נמצא כי המחקר ההיסטורי בצה"ל, שאת עיקרו עושה מחלקת היסטוריה, אינו מקיף את כלל צה"ל ואינו מתבצע באמצעות שיתוף פעולה בין יחידות ההיסטוריה השונות.

מעקב 
צבא הגנה לישראל

1. 	אין הנחייה מחייבת בצה"ל לפיה יש למחלקה להיסטוריה אחריות מקצועית על יחידות ההיסטוריה הזרועיות. 

ליקוי

2. 	לפי פקודת הארגון של מחלקת היסטוריה, עליה לבצע חלק מתפקידיה באמצעות המכון לחקר ההיסטוריה ובאמצעות ועדה אקדמית. נמצא ששני גופים אלה אינם קיימים, ויש בדבר הן אי-התאמה להוראות והן כדי לצמצם ביכולתה של מחלקת היסטוריה לבצע את התפקידים שההוראות מטילות עליה.

מעקב 
משרד הביטחון 

2. 	הוועדה האקדמית זומנה לראשונה במאי 2012. הוועדה בראשות מנהלת ארכיון צה"ל, מונה חמישה חברים, ועניינה ייעוץ  בנושאי תוכן שוטפים על פי הצורך, וגיבוש תוכנית המחקר.

ליקוי

3. 	מחלקת היסטוריה אינה מממשת את אחריותה המקצועית ביחידות היסטוריה זרועיות. פעילותה מול היחידות הזרועיות ופעילותן של כל אחת מיחידות אלה זו מול זו נעשות באופן שונה ובנפרד, וחסר גורם מנחה, מוביל ומרכז אשר מתאם מטרות לטווח ארוך.

מעקב 
צבא הגנה לישראל

3. 	ראה מעקב לליקוי 1. 

ליקוי

4. 	הדרישות המקצועיות, שממלא תפקיד רמ"ח היסטוריה נדרש לעמוד בהן, אינן מוגדרות במסמך כלשהו.

מעקב 
צבא הגנה לישראל

4. 	הפק"א החדשה טרם אושרה. 
		


מערכות שליטה ובקרה בפיקוד העורף

הגופים המבוקרים: צבא הגנה לישראל, משרד הביטחון, המשרד לביטחון פנים.

ליקוי 

1. 	מממצאי הביקורת עולה כי קיימים ליקויים רבים במערכות השליטה ובקרה של פיקוד העורף בתפקודו: ליקויים בקישור בין מערכות מרכזיות; לרבות במישקים למערכות השו"ב של גורמי ההצלה האחרים והטמעה בלתי מספקת של המערכות הקיימות. ליקויים אלה פוגעים בהשגת ייעודן של מערכות השו"ב - קבלת דיווחים שוטפים מזירות אירוע רבות, כדי לשרטט תמונת מצב עדכנית שתסייע בתהליך הפיקוד והשליטה ובניהול האירועים, שעשויים להיות בהיקפים גדולים נוכח היקפו ועצמתו של האיום הצפוי לעורף מדינת ישראל.

מעקב 
צבא הגנה לישראל 

1. 	הסתיימה כבר כתיבת האפיון המבצעי למערכת.

ליקוי

2. 	על פקע"ר לשפר ככל הניתן את מערכות השו"ב שברשותו, כדי למצות מהן את המרב. עליו להסדיר בדחיפות את סוגיית הקישוריות ביניהן ובינן לבין מערכות השו"ב של משטרת ישראל וארגוני ההצלה האחרים הפועלים בעורף בעת חירום, וכן להכשיר את חייליו להשתמש בהן. כל זאת כדי שהמערכות יספקו למקבלי ההחלטות בפקע"ר תמונת מצב שלמה, שתאפשר להם לקבל החלטות מיטביות לצורך מילוי משימותיהם.

מעקב 
צבא הגנה לישראל

2. 	הממשק מול משטרת ישראל מומש וכולל כוחות וארועים. הוועדה הבין משרדית לנושאי השליטה והבקרה הלאומיים מובילה את נושא האפיונים של כלל הארגונים הפועלים בעורף: משטרת ישראל, מד"א, כב"ה ופקע"ר.

ליקוי 

3. 	נדרש שלקחי הקמת מערכות השו"ב הקיימות יהיו נר לרגליו של פקע"ר בבואו לפתח את מערכת השו"ב החדשה.  עליו לקבל את אישורם של כל דרגי הפיקוד וגורמי ההסדרה הנוגעים לפיתוח מערכות מידע בצה"ל, ולשתף באפיון המערכת את כל הגופים הפועלים בעורף בעת חירום, כדי שהליקויים במערכות הקיימות לא יישנו.



מעקב 
צבא הגנה לישראל

3. 	כלל האישורים בדרגי הפיקוד התקבלו, כמו גם האישורים מגורמי ההסדרה הנוגעים למערכות פיתוח בצה"ל. אושר בוועדת מפתחים במפא"ת ובאג"ת, ממתין לאישור רח"ט התכנון. התקיים שיח עם גופי החירום. תהליך האפיון לקישוריות בהובלת הוועדה הבין משרדית- טרם הסתיים.

ליקוי 

4. 	מן הראוי כי רשות החירום הלאומית, האמונה על גיבוש תפיסת ההפעלה במצבי החירום השונים והסדרת התהליכים בעורף, תפעל למימוש הקישוריות בין המערכות של הגופים הפועלים בעורף בשעת חירום.

מעקב 
צבא הגנה לישראל

4. 	גובשה דרישה מבצעית על ידי משטרת ישראל ופיקוד העורף. מימוש הקישוריות בהובלת הוועדה הבין משרדית ובשיתוף כלל הגורמים.



























עסקה לרכש, לאחזקה ולפיתוח של מכשירים

הגופים המבוקרים: משרד הביטחון, צבא הגנה לישראל

ליקויים 3-7 תוקנו. ראה דוח המעקב מדצמבר 2011 עמ' 555.

ליקוי

1. 	לפני שמנה"ר פנה לוועדת הפטור במשרד הביטחון וקיבל פטור מביצוע מכרז, הוא קיים משא ומתן עם החברה בנושא העסקה, והסמנכ"ל וראש מנה"ר אף סיכם  בינואר 2010 שהמו"מ הסתיים. כל זאת, שלא בהתאם להוראות המשרד שלפיהן הסמכות לאשר ניהול מו"מ ומתן פטור ממכרז נתונה לוועדת הפטור במשרד.

מעקב 
משרד הביטחון 

1. 	התקבל אישור ועדת השרים מיום 21.8.11 ובוצעה התקשרות עם חברה אזרחית העוסקת בנושא ביום 21.9.11.

ליקוי

2.	ראש מנה"ר סיכם כי ניתן לבצע התקשרות עם החברה ("מותנה בקבלת אישור המטה הכללי") ובכלל זה להעביר את אחזקת מרבית המכשירים מצה"ל לחברה, וכי מנה"ר יוציא לחברה מכתב כוונה  בנושא בתוך עשרה ימים. כל זאת שלא בהתאם לאמור בהמ"ב - בלי שמנה"ר ביצע הליך תחרותי בדרך של מכרז בין צה"ל ובין החברה לביצוע האחזקה.

מעקב 
משרד הביטחון 

2. 	אושר תקציב העסקה על ידי ועדת השרים לענייני הצטיידות ביום 21.8.11.























חלק תשיעי

מעקב אחר תיקון ליקויים מדוח 61א'
של מבקר המדינה



מעקב אחר תיקון ליקויים

דוח 61א' של מבקר המדינה – מעקב שני

סיכום מצרפי כלל משרדי



	גוף מבוקר
	סה"כ ליקויים
	א
	ב
	ג
	א%
	

ב%
	

ג%

	משרד הביטחון
	51
	17
	32
	2
	33%
	63%
	4%

	רשות מקרקעי ישראל - משנה
	2
	0
	0
	2
	0%
	0%
	100%

	צה"ל

	60
	44
	13
	3
	73%
	25%
	2%

	המוסד למודיעין ותפקידים מיוחדים
	23
	20
	0
	3
	87%
	0%
	13%

	סיכום כללי 61א'
	136
	81
	45
	10
	60%
	33%
	7%

	
	
	
	
	
	
	
	



















מעקב אחר תיקון ליקויים

דוח 61א' של מבקר המדינה – מעקב שני

סיכום מצרפי כלל משרדי





















משרד הביטחון













משרד הביטחון
פעילות המעברים בין ישראל ובין אזור יהודה ושומרון

הגופים המבוקרים: צבא הגנה לישראל, משרד הביטחון, המטה לביטחון לאומי

ליקוי 8 תוקן. ראה דוח המעקב מדצמבר 2011 עמ' 565.

ליקוי 

1. 	תהליך אזרוח המעברים, אשר הוחלט לבצעו כבר בשנת 2003, כשבע שנים לפני סיכום הביקורת ביוני 2010, התבצע באופן מבוזר על ידי הגופים המטפלים בו וטרם נקבע מועד לסיומו. בגין עיכובים מתמשכים במימוש פרויקט האזרוח, רק חלק קטן מ 36- המעברים אוזרחו במלואם, והאחריות להם עברה מצה"ל לרמי"ם. עוד נמצא כי המעברים שצה"ל אחראי לתפעולם טרם אוזרחו, וכי ב 19- המעברים בגזרת "עוטף ירושלים" שהמשטרה אחראית לתפעולם אוזרח תחום האבטחה הפיזית בלבד. העיכובים בתהליך אזרוח המעברים בין ישראל לאיו"ש שמקורם בעיקר בהיעדר תכנית כוללת ומתוקצבת גורמים לליקויים משמעותיים בתחומים ביטחוניים וכלכליים.

מעקב 
משרד הביטחון

1. 	מתוך 36 מעברים במרחב התפר וירושלים, אוזרחו ע"י רשות המעברים במשרד הביטחון במרחב התפר 12 מעברים בלבד.

מעקב 
צבא הגנה לישראל

1.  	תהליך האזרוח החל בשנת 2006. עד כה אוזרחו כ- 11 מעברים מתוך 17. קיימת תוכנית לאזרוח מעבר נוסף. תהליך אזרוח המעברים הינו תוצר של סדר עדיפות ביטחוני- תקציבי.

מעקב
המטה לביטחון לאומי- משרד ראש הממשלה

1. 	עד כה אוזרחו 12 מעברים על תוואי "גדר ביטחון" האחרון שבהם " מעבר חשמונאים", אוזרח בספטמבר 2013. המעברים אוזרחו באמצעות משרד הביטחון / רמי"מ (רשות המעברים היבשתיים). משרד הביטחון / רמי"מ נערכים בתוכנית רב שנתית להמשך איזרוח 5 מעברים נוספים שבאחריות צה"ל החל מ- 2014 על בסיס תקציבי הנדרש בהתאם. 

ליקוי 

2. 	גוף מרכזי לניהול המעברים אמור להיות בעל האחריות והסמכות העליונות בכל הנוגע לתפעול כל המעברים בין ישראל לאיו"ש ולתיאום כולל ביניהם, ותפקידו לקיים בחינה מרוכזת ומשולבת של סדרי עדיפויות, כדי לאפשר הקצאה מבוקרת של משאבים עבור תפעול המעברים - משאבים כספיים, משאבים טכנולוגיים וכוח אדם, וליצור שפה משותפת מהבחינה הארגונית והמקצועית בין הגופים המטפלים בנושא. ברם, במועד סיום הביקורת, כחמש שנים לאחר המועד שבו אישר ראש הממשלה את המלצת המל"ל להקמת גוף ניהול מרכזי, עדיין לא הוקם גוף כזה וכל אחד מהגופים המתפעלים את המעברים – המשטרה, צה"ל ורמי"ם - עשה זאת בנפרד.ביולי 2005 הקים משרד הביטחון את מינהלת המעברים, כיחידה פנימית הפועלת במסגרתו, שתפקידה לאזרח ולהפעיל את כל המעברים בין ישראל לאיו"ש ובין ישראל לאזור חבל עזה. צעד זה כשלעצמו היה בבחינת אבן דרך חשובה בתהליך גיבושו של פתרון ממשי לסוגיית אזרוח כל המעברים, אך במצב הקיים אין בו משום פתרון להיעדר גוף ניהול מרכזי אחד.

מעקב 
משרד הביטחון , צבא הגנה לישראל

2. 	טרם הוקם גוף ניהול מרכזי להפעלת המעברים. בשנת 2013 לא נערך כל דיון או המשך של עבודת מטה בנושא.

מעקב 
מל"ל- משרד ראש הממשלה

2. 	בעיקרון הוקמה רשות המעברים היבשיים (רמי"מ) שהחלה לפעול ב- 2006. המצב כיום: רמי"מ- מפעילה ומנהלת 12 מעברים פנימיים +2 מעברים מול רצועת עזה ( ארז וכרם שלום). סה"כ 14 מעברים. צה"ל- מפעיל 5 מעברים פנימיים מול איו"ש (מתוכננים לאיזרוח בתר"ש רמי"מ) משטרת ישראל- מפעילה ומנהלת 16 מעברים פנימיים בגזרת עוטף ירושלים. התבצעה עמ"ט לאזרוח מעברי עוטף ירושלים במקביל. האזרוח אינו מיושם בשלב זה מסיבות תקציביות. 

ליקוי 

3. 	הפעלת המעברים באמצעות שלושה גופים הביאה לכך ששלושה מנגנוני ניהול שונים מבצעים פעילות דומה, והדבר אינו עולה בקנה אחד עם עקרונות של יעילות מבצעית וארגונית ושל הקפדה על חיסכון. יתר על כן, גופים אלה אינם פועלים מתוך ראייה אחודה וכוללת, תוך מיקוד מאמץ אחוד ומתואם להשגת יעד משותף. בהיעדרו של גוף ניהול מרכזי בעל ראייה כוללת ובעל סמכות ואחריות נפגעת פגיעה מהותית היכולת לנהל את המעברים מתוך ראייה רחבה ומעמיקה בנוגע לצרכים של כל המעברים, שלפיה ניתן לקבוע סדרי עדיפויות מיטביים להקצאות תקציביות. בנוסף לכך, בהיעדר גוף ניהולי מרכזי יש בין המעברים פערים משמעותיים בתחומים של העסקת כוח אדם מקצועי והכשרתו, שימוש באמצעים טכנולוגיים לבקרה והשקעות בתשתית.

מעקב 
משרד הביטחון , צבא הגנה לישראל

3. 	ראה תגובה לליקוי 2.
מעקב 
מל"ל- משרד ראש הממשלה

3. 	ב 2010 הוצגה עבודת מטה להקמת גוף שכזה, הנושא טרם הבשיל ליישום. בסיכום מנכ"ל רה"מ דאז, מר אייל גבאי הוחלט להמשיך ולהתמקד בתהליך הקיים של איזרוח המעברים והכפפה לרמי"מ/ משרד הביטחון. 

ליקוי 

4. 	בהתאם להחלטה ב/43, אחראית המשטרה להנחיית הגופים המפעילים את המעברים בנושא הטיפול הביטחוני במטען, ובכלל זה בכל התחומים של אמצעים דו-שימושיים - חומרים ואמצעים אזרחיים שניתן להשיגם בשוק החופשי, כמו חומרים כימיים לחקלאות וציוד מחשוב העלולים לשמש להכנת חומרי נפץ. נמצא כי המשטרה הנחתה את הגופים המפעילים את המעברים רק בנוגע לאמצעים דו-שימושיים שמקורם בחומרים כימיים.

מעקב 
משרד הביטחון

4. 	אין שינוי מהמתואר בליקוי. ישנה הנחייה של משטרת ישראל באשר לטיפול ביטחוני במטען. באשר לאמצעים דו שימושיים, ישנה הנחייה חלקית ביותר המתייחסת רק לחומרי נפץ וכימיקאלים.

מעקב 
משטרת ישראל

4. 	הנחיה לגופים המפעילים את המעברים בנושא הטיפול במטען מוגדרת עד אחרון הפרטים ומתבצעת בהתאם להנחיה והנושא מפוקח. בנושא החומרים הדו שימושיים מתבצעת הנחיה בדגש על התחום הכימי ויצור חומר נפץ הוקם תחום במחלקת מעברים (ר' תחום דו שימושי  - קצין) שמתמחה בנושא, מנחה ועונה על שאילתות לכלל המעברים כולל מעברי איו"ש. 

מעקב 
מל"ל- משרד ראש הממשלה

4. 	בשנת 2005 התקבלה החלטת ממשלה ב/43 המגדירה את הסמכות והאחריות לכל נושא הבידוק הביטחוני במעברים, ובכלל זה מוגדר כי משטרת ישראל הינה הגורם המנחה במעברים לנושא בידוק כלי הרכב ומטען מסחרי. 

ליקוי 

5. 	נקבע כי שירות הביטחון הכללי הוא הגוף האחראי להנחות את הגופים המפעילים את המעברים בנושא הטיפול הביטחוני בנוסע. ברם, במועד סיכום הביקורת, יוני 2010, נמצא כי זה כארבע שנים מתנגדת המשטרה לקבל מהשב"כ הנחיות בנושא זה לגבי 19 המעברים שבאחריותה. לדבר עלולות להיות השפעות חמורות מהבחינה הביטחונית, והוא אינו עולה בקנה עם כללי מינהל תקין.

מעקב 
משטרת ישראל

5. 	בתחום מעברי עוטף ירושלים, אין הנחיה של שב"כ, אך בימים אלה עומדת על הפרק עבודה בדבר העברת מעברי העוטף לטיפול רשות המעברים היבשתיים שממילא עובדת על פי העיקרון של הנחיה מתואמת בין משטרת ישראל לבין השב"כ, דבר שיביא לפתרון הסוגיה באופן סופי.

מעקב 
מל"ל- משרד ראש הממשלה

5. 	הנושא מוגדר בהחלטת ממשלה הנ"ל ב/43  משנת 2005. ההנחיה לטיפול ביטחוני בנוסע הינה באחריות השב"כ. 

ליקוי 

6. 	מספר השוטרים שהועסקו ביחידת המעברים שבמפקדת מג"ב "עוטף ירושלים" היה כ- 38% בלבד ממספרם הנדרש לפי התקן. מספר המאבטחים האזרחיים שהועסקו במעברים בגזרת "עוטף ירושלים" היה רק 70% ממספרם הנדרש לפי התקן שנקבע, המתבסס על היעדים המבצעיים הנדרשים בגזרה זו. המחסור בשוטרים ובמאבטחים אזרחיים עלול לגרום לירידה ברמת הבידוק ובכך להגביר את הסיכון הביטחוני ולפגוע ברמת השירות עקב התארכות זמן ההמתנה במעברים.

מעקב 
משטרת ישראל

6. 	גויסו 6 שוטרים למעברים ונעשים מאמצים לגיוס שוטרים נוספים. כיום משרתים 39 שוטרים במעברים וחסרים עוד 28 שוטרים. היקף התקציב עבור מאבטחי עוטף ירושלים עומד על כ- 30 מש"ח לשנה (כ-160 מאבטחים). יצוין, כי בימים אלה מתקיימים דיונים לאזרוח מעברי עוטף ירושלים.

מעקב 
מל"ל- משרד ראש הממשלה

6. 	בכל מצב יש פער בין תקן יחידת המעברים- משטרה שתוקנן בתחילת הדרך ב 2005/6 לבין התקן הקיים כיום. 




ליקוי 

7. 	במועד סיכום הביקורת, יוני 2010, עדיין לא קבע משרד הפנים הנחיות מקצועיות בתחום הביקורת בנושא הכניסה והיציאה במעברים שנקבעו כנקודות בדיקה בין ישראל לאיו"ש, ולא כתב נוהל מחייב בנושא אשר מפרט את הכללים והתנאים שלפיהם יוחלט אם יותר המעבר במעברים. הגופים הקשורים להפעלת המעברים מכנים נוהל זה בשם "חוקת המעברים". לטענת המשטרה, היעדר "חוקת מעברים", האמורה לקבוע כללים אחידים לקיום ביקורת על כניסה ויציאה במעברים, הביאה לכך שמערכת מסוימת המבוססת על כללים האמורים להופיע ב"חוקת המעברים", ואשר יש לה חשיבות מהבחינה הביטחונית, הופעלה בחלק מהמעברים בלבד, והפעלתה נעשתה באופן ניסיוני (כ"פיילוט"). בביקורת הועלה כי בהיעדר "חוקת מעברים" אין אחידות בתהליכי הבידוק במעברים, והדבר הוא בבחינת מפגע ביטחוני הפוגע ביכולתם של המעברים לתפקד כראוי.

מעקב 
מל"ל- משרד ראש הממשלה

7. 	הנושא הוסדר בעמ"ט שהסתיימה בסוף שנת 2010 ותוצרה מסמך הנקרא "צו המעברים" החתום ע"י אלוף פיקוד מרכז כ"רשות המוסמכת". מטרות הצו: "יישור קו" בתחום המעברים, ביטוי להחלטות מדיניות, יצירת מתווה פעולה וסמכויות אחיד, לכל המעברים המצויים באיו"ש (בדגש על רמי"מ), שיפור יכולת האכיפה, התמודדות עם סוגיות מעולם המעברים ב"מבט על". הצו כולל רשימת נקודות המעבר, אלו סמכויות שיש לגורמים אלו, סמכות עקרונית להטיל חובת תשלום, בקרת העוברים והתנועות המעברים, מעבר לבידוק הביטחוני וכדי לשפר ולסנכרן את מערכת בקרת העוברים נתקבלה החלטת ממשלה ב/2(2006) לפיתוח מערכת ממוחשבת אחודה לרישום העוברים והתנועות. פיתוח המערכת באחריות רשות האוכלוסין שסיימה 3 שלבים בפיתוח ומיושמים במספר קטן של מעברים כפיילוט. השלב המרכזי במערכת- בקרה ורישום של העוברים הפלסטינאים אינו מתקדם באופן הרצוי משנת 2011 בשל פער שנוצר כתוצאה מחוסר שיתוף פעולה בין משרד הביטחון / צה"ל בנדון. הנושא נמצא בטיפול על מנת לקדמו. 

ליקוי 

9. 	 ארבעה מעברים בגזרת "עוטף ירושלים" הופעלו בלא ששר הפנים קבע שהם נקודות בדיקה, והדבר אינו עולה בקנה אחד עם הוראות החוק. במצב זה לבודקים ולמאבטחים האזרחיים במעברים אין, לכאורה, סמכות לבצע חיפוש בגופם ובכליהם של אלו המתנגדים לכך או למנוע מהם לעבור במעברים.

מעקב 
מל"ל- משרד ראש הממשלה

9. 	בוצע במסגרת "צו המעברים" שהוציא אלוף פיקוד מרכז. ראה תגובה לליקוי 7. 



רשות מקרקעי ישראל – 

מבוקר משנה בפרק "השימוש של צה"ל בקרקעות המדינה"













השימוש של צה"ל בקרקעות המדינה

הגופים המבוקרים: משרד הביטחון, משרד הפנים, משרד ראש הממשלה, צה"ל, רשות מקרקעי ישראל

ליקוי  10,11,22,34. ראה דוח המעקב מדצמבר 2011, עמ' 572.

ליקוי

1. 	במשך שנים הפיקוח והבקרה של הגורמים האזרחיים על ניהול הקרקעות בצה"ל היו רופפים ולקויים ביסודם, ויש לראות בכך מחדל מתמשך.

מעקב 
משרד הביטחון

1. 	באגף אמו"ן (מבצעים, מקרקעין ונכסים) קיימים 21 נהלי עבודה. ב-16 נהלים הסתיים הטיפול. 5 נהלים נוספים מתעדכנים בימים אלו (רבעון ד' 2013) כתוצאה משינויים ארגוניים ואחרים המחייבים את עדכונם. נהלי היחידה עודכנו גם בהקשר של הפיקוח והבקרה. חטיבת נכסים ביצעה בשנת 2012 ביקורות עיתיות בלמעלה מ-100 נכסים. היעד לשנת 2013 הינו עריכת כ-150 ביקורות בנכסים, כאשר מתווספות ביקורות בנושא הגנת הסביבה, ארנונה, אשפה, חשמל ומים. נכון להיום בוצעו ביחידת מתו"ה שבאגף אמו"ן 135 ביקורות בנכסים.
פרויקט מיפוי מחנות: לצורך הכנת ה-database צולמו עד כה 700 מחנות במימון אג"ת. לצילום 1000 המחנות הנותרים נדרש תקציב של 9 מש"ח נוספים מתקציב אג"ת. לשם השוואה: בשנת 2012 תוקצבו 3 מש"ח. בשיתוף עם מרכז בינוי נבחנת האפשרות לפיקוח ע"י פרויקט צילומי אויר. תכולת המכרז הינה שני צילומים בשנה של כל המחנות ופיענוח, הכולל סימון תוספות בניה והשוואת תוואי הגדר לתחום ההקצאה. עיקרם של מסמכי המכרז בנושא זה מוכנים. נדרש תקציב של 2.2 מש"ח בשנה למימוש הפרויקט. אגף בינוי השלים הכנת מסמך המרכז את התפוקות מהמכרז, 250 צילומים, סבב צילום אחד בשנה.

ליקוי

2. 	המשרד לא חתם עם מינהל מקרקעי ישראל (ממ"י) על הסכמים שבהם מפורטים תנאי הקצאת הקרקע עבור צה"ל, שלא כיתר משרדי הממשלה. כפועל יוצא מכך הפסיק ממ"י בשנת 2006, שלא לפי נהליו, לכנס את הוועדה העוסקת בהקצאות קרקע לצה"ל ולמשרד. בשל אי-כינוס הוועדה נבצר מהנהלת ממ"י לבחון את הקצאות הקרקע לצורכי ביטחון שהתבצעו מאז,  תוך התחשבות בכלל הצרכים האזרחיים, כדי להחליט אם לאשרן, והדבר אינו מאפשר לבצע בקרה נאותה על ניהול הקרקעות שבידי מערכת הביטחון.




מעקב 
משרד הביטחון

2. 	המשרד קיים משא ומתן מפורט בתחום זה מול ר' האגף החקלאי ברמ"י. בשל רפורמה שהייתה ברמ"י, עבודת המטה בנושא זה הופסקה ע"י רמ"י. מבחינת המשרד הטיפול הסתיים והאחריות חונה ברמ"י. בחודש 6/2013 התקיימה פגישה בין נציגי חטיבת נכסים באמו"ן עם מנהל אגף העסקאות החדש ברמ"י. הנושא הועבר לטיפול בתוך רמ"י מהאגף החקלאי לאגף השיווק שטרם נערך למימושו, בשל הרפורמה הנערכת ברמ"י.

ליקוי

3. 	בצה"ל אין פקודות המגדירות את אחריות הפיקודים המרחביים בכל הנוגע לייזום של חידוש הקצאות זמניות של קרקע שהוקצתה לו לפרק זמן שאינו עולה על חמש שנים. בפועל, במקרים רבים מעכבים הפיקודים את ייזום חידוש הקצאות הקרקע במשך פרקי זמן ארוכים, לעתים של שנים, אף שיחידות צה"ל ממשיכות להחזיק באותן קרקעות. כמו כן נמצא כי הטיפול של מחוז הצפון של ממ"י בבקשות לחידוש הקצאה המתקבלות מהמשרד נמשך במקרים רבים פרק זמן ארוך במיוחד, לעתים שנים רבות.

מעקב 
משרד הביטחון

3. 	נושא חידושי ההקצאות מטופל באופן שוטף מול המינהל, אולם קיים פער משמעותי אשר עדיין נדרש להשלימו. סה"כ ב-2012 חודשו 2 הקצאות.קיים צוואר בקבוק בחידושי הקצאות ברמ"י, בשל בקשות מעוכבות וממתינות ברמ"י מטופלים עדיין כ-50 בקשות לחידושי הקצאות.

מעקב 
צבא הגנה לישראל

3. 	בצה"ל ובמשרד הביטחון מתבצע תהליך שוטף של חידוש הקצאות המקרקעין שהוקצו לתקופה מוגבלת בזמן על פי הצורך ובהתאם למועד תפוגת ההקצאות.

ליקוי

4. 	משנת 1994 לא עלה בידי הנהלת ממ"י לממש את החלטתה בנוגע להפעלת מערכת ממוחשבת, שנועדה לשפר את הניהול ואת הבקרה בנושא הקצאות קרקע למעהב"ט, נוכח התנגדות ועד העובדים בממ"י לאפשר לעובדים במחוזות, המטפלים בהקצאת קרקע למעהב"ט, לחתום על שאלונים לסיווג ביטחוני. במועד סיום הביקורת, יוני 2010, הרוב המוחלט של המידע בנוגע לניהול הקצאות קרקע עדיין נוהל בממ"י באופן ידני. הדבר גורם לחוסר יעילות בעבודת ממ"י ופוגע פגיעה משמעותית בניהול השוטף של תהליך הקצאות הקרקע למעהב"ט ובקיום פיקוח ובקרה על הקרקעות שבשימוש צה"ל. 
מעקב
רשות מקרקעי ישראל

4. 	לא דווח על התקדמות בתיקון הליקוי.

ליקוי

5. 	מחוזות ממ"י אינם מקיימים כל פיקוח ובקרה יזומים על ניהול הקרקעות שהוקצו לצה"ל, ומעהב"ט אינה מעבירה לרמ"י כדרוש, באופן שוטף ושיטתי דיווחים, בין היתר על השינויים שצה"ל עושה בגבולות שטחי האש ועל החזקת מחנות נטושים, אף כי חדלו מלשמש לצורכי ביטחון. 

מעקב
רשות מקרקעי ישראל

5. 	לא דווח על התקדמות בתיקון הליקוי.

ליקוי 

6. 	יש פערים משמעותיים ביותר - לעתים של עשרות ומאות אחוזים – בין גבולות השטח של מחנות רבים בצה"ל, כפי שאושרו בישיבות ועדת משנה של הוועדה המחוזית לתכנון ולבנייה וכפי שנקבעו באישורי הקצאות הקרקע של ממ"י, ובין הגבולות הללו בפועל.

מעקב 
משרד הביטחון

6. 	נושא הפער בין גבול השטח המוקצה לבין הגבול בפועל  מטופל באופן שוטף במסגרת הביקורות שמקיימת חט' נכסים במחנות. מתוך 26 המתקנים שוחררו 17. 9 עדיין ממתינים לאישור רמ"י.

מעקב 
צבא הגנה לישראל

6. 	בשנים האחרונות בוצע בצה"ל פרויקט של מיפוי מחנות, במסגרתו הושלם מיפויים של למעלה מ- 700 מתקנים ומחנות צה"ל. כמהלך משלים, מבצע צה"ל עדכון שוטף של גבולות המקרקעין המוקצים בהתאם למצב בשטח. קיימים 8 מחנות שנדרש להשיבם לרמ"י באחריות משרד הביטחון/ אמו"ן מול רשות מקרקעי ישראל.

ליקוי 

7. 	בשנים 2001-2009 ביצע צה"ל שינויים והתאמות בגבולות שטחי האש בגזרת הדרום, בלא שהדבר הובא לידיעת ממ"י, אשר לא קיים כל בקרה בנושא ולא היה ער לכך שגבולות שטחי האש שהקצה לצה"ל אינם תואמים לגבולות בפועל. גרסאותיהם השונות של נציגי ממ"י, אמו"ן ואג"ת המעורבים בנושא זה מלמדות על חוסר שיתוף פעולה מוחלט ביניהם. על אף האמור בהוראות המשרד וממ"י, אמו"ן אינו נוהג לפנות לממ"י בבקשות להארכת תקופות ההקצאה של שטחי האש, דבר הפוגע אף הוא בבקרה של ממ"י על גבולות שטחים אלה.

מעקב 
משרד הביטחון

7. 	עם השלמת עבודת המטה במשרד על עדכון ההוראה בנושא שטחי אש, יתואם הנושא עם רמ"י.

ליקוי 

8. 	אמו"ן לא פרסם הוראות מפורטות בנושא השימוש בנדל"ן ולא וידא שגופי צה"ל שהוקצו להם קרקעות יקיימו סיורים בהן כנדרש בהוראת המשרד בנושא. כמו כן, למשרד אין הוראה ולאמו"ן אין נהלים פנימיים שיסדירו את פעילות גורמי המשרד מול ממ"י, ויש בכך כדי לגרום לחוסר יעילות בעבודת אמו"ן ולפגוע בבקרה שהוא אמור לבצע.

מעקב
משרד הביטחון

8. 	לאחר פרסום ממצאי הביקורת של מבקר המדינה עודכנו נהלי העבודה של התחומים השונים ביחידת מתו"ה, לרבות בחטיבת נכסים. חלק מהליכי האישור של הנהלים המעודכנים טרם הסתיימו, אולם הליכי העבודה הרלוונטיים מוטמעים בעבודת החטיבה. סה"כ עודכנו 16 מ-21 נהלי יחידת מתו"ה. טרם פורסמו הוראות מתוקנות בנושא השימוש בנדל"ן. ההוראות נמצאות בהליכי אישור במשרד, אך הבקרה בשטח מבוצעת ברוח ההוראה העתידית.

ליקוי 

9. 	בשנת 2004 נעשתה בצה"ל עבודת מטה, ולפיה יש כ   100-  מחנות נטושים.במועד סיום הביקורת, יוני 2010, נמצא כי הוחזרו שטחיהם של 26 (כ47%) מ 55-  המחנות ששטחיהם היו אמורים להיות מוחזרים לממ"י עד סוף שנת 2007, ושטחיהם של 19  מחנות נמצאים בהליך החזרתם לממ"י.

מעקב
משרד הביטחון

9. 	בשנת 2012 הוחזרו לרמ"י14  מתקנים שלא בשימוש. בשנת 2013 הוחזרו לרמ"י 12 מתקנים שלא בשימוש.

מעקב 
צבא הגנה לישראל

9. 	מערכת הביטחון נדרשת להשיב שטח של 23 מחנות לרמ"י (8 מתוכם לשחרור מיידי כאמור לעיל + 15 מחנות שבהם נדרש טיפול מקדים טרם השבתם לרמ"י).
ליקוי 

12. 	חלק גדול מהמחנות הנטושים אינם מגודרים ואינם מאובטחים, והדבר מאפשר כניסת אזרחים לתחומם. עקב כך, ונוכח המפגעים הרבים שנותרו בהם, הם בגדר סכנה ממשית ומידית לשלום הציבור מהבחינה הבטיחותית.

מעקב 
צבא הגנה לישראל

12. 	צה"ל נדרש לשמור על המחנות הבלתי מאוישים על פי המפורט בפקודת מטכ"ל 59.02.01 – "הקצאה, מסירה, העברה, פינוי, שימוש ואחריות למקרקעין" בה נקבעת כי האחריות לשמירה על המקרקעין הינה על היחידה האחראית.

ליקוי 

13. 	המחנות הנטושים נמצאים באזורים שונים בכל רחבי הארץ, חלקם באזורים מאוכלסים.מחנות אלה אינם חלק מהנוף האזרחי, ולרוב הם נטע זר בסביבתם מהבחינה האסתטית והתכנונית. בהיותם שטח צבאי, לא ניתן לעשות שימוש אחר בקרקע בהתאם למטרות המוגדרות בתכניות מתאר. 

מעקב 
צבא הגנה לישראל

13. 	ב- 3 השנים האחרונות צה"ל השיב לרמ"י שטח של למעלה מ- 90 מחנות. הרשימה מתעדכנת מעת לעת, בכפוף להשלמת פינויים של המחנות הנמצאים בתהליך השבתם.

ליקוי

14. 	בחלק גדול מהמחנות הנטושים הותירו היחידות שנטשו אותם מפגעים רבים כגון: פסולת מוצקה, פסולת נוזלית ופסולת בניין; במחנות מסוימים זוהמה הקרקע במזהמים שונים, בדלקים ובשמנים.

מעקב 
צבא הגנה לישראל

14. 	הנושא מטופל באופן שוטף בעבודה משותפת בין גורמי צה"ל  לנציגי רמ"י, "הסיירת הירוקה", קק"ל והרשויות המקומיות, מתוך כוונה להשלים את הסרת המפגעים בכל המקומות בהם נותרו לאחר פינוי המחנות.

ליקוי

15. 	על פי האומדן הראשוני של צה"ל, המעודכן לתחילת שנת 2010, עלות הניקוי והטיהור של 161 מחנות מסתכמת בכ-70 מיליון ש"ח. אומדן זה חסר, מאחר שהוא אינו מתבסס על בחינה שיטתית של עלויות הפינוי של כל אחד מהמחנות הנטושים, ובכלל זה זיהוי ומיפוי של מגוון המפגעים הנמצאים בהם ותמחור כלל העלויות הכרוכות בהסרתם. 
	בנוגע למרבית המחנות הנטושים אין למעהב"ט תמריץ כלכלי ממשי לפנותם, נוכח המצב שבו, מחד, היא אינה משלמת מסי ארנונה עבורם, אך מאידך, היא נדרשת להשקיע בהם סכומים ניכרים לצורך החזרתם לממ"י. 

מעקב

15. 	טרם דווח על התקדמות בתיקון הליקוי.

ליקוי

16. 	מרכז תיאום שטחי אימונים בפיקוד דרום אחראי לתיאום, לתכנון ולהקצאה של שטחי אש במרחב דרום ליחידות המתאמנות בשטחים שאינם בחזקתן. לשם כך הוא הפעיל מערכת ממוחשבת לניהול שטחי אש ובה מידע רב על סוגי האימונים של היחידות השונות, מועדיהם וכלל הפרטים הרלוונטיים ליחידות מתאמנות. בדצמבר 2009 קרסה המערכת ורוב המידע שבה אבד בלא שאפשר לשחזרו, עקב היעדר שגרת גיבוי נתונים במערכת.

מעקב

16. 	טרם דווח על התקדמות בתיקון הליקוי.

ליקוי

17. 	אין בזרוע היבשה (ז"י) מסד נתונים בנושא ניצול שטחי אש שיסייע בתכנון הקצאת השטחים בעתיד, בניהולם ובבקרה עליהם. כמו כן, אין בזרוע נהלים המפרטים את אמות המידה לבחינה כזו ואת הכללים לגיבוש המלצה לאג"ת בנוגע לעתיד השטחים שאין בהם צורך עוד.

מעקב 
צבא הגנה לישראל

17. 	תהליך ההטמעה של מערכת 'קרקע בטוחה' (מערכת לניהול שטחי אש) החל בחציון ב' של שנת 2013. הטמעתה של המערכת החלה בדרום ועד סוף השנה תורחב גם לצפון ולמרכז. הצפי לשילוב שטחי האש ברמת הגולן הוא עד סוף חציון א' של שנת 2014.

ליקוי

18. 	על אף הדרישה העולה מהוראות צה"ל, ולפיה ז"י, בתיאום עם אג"ת, תבדוק מדי פעם בפעם את מידת ניצול השטחים שנסגרו לאימוני צה"ל, לא מתקיימת בקרה זו, לא בז"י ולא במישור המטכ"לי של אג"ת. אף שצה"ל ער זה שנים רבות להיעדר הבקרה כאמור, הוא לא נקט פעולה ממשית כדי להסדיר את הנושא.


מעקב 
צבא הגנה לישראל

18. 	עבודת המטה טרם הושלמה לאור פסילת החברה האזרחית שעסקה בכך (לא הצליחה לתת תוצאות פרקטיות). מתקיים תהליך יציאה למכרז לחברה חיצונית. לגבי ניצול השטחים– בקרה על ניצול השטחים מתבצעת באופן שוטף. כל בקשה מצד המגזר האזרחי נבחנת באופן פרטני ומעמיק אל מול צורכי צה"ל.

ליקוי

19. 	בצה"ל אין הוראות לבחינת בקשות של גורמים אזרחיים לשימוש משני בשטחי אש, ולכן אין בצה"ל כללים בנוגע לעבודת המטה לבחינת הבקשות, לרבות לוחות הזמנים לביצועה ואמות המידה שעל פיהן יש לבחון ולאשר אותן. היעדרן של אמות מידה כאמור עלול להקשות על הגורמים השונים בבואם לקבל החלטה מידתית המתחשבת בין היתר בצורכי האימונים של צה"ל מחד ובאינטרס האזרחי מאידך. 20 נוסף על כך, באג"ת, בז"י ובפיקוד דרום אין מסד נתונים רב-שנתיים על הבקשות לשימושים משניים ועל ההיענות להן שיסייע בבחינת הבקשות, בניהולן ובבקרה עליהן.

ליקוי

20.	נוסף על כך, באג"ת, בז"י ובפיקוד דרום אין מסד נתונים רב-שנתיים על הבקשות לשימושים משניים ועל ההיענות להן שיסייע בבחינת הבקשות, בניהולן ובבקרה עליהן. 

מעקב 
צבא הגנה לישראל

19-20. 	באג"ת הושלמה עבודת המטה למיסוד נוהל בדיקת תוכניות אזרחיות, לרבות הבקשות לשימושים אזרחיים בשטח האש. תהליכי הבדיקה, לרבות המועדים להעברת התייחסות, תואמים את ההנחיות ואמות המידה של החוקים והתקנות הרלוונטיים.

ליקוי 

21. 	על פי תקנות ההגנה, אדם הנמצא מחוץ לשטח שנסגר בצו על ידי מפקד צבאי חייב לקבל אישור מצה"ל כדי להיכנס אליו. אף על פי כן פלישת גורמים בלתי מורשים לשטחי האש לצורך גנבת מתכות ורעיית עדרים היא תופעה רחבת היקף. למרות ממדי התופעה, אין בצה"ל מידע מצטבר בנוגע להיקפיה, למאפייניה.

מעקב 
צבא הגנה לישראל

21. 	הקמת מערכת המידע הגיאוגרפית האחודה טרם הושלמה, אך כלל הנתונים הנדרשים לצה"ל לצרכי ניהול המערכת נקלטו והוטמעו.
ליקוי

23. 	עם תחילת עבודתו של הצוות הבין-משרדי בסוף שנת 1993, הוא הכין רשימה של מחנות לפינוי. במשך השנים חלו עיכובים שונים ושינויים בסטטוס המחנות השונים שיועדו לפינוי, ובאמצע שנת 2010, מועד סיום הביקורת, עדיין לא פונו חלק מאותם מחנות, לרבות מחנות שהוחלט לפנותם בעדיפות ראשונה וגם מחנות שהמשרדוצה"ל הודיעו בשנת 1997 לוועדת השרים לענייני ביקורת המדינה כי הם נמצאים בהליך פינוי מתקדם. עקב כך, בין היתר, פריסת המחנות של צה"ל לא בוצעה בהתאם לתכניותיו.

מעקב

23. 	טרם דווח על התקדמות בתיקון הליקוי.

ליקוי

24. 	פעילות הצוות הבין-משרדי, ובכלל זה הגדרת תדירות מפגשי הצוות ודרך קבלת ההחלטות, לא הוסדרה בנהלים ובעקרונות מוסכמים. בפועל, משנת 2000 הלכו והתמעטו הפגישות שקיים הצוות, ולעתים עברה כשנה בין פגישה לפגישה.

ליקוי

25. 	הצוות הבין-משרדי לא קבע מניין מחייב לקבלת החלטות ואף לא את אופן קבלתן. בפועל פגישות הצוות התקיימו מלכתחילה בדרך של משא ומתן בין הצדדים, בלא שגובש מנגנון פנימי להכרעה בסוגיות שבהן היו הצדדים חלוקים ביניהם. שלא לפי החלטת הממשלה, הצוות הבין-משרדי לא הביא נושאים שנויים במחלוקת שעיכבו את קידום הפינוי של מחנות צבא שונים,להכרעה בוועדת השרים לענייני חברה וכלכלה.

ליקוי

26. 	הצוות הבין-משרדי לא סיכם קווים מנחים וכללים לקביעת המחנות המיועדים לפינוי ולא הכין תכניות עבודה שנתיות ורב-שנתיות.

מעקב 
משרד הביטחון

24-26. 	נערכים דיונים אינטנסיביים בין גורמי מערכת הביטחון, משרד רוה"מ, האוצר  ורמ"י, למימוש מהלך לפינוי והעתקת מחנות צה"ל ממרכז הארץ (שוה"ם). כמו"כ גובשו תהליכי העבודה לקביעת עלויות ההגירה במחנות המתפנים באמצעות חברות אובייקטיביות.

ליקוי 

27. 	עם פינוי מחנותיו הישנים חוסך צה"ל את עלויות הבינוי והתחזוקה שהיה נדרש להשקיע לו היה נשאר בהם. עלויות אלו לא נכללו במסגרת חישוב
הכדאיות הכלכלית שבפינוים.
מעקב
משרד הביטחון

27. 	הנושא טרם סוכם בין  מערכת הביטחון ומשרד האוצר. בהחלטת הממשלה מס' 3161 נקבע כי נושא ה-LCC יסוכם בהמשך.

מעקב 
צבא הגנה לישראל

27. 	צה"ל לוקח בחשבון את החסכונות הצפויים כחלק מהשיקולים בתהליך קבלת ההחלטות לפינוי מחנות. כל פרויקט הנגזר משיווק ופינוי מחנה נבחן בראייה כלכלית שלמה לאורך מחזור חייו (LCC), משלבי הייזום והתכנון, ההקמה בפועל ועד לתפעול השוטף (תוך השוואת העלויות הנוכחיות לעלויות העתידיות הצפויות).

ליקוי

28. 	תהליכי התכנון של שטחי המחנות המיועדים לפינוי נמשכו שנים רבות, בין היתר כיוון שתהליך פינוי מחנות צה"ל לא הוגדר מלכתחילה כ"פרויקט לאומי" על אף מאפייניו והשפעותיו הלאומיות – המבצעיות, הכלכליות והתכנוניות, וכיוון שאף הצוות הבין-משרדי לא פעל בהמשך להגדירו ככזה.

ליקוי

29. 	התמשכות תהליכי התכנון והשיווק של שטחי המחנות המיועדים לפינוי הביאה לדחייה של התקבולים הצפויים משיווקם; דבר שגרם לירידה בשווי הקרקע,כפי שהעלו חישובי ממ"י, ולפגיעה בכדאיות הכלכלית של הפינוי.

מעקב 
משרד הביטחון

28-29. 	המשרד פעל על מנת להגדיר את תחום שיווק מחנות כפרויקט לאומי, לרבות במסגרת הדיונים בממצאי דו"ח הביקורת. אולם הבקשה לעשות כן נדחתה. אחד מהאמצעים אשר ננקטו ע"י הממשלה לשם קיצור לוח הזמנים לתכנון הינו הסמכת המשרד לקדם את התכנון לגבי מקצת מהמחנות המתפנים.

ליקוי 

30. 	מינהל התכנון שבמשרד הפנים, המגבש המלצות למדיניות בתחום התכנון והבנייה במדינה, לא פעל לגיבוש המלצות למדיניות לגבי פינוי מחנות צה"ל, כדי להבטיח שגורמי התכנון של משרד הפנים בוועדות התכנון יפעלו במסגרת תכניות המתאר השונות לא רק מתוך אינטרס מקומי, אלא גם מתוך ראיית התועלות של המהלך מהבחינה הלאומית. בנסיבות אלו לא התקיימה ראייה תכנונית כלל-ארצית בסוגיה זו, המתחשבת במכלול היתרונות והחסרונות שבהעתקת מחנות צה"ל.
מעקב
משרד הפנים

30. 	במהלך שנת 2012 נחתם הסכם בין משרדי של משרד האוצר, רשות מקרקעי ישראל ומשרד הביטחון אשר לפיו משרד הביטחון יפעל כזרוע ביצועית של רמ"י לצורך קידום תיכנון בשטחי המחנות המתפנים. (בהתאם להחלטת הממשלה 4088). תהליך תכנון המחנות הוא הליך מורכב הדורש הירתמות משרדי הממשלה הרלבנטיים גופי תשתית ורשויות מקומיות. לאור זאת, קיבלה הממשלה החלטה ליזום תכנית מתאר ארצית על מחנות צה"ל המתפנים במרכז הארץ. על משרד הפנים הוטל להביא לאישור המועצה הארצית תמ"א כאמור מתוך מטרה להאיץ את תכנון שכונות המגורים על שטחי מחנות צה"ל המתפנים. התמ"א תכלול מחנות נוספים מעבר למחנות הכלולים בהסכם וכן מחנות קולטים. ביום 6.8.2013 דנה המועצה הארצית בנושא ואישרה כריכת תמ"א מס' 47 למתמחים במחנה סירקין, מחנה תל השומר, מחנה צריפין, אגד מחנות גלילות, מחנה לוד ומתחמים צבאיים נוספים ככל שיידרשו. מדובר בתהליך תכנוני מורכב וישנו צורך בתיכנון משולב של התוכניות המקודמות בוועדות המחוזיות למתמחי הדיור והתמ"א תוך היזון חוזר ביניהן. התוכנית תקודם על ידי מינהלת וזאת על מנת לקדמה בלוחות זמנים קצרים ביותר ועל מנת להביא לתיאומים הנדרשים הן בין תוכניות למתמחים לתוכניות התשתיות תומכות הדיור והן בין כלל התשתיות הנדרשות עבור כל אחד מהמתמחים וזאת בראיה אזורית מערכתית כוללת. תכנית העבודה של המינהלת תוגש בסוף 2013. כמו כן, הוחלט כי הולנת"ע תשמש ועדת היגוי לתוכנית והחלטות עקרוניות יובאו בפני המועצה הארצית. מנהל התכנון מקיים דיונים תכופים בנושא על מנת לעמוד ביעד שנקבע בהחלטות הממשלה.

ליקוי

31. 	הצוות הבין-משרדי ביצע את תחשיבי הכדאיות הכלכלית של פינוי המחנות תוך שהוא מביא בחשבון רק את שוויין הישיר של הקרקעות המתפנות ולא את התועלות הנוספות שיצמחו מהפינוי. בין היתר, לא הובאו בחשבון הערך הכלכלי הנובע מהסרת המגבלות שמטילים המחנות על סביבתם, במקרים שהיו; ושווי תרומת הפינוי לרווחת הציבור מבחינת איכות הסביבה. עקב האמור לעיל, היו תחשיבי הכדאיות הכלכלית מוטים כלפי מטה, וכפועל יוצא נמנע קידום פינוים של מחנות מסוימים.

מעקב 
משרד הביטחון

31. 	נחתם הסכם בין  מעהב"ט ,משרד האוצר  ורמ"י לגבי העברת מקדמות למשרד הביטחון לשם קידום הפרויקטים הנגזרים מהחלטת הממשלה מס' 3161. לגופו של עניין, נחתם הסכם להסדרת התכנון לגבי חלק מהמחנות המתפנים באמצעות המשרד.



מעקב
צבא הגנה לישראל

31. 	בתאריך 21.10.12 נחתם הסכם בין משרד הביטחון לאוצר בדבר "פינוי מחנות צה"ל בהתאם להחלטה 3161 - עקרונות ונהלים לעבודת המטה לביצוע אומדן ראשוני", על מנת לאפשר ביצוע עבודת מטה יעילה ועמידה בלו"ז לפינוי מחנות. בהסכם לעיל סוכם על אופן קידום עבודת המטה והשיטה לגיבוש הערכת הפוטנציאל הכלכלי של הקרקעות שיפונו, אומדני העתקת המחנות, לוחות הזמנים לביצוע וסדרי העדיפויות למימוש. עבודת המטה נמצאת בעיצומה וצפויה להסתיים בחודשים הקרובים.
	צה"ל השלים את עבודת המטה לגיבוש תכולות פרויקטי התשתית החדשים הנגזרים מפינוי המחנות על פי החלטה מספר 3161, ושלבי הפינוי.

ליקוי

32. 	הצוות הבין-משרדי לא השתמש בשיטת "סל" המחנות, על אף שכך נקבע בהחלטת הממשלה לפינוי מחנות, אלא בחן בנפרד את הכדאיות הכלכלית של פינוי כל אחד מהמחנות. עקב כך, אותם מחנות, שעלות העתקתם עולה על שווי הקרקע המיועדת לפינוי, נותרו במקומם, ואילו עודפי הכנסות משיווק מחנות מסוימים, ששווי הקרקע שלהם עלה על עלויות העתקתם, הועברו לקופת המדינה ולא שימשו מנוף לפינוי מחנות אחרים.

מעקב

32. 	טרם דווח על התקדמות בתיקון הליקוי.

ליקוי

35. 	הערכות שנעשו לגבי העלויות של העתקת היחידות, וכן השומות שהוכנו לקרקעות שיועדו לפינוי, נעשו במשך השנים בלתי מעודכנות. כמו כן, מקדמות שקיבל המשרד לביצוע תכנון ראשוני של מחנות מסוימים, שסכומן המצטבר מסתכם בעשרות מיליוני ₪, ירדו לעתים לטמיון נוכח התמשכות התהליך והשתנות הנסיבות.

מעקב
צבא הגנה לישראל

35. 	בוצעו שומות ואומדנים למחנות המתפנים, ועדכנו עלויות העתקת המחנות.

ליקוי

36. 	הישארות מחנות הצבא במקומם, ובייחוד אלה השוכנים במרכזים עירוניים, מונעת את מימוש ייעודי הקרקע בשטחים אלה בהתאם לתכניות המתאר השונות.

ליקוי

37. 	צה"ל ממעט זה שנים להשקיע בתחזוקה ובבינוי חדש במחנות הנדונים, ומצד שני הוא ממשיך את פעילותו בהם ומצבם מידרדר. אם צה"ל יחדש מתקציבו מבנים ותשתיות במחנות המיועדים לפינוי, עלול פינוים להפוך לפחות כדאי בעיניו והוא עלול לחזור בו מהחלטתו לפנותם.

מעקב
צבא הגנה לישראל

36-37. 	במחנות המיועדים לפינוי ההשקעה בתחזוקה ובינוי הינה מינימאלית ומבוצעת רק במקרים דחופים שאינם סובלים דיחוי.

ליקוי

38. 	אי-מימוש תכניות הפריסה של צה"ל פוגע בו מהבחינה האופרטיבית, הלוגיסטית, הארגונית והתקציבית. כמו כן הוא פוגע ברווחת החיילים השוהים במחנות שמיועדים לפינוי ושמצב המבנים והתשתיות בהם ירוד.

מעקב

38. 	טרם דווח על התקדמות בתיקון הליקוי.



העתקת יחידות אגף המודיעין ואגף התקשוב לנגב

הגופים המבוקרים: משרד הביטחון, משרד האוצר, המשרד לפיתוח הנגב והגליל, משרד ראש הממשלה, צבא הגנה לישראל

ליקויים 1,2,4,6 תוקנו. ראה דוח המעקב מדצמבר 2011 עמ' 591.

ליקוי 

3. 	בשל אי-הוודאות בנוגע למועד העתקת היחידות ולתשתיות האזרחיות שיעמדו לרשות המשרתים ביחידות ומשפחותיהם, נפגעת יכולתם של אמ"ן ושל אגף התקשוב להיערך לשמירת כוח האדם האיכותי שבשורותיהם.לדברי ראש אמ"ן, אלוף עמוס ידלין, הדבר מתבטא באי-שקט ארגוני, באי-ודאות כוללת בארגון ואף בעזיבת אנשים.

מעקב 
מערכת הביטחון 

3. 	מערכת הביטחון מקיימת דיונים לקידום התשתיות האזרחיות לקראת מעבר צה"ל לנגב באופן שוטף. במהלך יולי 2013 – התקבלה החלטת ממשלה 546, המקדמת תכנית חמש שנתית לתשתיות אזרחיות בישובי המטרה בנגב. קיימים עדיין חסמים משמעותיים בתשתיות, בעיקר בתחום התחבורה, הבריאות והדיור. כמו כן, טרם סוכמה מעטפת משא"ן לסיוע לאוכלוסיה המיועדת לעבור לשרת בבסיסי צה"ל המוקמים בדרום. עם כניסתם של שר הביטחון ומנכ"ל משרד הביטחון לתפקידם השנה, הנושא עומד בסדר עדיפות גבוה. החסמים הוצגו בכל הרמות במערכת הביטחון ומובאים בחודש הקרוב לוועדת ההיגוי העליונה בראשות מנכ"ל ראה"מ ובהמשך לראה"מ.

מעקב
צבא הגנה לישראל

3.	אכ"א, בשיתוף מינהלת משרד הביטחון ומינהלות הגופים העוברים דרומה, הוביל את עבודת המטה לגיבוש מדיניות תומכת למהלך. במהלך עבודת המטה גובשו רכיבי מעטפת משאבי האנוש כך שיתנו מענה לגופים, למפקדים ולמשרתי הקבע המתוכננים לעבור לדרום.מעטפת משאבי האנוש כוללת את הרכיבים הבאים:
	שימור כוח אדם לפני ואחרי המעבר, כדוגמת תוכנית תמריצים ו/או מימון לימודים אקדמאים תוך כדי שירות בדרום. תמיכה במשרתי קבע שיסעו מידי יום מביתם לבסיס וחזרה, כגון מערך היסעים יעודי או רכב צמוד. סיוע להעתקת מגורים לנגב (מענקי רכישה, השתתפות מוגדלת בשכר דירה, סיוע בתעסוקה לבן/בת זוג). תוצרי עבודת המטה הוצגו ואושרו על ידי סגן הרמטכ"ל, הרמטכ"ל ומנכ"ל משרד הביטחון, ובהתאם לכך הוצגו לוועדת ההיגוי בראשות מנכ"ל ראה"מ (בתאריך 23/2/2013). מנכ"ל משרד ראה"מ הנחה על סיום עבודת המטה מול האוצר לסיכום מסגרת התקציב לטובת מעטפת משאבי האנוש עד ליוני 2013. התקיימו מספר מפגשים עם נציגי האוצר במסגרתם הוצגו רכיבי המעטפת ותמחורם, אולם מפגשים אלו לא הניבו החלטות או תוצאות מעשיות. צה"ל ומשרד הביטחון נערכים להצגת הסטאטוס למנכ"ל משרד ראה"מ במטרה שיאיץ במשרד האוצר לקדם את נושא מעטפת משאבי האנוש ויקצה לטובת הנושא תקציב. במקביל לגיבוש מעטפת משאבי האנוש והצגה לגורמים הרלוונטיים בתוך מערכת הביטחון ומחוצה לה, מקיים אכ"א הליך של למידה מתמדת על מנת לוודא כי הכלים שנוצרו במסגרת מעטפת משאבי האנוש רלוונטיים לצרכי המפקדים, משרתי הקבע ומשפחותיהם.
	כמו כן, מתבצע תהליך של הסברה בכלל צה"ל וביחידות המתוכננות למעבר בפרט. תהליך ההסברה נועד לרתום את משרתי הקבע למעבר, לפרט לגבי החלופות של אפשרויות  העתקת מגורים לדרום.

ליקוי 

5. 	בשטח שעליו מתוכננת להיבנות קריית המודיעין מתבצעות בנייה לא חוקית ופלישה שהיקפן הולך וגדל בחלוף השנים, ועקב כך עלול להיווצר קושי ניכר בהעתקת יחידות אמ"ן לשטח המתוכנן בבוא העת.

מעקב 
משרד הביטחון 

5. 	בשטח קריית המודיעין יושבת משפחת רביידי, בת 70 נפשות שיושבה שם ע"י המדינה. הרשות להסדרת ההתיישבות הבדואית מטפלת להעברתם למקום קבע במחצית 2014. למעט משפחה זו, אין פלישות נוספות לשטח והנושא נמצא במעקב הן על ידי המשרד והן ע"י הרשות להסדרת ההתיישבות והסיירת הירוקה בדרום. במחצית הראשונה של 2014 המשרד מתכנן  עליה לשטח לתחילת עבודות עפר ראשונות ע"י משרד הביטחון.

מעקב
צבא הגנה לישראל

5. 	עבודת המטה בנושא ההתמודדות מול הבנייה הבלתי חוקית של הבדואים מובלת על ידי משרד הביטחון (אגף אמו"ן ומינהל המעבר דרומה). חשוב לציין את חשיבות השלמת הנושא לצורך עלייה על הקרקע לצורך תחילת הקמת קריית המודיעין.




צבא הגנה לישראל 











צבא ההגנה לישראל
פעילות ביטחון שוטף (בט"ש) בגבול ישראל-ירדן
בגזרת פיקוד המרכז

הגופים המבוקרים: משרד הביטחון, צבא הגנה לישראל, משטרת ישראל, המינהל האזרחי באזור יהודה ושומרון, שירות הביטחון הכללי

ליקויים 1-5,10 תוקנו. ראה דוח המעקב מדצמבר 2011, עמ' 599.

ליקוי

6. 	על-פי פקודת מטכ"ל, פקע"ר אחראי להקמת מרכיבי הביטחון ביישובים, ואילו קציני ההגמ"ר בפקמ"ז ובחטיבה אחראים לכשירות מרכיבי ההגמ"ר. במועד סיום הביקורת, אפריל 2010, נמצא כי מערכת מסוימת הוקמה שלא לפי ההנחיות המקצועיות שנקבעו בהוראה של מז"י משנת 2007, והאחראים לכשירות מרכיבי הביטחון אינם רואים בכך ליקוי המחייב טיפול.

מעקב 
צבא הגנה לישראל

6. 	מתקיימת עבודת מטה בנושא. בנוסף, מתבצעת עבודת מטה מול כיתות הכוננות בישובים בדגש על מערכות לציר 90.

ליקוי 

7. 	בחלק מהיישובים שבאחריות הביטחונית של החטיבה נתון הפיקוד על היישוב בידי רכז ביטחון שוטף (רב"ש), שהוא שוטר לכל דבר ועניין, ובשאר היישובים מופקד על הביטחון רכז ביטחון שוטף (רבש"ץ), שהוא אזרח הכפוף להוראות צה"ל. כפיפותו של הרב"ש הן לצה"ל והן למשטרה מנוגדת להוראות מז"י בנוגע לאחדות הפיקוד. נוסף על כך, בהוראות אין התייחסות למצב שבו רב"שים מופקדים על שטח שצה"ל אחראי לו מהבחינה הביטחונית.

מעקב 
צבא הגנה לישראל

7.	טרם הסתיימה עבודת המטה בנושא כפיפות הרב"ש.

ליקוי 

8. 	על פי פקודת מטכ"ל, אמורה החטיבה למנות לרבש"ץ (רכז ביטחון שוטף צבאי) סגן אשר ימלא את מקומו של הרבש"ץ בהיעדרויות של עד שבעה ימים. במועד סיום הביקורת נמצא כי עדיין לא מונו סגנים לרבש"צים בכל היישובים כמתחייב בפקודות. אחת הסיבות לכך היא שלא הוסדרו היחסים בין משרד הביטחון ליישובים בנוגע לתשלום שכרם של סגני הרבש"ץ וממלאי מקומם.


מעקב 
צבא הגנה לישראל

8.	החל מאמצע שנת 2013 בכל ישוב בו יש רשב"צ, אפשר למנות לו סגן.

ליקוי 

9. 	הועלו ליקויים בהיערכות ובאימונים של כוחות הפועלים בתחום מסוים בגזרת החטיבה בשנים 2007-2009.

מעקב 
צבא הגנה לישראל

9.	 טרם דווח על התקדמות בתיקון הליקוי.

ליקוי 

11. 	בביקורת הועלו ליקויים מהותיים בעניין ההפעלה של מחסום מסוים בגזרת החטיבה.

מעקב 
צבא הגנה לישראל

11. 	המחסום שופר. יש שילוט וחסמים חדשים. הנושא נבחן והוחלט להשאיר חסימות במקום.




מערך תנאי השירות של חיילים בשירות חובה

הגוף המבוקר: צבא הגנה לישראל.

הליקויים 1,4,5,7,9,10 תוקנו. ראה דוח המעקב מדצמבר 2011, עמ' 603.

ליקוי 

2. 	רמת הבקיאות, המיומנות והמקצועיות של סגלי הת"ש ביחידות בכל הנוגע לטיפול בבקשות לתשלומי משפחה אינה מספקת, ולפיכך נגרמים עיכובים ניכרים באישור בקשות.

מעקב 
צבא הגנה לישראל

2. 	צה"ל ביצע פעולות רבות מאז פורסם דו"ח הביקורת: צומצמו האישורים הנדרשים לטיפול בבקשה, סוכמו שינויי מדיניות שיקלו על בחינת הבקשה וחודדו הנהלים הקיימים. סוכמו הקלות לשלב המלש"ב ולהכשרה הראשונית, מתוך מטרה לסיים את הטיפול מוקדם ככל הניתן במהלך השירות, והותאמו מערכי השיעור ללימוד התשמ"ש כך שיילמדו בהתאם לרצף הטיפול בבקשה על מנת להקל על לימוד הנושא.  סוכם והופעל מודל להכשרת קצינות הת"ש מיום סיום הקק"צ ועד רמת הרס"ן, בתוך כך- השתלמות לאחר 4 חודשי שירות כקצינה, השתלמות ק.ת"ש ברמת הסרן אחת לשנה והשתלמות לרמת הרס"ן. השתלמויות אלה כוללות העמקה בנושאים מקצועיים מרכזיים, וכן העצמה אישית במיומנויות נדרשות בתפקיד, בהתאם לנדרש בכל אוכלוסייה. גובש פורום חונכות תשמ"ש שמתכנס אחת לתקופה להשתלמות תשמ"ש ייעודית על מנת לשפר את יכולתן של הקצינות הללו לחנוך את הקצינות שבאחריותן בצורה מקצועית בתחום התשמ"ש. פורסם פק"ל תשמ"ש ובו פירוט תהליכי בחינת בקשת תשמ"ש והנחיות מקצועיות מפורטות לנושא. הוראת קשל"ר מפורטת בתחום התשמ"ש נמצאת בימים אלה בסיום עדכונה ולאחר אישורה בימים הקרובים, תופץ לסגלים. מערכת ERP שפותחה ועליה יפורט בהמשך, תהווה נדבך מרכזי נוסף בשיפור רמת המקצועיות בטיפול הת"ש.

ליקוי 

3. 	בחלק מן המקרים מתקשים החיילים או בני משפחותיהם להמציא למערך הת"ש במועד מסמכים נחוצים מרשויות, כגון המוסד לביטוח לאומי או משטרת ישראל, ומגורמים אזרחיים כגון בנקים וחברות אשראי. לא נקבע נוהל המסדיר את האופן שבו על סגלי הת"ש לטפל במצבים אלו. אכ"א קיים במשך כמה שנים מגעים עם המוסד לביטוח לאומי בנוגע למיסוד ממשקי עבודה בינו ובין גורמי הת"ש בצה"ל, אך במועד סיום הביקורת טרם הוסדר הנושא.



מעקב 
צבא הגנה לישראל 

3. 	במסגרת תהליכי פיתוח מערכת ERP לת"ש מופו כלל הגופים האזרחיים מהם נדרשים החיילים להמציא מסמכים לתהליכי הת"ש, כמו המוסד לביטוח לאומי, משרד הרישוי , בקרת הגבולות, משרד הקליטה ומשרד הפנים. במערכת אופיינו ונבנו ממשקים למוסדות אלה באופן שיאפשר העברת מידע ומסמכים בינם לבין סגלי הת"ש באופן ממוכן. לפני שנה ויותר הופעל פיילוט ממשק העברת מסמכים מול המוסד לביטוח לאומי והחל מחודש יולי 2013 קיים הממשק בכלל יחידות ההכשרה הראשונית בצה"ל .

ליקוי 

6. 	במסגרת בדיקת בקשות לתשמ"ש נבחנים כלל מקורות ההכנסה של משפחת החייל לנוכח תקרת הסיוע הקבועה עבורה. בביקורת נמצא כי צה"ל עדכן את תקרות התשמ"ש בפעם האחרונה באפריל 2006, אף על פי שקצבאות הביטוח הלאומי עודכנו מאז בכל שנה, וסכומן גדל בשיעור כולל של כ 17%- מהמועד האמור ועד מועד סיום הביקורת. לנוכח האמור לעיל נשללו חלק מהבקשות לתשמ"ש, משום שסכום קצבאות הביטוח הלאומי חורגות מתקרת התשמ"ש, וחלק מהזכאים קיבלו סכומים קטנים מאלה שהם זכאים להם.

מעקב 
צבא הגנה לישראל 

6. 	תקרות התשמ"ש עודכנו מידי שנה  בין השנים 2010- 2012. במהלך שנת 2011 הוגש בג"ץ בעניין תשמ"ש נשוי (בג"ץ 588/11- הפורום המשפטי למען א"י נ' שר הביטחון - תשלומי המשפחה בצה"ל) וצה"ל נדרש לבצע בחינה של הקריטריונים בנושא. מסיבה זו ומסיבות נוספות נפתחה בצה"ל עבודת מטה נרחבת בעניין חוקת התשמ"ש וחישוב תקרת התשמ"ש. עבודת המטה עתידה להסתיים בקרוב.

ליקוי 

8. 	במסגרת עבודתן נדרשות קצינות הת"ש להשתמש בכמה מערכות מחשב בעת ובעונה אחת. נמצא כי הדבר גורם לסרבול העבודה, וכי יש ליקויים רבים בתפקודן של חלק מן המערכות  ובעיקר המערכת הממוחשבת לניהול תשמ"ש - בהיותן מיושנות מאוד. אף שכל העוסקים בת"ש ביחידות ובמפקדות הכירו בכך שהמערכת לניהול תשמ"ש איננה נותנת את המענה.הנדרש לטיפול בתחום התשמ"ש, הטיפול של חטיבת הפרט באכ"א בנושא לא הביא לשיפור מערכת זו.

מעקב 
צבא הגנה לישראל

8. 	מערכת ה-ERP אופיינה ופותחה במהלך השנתיים האחרונות ונמצאת בשלבים אחרונים של בדיקות. הטמעה ראשונית שלה מתוכננת בחודש פברואר 2014 למספר יחידות מייצגות ובחודש יוני 2014, לאחר השלמת תהליך הפקת לקחים מההטמעה הראשונית, יחל תהליך ההטמעה הרחבה בכלל צה"ל שצפוי להימשך עד דצמבר 2014.

ליקוי 

11. 	בידי בעלי תפקידים שונים בתחום הטיפול בת"ש נמצאו הוראות מקצועיות שאינן מעודכנות.

מעקב 
צבא הגנה לישראל 

11. 	התקיימה עבודת מטה לבחינת הוראות ופקודות הת"ש. במסגרת זו עודכנה ופורסמה  כאמור פקודת החופשות בשנת 2011. בתחום החייל הבודד-  עודכנה ופורסמה פקודת מטכ"ל 35.0808 בתחילת שנת 2013, הוראת הקשל"ר הרלוונטית עודכנה בהתאם ותפורסם בימים הקרובים. בתחום הסיוע הכלכלי- נכתבה הק"א בנושא שנמצאת בשלבים אחרונים לפני סבב חתימות, הוראת קשל"ר בנושא עודכנה ופורסמה בסוף שנת 2012. במסגרת עבודת מטה התשמ"ש נבחנת גם חוקת התשמ"ש, לכשתושלם עבודת המטה בנושא תעודכן החוקה בהתאם. פקודת מטכ"ל בנושא יציאת חיילים לחו"ל עודכנה ופורסמה אף היא במהלך שנת 2012. פקודת היתר העבודה הפרטית, ההלנות וההת"ש נמצאות בימים אלה בשלבי עדכון שונים.

ליקוי 

12. 	בבית החייל בירושלים החדרים צפופים מאוד: שטחו של כל חדר הוא כ 18-מ"ר, ומיועד לשישה חיילים, וכולל ריהוט וציוד למחיה שוטפת. אכ"א לא הגדיר את המספר המירבי של החיילים שניתן להלין בחדר אחד במתקן של אל"ח ואת שטח המחיה המזערי לאדם במתקנים אלה. תשתית המתקן ישנה, ולכן הוא אינו יכול לשמש פתרון מגורים הולם לאותם חיילים הזקוקים לכך.

מעקב 
צבא הגנה לישראל

12. 	במהלך השנים 2012 – 2013 נבנה בית חייל חדש בעיר רמת גן- בית קלימיאן. הבית נפתח בסוף 2013, מכיל 162 מיטות ונמצא בימים אלה בתהליך אכלוס על ידי חיילי חובה הלנים מטעמי פרט ומטעמי מרחק. בנוסף, נבנה אגף חדש בבית השריון בתל-אביב שנפתח לאכלוס לפני כשלושה חודשים ומאוכלס כעת באופן מלא. נוספו בו 160 מיטות לכ- 170 מיטות קיימות.

ליקוי 

13. 	רשימות ההמתנה לדירות של אל"ח ארוכות. למרות זאת, בשנת 2009 היו מקומות פנויים בדירות של אל"ח שלא אוכלסו ברציפות בחיילים שנזקקו לכך, בשל ליקויים בתפקודו של המרכז לשירות הפרט, המנהל את הפעילות הקשורה בהלנת חיילים בדירות אלה. כמו כן נמצא כי התופעה של בעיות התנהגות קשות של חיילים המתגוררים בדירות של אל"ח, אשר הועלתה כבר בביקורת הקודמת, טרם טופלה, וכי אכ"א עדיין לא השכיל למצוא מנגנון פיקוח יעיל על התנהגות החיילים המתגוררים בדירות אלה.

מעקב 
צבא הגנה לישראל

13. 	גובש בעבודת מטה משותפת של אכ"א , אל"ח ועמותת "אחים" מודל לליווי החיילים בדירות. במסגרת עבודת המטה סוכמו מספר נושאים: הוגדר על ידי משרד הביטחון מול אל"ח סטנדרט שירות מחייב לכלל הדירות בתחומי האחזקה, השירות והטיפול בחיילים בדירות. שופר משמעותית מענה המזון לדירות. סוכם על שדרוג תכולת הדירות והפיכתן לבית חם, בין היתר גם על ידי הצמדת חונכים סטודנטים לחיילי הדירות. עד כה שודרגו בהתאם למודל מעל 30 דירות (מתוך כ- 90 דירות) והתהליך נמשך.




תהליכי ההתקשרות עם חברה לייעוץ בתחום התכנה עבור חיל האוויר והחלל

הגופים המבוקרים: משרד הביטחון, צבא הגנה לישראל

ליקויים 1-6,8 תוקנו. ראה דוח המעקב מדצמבר 2011, עמ' 610.

ליקוי

7. 	אמות המידה שקבע המשרד בהוראתו בנוגע למרבית תעריפי היועצים המועסקים באמצעות בתי תכנה מאפשרות לו להתקשר עם ספקים להעסקת יועצים ללא השכלה בתחום התכנה ואף ללא השכלה אקדמית או טכנולוגית, ולשלם להם תעריף גבוה מזה שקבע משרד הביטחון אף לאקדמאים בכירים.

מעקב 
משרד הביטחון

7. 	במשרד הביטחון הוקמה ועדה ויחידה ייחודית  מתכללת כלל-משרדית לטיפול בבקשות להעסקת יועצים בראשות ראש אגף מינהל ומשאבי אנוש. כמו כן, אגף את"ק-היחידה הכלכלית למערכת הביטחון מעדכנת את כלל התעריפים לרבות ליועצים מעת לעת, בהתאם לצורך. תיקי העסקת היועצים אף עברו תהליך של מחשוב (מערכת HR). מערכת זו השלימה בדיקות קבלה והיא מבצעית. גם במרכז תעסוקת אזרחים עובדי צה"ל קיימת ועדה מתמדת ורציפה המבצעת סינון מקדים לכל בקשה.

מעקב
צבא הגנה לישראל

7. 	הליקוי תוקן. וועדת יועצים במשרד הביטחון מתכנסת אחת לשלושה שבועות ובוחנת את התאמת היועצים ועמידתם בחוקי המדינה. בנוסף, מתקיימת וועדה חילית מקדימה לוועדת משרד הביטחון בראשות ראש להק ציוד (רמ"ח תאו"ם כבא כוחו ואשרור ההחלטות על ידי ראש להק ציוד). בוועדה החילית משתתפים כלל הגורמים הרלוונטיים להעסקת יועצים בחיל האוויר לרבות היועמ"ש, נציגי מחלקת תכנון וארגון (תוא"ר), נציגי מחלקת התקציבים (מת"ב) ונציגי מרכז תע"צ (ענף יועצים). מטרת הוועדה להוות גורם מסנן ומבקר על תהליך העסקת היועצים בחיל האוויר ע"י בחינת קבילות היועצים בסוגיות שלהלן: אתיקה ותקופות צינון, ניגוד אינטרסים ויחסי עובד/מעביד.






אבדני אפסניה בצה"ל

הגוף המבוקר: צבא הגנה לישראל

ליקויים 5-6, 8 תוקנו. ראה דוח המעקב מדצמבר 2011 עמ' 613.

ליקוי 

1. 	עשרות פקודות מטכ"ל שונות ועשרות הוראות קבע אגפיות (להלן - הק"א) של אט"ל עוסקות בהיבטים שונים הנוגעים לטיפול במלאי אפסניה ובייחוד אפסניה אט"לית, ובכלל זה להיבטים שונים הרלוונטיים למניעת אבדן ולטיפול בו לאחר שהוא נוצר. בשנים 2006 ו 2007- נעשתה באט"ל עבודת מטה לבחינת הצורך בעדכון הפקודות וההוראות בתחום זה אשר אט"ל אחראי להן.  נמצא כי בינואר 2010 כ 52%- מפקודות מטכ"ל וכ 14%-מהוראות הקבע של אט"ל, שיש להן נגיעה לניהול המלאי ונכללו בין ההוראות והפקודות שעדכונן נבחן בעבודת המטה, לא היו מעודכנות, אף על פי שחלק ניכר מהן אמורות היו להתעדכן במסגרת תכנית העבודה באט"ל כבר בשנים 2006 ו 2007.

מעקב 
צבא הגנה לישראל

1. 	עדכון ההוראות בתחום מלאי האפסניה נמצא בתהליך מתקדם. פקודת מטכ"ל (77 פקודות): 34 פקודות עודכנו/בוטלו. 39 פקודות- עבודת המטה לגביהן הוקפאה לאור סיבות שונות, כגון ERP ועבודת המטה תחודש בשנת 2014. באשר ל- 4 פקודות- טרם החלה עבודת המטה. יבוצע בשנת 2014. הוראות קבע אט"ל (64 הוראות):17 מעודכנות. 12 בעבודת מטה לעדכון/ביטול. 35 יעודכנו בשנת 2014 (24 מתוכם יוסבו להוראות חיליות). יודגש כי עבודות מטה חדשות שיושמו, חייבו עדכון נוסף של פקודות.

ליקוי 

2. 	נמצאו ליקויים בתחום ניהול המלאי ביחידות צה"ל, ובכלל זה בתחום ביצוע ספירות המצאי, באופן הטיפול באבדן לאחר גילויו ובמידת מעורבותם של מפקדים בשליטה על המלאי.

מעקב 
צבא הגנה לישראל 

2. 	ביקורות ניהול מלאי ממשיכות להתנהל ביחידות צה"ל וליקויים צפים באופן טבעי. כמו כן, בוצעו כנסים מקצועיים בתחום ניהול המלאי וחשיפת ERP בכלל הפיקודים והגופים, המציגים אופן ביצוע ספירה נכונה והנושא מבוקר במסגרת ביקורות מקצועיות.



ליקוי 

3.	 במרכזי אט"ל יש ליקויים חמורים זה שנים רבות באופן שבו מנוהל מלאי האפסניה הייעודית שלהם, ובכלל זה: היעדר תורה אחידה לניהול מלאי ולביצוע ספירות מצאי לכלל המרכזים, היעדר שליטה על עודפים וחוסרים, ליקויים בביצוע ספירות מצאי, היעדר בקרות ניהוליות לספירת פריטי צל"ם ואי-הגשה מסודרת של טפסים לדיווח על חוסר.

מעקב 
צבא הגנה לישראל 

3. 	ספר לניהול המלאי ברמה המטכ"לית פורסם באוגוסט 2012. נכתבו שתי הק"אות חדשות ע"י מחלקת ציוד לוגיסטי עבור תהליך הספירות במרכזי אט"ל: הק"א 5.26- טיפול באי הילום (אי התאמות). הק"א 5.02- ספירת מצאי במרכזי אט"ל.

ליקוי 

4. 	לכ 78%- מנגדי הלוגיסטיקה ששירתו ביחידות היבשה ובאט"ל בתקופת השירות הראשונה שלהם בשירות קבע והעוסקים בתחום ניהול המלאי אין כל ניסיון קודם בתחום זה. למשל חסרים להם הידע והניסיון המקצועיים הנחוצים לשם הטיפול הנדרש בפריטי המלאי לסוגיהם השונים.

מעקב 
צבא הגנה לישראל

4. 	המתכונת החדשה מוטמעת. הבה"ד ממשיך להטמיע את מערכי השיעור שתוקפו בנושא ניהול המלאי על בסיס תוכנית ההכשרה המעודכנת משנת 2011 בקורסי הנגדים והקצינים.

ליקוי 

7. 	אט"ל אינו כולל בדיווחי האבדנים שלו נתונים על כלי נשק ועל אמצעי לחימה מסוג מסוים שאבדו ובסופו של דבר נמצאו. ניתוח נתוני האבדנים שבמסגרתו מובאים בחשבון גם הפריטים שאבדו ונמצאו בסופו של דבר מלמד כי שלא לפי המגמה המסתמנת לנוכח נתוני אט"ל, הרי שבין שנת2008 לשנת 2009 חלה עלייה של כ 4%- במקרי האבדן של כלי נשק, ולא ירידה של כ 12%- בהיקף זה.

מעקב 
צבא הגנה לישראל 

7. 	בסוף שנת העבודה 2007 נרשמו במערכות הלוגיסטיקה בצה"ל אובדנים פתוחים בערך מצטבר של 170 מש"ח. לחלק מאבדנים לא ניתן פתרון ע"י מצ"ח/פרקליטות, ועל כן גובשו בשנת העבודה 2008 "סמכויות רמ"ח הלוג'" המאפשרות לרמ"ח הלוגיסטיקה לדון בתיקים אלו. כיום קיימים במערכת אבדנים ישנים (2006- 2011) שטרם נסגרו בערך של 11 מש"ח. ספר ניהול המלאי ברמה המטכ"לית פורסם באוגוסט 2012.
פעילותם של צה"ל ומשרד הביטחון
בתחום הגנת הסביבה בצה"ל - מעקב מורחב

הגופים המבוקרים: משרד הביטחון, המשרד להגנת הסביבה, משרד החינוך, משטרת ישראל, צבא הגנה לישראל

ליקויים 4,11 תוקנו. ראה דוח המעקב מדצמבר 2011, עמ' 618.

ליקוי 

1. 	במועד המעקב, כשש שנים לאחר מועד סיומה של הביקורת הקודמת, נמצא כי לא יושמה כנדרש החלטת ועדת השרים לענייני ביקורת המדינה, מספטמבר 2004, שהתקבלה בעקבות ממצאי הביקורת הקודמת, ולפיה צה"ל, משרד הביטחון והמשרד להגנת הסביבה, ירכזו יחד עבודת מטה להרחבת שיתוף הפעולה בין מערכת הביטחון ובין המשרד להגנת הסביבה בנושאים שנבדקו. למשל, נמצא כי צה"ל עדיין אינו מוסר למשרד להגנת הסביבה מידע באופן מסודר ובהתבסס על הנחיות הקובעות את היקף המידע, את תכניו ואת מועדי מסירתו; וכי לא הוסדר נושא הפעלת סמכויות הפיקוח והאכיפה של מפקחי המשרד להגנת הסביבה במתקני צה"ל, כדי לאפשר למשרד להגנת הסביבה לבצע פיקוח אפקטיבי בצה"ל.

מעקב 
משרד הביטחון 

1. 	המשרד פירסם הוראה משרדית (המ"ב) מספר 45.23, הנותנת מענה להסדרת הפעילות בתחום זה.

ליקוי 

2. 	צה"ל לא קבע לוח זמנים לטיפול במפגעים הסביבתיים הרבים שהצטברו במשך השנים ונגרמו גם בגין התשתית הישנה של מחנות צה"ל. במצב זה לא ניתן ליישם את התכנית הרב-שנתית להגנת הסביבה שצה"ל הכין בשלמותה, וככל שיתמשך הטיפול במפגעים הסביבתיים ייגרמו נזקים כבדים יותר לסביבה, שחלקם בלתי הפיכים, ועלות הטיפול במפגעים אלה תלך ותגדל.

מעקב 
צבא הגנה לישראל

2. 	בשנת 2010 אישר הרמטכ"ל תוכנית רב-שנתית (להלן: "תר"ש") לטיפול במפגעים סביבתיים ולמניעת מפגעים עתידיים "צה"ל שומר סביבה" בפריסה ל- 3 תר"שים חמש שנתיים (למימוש בין השנים 2010- 2025), כאשר תר"ש ראשונה הוערכה בכ- 400 מש"ח, תר"ש שנייה ושלישית בכ- 300 מש"ח כל אחת, מגובות בתקציב מרכזי. התוכנית נועדה לתת מענה לפערים עיקריים בלבד, כאשר מפגעים וסיכונים אחרים שאין להם מענה בתר"ש "צה"ל שומר סביבה" מטופלים עצמאית על ידי גופי צה"ל, בהתאם להפ"ע 2.0706 "הגנת הסביבה בצה"ל" והק"א 13.04 "ניהול הגנת הסביבה בצה"ל. בשנים 2011- 2013 תוקצבה התוכנית בסך של 220 מש"ח, אך בפועל, החל משנת 2011 (שנה ראשונה במימוש התוכנית) התוכנית תוקצבה בכשליש (התקבלו כ- 80 מש"ח בלבד) לעומת הסכומים שאושרו בתר"ש "צה"ל שומר סביבה" המקורית בשנת העבודה 2010; זאת ועוד, התקציבים שכן אושרו הגיעו במרבית המקרים באיחור משמעותי. הפער המצטבר בשנים 2011- 2013 עומד כיום על כ-141 מש"ח. צה"ל מציין,שמנגד הושקעו בין השנים 2011- 2013, על ידי גופי צה"ל, למעלה מ- 17 מש"ח.

ליקוי 

3. 	אחד המפגעים הסביבתיים הקשים, שהולך ומחמיר ככל שהזמן עובר, הוא זיהום נחלים ומקורות מים במדינה משפכי ביוב של בסיסי צה"ל. במועד סיום הביקורת – לא נשלם הטיפול במפגע זה.

מעקב 
משרד הביטחון 

3.	 הטיפול טרם הושלם ויימשך עוד מספר שנים. מאז שנת 2010 הושקעו בנושא מעל 130 מש"ח ונמצאים בשלבי הסדרה מעל 40 מחנות צה"ל. כל מחנה צבאי חדש, מוקם עם פתרון לנושא הביוב.

מעקב 
צבא הגנה לישראל

3. 	הטיפול טרם הושלם מאחר והתוכנית תוקצבה עד כה בכשליש (התקבלו רק 80 מש"ח לעומת 220 מש"ח שתוכננו), התקציבים הגיעו באיחור, וזאת במקביל למורכבות תהליך חיבור המחנות שהינו תהליך ארוך ותלוי בגורמים רבים. עד כה חוברו לביוב (חוץ + פנים) 5 מחנות וכיום כ- 55 מחנות נמצאים בעבודה (חיבור חוץ/פנים+חוץ + פנים).

ליקוי 

5. 	במעקב בדק משרד מבקר המדינה את הפעילות בנושא ההגנה על הסביבה במפקדת פיקוד הצפון, במפקדת פיקוד הדרום ובמפקדת זרוע האוויר והחלל. נמצא כי בשנים האחרונות גברה מודעותם של גורמים אלה לנושא הגנת הסביבה, וכי מאז הם פועלים לקידום הטיפול בנושא. עם זאת, פעילות זו אינה מבוססת על תכנית רב-שנתית או על תכנית אב, אלא על תכנית שנתית שיישומה מותנה בהקצאת תקציב לכך בכל שנה. לדעת משרד מבקר המדינה, מצב זה עלול להקשות על הטיפול בכל המפגעים הסביבתיים בתוך פרק זמן סביר.

מעקב 
צבא הגנה לישראל

5. 	חיל האויר בתוכנית המקורית "צה"ל שומר סביבה" בין השנים 2011- 2013 תכנן לטפול במפגעים סביבתיים (חיבורי ביוב, טיפול במפגעי דלק ואסבסט) בסכום של כ- 30 מש"ח. בפועל, הושקע כ- 18 מש"ח. מפקדת זרוע היבשה- תוכנן כ- 15 מש"ח, הושקע כ- 11 מש"ח. אט"ל: תוכנן כ- 19 מש"ח, הושקע כ- 6 מש"ח. אגף מודיעין תוכנן כ- 4 מש"ח, הושקע כ- 0.03 מש"ח. חיל הים: תוכנן כ- 1 מש"ח, הושקע כ- 3 מש"ח. אגף התקשוב: לא תוכנן דבר, הושקע כ- 0.2 מש"ח. אגף כוח אדם תוכנן כ- 4 מש"ח, הושקע כ- 1 מש"ח. פיקוד צפון תוכנן כ- 90 מש"ח, הושקע כ- 18 מש"ח. פיקוד מרכז תוכנן כ- 19 מש"ח, הושקע כ- 20 מש"ח. פיקוד דרום תוכנן כ- 37 מש"ח, הושקע כ- 4 מש"ח. פיקוד העורף : לא תוכנן דבר, לא הושקע דבר.

ליקוי 

6. 	הוועדה לשמירת איכות הסביבה במערכת הביטחון, שאמורה לפעול במסגרתו, כמעט לא פעלה, ולפיכך השפעתה על הנעשה בצה"ל בתחום השמירה על הסביבה הייתה מזערית, אם אכן הייתה לה השפעה כלשהי בתחום. במועד סיום המעקב. כשש שנים לאחר סיום הביקורת הקודמת, עדיין לא תוקנו הליקויים שהועלו בביקורת הקודמת בכל הנוגע לחלקו של משרד הביטחון בטיפול בשני זיהומים רחבי היקף: נמצא כי לא טופל מפגע של תחמושת הטמונה בקרקעית הים באזור שממערב לקו החוף שבין חוף "צוק" ובין חוף "תל ברוך". עוד נמצא כי מאז סיום הביקורת הקודמת הפעילות של משרד הביטחון לטיפול בהסרת מפגע אחר - זיהום אקוויפר החוף באזור חצור בדלק סילוני - הייתה אטית מאוד ובמועד סיום המעקב נעשתה רק פעילות ראשונית לטיפול במפגע זה.

ליקוי

7. 	בסקר שביצע צה"ל בשנת 2008 במחנות לא מאוישים ובמבנים לא מאוישים במחנות מאוישים נמצאו בחלק מהמחנות משני הסוגים מפגעי אזבסט: לוחות "פיקל" ולוחות שבורים של אזבסט-צמנט, שגם בהם יש סכנה לבריאות. באפריל 2009 סיכם ראש המטה באט"ל כי הטיפול במפגעי אזבסט אלה יושלם עד סוף שנת 2009. במועד סיום המעקב באפריל 2010 עדיין לא החל הטיפול במפגעים אלה, כיוון שחלק מהגופים לא העבירו למרכז הבינוי של אט"ל את התקציב הדרוש לכך.

מעקב 
צבא הגנה לישראל

7. 	הוסר במלואו אסבסט-צמנט במבנים לא מאוישים במחנות מאוישים ולא מאוישים. אסבסט-צמנט תקין ובמבנים מאוישים, מטופל תקופתית בשגרת אחזקת תשתיות ע"י הפיקודים והסמכויות. במקרה שנדרש להסירו בצורה יזומה, עקב שינוי תשתיות ומעמד המחנה– מבוצעת עבודת ההסרה על פי הנדרש, מתקציב הגופים.

ליקוי

8. 	עדיין לא פונתה מאזור קציעות פסולת אזבסט שנותרה בו משנת 2003 לאחר שצה"ל עזב כמה מחנות ששכנו באזור, אף שפסולת זו היא בבחינת סכנה לבריאות. אף שהמועצה האזורית רמת הנגב הוציאה כבר בינואר 2008 נגד בעלי תפקידים בכירים בצה"ל ובמשרד הביטחון צו המורה להם לסלק את כל ערמות הפסולת, ואף שבמרס 2009  פנה המשנה לפרקליט המדינה אל היועץ המשפטי של מערכת הביטחון בבקשה לטפל בנושא - הפסולת לא פונתה.

מעקב 
משרד הביטחון

8. 	כל מפגעי האסבסט במתחם קציעות פונו.

מעקב 
צבא הגנה לישראל

8. 	עבודות הסרת אסבסט ממתחם קציעות הושלמו ב- 2012. חיל האוויר נערך לפינוי אסבסט ממנחת עזוז הסמוך למתחם קציעות. צפי סיום עבודות– מרץ 2014.

ליקוי

9. 	בנתונים שמסרו המשטרה ומטה מג"ב למשרד מבקר המדינה בנוגע למבנים של כוחות מג"ב הפועלים בפיקוד צה"ל אין הבחנה בין סוגי האזבסט, ולא ניתן ללמוד מנתונים אלה מה מצבם של לוחות האזבסט ואם נשקפת בגינם סכנה לבריאותם של חיילי מג"ב. גם צה"ל לא מיפה את המבנים של יחידות מג"ב הכפופות לו כדי לברר מהו סוג האזבסט במבנים, מה מצב לוחות האזבסט ואם יש צורך לטפל בהם. בינואר 2010 נמצא כי המשטרה עדיין לא הסירה כ-70% מלוחות האזבסט שהיו במצב התפוררות במחנות של יחידות מג"ב שהיו כפופות לה, כיוון שקבעה סדר עדיפויות חדש בנושא ביצוע פרויקטים עקב קיצוץ תקציבי. 

ליקוי

10. 	בשנת 2009 החל פרויקט משותף של משרד החינוך, משרד האוצר והמשרד להגנת הסביבה למימון הסרת הגגות מאזבסט-צמנט מבתי ספר ולהתקנת גגות חלופיים, באמצעות הרשויות המקומיות. לפי נתוני משרד החינוך, בנובמבר 2010 הוחלפו לוחות אזבסט ב-180 מ-273 מוסדות החינוך שבהם תוכננה ההחלפה (לכך הוקצו 68.2% מהתקציב הכולל שנקבע לכך בשנת 2009); ב-43 מוסדות חינוך אחרים מתבצעות עבודות להחלפת לוחות האזבסט (לכך הוקצו 19.6% מהתקציב הכולל); וב-50 מוסדות החינוך האחרים נמצאת העבודה בתהליכים שונים של תכנון ובדיקות (ולכך הוקצתה יתרת התקציב הכולל - 12.2% ממנו). 

מעקב 
משרד החינוך

10. 	כל רשימות בתי הספר שהוגשו לתקצוב על ידי הרשויות המקומיות, אושרו ותוקצבו בשנים 2009-2012.



ליקוי

12. 	נוכח היקפם הרחב של המפגעים הסביבתיים שיש לטפל בהם, ראוי שהמטה הכללי יקבע תר"ש המבוססת על לוחות זמנים לביצועה שתאפשר לטפל במפגעים אלה בתוך פרק זמן סביר. על בסיס תכנית זו יכינו מפקדות הפיקודים המרחביים והזרועות תר"ש מתוקצבת משלהם.

מעקב 
צבא הגנה לישראל

המוסד למודיעין ולתפקידים מיוחדים













המוסד למודיעין ולתפקידים מיוחדים
מערכת לוגיסטיקה וביטחון

הגופים המבוקרים: המוסד למודיעין ולתפקידים מיוחדים 

ליקויים 5,18-23 תוקנו. ראה ספר המעקבים עמ' 627.

ליקוי

1. 	בעת הביקורת נמצאו בשלבי תכנון וביצוע פרויקטי בינוי רחבי שטח ועתירי עלות, שאף לא אחד מהם היה בהתאם לתכנית האב המאושרת. במסמכי הביקורת לא נמצא מה היו השיקולים של המופקדים על הנושא במוסד להתעלם מתכנית האב.

ליקוי

2. 	תכניות לבניית מבנים שונים שאושרו לביצוע לא בוצעו. שינוי בתכניות הבנייה של המוסד ללא היצמדות לתכנית אב כלשהי הובילו לגידול ניכר בעלויות מעבר למתוכנן.

מעקב 
המוסד למודיעין ולתפקידים מיוחדים

1-2. 	ב1/7/2013 אישרה הועדה המחוזית לתכנון ובניה (הועדה למתקנים ביטחוניים) את תכנית האב של המוסד אשר הוגשה ע"י המוסד לאחר שהושלם גיבושה לאורך כשנה וחצי שקדמו למועד זה. תכנית האב הנ"ל נותנת מענה תכנוני לכלל הצרכים והדרישות של המוסד, צרכים שגובשו בעבודת מטה שבוצעה במוסד בראיה צופה פני עתיד עד שנת 2040. כל הבניה החדשה המתבצעת ואשר תבוצע במתקני המוסד מתוכננת ומבוצעת עפ"י תכנון והוראות תכנית האב. עם השלמת תכנית האב ועריכת אומדני מימושה החלה עבודת מטה של הנהלת הארגון מול משרד האוצר לתקצוב הפרויקטים שהוגדרו למימוש בשלב א'. במהלך המחצית השנייה של שנת 2013 המוסד השלים הליך בחירת מתכננים והוא נמצא בשלב השלמת ההתקשרויות עם המתכננים והתנעת תכנון הפרויקטים לשלב התכנון המוקדם שיתבצע בשנת 2014. ביצוע הפרויקטים יתאפר לאחר השלמת תקצובם ע"י משרד האוצר. 

ליקוי

3. 	למרות קביעות המוסד מ – 2006 ו-2008, המוסד המשיך לבנות, ללא בחינה יסודית של חלופות אפשריות ושל השפעתן על המשך הבנייה המתקיימת והמתוכננת.




מעקב 
המוסד למודיעין ולתפקידים מיוחדים

3. 		בחודש מרץ 2013 התקבלה החלטת ראש הממשלה על בסיס המלצת השר לענייני מודיעין, לפיה מתקן מטה המוסד יישאר במקומו הנוכחי. 

ליקוי

4. 	על אף הצורך בהרחבת שטח המוסד לצורך בינוי, המוסד לא הגיע לסיכום המשא ומתן עם  "השכן" באמצעות מינהל מקרקעי ישראל למעלה משמונה שנים. המשא ומתן נועד לאפשר למוסד לצרף לתחומו שטח משמעותי של "השכן". המוסד גם לא פעל כדי להביא לידי הפקעת השטח הנוסף כפי שסוכם עם מינהל מקרקעי ישראל ב - 2006.

מעקב 
המוסד למודיעין ולתפקידים מיוחדים

4. 		תכנית האב כוללת את מתחם השכן. התקבל אישור הועדה למתקנים ביטחוניים הכולל את הרחבת המקרקעין. במהלך החודשים הקרובים, המוסד אמור לקבל בהקצאת קבע מרשות מקרקעי ישראל את שטח השכן לאחר השלמת תהליך רכישתו על ידי המינהל. טרם הושלמה עבודת המטה להקמת מאגר קבלנים צפי לסיום העבודה דצמבר 2014. 

ליקוי

16. 	תהליך בחירת המתכננים והמפקחים בפרויקטי הבנייה במוסד, שהם עתירי ממון, נעשה על סמך רשימות אותן מגישה היחידה, כפי שעולה ממסמכי המוסד, לעתים על-פי  היכרות אישית, ללא הצעת חלופות ובדרך כלל מבלי שוועדת המכרזים קיימה דיונים לבחינת בקשות היחידה. לא קיים בנהלים תהליך מוסדר להכללת מתכנן (ספק) ברשימת הספקים של המוסד במאגר שאמור לכלול, בין השאר, אמות מידה לבחירת מתכננים ולדרכי בחירתם.

ליקוי

17. 	כדי לאפשר את הסבב המחזורי בין הקבלנים, תוך מתן הזדמנות נאותה לקבלנים מאושרים להתמודד על זכותם להשתלב בפרויקטי בנייה, הוציא משרד הביטחון הוראות הקובעות עקרונות וקריטריונים לפנייה לקבלנים להשתתף ב"מכרז סגור". בביקורת נמצא, כי המוסד לא קבע הוראות ברוח זו לבחירת קבלנים שישתתפו ב"מכרזים סגורים" ולא נמצא שמתקיים תהליך סדור ומלא של סבב כזה.

מעקב 
המוסד למודיעין ולתפקידים מיוחדים

16-17. 	טרם הושלמה עבודת מטה לבניית מאגר מתכננים, צפי לסיום העבודה דצמבר 2014. נקבע נוהל מוגדר להליך בחירת מתכננים ובחירת המתכננים מבוצעת עפ"י נוהל זה. 



חלק עשירי

מעקב אחר תיקון ליקויים מדוח 60ב'
של מבקר המדינה

מעקב שלישי







מעקב אחר תיקון ליקויים

דוח 60ב' של מבקר המדינה – מעקב שלישי

סיכום מצרפי כלל משרדי

	גוף מבוקר
	סה"כ ליקויים
	א
	ב
	ג
	א%
	

ב%
	

ג%

	מטלות רוחב
	25
	25
	0
	0
	100%
	0%
	0%

	משרד ראש הממשלה
	15
	10
	4
	1
	67%
	27%
	7%

	משרד האוצר
	33
	22
	9
	2
	67%
	27%
	6%

	הרשות לזכויות ניצולי השואה - אוצר
	6
	6
	0
	0
	100%
	0%
	0%

	רשות המסים
	18
	10
	8
	0
	56%
	44%
	0%

	המשרד לביטחון הפנים – משטרת ישראל
	19
	9
	8
	2
	47%
	42%
	11%

	משרד הבינוי והשיכון
	9
	4
	5
	0
	44%
	56%
	0%

	רשות מקרקעי ישראל
	9
	5
	4
	0
	56%
	44%
	0%

	המשרד לשירותי דת – מבוקר משנה
	1
	1
	0
	0
	100%
	0%
	0%

	המוסד לביטוח לאומי – מבוקר משנה
	1
	1
	0
	0
	100%
	0%
	0%

	משרד החקלאות ופיתוח הכפר – מבוקר משנה
	1
	1
	0
	0
	100%
	0%
	0%

	משרד הבריאות
	82
	54
	25
	3
	66%
	30%
	4%

	קופת חולים מאוחדת
	3
	1
	1
	1
	33%
	33%
	33%

	שירותי בריאות כללית
	1
	1
	0
	0
	100%
	0%
	0%

	קופת חולים לאומית
	1
	0
	0
	1
	0%
	0%
	100%

	משרד ההסברה והתפוצות – לשכת הפרסום הממשלתית
	26
	26
	0
	0
	100%
	0%
	0%

	משרד החוץ

	32
	28
	3
	1
	88%
	9%
	3%

	משרד החינוך

	105
	75
	30
	0
	71%
	29%
	0%

	משרד החקלאות ופיתוח הכפר
	21
	21
	0
	0
	100%
	0%
	0%

	משרד המדע והטכנולוגיה
	50
	36
	14
	0
	72%
	28%
	0%

	הנהלת בתי המשפט
	5
	0
	5
	0
	0%
	100%
	0%

	ועדת הבחירות המרכזית בכנסת
	7
	5
	2
	0
	71%
	29%
	0%

	משרד הפנים

	20
	16
	4
	0
	80%
	20%
	0%

	משרד התשתיות הלאומיות
	9
	0
	8
	1
	0%
	89%
	11%

	המוסד לביטוח לאומי
	21
	16
	5
	0
	76%
	24%
	0%

	רשות ההגבלים העסקיים
	14
	12
	2
	0
	86%
	14%
	0%

	חברת החשמל
	8
	7
	1
	0
	87%
	13%
	0%

	רכבת ישראל
	12
	11
	1
	0
	92%
	8%
	0%

	מכון וינגייט
	6
	3
	3
	0
	50%
	50%
	0%

	רשות שדות התעופה
	4
	4
	0
	0
	100%
	0%
	0%

	המשרד לשירותי דת
	11
	11
	0
	0
	100%
	0%
	0%

	סיכום כללי 60ב'
	575
	421
	142
	12
	73%
	25%
	2%

	
	
	
	
	
	
	
	











מעקב אחר תיקון ליקויים

דוח 60ב' של מבקר המדינה – מעקב שלישי

סיכום מצרפי כלל משרדי




















משרד ראש הממשלה



































פרק ראשון

משרדי ממשלה




משרד ראש הממשלה
שיקום בית העלמין היהודי בהר הזיתים
פיתוחו ואבטחתו

הגופים המבוקרים: משרד האוצר; משרד הבינוי והשיכון; משטרת ישראל; עיריית ירושלים; הרשות לפיתוח ירושלים; החברה לפיתוח מזרח ירושלים בע"מ; מועצת בתי העלמין היהודיים בירושלים

ליקוי מס' 2 תוקן, ראה הערות ראש הממשלה לדוח מבקר המדינה 60 ב' עמ' 30. ליקויים מס' 3, 6, 9 ,10 ו-11 תוקנו ראה דוח מעקב שני  60 ב' עמ' 643-648. 

ליקוי

1. במועד סיום הביקורת עדיין לא הגדירה ועדת המנכ"לים יעדים מפורטים ולוחות זמנים לביצוען של תכניות השיקום והפיתוח בבית העלמין עד סוף שנת 2013. אף שבהסכם נקבע כי ועדת המנכ"לים תקיים דיונים אחת לארבעה חודשים לכל הפחות, מתחילת שנת 2006 עד ספטמבר 2009 קיימה ועדת המנכ"לים ארבעה דיונים בלבד.

מעקב
המשרד לירושלים והתפוצות

1.	בהתאם להחלטת ממשלה מס' 74, מיום 28.04.2013 הועבר עניין שטחי הפעולה בנושא ירושלים לידי המשרד לירושלים והתפוצות. 
	נקבעו  כבר יעדים מודולאריים לשיקום בית העלמין.

ליקוי

4.	במועד סיום הביקורת עדיין לא השלימו הרשות לפיתוח ירושלים, (להלן: הרל"י),  ומועצת בתי העלמין את הכנתה של תכנית מפורטת לשיקום הקברים בכל בית עלמין ואת לוח הזמנים לכך. כמו כן לא נקבעו הגורמים האמורים לעשות את עבודות השיקום. עקב כך לא ניתן להעריך אם ניתן יהיה להשלים את השיקום עד המועד שקבעה הממשלה.  

מעקב
המשרד לירושלים והתפוצות

4.	הוכנה תכנית מודולארית, לוח הזמנים והתקציב נקבעו בוועדת ההיגוי. ליקוי זה תוקן.
	ראה דוח מעקב אחר תיקון ליקויים 60 ב' עמ' 644. 

ליקוי

5.	באוקטובר 2006 אישרה ועדת המנכ"לים להקים מרכז מידע בבית העלמין. נמצא כי במועד סיום הביקורת טרם הכינה הרשות לפיתוח ירושלים תכנית עבודה רב-שנתית מפורטת עם לוחות זמנים ואבני דרך להקמתו, והיא טרם קיבלה את הסכמתן העקרונית של חברות הקדישא לקבל מהן את המידע הנוגע לנפטרים הטמונים בבית העלמין.  

מעקב
המשרד לענייני ירושלים

5.  	לוחות זמנים ותכנית עבודה  עדיין לא נקבעו, כיון שטרם נקבע מיקומו של תחנת המידע עקב כישלון במשא ומתן עם בעל הקרקע. 

ליקוי

8.	ועדת המכרזים בחברה לפיתוח מזרח ירושלים לא תיעדה בפרוטוקולים את תהליך קבלת החלטות בנוגע להתקשרויות ללא מכרז עם היועץ לניהול ולפיקוח. החברה לפיתוח מזרח ירושלים קיבלה שירותים מיועץ הביטחון בלי שהדבר נדון ואושר בוועדת המכרזים שלה, ובלי שנחתם עמו הסכם המסדיר את תנאי ההתקשרות, ואת אופן מתן השירותים האמורים. רק באוקטובר 2008, כשלוש שנים לאחר שהחל היועץ בעבודתו, חתמה החברה לפיתוח מזרח ירושלים על הסכם עם היועץ.

מעקב
הרשות לפיתוח ירושלים

8.	לבקשת הרשות לפיתוח ירושלים החברה לפיתוח מזרח ירושלים (חברת פמ"י) אימצה את מסקנות דו"ח מבקר המדינה בנושא, וכל התקשרות לרבות התקשרויות בפטור ממכרז מובאת בפני וועדת המכרזים בהתאם להוראות חוק חובת המכרזים ותקנותיו, כאשר הליכי התקשורת מוצאים את ביטויים בפרוטוקולים של חברת פמ"י. 


משרד האוצר










משרד האוצר-אגף החשב הכללי
מאזן המדינה ל-31.12.08 -
השקעות המדינה בחברות ובישויות מוחזקות

הגופים המבוקרים: משרד האוצר – אגף החשב הכללי, רשות החברות הממשלתיות; משרד המשפטים

ליקיים 1,4,5,6 תוקנו. ראה ספר המעקבים מדצמבר 2011 עמ' 651. 

ליקוי

2.	נתוני התאגידים הסטטוטוריים (התאגידים הציבוריים), חוץ מאלה של המוסד לביטוח לאומי, אינם מקבלים ביטוי כלשהו בדוחות הכספיים, ואף לא נבדק אם התאגידים האלה נחשבים גופים בשליטת המדינה לצורך דיווח כספי. בביאורים לדוחות הכספיים לא נכללה רשימה של עשרות התאגידים הציבוריים. משרד האוצר לא קידם את יישומם של כללי הדיווח הכספי על ידי התאגידים הציבוריים ולא דרש מהם להגיש לו דוחות כספיים ולמנות רואה חשבון מבקר. שנים רבות נמשך הטיפול בקביעת המסגרת לפעולות התאגידים הציבוריים ובקביעת סדרי הפיקוח והבקרה עליהם. על משרד האוצר לקדם את יישום כללי הדיווח הכספי על ידי תאגידים אלו ולדרוש מהם להגיש לו דוחות כספיים ולמנות רואה חשבון מבקר, כדי שזה יחווה את דעתו על הדוחות.

מעקב

2. 	לא דווח על התקדמות בתיקון הליקוי. 

ליקוי

3.	טרם הושלם מיפוי הגופים שיש לבחנם לפי סוגי החזקת המדינה בהם. נדרשת עבודת מיפוי מקיפה באחריות החשב הכללי ובשיתוף היחידות והמשרדים הממשלתיים. אין נוהל להסדרת הפיקוח והבקרה על פעולות הגופים המוחזקים בין כל המעורבים בטיפול בגופים אלו, ובכללם משרדי הממשלה. נוסף על כך, עד מועד סיום הביקורת (ספטמבר 2009) טרם גובש נוהל למעורבים בטיפול בגופים המוחזקים שמטרתו ליישם בדיווח הכספי את ההיבטים הדרושים על פי התקנים החשבונאיים הממשלתיים.

מעקב

3. 	לא דווח על התקדמות בתיקון הליקוי. 

ליקוי

7.	בביקורת עלה כי רוב חשבי היחידות והמשרדים הממשלתיים לא היו ערוכים ליישם את תקן 6, 7 ו-8 בדוחות הכספיים של משרדיהם לשנת 2008, ואף לא נעזרו בהוראות התכ"ם בעניינים האלה. רובם לא סיווגו את הגופים שבטיפולם לפי התקנים האמורים.
מעקב

7. 	לא דווח על התקדמות בתיקון הליקוי. 

ליקוי

8. 	על משרד המשפטים ועל משרד האוצר לזרז את ההסדרה הכוללת של פעילות התאגידים הציבוריים ושל הפיקוח והבקרה עליהם. 

מעקב

8. 	לא דווח על התקדמות בתיקון הליקוי. 


משרד האוצר
אגף שוק ההון, הביטוח והחיסכון
הפיקוח על נותני שירותי מטבע

הגופים המבוקרים: משרד האוצר – אגף שוק ההון

ליקויים 1,2,4 תוקנו. ראה ספר המעקבים מדצמבר 2011 עמ' 657.

ליקוי

1. 	יחידת שירותי מטבע אינה נוקטת כיום שום אמצעי לאיתור נותני שירותי מטבע לא רשומים ואף אין בידיה הערכות בדבר מספרם והיקף פעילותם. אף על פי שנתינת שירותי מטבע על ידי גורמים שאינם רשומים כחוק נחשבת עבירה פלילית המשטרה עושה מעט נגד נותני שירותי מטבע לא רשומים. היחידה אינה מוסמכת להטיל קנס מינהלי על היעדר רישום. 
מספר הביקורות שעושה היחידה בקרב נותני שירותי מטבע רשומים זניח לנוכח היקף פעילותם, ואילו על נותני שירותי מטבע לא רשומים כמעט לא נעשית בקרה כלל. כמעט שלא ננקטות פעולות ביקורת ואכיפה בקרב המגזר הערבי והמגזר החרדי למרות ההיקף הנרחב של פעילות שירותי המטבע הניתנים במגזרים אלו. 

מעקב
משרד האוצר

1. ראה ספר המעקבים מדצמבר 2011 עמ' 657.
 
ליקוי

3.	על פי החוק והתקנות שהותקנו מכוחו הרשות לאיסור הלבנת הון היא שמקבלת דיווחים מנותני שירותי מטבע, אך הגוף שבידיו האמצעים והסמכות לבצע בשטח פיקוח ובקרה על נותני השירותים הוא היחידה במשרד האוצר. כתוצאה מכך נוצר עיוות שבו היחידה אינה מקבלת את הדיווחים הדרושים לה לצורך ביצוע פיקוח ובקרה יעילים ומועילים על נותני שירותי המטבע. 

מעקב 
משרד האוצר

3. 	התיקון לחוק בנושא העברת מידע בין הרשויות טרם התבצע.

ליקוי

5.	ראוי שהרשם יפעל שנותני שירותי המטבע יכירו את דרישות החוק ויבחן להציב תנאי סף נוספים שעל נותני השירותים לעמוד בהם. יש לשקול לחייב אותם בפעולות הדרכה. כמו כן, יש לבחון להסמיך הרשם לשלול תעודת הרישום מנותני שירותי מטבע שאינם משלמים אגרה כדין.


מעקב
משרד האוצר

5. 	ראה ספר המעקבים מדצמבר 2011 עמ' 658.

ליקוי

6. 	הממצאים שמעלה דוח זה מלמדים כי תחום זה אינו מפוקח ומוסדר דיו, וכי אמצעי האכיפה הקיימים אינם אפקטיביים. על רשויות הפיקוח והאכיפה לתת לנושא זה את העדיפות הראויה ולשתף פעולה ביניהן כדי להבטיח פיקוח ואכיפה נאותים, בייחוד ביחידה לנותני שירותי מטבע במשרד האוצר וברשות לאיסור הלבנת הון. כמו כן יש לפעול להסדרת שווקים נוספים שבהם אין פיקוח כלל, כגון תחום ההלוואות החוץ-בנקאיות וזירות המסחר החלופיות, הפרוצים להלבנת הון ולפעילות גורמים עבריינים.  יש חשיבות רבה לפיקוח על נותני שירותי מטבע הרשומים והלא רשומים. בין היתר, לנוכח החשש שהכספים הרבים המתגלגלים בתחום זה עלולים לשמש להלבנת הון או למימון טרור ולנוכח הקשרים שלעתים קיימים ביניהם לבין עולם הפשע.

מעקב 
משרד האוצר

6. 	במשרד האוצר נערכה עבודת מטה בהתייחס למעמדה ומיקומה של היחידה למתן שירותי מטבע, הנושא המרוכז בידי סגן שר האוצר, נבחן בשיתוף רשות המסים, הלשכה המשפטית במשרד ואגף שוק ההון (במסגרתו פועלת היחידה כיום). בהתאם, התקבלה החלטה להעביר את היחידה לרשות המסים ואולם בעצה אחת עם הלשכה המשפטית הועבר הנושא לבחינת היועץ המשפטי לממשלה לאישור. כמו כן, יש לציין כי גם לאחר יישום החלטה זאת, נדרש לבצע שינויים בחוק להעברת מידע בין הרשויות השונות הקשורות בנושא, כדי לאכוף ולפקח ביעילות על נותני שירותי המטבע בצורה אפקטיבית.





הסדרת מנגנוני הגנה למחזיקי תעודות התחייבות

הגופים המבוקרים: משרד האוצר- אגף שוק ההון, הביטוח והחיסכון, רשות ניירות ערך

ליקויים 2,3,4,5 תוקנו. ראה ספר המעקבים מדצמבר 2011 עמ' 659. 

ליקוי

1. המשבר בשוק ההון בכלל ובשוק האג"ח הקונצרניות בפרט המחישו ביתר שאת את חשיבות ההסדרה והחקיקה בנושא הנאמנים לתעודות התחייבות. העמימות המשפטית השוררת כיום בתחום הגדרת תפקידם, אחריותם וסמכויותיהם של הנאמנים תורמת להחלשת מוסד הנאמן, ופוגעת בהגנה הניתנת למחזיקי תעודות התחייבות. מן הראוי להגביר את התיאום ואת שיתוף הפעולה שבין הרשות לאגף שוק ההון ולגורמים אחרים לפי הצורך, כדי לזרז את פעולות ההסדרה בשוק האג"ח הקונצרניות. זאת במטרה לשפר את תפקודו של שוק ההון ואת סדרי הבקרה והפיקוח עליו. כבר בדוח 56ב שפורסם במאי 2006 העיר משרד מבקר המדינה כי יש להחיל עקרונות וכללים של ממשל תאגידי על חברות פרטיות המנפיקות אג"ח קונצרניות לציבור, אך עדיין לא הסתיים טיפולם של הרשות ומשרד המשפטים בעניין זה. אף שחלפו כארבע שנים מהתחלת הטיפול של הרשות בעדכון החקיקה הרלוונטית לנאמנים בדצמבר 2005, עדיין לא הוסדרה חקיקה זו עד מועד סיום הביקורת-ספטמבר 2009. על פי חוק ניירות ערך היה על שר האוצר להתקין תקנות שיסדירו את גובה ההון העצמי המינימאלי של נאמני תעודות ההתחייבות ואת דרכי השקעתו. אולם עד מועד סיום הביקורת תקנות אלו טרם הותקנו.

מעקב

1. 	לא דווח על התקדמות בתיקון הליקוי. 
ראה ספר המעקבים עמ' 659. 




הרשות לזכויות ניצולי השואה – משרד האוצר










הרשות לזכויות ניצולי השואה

הסיוע לניצולי השואה
ממצאי מעקב

הגופים המבוקרים: משרד האוצר; משרד הבינוי והשיכון; משרד הבריאות; המשרד לענייני גמלאים; משרד המשפטים; משרד הרווחה והשירותים החברתיים; משרד ראש הממשלה

ליקויים 2,5,6 תוקנו. ראה ספר המעקב מדצמבר 2011, עמ' 669. 

ליקוי

1.	הממשלה החליטה לאמץ את המלצת ועדת דורנר להעמיד את סכום הגמלה הניתנת מכוח חוק נכי רדיפות הנאצים, התשי"ז-1975, על 75% מסכום הרנטה הגרמנית. עם זאת, עדכון סכומה של הגמלה מתבצע בכל שנה בתחילת מאי, בהתאם לצו נכי רדיפות הנאצים (תוספת לתגמול), התשס"ח-2008, ואינו מוחל רטרואקטיבית מחודש ינואר כפי שהמליצה ועדת דורנר. 

מעקב
משרד האוצר- הרשות לזכויות ניצולי שואה 

1. 	המלצתה המרכזית של ועדת דורנר לעניין העלאת התגמול המשולם לפי חוק נכי רדיפות הנאצים, באופן שלא יפחת מ-75% משווי הרנטה הגרמנית החודשית המשולמת לניצולי השואה, אומצה על ידי הממשלה במסגרת החלטת ממשלה מס' 3940 מיום 17.8.2008.בהתאם להחלטת הממשלה האמורה הותקן על ידי שר האוצר צו נכי רדיפות הנאצים (תוספת לתגמול), התשס"ח-2008, שמהווה יישום של החלטת הממשלה. כמו כן, מאז הותקן צו נוסף שלפיו השיעורים מתעדכנים פעמיים בשנה, ולא פעם בשנה, ב-1 באפריל וב-1 באוקטובר,  תיקון הצו השני מהווה יישום של הסכמה בין משרד האוצר לנציגי הארגונים, כי במקום עדכון רטרואקטיבי מ-1 בינואר יבוצע עדכון פעמיים בשנה, ב-1 באפריל וב-1 באוקטובר. עוד יודגש, כי הצו מיושם על ידי הרשות באופן המיטבי ביותר, על אף היחלשות מטבע האירו אליו מוצמדים התגמולים המשולמים. בהתאם להמלצת ועדת דורנר החליטה הרשות שלא להפחית את גובה התגמול המשולם לניצולים. ישנו ביטוי מסוים להיבט הרטרואקטיבי בכך שעל פי הצו שער החליפין מחושב כממוצע של חצי השנה הקודמת למועד העדכון. נושא יישום המלצות ועדת דורנר על ידי המדינה נדון על ידי בית המשפט העליון, והדבר אף בא לידי ביטוי בפסיקת בית המשפט העליון בבג"צ 6926/08 עמותת "כן לזקן" נ' ראש ממשלת ישראל מיום 2.5.10. 

ליקוי

3. 	ועדת דורנר המליצה כי קביעת הקשר הסיבתי בין מאורעות השואה למחלות שמהם סובלים הניצולים תהיה בסמכות הוועדות הרפואיות ולא בסמכותו הבלעדית של רופא הרשות. הרשות מינתה ועדה חיצונית לקביעת הקשר הסיבתי בין נרדפותם של הניצולים בתקופת השואה ובין שש מחלות עיקריות. נמצא כי רופא הרשות הוא שקובע לבדו, שלא לפי המלצות ועדת דורנר, את הקשר הסיבתי בנוגע למחלות אלה על בסיס מסקנות הוועדה החיצונית. בכל הנוגע ליתר המחלות ממשיך רופא הרשות להיות הגורם המכריע לעניין קביעת הקשר הסיבתי בין המחלות למאורעות השואה. 

מעקב 
משרד האוצר

3. 	בראשית הדברים יש להבהיר, כי תפקיד הוועדה הרפואית, בהתאם להוראות החוק, הוא קביעת דרגת הנכות, בעוד שתפקידה של הרשות המוסמכת, לפי החוק, היא קביעת קיומה של נכות המזכה בפיצויים מגרמניה, קביעה המגלמת בתוכה הכרה בקיומו של קשר סיבתי בין הנכות לבין הנרדפות. (לעניין זה ראו סעיפים 1,3, 6 ו-7 לחוק נכי רדיפות הנאצים). יחד עם זאת, כפי שיובהר להלן, הרשות נקטה במהלכים משמעותיים שהטיבו באופן ניכר עם הנכים, באופן שהביא להכרה בשורה של מחלות נוספות, והכל תוך ייעול הליך בדיקת הקשר הסיבתי ועירוב רופאים נוספים בתהליך, כמפורט להלן. הרשות הכירה בשנים האחרונות בשורה של מחלות נוספות  שלא הוכרו כקשורות לשואה: אלצהיימר, יתר לחץ דם, מחלת לב כלילי סוכרת, מחלות גב, פרקים ועמוד שדרה, אוסטיאופורוזיס, סרטן, עור. בנוסף, הרשות פונה מפעם לפעם ומבקשת להוסיף מחלות נוספות על פי מידת שכיחותן בקרב התביעות. משמעותה המיטיבה של ההכרה במחלות הנוספות היא ברורה: העלאת שיעורי התגמול, כמו גם מימון טיפול רפואי עבור אותן מחלות נוספות. הכרה זו נעשתה על פי אמות מידה שנקבעו על ידי ועדת מומחים שמונתה לנושא, בראשות פרופ' שני, אשר נדרשה לעשות שימוש בכלים סטטיסטיים. מדובר בהמלצות מיטיבות ומרחיקות לכת, באופן שמייתר את הצורך המשפטי בהוכחת קשר סיבתי רפואי בין המחלות לבין רדיפות השואה בכל מקרה פרטני. על משמעותן המיטיבה של ההמלצות עמדו גם בתי המשפט השונים, במספר פסקי דין, ראו למשל: ו"ע 730/08 מקובר נ' הרשות המוסמכת; ו"ע 350/09 לאור נ' הרשות המוסמכת; ע"ו 26993-04-11 רובינסון נ' הרשות המוסמכת; ע"ו 8614-09-10 גלברג נ' הרשות המוסמכת; ו"ע (ת"א) 1142/08 ברנהרד פולק ז"ל נ' הרשות המוסמכת ועוד. המשמעות היא שכל ניצול העומד בקריטריונים שנקבעו בהמלצות ועדת שני זכאי להכרה במחלה נוספת, וזאת ללא צורך בהוכחת הקשר הסיבתי הרפואי בין המחלה לבין הנרדפות. לעניין זה יש להדגיש, כי המדדים להכרה, כפי שנקבעו בהמלצות, הינם מדדים ברורים וקלים ליישום: גיל הניצול בתום השואה ומועד גילוי המחלה. בהתאם לכך, הליך הבדיקה הוא פשוט ומהיר, ומכוחו הוכרו מחלות נוספות לעשרות אלפי תובעים.
רובן המוחלט של התביעות נסוב על המחלות שהוכרו על פי דו"ח ועדת שני, כך שההליך הינו פשוט וקצר. בהתאם לכך, כל מנגנון שיחייב בהקמתה של ועדה או כל פורום אחר נוסף שיחליט, מקום שהקריטריונים הם ברורים ופשוטים ליישום, משמעותו של אותו מנגנון תהיה בהכרח אך סרבול ההליכים והארכתם.
לעניין זה יובהר, כי גם במסגרת תהליך קביעת הקשר הסיבתי קיימים הליכי בקרה פנימיים, באופן שרופא הרשות אינו הגורם היחיד הבודק את התיק: תחילה התיק נבדק על ידי רופא מומחה הרלוונטי למחלה הנתבעת. המלצת המומחה וחוות דעתו הרפואית נבדקת על ידי רופא נוסף מטעם הרשות (רופא מחוזי של הרשות). בנוסף, במקרי ספק ישנו הליך היוועצות נוסף, המתקיים בראשותו של הרופא הראשי של הרשות, ובהשתתפות כל צוות הרופאים (שני מומחים לנושא והרופאה המחוזית), מנהלת מחלקת תביעות ומנהלת השירות הרפואי. מדובר בתהליך מיוחד הרלוונטי בעיקר למקרים שבהם המחלה המבוקשת אינה כלולה בדו"ח ועדת שני. כאמור, מדובר בבקשות ספורות ביחס לכלל הבקשות בנושא, אשר רובן המכריע מסתמך על דו"ח ועדת שני. כלומר, מדובר בתהליך המערב מספר רופאים, ואשר כולל מספר שלבי בדיקה ובקרה, כאשר הבדיקה הנוספת מתבצעת במיוחד במקרים שההמלצה היא לדחות את התביעה. מדובר אפוא בתהליך היעיל, הנכון והמקצועי ביותר לבחינת נושא הקשר הסיבתי, שרובו מסתמך על הקריטריונים המיטיבים שנקבעו בוועדת שני, ובכל מקרה נבחן בהליך מדוקדק על ידי מספר רופאים, לרבות בפורום שנזכר לעיל. לעניין זה קיימת גם חשיבות לייעולו של ההליך ולקיצורו, לנוכח גילם המבוגר של הניצולים. דברים אלו נכונים ביתר שאת שעה שרוב הבקשות ממילא מסתמכות על קריטריונים מדידים שנקבעו על ידי ועדת המומחים בראשות פרופ' שני. עוד יודגש, כי הרשות פונה מפעם לפעם, על פי הצורך, ככל שישנה מחלה החוזרת על עצמה בתביעות ואינה כלולה בוועדת שני, מבקשת הרשות מהוועדה לערוך בחינה מקיפה בדבר הקשר הסיבתי הסטטיסטי האפשרי בין המחלה לבין השואה, כמו גם קביעת קריטריונים שיאפשרו את ההכרה באותה מחלה. כך, מחלות נוספות שהוספו לבקשת הרשות הן: פרקים ועמוד שדרה, עור, ומחלות מוסבות.

ליקוי

4. 	עם הפעלת מרכז המידע הארצי מנהלת הרשות לזכויות ניצולי השואה מרכז מידע לפניות הנוגעות לנושאים שבאחריותה, שיש בו כפילות מסוימת למרכז המידע הקיים ומכאן שאין בנמצא מרכז שירות אחד העומד לרשות הניצולים ומאפשר לניצולים לקבל במרוכז את המידע הדרוש להם. במועד סיום הביקורת נמצא כי בשבעת החודשים שעברו מאז הוקם מרכז המידע הארצי הסתיים הטיפול רק בפניותיהם של כ-6,000 מבין כ-35,000 הניצולים שנעזרו בשירותי מרכז המידע הארצי, ואילו יתר הפניות ממתינות להמשך טיפול על ידי הגוף הרלוונטי או להשלמת מסמכים נדרשים לביסוס התביעה על ידי הפונה למרכז המידע. 

מעקב 
משרד האוצר

4. 	בהתאם להחלטת ממשלה מיום 12.2.12, הרשות מפעילה מרכז מידע ממשלתי לניצולי שואה, שיהווה שער הכניסה הממשלתי היחיד למידע על השירותים הממשלתיים הייחודים הניתנים לאוכלוסיית ניצולי השואה.
	בהתאם לכך, וכתוצר של דיוני השולחן העגול הלאומי, הרשות הקימה את מרכז המידע הלאומי "קול הזכויות" באופן שישרת את כלל ניצולי השואה ואת הציבור הרחב. מרכז המידע נועד ליתן מענה מקיף וכולל לכל פונה לגבי כלל הזכויות שלהן הוא עשוי להיות זכאי, מהממשלה ומחוצה לה, וזאת תוך שימוש בפונקציות מיוחדות וחדישות לנושא: האחת – מחשבון זכויות, המפותח בימים אלה על ידי יחידת המחשוב באוצר. מדובר במחשבון שיוכל לעבד נתונים אישיים לכדי זכויות פוטנציאליות וליתן פלט אוטומטי של כל הזכויות האפשריות. מחשבון זה יעמוד לרשות מרכז המידע, כמו גם לרשות כלל הציבור הרחב. השניה – מאגר זכויות אינטרנטי מתעדכן -  במסגרת הפרויקט האמור, פעלה הרשות, במיזם משותף עם חברת "כל זכות", להקמתו ולניהולו של מאגר זכויות אינטרנטי מעודכן ומהימן שמרכז את כלל הזכויות והשירותים הניתנים לניצולים מכל הגופים הרלוונטיים. מיזם זה ישמש הן את מרכז המידע הלאומי וכן יהיה פתוח לשימושו של כלל הציבור הרחב. כל הגופים החברים בשולחן העגול אחראים למידע המופץ במסגרת האתר, במסגרת מנגנון מיוחד שהותווה לצורך כך, כמו גם הרשות עצמה אשר מעדכנת את האתר בכל מידע הרלוונטי אליה. בנוסף, בהתאם למתווה ההפעלה של מרכז המידע, המרכז החדש יהיה מקושר למרכזי מידע של גופים נוספים ויפעל למיצוי זכויות יזום מול ניצולי שואה, בין היתר באמצעות מערך המתנדבים, אשר מופעל על ידי המשרד לאזרחים ותיקים, בהתאם להחלטת הממשלה הנזכרת לעיל. לעניין זה יצוין כי מדי חודש מטופלות כ-17 אלף פניות טלפוניות בממוצע. כך, בשנת 2012 טופלו כ- 195,000 פניות טלפוניות שהגיעו למרכז המידע של הרשות. חמש הפניות עסקו בתחומים מגוונים, הנוגעים לכלל העניינים בהם עוסקת הרשות, ובין היתר: בירורים בעניין זכויות הנוגעות לניצולי השואה בין מכוח חקיקה ובין מכוח הסדרים שיוזמת הרשות, אפשרויות סיוע, ענייני שיקום ורווחה, פניות בנושאים סוציאליים, בירורים משפטיים שונים ועוד. 
הרשות מדגישה, כי מלבד הפעלת מרכז המידע האמור פועלת הרשות, בכל דרך, לביצוע מיצוי זכויות יזום ואקטיבי לאיתור זכאים נוספים לסיוע, כאמור לעיל, בדרכים שונות: הפעלת מרכזי מידע ניידים בכל רחבי הארץ, שיתופי פעולה עם רשויות מקומיות ועם בתי חולים, איתור זכאים נוספים באמצעות משרד הפנים, הפצת הזכויות באמצעות הודעות אישיות, באמצעות חוברת זכויות ובאמצעות אתר האינטרנט של הרשות, ועוד.


רשות המסים בישראל










רשות המיסים בישראל
מיסוי הכנסות בלתי חוקיות

הגופים המבוקרים: משרד האוצר - רשות המיסים בישראל, המשרד לביטחון פנים- משטרת ישראל, משרד המשפטים- הרשות לאיסור הלבנת הון ומימון טרור.

ליקויים 5-7 תוקנו. ראה ספר המעקבים מדצמבר 2011 עמ' 

ליקוי

1.	על אף החלטות הממשלה בעניין המאבק בפשיעה החמורה, בשנים 2009-2007 לא כללה הרשות בתכניות העבודה שלה ביקורי שטח לשם איתור עסקים בלתי חוקיים, ולא אספה מידע לצורך הכללת בעליהם ברשת הנישומים. אם כבר בוצעו חקירות, הרי שברובן הייתה התייחסות רק לאחד מהיבטי המס (מס הכנסה או מע"מ). הרשות לא קבעה הנחיות בשאלה אילו הוצאות מותרות בניכוי בעת עריכת שומה לעסק בלתי חוקי. הרשות אינה משקיעה מאמצים משמעותיים לגביית מס שמקורו בפעילות בלתי חוקית. מן הראוי שרשות המסים תפעל להיערכות מקיפה, יעילה ואפקטיבית בתחומים האלה: תכניות העבודה; איסוף ועיבוד של מידע על הכנסותיהם של מורשעים בעברות פליליות; משלוח דרישות להגשת הצהרות הון ודוחות על ההכנסה מעבריינים; איתור פעילותם העסקית; טיפול בליקויים במבנה הפעילות ובכלי הפעולה; וטיפול במי שמוגדרים קבוצת סיכון בתחום הלבנת כספי העבריינים. ברוב המקרים נרשמה גבייה מועטה או שכלל לא נגבו מהם מסים.

ליקוי

2. 	הביקורת מצאה שורה של ליקויים בסיסיים בפעילות הרשות ובטיפולה במיסוי ההכנסות הבלתי חוקיות: היעדר אחזור מידע מתקדם; מידע חסר במערכת המחשב; היעדר סיווג מודיעיני מתאים לעובדי החקירות; היעדר סיווג ענפי ממוחשב לפעילות הכלכלית הבלתי חוקית; היעדר גמישות בטיפול במידע המודיעיני; וחוסר תיאום בין אגפי המס בעת הוצאת שומות.

מעקב 
רשות המיסים

2. 	בעקבות הקמת יחידת יהלום למאבק בפשיעה חמורה, גדלו באופן ניכר השומות האזרחיות שהוצאו כפועל יוצא מפעולות היחידה.

ליקוי

3. 	מידע בעל ערך רב שנצבר ברשות לאיסור הלבנת הון ומימון טרור ובמשטרה אגב חקירות הלבנת הון לא מועבר לרשות המיסים. בימים אלה מופץ במשרד המשפטים תזכיר לתיקון החוק, אך אין בו פתרון למצב האמור. 



מעקב 
רשות המיסים

3. 	התיקון לחוק איסור הלבנת הון (מס' 7) נמצא בשלבי חקיקה בכנסת.

ליקוי

4. 	הרשות לא נקטה הליכים לחייב במס אנשים שהורשעו בביצוע עבירה פלילית ואגב כך הפיקו הכנסה. עצם הזיקה העבריינית של עסקים אינה מהווה לכשלעצמה אמת מידה או סימן מחשיד על מנת להכלילם בתכנית העבודה, על אף שחלק מהמאבק נגד עבריינים אמור להתבצע נגד עסקים שבשליטתם ושבאמצעותם הם מלבינים ומסווים את כספי הפשע. 

מעקב 
רשות המיסים 

1,4.	פורסמו מכרזים לתפקיד מרכז מודיעין בכיר במשרדי השומה, נבחרו כ- 30 מועמדים אשר עברו הכשרה אינטנסיבית ברבעון האחרון של שנת 2013. לאחר שסיימו ההכשרה הוצבו במשרדי השומה. מערכת "אבן סמך" פועלת באופן חלקי מאחר והיא נמצאת עדיין בשלבי פיתוח.

ליקוי

8.	הועלה כי יכולת הרשות לטפל בענף נותני שירותי המטבע, המוגדר על ידי הרשות כקבוצת סיכון בתחום הלבנת כספי פשיעה, לוקה בחסר. מבין 1,335 נותני שירותים אלה, ל-358 (כ-27%) אין תיק במס הכנסה. הפעילות נגד הפשיעה הכלכלית החמורה צריכה להיות רב-ממדית, ולכלול לא רק את מי שהורשעו בביצוע העברות הפליליות, אלא גם מעגלים שלמים של סייענים לדבר עברה. דוגמה לכך היא ענף נותני שירותי מטבע, העלול לשמש כאמצעי להלבנת כספים שמקורם בעברה, ולגביו נמצאו פרצות רבות בכל הקשור לפיקוח ולמעקב על פעילותו.

מעקב 
רשות המיסים 

8. 	במסגרת חוק ההסדרים חוקק סעיף 141א לפקודת מס הכנסה המחייב את נותני שירותי המטבע לדווח ישירות לרשות המיסים על פעולות מעל 50,000 ₪. במהלך שנת 2014 יותקנו תקנות בשיתוף משרד המשפטים.

ליקוי

9.	עבודת המטה לצורך הערכות מקיפה מחייבת תכניות עבודה ושיתוף פעולה עם רשויות אכיפה אחרות; איסוף ועיבוד מידע על מורשעים בעברות פליליות; מיפוי העסקים הרלוונטיים; מיצוי הכלים המשפטיים העומדים לרשות הרשות; וקידום יוזמות חקיקה רלוונטיות בשיתוף עם המשטרה והרשות לאיסור הלבנת הון. על הרשות לתקן את הליקויים הניהוליים המקשים על פעילות יעילה ובזמן אמת נגד עבריינים. מן הראוי לשקול ליזום חקיקה לפיה יתווספו עברות המס החמורות לרשימת עבירות המקור. 

מעקב 
רשות המיסים

9. 	הרשות יזמה חקיקה לפיה יתווספו עבירות מסוג פשע – סעיף 220 לפקודת מס הכנסה לרשימת עבירות המקור. הנושא נמצא בשלבי חקיקה. רשות המיסים מטפלת בעבריינים בזמן אמת במקרים של קבלת מידע מרשויות אכיפה אחרות או במקרים בהם יש צורך לטיפול מיידי. באופן קבוע, הטיפול של רשות המיסים נערך לאחר גיבוש החשדות ו/או איסוף מודיעיני ולאחריהם מתקבלת החלטה על דרך החקירה הרצויה.






הפיקוח על החזר מס ערך מוסף לתיירים
ועל אזור סחר חופשי אילת

הגופים המבוקרים: משרד האוצר - רשות המיסים בישראל

ליקויים 7-9 תוקנו. ראה ספר המעקבים מדצמבר 2011 עמ' 680.

ליקוי

1.	הרשות לא נתנה דעתה לניגוד העניינים המובנה שהזכיין הנבחר למתן שירותי החזר המע"ם לתיירים הועמד בו. מצד אחד, הוא המאשר את החזר המע"מ לתיירים ואת סכום ההחזר; ומצד שני, העמלה שהוא מקבל נגזרת מסכום ההחזר, לכן יש לו עניין שסכומי ההחזר יהיה גבוהים ככל האפשר. על הרשות לקבוע אמות מידה לטיפול ברכישות טובין בידי תיירים, וכן לשמור את נתוני התיירים לצורכי פיקוח ובקרה.

מעקב 
רשות המיסים בישראל

1. 	הפעלת מערכת ממוחשבת להחזר מע"מ לתיירים, בשל בעיות טכניות בהפעלת היישום בין מערכת הספק, לבין מערכת שע"מ וממשל זמין, מועד העלייה לאוויר נדחה לשנת 2014. לאור זאת, השלב השני – הפעלת המערכת הממוחשבת בבתי העסק, יופעל גם הוא במהלך שנת 2014 לאחר הפעלת המערכת הממוחשבת כפיילוט, הפקת הלקחים ויישומם, והפעלת המערכת בכל אתרי היציאה מישראל.

ליקוי

2.	הרשות לא עשתה די לתיקון הליקויים שנמצאו בביקורות שנערכו אצל הזכיין. כמו כן, היא לא הורתה לגובי המכס לבקר את פעילותו של הזכיין ולפקח עליו, אף על פי שכל פעילות בתחום שדות התעופה ובמעברי הגבול היא באחריותם. 

ליקוי

3.	למשרד התיירות אין תכנית עבודה שנתית שעניינה פיקוח על בתי העסק שייכללו בהסדר החזר המע"ם לתיירים. נכון למאי 2008, כ-980 (18%) מ-5,479 בתי העסק שאישר משרד התיירות, לא היו צריכים להיכלל בהסדר. הרשות אינה מקפידה לעדכן את משרד התיירות לגבי עסקים אלו, ובמיוחד לגבי עסקים שאינם רשאים להוציא חשבוניות מס. הרשות גם אינה מקפידה לבצע בדיקה שיטתית של העסקים המצטרפים להסדר ולתעדם. 

ליקוי

4.	נמצא כי משנת 2005 עד אפריל 2009 היו יותר מ-15,000 חשבוניות בסכום עסקאות כולל של יותר מ-26 מיליון ש"ח שהמע"מ עבורן לא הוחזר לתיירים עקב אי-הקפדה של בתי העסק על קיום ההוראות שבהסדר, ומשרד התיירות לא בדק את הסיבות לכך. בבתי עסק אין טבלאות המפרטות את סכומי החזר המע"מ בניכוי העמלה, והתיירים אינם יודעים כמה עמלה תנוכה מההחזר. כמו כן, משרד התיירות לא פעל נגד בתי עסק הכלולים בהסדר החזר המע"מ לתיירים, שבעת מכירת טובין לתיירים, ממירים מטבע חוץ לשקלים ביחס המרה המרע עם התיירים.

ליקוי 

5.	בחוק איזור סחר חופשי (אס"ח) אילת לא נקבעה סנקציה שתינקט כלפי עוסקים או מובילים שבמסוף הכניסה לאילת מבקשים לקבל חותמת אישור של פקיד המכס על חשבוניות המס בלי שהטובין ברשותם. בדרך זו ניתן לנצל לרעה את ההטבות שמקנה החוק, שכן עסקה כזו מדווחת כחייבת במע"מ בשיעור אפס. כלומר, העוסקים יכולים לדווח על הכנסת טובין החייבים במע"מ בשיעור אפס מבלי שאלה הוכנסו לאילת בפועל.

מעקב
רשות המיסים בישראל

5. 	עד כה בוצע תיקון חקיקה במסגרת חוק הסדרים, אשר קבע את הפעולה שאליה מתייחס דו"ח מבקר המדינה כעבירה פלילית. בשלב שני צריך יהיה להגדיר את העבירה גם כעבירה מנהלית לפי חוק העבירות המנהליות והתקנות מכוחו.

ליקוי

6.	בניגוד להוראות לחוק איזור סחר חופשי אילת, מסוף היציאה מאילת אינו מאויש, ואין סימון שהוצאת טובין ממנו היא בגדר הברחה. הרשות לא יזמה הצעה לתיקון ההוראות לחוק איזור סחר חופשי אילת לגבי הוצאת טובין מאילת בשווי העולה על 30 ש"ח הנחשבת להברחה אם לא שולם המע"מ.

מעקב
רשות המיסים בישראל

6.	 נעשה תיקון חקיקה בנושא הוצאת טובין באזור אילת בשנת 2011 (סעיף 21 לחוק אס"ח) הנוסח הישן הגביל את סכום הפטור ליוצאים מתחום אילת ל- 30 ₪ ולמעשה גרם לכך שכל היוצאים מאילת הם בגדר מבריחים. הנוסח תוקן וכיום המונח הינו "שימוש עצמי", תיקון זה הפסיק את ההתעסקות עם מקרים זניחים ובלתי משמעותיים אך ניתן לומר כי לצד הפיתרונות שהביא התיקון נוצרו עיוותים איתם הרשות מתמודדת מול היחידות המקצועית והמשפטית. לעניין אי איוש מסוף היציאה, הדבר נעשה משיקולי עלות תועלת, מסוף הכניסה נמצא סמוך למסוף היציאה ולא נמצאה הצדקה לאייש את מסוף היציאה ול"בזבז" כוח אדם למטרות לא אפקטיביות. לכן, מסוף הכניסה משמש גם כמסוף יציאה הסמוך לו ממילא, ומי שנזקק לשירותיו ביציאה, מקבל את מלוא השירות במסוף זה. הדבר ידוע למובילים ולספקים ופועל ללא דופי. בנוסף, יחידת היס"מ מאיישת את מסוף היציאה בבדיקות פתע בהתאם לכמות תנועה ותוכנית העבודה. בנושא השילוט והסימון, לאחר שנבנה מסוף חדש, הותקן שילוט חדש ומאיר פנים במסוף הכניסה וגם במסוף היציאה. בנוסף, במסוף הכניסה ישנו שילוט אשר מסביר את נוהלי חוק אס"ח, נכון הדבר כי יש להוסיף במסוף היציאה שלט הנחיית ברור.







המשרד לביטחון הפנים – משטרת ישראל










המשרד לביטחון הפנים
משטרת ישראל
מינוי וקידום של קצינים בכירים במשטרה

הגופים המבוקרים: משרד לביטחון פנים; משטרת ישראל 

ליקויים מס' 5,6,7,9,10, תוקנו. ראה דוח מעקב אחר תיקון ליקויים , 60 ב' עמ' 264-267.  ליקוי 4 תוקן ראה  דוח מעקב שני , אחר תיקון ליקויים עמ'' 687

ליקוי

1.	המפכ"ל לא עמד בסיכום השר והיה מעורב בפועל בהליכי המינוי של אחיו: המפכ"ל סיכם בספטמבר 2008 כי תוגש המלצה שאחיו ימונה לתפקיד סגן מפקד מחוז מרכז, וזאת משום שלא היה אפשר להפריד את הדיון במינוי לתפקיד זה מהדיונים על המינויים לשאר התפקידים בדרגת תת-ניצב. כמו כן חתם המפכ"ל ביוני 2007 על טופס ההמלצה לקידום אחיו לדרגת תת-ניצב ולמינויו לתפקיד מפקד מרחב ירקון. 

ליקוי

2.	השר לביטחון הפנים, מר אבי דיכטר, אישר את מינויו של אחי המפכ"ל לשני תפקידים בדרגת תת-ניצב למרות מעורבות המפכ"ל בהם; הוא לא ייחד למינויים הליך מיוחד אלא אישר אותם עם שאר ההמלצות למינוי לתפקידי תת-ניצב ולא התייחס לאי-תקינות הדבר. 

מעקב
המשרד לביטחון פנים 


1-2.  	המשרד לביטחון הפנים מקבל ממשטרת ישראל חומר בהיבטים שונים של מינויים וקידומים של קצינים, ומבצע את תהליך הבקרה על סמך חומרים אלה. תוכנו של מסד הנתונים המועבר למשרד לביטחון הפנים ע"י משטרת ישראל נמצא באחריות משטרת ישראל.	 

ליקוי

8.	על המשטרה לסיים בהקדם את גיבוש כל כלי המיון הנחוצים לשימוש במתכונת המינוי והקידום החדשה, לרבות אלה הדרושים לשיפור המיון לתפקידים במגזר המנהלי. ואולם בראש ובראשונה להקפיד ביישום נהליה לקידום ולמינוי קצינים בכירים, בין שהם חדשים ובין שנקבעו זה מכבר והם עדיין בתוקף. הקפדה זאת יש בה כדי להבטיח את בחירת המועמדים המתאימים ביותר ולחזק את אמון הציבור והקצינים בארגון ובמפקדיו. 




מעקב

8.	נוהל אמ"ש 05.03.08- מינוי, קידום ושיבוץ של קצינים לתפקידי רפ"ק ומעלה עודכן ופורסם בתאריך 22/04/13.
	ראה דוח מעקב 60 ב' ע'מ 266.   ומעקב שני עמ' 687. 



טיפול המשטרה באיתור נעדרים ובזיהוי אלמונים

הגופים המבוקרים: משטרת ישראל; המשרד לביטחון פנים

ליקוי

1.	על פי הנהלים, בתיקים שהחקירה מתמשכת יש לקיים הערכות מצב תכופות כדי להחליט אילו צעדים יש לנקוט ומה דחיפותם, ולכתוב סיכום ביניים כבר חודשיים לאחר פתיחת התיק. הערכות המצב משמשות כלי חשוב וחיוני בידי תחנות המשטרה לצורך בחינת פעולות החקירה שנעשו, הפקת לקחים וחיפוש מחודש של כיווני חקירה אפשריים אחרים. בדיקת משרד מבקר המדינה העלתה כי ברוב המכריע של התיקים שנבדקו, 30 מ-34 התיקים שנבדקו (88%), לא נעשו הערכות מצב בתכיפות הראויה, דהיינו המשטרה לא בדקה עד כמה מועילה החקירה שבוצעה ולא נבחנו כיווני חקירה אפשריים אחרים; במרביתם, 23 מ-30 (77%), לא נעשתה הערכת מצב במשך שנה או יותר כשבמחציתם, 12 מ-23, היא לא נעשתה במשך שנתיים עד ארבע שנים ויותר.

מעקב
משטרת ישראל 

1.	ראה דוח מעקב 63 ג' 
	ראה דוח מעקב 60 ב' עמ' 688.  

ליקוי

2.	ברוב המכריע של התיקים שנבדקו (88%) היו השהיות משמעותיות בחקירה. במרביתם היו ההשהיות כבר בסמוך לפתיחת התיק, ובחלק מתיקי האלמונים נפסקו פעולות החקירה חודשים ספורים לאחר קבלת ההודעה על מציאת האלמוני, ובעצם, התיק נגנז. 

מעקב 
משטרת ישראל

2.	 ראה דוח מעקב 63 ג' 
	ראה דוח מעקב 60 ב' עמ' 689. 

ליקוי

3.	על-פי הפקודה והנהלים, כדי להביא לאיכונו של נעדר או לזיהויו של אלמוני על דרגי הפיקוד והחוקרים בתחנות המשטרה להשתמש באמצעים העומדים לרשותם על פי שיקול דעתו של הקצין הממונה על החקירה, לרבות בדיקת כל קצות החוט שהועלו בחקירה. 
	אולם הביקורת העלתה שבכל התיקים שנבדקו לא מיצו תחנות המשטרה את אמצעי החקירה העומדים לרשותם והועלו כשלים בשימוש באמצעים השונים: יש שלא נגבו עדויות אף שהממונים על החקירה הורו על כך; יש שלא נעשתה פנייה לגורמי מודיעין לחיפוש מידע כנדרש בנהלים; יש שלא נעשה שימוש באיכון טלפון סלולרי או בקבלת מידע על שיחות נכנסות ויוצאות מטלפון; ויש שלא טופלו, כנדרש בנהלים, חפצים שנמצאו עם האלמונים שעשויים היו לסייע בזיהוים.
	המשטרה לא פעלה על פי נהליה שלה עצמה. לא זו בלבד שברוב התיקים נזנחו פעולות החקירה לאיתור נעדרים ולזיהוי אלמונים כבר בסמוך לתחילת החקירה, אלא שברוב המקרים גם לא נערכו הערכות מצב תכופות כנדרש, החקירה לא תמיד מוצתה עד תום ולא תמיד נעשה שימוש ראוי באמצעים העומדים לרשות החוקרים כדי לאתר נעדר או לזהות אלמוני או כדי לייצר "קצוות חוטים" לבדיקות ולהשלמות נוספות. מנגד עומדות משפחות חרדות ודואגות המצפות לטיפולה הראוי והבלתי פוסק של המשטרה בעניינן ומייחלות למענה מהיר ככל האפשר.

מעקב
משטרת ישראל 

3.	עדכון הפקודה נמצא בהליך מול יפ"ה והצפי שהפקודה תעודכן במהלך הרבעון הראשון של 2014. 
	ראה דוח מעקב 63 ג'.
	ראה דוח מעקב 60 ב' עמ' 689.  

ליקוי

4.	חוליית נעדרים היא יחידת מטה האחראית למתן הנחיות מקצועיות בנושא איתור נעדרים וזיהוי אלמונים, לעדכונן של הוראות הפקודה והנהלים, לפיקוח על פעולות החקירה של תחנות המשטרה וכן ביצוע בקרה על התיקים המועברים מתחנות המשטרה לגניזה. כדי לעמוד במשימותיה החוליה מנהלת קובץ נתונים ממוחשב על נעדרים ואלמונים. שימוש יעיל במידע הנאגר בקובץ עשוי לסייע באיכון נעדרים או בזיהוי אלמונים במקרים שנמצאה התאמה בין פרטיהם של מי מהם.
	המערכת הממוחשבת שבאמצעותה החוליה מצליבה את הנתונים אינה משוכללת דיה ואי אפשר לבצע חיפוש נתונים מתקדם, לפיכך החוליה נאלצת לבצע חיפוש פרטני באמצעות תפריט שאילתות הקיים במערכת. החוליה התקשתה לעמוד במשימותיה - לפקח באופן הדוק ומקצועי על התיקים הפעילים ולהנחות את החוקרים בנושאים שהחוליה אחראית להם. עוד עלה שהפקודה והנהלים שתחנות המשטרה פועלות לפיהם בכל הנוגע לאיתור נעדרים ולזיהוי אלמונים אינם מעודכנים.

מעקב
משטרת ישראל 

4.	נכתבה דרישה מבצעית לשדרוג מערכת המחשוב ומימשוקה למערכת הפלא אשר כרוכה בעלויות גבוהות. במסגרת כלל הצרכים, לא תועדפה גבוה מערכת מחשובית זו לשנת העבודה  2014. 
	ראה דוח מעקב 63 ג'.
	ראה דוח מעקב 60 ב' עמ' 690.  
	 

ליקוי

5.	תיק של נעדר שלא אוכן או תיק של אלמוני שלא זוהה בתום חמש שנים מיום פתיחתו ייגנז בארכיון שבמטה הארצי של המשטרה לפי התנאים המפורטים בפקודה (תיק אלמוני שנושאו חי לא ייגנז עד שייוודע למשטרה דבר מותו של אותו אלמוני). בתום חמישים שנה מיום ההיעדרות או מיום מציאת האלמוני יובער התיק. 
	מבדיקת קובץ נעדרים ואלמונים שהחוליה מנהלת עלה כי למעלה מ-60% מהתיקים שנפתחו בשנים 2003-1962 ואמורים היו להיגנז טרם נגנזו, ועשרות תיקים שהגיע מועד גניזתם לא הועברו מתחנות המשטרה לחוליה אלא בוערו בתחנות עצמן, בניגוד להוראות הפקודה ולנהלים. בכל התיקים שאינם מועברים במועד לחוליה נערכת הבקרה באיחור רב, ובמקרים שנמצאים בהם כשלים בטיפולן של תחנות המשטרה בתיק, לעתים מאוחר מדי לבצע השלמות לחקירה.

מעקב
משטרת ישראל

5.	מהסטאטוס האחרון שבוצע בחודש יוני 2013 נעשתה פנייה נוספת לכלל היחידות לאיסוף תיקי החקירה: התקבלו 13 תיקי חקירה. כ-19 תיקי חקירה נחקרים כתיקי רצח, לכן יישארו ביחידה ו-12  תיקים עדיין מטופלים ביחידות השונות לצורך ביצוע פעולות חקירה, או לחילופין היחידות פועלות לאיתורן ושליחתן. טרם נתקבלו תשובות לגבי 9 תיקים. החוליה נמצאת בקשר עם היחידות השונות וקיים רישום מסודר לגבי התיקים שעוד אמורים להתקבל. 
	ראה דוח מעקב 63 ג'.
	ראה דוח מעקב 60 ב' עמ'  691.    

ליקוי

6.	על פי מסמכי המוסד לביטוח לאומי קיימים מאות גופים העוסקים בקבורה, לדעת משרד מבקר המדינה, כשחשיבות המידע הנוגע למקום הקבורה ברורה עתה, מן הראוי שהמשטרה והמוסד לביטוח לאומי יגיעו לידי החלטה מי יהיה הגורם האחראי לנושא כדי להבטיח ריכוז סדיר של המידע ושמירתו.

ליקוי

7.	על הגופים הנוגעים בדבר - המשטרה, המשרד לביטחון הפנים ומשרד הבריאות - להחליט בהקדם אם להקים את המאגר במכון או במשטרה ולקדם את הטיפול  בכל הסוגיות המשפטיות והתקציביות שהן תנאי לבניית מאגר נתוני זיהוי לאומי. 

מעקב 
משטרת ישראל

7.	ראה דוח מעקב 63 ג'.
	ראה דוח מעקב 60 ב' עמ' 692.    

מעקב 
משרד הבריאות

7. 	ראה דוח מעקב 63 ג'.
           	ראה דוח מעקב 60 ב' עמ'  692. 


משרד הבינוי והשיכון









משרד הבינוי והשיכון
ליקויים משמעותיים בתחזוקת הדיור הציבורי

הגופים המבוקרים: משרד הבינוי והשיכון; עיריית בית שמש; חברת עמידר - החברה הלאומית לשיכון בישראל בע"מ; חלמיש חברה ממשלתית עירונית לדיור לשיקום ולהתחדשות שכונות בתל אביב יפו בע"מ; פרזות חברה ממשלתית עירונית לשיכון ירושלים בע"מ; שקמונה חברה ממשלתית-עירונית לשיקום הדיור בחיפה בע"מ; חלד חברה ממשלתית עירונית לשיקום דיור ופיתוח בע"מ פתח תקווה; עמיגור ניהול נכסים בע"מ 

ליקויים 6,8 תוקנו. ראה הערות רה"מ 60ב' עמ' 88-92.
ליקוי 3,7 תוקנו. ראה דוח מעקב 60 ב' עמ' 282. 

ליקוי

1. 	חברות האכלוס מבצעות פעולות תחזוקה בדירות. על מנת לעמוד על איכות התחזוקה בדק משרד מבקר המדינה, בסיועו של מהנדס בנייה, את המצב הפיזי של דירות ובניינים הנכללים במאגר הדיור הציבורי במרכז הארץ. ב-86% מהדירות שנבדקו נמצאו ליקויי תחזוקה ובנייה. ב-10 מהדירות שנבדקו נמצאו מפגעים העלולים לסכן חיי אדם - נזקי רטיבות קשים, מעקות ומדרגות לא בטיחותיים; ב-10 דירות נוספות נמצאו מפגעים חמורים, שאם לא יטופלו כראוי יוחרפו עד כדי סכנה לחיי אדם; ב-10 מ-30 הדירות האמורות נמצאו ליקויי תחזוקה אחרים המחייבים טיפול. בארבעה מבין תשעה בניינים שנבדקו נמצאו ליקויי בטיחות העלולים לסכן חיי אדם. בארבעה אחרים נמצאו ליקויים חמורים. מצבו של בניין אחד בלבד מכלל הבניינים שנבדקו היה סביר. משרד מבקר המדינה מעיר כי עמידר, בהיותה מופקדת על ניהול הדיור הציבורי, אחראית גם לבטיחות דייריהן ולשמירה על הרכוש ולא רק לתחזוקה שוטפת של הדירות. מצבם של ארבעת הבניינים כאמור (שלושה מהם בניהול חברת עמידר ואחד בניהול חלמיש) מחייב נקיטת צעדים דחופים ופעולה מתואמת מצד החברות והרשויות המקומיות, ומשרד הבינוי והשיכון לביצוע התיקונים הדרושים. ראוי שעמידר, שהיא החברה הגדולה ביותר מבין חברות האכלוס המנהלות והמתחזקות את הדיור הציבורי, המשמשת כזרוע הביצוע של משרד השיכון, לא תראה בקיום חוזה הניהול בינה לבין המשרד מיצוי כל חובותיה. משנוכחה עמידר שחוזה הניהול אינו כולל את הפעולות שיש לדעתה לבצע במסגרת תחזוקת הדירות והרכוש המשותף, ומביא להתדרדרות מצב הנכסים, היה עליה להביא זאת לידיעת המשרד, ולפעול לשינוי המצב. נמצאו ליקויים בטיפול בבקשות הדיירים. הליקויים בטיפולה של ועדת החריגים בבקשות מלמד שתפקודה לא תקין.

מעקב
חברת עמידר

1. לטובת שיפור אחזקת הדיור הציבורי : סל השובר הוגדל, מ-400 ש"ח ל-500 ש"ח ליחידת דיור, והחברה פועלת כמיטב  יכולתה ובהתאם לתקציבים העומדים לרשותה. תקציב זה עדיין רחוק מהצורך העומד על סך של כ- 1,000 ש"ח ליחידה  מנוהלת. הפער בתקציב פוגע משמעותית באחזקה השוטפת של הדירות. עדיין קיימים ליקויים רבים בתחזוקת הדירות שאינם מטופלים לאור המחסור המשמעותי בתקציבים  השוטפים. החברה פועלת לבחינת הגמשת סל השבר ו/או הגדלתו. איגום תקציבים במשותף עם משרד הבינוי והשיכון לטיפול וביצוע שיפוצים פנים דירתיים בסכום של 10 מליון ש"ח והרחבת סל הפריטים לדיירים. חברת עמידר הקצתה ממשאביה סכום של כ- 5 מש"ח, בנוסף לתקציבים שמתקבלים  ממשרד הבינוי והשיכון. נקבע ע"י משרד הבינוי והשיכון  ממוצע לשיפוץ לאכלוס חוזר עד 30 אלף ש"ח.
ראה דוח מעקב 60 ב' עמ' 699. 

ליקוי

2. 	משרד הבינוי והשיכון, כגוף האחראי לרכוש הציבורי, אמור להנחות את החברות כיצד לטפל בממצאי ביקורי הבית ולפקח על ביצועם. אולם למעט פיקוח שהתמקד בבדיקת זהות הדיירים, לא נמצא כי הוא עשה פיקוח כמתבקש על האופן שבו קיימו החברות ביקורי בית, בנושא מצבן הפיזי של הדירות, וכן הלקחים שהפיקו החברות מהביקורים. רוב הדוחות מביקורי הבית שקיימו החברות אינם משקפים את מצב הדירות ולפיכך מתעורר חשש לגבי אמינותם. למשרד הבינוי והשיכון נודעת חשיבות לתיעוד הכולל פרטים מהותיים לגבי פניות הדיירים מאחר שפרטי הפניות דרושות לצורך בקרה. על המשרד להנחות בנושא זה את כל החברות ולפקח על תפקודן.

מעקב 
משרד חברת עמידר

2. ביקורי בית: הוקם צוות בראשות המנכ"ל לטיפול בליקויים וביישום ההמלצות כפי שעלו בדוח מבקר המדינה. הוכנו טפסי ביקור מעגל חדשים הכוללים פרטים נוספים על מצב תחזוקת הדירות. הבקרה ברכוש המשותף מתבצעת על ידי מפקחי העבודה בסניפים. פותחו דוחות מעקב אחר ליקויים ומנהלי הסניפים מקיימים בקרות חודשיות.
ראה דוח מעקב 60 ב' עמ' 699. 

ליקוי

3. 	בהתאם לחוק קבע שר הבינוי והשיכון בתקנות מפרט לתחזוקה שוטפת של דירות ציבוריות לפי תקנות אלה היעדר פרט מפרטיו של אותו מפרט או פגם בדירה שמקורו בבלאי ייחשב לליקוי, ועל חברת האכלוס להתחיל בביצוע התיקון בדחיפות המתחייבת, ולא יאוחר מ-60 יום מיום שנודע לה על דבר הליקוי ולהשלימו בתוך פרק זמן סביר. הבדיקה העלתה כי אין אחידות בין החוזים שחתמו החברות השונות עם דייריהן - חלקן אינן מזכירות בחוזים את הוראות החוק ואת התקנות שהותקנו על פיו ואחרות מזכירות אותו באופן חלקי בלבד, משרד הבינוי והשיכון לא ביצע מעקב בנושא ולא היה ער למצב האמור. על המשרד להכין לאלתר חוזה אחיד שישמש את כל החברות, תוך שימת דגש על הגינות החוזה, על זכויות הדיירים ועל מניעת קיפוחם על ידי החברות. 



ליקוי

4. 	המפרט מצומצם ביותר וחסרים בו פריטים מהותיים כגון: תריסים, דלתות בין החדרים, אביזרים סניטריים, ברזים, ארונות מטבח, שיש וכיור מטבח, שבלעדיהם לא יכולים הדיירים לקיים רמת חיים סבירה. מן הראוי שמנכ"ל משרד הבינוי והשיכון יפנה לשר על מנת שישקול לכלול במפרט שבתקנות פריטים חיוניים המאפשרים תנאי מחיה הולמים.

מעקב 
חברת עמידר

4. 	הרחבת הפריטים הכלולים בסל: חברת עמידר במשותף עם משרד הבינוי והשיכון החליטו על איגום תקציבים והקמת קרן משותפת בסכום של כ- 10 מיליון ש"ח לטיפול בדירות המצויות במצב תחזוקתי לא ראוי, וזאת בהתאם לקריטריונים שנקבעו ולפריטים נוספים מעבר לסל.
ראה דוח מעקב 60 ב' עמ' 699. 

ליקוי

5.	תנאי הדיור של הדיירים בדיור הציבורי הם חמורים וגורמים לפגיעה בכבוד האדם, נוסף על הנזק שנגרם לרכוש ועל החשש שתיגרם בגינם פגיעה גופנית עד כדי סיכון חיי אדם. משרד הבינוי והשיכון וחברות אכלוס לא עשו את המוטל עליהם, כל אחד בתחומו בכל הנוגע לשמירת נכסי המדינה ולא השכילו לדאוג לרווחתם של הדיירים הנמנים עם השכבות הפחות מבוססות בחברה. ההוצאות הנמוכות על תחזוקת הדירות במשך שנים רבות גרמו להידרדרות מצבן הפיזי. על המשרד לפעול בדחיפות כדי לעמוד על מצב התחזוקה של הדירות שבניהול החברות, לרבות על ידי ביצוע סקר, ועל פי תוצאותיו להכין תכנית עבודה ולהקצות משאבים שיבטיחו קורת גג סבירה לדיירי הדיור הציבורי. משרד הבינוי והשיכון לא מילא כראוי את חובותיו השלטוניות לנהל בנאמנות ובאופן יעיל את הרכוש שבידיו, תוך שמירה על הנכס ועל כספי ציבור שמושקעים בו תוך הימנעות מפגיעה בנזקקים. 

מעקב
משרד הבינוי והשיכון 

1,2,4,5.  	בקרה ודיווח:  בחודש פברואר 2013 נבחרו במכרז 2 חברות בקרה  בעלות שנתית של כ- 1.3 מיליון ₪. בתאריך,  4/2013 החלו החברות לבצע בדיקות לאחר תקופת הכשרה. במסגרת זו נציגי החברות מבקרים בדירות השיכון הציבורי ובודקים סדרה של נתונים בכל הנוגע לפרטי הדייר ומצב הדירה. עד כה נבדקו כ-500 תיקים ובוצעו ביקורים בכ-250 דירות. מתקיימות פגישות שוטפות עם האחראים בחברות בהשתתפות הבודקים ונציגי אגף נכסים ודיור אודות ממצאי הבדיקות, מתקנים ליקויים תוך כדי הבדיקות והבירורים ויוצאות הנחיות בהתאם לצורך. נעשות בדיקות בנושאי רוחב כגון שיפוץ לאכלוס חוזר, חובות דיירים, קידום ורישום דירות. המשרד סבור שחברות הבקרה יתרמו לשיפור השירות ולשיפור רמת הטיפול בדירות. כמו כן יהוו גורם מרתיע מבחינת החברות המאכלסות. בתאריך 4/2013 נחתם הסכם עם חב' חלמיש המסדיר את נושא ניהול הדירות, הטיפול בדיירים וההסדרים הכספיים בין החברה והממשלה. מדובר בהסדרת הטיפול בכ-2000 דירות.
	שיפור זמן האכלוס: תקציב המדינה אושר רק ב 8/2013 ועד שאושר נתקבלו תקציבים מצומצמים. הדבר גרם לעיכובים רבים בביצוע האכלוס החוזר. 
	מבנים פגומים - מתקיימים דיונים שוטפים במבנים פגומים והמשרד מטפל בפניות המגיעות הן מהרשויות המקומיות והן מהחברות המאכלסות.
ראה דוח מעקב 60 ב' עמ' 700. 

מעקב
חברת עמידר

 5 . 	חברת עמידר מדווחת  למשרד הבינוי והשיכון  באופן עיתי על תוצאות ביקורי המעגל שנערכים בדירות. הקמת מוקד שירות ארצי: החל משנת 2010, חברת עמידר מפעילה מוקד שירות ארצי הנותן מענה טלפוני ומקצועי לכלל לקוחות החברה בתחומי הפעילות השונים.כל פעילות המוקד והמגעים עם הדיירים מדווחים במחשב, נשלחים קבלנים לביצוע תיקוני הליקויים ומתבצע מעקב אחר הפניות והקריאות שנפתחות במוקד.פותחו דוחות ייעודיים למעקב ובקרה אחר תהליכי עבודה, במטרה לצמצם את זמני הטיפול ולשפר את איכות הטיפול.
	נתונים ממוקד השירות: כמות השיחות הנכנסות במהלך שנת 2013 (עד 31/10/13) הינה 329,701. המוקד ענה ל- 298,360 שיחות. נפתחו 233,747 קריאות לטיפול בליקויים ונשלחו קבלנים לביצוע העבודות. המוקד טיפל ישירות בכ- 182,873 קריאות ללא הפנייתם לסניפים. זמן מענה ממוצע לדייר הוא כ-2.12 דקות. המוקד מטפל במגוון נושאים תפעוליים: סיוע  בשכר דירה,  אחזקה, גבייה, נכסים ומכר.
ראה דוח מעקב 60 ב' עמ' 699. 

מעקב 
חברת חלמיש


5. 	חברת חלמיש עורכת  סקרי בטיחות בדירות ובבניינים שבאחריותה, וזאת על מנת לגלות ליקויי בטיחות ולתקנם. חברת חלמיש מבצעת גם תיקוני בטיחות כגון: ליקויי חשמל, גז קונסטרוקציה, רטיבות וכד' המתגלים על ידי עובדי מח' אחזקה, ובאמצעות דיירי הדיור הציבורי וביקורי מעגל.  בנוסף, החברה מבצעת אחזקה שוטפת לפי סל השיפוצים ונוהלי  משרד הבינוי והשיכון.
ראה דוח מעקב 60 ב' עמ' 699. 



רשות מקרקעי ישראל









רשות מקרקעי ישראל
קבורה אזרחית ביישובים חקלאיים 

הגופים המבוקרים: רשות מקרקעי ישראל; הוועד לביטוח לאומי; המשרד לשירותי דת; משרד הפנים – מינהל התכנון 

ליקוי

1. 	החלטת הממשלה והחלטת הנהלת מינהל מקרקעי ישראל מאוגוסט 2004 מטילות על מינהל מקרקעי ישראל את האחריות למנוע את המשך השימוש המסחרי שעושים כמה יישובים חקלאיים בבתי העלמין שבשטחיהם ולבצע עסקאות על פי החלטה 949. מתיקי מינהל מקרקעי ישראל עולה כי הוא לא פעל להסדרת השימוש שעשו בבתי העלמין חלק מיישובים חקלאיים אלה. במחדלו זה אפשר ליישובים החקלאיים לעבור על החוק ולקבוע עובדות בשטח.
לפי החוק, שירותי הקבורה בישראל, לרבות הקבורה בבתי עלמין אזרחיים חלופיים, הם באחריות המשרד. הקבורה ממומנת באמצעות הביטוח הלאומי במסגרת תקנות דמי קבורה וגם במסגרת תקנות הזכות לקבורה אזרחית וקשורה למינהל מקרקעי ישראל במסגרת חוק מינהל מקרקעי ישראל, התש"ך-1960.
חוק הזכות לקבורה חלופית נחקק כבר בשנת 1996, ולמרות זאת עד מועד סיום הביקורת הוקמו רק שני בתי עלמין אזרחיים חלופיים: בשנת 1999 - בבאר שבע, ובמאי 2009 - בכפר סבא. בהעדר פתרונות ראויים לקבורה אזרחית בבתי עלמין ברחבי הארץ גדל הביקוש לקבורה אזרחית ביישובים חקלאיים; מממצאי הביקורת נראה שלשם כך השתמשו אחד עשר יישובים חקלאיים בקרקעות המדינה למטרות מסחריות וגבו בעד הקבורה תשלומים גדולים בהרבה מאלו המותרים בחוק.
היישובים החקלאיים הללו ממשיכים לעשות שימוש מסחרי בבתי העלמין אשר בשטחיהם בצורה בלתי-מוסדרת ושלא כדין תוך קבלת דמי קבורה מהביטוח הלאומי. משרד מבקר המדינה מצא כי מינהל מקרקעי ישראל לא פיקח כראוי על יישובים חקלאיים אלו, הביטוח הלאומי לא הפסיק גביית כספים בגין קבורה, והמשרד לא הנפיק רישיונות לחברות הקבורה שלהם ולא מנע גביית תשלומי יתר בגין רכישת קבר לאדם בעודו בחיים. 
לדעת משרד מבקר המדינה, על הגופים שנזכרו לעיל לפעול בשיתוף פעולה לשיפור מערך הבקרה, הפיקוח והאכיפה בעניין הקבורה ביישובים החקלאיים האמורים. מחד גיסא, על המדינה לקדם את הקבורה האזרחית החלופית, ומאידך גיסא, עליה לפעול כדי למנוע את הקבורה המסחרית הבלתי-חוקית בכמה יישובים חקלאיים ולהסדירה משום שאי-הסדרתה פוגעת בזכות תושבי ישראל החפצים בכך להיקבר על פי רוח חוק הקבורה האזרחית ומטרותיו. 

מעקב 
רשות מקרקעי ישראל

1. 	במסגרת העבודה השוטפת תוך סדרי העדיפויות הקיימים ( ובכלל זה כ"א הקיים) נבחנת עצם הקבורה (ולאו דווקא האזרחית) של תושבים מחוץ לישוב החקלאי. ככלל לא מאושרים שירותי קבורה, ובכל המקרים שטופלו נדרשים לשלם דמי שימוש ראויים בגין שימוש זה ולהפסיקו. 
מעקב
המשרד לשירותי דת

1. 	גורמים רבים שותפים להליך הקבורה האזרחית והם תלויים זה בזה: רשות מקרקעי ישראל, אשר היא בעלת הסמכות להקצות שטחים לבתי עלמין אזרחיים,   מינהל התכנון, אשר הוא זה שאחראי על ייעוד השטחים לקבורה אזרחית,   ביטוח לאומי שאחראי על תשלום דמי הקבורה,   משרד הפנים שהינו הרגולטור על הרשויות המקומיות שבשטחן מוקמים בתי עלמין אזרחיים (כאשר חלק מראשי הרשויות מסרבים להפכם לאזוריים בטענה שזו קרקע שהוקצתה מהרשות המקומית לצורך מתן שירות לתושבי המקום בלבד). לכן, המשרד כגורם מתכלל הקים ועדת היגוי בחודש פברואר 2013 בשיתוף כל הגורמים הללו על מנת לנסות לקדם את העניין. כן בוצע סקר מקיף בכל רחבי הארץ (שהוזמן ע"י המשרד לשירותי דת והרשות) על מנת לאתר אתרים לקבורה אזרחית חלופית. בהתאם להנחיית משרד המשפטים כל  נושא הטיפול בקבורה מסחרית בישובים חקלאיים (בעיקר אזרחית) מטופל ע"י רשות מקרקעי ישראל ואינו באחריות המשרד. יצוין, כי עד קבלת ההחלטה הנ"ל המשרד בשיתוף עם הביטוח הלאומי פעלו מול גופי הקבורה שחרגו מהחוק והנהלים. הוקמה ועדת היגוי בינמשרדית בראשות מנכ"ל המשרד לשירותי דת הכוללת את נציגי משרד הפנים, רשות מקרקעי ישראל והמוסד לביטוח לאומי. מטרת הוועדה להמליץ בפני השר לשירותי דת על בתי עלמין אשר יוכרזו בצו כבתי עלמין אזוריים לקבורה אזרחית-חלופית וזאת מכוח חוק הזכות לקבורה אזרחית-חלופית תשנ"ו-1996 והתקנות שהותקנו מכוחו. בוצע סקר מקיף בכל רחבי הארץ (שהוזמן ע"י המשרד לשירותי דת והרשות) על מנת לאתר אתרים לקבורה אזרחית חלופית. המשרד פועל ככול יכולתו להרחבת האפשרויות באופן שוטף ועושה רבות מול הגורמים הרלוונטיים כולל האוצר על מנת להגדיל את  ההיצע לקבורה ואת התמיכות לקבורה אזרחית חלופית. כתוצאה מפעילות המשרד אל מול חברות לענייני קבורה, קיימים נכון להיום, 12 בתי עלמין (או חלקות בבתי עלמין קיימים) לקבורה אזרחית, כמו כן קיימות עוד 22  חלקות למסופקים ברחבי הארץ, ניתנו תמיכות לקידום הקבורה האזרחית, לגופי קבורה שעמדו בקריטריונים לקבלת תמיכות לפי סעיף 3א לחוק יסודות התקציב. בנוסף, המשרד סייע לעמותת מנוחה נכונה פתח תקווה לקבל הקצאת קרקע לקבורה אזרחית באזור ירקון, ומקדם את בניית בית העלמין האזורי בברקת שאמור לתת מענה לאלפי מקומות לקבורה אזרחית וכן מקדם הקמת חלקה לקבורה אזרחית בנהריה. כעיקרון, כל הקמה ו/או הרחבה מתוכננת מותנית בהקצאה של 10% משטח הקבורה לקבורה אזרחית לפיכך, בהרחבות המתוכננות בנתניה ואריאל מתוכננת הקצאת קרקע של 10% לקבורה אזרחית. התקיימה פגישה ביחידה למיקור חוץ במשרד המשפטים בשיתוף הגורמים הרלוונטיים, קרי: רשות מקרקעי ישראל, המוסד לביטוח לאומי והמשרד לשירותי דת לגבי בחינת האפשרויות להגיש תביעות  כנגד חברות העוסקות בקבורה מסחרית בישובים חקלאיים. הנושא נבחן עדיין ביחידה למיקור חוץ במשרד המשפטים.
ראה הערות רה"מ 60 ב' עמ' 95
ראה מעקב 60 ב' עמ' 288
ראה מעקב ראשון 60 ב', מעקב שני 705-709
מעקב 
המוסד לביטוח לאומי 

1. 	המוסד לביטוח לאומי פועל בשיתוף מלא עם המשרד לשירותי דת בכל הנוגע להתנהלותן של חברות בישובים חקלאיים, כדי למנוע גביית תשלומים שלא כדין ממשפחות הנפטרים, וזאת באמצעות בדיקות שמבצע משרד רואה חשבון. המוסד לביטוח לאומי מבצע בדיקות באמצעות רואה חשבון, הממצאים מועברים לטיפולו של המשרד לשירותי דת.




רשות מקרקעי ישראל
איוש נחלות פנויות 

הגופים המבוקרים: רשות מקרקעי ישראל; משרד החקלאות

ליקוי

1.	בין מינהל מקרקעי ישראל ובין משרד החקלאות נתגלעו מאז 2003 חילוקי דעות קשים. משרד החקלאות מתנגד בכל תוקף לאימוץ שיטת המכרז בנוגע לנחלות. לשיטתו, באזור המרכז יש לבטל את הנחלות הפנויות ולאפשר את עיבוד שטח המשבצת החקלאית. בפריפריה יש לעודד את המשך פריסת ההתיישבות על ידי הארכת התקופה לאיושן לפי ההוראה שלפיה נהגו עד להחלטת ההקפאה ולעודד קליטת משפחות חדשות.

 ליקוי
 
2.	במועד סיום הביקורת, אוגוסט 2009, כעבור שש שנים מההקפאה, טרם גיבשו שתי הוועדות המלצות, וועדת המשנה אף לא שבה למועצה בנושא זה ולו רק כדי לדווח. בסופו של דבר, המועצה לא קבעה מדיניות חדשה, והקפאת איוש הנחלות הפנויות הייתה תקפה בעת הביקורת כבר יותר משש שנים, למעט באזור עדיפות לאומית א' וקו העימות - אם שווי הנחלה אינו גדול מ-100,000 דולר.  

ליקוי
 
4. 	על מינהל מקרקעי ישראל ועל משרד החקלאות להגיע בהקדם להחלטה מוסכמת בעניין איוש אלפי הנחלות הפנויות בישראל. המשך ההקפאה משנת 2003 ישקף כשל חמור בתפקודם של הגופים השלטוניים המופקדים על ניהול המדיניות הלאומית בתחום המקרקעין והחקלאות. אם שני הגופים לא יגיעו להחלטה מוסכמת בהקדם, יהיה על מועצת מקרקעי ישראל להתכנס לצורך הכרעה בדבר מדיניות האיוש של הנחלות הפנויות. ראוי כי שר הבינוי והשיכון ושר החקלאות יעקבו מקרוב בחודשים הקרובים אחר הפעולות הנעשות לשם כך. 

מעקב 
רשות מקרקעי ישראל

1,2,4. 	בישובים מבוצעות עבודת מטה לשם קביעת מדיניות אשר אמורה להידון במועצת הרשות.
ראה מעקב 60 ב' עמ' 710

ליקוי

3.	במינהל מקרקעי ישראל וברשות לתכנון, האחראית לתכנון ולפיתוח של החקלאות וההתיישבות הכפרית, אין מאגר מידע מעודכן על נחלות, שכן את סקר הנתונים האחרון בנושא עשתה הרשות לתכנון בשנת 2002. התוצאה היא שלמדינה אין מידע מעודכן על השימוש בנחלות הפנויות.

מעקב 
רשות מקרקעי ישראל 

3.  	בידי רשות מקרקעי ישראל יש כבר מאגר נתונים לגבי נחלאות פנויות. 
ראה מעקב 60 ב' עמ' 711. 




יישובים בתת-אכלוס 

הגופים המבוקרים: רשות מקרקעי ישראל; משרד החקלאות ופיתוח הכפר

ליקוי

1. להחלטות העוסקות בעתידם של יישובים בתת-אכלוס השלכות מרחיקות לכת לגבי תושביהם ועל גורמים אחרים כגון נושים, התנועה המיישבת ועוד. יש מקום לבחון פתרונות בידי ועדה ציבורית או ממשלתית אשר תגיש את המלצותיה לצורך קבלת החלטה מחייבת. היעדר הסכמה מתמשך אינו תקין.

מעקב
משרד החקלאות

1. 	הנוהל אושר ב- 5.10.11 בישיבת הוועדה שהתקיימה בתאריך 7.3.12 תוקן הנוהל בהתייחס להערות החברים.

ליקוי

1. הניסיונות להגיע להסדר ביישובים נמשכים שנים ארוכות. בכל ארבעת היישובים לא נבחנו חלופות אפשריות ועלויותיהן לפני שהוחלט על פתרון מסוים.

מעקב
משרד החקלאות

2. 	כללי - ועדת ההיגוי לישובים דלי אוכלוסין (להלן: "ועדת ההיגוי") בחנה את ישוב א' ואת ישוב ב' בהתאם לנוהל. הישובים ג' וד'  הם ישובים המטופלים בהתאם להחלטת ועדת שרים  שהתקבלה בגינם. להלן פירוט ישוב א' - ב5.9.12 קבעה ועדת ההיגוי שיש לקבל דיווח אודות הסרת הלול המהווה חסם לשיווק ואכלוס הישוב. הועדה המליצה לדון בפרוגרמה חקלאית, בכפוף לתחילת השיווק בפועל. מעמד הישוב לא שונה ונושא זה נתון לבחינה ומעקב. ב 6.6.13 נדון ישוב א' שוב בוועדת ההיגוי הבינמשרדית לישובים דלי אוכלוסין. בישיבה זו דווח כי ניתן אישור מאגף התקציבים של רשות מקרקעי ישראל (להלן רמ"י) להלוואת גישור לפינוי הלולים. ב4.12.13 התקבל עדכון בדבר הסרת הלולים. בעת הדיון היו ביישוב א' 44 חברים ו-8 מועמדים. יחזרו לוועדה בתוך חצי שנה להמשך מעקב. שלב פיתוח התשתיות הראשון נמצא בסיום והשיווק החל. נהלי הקליטה שונו וניתן כיום להיקלט בלי שנת מועמדות. מאחר והחל שיווק המגרשים, ניתן לדון בבקשת הישוב לאישור פרוגרמה והקצאת אמצעי ייצור בהתאם. המעקב יימשך. ישוב ב' - שינה את סיווגו לישוב קהילתי. בשנת 2009 הוחלט על שינוי מעמדו של ישוב ב' לישוב קהילתי. במחצית 2012 דווח על 70 משפחות בישוב ומשפחות נוספות בשלבי קליטה. הישוב איננו דל אוכלוסין, והוסר מהרשימה. ישוב ג' שונה  ע"י רשם האגודות ל"כפר חקלאי שיתופי".  בישוב כ- 50 חברים.  הישוב פועל עם מפרק משקם. תנועות אור מסייעת בהבאת מועמדים נוספים לקליטה. ישוב ד' שינה את מעמדו לישוב קהילתי. קרקעות חקלאיות הועברו באמצעות רמ"י לעיבוד על ידי המפעלים האזוריים וההכנסות משמשות להחזר החובות.
	
ליקוי

4.	בטיפול ביישובים בתת-אכלוס מעורבים גורמים רבים. כדי לקבל את ההחלטות בעניינם יש לקיים עבודת מטה משותפת של כל הגופים הרלוונטיים. משרד החקלאות ומינהל מקרקעי ישראל צריכים להיות נחושים והחלטיים יותר בעניין יישום החלטותיהם, לתאם ביניהם את הפעילות ולשתף פעולה עם רשם האגודות השיתופיות.  

מעקב 
רשות מקרקעי ישראל

4. 	קיים צוות משותף, אשר נכלל בו נציג רשות מקרקעי ישראל. לאחר שמופו כל הישובים בתת איכלוס נדרשה מהם תוכנית עבודה, שאם לא כן ינקטו פעולות לשינוי מעמדם. הצוות עורך מעקב ובקרה אחר ביצוע עניין זה. 
ראה מעקב 60 ב' עמ' 712-713.

מעקב 
משרד החקלאות

4. 	עבודת ועדת ההיגוי נערכת בהשתתפות נציגי משרדים וגופים שונים - רשם האגודות השיתופיות, רמ"י, החטיבה להתיישבות, יועץ רוה"מ לענייני התיישבות ומשרד הבינוי והשיכון.  הוועדה מקיימת ישיבות קבועות מידי רבעון. ישוב המוגש לדיון בוועדה מקיים שני דיונים כהכנה לקראתה. 32 ישובים היו ברשימת הישובים דלי האוכלוסין שאושרה בתכנית העבודה של הועדה במרץ 2012. 







משרד הבריאות










משרד הבריאות
חדרי מיון (מלר"דים) של בתי החולים הכלליים – 
היעדר תקינה סדורה

הגופים המבוקרים: משרד הבריאות; נציבות שירות המדינה; שירותי בריאות "כללית"; קופת חולים "לאומית"; קופת חולים "מאוחדת"; "מכבי" שירותי בריאות; מרכז רפואי "תל השומר"; מרכז רפואי "סורוקה"; מרכז רפואי העמק 

ליקויים 2,12,17,19,25-26,28 תוקנו. ראה הערות רה"מ 60ב' עמ' 104-124.
ליקויים 11,18 תוקנו. ראה דוח מעקב 60ב' עמ' 306-312. ליקוי 8 תוקן ראה דוח מעקב 61 ב' עמ' 720. ליקוי 20 תוקן ראה דוח מעקב 61 ב' עמ' 723.

ליקוי

1. 	בחדרי המיון יש עומס רב. לעומס זה השלכות רבות, שהעיקריות בהן הן: משכי המתנה ארוכים של הפונים; עומס יתר על מחלקות האשפוז עקב הפניות מיותרות; חוסר שביעות רצון של הפונים; פגיעה ביעילות העבודה של הרופאים; אלימות נגד הצוות. המשרד לא עשה די במעקב אחר העומס בחדר מיון, בהנחיית בתי החולים לאסוף מידע עליו ובחקירת הגורמים לעומס, השפעתו והדרכים להקלתו. 

מעקב
משרד הבריאות 

1.	שרת הבריאות מבקשת ליישם מדיניות של שיפור חדרי המיון (להלן: המלר"דים), במטרה להקל על העומס בחדרי המיון ולשם כך ננקטו הצעדים הבאים: חיזוק המערכת הקהילתית כולל סימן דגש על מנות אשפוז ואשפוז בית. בתקופת הלחץ – תגבור ברופאים מומחים ובאחיות שמטבע הדברים מאשפזים פחות. המערכת הקהילתית הקימה רשת של מרפאות ערב ולילה (מרמ"ים) שעושה מאמץ ומפחיתה במידה ניכרת את מס' הפניות למיון. החלק המשמעותי של העומס נובע ממחסור מיטות אשפוז ועיכוב חולים מיועדים לאשפוז במיון עד שתתפנה מיטה במחלקה. בשנים האחרונות באישור הממשלה קיבלה מערכת הבריאות תוספת של 960 מיטות בפריסה ל-6 שנים ולמעלה ממחצית מהם הוספו בפועל. עם זאת יש לציין שעם כל החשיבות של תוספת זו היא אינה עונה לצרכים של המערכת כל עוד מספר המיטות יהיה קטן כפי שהוא עכשיו, יהיה קשה להימנע מעיכוב חולים בחדר המיון.
	 בצמוד למיון נפתחו במספר בתי חולים מחלקות השהייה שמטרתן לתת תשובה לאשפוזים קצרים (אבחון וטיפול קצר מועד). מחלקות אלה מורידות במידה מסוימת את הלחץ במיון. יש כוונה ליצור תמרוץ לבתי החולים שיתבסס על קריטריונים של כ"א, זמן המתנה נמוך ונוכחות רופא בכיר במיון.




ליקוי

3. 	מחקר שנעשה בישראל מצביע על כך שמספר מקרי האלימות בחדר מיון עומד ביחס ישר לעומס שבו. בעקבות המלצות ועדה לבחינת סוגיית האלימות במוסדות הבריאות ולמציאת דרכי התמודדות עם התופעה, פרסם המשרד, בשנים 2000 ו-2004, חוזרי מנכ"ל שהנחו את בתי החולים, בין היתר, להציב שוטרים לאבטחת חדר מיון, ליזום פעולות חינוך והשתלמויות של הצוות בנושא ולהפעיל מערך תיעוד על אלימות בבתי החולים. חלק מההנחיות האלה לא יושמו, ובכלל זה לא שולבו שוטרים באבטחת חדר מיון. המשרד גם לא פיקח על יישום הנוהל ולא יזם דיון עם המשרד לביטחון הפנים לצורך הענקת סמכויות אכיפה למאבטחים בחדר מיון והבהרת סמכויותיהם לטיפול במקרי האלימות.

מעקב
משרד הבריאות

3. 	הוכשרו כ-300 מאבטחים בנושא התמודדות עם אלימות וסדר ציבורי וכן הוענקו להם סמכויות עפ"י "חוק להסדרת הבטחון" ו-"חוק סמכויות לשם שמירה על בטחון הציבור ושלומו". בתי החולים המשיכו בהתקנת אמצעים שיש בהם כדי לתרום להתמודדות עם אלימות : מצלמות, נעילות חשמליות, שיפור מוקדים וכיו"ב. הופץ חוזר מנכ"ל 5/2011 המחייב ביצוע הדרכות  לשיפור שרות ומניעת אלימות, והנושא נבדק בבקרות שוטפות שעורך מינהל רפואה ואגף הביטחון בבתי החולים ובקופות החולים. פותחה לומדה ייעודית להתמודדות עם אלימות והיא תוכנס בקרוב ככלי נוסף לארגז הכלים, להתמודדות הצוותים עם אירועי אלימות. הודק וטופח הקשר בין בתי החולים ובין תחנות המשטרה הטריטוריאליות. נערכו פגישות וישיבות עבודה בין הנהלת משרד הבריאות ובין המשרד לבטחון-פנים ומשטרת ישראל לייעול והידוק קשרי העבודה ברמת מטה. נעשתה עבודת מטה מאומצת לפיילוט בו יוצבו שוטרים, ע"י משטרת ישראל, בשיתוף המשרד לביטחון פנים והמשרד, בבתי החולים הכלליים. תחילת הפיילוט בינואר 2014 ובסופו יוסקו מסקנות בשאיפה להרחיבו לכלל בתי החולים הכלליים.

ליקוי

4. 	כדי להתאים את חדר המיון למספר הפונים אליו, יש צורך לקבוע אמות מידה להיבטים פיזיים שלו, ובין היתר למספר עמדות הטיפול שיהיו בו, ויש לעדכן אמות מידה אלה מדי כמה שנים. המשרד הקים ועדות שעסקו בנושא זה ואף הביאו לפניו המלצות, אך הוא לא פעל לשינוי אמות המידה לפי המלצות הוועדות, והסטנדרדים שהוועדות המליצו עליהם לא פורסמו. 

ליקוי

5. 	הרחבת חדר מיון מתבצעת לעתים על ידי ציפוף המיטות בלא הגדלת שטח חדר המיון. הדבר מביא להצבת עמדות במקומות שאינם ראויים לכך, ומתעורר חשש לפגיעה באיכות הטיפול הרפואי וברווחת הפונים. כך למשל נמצאה עמדת בחדר מיון לבדיקות בישיבה שחוסמת את אחד הפתחים לחדר ההלם, שצריך להיות פנוי למעבר מהיר, הן של מיטות חולים והן של אנשי צוות.
מעקב
משרד הבריאות

4-5. 	הגדלת קיבולת חדרי המיון מחייבת בינוי מחדש של חדרי המיון, משאבים גדולים יותר והוספת כוח אדם. המדובר בתהליך שיימשך שנים רבות ומבוצע כל הזמן. חדרי המיון בשנים האחרונות קיבלו שדרוג באופן משמעותי. במספר בתי חולים נבנו חדרי מיון חדשים, גדולים וממוגנים. ההנחיות לתכנון מחלקות לרפואה דחופה הועלו לאתר המשרד בינואר 2013. 

ליקוי

6. 	העומס במחלקות האשפוז, בעיקר הפנימיות, אינו מאפשר לעתים לאשפז במחלקה פונים שהוחלט על אשפוזם, ולכן הם נשארים בחדר מיון במעין "מחלקת השהיה" – לעתים למשך כמה יממות וכתחליף למחלקת אשפוז. המשרד לא קבע הנחיות בנושא המושהים בחדר מיון, בין היתר באשר לצוות הרפואי, לציוד והמכשור הנדרשים כדי לתת טיפול הולם לפונים אלה. 

מעקב
משרד הבריאות

6.	ראה מעקב לליקוי 1.

ליקוי

7. 	אחת הדרכים להקלת העומס בחדר מיון ולמניעת פניות לקבלת שירותי רפואה ראשונית בחדר מיון, היא באמצעות מוקדים לרפואה דחופה בקהילה. חלק מהמוקדים מוקמים על ידי קופות החולים בעצמן, ואחרים הם בבעלות חברות פרטיות. למרות היקף פעילותם הנרחב של המוקדים, הפוטנציאל הגלום בהם להקלת העומס בחדר מיון, והיותם ספקי שירות רפואי שבתחום האחריות של המשרד, לא קיים המשרד עבודת מטה לקביעת מדיניות לאומית בעניין המוקדים הרפואיים, בין היתר בתחום הכשרת הצוות הרפואי, התנאים הפיזיים, המכשור והנגישות. המשרד גם אינו מקיים בקרה במוקדים אלה. יתרה מכך, המשרד אפילו לא קבע שהמוקדים נדרשים לרישוי כלשהו מטעם המשרד, בדומה לרישוי אותו חייבים לעבור מרפאות כירורגיות פרטיות. 

מעקב
משרד הבריאות

7. 	בשנת 2012 המשרד אישר פתיחתם של 11 מלר"דים בפריפריה, בהובלה ארגונית ובתמיכה תקציבית של המשרד, ובשיתוף קופות החולים והרשויות המקומיות. בשנה האחרונה נפתחו 8 המוקדים הבאים: אום-אל-פחם, מוא"ז שומרון, קרית-גת, ערד, דימונה, ירוחם, מצפה רמון, מוא"ז ערבה תיכונה. 3 הבאים נמצאים בשלבי הקמה מתקדמים, ומתוכננים להיפתח ברבעון א' של 2014: קרית-שמונה, בית-שאן וסכנין. המשרד הוביל את תהליך ההקמה ואישר את המכרזים והחוזים שנחתמו בין הרשויות וקופות החולים לבין הספקים, מפעילי המלר"דים. כל המוקדים הוקמו בהתאם למסמך אמות-מידה שפרסם המשרד, המפרט את הסטנדרט הרפואי הנדרש לתפעול מוקד, זאת בנוסף למחויבות הספק לעמוד בהוראות כל חוזרי המשרד הרלוונטיים. המשרד מבצע בקרות פתע במוקדים הפעילים ע"פ תכנית עבודה שנתית, ומתוכנן לסיים את תכנית הבקרות עד סוף רבעון ד' 2013. בנוסף לכך, במסגרת תכנון תכניות העבודה לשנת 2014 ישקול המשרד האם להרחיב את הפרויקט ולפתוח מספר מלר"דים נוספים בפריפריה.

ליקוי

9. 	כמות כוח האדם הרפואי המועסק בבתי החולים נקבעת על פי מפתחות תקינה שנקבעו בשנות השבעים של המאה העשרים, ועודכנו מדי פעם בפעם בשנים שלאחר מכן. מנגנון עדכון התקינה לא שונה, ואין הוא מביא בחשבון שינויים שחלו במשך השנים, כגון שינויים טכנולוגיים, גידול האוכלוסייה והזדקנותה, היקף הפעילות הרפואית והתפתחות של מקצועות בתחום הרפואה. המשרד לא יזם תקינת כוח אדם חדשה ונכונה לחדר מיון, והוא אינו מקיים בקרה אחר מילוי הנחיותיו.

מעקב
משרד הבריאות

9. 	נקבעה המלצת תקינה לאחות והתקורה בוקרה בשנת 2011 על ידי מנהל הסיעוד. לגבי רופאים: נוספו בהסכם הרופאים תקני מתמחים ומומחים שהופנו לתוספת תקינה בחדרי מיון, בין אם באופן ישיר או דרך המחלקות הפנימיות.

ליקוי

13. 	בישראל, בניגוד לקיים בארה"ב, לא נקבעו צורכי מערכת הבריאות במומחים בתחום הרפואה הדחופה, והיא הוגדרה כתחום של מומחיות-על – עובדה המשפיעה על היצע הרופאים בתחום. כמו כן לא קבע המשרד מהו מספר המומחים ברפואה דחופה שיש לשלב בכל משמרת. למשרד הבריאות גם אין מאגר נתונים עדכני ושלם על מומחים בתחום זה, ואין לו למשל נתונים כמה מהרופאים עזבו את ישראל או אינם עוסקים במקצועם. 

מעקב
משרד הבריאות

13. 	ראה תשובה לליקוי 9.

ליקוי

14. 	בקרב העוסקים במקצועות חדר מיון יש תמימות דעים ששינויים שחלו במערכת הבריאות צריכים להביא לתוספת תקנים, ולכל הפחות מחייבים את משרד הבריאות לקיים עבודת מטה שתנתח את השינויים ותקבע תקן הולם ועדכני. דבר זה לא נעשה.

מעקב
משרד הבריאות

14. 	במרבית חדרי המיון קיים מנגנון טריאג' המבוצע על ידי אחות מקצועית ומיומנת. לא קיימים נהלים מרכזיים לנושא מאחר ונושא הטריאז' אינו מהווה תפקיד מחייב. נשקלת אפשרות להטמיעו בתכנית עבודה 2014

ליקוי

15. 	הכשרה לא מתאימה של כוח האדם הסיעודי בחדר מיון: מינהל הסיעוד שבמשרד הכיר בחשיבות של קיום הכשרה מתאימה של אחיות חדר מיון, ולכן בשנת 1999 הוא פרסם חוזר שקבע כי אחראי משמרת בחדר מיון יהיה בוגר קורס על-בסיסי ברפואה דחופה, אולם מינהל הסיעוד לא ביצע בקרות על קיום הנוהל, ומאז שנת 2004 לא אסף נתונים בתחום זה. התברר כי בבתי החולים שנבדקו אין הקפדה על כך שכל אחראי המשמרת יהיו בוגרים של הקורס העל-בסיסי ברפואה דחופה. בחלק מבתי החולים חדר מיון מפוצל לתת-מחלקות באולמות נפרדים, אך המשרד לא קבע אם בכל תת-מחלקה בחדר מיון צריך להיות אחראי משמרת בעל הכשרה על-בסיסית כאמור.

מעקב
משרד הבריאות

15. 	הנתונים בנושא קיום הכשרה מתאימה של אחיות פורסמו  ב-28.12.2010 לאחר בקרה שנעשתה במוסדות.

ליקוי

16. 	אחת הדרכים לייעל את עבודת חדר מיון היא מיון ראשוני של הפונים לחדר מיון באמצעות אחות ותיקה ומקצועית שמנתבת את הפונים וקובעת את סדר הטיפול בהם לפי מצבם הבריאותי. שיטת הטריאז' נבחנה במחקר בבתי חולים כלליים, ותוצאותיו הצביעו על הצלחתה, על עלייה בשביעות הרצון של המטופלים ועל ירידה בזמן השהייה של החולים. במחקר הומלץ לשקול הפעלה של הטריאז' בכל בתי החולים, ואולם המשרד לא דן בהמלצות המחקר ולא החליט אם יש להנחות את בתי החולים לפעול בשיטה זו. מינהל הסיעוד במשרד גם לא הנחה את בתי החולים שפועלים בשיטה זו, מהם ההכשרה והניסיון הנדרשים מאחיות טריאז'. בבית החולים העמק נמצא כי את הטריאז' מבצע בפועל צוות פקידים במשרד הקבלה, ללא הכשרה מספקת למטלה זו.

מעקב
משרד הבריאות

16. 	ראה תשובה לליקוי 14.

ליקוי

21. 	בחלק מבתי החולים הכלליים בארץ ובעולם מקובל לעשות תהליך אקרדיטציה, שבין מטרותיו – לעקוב לדוגמה אחר החולה מרגע כניסתו לחדר מיון עד שחרורו, ולאתר את הליקויים בתהליך. בדרך זו כוללת הבקרה את כל פעילות חדר מיון וגם את הממשק של חדר מיון עם שאר מחלקות בית החולים. ואולם תהליך בקרת הרישוי שמבצע המשרד אינו כולל עקרונות בקרה חשובים שקיימים בתהליך האקרדיטציה. 

מעקב
משרד הבריאות

21.	התהליך צפוי להסתיים בשנת 2013-2014 והורחב ב-2013 לכל בתי החולים הממשלתיים. יצא חוזר המחייב את בתי חולים הכלליים לסיים את תהליך האקרדיטציה עד שנת 2015.

ליקוי

22. 	תהליכי הבטחת איכות הם תהליכים משלימים לתהליכי הפיקוח והבקרה. ואולם, בין השנים 2009-1993 לא נערך אף תהליך כולל של הבטחת איכות בחדר מיון, למעט סקר מאפיינים שנשלח לבתי החולים בשנת 1996, ונושא איתור נשים נפגעות אלימות בחדר מיון בשנת 1999. זאת אף על פי שהמשרד עמד על הצורך בכך, ובשנת 1999 הוא אף תכנן לבצע תהליך בקרת איכות. ואולם התהליך נעצר עוד לפני שהחל, ומאז לא נעשתה כל פעילות בתחום זה. 

מעקב
משרד הבריאות

22. 	מבדקי איכות בכל המלרד"ים בבתי החולים הכלליים נערכו בחודשים מאי יוני שנת 2013. תהליך ההערכות למבדק, שיתף מנהלים ועובדים ביחידות בניסוח עשייה איכותית ובביצוע המבדק בפועל.

ליקוי

24. 	חשוב שהמשרד יקבע את מאפייני ההכשרה, הוותק והניסיון של בעל התפקיד שבסמכותו להחליט על שחרור. בשנת 1979 הנחה המשרד כי יוסמכו לכך רק רופא מומחה או מתמחה בשנתיים האחרונות להתמחותו. ואולם במשך השנים לאחר מכן הפיץ המשרד לחדר מיון סדרה של הנחיות, ובהן הוריד את הדרישות המתנות הסמכה כזו. במועד סיום הביקורת, גם רופא שזה עתה סיים את לימודיו ואין לו כל ניסיון, יכול לשחרר פונים מחדר מיון במידה ויש לו אישורים כפי שנקבע. המבקר הפנימי במשרד הבריאות מצא שבשנים 2006-2004 שוחררו פונים רבים מחדר מיון על ידי רופאים שאינם עומדים אפילו בדרישות המקלות של המשרד עצמו.

מעקב
משרד הבריאות

24. 	נקבע תקן למכתב שחרור אחיד מחדרי המיון. הופץ כחוזר מנכ"ל.



ליקוי

27. 	מכתב השחרור מחדר מיון מצריך התייחסות והמשך טיפול מטעם רופאים במחלקות, רופאים בקהילה ועוד. מכאן שחשוב לקיים רישום רפואי מפורט, מדויק וברור, ולשם כך עליו להיות מודפס ולא כתוב בכתב יד שלעתים אינו קריא. ב-2001 החל המשרד להסדיר תחום זה במסגרת נוהל שעסק ב"חובת הוצאת סיכומי מחלה מודפסים". בסופו של דבר הטיפול בנוהל הופסק בלא כל החלטה רשמית להקפיא את הנוהל ובלא שהנושא הוסדר. יצוין כי במועד סיום הביקורת, כל חדר מיון שנציגי משרד מבקר המדינה ביקרו בהם, הפיקו גיליונות רישום רפואי בכתב יד. 

מעקב
משרד הבריאות

27. 	מתוך עשרה בתי חולים שמפעילים נמ"ר, חמישה מהם מפעילים תעודת מיון ממוחשבת במסגרת נמ"ר והשישי רמב"ם. בי"ח איכילוב , בי"ח בני ציון ובי"ח וולפסון טרם הפעילו ובי"ח ברזילי נמצא בתוכנית לחצי השנה הקרובה לבקשתם. בבי"ח שיב"א תעודת המיון מודפסת מהתיק הרפואי. בית חולים הדסה - בין 60 – 70 אחוז ממכלל השחרורים מהמיון מופקים  ממערכת המחשוב הרפואית. שאר האחוזים -  חולים משתחררים עם סיכום שחרור כתוב ביד. בית חולים לניאדו – הגיליונות בכתב יד ונסרקים למחשב. בית חולים מעייני הישועה - בביה"ח מעיני הישועה מערכת מידע רפואי בחדרי המיון, וכל תהליכי המידע במיון ממוחשבים ומודפסים. בית החולים הצרפתי בנצרת – כל גליונות הרישום הרפואי במיון מודפסים.





הסדרים כלכליים בין קופות החולים לבתי החולים הכלליים והשפעתם על המבוטחים

הגופים המבוקרים: משרד הבריאות; משרד האוצר; שירותי בריאות "כללית"; קופת חולים "לאומית"; קופת חולים "מאוחדת"; "מכבי" שירותי בריאות

ליקויים 1-3,6,14,15-17 תוקנו. ראה הערות רה"מ 60ב' עמ' 125-138. ליקויים 4,7-8,14 תוקנו. ראה דוח מעקב 60ב' , נובמבר 2010, עמ' 314-319.

ליקוי

5. 	מאוחדת עדיין לא הביאה את הסדרי הבחירה שלה לידיעת שר הבריאות, גם לאחר שמשרד מבקר המדינה פנה אליה בעניין במהלך הביקורת. ואילו המשרד, שהוא הרגולטור, לא דרש משתי הקופות שלא פעלו כחוק עד 2009 להביא את ההסדרים לידיעת שר הבריאות. בכך לא קוים הליך חשוב שהמחוקק דרש אותו.

מעקב
משרד הבריאות

5.	הכללית פרסמה הסדרים שאינם עולים בקנה אחד עם חוזר סמנכ"ל פיקוח מ-2011, עקב העובדה שיש לה בתי חולים משלה. מדובר במחלוקת משפטית בהקשר של הגדרת "נותני שרות" שמבורר בימים אלו.

מעקב
קופת חולים מאוחדת

5. 	הקופה מפרסמת את הסדרי הבחירה בהתאם להוראות החוק וחוזרים רלוונטיים.

מעקב
שירותי בריאות כללית

5.	נעשו שינויים בפרסום הסדרי הבחירה של הכללית באתר האינטרנט, בהתאם לדיונים שנערכו עם משרד הבריאות והוראות החוק.

ליקוי

9. 	במסגרת המשא ומתן בין הקופות למרכזים הרפואיים ניכר בשנים האחרונות גידול ניכר בהיקפים ובשיעורים של ההנחות שנותנים המרכזים הרפואיים הממשלתיים, שמרביתם גירעוניים, לקופות החולים בגין שיטת ההתחשבנות; ההנחות הגיעו בשנת 2008 לכ-700 מיליון ש"ח. עקב הרעת מצבם הכספי של המרכזים הרפואיים, בין היתר בגין הסדרים אלה, גדל במקביל הסבסוד של המשרד לכיסוי גירעונותיהם, והגיע לכ-650 מיליון ש"ח. מצב זה משמר את תלות המרכזים הרפואיים במשרד ומקשה על עצמאותם הכלכלית ועל הפיכתם לתאגידים עצמאיים.
מעקב
משרד הבריאות

9. 	ההסכמים בין קופות החולים לבתי החולים בנושא סוגיית ההנחות שנותן בית החולים נחתמו לשנים 2011-2013 ופועלים על פיהם.

מעקב
קופת חולים מאוחדת

9.	 מאז פרסום דוח הביקורת נחתמו הסכמים עם בתי החולים הציבוריים והממשלתיים. עם בתי החולים של "שרותי בריאות כללית" לא נחתמו הסכמים לתקופה הרלוונטית.

ליקוי

10. 	בתי החולים הם מערכות רפואיות-כלכליות גדולות ונעשות בהם אלפי פעולות שונות, כגון ניתוחים, בדיקות (בדיקות רופא, בדיקות מעבדה), אשפוזים, צילומים והדמיות. אחד האמצעים הניהוליים במערכת כלכלית כזו הוא מערכת תמחיר ממוחשבת, אשר מאפשרת לדעת בבירור את סוגי עלויות המוצרים והשירותים הרפואיים, לקשור בין העלויות ובין ההכנסות שמקבלים בתי החולים מהקופות ולקבל תמונת מצב ניהולית רפואית חשובה. עוד בשנת 1996 החליט המשרד להקים מערכת תמחיר ממוחשבת, אך ההחלטה לא מומשה, ומשרד מבקר המדינה העיר על כך בשנים 2000 ו-2004. בשנת 2006 המליצה ועדה לתמחור שירותי בתי חולים להקים מערכת תמחיר על בסיס מערכות קיימות. אולם המשרד לא הקים מערכת תמחיר ממוחשבת, ועדיין נותרו על כנן הבעיות שהועלו בעבר –  מחיר שירותי הבריאות לא שיקף את עלותם, ואין כלים ניהוליים-רפואיים-כלכליים ראויים.

מעקב
משרד הבריאות

10. 	המשרד מקדם כיום מספר תהליכים אשר יאפשרו במרוצת הזמן תמונת מצב טובה יותר על עלויות במערכת הבריאות. בין היתר, תהליך הסדרת קידוד אחיד של פרוצדורות רפואיות לצרכי תמחור, נדרש בכדי לספק תמונת מצב השוואתית. במקביל, מקים המשרד תשתית מידע מרכזית בתחום הקטלוגים (קטלוג תרופות, קטלוג פרוצדורות), וכן תשית ממוחשבת מתוכננת לניהול תהליכי התמחור בתחום התרופות ובתחום השירותים.

ליקוי

11. 	קביעת מחיר יום אשפוז, לרבות עדכון וקביעה של תעריפים חדשים, מבוססת על מחיר היסטורי, וכל זאת בלי שמשרדי הבריאות והאוצר בדקו מחדש את מרכיביו של יום האשפוז ואת השינויים שחלו במהלך השנים במוצר הנקרא "יום אשפוז". משרדי הבריאות והאוצר קבעו מחירי יום אשפוז מיוחדים לשתי מחלקות בלבד, אף על פי שעלות האשפוז במחלקות רבות נוספות שונה ממחיר יום האשפוז הרגיל. יודגש כי התגמול על ימי אשפוז מהווה בממוצע 43% מהכנסות בתי החולים. 

מעקב
משרד הבריאות

11.	כאמור, ישנם שלבים ארגוניים ומחשוביים מקדימים הדרושים לצורך מענה לליקוי.

ליקוי

12. 	בית החולים מתוגמל במחיר קבוע תמורת פעולה רפואית שבוצעה. בפעולות הנבחרות ישנה בטיפול הרפואי ובעלותו שונות רבה בין אירוע לאירוע. השונות נובעת מגיל החולה, מחלות רקע ועוד. שונות זאת חייבה בנייה מורכבת יותר של תעריפים, אולם הביקורת העלתה כי המחיר לפעולה נבחרת מבוסס על עלות ממוצעת למקרה, ללא התחשבות במרכיבים האמורים המשפיעים על העלויות, וללא התחשבות באיכות ביצוע הפעולה. במצב זה יש לעתים תמריץ כלכלי לשחרר חולה מוקדם ככל האפשר, גם אם מצבו הרפואי יכול להשתפר בהמשך אשפוזו. הוספת מרכיבים אלה לאופן חישוב המחיר עשויה לשפר את מערך התמריצים הפועל על בתי החולים. יחד עם זאת יש לקחת בחשבון את תוספת המורכבות למערך המחירים, דבר שעלול להגדיל את עלויות הבקרה של הקופות על חשבונות בתי החולים. 

מעקב
משרד הבריאות

12. 	טרם פועלות מערכות קידוד ותמחור המאפשרות דיפרנציאציה בין התמהילים השונים בטיפול בחולה ברמה הלאומית. עבור בתי החולים הכלליים הממשלתיים - פרוייקט מזור הנמצא בשלבי התנעה מיועד לכלול יכולות תימחור.
ליקוי

13. 	לשם השוואה, במדינות מפותחות ישנם מחירים דיפרנציאליים לאלפי פעולות. גם בארץ סבורים רבים במערכת הבריאות שהשיטה הראויה לתגמול בתי החולים היא לפי מחיר הפעולות (הדיפרנציאליות). אולם מבחינת מספר הפעולות עולה שבעת סיום הביקורת הקודמת, ספטמבר 2003, היה מספרן של הפעולות הנבחרות 46 בלבד, בינואר 2008 – 127 ובאוגוסט 2009 – 145. אף שחל גידול במספרן, בראייה כוללת היקפן עדיין זניח. 

מעקב
משרד הבריאות

13. 	בנושא  תמחור כולל של כלל מערכי בתי החולים הכלליים המשרד נמצא בתהליך הסדרה והגדרה מחדש של הקידוד (DRG), באופן מפורט יותר. בהמשך, כחלק משינוי מתוכנן של שיטת הקידוד הרפואי, יתאפשר גם ניהול מורכב יותר של קודים, תוך קישורם לאבחנות ולמצב המטופל ולא רק לפרוצדורה עצמה.
	להלן מספר פעולות דיפרנציאליות שנוספו משנת 2006 :

	שנה
	מס' פעולות דיפרנציאליות חדשות

	2006
	17

	2007
	20

	2008
	16

	2009
	3

	2010
	73

	2011
	6

	2013
	36

	סה"כ
	171



	בשנת 2012 נוסף שירות שהוגדר כתוספת לפעולה דיפרנציאלית קיימת (אביזר).

ליקוי

18. 	מחירי השירותים הרפואיים כיום אינם ריאליים ואינם משקפים את העלויות, והדבר פוגע בבריאות הציבור, גורם לכפל תשתיות ולבזבוז משאבים לאומיים. יש לבנות כלי תמחור ראויים למערכת הבריאות, ובאמצעותם לקבוע מחירים נכונים, הן לפעולות הדיפרנציאליות והן לפעולות האמבולטוריות. אחד הכלים הניהוליים במערכת כלכלית כה גדולה הוא מערכת תמחיר ממוחשבת שראוי להטמיעה.

מעקב
משרד הבריאות

18. 	טרם הסתיימה הגדרת האפיון למערכת המחשוב.

ליקוי

19. 	ראוי שהמשרד ומשרד האוצר יבחנו את כל מערכת היחסים בין קופות החולים כמבטחות ובין בתי החולים כנותני שירותים, כולל אמצעים שיבטיחו הגברת היעילות ומניעת מצבי ניגוד עניינים. יש לשקול עיצוב של כללי משחק חדשים. מתחייבת על כן עבודת מטה שתתחשב בהמלצות הוועדות שפעלו בעבר בנדון, ותבחן את החלופות, ולאחר מכן נדרשת פעולה נחרצת של המשרד ושל משרד האוצר ליישם את מסקנות עבודת המטה והמלצותיה.

מעקב
משרד הבריאות

19. 	מודל ההתחשבנות החדש בין בתיה"ח הכלליים והציבוריים ובין קופות החולים מופעל לשנים 2011-2013.



ליקוי

20. 	במאוחדת ובלאומית אונקולוגיה כפופה להסדרי הבחירה שלהן, משמע אין חופש בחירה. יוצא שרק הכללית ומכבי מאפשרות חופש בחירה מלא בתחום האונקולוגיה.

מעקב
קופת חולים מאוחדת

20.	לא דווח על התקדמות בתיקון הליקוי.

מעקב
קופת חולים לאומית

20.	לא דווח על התקדמות בתיקון הליקוי.




סוגיות בתחום בריאות הנפש

הגופים המבוקרים: משרד הבריאות; משרד האוצר; משרד הרווחה והשירותים החברתיים; מרכז השלטון המקומי; מועצה ארצית לשיקום נכי נפש בקהילה; שירותי בריאות "כללית"; קופת חולים "לאומית"; קופת חולים "מאוחדת"; "מכבי שירותי בריאות; 

ליקוי 4 תוקן ראה דוח מעקב 60 ב'  עמ' 739. ליקוי 25 תוקן ראה דוח מעקב 60 ב' עמ' 744.

ליקוי

2. 	אף שזמן המתנה ארוך לטיפול עלול לגרום לנזקים ואף למנוע את הפנייה לקבלת טיפול, הועלה שיש מרפאות ממשלתיות שבהן זמן ההמתנה לטיפול הוא ממושך. היו מקרים של מבוגרים וקטינים שזמן ההמתנה נמשך עד שנה וחצי. 

מעקב
משרד הבריאות

2. 	קוצר זמן המתנה בחלק מהמרפאות (במקומות בהם קופות החולים החלו לפתח שירותים). להלן המרפאות שנפתחו.
	
	קופה 
	סוג מרפאה 

	
	קטינים 
	מבוגרים 
	סה"כ 

	כללית 
	6 
	7 
	13 

	מכבי 
	5 
	8 
	13 

	לאומית 
	3 
	3 
	6 

	מאוחדת 
	3 
	2 
	5 

	סה"כ 
	17 
	20 
	37 
















ליקוי

[bookmark: _Toc243380924]7. 	אף שהמשרד נושא באחריות לספק שירותי בריאות לכלל האוכלוסייה, השירותים לסובלים ממצוקה נפשית ולפגועי נפש לא ניתנו בפריסה גיאוגרפית מספיקה והיו חוסרים הן בכוח אדם והן במבנים וציודם. כדי להשלים את הפערים הללו נרתמו חלק מהרשויות המקומיות וסיפקו למרפאות הפועלות בתחומן את החסר. יוצא אפוא ששירות ממלכתי שהיה אמור להינתן לכלל האוכלוסייה בצורה שוויונית לא ניתן בצורה זו ואיכות השירות וזמינותו היו תלויים בגורמים נוספים שאינם אחראים ואינם חייבים לתיתו.

מעקב
משרד הבריאות

7.	תהליך העברת הרפורמה אושר בצו חתום בידי ראש הממשלה – החלת הרפורמה 1/7/2015. קופ"ח החלו לפתוח מרפאות ולעבות את השירות הקיים (כללית)

ליקוי

9. 	המשרד אינו עושה פעולות בקרה בקופות, ולו פעולות מדגמיות שמטרתו לוודא שטיב השירות שהן נותנות למבוטחיהן ניתן בהתאם לנוהלי המשרד. 

מעקב
משרד הבריאות

9. 	אנשי בקרה מלשכות הפסיכיאטר המחוזי ומהמטה החלו להשתתף בבקרות על מחוזות של קופות החולים. כמו כן, מתבצעות בקרות בכל הקופות ובכל המחוזות בתחום האוטיזם. אוישו שניים מבין התקנים והנותרים מצויים בשלבי מכרז שונים.

ליקוי

10. 	המשרד טרם יישם את כל הדרישות שקבע חוק השיקום: (א) ועדות השיקום לא בחנו מדי שישה חודשים את תכניות השיקום שנקבעו לנכי הנפש כדי לבדוק את התאמתן לצרכיהם; (ב) מספר מתאמי הטיפול שהיו אחראים ליישום ותיאום מתן כל השירותים הניתנים לנכי נפש לא היה מספיק; (ג) למועצה לשיקום הוקצו מעט משאבים להערכת היעילות והמועילות של תכניות השיקום, כך שמעת החלת החוק נעשו רק מחקרים מועטים. 

מעקב
משרד הבריאות

10.	באפריל 2013 הסתיים פיילוט במחוז חיפה ומאז הפרויקט הלאומי למדידת והערכת תפוקות ותוצאות במערך השיקום בתחום בריאות הנפש מיושם במחוזות צפון, חיפה וחדרה . הפרויקט החל לפעול במחוז ת"א ובמחוז מרכז . 

ליקוי

12. 	לא נמצאו מסגרות מתאימות עבור מאות זכאים לשיקום. מדובר למשל בנכי נפש הסובלים מן הבעיות האלה: אלימות, נטיות אובדניות, הפרעות אכילה ובעיות קוגניטיביות. כתוצאה מכך, עשרות פגועי נפש נמצאו במסגרות שלא התאימו לצרכיהם. 




מעקב
משרד הבריאות

12. 	המסגרת לאנשים אלימים שאינם חולי נפש, טרם נפתחה.  המכרז פורסם 3 פעמים ולא נמצאו יזמים שביקשו להתמודד בו. המסגרת לנפגעי ראש טרם נפתחה.  אפיון המרכז העלה הערכת עלות גבוהה במיוחד  (באנגליה- שווה ערך ל 70 אלף ₪ לחודש לאדם, לא כולל עלויות בינוי מיוחד) אשר כיוונה את הצוות להחלטה על מתן מענה על בסיס פרטני.

ליקוי

14. 	לדברי מנהלי בתי החולים הפסיכיאטריים, בבתי החולים ניכר מחסור בכוח אדם מקצועי – רפואי ואחר. כך גם בבתי החולים הכלליים שבהם מחלקות פסיכיאטריות לילדים ולמתבגרים. הסיבות לכך הן למשל: אי-יכולת לגייס כוח אדם לתקנים קיימים בגלל היעדר רופאים ואי התאמת התקנים לצרכים. העומס על כוח האדם הקיים בבתי חולים פסיכיאטריים גדל עקב סבב מיטות גבוה, עקב החולים הקשים והאלימים ועקב מטלות נוספות המוטלות עליהם כגון הצורך להשתתף בוועדות ולכתוב חוות דעת פסיכיאטריות בהתאם לצווי בית המשפט. 

מעקב
משרד הבריאות

14. 	בשנה האחרונה הוגדלה תקינת כוח אדם סיעודי בבתי חולים פסיכיאטריים (כ-170 תקני סיעוד ארצית). יתווספו תקנים למחלקת אוטיזם ב"איתנים" כתוצאה מתוספת של 8  מיטות למחלקת אוטיזם בבית החולים.

ליקוי

15. 	בעקבות הרפורמה המבנית בבתי החולים הפסיכיאטריים נותרו מבנים ריקים בבתי חולים ממשלתיים. כך למשל באברבנאל הצטמצם מספר המיטות בחצי, נותרו שטחים ומבנים יקרים שאינם מנוצלים כראוי. כמו כן מצבם הפיזי של חלק מבתי החולים ירוד. (למשל באברבנאל בבת ים, כפר שאול בירושלים ומזרע שבעכו).

מעקב
משרד הבריאות

15. 	מדובר בשדרוג ושיפוץ מבנים קיימים בבתי החולים הפסיכיאטריים:
אברבנאל – מבנה ילדים ונוער. מזרע – שיפוץ מחלקות 4 ו-6. באר שבע – מחלקת ילדים ונוער. בנוסף, משופצות ומשודרגות מרפאות קיימות בבתי החולים הפסיכיאטרים הממשלתיים, "הדסה", "מעייני הישועה" ו"רעות". בהסכם בריאות-אוצר 2013-14 התקבלה תוספת תקציבית נוספת לנושא, שאמורה להיות מוקצה לטובת שדרוג מבנים קיימים נוספים בבתי החולים הפסיכיאטרים בשנים הקרובות.


ליקוי

16. 	ניכרת עלייה משמעותית במספר פגועי נפש שגם מכורים לסמים (תחלואה כפולה). לדעת מנהלי בתי החולים באר יעקב, שלוותה בהוד השרון ומזרע שבעכו המחלקות הספורות הקיימות אינן נותנות מענה מספק לבעיה. פגועי נפש מכורים לסמים מאושפזים יחד עם כאלה שאינם מכורים. כמו כן מידת ההשקעה בחולים אלה רבה, והעובדה שחולים מסוג זה מטופלים בבתי החולים גרמה להכנסת סמים לתוך כותלי בית החולים ועוררה אווירת אלימות. קשיים אלה משפיעים לשלילה על תפקוד המחלקות ועל סיכויי ההחלמה. 

מעקב
משרד הבריאות

16. 	הוקמו דירות בקהילה בשיתוף פעולה עם משרד הרווחה אך הוסטלים לא נפתחו.

ליקוי

17. 	מספר המיטות המיועדות לאוטיסטים בבתי החולים הפסיכיאטריים בארץ הוא 35 בלבד. לפיכך אוטיסטים המתינו לאשפוז בביתם, דבר שחייב השגחה של בני משפחה שנאלצו להיעדר מן העבודה. כמו כן לעתים אוטיסטים קטינים אושפזו באותה מחלקה עם אוטיסטים מבוגרים.

מעקב
משרד הבריאות

17. 	קיימת הפרדה בין אשפוז אוטיסטים בגירים ואוטיסטים קטינים ("אברבנאל" לקטינים, "איתנים" לבגירים). הקמת ההוסטלים לאוטיסטים בבתיה"ח הוקפאה לפי החלטת פורום מנכ"לים (רווחה ובריאות). בשלב זה התקבל אישור מהאוצר להרחבת 8 מיטות אשפוז במחלקה לאוטיזם בבית חולים איתנים המאפשרת איזון אוטיסטים אלימים והחזרתם למסגרות בקהילה.

ליקוי

18. 	הסיכוי המרבי להצלחת הטיפול בפגועי נפש באמצעות אשפוז או שיקום טמון בין היתר בשהותו במסגרת המתאימה למצבו הגופני והרפואי. העיקרון שעמד בבסיס הרפורמה המבנית הוא שפגועי נפש לא ישהו במסגרת אשפוז אלא אם כן מחלתם פעילה. אולם בכל עת יש עשרות פגועי נפש – מבוגרים וקטינים – המאושפזים במסגרות שאינן מתאימות למצבם על פי מדדים מקצועיים מקובלים, וחלקם נאלצים להישאר במערכת האשפוז הפסיכיאטרית שלא לצורך, כגון: פגועי נפש שאינם מועברים למסגרות שבאחריות משרד הרווחה ומכורים לסמים שאין מסגרות עבורם. יצוין שאשפוז קטינים שלא לצורך מחמיר לעתים את מחלתם עד כדי גרימת נזק בלתי הפיך. 



מעקב
משרד הבריאות

18. 	המשרד החל בתהליך הקמת מסגרות למגורים טיפוליים שיקומיים במסגרת חוק שיקום נכי נפש בקהילה. מסגרות אלו אמורות לתת מענה למאושפזים זכאי סל שיקום לפי החוק, שלא ניתן לעזור להם במסגרות הקיימות היום: חולים עם תפקוד ירוד יותר, בעיות רפואיות מורכבות יותר והנמכה קוגניטיבית. שני מכרזים מציעים מענה לאוכלוסיה זו: "מכרז התחלואה הכפולה" אשר פורסם בתחילת חודש מרץ 2014, לאחר מלאכת אפיון מורכבת מאד, ו"מכרז מגורים שקומיים" שיתפרסם בסוף חודש מרץ 2014.

ליקוי

19. 	על המשרד לתת מענה לבעיית התורים הממושכים שעלולה לפגוע בבריאותם של הזקוקים לטיפול. על המשרד לבדוק את הסיבות לירידה במספר הפניות החדשות ובמספר המטופלים במרפאות הממשלתיות העשויה להצביע על פגיעה בשירות הניתן לפגועי הנפש. יש גם לשפר את המצב הפיזי של המבנים ולפתור את בעיות הנגישות למוגבלים. 

מעקב
משרד הבריאות

19. 	מרפאות ממשלתיות אינן אמורות לעבור למפעילים חיצוניים, הן יישארו ממשלתיות בעתיד (אחרי יולי 2015) וקופות החולים יוכלו לרכוש מהן שירותים. קיצור התורים מתבצע באמצעות פיתוח שירותים אמבולטוריים ע"י קופות החולים.

ליקוי

20. 	על המשרד לפעול למיגור או למצער לצמצם את תופעת החולים המאושפזים שלא לצורך או של כאלה השוהים במסגרות שאינן מתאימות למצבם. על משרד הרווחה לשתף פעולה עם משרד הבריאות בעניין פגועי הנפש אשר המענה לבעייתם נמצא במסגרות שבאחריותו כגון: בתי אבות או מסגרות לאוטיסטים באחריות משותפת עם משרד הבריאות.

מעקב
משרד הבריאות

20. 	ראה מעקב לליקוי מספר 18.

ליקוי

23. 	האחריות למתן השירותים לסובלים ממצוקה נפשית ולפגועי נפש עדיין מוטלת על המשרד שמתפקידו לדאוג לאוכלוסיות שונות ורגישות במיוחד. בשנים האחרונות חלה הרעה בטיב השירותים הניתנים לסובלים ממצוקה נפשית ולפגועי נפש בעיקר בשל הדשדוש שיש בקידום הצעת החוק להעברת האחריות לקופות החולים. על משרד הבריאות ומשרד האוצר בשיתוף קופות החולים להגיע ללא דיחוי להסכמות שיאפשרו למנוע את הפגיעה בסובלים ממצוקה נפשית ובפגועי הנפש בתקופת הביניים, עד להשלמת ההעברה.

מעקב
משרד הבריאות

23. 	המהלך להעברת אחריות מהמשרד לקופות החולים לא אושר בכנסת אלא הועבר כצו ממשלתי בחודש מאי 2012 הנשען על סמכות שניתנה לממשלה בסעיף 69 א של חוק ביטוח בריאות ממלכתי. המשרד גם דווח בפברואר 2014 על הפעילות המתקיימת במסגרת הרפורמה.






פרויקט ניהול מרכזים רפואיים (נמ"ר)-הקמת מערכת ממוחשבת עבור בתי החולים

הגופים המבוקרים: משרד הבריאות; משרד האוצר

ליקוי

1. 	הפרויקט החל בשנת 1998 והיה אמור להסתיים ולפעול כבר בתחילת שנת 2004. ביצועו ויישומו התמשכו מעבר ללוח הזמנים המתוכנן. עם זאת יש להביא בחשבון כי הפרויקט היה כרוך בהתמודדות עם שינויים טכנולוגיים ועם שינויים בדרישות הלקוח ובצורך להתגבר על חיכוכים עם ספקים. 

מעקב
משרד הבריאות

1. 	המשרד הוביל את פרויקט ניהול מרכזים רפואיים (להלן נמ"ר) כמערכת רוחב לטובת בתי החולים הממשלתיים הכלליים, תוך מינוף יתרונות לגודל. קיומה של המערכת אינו מחליף את שיקול דעתם של בתי החולים בבחירת מערכות מחשוב לטובת תפעול בית החולים וניהולו. בי"ח שיבא רשאי ומוזמן להצטרף לפרויקט, אך ככל שמערכות המחשוב שברשותו משרתות את צרכי התפעול של בית החולים ועומדות בדרישות הרגולציה, הרי שאין הוא מחויב להחליפן (ראה דוח מעקב תיקון ליקויים 60 ב' עמ' 745).

ליקוי

9.	המשרד ובתי החולים לא נערכו לשלב התפעול השוטף לאחר השלמת הפיתוח של נמ"ר. הידע המקצועי על פרויקט נמ"ר ומערכותיו נצבר בידי גורמים חיצוניים ששירותיהם נרכשו לתקופה קצובה. לפיכך על הנהלת המשרד להיערך כראוי לתפעולה ולתחזוקתה של המערכת ולהחליט על כך לאחר עבודת מטה שתבחן חלופות לתפעול השוטף ואת אומדן עלויותיהן. בד בבד על המשרד לפעול לגיבוש צוות מקצועי של עובדי המשרד שירכז ידע על הפרויקט, ויסייע בהמשך תפעול המערכת ובקבלת החלטות בנושא. 

מעקב
משרד הבריאות

9. 	העברת אחריות על מערכת מחשוב, ובוודאי מערכת כה מורכבת וחיונית, הינה מהלך משמעותי הטומן בחובו סיכונים רבים. בכדי לבצעו באופן מקצועי ואחראי, המשרד מוביל את התהליך באופן מדורג, תוך השתלבות בהמשך פיתוח הפלטפורמה, תוך ליווי החשכ"ל והנחיה מקצועית מטעם הממונה על התקשוב הממשלתי (ראה דוח מעקב תיקון ליקויים 60 ב' עמ' 746).
.




לשכת הפרסום הממשלתית – 
משרד ההסברה והתפוצות








משרד ההסברה והתפוצות
 לשכת הפרסום הממשלתית

הגופים המבוקרים: לשכת הפרסום הממשלתית, נציבות שירות המדינה, משרד ראש הממשלה, משרד האוצר-אגף החשכ"ל

ליקויים 3,6-9,11-12,14,16-18,20 תוקנו,  ראה הערות רה"מ 60ב' עמ' 161 – 171.  
ליקויים  מס' 24, 22 , 1  תוקנו.   ראה דוח מעקב 60 ב' עמ' 333-338.  
ליקויים מס' 10,13, 15,  ו – 23 תוקנו ראה דוח מעקב 60 ב'  עמ' 750-753. 	

ליקוי 

2. 	מנתוני דוחות ביצוע התקציב של לשכת הפרסום הממשלתית עולה כי בשנים 2006 ו-2007 סך ההוצאות היה שווה לסך ההכנסות, ובשנת 2008 סיימה לשכת הפרסום הממשלתית את השנה עם עודף הכנסות על הוצאות בסך של כ-1.2 מיליון ש"ח. למעשה גם את שנת 2007 סיימה לשכת הפרסום הממשלתית בעודף ובשנת 2008 היה עודף ההכנסות על ההוצאות גדול יותר מהמוצג בדוח לאותה שנה. זאת משום שחלק מעודף ההכנסות של לשכת הפרסום הממשלתית בשנים אלו הועבר לקרן לפיתוח והוצג בדוחות הביצוע כהוצאה אף שהכספים לא הוצאו אלא יועדו עבור הוצאה עתידית לצורך שיפוצים במבנה, מעבר לדיור חדש, חידוש ציוד יקר וכיוצא באלה. לא נמצאו מסמכים המעידים על אופן החישוב של הסכומים שהועברו לקרן לפיתוח. 

מעקב
משרד ההסברה והתפוצות – לשכת הפרסום הממשלתית 

2.	על פי סעיף 8 לחוק התקציב רשאי מפעל עסקי להפקיד עד  5% מגובה המחזור שלו בקרן לקידום ציוד. לשכת הפרסום הממשלתי (להלן: לפ"מ) עומדת בתנאי זה. בנוסף החשבונאי הראשי אישר וקבע את אופן הרישום בספרים כך שההפקדה  בקרן תקטין הכנסה במועד ההפקדה, ובעתיד תופשר ההכנסה כאשר תהיה הקצאה רלוונטית. הנושא הוסדר  ולשכת הפרסום הממשלתית פועלת בהתאם להנחיות החשבונאי הראשי בנושא.

ליקוי 

4.	לשכת הפרסום הממשלתית גובה בדרך כלל מלקוחותיה עמלה בשיעורים אחידים - 10% בעבור פרסום בארץ ו-6% בעבור פרסום בחו"ל. העמלה נגבית ללא קשר למורכבות העבודה ולהוצאות של לשכת הפרסום הממשלתית עצמה בגין העבודה. משום כך אי-אפשר לדעת אם אין מקרים של "סבסוד צולב" בין הלקוחות השונים בגין עלות עבודתה של לשכת הפרסום הממשלתית. משרד מבקר המדינה העיר על הפגם שבגביית עמלה בשיעור אחיד כבר בדוח הקודם, שפורסם כאמור לפני יותר מ-13 שנה. באותו דוח הוער שטרם הונהגה בלשכת הפרסום הממשלתית מערכת תמחור שתאפשר לחשב את ההוצאות שניתן לייחס לכל פרויקט ולזקוף אותן לעלות העבודות השונות שלשכת הפרסום הממשלתית מבצעת עבור לקוחותיה. 

מעקב
משרד ההסברה והתפוצות – לשכת הפרסום הממשלתית 

4.	בעקבות הערות הביקורת הוקם בחשב הכללי וועדה לבדיקת מתודולוגיית  ושיעור התקורה בלשכת העיתונות הממשלתית (להלן: לפ"מ) הוועדה המליצה על גביית דמי טיפול דיפרנציאליים לסוגי עבודות שונות בלשכת הפרסום הממשלתית. יישום המלצות הוועדה החל כבר ב- 1.1.2012.
ראה דוח מעקב 60 ב' עמ' 334.
	ראה דוח מעקב  60 ב' מעקב שני  עמ' 749. 

ליקוי

19.	תפקידה העיקרי של לשכת הפרסום הממשלתית הוא לספק שירותי פרסום למשרדי ממשלה, לתאגידים על פי חוק שאינם תאגידים עסקיים, ולחברות ממשלתיות שאינן עסקיות. ריכוז הפעולות והסמכויות בנושא זה בידי לשכת הפרסום הממשלתית נועד בעיקר לחסוך בהוצאות הפרסום של גופים אלה, ולמנוע פרסומים פוליטיים או מוטים מסיבות בלתי ענייניות, כאלה או אחרות.

מעקב
משרד ההסברה והתפוצות – לשכת הפרסום הממשלתית 

19.	לשכת הפרסום הממשלתית ביצעה פעולות רחבות היקף להוזלת עלויות וחסכון בהוצאות תוך השוואה מתמדת של עלויותיה למחיר השוק וניצול יתרון הגודל שלה.  כמו כן,  לפ"מ אינה מאפשרת במסגרת המגבלות המשפטיות החלות על שרות המדינה, פרסומים פוליטיים ופרסומים להאדרת ממלאי תפקידים בכירים. הנהלת לפ"מ והיועצת המשפטית מתדרכים באופן שוטף את העובדים בנושא זה.
ראה דוח מעקב 60 ב' עמ' 337. 
	ראה דוח מעקב 60  מעקב שני, ב' עמ'  752.  





משרד החוץ







משרד החוץ
הקונסוליה ונציגות הקבע ליד האו"ם בניו יורק 

הגוף המבוקר: משרד החוץ 

ליקויים מס' 1,2,5,8,14,15,16 תוקנו. ראה הערות רה"מ 60 ב' עמ' 173-179. 
ליקויים מס' 3, 4 תוקנו. ראה  60 ב' מעקב שני  מדצמבר 2011 ,עמ' 757.

ליקוי
 
6. 	משרד מבקר המדינה העיר כי עד להכנסת השיפורים במערכת המחשוב עליו לנקוט את כל האמצעים הדרושים כדי שיהיה בידיו מידע מעודכן על איוש משרות העמ"י (להלן עובדים מקומיים ישראלים) על מנת שיוכל לפקח על איושן. עליו לקדם במהירות את שיפור מערכות המידע שבהן מנוהל מערך כוח האדם כך שהנתונים הנוגעים לעובדים בחו"ל יהיו אמינים, מלאים ותואמים.

מעקב

6.	מערכת המחשוב עובדת אונליין ומשופרת באופן שוטף. המערכת הנוכחית עונה על הצרכים ומתעדכנת בעת הצורך. 
ראה דוח מעקב 60 ב' עמ' 342.  
ראה דוח מעקב שני,  60 ב'  עמ' 758. 

ליקוי

9.	שיעור קצובת הייצוג המשולמת לשליחים בכל חודש, נקבע על פי הדרג של העובדים בלי להתחשב בסוג התפקיד, בהיקף האירוח המתחייב מהתפקיד ובמקום השירות. הדיווח של השליחים על הוצאות ייצוג אינו מפורט דיו, ולכן אי-אפשר לבדוק אם ההוצאות הוצאו במסגרת התפקיד ועל פי הוראות תקנון שירות החוץ של המשרד. על המשרד לבחון מחדש את אמות המידה שלפיהן נקבע שיעור קצובת הייצוג ולהביא לדיון בוועדה הבין-משרדית ולאישורה אמות מידה המותאמות לצורכי התפקידים ולמקום השירות.

מעקב

9.	לא דווח על התקדמות בתיקון הליקוי. 
	ראה דוח מעקב 60 ב' עמ' 343. 
ראה דוח מעקב שני,  60 ב'  עמ' 759. 

ליקוי

11. 	לדעת משרד מבקר המדינה, נוכח ההוצאות הגבוהות על שכר לימוד בבתי הספר הפרטיים, ראוי שהמשרד יבחן את האפשרות לקבוע שכר לימוד מרבי על פי מקום השירות, וכן ראוי שיקבע אמות מידה ברורות וחד-משמעיות לחריגה מסכום המרבי שנקבע. שליח שיבחר לשלוח את ילדיו לבית ספר ששכר הלימוד בו גבוה מסכום המרבי שייקבע, יידרש לשלם בעצמו את ההפרש.
מעקב
משרד החוץ 

11. 	שכר הלימוד נקבע על פי תנאי המקום של כל נציגות.	
 


משרד החינוך









ניצול שעות לימוד בבתי הספר היסודיים
ובחטיבות הביניים

הגוף המבוקר: משרד החינוך

ליקויים 13,14,16 תוקנו. ראה דוח מעקב 60ב' עמ' 365-368. 
ליקויים 5,10,11,15,21,22,23,24 תוקנו. ראה דוח מעקבים עמ' 769-778. 

ליקוי

1. 	בקרת התקן מתבססת על בדיקות בכמה מאות בתי ספר, אולם לעתים חסרות בה קבוצות גדולות של בתי ספר בעלי מאפיינים ייחודיים. למשל, בשנה מסוימת לא כללה הבקרה בתי ספר ביישובים קטנים ולעתים החליטו מנהלי מחוזות שלא לכלול בבקרה בשנה כלשהי בתי ספר מסוימים מסיבות שונות, ובמקומם נכללו אחרים. משנת הלימודים התשס"ח (2008-2007) החליט המשרד שלא לכלול בבקרה בתי ספר שמופעלת בהם רפורמת "אופק חדש" ובתי-ספר שמנהליהם בשנת הניהול הראשונה שלהם. בהשמטות אלה יש כדי לפגוע ביכולת של ממצאי הבקרה לשקף נכונה את מצב הניצול של שעות הלימוד בכלל המוסדות בחינוך הרשמי.

ליקוי
2. 	המשרד קבע שכל בית ספר יבוקר לפחות פעם בחמש שנים. מנגד, נמצא שקרוב ל-20% מבתי הספר שהבקרה הייתה אמורה לכלול אותם לא נבדקו; קיימת שונות רבה בין מחוזות המשרד – כ-30% מבתי הספר במחוז ירושלים ובמינהל לחינוך התיישבותי שהיו אמורים להיבדק לא בוקרו בחמש השנים האמורות, ואילו במחוז ת"א לא בוקרו רק כ-7%. שונות זו יש בה כדי לפגוע במדידה ובתוצאות. יוצא אפוא שלמשרד לא היה מידע על ניצול השעות בחלק ניכר מבתי הספר בשניים ממחוזותיו. 

מעקב
משרד החינוך

1-2. 	המשרד ארגן כבר את הבקרה במודל אחד לכל הבקרות ויצר בקרה מאוחדת עם תחומי התמקדות. 
	ראה דוח מעקבים 60ב' עמ' 769. 	 

ליקוי

3. 	תכנית הליבה מגדירה, בין השאר, את תחומי הדעת שיש להורות וכן את מספר השעות המזערי בכל אחד מהם. המשרד לא קיים בחטיבות הביניים בקרה על ניצול השעות בכל אחד ממקצועות הליבה בהשוואה לתכנית הלימודים שקבע.



מעקב
משרד החינוך

3. 	 התהליך הסתיים טרם הוכן חוזר מנכ"ל בנושא זה. יש צורך ללמוד את משמעויות השינוי בטרם יפורסם חוזר מנכ"ל בנושא הבקרה.
	ראה דוח מעקבים 60ב' עמ' 770. 	

ליקוי

4. 	בקרת התקן היא "צילום מצב חד-פעמי" של בית הספר במועד הבקרה. אשר על כן יש חשיבות למועד שבו היא נעשית, כי בקרה במועד מוקדם בשנת הלימודים, לפני סיום עדכונה של מצבת התלמידים והקצאת שעות מסל מנהל מחוז, תציג נתונים לא מהימנים. תהליך בקרת התקן, אשר נעשה בשני שלבים בשל שיקולים הנוגעים לתקציב המשרד, מתקיים בשלב מוקדם, שבו עדיין עשויים לחול שינויים בתקני השעות של בתי הספר. מנגד, הליך הבקרה נמשך זמן רב מדי ותוצריו מתקבלים מאוחר מדי, ולעתים רק לאחר פתיחת שנת הלימודים העוקבת, ולכן התועלת שניתן להפיק מממצאי הבקרה קטֵנה באופן ניכר. 

מעקב
משרד החינוך

4. 	 בכל אחת מהמערכות המבצעות את הבקרה קיימת מערכת ממוחשבת שפותחה לקליטת נתונים מהשדה ולעיבודם. עדיין לא הושלם הממשק מול מערכת המנבס"נט. 
	ראה דוח מעקבים 60ב' עמ' 770. 
	
ליקוי

6. 	אי-ניצול כל תקן השעות שהוקצה לבית הספר משקף גם הוא ניהול לקוי של התשומות של בית הספר ועלול לפגוע ביכולת להשיג ברמה המערכתית, יעדים של המשרד. ואולם הביקורת העלתה שבדוחות בקרת התקן לא הובאו נתונים מרוכזים על שעות הלימוד הבלתי מנוצלות. מנתונים שקיבל משרד מבקר המדינה מארבעת המחוזות שנבדקו עלה כי 72%-40% מבתי הספר שנבדקו לא ניצלו את כל השעות בשנת הלימודים התשס"ט; במנח"י ובמחוז ירושלים לא ניצלו כחמישית מבתי הספר היסודיים 5% או יותר מהשעות שהקצה להם המשרד. משמעות הדבר היא לעתים אבדן של עשרות שעות הוראה באותם בתי ספר שבהם הוחסרו השעות.

מעקב
משרד החינוך

6. 	בשנת תשע"ב נבחרו להבחן בבקרה כלל הנושאים שאותם המשרד הצליח להגדיר. לא פותחו נושאים בחינוך המיוחד ובמערכת התאמת תכניות תוספתיות. כן פותחה התמקדות בבקרה בנושאי תשלומי הורים, שעות עולים, מחוננים, אופק חדש (שעות פרטניות שעות תומכות הוראה). 
	ראה דוח מעקבים 60ב' עמ' 771.  

ליקוי

7. 	מעיבוד נתוני ארבעת המחוזות שנבדקו לשנת הלימודים התשס"ט עולה כי יש שונות רבה בין המחוזות: במחוז תל אביב הייתה חריגה גדולה מן השעות שאושרו למוסדות החינוך – 6,404 שעות ששוויין כ-30 מיליון ש"ח, שהן כ-3.5% מכלל השעות שהוקצו לו, ובשלושת המחוזות האחרים היה שיעור החריגה כ-0.4% עד 0.6% בלבד. 24% ממוסדות החינוך במחוז תל אביב חרגו מתקן השעות ב-5% או יותר; ובשלושת המחוזות האחרים – 1% עד 3%. מעיבוד הנתונים לְמֵדים על הפער הגדול שבין מחוז תל אביב לשאר המחוזות שנבדקו. "בית ספר יסודי חורג" במחוז זה חורג ב-29 שעות שבועיות בממוצע, לעומת 12 שעות לכל היותר במחוזות האחרים. הנהלת המשרד הייתה ערה לחריגות של מחוז תל אביב, אולם הן חזרו ונשנו מדי שנה בשנה, ולא נמצא שהמשרד פעל בנחרצות להפסקתן. למעשה, נוצר מצב שבו חלוקתה של "עוגת התקציב" בפועל הייתה שונה מחלוקתה מראש בידי המשרד, בין היתר משום שהוא כשל בניסיונותיו להקטין את החריגה של מחוז תל אביב מתקני השעות שהוקצו למוסדותיו. 

מעקב
משרד החינוך

7. 	נעשתה עבודה בנושא זה באחריות המפקח. 
	ראה דוח מעקבים 60ב' עמ' 772.

ליקוי

8. 	המשרד הגדיר מהי כיתה תקנית לצורך תקצוב בתי הספר. כאשר נפתחת כיתה שאינה עומדת בהגדרה זו, ללא אישור של גורם מוסמך, היא נקראת כיתה לא תקנית. כאשר מנהל בית ספר פותח כיתה לא תקנית, והוא מעוניין שמספר שעות הלימוד לתלמיד לא יפחת, הוא זקוק לשעות נוספות, והוא עלול להקצות לה שעות הוראה על חשבון שעות שנועדו לצרכים אחרים. נמצא כי חסרה קביעה ברורה וחדה של המשרד באשר לתופעה הרווחת של פתיחת כיתות לא תקניות. 

מעקב
משרד החינוך

8. 	לא דווח על התקדמות בתיקון הליקוי.
	ראה דוח מעקבים 60ב' עמ' 772. 

ליקוי

9. 	למחוזות שנבדקו לא היה מידע על מספר הכיתות שנפתחו בשנת הלימודים התשס"ט. על פי נתוני המינהל לתקשוב ולמערכות מידע במשרד, באותה שנה היו בארבעת המחוזות שנבדקו כ-770 כיתות לא תקניות. יצוין כי על פי ממצאי בקרת התקן, פתיחת כיתות לא תקניות גוררת בעקבותיה חריגות נוספות, כגון צמצום שעות התגבור לתלמידים הנזקקים להן ומתן שעות הוראה לתלמידים שהן מעטות מהנדרש. חריגות אלה עלולות לפגוע ביכולת לנצל באופן המיטבי את משאבי מערכת החינוך בהתאם למדיניות המשרד ולתכנון. 

מעקב
משרד החינוך

9. 	לא דווח על התקדמות בתיקון הליקוי. 
	ראה דוח מעקבים 60ב' עמ' 773. 

ליקוי

12. 	המינהל הפדגוגי במשרד קבע קווים מנחים להפעלת סל טיפוח בחטיבות הביניים שנועד לפצות תלמידים עם חסך חינוכי גדול, לרבות הכנת תכנית טיפוח אשר תיבדק ותאושר בידי המפקח על בית הספר ובידי הממונה על שירותי חינוך ורווחה במחוז. מנגד, מממצאי בקרת התקן שעשה המשרד בשנת הלימודים התשס"ח עולה כי ב-36% מחטיבות הביניים שנבדקו לא הייתה תכנית טיפוח מאושרת, וזאת מכמה סיבות אפשריות, למשל שהתכנית שהייתה בהן לא אושרה בידי הגורמים המוסמכים לכך. מנהל בית הספר יכול אפוא להפעיל סל טיפוח לשם השגת יעדים שלא אושרו בידי המשרד, ובה בעת, התלמידים שזכאים ליהנות ממשאבי הסל לא יזכו לקבלם. 

מעקב
משרד החינוך

12. 	לא דווח על התקדמות בתיקון הליקוי.	
	ראה דוח מעקבים 60ב' עמ' 774. 

ליקוי

17. 	ממצאי הבקרה מחייבים את הנהלת המשרד להגביר את הפיקוח ואת האכיפה, בייחוד אם החריגות חוזרות ונשנות בכל שנה. על אף זאת הסתפקה לעתים הנהלת המשרד בביצוע הבקרה ובמימונה ולא השתמשה בחלק ניכר מממצאיה: המנכ"ל לשעבר טיפל רק בחלק מהחריגות ולא קיבל החלטות בסוגיות שדרשו את התערבותו; המנכ"לית לשעבר לא השתמשה בממצאים; מנכ"ל המשרד קיים דיונים בנוגע לממצאי הבקרה, אך במועד סיום הביקורת טרם יושמו ההחלטות שהתקבלו, כמו איתור בתי ספר שחרגו ודרישת הסבריהם לכך. הסמנכ"לית לא קיבלה החלטות בעניינים שבתחום סמכותה, שעל פי ממצאי הבקרה דרשו טיפול. אף שנמצאו חריגות רבות, לא קיבלה הנהלת המשרד החלטות בחלק מהנושאים שהועלו בבקרה. בכך יש פגם מהותי בניהול שעות הלימוד, שהן מהתשומות העיקריות של המשרד ומצויות בליבת העשייה שלו.

ליקוי

18. 	מנהל בית הספר אחראי שלא לחרוג מתקן השעות שאושר לבית הספר ושלא להעסיק מורים מעבר לתקן המאושר. אולם נמצא כי המשנה למנכ"ל, הממונה על מנח"י, לא בירר עם מנהלי בתי הספר שחרגו את הסיבות לחריגות; הנהלת מחוז תל אביב קיבלה הסברים לממצאי הבקרה לשנת הלימודים התשס"ז רק מחלק קטן ממנהלי בתי הספר.

ליקוי

19. 	כאשר מנהל בית ספר או מפקח משבצים עובד הוראה במוסד חינוכי אף שאין שעות פנויות לצורך זה, הם מעמידים את המשרד בפני עובדה מוגמרת ומחייבים אותו לשלם את שכר העובד אף שהמשרד לא אישר שעות להעסקתו. למרות ממצאי הבקרה על חריגות חוזרות ונשנות מהוראות המשרד, לא נקט המשרד פעולות כלפי מנהלים של בתי ספר שחרגו באופן כזה. הוא אף לא קבע כללים לטיפול בהם ולטיפול במפקחים שלא פעלו למניעת חריגות. אמנם מנכ"ל המשרד לשעבר הורה למנהל האגף להכין נוהל לביצוע פעולות אכיפה בתחום זה, ובינואר 2007 הציג מנהל האגף להנהלת המשרד את הצעתו לנוהל, אולם לא הוחלט אם לאמצו.

מעקב
משרד החינוך

17-19. 	לא דווח על התקדמות בתיקון הליקוי.
	ראה דוח מעקבים 60ג' עמ' 776. 

ליקוי

20. 	לפי ממצאי בקרת התקן, בתי ספר בחינוך הממלכתי דתי השתמשו בתקן השעות כדי לפתוח כיתות לא תקניות בשיעורים גבוהים בהשוואה לבתי הספר בחינוך הרשמי, הקצו פחות שעות מתקן השעות לתגבור תלמידים שנזקקו לכך והקצו פחות שעות מהנדרש להוראת מקצועות הליבה. המשרד היה ער לכך ומינה צוות לבדיקת החינוך הממלכתי דתי שנדרש להגיש המלצותיו למנכ"ל בתוך כחצי שנה, אולם נדרשה לו כשנה וחצי כדי להגיש את המלצותיו להנהלת המשרד. 

מעקב
משרד החינוך

20. 	לא דווח על התקדמות בתיקון הליקוי.
	ראה דוח מעקבים 60ב' עמ' 777. 

 





ניצול משאבי ההדרכה במערכת החינוך

הגופים המבוקרים: משרד החינוך; נציבות שירות המדינה

ליקויים 30,31,34,35 ,7,9,10,22-25,27 תוקנו. ראה הערות רה"מ 60ב' עמ' 205-213 ודוח מעקב 60ב' עמ' 379.

ליקויים 2,6,8,12,14,28,32,33 תוקנו. ראה דוח מעקב שני 60ב' עמ' 779-787. 
ליקוי

1. 	המשרד נהג למנות מדריכים במהלך השנים ללא קיום הליך תחרותי המבטיח תנאי התמודדות שווים לכלל עובדי ההוראה.

מעקב
משרד החינוך

1. 	הוועדה הגישה המלצותיה לגבי תהליך בחירת המדריכים. העניין עדיין נבדק מבחינת היתכנות. 
ראה הערות רה"מ 60ב עמ' 204.  
ראה דוח מעקב 60ב' עמ' 371 .
	ראה דוח מעקב שני 60ב' עמ' 779. 	

ליקוי

3. 	שיא כוח האדם של המשרד לשנת 2009, על פי מסמכי התקציב לשנות הכספים 2010-2009, עמד על 1,961 עובדי משרד. נתונים אלה לא כללו את המדריכים למרות העובדה, שרוב המדריכים עבדו במטה המשרד או במחוזותיו בחלק מימי ההדרכה שלהם או בכולם, וחלקם אף שימשו בתפקידים ארגוניים-מנהליים במטה. יוצא אפוא כי המידע במסמכי התקציב על מספר עובדי המשרד ועל תקציב השכר המיועד לכוח האדם המועסק בו היה חסר מכיוון שכלל לא הוצגו בו נתונים על מדריכים. מתכונת זו של הצגת נתוני כוח האדם של המשרד לא עלתה בקנה אחד עם תכליתו של חוק יסודות התקציב שלפיה אמור תקציב המשרד לשקף את כל כוח האדם המועסק בו. 

מעקב
משרד החינוך

3. 	המשרד ממשיך לפעול על מנת לצמצם את העסקת המדריכים בתפקידים שאינם הדרכה. 
	ראה דוח מעקב 60ב' עמ' 372. 
	ראה דוח מעקב שני 60ב' עמ' 780. 

ליקוי

4. 	באוקטובר 2003 פרסם המשרד חוזר מנכ"ל בנושא עובדי הוראה בתפקידי הדרכה ולפיו ההקצאה של ימי הדרכה תיעשה באמצעות סלים של ימי הדרכה, ובהם סל מטה המיועד ליחידות המטה של המשרד. משרד מבקר המדינה בדק את הרכב כוח האדם ב-31 מיחידות המטה שהוקצו להן ימי הדרכה מסל מטה בשנת הלימודים התשס"ט, והעלה שב-11 מהן (35%) מספר משרות ההדרכה היה גבוה ממספר המשרות המאושרות ליחידה בתקן.

מעקב
משרד החינוך

4. 	עבודת ועדת ההיגוי שהוקמה בפברואר 2010 לנושא "עובדי הוראה בתפקידי הדרכה" פועלת בהתאם לצורך. במקביל, הפורום הדן בהיערכות להדרכה לשנת הלימודים תשע"ד היה הנהלת המשרד, מנהלי מחוזות, וסמנכ"לים בראשות המנכ"לית. 
	ראה הערות רה"מ 60ב עמ' 205.	
ראה דוח מעקב שני 60ב' עמ' 780 .

ליקוי

15. 	בשנת הלימודים התשס"ט מינה המשרד 789 מדריכים ארציים והקצה להם 1,646 ימי הדרכה בסל מטה, שלפי מספר שעות העבודה הם שווי ערך ל-270 משרות מלאות. ימי הדרכה במטה המשרד אינם מכוונים למטרות העיקריות של ההדרכה, והמשרד התיר להקצות עד 14% מימי ההדרכה שלו למטה. אולם בשנת הלימודים התשס"ט הקצה המשרד למטה ימי הדרכה בכמות כפולה ואף יותר – כשליש מהימים. יוצא אפוא שחלקם של ימי ההדרכה בכלל הימים, שאינם מיועדים למטרות ההדרכה ואינם ניתנים במוסדות החינוך ולעובדי ההוראה בשטח בתוך מוסדות החינוך, גדל באופן ניכר. 

מעקב
משרד החינוך

15.	המשרד מקפיד כי גם עבודתם של המדריכים הארציים תהיה אל מול מוסדות חינוך ועובדי ההוראה  כמוגדר בחוזר המנכ"ל.
	ראה דוח מעקב 60ב' עמ' 376. 
	ראה דוח מעקב שני 60ב' עמ' 783. 

ליקוי

16.	בדיקת דוחות עבודה חודשיים שהגישו 84 מ-789 המדריכים הארציים בשנת הלימודים התשס"ט העלתה ש-69 (82%) הגישו דוחות. מרבית מגישי הדוחות דיווחו כי עיקר עבודתם נערכה מחוץ למוסדות החינוך ומחוץ למרכזים לפיתוח סגלי הוראה, דהיינו במשרד. המדריכים דיווחו שברוב ימי ההדרכה הם עסקו בעבודה שבמהותה נעשית במשרד. 






מעקב
משרד החינוך

16. 	ראה תגובה לליקוי 15.  	
ראה דוח מעקב 60ב' עמ' 376-7. 
ראה דוח מעקב שני 60ב' עמ' 783. 

ליקוי

17. 	התברר שמדריך ארצי נמצא במעין מעמד ביניים בין עובד משרד ובין עובד הוראה במוסד חינוכי. רובם אינם עובדים ב"שטח" אלא עובדים גם, או בעיקר, במשרד או במחוזותיו. לשכת המשנה למנכ"ל העבירה למשרד מבקר המדינה רשימה של מדריכים ארציים במטה שעבודתם אינה בהדרכה והסבירה שרובם ממלאים תפקידים פדגוגיים ומקצתם ממלאים תפקידים מנהליים. אולם נמצא שהיו עוד מדריכים ארציים, אף באותה לשכה, שלא עסקו בהדרכה אלא במשימות ארגוניות-מינהליות. מכיוון שכך, לא ניתן לדעת על פי נתוני המשרד כמה מהמדריכים הארציים עובדים בפועל בתפקידים ארגוניים-מנהליים. 

מעקב
משרד החינוך

17.	יש בידי המשרד נתונים כמה מהמדריכים הארציים עובדים בפועל בתפקידים ארגונים מנהליים ובהתאם לכך מתבצעת תכנית הצמצום. 
ראה דוח מעקב 60ב' עמ' 377.
ראה דוח מעקב שני 60ב' עמ' 784.  

ליקוי

18.	המשרד היה מעוניין להקצות עובדים לאגף לתכנון ולפיתוח תכניות לימודים שבמזכירות הפדגוגית, אבל במשך שנים הוא העדיף להקצות לו ימי הדרכה במקום לאשר עובדים במשרות תקן. 

מעקב
משרד החינוך

18. 	כיום אין אגף לתכנית לימודים והקצאת ההדרכה למטרה זו צומצמה מאוד, ותופסק בסוף תשע"ד.
	ראה דוח מעקב 60ב' עמ' 377. 
ראה דוח מעקב שני 60ב' עמ' 784. 

ליקוי

19. 	הלשכה המשפטית של המשרד קבעה, כבר בדצמבר 2003, כי לא ניתן להעסיק מדריך בתפקיד של מפקח מקצועי, ובאפריל 2006 היא קבעה כי לא ניתן לעשות שימוש בימי הדרכה במקום משרות פיקוח. אולם נמצא כי במשך כמה שנים הקצה המשרד 7% עד 11% מכלל ימי ההדרכה לסל שמיועד לפיקוח, דהיינו 430 ימים בממוצע בשנה.
ליקוי

20.	שיא כוח האדם של המשרד ל-2009 כלל 734 מפקחים. באוגוסט 2007 החליטה הממשלה לקצץ בהדרגה ב-30% את תקני הפיקוח במשרד, ובמהלך השנים האחרונות קוצצו בו עשרות תקני פיקוח. עם זאת נמצא ש-74 (כ-10%) מהמפקחים במשרד, שעבדו ב-41 משרות בסך הכול, שימשו גם מדריכים והיקף עבודתם בהדרכה היה שווה ערך ל-27 משרות נוספות. בהתנהלותו זו עקף המשרד את שיא כוח האדם ופטר את עצמו מהצורך לקבל את אישור נש"ם להעסקת מפקחים באותן המשרות שנוספו. עולה אפוא החשש כי המשרד נקט את שיטת "הדלת המסתובבת" – מצד אחד קוצצו תקני פיקוח, כפי שנקבע בהחלטת הממשלה, ומצד אחר נוספו ימי הדרכה כתחליף למשרות שקוצצו.

ליקוי

21. 	נמצא ש-74 המפקחים שמשרת הפיקוח שלהם הושלמה בימי הדרכה קיבלו גמול פיקוח עבור משרת הפיקוח וגמול הדרכה עבור ימי ההדרכה. ממסמכים שהציג המשרד עולה כי עוד בשנת 2008 הועלה החשש שמדריכים רבים שהועסקו בתפקידי פיקוח עלולים לדרוש מן המשרד להכיר בעבודתם, לרבות ימי הדרכה, כעבודה המזכה בגמול פיקוח ולא רק בגמול הדרכה. 

מעקב
משרד החינוך

19-21. 	המשרד צמצם את השימוש בימי הדרכה לתפקידי פיקוח במהלך הדרגתי. נכון לחודש ינואר 2014 הקצאה עומדת על כ- 150 ימים (צמצום של כ- 70% מיום הדוח). משרד האוצר הקצה התכנית עבור השלמת המשרות וההשלמה בוצעה כמעט במלואה.
ראה דוח מעקב 60ב' עמ' 378.
ראה דוח מעקב שני 60ב' עמ' 785. 

ליקוי

26. 	בידיה של ועדת החריגים הארצית לא היו נתונים על הכשרתם של מדריכים מחוזיים ומוסדיים, וממילא היא לא הייתה יכולה לדעת אם הם עומדים בתנאי ההכשרה הנדרשים. אשר למדריכים הארציים – רק 103 מ-205 (כ-50%) עברו הכשרה בהיקף הנדרש. המשנה למנכ"ל העביר לאישורו של חשב המשרד את פרטיהם של מאות מדריכים, שעל פי נתוני המשרד לא הוכשרו כנדרש או שלא נמסרו בהקשרם נתונים בעניין זה לוועדת החריגים, והחשב אישר את העסקתם. בכך לא מולאה דרישת המשרד להתנות את המינוי בהכשרה מתאימה כנדרש.

מעקב
משרד החינוך 

26. 		לא דווח על התקדמות בתיקון הליקוי.
		ראה דוח מעקב שני 60ב' עמ' 786.  


ליקוי

29. 	תכנית עבודה שנתית מטרתה תכנון העבודה במהלך שנת העבודה ויש להשלימה קודם לתחילת השנה. לשכת ההדרכה הארצית לא השלימה את הכנתן של תכניות עבודה לשנות הלימודים התשס"ט והתש"ע קודם לתחילתן. מבדיקת התכנית לשנת הלימודים התשס"ט עולה כי היא נגעה בעיקר לפעילותה של הלשכה ולבקרה על פעילות ההדרכה בשטח והיא לא כללה יעדים כמותיים. מכיוון שכך קשה לדעת אם הלשכה עמדה בכל היעדים שהציבה לעצמה. 

מעקב
משרד החינוך

29. 	לשכת ההדרכה השלימה את התכנית לפני תחילת תשע"ד.
	ראה דוח מעקב שני 60ב' עמ' 787. 
 






מינהל תקשוב ומערכות מידע במשרד החינוך
	
הגופים המבוקרים: משרד האוצר; משרד החינוך

ליקויים 3,5,6 תוקנו. ראה הערות רה"מ 60ב', עמ' 224-226.
ליקויים 4,7 תוקנו, ראה דוח מעקב אחר תיקון ליקויים עמ' 795-6. 

ליקוי

1. 	הביקורת העלתה שהמשרד לא הכין את תכנית העבודה על פי נוהל מפת"ח (מתודולוגיה לפיתוח ותחזוקה של מערכות מידי), כנדרש. בין היתר, דרישות המשתמשים לא מוינו לפי סדרי עדיפויות, לא נבנתה מסגרת תקציבית מפורטת על פי אותן דרישות, המינהל לא דן עם הנהלת המשרד על חריגות בביצוע המשימות ועל מתווה התכנית. כמו כן אין בידי המינהל נתונים על העלות הכספית של כל פרויקט ומשימה. למרות זאת קיבלה התכנית את אישור ההנהלה, וכתוצאה מכך ההנהלה אינה מקבלת התרעות על חריגות בביצוע המשימות, ואין לה מידע מפורט על התמורה שהיא מקבלת עבור הכסף שבו היא מתקצבת את המינהל.

מעקב
משרד החינוך

1. 	המינהל ממתין יחד עם יתר משרדי הממשלה לקבלת הנחיה בנושא החלפת נוהל מפת"ח. עם קבלת ההנחיה, המינהל יפעל בהתאם.
ראה הערות רה"מ 60ב' עמ' 222.	
ראה דוח מעקב 60ב' עמ' 390. 

ליקוי

2. 	החלטת הממשלה משנת 1997 קובעת שמנכ"ל של כל משרד ממשלתי ימנה ועדת היגוי לענייני מחשוב, שתפקידיה בין היתר הם: הנחיית פעילות המחשוב והתקשורת; גיבוש סדרי תכנון, בקרה ופיקוח על פיתוח ורכש מערכות מידע במשרד; גיבוש תקציבים, תפיסות מחשוביות לעבודת המשרד, סדרי קדימויות ואבטחת מידע. כיוון שהוועדה לא מילאה את התפקידים שנקבעו לה בהחלטת הממשלה, תחום המחשוב של המשרד ובו השקעותיו רחבות ההיקף לא התנהל תחת בקרה ומעקב סדורים.

מעקב

2. 	המינהל ממתין יחד עם יתר משרדי הממשלה לקבלת הנחיה בנושא החלפת נוהל מפת"ח. עם קבלת ההנחיה, המינהל יפעל בהתאם.
ראה הערות רה"מ 60ב' עמ' 223.  	
ראה דוח מעקב 60ב' עמ' 391.



ליקוי

8. 	מערכת מנבסון היא כלי פדגוגי לשימוש המורה, האמור לעזור לו לנהל את תהליכי ההערכה של התלמיד. המערכת מותקנת בחדר מורים או במחשב האישי של המורה. המערכת משמשת ככלי עזר למורה רק בשליש מבתי הספר; יתר בתי הספר משתמשים בתכנות חלופיות. הביקורת העלתה שהמינהל לא בחן את הגורמים להיקף השימוש הנמוך במנבסון, וכי הוא לא ערך סקר שביעות רצון של המשתמשים במערכת. 

מעקב
משרד החינוך

8. 	הנושא נבחן, המלצות בנושא גובשו והושמו, והטיפול בנושא הסתיים.
ראה הערות רה"מ 60ב' עמ' 228. 	
ראה דוח מעקב 60ב' עמ' 392.

ליקוי

9. 	המשרד פעל רק באופן חלקי ליישום מרכיבי תכנית חירום להמשך פעילות והתאוששות במקרה של אסון או שיבוש חמור של מערכות המידע, לא מיפה את האיומים ולא דרג את הפעילויות על פי רמת החיוניות או הקריטיות שלהן. המשרד ביצע סקר סיכונים ומבחני חדירה חלקיים בלבד, ולא סיווג את מערכות המחשוב לפי רגישותן.

מעקב
משרד החינוך

9. 	ביום 03/10/2013 פרסם מינהל הרכש הממשלתי הודעת מכרז מרכזי 16.3.17 לרכישת שירותי אירוח למערכות מידע (DR) עבור משרדי הממשלה. הנושא ייבחן במסגרת גיבוש תכנית עבודה שנתית לשנת 2014. התוכנית תובא לאישור הנהלת המשרד.
	ראה הערות רה"מ 60ב' עמ' 228.  
	ראה דוח מעקב 60ב' עמ' 393. 

ליקוי

10. 	מערכות מחשוב מייצרות יומני פעילות (קובצי לוג) שנרשמים בהם בזמן אמת נתונים שונים על הפעילויות שנעשו במערכת. לדוגמה: נתונים על סוג הפעולה שנעשתה, זמני כניסה למערכת ופרטי המשתמשים. יומני פעילות הם כלי מהותי לביצוע מעקב ובקרה אחר פעולות חריגות הנעשות במערכת. הביקורת העלתה שיומני פעילות מופקים רק ממערכת הבגרויות, ואילו מכל יתר היישומים, לרבות מערכת מנב"ס, הם אינם מופקים. משמעות הדבר היא שהמינהל לא עוקב באופן שוטף אחר פעילויות חריגות ועל שימוש לרעה במערכת המחשוב.



מעקב
משרד החינוך

10. 	המינהל הקים תשתית לוג מרכזית וביצע הדרכה מסודרת לכלל המפתחים ומנהלי הפיתוח במשרד. כמו כן, הועברו הנחיות לצוותים לשימוש בתשתית המרכזית במקום לוג אפליקטיבי. תשתית השרתים הוקמה והותקנה בכלל הסביבות במשרד. 
	ראה הערות רה"מ 60ב' עמ' 229.
	ראה דוח מעקב 60ב' עמ' 393.








משרד המדע והטכנולוגיה











משרד המדע והטכנולוגיה 
השירות הלאומי

הגופים המבוקרים: משרד המדע וטכנולוגיה; משרד החינוך; משרד הרווחה; משרד לענייני גמלאים; המוסד לביטוח לאומי; משטרת ישראל; השירות הלאומי; שירות בתי הסוהר

ליקויים,23,24,28 8,9,21 תוקנו. ראה הערות רה"מ 60ב' עמ' 247-254 ודוח מעקב 60ב' עמ' 420-423.
ליקויים 5,7,14,15,17,20,22,25,26,29,30,31תוקנו. ראה דוח מעקב 60ב' עמ' 814. 

ליקוי

1.	בפברואר ובאוגוסט 2007 החליטה ממשלת ישראל (החלטות ממשלה 1215 ו-2295) על הקמת מינהלה לשירות אזרחי-לאומי בישראל. תפקידיה העיקריים של מינהלת השירות הם התוויית מדיניות, ויסות המשאבים המוקצים לשירות הלאומי ותעדופם, ייזום ופיתוח תכניות לשירות לאומי וכן מעקב, פיקוח ובקרה על מסגרותיו. ההפעלה הישירה של המתנדבים צריכה להיעשות על ידי הגופים המוכרים. התברר שמינהלת השירות היא שותף מרכזי לקביעת המדיניות, היא מוציאה לפועל את המדיניות ומפקחת על פעילות הגופים המוכרים; נוסף על כך, היא מממנת ישירות מאות תקני מתנדבי שירות לאומי בפרויקטים שונים. במצב זה היא עלולה להיקלע לניגוד עניינים. 

ליקוי

2.	על פי החלטת הממשלה המשרות במינהלת השירות יאוישו תוך איגום כל המשאבים הממשלתיים "הנוכחיים" הכוללים תקנים ממשרד הרווחה, תקנים של צוות ההקמה ותקנים חדשים נוספים. צוות ההקמה של מינהלת השירות בשיתוף נציגי משרד ראש הממשלה, נציבות שירות המדינה ומשרד האוצר קבעו את המבנה הארגוני של מינהלת השירות שכלל 12 משרות מקצועיות. בנובמבר 2009 עדיין לא אוישו ארבע מהן; נוסף על כך, ראש מינהלת השירות סיים את תפקידו באוגוסט 2009, ועד סוף ינואר 2010 עדיין לא נבחר אחר במקומו. ללא מנהל למינהלת השירות ובהעדר איוש נאות של עובדים נפגעת יכולתה למלא כראוי את התפקידים שנקבעו לה בהחלטת הממשלה. 

מעקב
משרד המדע והטכנולוגיה

1-2. 	תקני כוח אדם של המנהלת הושלמו כבר. 
	ראה דוח מעקבים 60ב' עמ' 812. 

ליקוי

3.	לפי המצב החוקי הקיים, הגדרת מתנדב בשירות הלאומי מצויה בחוק הביטוח הלאומי [נוסח משולב], התשנ"ה-1995, ורוב הכללים המסדירים את מערך השירות הלאומי מצויים בתקנות הביטוח הלאומי (בנות בשירות לאומי בהתנדבות), התשס"ב-2002 (להלן – התקנות) שהותקנו מכוחו, למרות שהקשר הענייני בין מערך השירות הלאומי לבין חוק הביטוח הלאומי משני, ולמרות שהאחריות על נושא השירות הלאומי אינה של המוסד לביטוח לאומי. במהלך חמש השנים האחרונות התעורר הצורך בייזום חקיקה ראשית שתסדיר באופן מקיף את כל העניינים הנוגעים לשירות הלאומי. למרות זאת רק בדצמבר 2008 הפיצה מינהלת השירות לגורמים הקשורים לשירות הלאומי (משרדי ממשלה וגופים מוכרים) תזכיר חוק השירות הלאומי, התשס"ט-2008. בעקבות העברת תחום השירות הלאומי לאחריות שר המדע, הרב פרופ' דניאל הרשקוביץ, השהה השר את המשך העבודה על התזכיר האמור, כדי שיוכל ללמוד את הנושא ולגבש את עמדתו. בפברואר 2010 העבירה מינהלת השירות את נוסח החוק למשרד המשפטים לקראת הגשתו לוועדת השרים לענייני חקיקה.

מעקב
משרד המדע והטכנולוגיה

3. 	הצעת החוק עברה בכנסת בקריאה ראשונה ביום 19.3.2012 והועברה לוועדת הרווחה של הכנסת להכנתה לקריאה שנייה ושלישית. המשרד מקווה כי עם כינוסה של הכנסת החדשה יתקיימו דיונים מהירים בוועדה לקראת הצבעה בקריאה שניה ושלישית.
	ראה דוח מעקבים רה"מ 60ב' עמ' 812. 

ליקוי

4.	ועדת עברי המליצה, בין השאר, על הרחבת מסגרות השירות על מנת שיכללו גם צעירים מקבוצות אוכלוסיה כמו פטורי גיוס וצעירים מהמגזר הערבי שלא נקראים בדרך כלל לשירות חובה בצה"ל. בעקבות המלצות ועדת עברי החליטה הממשלה בספטמבר 2008 להקים צוות אשר ימליץ בתוך שלושה חודשים על המתכונת והקצב של הגידול במספר המתנדבים ועל מספר התקנים שיופעלו על ידי מינהלת השירות האזרחי-לאומי בשנים 2011-2009. עוד החליטה הממשלה להקים צוות בין-משרדי אשר ימליץ בתוך שלושה חודשים על הדרכים לשמירה על היקף השירות האזרחי-לאומי במשרדי הממשלה השונים. אף כי הצוותים החלו בעבודתם, מאז העברת האחריות על תחום השירות הלאומי למשרד המדע והטכנולוגיה הופסקה עבודתם. 

מעקב
משרד המדע והטכנולוגיה

4. 	הצוות לקביעת יעדים להיקף המתנדבים במגזר החרדי ובמגזר הערבי, שבראשו עמדו מנכ"ל המנהלת והממונה על התקציבים באוצר הגיש המלצותיו לממשלה. בעקבות זאת, הממשלה החליטה (החלטת ממשלה מס' 3564 מיום 31.7.2011) על היעדים המספריים למגזר החרדי ולמגזר הערבי. מאז קבלת ההחלטה, היעד של היקף המתנדבים במגזר הערבי הושג ואילו היעד של היקף המתנדבים במגזר החרדי לא השיג את יעדיו זאת בשל ביטול חוק טל. יש להוסיף שבחודש דצמבר 2012, הממשלה החליטה לאשר מתכונת ביניים, עד לחקיקת חוק המחליף את חוק טל, על שירות אזרחי משמר שתכליתו לשמור על מספר המתנדבים, כפי שהיה באוגוסט 2012. 
	ראה דוח מעקבים 60ב' עמ' 813.

ליקוי

6.	לפי ההגדרות שבחוק הביטוח הלאומי, מי שעבר את גיל 22 לא יוכר כמתנדב בשירות לאומי ולא יזכה בהטבות לפי חוק הביטוח הלאומי ולפי חוק חיילים משוחררים. כתוצאה מכך מתנדב המתחיל את שירותו מעל גיל 21 אינו זכאי להטבות. הן משרד הרווחה (בתקופה שבה היה הנושא באחריותו) והן מינהלת השירות לא הצליחו לעגן בחקיקה את העלאת הגיל המזכה בהטבות ולאפשר לצעירים להתנדב לשירות לאומי לאחר שמלאו להם 21 מבלי לוותר על ההטבות. 

מעקב
משרד המדע והטכנולוגיה

6. 	ראה מעקב לליקוי מס' 3. 

ליקוי

7.	משרדי הממשלה וגופים מפעילים אחרים משלמים לגופים המוכרים עבור השמת המתנדבים לפי תעריף למתנדב שנקבע על ידי ועדה בין-משרדית ומתעדכן אחת לשנה. תעריף זה אמור לכסות הן את דמי הכלכלה שמשולמים למתנדבים והן הוצאות אחרות הקשורות בהפעלת המתנדבים (כמו תשלום עבור דיורם, ביטוחם וליווי המתנדבים). משרד הרווחה קבע בשנת 2004 את מפרט השירותים שעל הגופים המוכרים לספק למתנדבי השירות הלאומי. התברר שהתעריף אינו משקף נכונה את ההוצאות הריאליות של הגופים המוכרים בגין המתנדבים. מקצת מרכיביו מתומחרים בחסר, ואחרים מתומחרים ביתר. בנובמבר 2008 החליטה מינהלת השירות להתחיל בבניית תעריף חדש, אך עד מועד סיום הביקורת, ספטמבר 2009, הוא טרם נקבע.

מעקב
משרד המדע והטכנולוגיה

7. 	רואה החשבון אשר מונה על ידי המנהל לבחון את נושא התעריפים סיים את עבודתו והגיש המלצותיו למינהלת. לאור ההמלצות, המינהלת פרסמה תעריפים חדשים בהתאם לתקנות השירות הלאומי, התעריפים החדשים נכנסו לתוקף בחודש ספטמבר 2011. 
	ראה  דוח מעקב 60ב' עמ' 815. 

ליקוי

10.	במספר תחומים נמצאו הבדלים ברמת השירות שמעניקים גופים מוכרים למתנדבים כך שיש מתנדבים המקבלים שירות ברמה נמוכה יותר. כך למשל, יש הגובים דמי הרשמה – ואחרים לא, יש המפעילים מערך סיוע למתנדבים נזקקים – ואחרים לא, וגם רמת הרכזים בגופים המוכרים שונה מגוף לגוף. לדעת משרד מבקר המדינה, הואיל ומדובר בשירות לאומי, תנאיו צריכים להיות שווים ואחידים לכל המתנדבים. על מינהלת השירות לפעול להכנת נהלים אחידים שינחו את הגופים המוכרים בתחומים שטרם הוסדרו עד כה ובהם גביית דמי ההרשמה, קביעת דרישות סף אחידות ממועמדים לשרת כרכזים, השוואת תנאי שירות.

מעקב
משרד המדע והטכנולוגיה

10. 	לא דווח על התקדמות בתיקון הליקוי.

ליקוי

12.	לדעת משרד מבקר המדינה, בהיות מינהלת השירות הרגולטור של תחום השירות הלאומי, עליה להקפיד לוודא כי הגוף המפעיל, אופי התפקיד וסביבת העבודה שהוא מייעד למתנדבי השירות הלאומי מצדיקים את השמתם בו, לפני שתאשר התקשרויות עם גופים מפעילים בהתאם לסמכות שניתנה לה בתקנה 5 לתקנות. בתוקף סמכויותיה השלטוניות על מינהלת השירות לבצע מעקב אחר ההסכמים כדי לוודא שהם כוללים את כל ההוראות הנדרשות לשם שמירה על זכויות המתנדבים ולעמידה בדרישות התקנות. 

מעקב
משרד המדע והטכנולוגיה

12. 	לא דווח על התקדמות בתיקון הליקוי. 
	ראה דוח מעקבים 60ב' עמ' 816. 

ליקוי

13.	על משרד החינוך לפעול יחד עם משרד המשפטים כדי ליישם את ההסכמות שאליהן הגיע משרד החינוך בעקבות העתירה ולהתייחס למימון של מתנדבי השירות הלאומי במוסדות חוץ-ממשלתיים כאל הטבה שוות כסף. על מינהלת השירות ועל משרד המשפטים לפעול כדי להחיל הוראות דומות גם על יתר משרדי הממשלה המממנים מתנדבי שירות לאומי במוסדות חוץ-ממשלתיים.
	אף שהעתירה עסקה בתקנים שמממן משרד החינוך לגופים חוץ-ממשלתיים הנתמכים על ידי המדינה, הרי שהיות שגם בתקנים הקנויים מגולמת הטבה למפעיל, יש לבחון החלת הוראות דומות גם על גופים מפעילים הרוכשים תקנים קנויים מתקציבם ואינם מקבלים אותם במימונם של משרדי ממשלה. 

מעקב
משרד המדע והטכנולוגיה

13. 	ראה מעקב לליקוי מס' 3. 

ליקוי

17. 	כשליש מתקני המתנדבים בשירות הלאומי הם תקנים פרטיים-קנויים. לדעת משרד מבקר המדינה, על שר המדע ועל מינהלת השירות להגביר את הפיקוח על השימוש בתקנים. נוסף על החובה לוודא מראש שמטרות הגוף המפעיל, אופיו ופעילותו אינם שנויים במחלוקת, והתפקיד המיועד למתנדב מתיישב עם הכללים ומקדם את האינטרס הציבורי, על מינהלת השירות לדאוג שיקוים פיקוח נאות על כל גוף המעסיק מתנדבים. מכל מקום על מינהלת השירות לרכז את מלוא המידע הנוגע לתקנים הקנויים ולהציגו בפני הממשלה כדי שזו תוכל לקבל החלטות מדיניות בנוגע להם על בסיס מידע מלא ומהימן. 

מעקב
משרד המדע והטכנולוגיה

17. 	ראה מעקב לליקוי מס' 3. 

ליקוי

18.	כל משרד מפעיל מתנדבים לפי צרכיו ולפי המשאבים העומדים לרשותו. מינהלת השירות אינה קובעת סדר עדיפויות ממלכתי בהקצאת המתנדבים למשרדים השונים – בניגוד להחלטת הממשלה מאוגוסט 2007. 

מעקב
משרד המדע והטכנולוגיה

18. 	ועדת המכרזים החליטה שלא לצאת למכרז אחיד אלא להוציא מסמך הנחיות משותף לחשכ"ל ולמינהלת השירות הלאומי בנושא פרסום מכרזים על ידי המשרדים השונים הנוגעים לגיוס והפניית מתנדבים בשירות הלאומי. 
	ראה דוח מעקב 60ב' עמ' 819. 

ליקוי

19.	באוגוסט 2005 החליטה הממשלה כי ועדת מכרזים בין-משרדית תפרסם מכרז אחיד לבחירת גופים מוכרים שיעסקו בטיפול במתנדבים לשירות לאומי ובהפנייתם לשירות. בניגוד להחלטת הממשלה, לא פורסם מכרז אחיד עד מועד סיום הביקורת, והמשרדים המשיכו ופרסמו מכרזים נפרדים לבחירת גופים מוכרים. בהעדר מכרז אחיד נמצא שבמכרזים שונים ישנן דרישות שונות לגבי אופן הפעלת המתנדבים – דרישות שרק חלקן מוצדקות ונובעות מהצרכים הייחודיים של כל משרד.

מעקב
משרד המדע והטכנולוגיה

19. 	ראה מעקב לליקוי מס' 18. 

ליקוי

27. 	נמצא כי למרות האמור בהוראות אלה מגבילים לעיתים הגופים המוכרים את החזר הוצאות הנסיעה של מתנדבים המשרתים במקומות מרוחקים ממקום מגוריהם. להלן דוגמאות:
	התעריף הוא ממוצע של הוצאות המתנדבים בגין נסיעות. במקרה שהוצאות הנסיעה של המתנדבים גדולות מתעריף זה, על הגופים המוכרים לשלם למתנדבים את מלוא התמורה בעד הוצאותיהם, ועל מינהלת השירות לוודא כי הם עושים כך.

מעקב
משרד המדע והטכנולוגיה

27. 	המנהלת פרסמה תעריף חדש ובו התייחסות מיוחדת לסוגיית החזר נסיעות למתנדבים. כמו כן, הגוף המבקר שמונה על ידי המינהלת מקיים בקרה שוטפת על הגופים המפעילים ועל המתנדבים ובין היתר בנוגע לעמידה בתעריפים שנקבעו.
 	ראה דוח מעקב 60ב' עמ' 822.
	
ליקוי

32.	לדעת משרד מבקר המדינה, היות שמשקלם באוכלוסיה של המגזר הערבי ושל המגזר החרדי אינו מבוטל, על המשרד לענייני גמלאים לרכז מאמצים ללימוד מהיר של צורכיהם הייחודיים והתאמת התכנית גם אליהם כדי לאפשר גם לקשישים ממגזרים אלה ליהנות מיתרונותיה. 

מעקב
משרד המדע והטכנולוגיה

32. 	לא דווח על התקדמות בתיקון הליקוי.

ליקוי

34.	השירות הלאומי אינו שירות חובה אלא הוא שירות התנדבותי, והוא במידה רבה שירות חליפי לשירות החובה בצה"ל (לגבי מי שפטור משירות צבאי או שאינו נקרא לשירות צבאי). בכל הקשור לזכויות הניתנות על ידי המוסד לביטוח לאומי הושווה מעמדם של המתנדבים למעמדם של חיילים בשירות סדיר, וזכויותיהם של מי שהתנדבו לשרת שירות לאומי מקבילות לזכויותיהם של חיילים משוחררים לפי חוק חיילים משוחררים. זאת למרות שמשך שירות החובה הצבאי הוא שנתיים לבנות ושלוש שנים לבנים ואילו משך ההתנדבות הנהוג קצר בהרבה: בדרך כלל ההתנדבות היא לשנה בלבד – אם כי מסתמנת גם מגמה של התנדבות לשירות לאומי של שנתיים. לדעת משרד מבקר המדינה, על שר המדע ועל הממשלה לתת את הדעת לעניין אי-השיוויון בין משך השירות הלאומי לבין משך השירות הצבאי ולעניין הבדלים נוספים בין מסגרת השירות הלאומי ובין תנאי השירות הצבאי.

מעקב
משרד המדע והטכנולוגיה

34. 	הנושא בטיפול משרד ראש הממשלה. 



ליקוי

36.	משרדי הממשלה מפעילים בסך הכול כ-7,500 מתנדבי שירות לאומי בכל שנה באמצעות מכרזים להעסקת גופים מוכרים. על משרדי הממשלה המעסיקים מתנדבי שירות לאומי להיערך לפרסום המכרזים ולקביעת הזוכים בהם מבעוד מועד; עליהם להעניק הכשרה נאותה למתנדבים שהם מעסיקים, לחלק באופן מושכל את משאבי ההתנדבות בין הגופים השונים הזכאים לקבלם, לפקח על הפעלת המתנדבים שהם מממנים את העסקתם ולשלם לגופים המוכרים את המגיע להם במועד.
	המלצת יחידת הביקורת הפנימית במוסד לביטוח לאומי וההחלטות שהתקבלו בעקבותיה לא יושמו אפוא, ואף שאי-יישומן גרר התרעה של אגף אבטחת המידע, המתנדבים לא הוכשרו כהלכה לתפקידם במוסד.

מעקב 
משרד המדע והטכנולוגיה

36. 	הנושא באחריות המוסד לביטוח לאומי אך מנהלת השרות הלאומי בודקת את הנושאים השונים שמפורטים בליקוי זה ואוכפת את ביצועם. 

מעקב
המוסד לביטוח לאומי

36. 	המשרד מקיים מדי שנה הדרכה לבנות השירות הלאומי. ההדרכה כוללת מספר נושאים: מבנה המוסד, תפקידיו משאבי אנוש, הטרדה מינית, השירות במוסד וכו'. בשנה החולפת 2012 יום העיון לא היה מוצלח מאחר וחלק מבנות השירות הלאומי לא הגיעו, חלקן נטשו באמצע וחלקן לא הקשיב. לאור זאת הוחלט לשנות את המתכונת כך שמספר מצומצם של בנות יהיו בכל הדרכה. מדובר בהדרכה סניפית או אזורית. שינוי זה יחול החל מבנות השירות שיגויסו בשנה הנוכחית. 

ליקוי

38. 	בתקנות נקבע כי בת המשרתת שירות לאומי בהתנדבות היא מי שהתחייבה לשרת לפחות 12 חודשים שבמניינים יבואו "ימי חופשה כפי שנקבע בהסכם האמור בתקנה 5(ב), אך לא פחות מ-15 ימים בשנה ולא יותר מ-30 ימים בשנה" ו"היעדרות אחרת או נוספת לפי הוראות האחראי שניתנו בהתייעצות עם הוועדה המייעצת". בהוראות האגף לתפקידים מיוחדים במשרד הרווחה מהשנים 2006 ו-2007 נקבע כי מתנדבי השירות הלאומי (המועסקים חמישה ימים בשבוע) יהיו זכאים ל-22 ימי חופשה, 12 מתוכם במועדים קבועים מראש, והיתר – 10 ימים, לפי בחירת המתנדב.
	הסעיף שלעיל בתקנה, אמור לפתור בעיות נקודתיות של מתנדבים בודדים, ואינו מהווה תחליף להתאמת מסגרת תעסוקתית לשירות של שנה. על משרד החינוך, על מינהלת השירות ועל הגופים המוכרים, למצוא פתרון הולם להתאמת מסגרת ההעסקה של כל המתנדבים במערכת החינוך לשנה מלאה – ולא לעשרה חודשים בלבד.



מעקב
משרד החינוך

38. 	מתנדבי השירות הלאומי במערכת החינוך עובדים שישה ימים בשבוע וזכאים לפיכך ל – 30 ימי חופשה. כמחצית מהימים מנוצלים במהלך השנה והיתר בסוף חודש אוגוסט. כמו כן עומדים לרשות המשרתים ימי חופשה בגין 9 ימי הכשרה המבוצעים טרם תחילת השירות כשליש מהתקנים מופעלים במוסדות חינוך מיוחד הפועלים עד 15 באוגוסט. בחודש יולי משובצים מרבית המתנדבים בקייטנות ובפעילות המתנסים. המשרד ממשיך לפעול למציאת פעילות מתאימה, על אף הקושי לשבץ מאות בנות למשך שבועיים. 

ליקוי

41.	לדעת משרד מבקר המדינה, על מינהלת השירות לפעול ליישום ההחלטה ולרכז באופן שוטף מידע באשר לגופים מפעילים שאינם ממלאים את חובותיהם כלפי הגופים המוכרים תוך הקפדה על בדיקת אמינות המידע ומתן זכות טיעון לגופים אלה. את המידע הבדוק יש להעמיד לרשות הגופים המוכרים. 

מעקב
משרד המדע והטכנולוגיה

41. 	לא דווח על התקדמות בתיקון הליקוי.
	ראה דוח מעקב 60ב' עמ ' 828. 





ועדת הבחירות המרכזית בכנסת









משרד הפנים
ההיערכות לבחירות לכנסת השמונה עשרה וניהולן 

הגופים המבוקרים: ועדת הבחירות המרכזית 

ליקוי מס' 4 תוקן. ראה דוח מעקב אחר תיקון ליקויים, כרך א' עמ' 843. 
ליקויים 1,2,4,6,7 תוקנו. ראה דוח מעקב תיקון ליקויים 60 ב' עמ' 841-844.

ליקוי

1. 	בדוח הביקורת הקודם נמצא שלא הוכן תקן למשרות העובדים במטות המינהליים, והודגש הצורך בהכנתו. בעקבות זאת קבעה הוועדה המרכזית תקן לעובדים, אולם בצד רשימת המשרות לא נקבעו דרישות המשרה, לרבות השכלה וניסיון. לפיכך, אין לדעת כיצד נבדקה התאמת העובדים לתפקיד. בתקן לא נקבע באילו משרות יועסקו עובדים בתקן, ובאילו משרות עובדים לפי שעות. בפועל, מילאו תפקידים דומים עובדים בתקן ועובדים לפי שעות. משמע בתפקידים דומים הועסקו עובדים בתנאי העסקה שונים. הדבר עלול לאפשר העסקת עובדים אגב העדפת עובד אחד על פני האחר, וכן להגדיל את ההוצאות על העסקת העובדים, מפני ששכרם של העובדים בתקן גבוה יותר.

מעקב
ועדת הבחירות המרכזית

1.	נציגי ועדת המשנה לבחינת הליקויים בנושאי מינהל ומשאבי אנוש קיימו פגישות עם מנהלי הוועדות האזוריות. המלצות ועדת המשנה יושמו כבר במערכת הבחירות לכנסת ה-19. כמו-כן, ועדת המשנה גיבשה רשימת תפקידים בהם יועסקו בוועדות האזוריות עובדים בתקן ולפי שעות. 

ליקוי

2. 	העסקת עובדים לפי שעות: לקראת הבחירות לכנסת השמונה עשרה קבעה הוועדה המרכזית מפתח הקצאת שעות לכל קלפי, ולפיו היה עליה להקצות לכל ועדה אזורית שעות העסקה לעובדים לפי שעות. אולם, הביקורת העלתה כי הוועדה המרכזית אישרה ל-8 מ-18 הוועדות האזוריות מספר שעות החורג מן ההקצאה המרבית שלה היו זכאיות, בשיעורים של 38%-108%. כמו כן, ניצלו כמה ועדות אזוריות מספר שעות הגדול במידה ניכרת ממספר השעות שהוקצו להן. 

מעקב
ועדת הבחירות המרכזית

2.	צוות ההיגוי התכנס למספר דיונים נוספים בנושא "המפתח להקצאת שעות לוועדות האזוריות" וקיבל החלטה בדבר הנוסחה לפיה יוקצו שעות העבודה לוועדות האזוריות. נוסחה זו יושמה כבר במערכת הבחירות לכנסת ה-19. 

ליקוי

3. 	גיוס עובדים למטות המינהליים: בדוח הביקורת הקודם העיר משרד מבקר המדינה שגיוס העובדים למטות המינהליים התבסס על היכרות אישית ולא על הליך שוויוני של פנייה לכלל עובדי שירות המדינה, כדי שיגישו את מועמדותם. בביקורת הנוכחית עלה, שבפועל לא שונו סדרי גיוס העובדים למטות המינהליים. בכך נפגעו עקרונות שוויון ההזדמנויות וההגינות, ולא התאפשרה בחירת העובד המתאים ביותר.

מעקב
ועדת הבחירות המרכזית
3.	ביום 12.6.2012, בסמוך למינויה של השופטת מרים נאור ליושבת ראש הוועדה, מונה על ידי נשיאות הוועדה, צוות לבחינת אופן גיוס העובדים לוועדה. מאחר והנושא הינו מהותי ומשליך באופן ישיר על המוכנות לבחירות ועריכתן בהצלחה, הוא מעלה אין ספור סוגיות אותן יש לבחון בזהירות רבה, במגמה להגיע לקבלת ההחלטות הראויות והנכונות ביותר שיהיו ברות ביצוע ויאפשרו, מחד, מתן מענה, ככל האפשר, לעקרונות השוויון והפומביות באופן גיוס העובדים, ומאידך, יאפשרו לוועדת הבחירות להיות ערוכה ביום "מתן פקודה" ולבצע את תפקידה על הצד הטוב ביותר, כפי שעשתה עד היום. לפיכך, קיים הצוות מספר ישיבות, אולם, בטרם סיים את עבודתו, הוקדם מועד הבחירות לכנסת ה-19. בשל הקדמת מועד הבחירות, החליטה נשיאות הוועדה, בישיבתה מיום 16.10.2012, על הקפאת עבודת הצוות. נשיאות ועדת הבחירות לכנסת ה-20, החליטה בישיבתה מיום 10.7.2013, על הקמת צוות חדש לבחינת אופן גיוס העובדים. בימים אלו הוועדה עוסקת באיתור חברים שימונו לצוות.


ליקוי

6. 	הקצאת מקומות קלפי למוגבלים בניידות: הליך בחירות דמוקרטי מחייב יצירת תנאים נאותים שיאפשרו לכל שכבות האוכלוסייה, לרבות אנשים מוגבלים בניידותם, נגישות לקלפי. לפיכך קבע החוק כי בכל יישוב תהיה לכל הפחות קלפי נגישה אחת, שהגישה אליה וסידורי ההצבעה בה יותאמו למוגבלים בניידותם. עוד קבע החוק כי בכל מקום קלפי אמורים להיות שני מקומות חניה המיועדים למוגבלים בניידותם, ולידם תמרור המורה על כך. ביום הבחירות לכנסת השמונה עשרה הופעלו כאמור 1,319 קלפיות נגישות. אולם מן הבדיקה עולה כי בשבעה יישובים לא הייתה קלפי נגישה וכי ב-108 מ-274 מקומות הקלפי שנבדקו (כ-39%), לא הציבה הרשות המקומית תמרור כנדרש. 

מעקב
ועדת הבחירות המרכזית

6.	הצוות לאיתור מקומות קלפי מבצע סיורים באתרים ברחבי הארץ, על בסיס יום-יומי, ומאתר מקומות מתאימים נוספים לקלפיות נגישות. במקרים בהם נמצא על ידי צוות האיתור כי על-ידי ביצוע התאמות קלות במבנה ניתן יהיה למקם בו קלפי נגישה, מבוצעת פנייה אל הרשות המקומית, הפנייה כוללת את פירוט ההתאמות הנדרשות ובקשה לביצוען. תוצאות עבודת הצוות ניכרות במספר הקלפיות הנגישות שהיו במערכת הבחירות לכנסת ה-19- גידול של כ-17.5% לעומת הבחירות לכנסת ה-18.   

ליקוי

7. 	הפעלת מערכת מחשוב חדשה: משרד מבקר המדינה מעיר לוועדה המרכזית כי תפקידיו של מתאם המיכון הוגדרו אמנם בחוזה עם הספק, אולם במשך השנים חלו שינויים בתפקידיו. לפיכך ראוי שהוועדה המרכזית והספק יגדירו מחדש את תפקידי המתאם, הן בעניין זה והן בכל העניינים האחרים שבהם הספק נותן שירותים לוועדה המרכזית ולוועדות האזוריות. כמו-כן, הבקרה על קבלת הציוד מהספק מוטלת על עובדי הוועדות. למרות זאת, צוין במסמך הפקת הלקחים של המטה המינהלי, כי בוועדות אזוריות אחדות מי שקיבלו את הציוד היו מתאמי המיכון, שכאמור הם עובדי הספק ולא עובדים של הוועדות. משרד מבקר המדינה מעיר לוועדה המרכזית כי ראוי שהמקבלים את הציוד מטעמה בוועדות האזוריות, יהיו מיומנים דיים כך שיוכלו לבצע את הפעולות המתחייבות מתוקף תפקידם זה. 

מעקב
ועדת הבחירות המרכזית

7.	בסמוך להקדמת מועד הבחירות לכנסת ה-19, הסתיים הליך שידרוג מערכת "דמוקרטיה" והוכנו תיקי ההדרכה מעודכנים להכרת ולהפעלת המערכת. עם הקדמת מועד הבחירות לכנסת ה-19, ובסמוך לתחילת העבודה, התקיימו הדרכות אישיות ל-218 בעלי תפקידים בוועדות האזוריות. בנוסף, שולבו סרטוני הדרכה במודולים השונים של מערכת "דמוקרטיה". הסרטונים כוללים הסבר קולי לשימוש במערכת והיוו מעין "מדריך מלווה" למשתמשים, במהלך עבודתם היום-יומית, במהלך מערכת הבחירות לכנסת ה-19.




משרד הפנים










היתרים להעסקת עובדים זרים
בענפי החקלאות והבנייה

הגופים המבוקרים: משרד הפנים – רשות ההגירה; משרד הכלכלה; משרד החקלאות ופיתוח הכפר; משרד האוצר; בנק ישראל; משרד ראש הממשלה – מזכירות הממשלה; משטרת ישראל

ליקויים 9,12,13,20 תוקנו. ראה הערות רה"מ 60ב' עמ' 285-289.
ליקויים 19, 3,15,17,18 תוקנו. ראה דוח מעקב אחר תיקון ליקויים  60ב' עמ' 847-850. 

ליקוי 

1. אגף התקציבים שבמשרד האוצר לא ציין בהצעת ההחלטה שהגיש לממשלה בספטמבר 2006 ואושרה על ידיה, את חלופת שיטת התאגידים, ולא הציג בה הסברים והנמקות מטעמו לבחירה של שיטת הלשכות. לחובת ההנמקה היה משנה חשיבות, משום שהצעת ההחלטה הייתה מנוגדת להמלצות ועדת אנדורן, והיה חשש שההחלטה תושפע מקבוצות של בעלי אינטרס ומכוחות שוק מנוגדים. הממשלה, מצדה, לא דרשה שיוצגו לה חלופות, ולדעת משרד מבקר המדינה, החליטה ללא תשתית הולמת. 

ליקוי

2. בפועל, עד מועד סיום הביקורת, אוגוסט 2009, שלוש שנים לאחר שהחליטה הממשלה לשנות את הסדרי ההעסקה של העובדים הזרים בענף החקלאות, לא יישמו משרד התעשייה, המסחר והתעסוקה ורשות ההגירה את שיטת הלשכות. 

מעקב
רשות האוכלוסין וההגירה

1-2. 	הצעת תקנות בעניין ביקורת על מעברים של עובדים זרים בין מעסיקים הוכנה ברשות ההגירה לאחר היוועצות עם משרדי המשפטים הרווחה והכלכלה. כעת התקנות ממתינות לאישור סופי של שר הפנים לצורך העברתן לדיון בועדת הפנים של הכנסת. 

ליקוי

3.	עד מועד סיום הביקורת, ארבע שנים לאחר קבלתה של החלטת הממשלה מיולי 2005, וכשנתיים לאחר קבלתה של החלטת הממשלה מאוגוסט 2007, לא הסדירו משרדי התעשייה, המסחר והתעסוקה והפנים את הפיקוח על גיוס העובדים זרים וגביית העמלות; לא נחתמו הסכמים בילאטרליים עם מדינות המוצא של העובדים זרים, ולא הוקמו מנגנוני פיקוח באמצעות IOM, או בהסדר אחר. בפועל, נמשכת גביית עמלות מופרזות מעובדים זרים המבקשים לעבוד בישראל, ונגרמת פגיעה קשה בזכויות אדם ובחופש הבחירה של העובד. 



מעקב
רשות האוכלוסין וההגירה

3. 	נקבעו הסדרים בין ממשלת ישראל לממשלת סרילנקה, בכל הנוגע להבאת עובדים זרים עונתיים לחקלאות, בהתאם למכסות מיוחדות הנקבעות בהחלטות הממשלה.

ליקוי

11.	לפי הנוהל החל על התאגידים, עליהם לנהל מערכת הנהלת חשבונות ייחודית להעסקת עובדים זרים בענף הבנייה, שתהיה בעלת חיבור מקוון למדור התשלומים שביחידת הסמך (להלן – מת"ש) לצורכי פיקוח ובקרה. ועדת אנדורן ראתה בחיבור זה כלי יעיל לפיקוח ובקרה, שישמש לממשלה בסיס מידע להמשך גיבוש מדיניותה בנושא. הבדיקה העלתה כי יחידת הסמך לא יצרה חיבור מקוון בינה ובין תאגיד כלשהו, והפיקוח והבקרה על הנהלת החשבונות של התאגידים התמצו בבקרה שגרתית על הדוחות החודשיים שלהם. נוסף על כך, נמצא שהטיפול בנתונים לא תקינים רבים, שאותרו בלשכות מת"ש ומעידים לכאורה על פגיעה בתנאי השכר של העובדים זרים, לא הסתיים. על כן שומה על מת"ש להקפיד כי הטיפול בהם ייעשה ללא דיחוי. 

מעקב
רשות האוכלוסין וההגירה

11. 	נושא בדיקת אופן הטיפול של המדורים בדוחות השגויים החודשיים השוטפים, המופקים ממערכת השכר הממוחשבת, בנושא זרים, נבדק על ידי רואה חשבון מטעם מינהל מעסיקים ועובדים זרים באופן שנתי. מדורי מת"ש קיבלו את דוחות הביקורת לטיפול, נערכו מספר ביקורות חוזרות (ביקורת מעקב) ונמצא כי מרבית הליקויים בתחום הטיפול בדוחות השגויים טופלו. 

ליקוי

14. 	נמצא כי בכל הנוגע לעובדים זרים בישראל, יש פערים גדולים בין נתוני הלשכה המרכזית לסטטיסטיקה לנתוני מערכת "אביב" של רשות ההגירה – מערכת מרשם האוכלוסין המרכזית בארץ. נוסף על כך, המערכת הממוחשבת למתן היתרים הנמצאת ביחידת הסמך אינה תואמת למערכת "אביב".

מעקב
רשות האוכלוסין וההגירה 

14. 	לעניין חיסול הפערים בין נתוני הלשכה המרכזית לסטטיסטיקה לנתוני מערכת אביב בכל הנוגע לעובדים זרים בישראל, נתוני הלמ"ס מושתתים על נתונים המועברים מהמערכות המיחשוביות של הרשות, ולפיכך אין פער בין נתוני הלמ"ס לנתוני מערכת אביב, בכל הנוגע לנתוני העובדים הזרים. יחד עם זאת, הנתונים השונים המוצגים ע"י כל גוף, נובעים מהשוני בהגדרות המונחים ומהצרכים השונים שלשמם הוגדרו הדוחות בכל גוף. מתוך רצון לקדם אחידות בהצגת הנתונים בתוך הממשלה, הוקמה בשנת 2013 ועדה משותפת של הלשכה המרכזית לסטטיסטיקה ושל הרשות, במטרה לייצור שפה משותפת ואחידה בעת השליפה מהמערכות.




















פרק שני

מוסדות המדינה ותאגידים




המוסד לביטוח לאומי









המוסד לביטוח לאומי
היבטים בעבודת הוועדות הרפואיות לקביעת זכויות נכים

הגופים המבוקרים: המוסד לביטוח לאומי; משרד האוצר; משרד הביטחון; משרד הבריאות; משרד הרווחה והשירותים החברתיים 

ליקויים 1-3,6,9,16,18-20 תוקנו. ראה הערות רה"מ 60ב' עמ' 311-317 ודוח הערות רה"מ 60ב' עמ' 467-477. 
ליקוי 11 תוקן, ראה תגובה למעקבים עמ' 862. 

ליקוי

4. 	במהלך שלב האבחון הרפואי יש שמתבטל דיון בוועדה הרפואית עקב היעדרותו של אחד מחברי הוועדה או התובע עצמו, ויש שנעצר דיון בלי שהוועדה הרפואית מקבלת החלטה בשל הצורך בהשלמת מסמכים או בדיקות רפואיות. ביטולים ועצירות של דיונים מאריכים את משך הטיפול בתביעה, ובדרך כלל מאלצים את התובע לשוב ולחזור לבדיקה. מניתוח נתוני המדגם עלה כי בכ-22% מתיקי התביעה בוטל לפחות דיון אחד: בכ-39% מהם בוטל הדיון מסיבות שבאחריות המוסד. עוד עלה כי בכ-29% מתיקי התביעה נעצר לפחות דיון אחד: בכ-74% מהם הדיון נעצר מסיבות שבאחריות המוסד.

מעקב
המוסד לביטוח לאומי

4.	עצירות דיון הינו לעיתים צורך ואף הכרח בוועדה לצורך מיצוי זכויות המבוטח. המשרד מקיים על הנושא בקרה שוטפת במטרה לייעל התהליך. 
	ראה הערות רה"מ 60ב' עמ' 309. 
	ראה דוח מעקב 60ב' עמ' 469. 	

ליקוי

7.	בתחום השירות לציבור מקובלת תפיסה שלפיה יש לספק שירות בנקודת מפגש אחת ("ONE STOP SHOP"), אך תפיסה זו טרם יושמה בוועדות הרפואיות שבניהול המוסד. אמנם המוסד ער לצורך לרכז את האבחון הרפואי ביום אחד, ובאוגוסט 2008 אף הכין תכנית לשם כך, אך טרם החל בביצועה ובפועל עדיין נדרש תובע לבוא כמה פעמים לאבחון רפואי, במועדים שונים, לפי מספר הרופאים האמורים לבדוק אותו.

מעקב

7.	המשרד עושה מאמץ לזמן המבוטחים למספר מומחיות לאותו יום.
ראה הערות רה"מ 60ב' עמ' 310. 
	ראה דוח מעקב 60ב' עמ' 470. 



ליקוי

8. 	אדם הנדרש לעבור ועדה רפואית בתחום נכות כללית או בתחום נכות מעבודה נדרש לעמוד בפני ועדה רפואית נוספת במשרד הבריאות – אם הוא תובע קצבת ניידות, או ועדה רפואית נוספת במוסד – אם הוא תובע קבלת פטור ממס הכנסה. כך, בשנת 2008 נאלצו 3,237 תובעים שהגישו תביעה לקצבת נכות כללית או תביעה לקצבת נכות מעבודה להיבדק גם בוועדה רפואית לניידות במשרד הבריאות. היערכות בין-משרדית מתאימה הייתה יכולה למנוע את הטרחתם של נכים אלה.

מעקב
המוסד לביטוח לאומי

8.	אפיון הטופס הסתיים והורחב אף לנכות כללית. בשל מחשוב הוועדות הרפואיות, יחידת המחשוב במוסד (תמ"מ) לא התפנתה לפתח את המודול שאמור להיות חלק ממערכת שיר. המוסד מציין שהנושא טופל במסגרת המערכת הממוחשבת החדשה. 
ראה דוח מעקב 60ב' עמ' 470. 

ליקוי

12. 	ועדות לשיפור השירות במוסד: בשנים 2005 ו-2008 מינה המוסד שתי ועדות לשיפור השירות הניתן בוועדות הרפואיות. הליקויים שהעלו היו: התמשכות הטיפול וסרבולו; מקצועיות בלתי מספקת של הוועדות הרפואיות ומזכירי הישיבה; תנאים פיזיים בלתי הולמים שפועלות בהם הוועדות הרפואיות. הוועדות לשיפור השירות אף הציבו יעדים לשיפור השירות והמליצו על שינוי דרכי עבודת הוועדות הרפואיות. בביקורת עלה שהיעדים שקבעה הוועדה לשיפור השירות משנת 2005 הושגו באופן חלקי בלבד, והמלצות הוועדה משנת 2008 לא יושמו.

מעקב
המוסד לביטוח לאומי

12. 	הסתיימו כבר חלקים עיקריים באפיון וקטעים בפיתוח. המערכת מתוכננת להסתיים רק ב- 2015. 
	ראה הערות רה"מ 60ב' עמ' 313.
	ראה מעקב רה"מ 60ב' עמ' 472. 

ליקוי

13. 	הוועדות הרפואיות ממלאות תפקיד מעין-שיפוטי. על כן אי-תלותן חשובה להבטחת אמון הציבור בהן ובמוסד. הוועדות הרפואיות אינן כפופות למרותו של המוסד ואינן חבות לו חובת נאמנות – כפיפותן היא לחוק, וחובתן, על פי הדין, היא לפסוק בשאלות הרפואיות המובאות לפניהן על פי אמות מידה מקצועיות וענייניות. עם זאת, המוסד הוא הגוף המשלם את הגמלאות הנובעות מהחלטות הוועדות הרפואיות, מעורב בשיבוץ הרופאים לוועדות ובתשלום שכרם, מתקני המוסד משמשים את הוועדות, ועובד המוסד נוכח כמזכיר ישיבה בדיוני הוועדה. מכאן החשש לפגיעה באי-תלותן. בג"ץ העלה, בהערת אגב, את הצורך בהסדר חקיקתי חדש ומתוקן, בין היתר כדי לתת מענה לסוגיית אי-תלותן של הוועדות הרפואיות. גם ועדות ציבוריות שונות שמונו על ידי הממשלה והכנסת המליצו, עוד מתחילת שנות האלפיים, לנקוט צעדים שונים להתמודדות עם החשש לפגיעה באי-תלותן של הוועדות הרפואיות שבמוסד. מרביתן של ההמלצות נדונו, חלקן אומצו אך טרם יושמו.

מעקב
המוסד לביטוח לאומי

13.	ב- 30/9/13 המוסד פרסם מכרז לוועדות רפואיות לעררים לאזור הצפון במטרה לייעל ולשפר את עבודת הוועדות הרפואיות ואת הנראות הציבורית בנושא אי תלותן של הוועדות. הצלחת המהלך תלויה בין היתר בהגעה להסכם עם ועד העובדים. 
	ראה הערות רה"מ 60ב' עמ' 314. 

ליקוי

14. 	הדרכה של הרופאים: הוועדות הרפואיות במוסד מורכבות מרופאים המתמנים בידי שר הרווחה והשירותים החברתיים או בידי המוסד. בשנת 2008 פעלו בוועדות הרפואיות 1,135 רופאים, מהם 575 רופאים מוסמכים שמונו על ידי המוסד ו-560 רופאים פוסקים שמונו על ידי שר הרווחה. תפקידו של הרופא בוועדה הוא לקבוע את אחוז נכותו הרפואית של הנבדק בהתאם ליכולתו לתפקד, ועל כן הוא נדרש למיומנות מקצועית-רפואית מתאימה ועדכנית, להכרת הצדדים המשפטיים והאתיים, ולידע בנושאים מנהליים המשתנים מעת לעת והנוגעים לעבודת הוועדות הרפואיות. למרות זאת, משרד הרווחה והמוסד אינם מקיימים הדרכה שוטפת באופן סדור לרופאים בוועדות.

מעקב
המוסד לביטוח לאומי

14.	במוסד יש 1004 רופאים שפעלו בוועדות הרפואיות. הלשכה הרפואית תציג בחודש פברואר 2014 למנכ"ל נייר עמדה בכל הקשור לתשלום עבור הדרכת רופאים. בעיקרון, המשרד סבור כי יש לעשות אבחנה בתשלום עבור הדרכה. בחודש דצמבר 2013, המשרד בחן אפשרות לקביעת קריטריונים מתי ואיך לשלם עבור ההדרכה.  המשרד בוחן עתה אפשרות לקביעת קריטריונים מתי וכיצד לשלם עבור ההדרכה. 1) תשלום לרופאים מוסמכים נותני חוות דעת שמהווים את הדרג הראשון בנכות כללית, על המוסד מוטלת האחריות להדריכם ולהכשירם והלשכה הרפואית מעוניינת בהרחבת הכשרתם. 2) תשלום עבור הדרכה להפעלת מערכות ממוחשבות בוועדה. 3) אי תשלום עבור כנס פוסקים ארצי שנתי. תשלום על בסיס מספר ימי הדרכה שהרופא נדרש לעבור במהלך השנה. בנוסף, הוכנסו כבר לתוקף התקנות והחוק ביחס לתכנית והיקף קורסי ההכשרה וכבר בוצעו כ- 10 קורסים לרופאים ותיקים ועוד 2 לרופאים חדשים. 	
ראה הערות רה"מ 60ב' עמ' 314. 
ראה דוח מעקב 60ב' עמ' 474. 

ליקוי

15.	"ספר הליקויים" הוא רשימה של ליקויים, פגימות ומחלות מקצוע שבגינם ניתן להקנות לתובע קצבת נכות. ספר הליקויים עבר שינוי מקיף אחרון ב-1970, אך חסרים בו ליקויים שהתגלו או הוגדרו על ידי מדע הרפואה מאז, ולעומת זאת כלולים בו ליקויים שכיום כבר ניתן לטפל בהם כך שפגיעתם חמורה פחות מהקבוע בספר הליקויים. עקב אי-עדכניותו של ספר הליקויים נדרשות הוועדות לעשות שימוש בסעיפי ליקוי המשקפים רק קרוב ככל האפשר את מצבם הרפואי של תובעים (סעיפי ליקוי מתואמים וחריגים). בבדיקת המדגם נמצא כי בכ-52% מהתביעות עשו הרופאים שימוש בסעיפי ליקוי מתואמים וחריגים. שימוש בסעיפים אלה מותיר מקום רחב לשיקול דעת הרופא בקביעת אחוז הנכות הרפואית, גורם לתובעים חוסר ודאות בנוגע לזכאותם, ועלול להגדיל את שיעור העררים ולפגוע באחידות ובשוויוניות של ההחלטות. זאת ועוד, אף ששרי הרווחה, שבסמכותם לעדכן את ספר הליקויים, והמוסד מודעים זמן רב לצורך לעדכן את ספר הליקויים, הם לא הביאו עד כה לעדכון מקיף ויסודי שלו.

מעקב

15. 	הסתיימה העבודה הרפואית ועברו לאישור מועצת המוסד סעיפים בתחומים: נוירולוגיה, נוירו-פסיכיאטריה, אנדוקרינולוגיה, א.א.ג, קרדיולוגיה, גסטרואנתרולוגיה ונפרולוגיה. הסעיפים אושרו על ידי המועצה והועברו לחתימת השרים. המטולוגיה וחלל הפה נמצאים בתהליכים של ניסוח משפטי סופי (תמה העבודה הרפואית של האיגודים). אורטופדיה ומחלות ריאה נמצאים בשלבי כתיבה עם האיגודים  כמו גם  מחלות עור ומין, אורולגיה, אונקולוגיה וריאומטולוגיה.
	ראה הערות רה"מ 60ב' עמ' 316. 	
ראה דוח מעקב 60ב' עמ' 474-5. 

ליקוי

21. 	ניהול יעיל ואפקטיבי של תביעות מחייב הסתייעות במערכות מחשב, בין היתר לקביעת תורים לאבחון הרפואי, רישום ההחלטות של הרופאים בדיונים, פיקוח ובקרה אחר הטיפול בתביעות. מערכות המחשב במוסד מספקות רק סיוע מוגבל לניהול התביעות ולבקרה עליהן – הן בתחום עבודת הרופאים והן בתחום תפקודו של הצוות המנהלי – וזאת עקב מגבלות טכנולוגיות של המערכות. אף שכבר ב-2002 אישרה המנהלה של המוסד פרויקט למחשוב ניהול התביעות, וב-2005 התקשרה לשם כך עם חברה לביצועו, כעבור כשנה הופסק הפרויקט בשל התנגדות ועד העובדים של המוסד. המוסד שילם לחברה 2.7 מיליון ש"ח (ללא מע"מ).



מעקב
המוסד לביטוח לאומי

21.	ראה מעקב לליקוי מספר 12.
ראה הערות רה"מ 60ב' עמ' 318.
ראה דוח מעקב 60ב' עמ' 477.






רשות ההגבלים העסקיים


	






רשות ההגבלים העסקיים
פעילות וסדרי מינהל

הגופים המבוקרים: משרד הכלכלה (משרד התעשייה המסחר התעסוקה לשעבר); נציבות שירות המדינה; משטרת ישראל; הרשות להגבלים עסקיים

ליקויים 6,9,13 תוקנו. ראה הערות רה"מ 60ב' עמ' 324 – 328. 
ליקויים מס' 3,7 תוקנו, ראה דוח מעקב אחר תיקון ליקויים עמ' 482 – 484 . 
ליקויים  2,4,12 תוקנו. ראה דוח מעקב אחר תיקון ליקויים 60ב' עמ' 871-875.

ליקוי

1.	לרשות ההגבלים העסקיים (להלן הרשות) אין אמות מידה לקביעת הסכום שישולם לאוצר המדינה לפי צו מוסכם, כאשר הממונה מבקש להטיל על הצדדים המפרים את הוראות חוק ההגבלים העסקיים גם חיוב בתשלום. זאת ועוד, הסכום הממוצע שהוטל עד היום על חברה יחידה הוא כ-1.35 מיליון ש"ח בלבד, סכום שספק אם יש בו להרתיע את רוב החברות. היעדר אמות מידה ברורות בעניין זה עלול ליצור אי-שוויון בטיפולה של הרשות בחברות המפרות. בד בבד עם גיבוש אמות מידה על הרשות להמשיך ולקדם את יזמתה להקנות לה סמכות להטיל עיצום מינהלי, סמכות שאינה תלויה בהסכמת הצדדים המפרים או בבית המשפט.

מעקב
משרד המשפטים

1. התיקון כבר אושר בכנסת והפך לחלק מחוק ההגבלים העיסקיים. חוק ההגבלים העיסקיים (תיקון מס' 13), התשע"ב – 2012 אושר בכנסת ביום 14.5.2012.

ליקוי 

5.	הטיפול בתיק הגבלים עסקיים – מפתיחת חקירה ועד אכיפה באמצעות סמכויות אזרחיות-מנהליות או פליליות – נמשך זמן רב. לדעת משרד מבקר המדינה, התמשכות ההליכים עלולה לפגוע ביכולת ההרתעה של הרשות, והדבר עלול לפגום ביעילות האכיפה ובתועלת לצרכנים. כדי להגביר את כושר ההרתעה ולייעל את האכיפה, על הרשות לבחון אפוא דרכים לקיצור ההליכים נוסף על הדרכים שהיא כבר נוקטת, ולהמשיך ולקדם את יזמתה ליצירת סמכות אכיפה מהירה ויעילה יותר: הסמכות להטיל עיצום מינהלי – קנס כספי – על מפר הוראות החוק, ללא צורך בפנייה לבית המשפט. 

מעקב
רשות ההגבלים העסקיים

1,5. 	משרד המשפטים אישר את נוסח תזכיר החוק הסופי בנושא עיצומים מינהליים. מעבר לכך, ביום 14.5.2012 התקבל בכנסת תיקון מס' 13 לחוק ההגבלים העסקיים הכולל הסמכת הממונה על ההגבלים העסקיים (ס"ח 2356, עמ' 382), הכולל הסמכת הממונה על ההגבלים העסקיים להטיל עיצומים מנהליים (פרק ז'1 לחוק). בעקבות תיקון החוק פרסמה רשות ההגבלים העסקיים ביום 24.7.2012 הנחיות בדבר השימוש בהליכי אכיפה של עיצומים כספיים (גילוי דעת 1/12) וכן גילוי דעת אודות שיקולי הממונה בקביעת גובה עיצום כספי (גילוי דעת 2/12). בנוסף, ביום 14.10.12 פרסמה הרשות הודעה בדבר סוג המעשים והמחדלים לעניין עיצום כספי לעניין סירוב בלתי סביר לספק נכס או שירות שבמונופולין בניגוד לסעיף 29 לחוק או ניצול לרעה של מעמד בעל מונופולין בניגוד להוראות סעיף 29 א לחוק. 

ליקוי 

8.	לדעת משרד מבקר המדינה, מן הראוי שהליך הבחירה של חברי הוועדה – אשר לה תפקיד ציבורי חשוב למשק – יתועד, ובדרך זו גם ניתן יהיה לבדוק את תקינותו.

מעקב
רשות ההגבלים העיסקיים

8. 	ביום 20.12.2011 אושר נוהל הליך בחירת ומינוי חברים לוועדה לפטורים ולמיזוגים על ידי היועצים המשפטיים של רשות ההגבלים העיסקיים ומשרד הכלכלה. נוהל זה כולל, בין השאר, הוראות בדבר תיעוד הליך הבחירה והמינוי של חברי הוועדה והוא מיושם, הלכה למעשה, מיום אישורו.  

ליקוי

10. 	לדעת משרד מבקר המדינה, מן הראוי כי הרשות תבחן אפשרות להורות לכלל העובדים להצהיר על נושאים שיש בהם חשש לניגוד עניינים ולעדכן את ההצהרות מפעם לפעם. במידת הצורך יש לקבוע הסדר למניעת ניגוד העניינים. הטעם לכך הוא כי העובדים נחשפים בעבודתם למידע רב על חברות ועסקים, חלקו סודי ורגיש. 

ליקוי

11. 	על הרשות או נציבות שירות המדינה להוסיף ל"הצהרה על שמירת ידיעות" איסור על שימוש עצמי בידיעות, ולקבוע כללים לגבי השקעות בחברות או בעסקים שעובד מטפל בעניינם. 

מעקב
רשות ההגבלים העסקיים

10-11. 	בחודש ספטמבר 2011 נכנס לתוקפו נוהל ניגוד עניינים החל על כל עובדי הרשות, למעט עובדים בכירים אשר עליהם חל נוהל ניגוד העניינים הקבוע בסעיף 13.6 לתקשי"ר. נוהל זה חל הן על הליך איוש משרות במחלקות המקצועיות של הרשות והן על מקרי ניגוד עניינים העלולים להיווצר או להתגלות במהלך העבודה. עם קביעת הנוהל קיבלו עובדי הרשות הסבר על מהות האיסור להימצא בניגוד עניינים, לרבות מראית עין של ניגוד עניינים. לצד הנוהל, חתם כל אחד מעובדי הרשות על הצהרה בדבר ניגוד עניינים ובה התחייבות להימנע מלטפל בכל נושא שבו קיים לאותו עובד עניין אישי, התחייבות להודיע ליועץ המשפטי של הרשות על התקיימות נסיבות העלולות להעמידו במצב של ניגוד עניינים והצהרה כי קרא חוק שירות הציבור (הגבלות לאחר פרישה), התשכ"ט-1969, הבין את תוכנו והתחייב לפעול על פיו. כמו-כן, קבע הנוהל כי קבלה למשרה ברשות תהיה כרוכה בחתימה על הצהרה כאמור טרם מינוי המועמד לתפקיד, חתימה על חוזה העסקה עמו או כניסתו לתפקיד בפועל, לפי המוקדם. 

ליקוי

14.	הרשות אחראית לשמירת התחרות העסקית במשק על פי סמכויותיה בחוק. מהדוח עולה כי יש צורך לשפר את יכולת האכיפה של הרשות ולהעצים את כוח ההרתעה שלה. לשם כך על הרשות לבחון דרכים נוספות לקצר את הליכי החקירה והאכיפה; להמשיך לפעול לקידום יזמתה להקנות לה סמכות אכיפה מהירה יותר – הטלת עיצום מינהלי; לגבש אמות מידה לקביעת סכום התשלום המוטל לפי צו מוסכם; להשלים את גיבושה של תכנית לאכיפת ביצוען של החלטות הממונה; להידרש לסוגיית החסינות ולבחון כיצד ניתן לעודד את הפנייה לרשות לצורך מסירת מידע על אודות קרטלים.

מעקב
רשות ההגבלים העסקיים

14.	במסגרת המאמצים לשיפור יכולת האכיפה של הרשות ולהעצמת ההרתעה, הוסמך הממונה על ההגבלים העסקיים להטיל עיצומים מנהליים על הפרות מסויימות של חוק ההגבלים העסקיים. להסמכת הממונה להטיל עיצומים מינהליים השפעה ממשית על מערך האכיפה של החלטות הרשות, וביתר שאת בתחום הצווים המוסמכים. להערכת הרשות, חלק ניכר מן ההפרות אשר טופלו בעבר במסלול של צווים מוסכמים יטופלו בעתיד באמצעות עיצומים מינהליים, על אמות המידה הקבועות בצדם. יוזכר, כי בצו מוסכם שניתן לאחרונה בעניין תנובה, חוייבה תנובה בתשלום סכום של 3 מיליון ש"ח, בגין אי מסירת נתונים. מדובר בהפרה שהתרחשה טרם תיקון החוק אשר הסמיך את הממונה להטיל עיצומים כספיים. סכום זה גבוה משמעותית מסכומים שנכללו בצווים מוסכמים קודמים בגין הפרות "טכניות" במהותן של דיני ההגבלים העסקיים והוא נקבע תוך התחשבות באמות המידה לעניין עיצומים כספיים והתאמתן לנסיבות המקרה. באשר לסוגיית תכניות חסינות ועידוד הפנייה לרשות לצורך מסירת מידע אודות קרטלים, באתר רשות ההגבלים העיסקיים משולבות הפניות לקו חם לממונה ולקו חם למחלקת החקירות וכן קישור נפרד לתכנית החסינות של הרשות, בו מידע אודות תכנית החסינות, הליך הפנייה לרשות בבקשת חסינות, שאלות ותשובות בסוגיה ונוסח רשמי של תכנית החסינות הניתן להורדה. כמו-כן, הופעלה תכנית החסינות בקשר לפרשת תיאום מכרזים העומדת במוקד כתב אישום שהוגש לבית המשפט. 



חברת רכבת ישראל בע"מ









חברת רכבת ישראל בע"מ
השירות לנוסע

הגופים המבוקרים: חברת רכבת ישראל בע"מ; משרד התחבורה והבטיחות בדרכים

ליקויים 3,4 תוקנו. ראה דוח מעקב 60 ב' עמ' 499.
ליקוי 9 תוקן. ראה דוח מעקב 60 ב' עמ' 505.
ליקויים 1,2,5,6,7 תוקנו. ראה דוח מעקב אחר תיקון ליקויים 60 ב'  עמ' 885-893.

ליקוי 

8. 	המידע על שינוי ברציף הגעתה של הרכבת או על איחורים הניתן באמצעות כריזה או לוח אלקטרוני לא היה מלא ומעודכן. הועלו מקרים שבהם מידע על רכבות העומדות להיכנס לתחנה לא עודכן או עודכן באיחור. ברציפי התחנות הרצלייה, בית יהושע, בנימינה, חדרה, חיפה מרכז השמונה, לוד ובית שמש לא היה לוח אלקטרוני, והמידע על הרכבות העומדות להגיע ניתן בקופת הכרטיסים או במערכת הכריזה בלבד. 

מעקב
רכבת ישראל בע"מ

8.		הפרוייקט הסתיים. כל השלטים מותקנים בכל 53 התחנות. 









מכון וינגייט לחינוך גופני ולספורט









מכון וינגייט לחינוך גופני ולספורט
מכון וינגייט – היבטים בפעילותו

הגופים המבוקרים: מכון וינגייט לחינוך גופני ולספורט; משרד האוצר; משרד החינוך; משרד המשפטים; משרד התרבות והספורט; מינהל מקרקעי ישראל; רשות החברות הממשלתיות 

ליקוי מס' 3 תוקן, ראה דוח מעקב אחר תיקון ליקויים 60 ב' עמ' 510. 
ליקויים  מס'  1,5  תוקנו.  ראה דוח מעקב  אחר תיקון ליקויים 60 ב' מדצמבר 2011,  עמ' 898-899.  

ליקוי

4. 	הטיפול בבחינת מעמדו המשפטי של המכון והדיונים בשאלה אם הוא עמותה ממשלתית מתמשכים זמן רב מדי. בקרב היועצים המשפטיים של משרדי הממשלה לא שררה אחידות דעים בנושא, ולמרות זאת הם לא גילו די נחישות ולא הביאו לכלל סיום את טיפולם בעניין. כשנדרשו להכריע בין הדעות השונות בנושא, היה עליהם להביא את חילוקי הדעות ביניהם להכרעתו של היועץ המשפטי לממשלה ולהכרעתם, בהתאם לדעת היועץ המשפטי לממשלה, של שר החינוך בשעתו ושל שר המת"ס. זאת, חרף קיומה של עתירה לבג"ץ שעסקה בין השאר בנושא זה וחרף הודעה לבג"ץ שנעשים מאמצים להסדרת העניין ודחיית העתירה בהנחה שהדבר ייעשה "ללא דיחוי נוסף". מן הראוי שהדבר ייעשה עתה בלא דיחוי ושהדברים יובהרו ויוכרעו כנדרש. 
	
מעקב
מכון וינגיט לחינוך גופני ולספורט

4.      	סטאטוס הטיפול בבחינת מעמדו המשפטי של המכון : בפני חברי הועד המנהל וחברי חבר הנאמנים של מכון וינגייט הוצגו העקרונות להפיכתו של מכון וינגייט לתאגיד על פי חוק. הוועד המנהל של מכון וינגייט, בישיבתו מיום 20.11.2012 וחבר הנאמנים בישיבתו מיום 13.8.2013, החליטו על תמיכה בהליך תאגוד של מכון וינגייט, בכפוף לעקרונות אשר הוצגו ,  בשלב זה, ועל פי המידע המצוי בידי מכון וינגייט, נוסח סופי לטיוטת החוק, נמצא לקראת סיום.

מעקב 
משרד התרבות והספורט

4. 	משרד הספורט הכין את טיוטת חוק מכון וינגייט והעבירה למשרד המשפטים שבהיבט העקרוני אישר את קידום הצעת החוק. חבר הנאמנים של מכון וינגייט והוועד המנהל של המכון אישר בתאריך 13/8/13 את תהליך הפיכת המכון לתאגיד סטטוטורי.  בנוסף, סוכם כי המינהל יקדם את הנושא הסדרת מעמד המקרקעין עם האוצר.
		ראה דוח מעקב 60 ב' עמ' 899. 
 

ליקוי

6.	מינהל מקרקעי ישראל ציין בתשובתו למשרד מבקר המדינה מנובמבר 2009, בין היתר, כי "תנאי החכירה עם המכון נקבעו בהחלטת הנהלה, לפיהם, בגין עסקת העבר ישולמו [דמי חכירה שנתיים] מופחתים בשיעור 2% לשנה, לשבע השנים אחרונות, ובגין חידוש החכירה (לשנת 1999) ישולמו דמי היוון בשיעור 18.2% מערך הקרקע". כמו כן ציין מינהל מקרקעי ישראל כי במאי 2009 נקבע שעל המכון להמציא לו דוח הכנסות של חמש השנים האחרונות כדי "להזמין שומה לקביעת ערכי הקרקע"; באוגוסט 2009 הוא סיכם עם המכון כי לאחר שימציא את המסמכים והמידע שנתבקשו ממנו "יבחן הבינוי בפועל [במכון] ביחס לתכנית המפורטת החלה על השטח". 

מעקב 
מכון וינגייט לחינוך גופני ולספורט

6. 	בתאריך 7/2/13 נערכה פגישה במינהל מקרקעי ישראל בנוכחות המנכ"לית וצוות מינהל הספורט ואגף התקציבים בעניין מעמד המקרקעין של המכון וסוכם כי המינהל יקדם את הנושא הסדרת מעמד המקרקעין עם האוצר נמשכים המגעים בין המכון לבין מינהל מקרקעי ישראל בעניין,  הסדרת זכויותיו של המכון בקרקעות המכון מול מינהל מקרקעי ישראל ,  תוך שיתוף פעולה מלא בין הצדדים.
	ראה דוח מעקב 60 ב' עמ' 900. 




רשות שדות התעופה









רשות שדות התעופה
סדרי פרישת עובדים ברשות שדות התעופה

הגופים המבוקרים: משרד האוצר – הממונה על השכר; רשות שדות התעופה

ליקוי מספר 1 תוקן. ראה הערות רה"מ 60ב' עמ' 345.
ליקויים 2,3 תוקנו. ראה דוח מעקב 60 ב' עמ' 515.

ליקוי

4. 	ממסמכי הרשות עולה שמשרד האוצר התנה את המשך מתן הפטור ממס בצעדים ממשיים של הרשות להקמת קופת הגמל. עד מועד סיום הביקורת לא הוסדר נושא הפטור ממס. ממסמך של הרשות מתחילת שנת 2009 עולה שהמס על רווחי היעודה לשנים 2007-2003 הוא 237 מיליון ש"ח, והוא עדיין תלוי ועומד. 

מעקב
רשות שדות התעופה

4.	בתאריך 17.3.2013 נחתם הסכם עם נציגי ההסתדרות וועדי העובדים, לפיו הכספים המיועדים לתשלומי הפנסיה התקציבית יוצאו לחשבון נאמנות וזאת כצעד ביניים להקמת קופה מרכזית לקצבה. הוצאת הכספים לחשבון הנאמנות הושלמה. 














חלק אחד עשר

מעקב אחר תיקון ליקויים מדוח 60א
של מבקר המדינה

מעקב רביעי




מעקב אחר תיקון ליקויים

דוח 60א' של מבקר המדינה – מעקב שלישי

סיכום מצרפי כלל משרדי


	גוף מבוקר
	סה"כ ליקויים
	א
	ב
	ג
	א%
	

ב%
	

ג%

	מערכת הביטחון וצה"ל
	118
	94
	18
	6
	80%
	15%
	5 %

	משרד האוצר
	14
	14
	0
	0
	100%
	0%
	0%

	משרד הכלכלה (התעשייה, המסחר והתעסוקה)
	6
	4
	2
	0
	67%
	33%
	0%

	משרד הבריאות
	12
	12
	0
	0
	100%
	0%
	0%

	השלטון המקומי (משרד הפנים)
	17
	14
	3
	0
	82%
	18%
	0%

	חברת נמל אשדוד בע"מ
	8
	7
	1
	0
	87%
	13%
	0%

	סיכום כללי 60א'
	175
	145
	24
	6
	83%
	14%
	3%

	
	
	
	
	
	
	
	











מעקב אחר תיקון ליקויים

דוח 60א' של מבקר המדינה – מעקב שלישי

סיכום מצרפי כלל משרדי



















מערכת הביטחון וצה"ל









משרד הביטחון

היערכות משרד התחבורה למתן שירותי תובלה למשק האזרחי והיערכות צה"ל לגיוס כלי רכב בשעת חירום

הגופים המבוקרים: משרד התחבורה, משרד הביטחון, צבא ההגנה לישראל

ליקויים 5-16, 1-3 תוקנו. ראה דוח המעקב מדצמבר 2011, עמ' 915.

ליקוי

4. 	למרות ההחרפה באיומים על העורף, שיש בהם אף כדי להעצים את הדרישות לשירותי תובלה למשק האשראי, לא חלו שינויים מהותיים בסדרי חלוקת אמצעי התובלה בין צה"ל למשק האזרחי, ולא צומצמו החוסרים, שעליהם הצביע הדו"ח. מטה מל"ח ארצי והרשות לתובלה לא פעלו מול הדרגים הגבוהים בצה"ל ומול שר הביטחון, כדי להביא לשינוי יסודי במצב. 

מעקב 
משרד התחבורה

4. 	משרד התחבורה בשיתוף מרכז לאום (צה"ל) סיים את ההיערכות לגיוס כלי רכב בחירום.





משמר הגבול - ארגון ותקינה

הגופים המבוקרים: המשרד לביטחון פנים, משטרת ישראל, משרד הביטחון, צבא ההגנה לישראל

ליקויים 3,5-8,10-11 תוקנו. ראה דוח מעקב דצמבר 2011 עמ' 918. 

ליקוי

1. 	פקודת הארגון אמורה להגדיר את הייעוד, את המשימות ואת אתרי הפריסה של תתי-הארגון במ"י, ואת התקן המפרט את המצבה הקבועה של כוח האדם והציוד של תתי-הארגון. במועד סיום הביקורת לא היו למ"י הוראות ונהלים בתחום הארגון והתקינה, המפרטים את המטרה, המשמעות של פק"א, מרכיביה ואופן גיבושה, דרכי אישורה, ובכלל זה הגורמים המאשרים את הפצתה, והאופן שבו יש לעדכנה.

ליקוי

2. 	אגף התכנון במ"י לא פרסם פקודת ארגון ל-26 יחידות מג"ב ת"פ מ"י, אף שבמועד סיום הביקורת שירתו בהן למעלה מ-1,000 שוטרים, המהווים כ-20% מכלל שוטרי מג"ב ת"פ מ"י. למרות הפערים הגדולים בין התקינה שנקבעה בפקודת ארגון ובין התקינה במועד סיום הביקורת של יחידות רבות במג"ב, ופערים בין התקן והמצבה ביחידות השונות, לא ערכו אג"ת ומג"ב בחינה של המשמעויות המבצעיות הנובעות מקיומם של פערים אלה והשפעתם על יכולתן של היחידות לקיים את הייעוד והתפקידים שנקבעו בפקודת ארגון ואת התפקידים בפועל שהוטלו עליהן, ולא פרסם להן פקודת ארגון מעודכנות. בנוסף לכך, אגף תכנון במשטרת ישראל לא בדק ולא עדכן את פקודות הארגון של יחידות מג"ב, למרות השינויים הרבים והמשמעותיים שעברו בשנים האחרונות, ובכלל זה שינוי בהיקף המשימות, בגזרות הפעולה ובתחומי האחריות. 

מעקב
משטרת ישראל

1-2. 	בסוף 2012 פורסם נוהל לכתיבת פק"א- נוהל 02.02 "הליך לגיבוש לאישור ולפרסום של פקודות ארגון". שתי פק"אות שמסדירות את תקינת יחידות מג"ב פורסמו בשנים 2010-2012: פק"א מס' 11/12, פק"א מס' 3/10. תקינת מג"ב על יחידותיו תואמת את פקודת הארגון האחרונה שפורסמה.

ליקוי

4. 	בשנים 2008-2006 הקימה משטרת ישראל שבע פלוגות חדשות לשיפור הביטחון האישי בערים. הקמתן של יחידות אלו התבססה על ההנחה, כי מדובר ביחידות זמניות, ולפיכך היא לא לוותה בפרסום של פק"א. עד מועד סיום הביקורת לא פרסם אג"ת פק"אות לפלוגות האמורות אף שחלפו למעלה משנתיים ממועד ההקמה של הפלוגות הראשונות, ואף על פי שהמטה הארצי האריך את מועד הפעלתן עד יוני 2009. אג"ת גם לא פרסם תקינה לציוד הנדרש לפעולתן של פלוגות אלה. הפלוגות צוידו חלקית, וחלק מהציוד אף לא היה תקין, לרבות בעיות בטיחות. 

מעקב
משטרת ישראל

4. 	במצב הקיים תקינת מג"ב על יחידותיו תואמת את הנקבע בפקודת הארגון, במסגרתה בוטלו פלוגות הביטחון האישי. אין תקנון של יחידות זמניות במג"ב.

ליקוי

9.	במג"ב ובמ"י קיימת תופעה, המכונה בארגון "פיקציות", של קצינים ושוטרים הרשומים ונושאים במינוי לתפקיד על פי התקן ביחידה אחת, אך מוצבים ומשרתים בפועל בתפקידים אחרים באותה יחידה או ביחידה אחרת. מ"י טרם סיימה את הטיפול בתופעת ה"פיקציות" אף שהתחייבה לעשות זאת עד סוף שנת 2006. לתופעה "הפיקציות" תרם אג"ת, שלא תקנן די כוח אדם מנהלתי. השימוש הרווח בביטוי "פיקציה" במ"י יוצר מראית עין, שאין פסול בשימוש ברישום מדומה שאינו עולה בקנה אחד עם מינהל תקין. 

מעקב
משטרת ישראל

9. 	משטרת ישראל ממשיכה לפעול לצמצום תופעת ההצבות הלא תקניות, הנושא נבדק בביקורות המתבצעות ביחידות. במערכת ה- ERP, המתוכננת להיכנס לשימוש במהלך שנת 2014, יתאפשרו פיקוח ובקרה טובים והדוקים יותר על נושא זה.

ליקוי

12.	בחלק מהפלוגות לשיפור הביטחון האישי בערים מועסקים שוטרים במעמד של "שוטר מוסף זמני". משך העסקתם הוא שישה חודשים, והעסקתם ניתנת להארכה לתקופות נוספות של שישה חודשים לפי צורכי מ"י. לשוטרים אלה מעמד נחות ממעמדם של שוטרי מ"י המשרתים בשירות קבע, והם אינם זכאים להטבות כספיות ולהכשרה מקצועית בדומה למשרתי הקבע. מ"י ומג"ב חרגו ממגבלה שקבעה הלשכה המשפטית בחוות דעתה להעסקת השמ"זים והעסיקה שוטרים במעמד שמ"זים באותן פלוגות עם שוטרים במעמד קבע.

מעקב
משטרת ישראל

12. 	במסגרת פק"א 11/12 המסדירה את תפיסת ההפעלה של מג"ב, בוטלו פלוגות הביטחון האישי שתוקננו זמנית בתקני שמ"ז. לא נותרו שמ"זים בפלוגות מג"ב (גיוס או פיטורין).


מערך הכליאה בצה"ל

הגופים המבוקרים: צבא הגנה לישראל

ליקויים 1-8,12 תוקנו. ראה דוח המעקב מדצמבר 2011, עמ' 922. 

ליקוי

9.	חלק מפעילות מערך גחל"ת מוקדש לטיפול בכלואים בני העדה האתיופית. אף על פי שבשנת 2008 הייתה ירידה בשיעורם לעומת שנת 2007, שיעור זה עדיין גבוה ביחס לשיעורם של חיילים בני העדה האתיופית בצה"ל, שעומד על 2.9%. כ-80% מהחיילים בני העדה האתיופית, שנכלאו במהלך שנת 2007, חזרו לכלא למעלה מפעם אחת. הסיבה העיקרית המובילה אותם לבסיסי הכליאה היא ההיעדרות מהשירות הצבאי בלי רשות כתוצאה מקשיים משפחתיים וכלכליים חמורים מאוד. בבסיסי הכליאה מתקיימת פעילות שמטרתה לקדם ולעודד את הכלואים מבני העדה האתיופית לחזור לשירות צבאי תקין.

ליקוי 

10. 	במועד סיום הביקורת טרם נעשה דבר למימוש סיכום עקרוני שהתקבל באגף כוח אדם במטכ"ל (להלן - אכ"א) בינואר 2008 בנושא מיסוד נוהלי מערך גחל"ת, ובמיוחד עיגון הסמכויות של מערך גחל"ת בהוראות הקבע של אכ"א.

ליקוי

11. 	על פי פקודות הקבע של מערך גחל"ת, כלוא שעובר אבחון יטופל על ידי המערך עד שחרורו מצה"ל. המעקב והבקרה של מערך גחל"ת אחר יישום הנחיותיו לגבי כלואים שהשתחררו משני בסיסי הכליאה וממשיכים לשרת ביחידות הם חלקיים, ואין מעקב אחר מהלך כל שירותו של החייל עד לשחרורו מצה"ל.

מעקב 
צבא הגנה לישראל

9-11. 	תוכנית ליווי ושיקום לחיילים בני העדה האתיופית, אשר ביצעו עריקות ממושכת, תחל בפברואר 2014 ומטרתה הקניית כלים והעצמה לחיילים אשר היו מיועדים לפטור מהשירות הצבאי ובתכנית זו ניתנת לחיילים הזדמנות נוספת לסיום שירות מלא בצה"ל. חיילים אלה יעברו הכשרה מקצועית על ידי משרד הכלכלה ובסיומה ישרתו ביחידות הבינוי של חיל האוויר במקצוע חשמלאי. בקורס ישתתפו 20 חיילים – 80% יוצאי אתיופיה ו- 20% חיילים משאר האוכלוסייה. הוראת קבע אגפיות של גחל"ת עברה תיקונים ועדכונים והועברה להתייחסות יועמ"ש מקמצ"ר טרם הפצתה לסבב חתימות.




ליקוי 

13. 	בכל אחד מבתי הדין הצבאיים בשלושת מחוזות השיפוט: צפון, מרכז, דרום וזרוע היבשה, קיים תא להחזקת כלואים בזמן המתנתם לדיון המשפטי בעניינם עד להחזרתם לחדרי המשמר הצבאיים או לבסיסי הכליאה. ב-10 ימים מבין 23 ימים שבהם התקיימו דיונים בבית הדין הצבאי של מחוז מרכז, בחודשים יולי ואוגוסט 2008, עלה מספר הכלואים על הקיבולת המרבית, שהיא 30 כלואים. בחמישה ימים הגיע מספר הכלואים ללמעלה מ-40 איש, וביום מסוים אף ל-54. מסיבה זאת הוחזקו כלואים ברכב הליווי עד להבאתם לדיונים המשפטיים או לפגישה עם הסניגור שלהם.

מעקב 
צבא הגנה לישראל

13. 	צה"ל מקדם את עבודת המטה להקמת בית כלא מרכזי וקריה משפטית. הפרויקט מכונה "נווה צדק", לאחרונה סיכם סגן הרמטכ"ל שבית הכלא ימוקם במחנה בית ליד. הועמדו משאבים לתכנון תוכנית אב. הפרויקט ממתין לסיכום מקורות למימושו (מול משרד האוצר ומינהל מקרקעי ישראל), במסגרת המו"מ למימוש החלטת הממשלה 3161 (מהלך שיווק והעברת מחנות). לכשיסוכמו המקורות התקציביים ולוחות הזמנים, ייצא הפרויקט לדרך. בנושא הרחבת חדר ההמתנה לעצירים בבית הדין הצבאי שבמחנה יואב – העבודות הסתיימו וחדר ההמתנה הורחב כראוי.



מערך משרתי הקבע במימון גופים אזרחיים 
(תקני קבע ייחודיים)

הגופים המבוקרים: משרד הביטחון, צבא ההגנה לישראל, משרד האוצר

ליקויים 4-7 תוקנו. ראה הערות ראה דוח המעקב מדצמבר 2011, עמ' 927. 

ליקוי

1. 	צה"ל לא קבע נהלים המפרטים את הכללים בנוגע לאישור הצורך בתק"י (תקני קבע ייחודיים). מצב זה מאפשר אישור תק"י שלא לצורך, תוך דלדול מאגר שיאי כוח אדם העומד לרשות צה"ל, או לחלופין, יש בו כדי להביא לדחייה לא מוצדקת של בקשות גופי צה"ל וגופים חיצוניים לאישור תק"י, תוך פגיעה בפעילותם ובבקרה של אג"ת על תהליך אישורם. חלק מהתק"י ממלאים תפקידים בעלי מאפיינים אזרחיים מובהקים, כגון תפקידים במערך הכספי, בתחום המינהלי ובתפקידי מטה. לא נמצא כי אג"ת בחן את החלופה של איוש תפקידים על ידי תק"י, אל מול החלופה לאיושם על ידי אזרחים. 

ליקוי

2. 	צה"ל אינו מקבל שיאי כוח אדם תמורת אלה שהקצה כתק"י לגופים חיצוניים. זאת, גם כאשר מדובר בתק"י שמפעילים גופים חיצוניים המתוקצבים בתקציב המדינה, דוגמת משרדי ממשלה. משרד האוצר ונציבות שירות המדינה לא קבעו מדיניות ולא פרסמו כללים בנושא, ובכלל זה את האפשרויות: להקפיא שיאי כוח אדם בגופים המתוקצבים כנגד קבלת תק"י, כך שלא ניתן יהיה לעשות בהם שימוש; לאייש שיאים של גופים אלה בתק"י; להפעיל בהם תק"י מעבר לשיאים העומדים לרשותם; או להעביר מהגופים המתוקצבים לצה"ל את שיאי כוח האדם בגין התק"י שקיבלו. בהיעדר כללים בנושא, יש גופים חיצוניים שמקפיאים שיאים כנגד קבלת תק"י ויש כאלה שאינם עושים כך.

ליקוי

3. 	שיא כוח אדם קבע מובהק בצה"ל נקבע בהתאם לסיכום בין אגף התקציבים במשרד האוצר לבין את"ק מאוקטובר 2003, ומנוהל על ידי אג"ת. משך שנים מחלקות התכנון והארגון באג"ת, העוסקות בתכנון ובהקצאת כוח האדם בצה"ל, לרבות תק"י, לא היו מודעות למסגרות שיאי כוח אדם קבע מובהק שעמדו לרשות צה"ל על פי הסיכום האמור. בפועל, העמיד את"ק לאג"ת מסגרות שיאי כוח האדם קבע מובהק, שהיו נמוכות מהמסגרות שבסיכום. מנתוני את"ק עולה, כי בשנים 2007 ו-2008 הוא הותיר בידיו עתודות של מאות שיאי קבע מובהק ללא ידיעת המחלקות האמורות באג"ת. קביעת מסגרת חלקית של שיאי כוח אדם, ללא ידיעת הגורמים הנוגעים באג"ת, העוסקים בתכנון ובהקצאת כוח אדם, יש בה כדי להשפיע על שיקוליהם בשגרה, בבואם להחליט על אישור או על דחייה של בקשות גופי צה"ל להקצאת תקנים, לרבות תק"י, וזאת נוכח יתרת כוח האדם המצומצמת שבידיהם. 


ליקוי

8. 	על צה"ל לערוך בחינה מקיפה בנושא מערך תקני הקבע הייחודיים, יעדיו ומטרותיו, ובכלל זה: ניתוח הצרכים בתקנים אלה והתאמתם לאינטרס הצה"לי, בין היתר, בהשוואה לחלופות אחרות; בדיקת אופן קביעת העלויות והתועלות שיש לצה"ל מהצבת משרתי קבע לפעילות בגופים חיצוניים מסוגים שונים; וקביעת מדיניות וכללים להתחשבנות עם הגופים החיצוניים השונים. כמו כן, על משרד האוצר לבחון את המשמעויות המשקיות שיש להצבת תקני קבע ייחודיים בתפקידים שבהם ניתן להעסיק אזרחים, בעיקר בהתייחס להתחייבות המדינה לתשלום הגמלאות של משרתי הקבע בהשוואה לעובדים אזרחיים.

מעקב
צבא ההגנה לישראל

1-3,8.	הפקודה נחתמה ופורסמה באתר הפקודות.



מתן פטור משירות חובה לפני תום השירות 

הגופים המבוקרים: צבא ההגנה לישראל

ליקויים 9-10, 1-4 תוקנו. ראה דוח המעקב מדצמבר 2011 עמ' 930. 

ליקוי

5.	מעיון ב-103 תיקים של חיילים שעניינם נדון בוועדות התאמה בשנת 2008 והועבר להחלטה של מפקד יחידת מיטב, נמצאו 12 מקרים שבהם קבעו מפקדים הסדרי 
שירות שלפיהם חיילים שירתו מספר שעות ביום, תוך חריגה משמעותית משעות העבודה המקובלות לפי פקודת מטכ"ל העוסקת בנושא זה. ראוי שפקודות הצבא הן אלה שיאפשרו למפקדים את הגמישות ואת היכולת לקבל החלטות, כדי שיהיה בכך מענה מתאים הן לצורך לסייע לחיילים לסיים את שירותם הצבאי והן לצורך לשמר מסגרת שירות נאותה.

ליקוי

6. 	הפעילות בצה"ל בתחום מתן פטור תוך כדי שירות מסיבות אי-התאמה מתבססת על הוראת קבע של אכ"א משנת 1998 (להלן - הוראת הקבע בנושא ועדות התאמה). חל עיכוב ממושך בעדכון ההוראה והוא לא הסתיים עד מועד סיום הביקורת במאי 2009, כך שהפעילות למתן פטור לפני תום שירות חובה מסיבות  אי-התאמה אינה נשענת על מסד נורמטיבי אחוד וברור.

ליקוי 

7. 	סגן הרמטכ"ל קבע באפריל 2008, בין השאר, כי לא יהיה שחרור של חייל מיחידתו בלי שעמד בפני ועדה בראשות קצין בדרגת אל"ם לפחות, שהוא מפקדו של החייל, ואכ"א יפרסם נוהל בנושא עד תחילת מאי 2008. נמצא, כי הנחיה זאת, שקבעה למעשה עיקרון מנחה, ולפיו האחריות והסמכות בכל הנוגע להמלצה לשחרור חיילים מסיבת אי-התאמה תהיה של מפקדיהם, בדומה לתפיסת הפעלת ועדות ההתאמה בחיל האוויר, לא בוצעה: אכ"א לא פרסם נוהל בנושא, והפעילות בזרוע היבשה ובאט"ל המשיכה להתבצע בהתאם להוראת הקבע בנושא ועדות התאמה ולא לפי הנחיית סגן הרמטכ"ל.

ליקוי

8. 	אין אחידות בוועדות ההתאמה של שלוש הסמכויות שנבדקו (זרוע היבשה, חיל האוויר והחלל ואט"ל), באופן הטיפול במידע שעליו מבוססות הבקשות לפטור חיילים מהשירות. אין גם העברת מידע ביניהן על היבטים שונים בפעילותן.





מעקב 
צבא הגנה לישראל

5-8. 	הסתיימה עבודת המטה בנושא. נכתבה הוראת קבע מפורטת אשר סיימה סבב הערות. הפקודה ממתינה לחתימה סופית של היועץ הכלכלי.


שירות חיילי חובה מחוץ ליחידות צה"ל

הגופים המבוקרים: משרד הביטחון, צבא הגנה לישראל

ליקויים 1-8, 11 תוקנו. ראה דוח המעקב מדצמבר 2011 עמ' 915. 

ליקוי 

9. 	הוראת המשרד קובעת, כי האגף הביטחוני-חברתי הוא גורם המטה במשרד המרכז את הטיפול בנושא סיוע חיילים מחוץ לסד"כ לגופים שנקבעו בצו שירות ביטחון (קביעת שירות מוכר לפי סעיף 26א לחוק), התשנ"ו-1996. בביקורת עלה, כי האגף אינו מבצע כל פעילות הקשורה לשירות חיילים במסגרת שירות מוכר.

ליקוי 

10. 	במצב שבו המשרד אינו ממלא את תפקידו כגורם מטה המרכז את הטיפול בהשמת חיילים בחובה בימ"לים בכלל ובתכנון כוח האדם השנתי המוקצה למשימות מחוץ לסד"כ והתקשרות מול הגופים השונים בפרט, צה"ל מקבל החלטות הנוגעות להקצאת כוח האדם למשימות מחוץ לסד"כ באופן עצמאי, מתוך ראייה חד-צדדית, ולא מתוך ראייה כללית הבוחנת את צורכי כלל הגופים המסתייעים.

מעקב 
משרד הביטחון 

9-10.	 עבודת הצוות הבין משרדי בראשות המשנה ליועץ המשפטי למערכת הביטחון סיימה את עבודתה. העבודה הוצגה ואושרה על ידי שר הביטחון כבר ב- 2012. 





פעילות הקרן למען ביטחון ישראל (לב"י)

הגופים המבוקרים: צבא ההגנה לישראל, משרד הביטחון, הקרן למען ביטחון ישראל

ליקויים 1-3, 8-14 תוקנו. ראה דוח המעקב מדצמבר 2011, עמ' 935.

ליקוי

4. 	פקודות צה"ל והמ"ב קובעות הוראות המתייחסות לפעילות עמותת לב"י. לעומת זאת, בתקנון של עמותת לב"י, שהוא הבסיס הנורמטיבי המסדיר את פעילותה, לא נקבע שהעמותה מחויבת לפעול בהתאם למה שנקבע בהמ"ב ובפקודות, למעט בנושא הוצאות פעילות העמותה. בביקורת נמצא, כי משהב"ט לא פנה לעמותת לב"י כדי שתשנה את התקנון באופן שיעלה בקנה אחד עם ההסדרים שנקבעו בהמ"ב ובפקודות צה"ל.

ליקוי

5. 	בפקודות צה"ל נקבע, כי ייעוד עמותת לב"י הוא לגייס תרומות לצה"ל, ואילו בתקנון עמותת לב"י ובהמ"ב נקבע, כי ייעוד העמותה הוא, בין היתר, לגייס תרומות עבור מערכת הביטחון. למונח "מערכת הביטחון" אין הגדרה רשמית ומחייבת הקובעת אילו גופים נכללים במסגרתו, ולפיכך לא ניתן לדעת עבור אילו גופים אמורה העמותה לגייס כספים על פי תקנון העמותה והמ"ב. בביקורת נמצא, כי בפועל הופנו עיקר התרומות שגייסה עמותת לב"י לצה"ל, ובמקרים בודדים הופנו לגופים אחרים דוגמת משטרת ישראל.

ליקוי

6. 	בפקודות צה"ל נכללת מטרת "מחקר ופיתוח אמל"ח [אמצעי לחימה]" ברשימת המטרות שעבורן מגייסת קרן לב"י תרומות, אף על פי שמטרה זו נמחקה מתקנון עמותת לב"י ומהמ"ב.

ליקוי

7. 	נוהל "תפקידי קצינים בקרן" מחייב את קציני היחידה הצבאית להיות מעורבים בפעילות התרמה, שעה שפקודת מטכ"ל ונוהל הפעילות של היחידה הצבאית אוסרים על כך. כמו כן, בביקורת עלה, כי קציני היחידה הצבאית היו מעורבים לעתים בתהליך גיוס תרומות, וזאת למרות האיסור על כך בפקודת המטכ"ל ובנוהל הפעילות.

מעקב 
צבא הגנה לישראל

4-7. 	פקודת מטכ"ל בנושא גיוס תרומות עמדה לצאת לסבב התייחסויות טרם פרסומה, אך עקב עבודת הוועדה הציבורית בנושא, הוחלט להקפיא את פרסום הפקודה עד לסיום עבודת הוועדה. במהלך השנה האחרונה פורסמו רענונים לכלל המפקדים בצה"ל. בימים אלה מבוצעת עבודת מטה במשרד הביטחון להמרת תפקידי הקצינים בקרן ליב"י לאזרחים על מנת ליישב את הסתירה בין נוהל תפקידי הקצינים בקרן לבין הפקודה בנושא. גיוס הכספים שמבצעת העמותה מיועד לגופים הבאים: חיילי צה"ל, מוסד, שב"כ ומג"ב.


ההסברה לקהלי היעד דוברי השפה הערבית
 ושידורי מדינת ישראל בערבית

הגופים המבוקרים: משרד ראש הממשלה, משרד הביטחון, משרד החוץ, משטרת ישראל, רשות השידור, צבא ההגנה לישראל

ליקוי 3 תוקן. ראה הערות רה"מ 60 עמ' 51.

ליקוי

1.	מאז אפריל 2008, המועד שבו מונה ראש מטה ההסברה הלאומי, ועד מועד סיום הביקורת לא מומשו עיקרי החלטת הממשלה האמורה בנוגע להסברה לאוכלוסיות הערביות: טרם גובשה מדיניות כוללת להסברה לאוכלוסיות ערביות ולא התקיימו ישיבות קבועות המוקדשות להערכת מצב ולגיבוש תכניות הסברה לאוכלוסיות ערביות. עם זאת יצוין, כי במסגרת ההכנות שקדמו למבצע "עופרת יצוקה" נקבעה במטה ההסברה הלאומי רשימת דוברים מקצועיים ומסבירים חיצוניים לתדרוכים ולראיונות לתקשורת בשפה הערבית.

מעקב
משרד ראש הממשלה

1.	 לא דווח על התקדמות בתיקון הליקוי.

ליקוי

2. 	במועד סיום ביקורת המעקב, במאי 2009, טרם הסתיים תהליך איוש המשרה המקצועית לתפקיד "מנהל תחום הסברה ממשלתית לאוכלוסיות ערביות" במטה ההסברה הלאומי. משרד מבקר המדינה מעיר, כי מן הראוי שמשרד ראש הממשלה יחיש את הטיפול באיוש תפקיד זה, שנמשך כבר כשנתיים.

מעקב
משרד ראש הממשלה

2.	 לא דווח על התקדמות בתיקון הליקוי.

ליקוי

4.	משרד החוץ לא מימש את החלטת הממשלה מיולי 2007 על תגבור המחלקה לתקשורת ערבית. יתר על כן, אף חלה נסיגה משמעותית ביכולת המחלקה, כתוצאה מירידה באיוש התקנים הקיימים. משרד מבקר המדינה מעיר למשרד החוץ, כי נוכח החשיבות הרבה להפעלה אפקטיבית של המחלקה לתקשורת ערבית, מן הראוי לסכם ולהחיש בהקדם את הדרוש לשיקומה. 



מעקב
משרד ראש הממשלה

4.	 לא דווח על התקדמות בתיקון הליקוי.

ליקוי

5. בספטמבר 2007 קיבלה הממשלה החלטה בדבר שיקום השידורים בערבית ברשות השידור. החלטה זאת (מס' 2373), הייתה בהמשך להחלטת הממשלה מס' 1936, מיולי 2007 בנושא מערך ההסברה הלאומי, שגם בה צוין הצורך בשיפור השידורים בערבית. עד מועד סיום ביקורת המעקב לא מומשה החלטת הממשלה מספטמבר 2007. בעניין זה סיכם מנכ"ל משרד ראש הממשלה דאז, מר רענן דינור, כי נושא השידור הממלכתי בשפה הערבית יטופל רק לאחר שהממשלה תאשר את הרפורמה הכוללת ברשות השידור. לשר הממונה על ביצוע חוק רשות השידור דאז, מר יצחק הרצוג, הייתה עמדה זהה. משרד מבקר המדינה מעיר, כי עמדת שני האישים אינה עולה בקנה אחד עם הדחיפות המובעת בנושא בהחלטות הממשלה מיולי 2007 ומספטמבר 2007, ועם הנזק המתמשך בשטח חיוני זה, בדגש על הדרוש בו ברמה הלאומית בעת חירום.

מעקב 
רשות השידור- מנהל הטלוויזיה בערבית

5. 	הטלוויזיה בערבית (ערוץ 33) משדרת מידי יום כ- 8 שעות עם מובלעות לשידור מהדורת החדשות באנגלית (IBA) ושידור מהדורת " מבט".השידורים בערבית כוללים מהדורת חדשות מרכזית, תוכניות אקטואליה ודיון,תוכניות ילדים, נוער, חברה, משפחה, תרבות, בידור, דת, סרטי תעודה, מתח "והסרט המצרי". בלוח השידורים של שנת 2013 החלו להיות משודרים סרטי הפקות-מקור ע"י יוצרים ישראלים וערבים. מגמה זו תיגבר, עם הקצאת חלקה של הטלוויזיה בערבית (20%) מתקציב הפקות המקור של רשות השידור. בשנת 2013 תקציב הפקות המקור בערבית היה 14 מיליון ₪.מצוקת כוח האדם המקצועי הינה בעוכריה של הטלוויזיה בערבית. המצוקה תלך ותחריף לאור פרישות העובדים ואי קליטת עובדים מקצועיים. במהלך השנים 2013 - 2007   פרשו 22   עובדים ובמקומם נקלטו  11 עובדים בלבד. בשנת 2013 הסתיים קורס כתבים-עורכים בערבית, ע"י רשות השידור. ההחלטות להקפיא/לבטל את הרפורמה; לא-לקלוט עובדים חדשים; לא לקיים מכרזים מונעים את האפשרות של קליטת דור המשך של עובדים מקצועיים בטלוויזיה בערבית, החיוני להמשך קיומה. המצוקה התקציבית של רשות השידור משליכה באופן מיוחד על השדרוג הטכנולוגי והדרוש לטלוויזיה בערבית. בהיעדר תקציבים לא ניתן לעבור משידור בלוויין "עמוס" לשידור בלווין "הוטבירד" הנפוץ בקרב האוכלוסייה  הערבית בישראל, בשטחים ובמדינות ערב. מעבר ערוץ 1 לשידור ב- HD מבליט את הפער הטכנולוגי והפיגור הקיים בטלוויזיה בערבית. האמצעים ליישום החלטות דו'ח המבקר והחלטות הממשלה, (יולי וספטמבר 2007) בדבר שיקום השידורים בערבית  מחייבים  הכרה ברמה הלאומית בשידורים בערבית, כשירות חיוני בעתות שלום וחירום. היינו, העמדת תקציבים מיוחדים ע"י המדינה, ביטול האיסורים על קליטת עובדים מקצועיים ושדרוג טכנולוגי. צעדים אלו ביכולתם לסייע להעמיד את השידורים בערבית על הדרך הנכונה למילוי ייעודם.

מעקב
רשות השידור – קול ישראל

5. 	קול ישראל- החלטת הממשלה לא בוצעה, כנראה משום שהוחלט לקשור את הנושא עם ביצוע הרפורמה ברשות השידור שאז עמדה בסימן של התקדמות מהירה ליישום. אלה שבינתיים הרפורמה הנ"ל מושהית ועימה מושהה ביצוע החלטת הממשלה הנ"ל. גם חיבור השידורים ללוויין "הוטבירד" טרם התבצע והדרך היחידה שנותרה בפני מאזינים מחו"ל להאזין לשידורים היא באמצעות האזנה לשידור החי באתר הרדיו בערבית באינטרנט. הרשות חיזקה את פעילות אתר האינטרנט של הרדיו בערבית- Arabil ועיקר הכניסות נעשה ע"י מאזינים משטחי הרש"פ (36.62%) וישראל (31.20%), בעוד שממדינות אחרות נכנסו בתקופה הנ"ל מאזינים בעיקר ממצרים (5.11%), ארה"ב (5.45%) , לבנון (4.51%), סעודיה (2.30%) ופחות מירדן, עיראק ומדינות אחרות. זאת אומרת שלמרות נוכחות המאזינים מארצות ערב ודוברי ערבית במדינות ההגירה כמו ארה"ב וגרמניה, עדיין יש פער בין המצוי לרצוי בעניין זה ולכן יש לחזק את הפעילות באתר, בין היתר ע"י הוספת כ"א ייעודי, כפי שהובטח לרשות בעבר ועדיין לא התבצע. לאחרונה הובהר לרשות מפי עיתונאים ירדנים שביקרו ברשות השידור כי שידורי קול ישראל נשמעים היטב בכל חלקי ירדן והרשות מייחסת זאת לחיזוק השידורים לארץ ולשטחים שנעשה בשנה - שנתיים הקודמות. כל האמור לעיל מצביע על כך שלמרות השיפורים, עדיין יש צורך בחיזוק השידורים לקהלי היעד בארצות השכנות הן באמצעות משדרים חזקים הנקלטים בהן והן ע"י חיבור השידור ללוויין וחיזוק הפעילות באתר האינטרנט.

ליקוי

6.	לדעת משרד מבקר המדינה, לא ניתן להשלים עם המצב שנוצר כמתואר לעיל, שבו אין מענה להסברת תמונת המצב ועמדותיה של המדינה לקהלי היעד בשפה הערבית בחזית התקשורתית-הסברתית, זאת בשונה מהחלטות הממשלה. נוכח חיוניותם בעתות חירום של אמצעי השידור הממלכתיים בשפה זו, מן הראוי, ששר ההסברה והתפוצות, מר יולי יואל אדלשטיין, המשמש גם כשר הממונה על ביצוע חוק רשות השידור, ומטה ההסברה הלאומי יבחנו שוב את הנושא ויציגו אותו לדיון חוזר בממשלה, לצורך מתן פתרון ישים לסוגיית השידורים בערבית בעת חירום.

מעקב
משרד ראש הממשלה

6.	 לא דווח על התקדמות בתיקון הליקוי.



ליקוי

7.	לצד רשימת מסבירים חיצוניים בשפה הערבית, אשר נקבעו להפעלה בעת חירום, פועלים דרך קבע בשירות המדינה דוברים מקצועיים מטעמה בשפה זו. משיחות עם בעלי תפקידים שונים הקשורים להסברה בשפה הערבית עולה, כי סוגיית המיעוט בדוברים ישראליים מקצועיים ה"עוברים מסך", שולטים בשפה הערבית הספרותית והמדוברת, בעלי השכלה רחבה והיכרות טובה את התרבות הערבית ומנהגיה המגוונים, היא פער מרכזי בתחום זה. התברר, כי מטה ההסברה הלאומי טרם ערך בחינה מקיפה של הצורך בהכשרה של דוברים בשפה הערבית בהתאם לנדרש ברמה הלאומית. בפועל, גורמי ההסברה הזקוקים, כל אחד לעצמו, למספר מצומצם של עובדים כאלה, מתקשים מאוד לתת מענה הכשרתי מקצועי לצורך קריטי זה. 

מעקב
משרד ראש הממשלה

7.	 לא דווח על התקדמות בתיקון הליקוי.


הקרן לקליטת חיילים משוחררים והיחידה להכוונת חיילים משוחררים (חיימ"ש).

הגופים המבוקרים: משרד הביטחון, הקרן לקליטת חיילים משוחררים והיחידה להכוונת חיילים משוחררים

ראה 1-7 תוקנו. ראה דוח המעקב מדצמבר 2011 עמ' 941. 

ליקוי 

8. 	סוגיית האיחוד בין היחידה לבין האגף הביטחוני-חברתי במשרד , שלגביה המשרד היה צריך להחליט עד סוף 2007, לא הוכרעה עד אמצע שנת 2009.

מעקב 
משרד הביטחון 

8. 	במחצית 2013 נכנס לתפקיד מנכ"ל חדש. נושא האיחוד בין הגופים אינו עומד כיום על סדר היום של המשרד: לא של המנכ"ל ולא של ר' האגף הביטחוני חברתי. אין זה מן הנמנע כי במסגרת סדנת יעדים אסטרטגית או עבודת מטה לרה- ארגון בעתיד, תבחן סוגיה זו.






פעילות משרד הביטחון להצגה ולהנחלה של מורשת הקרב של צה"ל ושל כוחות המגן שקדמו לו 

הגוף המבוקר: משרד הביטחון
ראה דוח המעקב מדצמבר 2011 עמ' 943. 

ליקויים 1-4,6 תוקנו.

ליקוי 

5. 	מרכז לאומי לגבורה ולהנצחה בהר איתן שליד ירושלים, בין היתר, למטרות המחשת גבורת עם ישראל, שחרורו הלאומי, שחזור קרבות והנצחת הנופלים, לרבות מהתקופה שלפני הקמת המדינה. במעקב עלה, כי התפוגגותו של פרויקט לאומי זה וירידתם לטמיון של עשרות מיליוני ש"ח, שהושקעו בו מאז ההחלטה על הקמתו, התחוללו בלא שהגורמים הממלכתיים, שהיו מעורבים בו, הביאו את העניין להחלטה. משרד מבקר המדינה מעיר, כי לנוכח כך, שההחלטה על הקמתו של מרכז מוזיאוני והנצחתי לאומי התקבלה על ידי הממשלה, אזי על כל שינוי בהחלטה זו להתקבל אף הוא על ידי הממשלה בתהליך סדור. הדבר מקבל משנה תוקף לנוכח ההשלכות של ההחלטה על עתידו של המרכז בהר איתן על המדיניות הכוללת של מערכת הביטחון בנושא ההנחלה וההנצחה של מורשת צה"ל בכלל ועל עתידו של מוזיאון "בתי האוסף" (לתולדות צה"ל), בפרט.

מעקב 
משרד הביטחון 

5. 		נושא הקמת המוזיאון הלאומי כמו גם עתידו של מוזיאון בתי האוסף בדרום ת"א, עמדו במרכז ביקורת מעקב לדוח 64-ב',  אשר התקיימה בשנת 2013 ע"י מבקר המדינה. בכל מקרה הנושא נמצא בימים אלה (רבעון ד' 2013)  על שולחנו וסדר יומו של המנכ"ל  הנכנס, אשר יזם בתאריך 5 בדצמ' 13, סיור בבתי האוסף ביפו  ובמרתף מרכז רבין וכן  דיון על יישום דוח ועדת ליבנה ודוח פלד. המנכ"ל זיהה פערים כדלקמן: בניצול פוטנציאל המבקרים במקום בראי שעות הפתיחה, בהיעדר שימוש במדריך מתוקשב (video guide) וצורך בגיבוש תפיסת הפעלה מוזיאלית,  והורה על תיקון הפערים. המנכ"ל הורה לסמנכ"ל ור' אמו"ן להכין מסמך מטה מנומק ומפורט, לרבות דרכי פתרון אפשריים (דפ"אות) שהם ברי ישום ותימחורם, עלות הקמה ועלות תחזוקה, יתרונות וחסרונות וכד'.





מקרקעי תעש

הגופים המבוקרים:משרד הביטחון, תעשייה צבאית (תע"ש), רשות מקרקעי ישראל, המשרד להגנת הסביבה

ליקויים 4-10 תוקנו. ראה דוח המעקב מדצמבר 2011, עמ' 946.

ליקוי

1. 	גם בחלוף כארבע שנים ממועד הביקורת הקודמת לא נערכו סקרי הקרקע הדרושים במתחמי תעש ולא בוצע טיפול מקיף בזיהומים הקיימים בהם. משרד האוצר, המשרד להגנת הסביבה, הרשות הממשלתית למים ולביוב (רשות המים), המינהל ותעש כשלו בטיפול בזיהום הקרקע שבמתחמי תעש ובזיהום מי התהום. גם הטיפול בנזקי איכות הסביבה במקרקעי תעש, שנועד להתבצע במסגרת יישום החלטת הממשלה מאוגוסט 2005 להפריט את תעש, לא התבצע, נוכח העיכוב המתמשך בתהליך ההפרטה, שאין לדעת מתי ייצא אל הפועל. 
 
 מעקב
 התעשייה הצבאית לישראל בע"מ

1. 	ביצוע סקרי קרקע במתחמי תעש, לרבות הקצאה התקציבית הנדרשת לשם כך, עוגן בהצעת החלטה ההפרטה שהייתה אמורה לעלות לדיון בועדת השרים לענייני הפרטה ולא הועלתה לדיון, בסופו של דבר, עקב מחלוקת בין משרד הביטחון לבין משרד האוצר. להבנת תעש, כתוצאה מהעיכוב שחל בקידום הצעת החלטת ההפרטה של תעש טרם הוקצה תקציב לביצוע הסקרים ובהתאם, ביצועם טרם החל. 

מעקב 
רשות מקרקעי ישראל

1. 	הנחיות לשכות התכנון באשר לקידום תכניות ברמה המתארית הינה עריכת סקר "היסטורי" לנעשה בשטח בעת שהמפעל היה פעיל. סקרים מפורטים- זיהום קרקע ומים- מבוצעים כתנאי להפקדת תכניות מפורטות. פעולות אלה מבוצעות במתחמי תע"ש. 

ליקוי

2. 	בביקורת הקודמת נמצא, כי תעש פינתה בשנות התשעים מתחמים בהרצליה, בתל-אביב ובירושלים, אך המינהל לא קיבל אותם ממנה. כך אין בפועל אחראי לקרקע, שומר עליה או מאתר מקרי פלישה והסגת גבול. בביקורת המעקב נמצא, כי ליקויים אלו לא תוקנו.





מעקב
תעש

2. 	ממועד פירסום דו"ח 60 א' לא חל שינוי כלשהו בנושא המתחמים אשר היו בעבר בשימושה של התעשייה הצבאית בהרצליה,תל אביב וירושלים. בהצעת החלטת ההפרטה, אשר אמורה הייתה להיות מוגשת לאישור ועדת השרים לענייני הפרטה, מוסדר נושא זה, ונקבע לגביו כי חטיבות הקרקע האמורות, ככל שלא הוחזרו למדינה בעבר, תוחזרנה למדינה במועד ובתנאים שייקבעו ולאחר בחינת ממצאי סקרי הקרקע שייערכו במתחמים הנדרשים.

ליקוי

3. 	הנהלת המינהל לא העלתה בפני מועצת מקרקעי ישראל את סוגיית השמירה, האחזקה והפיקוח על קרקעות שתעש פינתה. ממילא המועצה לא קיבלה החלטות בעניין זה או בעניין החזקת המינהל בקרקעות שפונו. זאת למרות הדיווח של המינהל לוועדה לענייני ביקורת המדינה בדצמבר 2004, שייעשה כן בעקבות ממצאי הביקורת הקודמת. 

מעקב
רשות מקרקעי ישראל

3. 	הרשות פועלת באופן שיטתי בכל הנוגע לתכנון, עריכת סקרים וזאת תוך השקעת משאבים גדולים לשם מציאת פתרון מקום בו קיים זיהום. בין היתר נערכים על ידי עובדי מרחבי שמירת הקרקע סיורים מעת לעת במתחמים השונים. ככל הנדרש מנהל הרשות מדווח למועצה.




משרד הכלכלה

(משרד התעשייה, המסחר והתעסוקה לשעבר)










משרד הכלכלה (משרד התעשייה, המסחר והתעסוקה לשעבר)
סיוע ליצואנים עקב שחיקת שער החליפין של הדולר

הגופים המבוקרים: משרד הכלכלה (משרד התעשייה, המסחר והתעסוקה לשעבר), משרד האוצר, משרד התיירות 

ליקויים מס' 1,2,3, תוקנו. ראה הערות ראש הממשלה לדוח מבקר המדינה 60א' עמ' 79-80.
ליקוי מס' 4 תוקן. ראה דוח מעקב אחר תיקון ליקויים 60א' עמ' 957 – 960.

ליקוי

5. 	במחצית השנייה של שנת 2008 התמתנה העלייה במדדי הפעילות של בתי המלון, ובחלק מהמדדים אף חלה ירידה ברבעון האחרון של אותה השנה. משרד התיירות היה מודע לפגיעה שנגרמה לתעשיית התיירות הנכנסת לישראל כתוצאה מייסוף השקל ולצורך לסייע לה. למרות זאת, הוא לא יזם תכניות סיוע ייעודיות לתעשיית התיירות, ובחר לסמוך על משרדי התמ"ת והאוצר כי יגבשו אמצעי סיוע שיספקו גם את צורכיהם של נותני שירותי התיירות. ואולם בדיעבד התברר שנותני שירותי התיירות אינם רשאים להשתמש באמצעי הסיוע שמשרד התמ"ת מעמיד לרשות היצואנים התעשייתיים, כפי שנקבעו בתכנית הסיוע. עקב כך, נותרו נותני השירות בענף התיירות ללא סיוע.

מעקב
משרד התיירות 

5.	הפעולות ננקטות ע"י משרד האוצר אד-הוק. המשרד פועל באופן שוטף להשוואת תנאי תעשיית התיירות לתנאי יצואנים אחרים.

ליקוי

6. 	ייסוף השקל במשך כשנתיים וחצי הביא לשינוי מהותי לרעה בהיקפי היצוא, במספר ההזמנות ליצוא ובמספר המועסקים בתעשייה מתחילת שנת 2008, ולפגיעה בתעשיית התיירות הנכנסת לישראל במחצית השנייה של אותה שנה. אף על פי שהממשלה בהחלטתה הכירה בהשפעות הצפויות של ייסוף חד של השקל ובצורך לגבש תכנית סיוע ליצואנים, התעכבו תהליכי קבלת ההחלטות והביצוע של משרדי התמ"ת, התיירות והאוצר בנוגע למתן אמצעי הסיוע, ובפועל לא ניתן סיוע משמעותי ליצואנים שנפגעו מהייסוף. נוכח חיוניותו של היצוא למשק הישראלי, מן הראוי כי המשרדים האמורים ייתנו עדיפות ראויה לטיפול בו, יגבשו תכניות סיוע בזמן אמת ויוודאו כי הן אפקטיביות, שאם לא כן עלולה כלכלת מדינת ישראל, ובכללה התעסוקה להיפגע בצורה קשה.

מעקב
משרד הכלכלה

6.	במסגרת קרן השיווק במתכונתה החדשה, זכו לתמיכה 71 יצואנים בודדים ו- 25 מאגדים (במסגרתם כלולות 188 חברות) בסך תמיכה כולל של כ- 70 מלש"ח. לאור מגבלת התקציב, פורסם בשנת 2013 מקצה אחד בלבד המיועד לעסקים המשתתפים בתכנית במסגרת שנה ראשונה או שניה ובכוונתם להגיש בקשה להמשך השתתפותם בתכנית לשנה נוספת, הן במסגרת מסלול המאגדים והן במסגרת מסלול היצואן הבודד. כאמור, החברות במאגד כמו גם היצואנים הבודדים, יזכו להשתתפות של עד 50% מהוצאות השיווק שלהם (כולל פרסום, כנסים ותערוכות, רישום פטנטים, תקנים ועוד), בהתאם לעמידתן בתנאי הנוהל. 




משרד הבריאות












משרד הבריאות

מתן שירותי בריאות לתלמיד ועבודת המטה בדבר העברתם לביצוע בידי גוף חיצוני

הגופים המבוקרים: משרד הבריאות, משרד החינוך, משרד האוצר

ליקוי

1. 	התקן הרצוי לאחיות בתי הספר לדעת המשרד הוא אחות לכל 1,500 תלמידים. מנגד, עקב צמצום תקני האחיות, מספרן קטן בהרבה מתקן זה. הדבר גרם לכרסום מתמשך בתפקוד האחות כגורם בריאות מרכזי בבית הספר; בכלל זה נפגעו תפקידים חשובים כמו ביקורי בית אצל ילדים הסובלים מבעיות בריאות, נוכחות בבתי ספר לצורך מתן עזרה ראשונה, ייעוץ ושותפות בפעילויות בית הספר הקהילה בנושא קידום בריאות. על רקע הצמצום המתמשך בהקצאת משאבים לתחום במשך שנים עלתה הטענה כי השירות הניתן לתלמידים אינו מספק. טענה זו וההערכה שמתן השירותים בידי גוף חיצוני תביא לחיסכון כספי היו העילות העיקריות לפעולת משרד האוצר להעברת השירותים לגוף חיצוני. 

ליקוי

2. 	בהיערכות המשרדים להעברת השירותים לגוף חיצוני היו פגמים רבים. מן הראוי היה שהחלטת משרד האוצר על ההעברה תתקבל בתיאום עם משרד הבריאות, לאחר עבודת מטה שתכלול תהליך קבלת החלטות ראוי, ובה ייבחנו בין היתר העמדות של המומחים ושל ועדות שבחנו את הנושא, ייבחנו החלופות העומדות על הפרק, מה העלות והתועלת של כל חלופה, וכן מה נעשה בנדון בעולם המערבי. הביקורת העלתה כי עבודת מטה שאמורה הייתה להיעשות בעניין שירותי הבריאות לתלמיד טרם העברת השירות לביצוע בידי גוף חיצוני לא נעשתה. השיקול היחיד שנשקל היה החיסכון הכספי הצפוי, שלמרות חשיבותו אינו השיקול הבלעדי. לשון אחר, עבודת המטה הייתה לא מספקת. 

ליקוי

3. 	שינוי כה מהותי במתן שירותי הבריאות לתלמיד מחייב בניית תכנית כוללת שתקבע מהם מרכיבי הבריאות שתלמיד זקוק להם ואת היקפו של סל הבריאות לתלמיד. מהפעולות שעשו משרדי הבריאות והאוצר בעניין העברת שירותי הבריאות לתלמיד לביצוע בידי גוף חיצוני עלה כי שני המשרדים לא התייחסו לנושא שירותי הבריאות לתלמיד בראייה כוללת ולא ביצעו הליך קבלת החלטות ראוי תוך בחינת חלופות ראויות. משרד מבקר המדינה מציין כי גופים פרטיים הכירו בחשיבות בנושא, ובמרס 2008 סיכם צוות שהוקם ביזמת בית הספר לבריאות הציבור של המרכז הרפואי "הדסה", האוניברסיטה העברית בירושלים ואיגוד רופאי בריאות הציבור בישראל מסמך עמדה בנושא "בריאות התלמיד בישראל", ובתוך כך הוא המליץ על הכנת "תכנית לאומית לבריאות התלמיד". בכלל זה הייתה התייחסות לצורך לקבוע סל מחייב לשירותי הבריאות בבית הספר. 
ליקוי

4. 	שינוי, ובייחוד שינוי חדשני, צריך להתבצע לאחר היערכות והתארגנות נאותות. בעניין זה במרס 2007 הודיע המשרד למשרד האוצר שאין הוא ערוך כיאות למסירת השירותים לביצועה של האגודה למען שירותי בריאות הציבור, וביקש לדחות את תחילת ההעברה לתחילת שנת הלימודים תשס"ח . אך משרד האוצר החליט שיש להתחיל לבצע את ההעברה עוד באפריל 2007. וזאת בניגוד לרוח הדברים שנאמרו בפסק דין שנתן בג"ץ בשנת 1998, כי "לא יהא זה ראוי אפוא כי יחולו שינויים בדרכי מתן השירותים הרפואיים לתלמידים בבתי הספר באמצעה של שנת הלימודים".

ליקוי

5. 	העברת השירותים לגוף חיצוני נעשתה בשל הערכה של משרד האוצר שהדבר יחסוך למדינה כסף בסך 7 מיליון ש"ח בשנה. מאחר שלא הוכנה תכנית פעולה כללית ולא נעשתה בחינה כוללת של מרכיבי סל הבריאות לתלמיד ושל עלויותיהם, לא עלתה סוגיית שירותי העזרה הראשונה בעת קבלת ההחלטה על העברת השירותים לגוף חיצוני, וההערכה של משרד האוצר בדבר החיסכון הצפוי הייתה לא מבוססת. בפועל נגרמה הוצאה נוספת של כ-20 מיליון ש"ח לשנה, משום שהיה צורך לחתום עם מד"א על הסכם לאספקת שירותי עזרה ראשונה לתלמידים. לפיכך, בסופו של דבר הייתה ההוצאה על שירותי הבריאות לתלמיד לאחר העברתם לאגודה גדולה מההוצאה לפני העברתם אליה. 

ליקוי

6. 	ההעברה של שירותי הבריאות לתלמיד לביצוע בידי גוף חיצוני מחייבת להיערך בכוח אדם אשר יבצע פיקוח ובקרה על פעילות הספק כדי לוודא שהספק עומד בתנאי ההתקשרות שסוכמו עמו. לצורך זה יש להקצות תקנים וכן לאתר עובדים מתאימים ולהכשירם; אך אף שהוקצו 39 משרות של אחיות ורופאים ללשכות הבריאות המחוזיות לצורך בקרה ופיקוח על פעילות האגודה, עד ספטמבר 2008 אוישו 24.5 משרות בלבד. מכאן שההיערכות בתחום זה הייתה לא מספקת. עם זאת, לדברי המשרד, הדבר לא מנע את התחלת ביצוע הבקרות על פעילות האגודה; ואלה נעשו בידי עובדי לשכות הבריאות המחוזיות.

ליקוי

7. 	המשרד הכין כלי בקרה על פעולות האגודה – כמו שאלונים וטפסים ייעודיים – ובעזרתם החל לבצע את הבקרה, אולם בתחילת הליך הפיקוח עלה הצורך להכין כלי בקרה נוספים שמן הראוי היה להכינם מראש, ושיאפשרו בקרה על כלל השירותים שסיפקה האגודה. מלבד זה, כדי לקבל תמונה ארצית היה צורך לאסוף את כלל המידע על ליקויים שעלו ב-720 הבקרות שעשה המשרד על פעילות האגודה באופן ממוחשב ולנתח אותו, אך זה לא נעשה עד סיום הביקורת, והדבר השפיע על היכולת של המשרד להסיק מסקנות כוללות ומערכתיות באופן מדויק.



ליקוי

8. 	למשרד החינוך יש נגיעה מהותית לנושא שירותי הבריאות לתלמיד, ולכן בהכנות להעברתם לגוף חיצוני צריך היה לשתף את משרד החינוך הן בשאלה כיצד יינתנו השירותים והן בשאלה כיצד יקבלו התלמידים בבתי הספר שירותי עזרה ראשונה שנתנו בעבר אחיות בתי הספר. מן הראוי היה להקים לדוגמה צוות משותף רב תחומי שיעסוק במכלול ההיבטים העולים מהתהליך החדש. אולם הביקורת העלתה שלמעט פגישה אחת עם מנכ"לית משרד החינוך דאז "לשמיעת דעתה" בדבר העברת השירותים לגוף חיצוני, משרד האוצר ומשרד הבריאות לא שיתפו את משרד החינוך בעניין זה וגם לא דנו במשותף בצורך לתת שירותי עזרה ראשונה בבתי הספר. בדיעבד, לאחר תחילת ההתקשרות, נאלצה המדינה לשלם עוד כ-20 מיליון ש"ח לשנה למד"א (ובסך הכול כ-26 מיליון ש"ח ל-16 חודשים) כדי שיספק שירותים חיוניים אלה, סוגיה שלא עלתה כלל במסגרת ההכנות להעברת השירותים לגוף חיצוני.

ליקוי

9. 	בספטמבר 2008 כתב המשרד דוח מסכם על פעילות האגודה בשנת הלימודים תשס"ח. מהדוח עולים ליקויים משמעותיים וטענות נגד האגודה ותפקודה, בנוגע לשיעור הילדים שחוסנו, להיקפי הבדיקות הרפואיות שהאגודה עורכת לתלמידים, לליקויים ברשומות הבריאות של התלמידים, לבקרות בלתי מספיקות של המשרד על האגודה ועובדיה – עקב פעולות שנקטה האגודה, לאיכות לקויה של בדיקות השמיעה, לאחסון ושינוע לא ראויים של תרכיבי חיסון, לאי-דיווח ראוי ואי-קיום תשתית לניהול סיכונים באגודה. עוד נקבע בדוח כי השירות שהאגודה נותנת הוא "קובץ פעילויות" שאין בו "רצף טיפולי" והוא אינו בגדר שירות כוללני לתלמיד. יצוין שהאגודה חולקת על כמה מהליקויים. הממצאים המובאים בדוח של משרד הבריאות לא נבדקו על ידי משרד מבקר המדינה. משרד מבקר המדינה מעיר כי המחלוקת בעניין ממצאי הדוח האמור אינה יכולה להיוותר בעינה, שכן כרוכות בה שאלות בדבר בריאות התלמידים והציבור. לכן על משרד הבריאות לבחון את הנושאים השנויים במחלוקת, ובעיקר לתת לעצמו, לממשלה ולכנסת מענה לשאלה אם שיעור המחוסנים והיקף הבדיקות מספקים.

ליקוי

10. 	לא נמצא כי ההכרעה בשאלה האם שירותי הבריאות לתלמיד צריכים להינתן מתוך ראייה כוללת, למשל, על ידי אחות קבועה המשתתפת בפעילות בית הספר וגם מבצעת חיסונים, או שניתן להסתפק בנוכחות אחיות מעת לעת לצורך מתן שירותים מסוימים ומוגדרים, נעשתה גם היא בדרך של בחינת חלופות תוך קיום הליך קבלת החלטות ראוי. משרד מבקר המדינה מדגיש כי מדובר בסוגיות יסוד חשובות, שיש להכריע בהן לאחר בחינת מכלול העובדות והשיקולים, ובכלל זה לשקול גם את הבאתה לדרג שרים לקביעת המדיניות בנושא.

ליקוי

11. 	על שרי הבריאות, האוצר והחינוך ועל קופות החולים לבחון במשותף את האפשרות להכין "תכנית לאומית לבריאות התלמיד", על כל ההיבטים של סוגיה חשובה זו. כמו כן עליהם לבחון גם את האפשרות להעברת כלל הטיפול במתן שירותי הבריאות לתלמידי ישראל לאחריות קופות החולים (כולל כיתות י'-י"ב) כדי לשמור על רצף הטיפול במבוטחים בקופות החולים תוך כדי המשך פעילותו של משרד הבריאות כמיניסטריון. 

ליקוי

12. 	בעקבות העברה הדרגתית של מערכת החינוך היסודי וחטיבת הביניים ליום לימודים מלא בבתי הספר (עד השעה 16.00) – מעל 1,000 בתי ספר בעתיד הקרוב – הציע משרד מבקר המדינה למשרדי הבריאות, האוצר והחינוך לבחון מחדש את שיטת מתן שירותי הבריאות לתלמיד בשל הצורך להפיק לקחים מהפעילות עד עתה וזאת גם בעקבות הליקויים שהועלו.

מעקב
משרד הבריאות

1-12.	בוצע מכרז. זכו בו שתי חברות שעומדות בתנאים. מתבצע פיקוח ובקרה מלא על השירות בתחום הכספי והמקצועי כאחד.




חברת נמל אשדוד בע"מ











חברת נמל אשדוד בע"מ
סדרי קבלת עובדים בכירים

הגופים המבוקרים: חברת נמל אשדוד בע"מ, משרד האוצר – רשות החברות הממשלתיות

ליקוי 8 תוקן. ראה הערות רה"מ 60 א' עמ' 103.
ליקויים 2-7 תוקנו. ראה דוח מעקב 60 א' עמ' 603.

ליקוי

1. 	לגבי משרת המנכ"ל – החברה החליטה להתקשר עם חברת ההשמה ב' להספקת שירותי ייעוץ שוטף להליך איוש משרת מנכ"ל מהתחלתו עד שלב בחירת המנכ"ל ומינויו. לא נמצאו במשרדי החברה מסמכים המעידים על פנייה בכתב של החברה לכמה חברות השמה לקבלת הצעות וכן לא נמצאו הצעות בכתב מחברות השמה, כמתחייב מכללי מינהל תקינים. החברה לא פנתה למועצה להשכלה גבוהה כדי לבדוק אם תואר במדעי החברה שווה ערך לתואר במינהל עסקים. נמצא כי מועמדים לתפקיד מנכ"ל החברה שהיה להם ניסיון בחברות בעלות היקף עסקים דומה ואף רחב מהחברות בהן עבד המנכ"ל שנבחר נפסלו בנימוק שלא עמדו בתנאי הסף של ניסיון בניהול עסקי.  

מעקב
חברת נמל אשדוד בע"מ

1.	רשות החברות טרם אישרה את נוהל החברה בדבר מינוי מנכ"ל בחברה ממשלתית. 

מעקב
רשות החברות הממשלתיות

1. רשות החברות פרסמה בחודש מרץ 2013 חוזר בעניין המתייחס למינוי מנכ"ל בחברות הממשלתיות. אושר נוהל לחברה בעבר. אם החברה תבקש לתקן את הנוהל, הדבר יהיה כפוף לאישור הרשות. 













חלק שנים עשר

מעקב אחר תיקון ליקויים מדוח 59ב
של מבקר המדינה

מעקב רביעי






מעקב אחר תיקון ליקויים

דוח 59ב' של מבקר המדינה – מעקב רביעי

סיכום מצרפי כלל משרדי


	גוף מבוקר
	סה"כ ליקויים
	א
	ב
	ג
	א%
	

ב%
	

ג%

	מטלות רוחב
	44
	22
	21
	1
	50%
	48%
	2%

	נציבות שירות המדינה
	2
	2
	0
	0
	100%
	0%
	0%

	משרד האוצר
	32
	18
	14
	0
	56%
	44%
	0%

	רשות החברות הממשלתיות
	7
	6
	1
	0
	86%
	14%
	0%

	רשות המסים 
	19
	12
	5
	2
	63%
	26%
	11%

	משרד הבינוי והשיכון
	23
	16
	6
	1
	70%
	26%
	4%

	רשות מקרקעי ישראל
	18
	5
	13
	0
	28%
	72%
	0%

	משרד הבריאות
	91
	60
	28
	3
	66%
	31%
	3%

	נציבות שירות המדינה – מבוקר משנה במ. הבריאות
	1
	1
	0
	0
	100%
	0%
	0%

	המועצה להשכלה גבוהה
	1
	1
	0
	0
	100%
	0%
	0%

	כללית שירותי בריאות
	1
	1
	0
	0
	100%
	0%
	0%

	המשרד להגנת הסביבה
	7
	6
	1
	0
	86%
	14%
	0%

	משרד החוץ
	16
	13
	3
	0
	81%
	19%
	0%

	משרד החינוך
	103
	72
	31
	0
	70%
	30%
	0%

	משרד החקלאות ופיתוח הכפר
	13
	11
	2
	0
	85%
	15%
	0%

	משרד הבריאות – מבוקר משנה אצל מ. החקלאות
	5
	3
	2
	0
	60%
	40%
	0%

	המשרד לפיתוח הנגב והגליל
	4
	3
	1
	0
	75%
	25%
	0%

	משרד המדע והטכנולוגיה
	6
	5
	1
	0
	83%
	17%
	0%

	משרד הפנים
	14
	10
	3
	1
	71%
	21%
	7%

	המשרד לקליטת העלייה
	7
	6
	1
	0
	86%
	14%
	0%

	משרד הרווחה והשירותים החברתיים
	19
	11
	8
	0
	58%
	42%
	0%

	המשרד לשירותי דת
	56
	41
	14
	1
	73%
	25%
	2%

	משרד התחבורה והבטיחות בדרכים
	24
	11
	8
	5
	46%
	33%
	21%

	משרד התיירות
	10
	3
	5
	2
	30%
	50%
	20%

	משרד התעשייה, המסחר והתעסוקה
	25
	8
	15
	2
	32%
	60%
	8%

	משרד התשתיות הלאומיות
	27
	13
	14
	0
	48%
	52%
	0%

	החברה למפעלי כלכלה ותרבות
	20
	14
	3
	3
	70%
	15%
	15%

	המוסד לביטוח לאומי
	20
	6
	13
	1
	30%
	65%
	5%

	חברת דואר ישראל בע"מ
	14
	14
	0
	0
	100%
	0%
	0%

	חברת נמל אילת בע"מ
	6
	6
	0
	0
	100%
	0%
	0%

	חברת נתיבי איילון בע"מ
	7
	7
	0
	0
	100%
	0%
	0%

	חברת נתיבי הגז הטבעי 
	7
	7
	0
	0
	100%
	0%
	0%

	חברת רכבת ישראל
	5
	5
	0
	0
	100%
	0%
	0%

	הרשות הממשלתית למים ולביוב
	15
	11
	3
	1
	73%
	20
	7%

	רשות שדות התעופה
	13
	12
	0
	1
	92%
	0%
	8%

	רשות השידור
	7
	7
	0
	0
	100%
	0%
	0%

	סיכום כללי 59ב'
	689
	449
	216
	24
	65%
	31%
	3%

	
	
	
	
	
	
	
	








מעקב אחר תיקון ליקויים

דוח 59ב' של מבקר המדינה – מעקב שלישי

סיכום מצרפי כלל משרדי





























פרק ראשון

משרדי ממשלה





משרד הבריאות










משרד הבריאות
כוח אדם רפואי וסיעודי - תמונת מצב

הגופים המבוקרים: משרד הבריאות; משרד האוצר; נציבות שירות המדינה; המועצה להשכלה גבוהה; שירותי בריאות כללית 

ליקוי

1.	המקצועות הרפואיים הרדמה, טיפול נמרץ לסוגיו, נאונטולוגיה וגריאטריה כבר מצויים במצוקה, הנובעת ממחסור במתמחים וברופאים מומחים, וכי במקצועות הרפואיים פתולוגיה, כירורגיה כללית ורפואה פנימית יש "חשש להתפתחות מצוקה". בשל מחסור זה בתי החולים מצויים במצוקה, והיא באה לידי ביטוי בקושי באיוש משרות פנויות, בהיצע קטן של מתמחים ובמחסור ברופאים ביחס להיקף המטלות הקליניות הנדרש במחלקות, כך שמוטל על הרופאים עומס עבודה רב. עומס זה גורם להתארכות משך ההמתנה לקבלת שירותים במקצועות אלה. למשרד הבריאות אין נתונים על מספר העוסקים בפועל במקצועות הרפואה הללו, ועל היקפה של המצוקה ועל מידת חומרתה. 

מעקב
משרד הבריאות

1.	בשנת 2012, המשרד אסף מידע על רופאים מועסקים ממרבית ארגוני הבריאות. בנוסף לכך, משרד הבריאות הזמין עיבודים סטטיסטיים מורכבים מהלשכה המרכזית לסטטיסטיקה בנושאים אלו. בחודש נובמבר 2012, התפרסמו הנתונים על מאפיינים תעסוקתיים של רופאים בישראל. הנתונים הם עד סוף שנת 2008. כך לדוגמא נמצא כי עד גיל 69 מועסקים בישראל כ-23 אלף רופאים כאשר מתוכם כ- 3,000 מועסקים בענפים אחרים.  את הנתונים ניתן לראות בפרסום האמור ובחוברת כוח אדם במקצועות הבריאות 2012, של אגף מידע ומחשוב במשרד הבריאות.
	איסוף הנתונים על מאפיינים תעסוקתיים של האחיות הסתיים והמשרד נמצא בשלבי עריכה של הדוח. צפי לפרסום: יוני 2014. לגבי בעלי מקצועות בריאות נוספים ועדכון נתוני תעסוקה של הרופאים, המשרד נמצא בעיצומו של תהליך איסוף נתונים הצפוי להסתיים בסוף שנת  2014.  צפי לפרסום הדוח: יוני 2015

ליקוי

2.	על פי נתוני משרד הבריאות, שיעור האחיות שגילן עד 60 שנה הולך ויורד עם השנים: 6 אחיות לאלף נפש בשנת 2004 לעומת 5.7 אחיות לאלף נפש בסוף 2007. באחיות כבר יש מחסור בבתי החולים, בעיקר בחדרי ניתוח, במחלקות לטיפול נמרץ ובפגיות, והדבר עלול לפגוע באיכות השירות הרפואי ובתפעול מערכת הבריאות. נוכח המחסור באחיות קבעה ועדה ביולי 2007 שיש להגדיל את מספר הבוגרות, שהיה אז כ-1,200, בכ-850 בוגרות בכל שנה, כך שסך כל הבוגרות יהיה כ-2,050; אך עד נובמבר 2008 מספר הבוגרות היה 1,200 בלבד.
 
מעקב
משרד הבריאות

2.	ברפואה דחופה הוקצו 17 תקנים  מאז ערב הסכם הרופאים, חציון שני 2011. כמו כן הוסכם עם ההסתדרות הרפואית כי מתוך 358 התקנים הנותרים (מתוך 1,065 תקני הסכם הרופאים ונספחיו)  יוקצו לרפואה גריאטרית 22.5 תקנים ולרפואה דחופה 25 תקנים לפחות. 

ליקוי

3.	מקצוע ההרדמה נמצא במשבר חמור. בשנת 2007 היו בארץ 704 רופאים מרדימים - מומחים ומתמחים כאחד, ובהשוואה לתקן הנדרש היה בכל מחלקות ההרדמה בארץ חוסר של כ-30% רופאים. משנת 1998 היגרו מישראל לחו"ל יותר מ-10% מהרופאים המומחים בהרדמה. על פי מסמכים של איגוד הרופאים המרדימים בישראל, המחסור ברופאים גורם לדחיית ניתוחים ולהמתנה ממושכת לניתוחים, לא רק לניתוחים מתוכננים אלא גם לניתוחים דחופים וחצי דחופים. 

מעקב
משרד הבריאות

3.	מבחינת התחלות התמחות במקצועות המוזכרים להלן נתונים:
	
	מקצוע התמחות במצוקה
	2008
	2009
	2010
	2011
	2012

	טיפול נמרץ ילדים
	3
	2
	8
	3
	4

	רפואה דחופה
	17
	19
	10
	17
	32

	הרדמה
	28
	26
	26
	53
	43

	נאונטולוגיה
	2
	2
	2
	5
	10



	ניתן לראות גידול משמעותי בהתחלות ההתמחות במקצועות המפורטים. גידול זה ישפיע על כמות המומחים במקצועות המוזכרים בעוד מספר שנים.

ליקוי

4.	היחידות לטיפול נמרץ ילדים שרויות במשבר עקב מחסור ברופאים מומחים ובעתודה מקצועית בתחום. מספר הרופאים המומחים בהן הוא 25, ואילו בפועל - על פי התקינה שנקבעה - דרושים כ-45. בשנים 2007-2001 עזבו את הארץ או פרשו מטיפול פעיל בטיפול נמרץ ילדים 15 רופאים, ובשנת 2008 רק שלושה רופאים מתמחים עברו הכשרה בארץ, וחמישה רופאים אמורים לפרוש לגמלאות בשנים הקרובות. העבודה במקצוע כרוכה בשעות עבודה ממושכות ובכוננויות פעילות במיוחד. ממסמכים של איגוד הרופאים הישראלי לטיפול נמרץ ילדים עולה כי הדבר גורם לשחיקת הרופאים, ולכן מתמחים אינם נמשכים למקצוע, כך שהמשבר במקצוע הולך ומחריף. 

מעקב
משרד הבריאות

4.	ראה מעקב לליקוי מספר 3.

ליקוי

5.	המחסור ברופאים מומחים לטיפול בפגים עדיין גדול: בשנת 2008 מספר הנאונטולוגים היה 96 ורק כ-80% מתקני הרופאים כפי שנקבעו בהסכמים הקיבוציים שנחתמו עם הרופאים בשנים קודמות היו מאוישים. בשנים 2007-2002 פרשו לגמלאות או עזבו את בתי החולים 34 נאונטולוגים - בהם חמישה שהיגרו לחו"ל. בה בעת קיבלו תעודת מומחה רק 29 נאונטולוגים. המחסור בכוח אדם בפגיות בארץ עלול להיות גורם סיכון לזיהומים, והוא יכול להסביר את השכיחות הגבוהה - 30% - של זיהומים נרכשים בתינוקות שמשקלם בלידה היה נמוך מ-1,500 גרם. בבדיקה שנעשתה בישראל בשנת 2008 הועלה כי שיעור הזיהומים ביילודים שמשקלם בלידה היה נמוך מ-1,500 גרם גדול ב-50% משיעור הזיהומים ביילודים כאלה בעולם המערבי. 

מעקב
משרד הבריאות

5.	ראה מעקב לליקוי מספר 3.

ליקוי

6.	יש מצוקה קשה במקצוע הגריאטריה, והיא נובעת ממחסור ברופאים מומחים ובמתמחים בתחום. על פי מחקר ברוקדייל, בשנת 2005 פנו רק 14 רופאים להתמחות בתחום הגריאטריה, לעומת 23 בשנת 2000. גם על פי נתוני משרד הבריאות חלה באותן שנים ירידה במספר מקבלי תעודת מומחה בגריאטריה: 12 בשנת 2005 ו-13 בשנת 2007, לעומת 23 בשנת 2000.  

מעקב
משרד הבריאות

6.	האגוד לגריאטריה העביר את רשימת המרפאות למזכירות ההסתדרות הרפואית (להלן: הר"י). הוקמה ועדה של המועצה המדעית. הוועדה דנה בנושא השתלמות עמיתים בגריאטריה ו/או התמחות קהילתית בגריאטריה. נערכו שתי פגישות והסיכום אמור לעבור בשבועות הקרובים למנכ"ל המשרד.
ליקוי

7. 	בשנים 2007-2000 עלה מספר הביופסיות שנעשו בבתי החולים ב-30% בממוצע. מנגד, מספר הרופאים הפתולוגים שעבדו במחלקות הפתולוגיה בשנת 2008 היה 149 -  מספר קטן בהרבה ממספר הפתולוגים הדרושים על פי התקינה כדי לעמוד בעלייה בעומס העבודה, שהוא 178. בשנת 2008 סיים את התמחותו בפתולוגיה מתמחה אחד בלבד. כעולה ממסמכים של איגוד הפתולוגים בישראל המצוקה בכוח האדם גורמת להתארכות משך ההמתנה לקבלת תוצאות הבדיקות, וכן היא עלולה לגרום לעיכוב בביצוע ניתוחים הדורשים ליווי של פתולוג.

מעקב
משרד הבריאות

7.	ישנו מחסור ברופאים פתולוגים. המשרד פועל יחד עם ההסתדרות להקצות חלק מהתקנים בהסכם לפתולוגים בנוסף פתולוגיה הוגדרה כמקצוע במצוקה ועל אף המענקים, אין גידול והמשרד גם פועל לשמר את תנאי העבודה כך שלא יורעו לעומת המצב כפי שהיה טרם ההסכם.

ליקוי

8. 	מספר המתמחים בוגרי בתי ספר בארץ שהתחילו להתמחות בכירורגיה הולך וקטן80% ממשרות המתמחים מאוישות בידי בוגרי חו"ל. לפי נתוני משרד הבריאות, לעומת זאת, שיעור בוגרי חו"ל בקרב מקבלי הרישיונות החדשים הוא רק 60%-50%. הערכת מומחים בתחום היא שרמת הלימוד שלהם נמוכה מזו של בוגרי הארץ. מספר המועמדים למשרה פנויה במחלקות הכירורגיות פוחת, ויש בתי חולים שבהם תקנים של מתמחים לא מאוישים. כך באוגוסט 2008 כלל לא היו מתמחים בבית החולים הלל יפה בחדרה. ממסמכי איגוד הכירורגים בישראל עולה גם שהמחסור במתמחים בא לידי ביטוי בכך שרופאים בכירים מבצעים ניתוחים מורכבים בעזרת סטודנטים במקום בעזרת מתמחים ובכך שבשל העומס מתארכים זמני ההמתנה לניתוחים.

מעקב
משרד הבריאות

8.	פעילות המשרד התרכזה בעידוד רופאים לבתי חולים פריפריאליים ע"י מתן מענקים ושיפור תנאי השכר. הנחת המשרד היא שעם כל המחסור ברופאים בכל המערכת בתי החולים שאינם פריפריאליים קולטים מתמחים בכירורגיה. כאמור, מקצוע הכירורגיה הכללית הוגדר כמקצוע מצוקה אשר מזכה במענק כספי במסגרת הסכם הרופאים. להלן מספר התחלות ההתמחות בשנים 2008-13 במקצוע כירורגיה כללית:
	מקצוע התמחות במצוקה
	2008
	2009
	2010
	2011
	2012

	כירורגיה כללית
	31
	27
	34
	52
	47



ניתןניתן לראות גידול משמעותי במספר התחלות ההתמחות במקצוע הכירורגיה הכללית. כל השנים בוצעו ניתוחים מורכבים בעזרת מתמחים ושיתופם של סטודנטים היה -  או אילוץ או לצרכי הוראה. כל התקנים של המתמחים בבתי החולים מאוישים.

ליקוי

9.	רופאים צעירים אינם פונים להתמחות במקצוע הרפואה הפנימית. על פי מחקר שנעשה בנושא מקצועות רפואיים במצוקה (להלן - מחקר ברוקדייל), מ-646 מסיימי התמחות ברפואה פנימית בשנים 2005-2000, 601 פנו להתמחויות-על כמו קרדיולוגיה, גריאטריה, טיפול נמרץ כללי ורפואה דחופה, כלומר ברפואה הפנימית נותרו 45 מומחים. על פי מסמכי האיגוד הישראלי לרפואה פנימית, המחסור בכוח אדם גורם לעומס עבודה רב במחלקות הפנימיות, לשחרור חולים בטרם הושלם הטיפול בהם ולפגיעה באיכות הטיפול הניתן להם. 

מעקב
משרד הבריאות

9.	להלן מספר המתמחים אשר החלו התמחות ברפואה פנימית לפי שנה:
2008 – 145
2009 – 138
2010 – 124
2011 – 167
2012 – 172

	ניכרת עלייה יפה, מאז 2011, עת הסכם הרופאים, בהתחלות ההתמחות במקצוע הרפואה הפנימית.

ליקוי

10.	בשנת 2006 היו בבתי החולים ובקהילה 1,786 רופאים מומחים ברפואת ילדים, שגילם עד 65. 24% מהם היו בני  64-55מנתוני איגוד רופאי הילדים עולה כי מספר המתמחים ברפואת ילדים שהחלו התמחות יורד: בשנת 2001 הוא היה   84 ובשנת 2006 הוא היה 61. ממסמכים של משרד הבריאות עולה שמספרם של המסיימים התמחות ברפואת ילדים קטן ממספר הרופאים הפורשים לגמלאות, והדבר יגרום למחסור ברופאי ילדים בבתי החולים ובקהילה. 

מעקב
משרד הבריאות

10.	המשרד פועל על מנת להגדיל את מספר הסטודנטים אשר לומדים רפואה בישראל. פתיחת הפקולטה לרפואה בצפת, הסבת אקדמאים לרפואה בת"א הן דוגמאות למהלכים ברוח זו. המשרד מבצע מהלכים נוספים אשר ביחד עם גידול במספר הסטודנטים לרפואה אשר לומדים בחו"ל יגדיל משמעותית את מספר הרופאים הנכנסים שיצטרפו בשנים הקרובות. הצפי הוא שרבים מהרופאים החדשים יבחרו במקצוע רפואת הילדים בשנת 2012 מתוך 1000 החלות התמחות כ-96 הן  לרפואת ילדים. מבחינת נתונים, בבדיקה האחרונה שערך המשרד בנוגע לגידול באיוש לפי מקצוע בבתי החולים עולה שמס' המשרות המאוישות ברפואת ילדים גדל ב-36 משרות מאז ערב הסכם הרופאים, חציון שני 2011. כלומר, קיים גידול משמעותי במספר משרות רופאי הילדים במערכת האשפוז בשנתיים האחרונות.



ליקוי

11.	נושא התקנים בתחום הרדיולוגיה עדיין לא הוסדר ויש חשש שמא תתפתח במקצוע מצוקה: על פי נתוני איגוד הרדיולוגים בישראל, חסרים כ-200 רדיולוגים מומחים, ויש ירידה במספר הפונים להתמחות - 14 בשנת 2008 לעומת 30 בשנת  2000. ממסמכי האיגוד ומדוח ועדה של משרד הבריאות שבחנה את הצרכים בכוח אדם בתחומי הדימות השונים נוכח התפתחות המקצוע עולה כי יש מחסור ברופאים ובטכנאי רנטגן,  והדבר גורם לירידה בזמינות הבדיקות להמתנה ממושכת לביצוע הבדיקות ולעלייה במשך ההמתנה לקבלת הפענוח. 

מעקב
משרד הבריאות

11.	ברדיולוגיה הוקצו 16 תקנים  מאז הסכם הרופאים, חציון שני 2011.

ליקוי

12.	בפריפריה יש מחסור קבוע ברופאים מומחים, במתמחים ובאחיות מוסמכות. המחסור בכוח האדם הרפואי והסיעודי ואי-עדכון התקינה של רופאים בבתי החולים פוגעים בפריפריה יותר מבמרכז, שכן קשה יותר לגייס לפריפריה כוח אדם איכותי. קושי זה נובע מרמת שכר נמוכה ומאפשרויות מוגבלות להשתכרות בעבודה נוספת, מחוץ למערכת הציבורית: רופאי הפריפריה מבודדים מקצועית, והאפשרויות העומדות בפניהם לעסוק במחקר, לעבור השתלמויות מקצועיות ולעסוק בהוראה באוניברסיטאות מוגבלות. משרד הבריאות לא קבע מערכת תגמולים שיהיה בה כדי לעודד משיכת כוח אדם לאזורי פריפריה.

מעקב
משרד הבריאות

12.	בהמשך לקורס סיעוד למגזר הבדואי באונ' באר שבע הוחל בספטמבר 2012 בהפעלת תוכנית לימודים ייחודית לבדואים גם בבית הספר לסיעוד אשקלון. כמו כן בעקבות החלטת ממשלה 4193 נפתחה בנובמבר 2013 מכינה לסטודנטים בקרב הפזורה הבדואית שלאחריה תחל הכשרה בבית הספר לסיעוד באשקלון.

ליקוי

13.	מעמדת נציבות שירות המדינה, עולה כי שיטת התקינה הקיימת יוצרת עיוותים במערכת וגורמת להקצאה לא נכונה של תקנים: במחלקות מסוימות נשמרות מיטות גם כששיעור האשפוז באותן המחלקות קטן, כלומר יש מקום להפחית את מספר המיטות והרופאים; ומנגד, התפתחויות טכנולוגיות הביאו לידי הגדלת נפח הפעילות במרפאות החוץ של בתי החולים, אך התקינה בהן לא גדלה. למרות ההסכמה של נש"מ, משרד הבריאות ומשרד האוצר ששיטת התקינה הקיימת יוצרת עיוותים ואינה מתאימה עוד לצורכי מערכת הבריאות, מפתחות התקינה ונוסחת עדכון התקינה לא נבחנו ולא נבדקו באופן מקצועי במשך עשרות שנים, ויש לראות בכך חוסר עשייה מתמשך שלמשרד הבריאות, משרד האוצר ונש"מ. לדעת משרד מבקר המדינה, על גופים אלה לבחון את שינוי ההסכמים הקיימים בנושא התקינה בבתי החולים הממשלתיים.

מעקב
משרד הבריאות

13.	תוספת המיטות מתבצעת בהתאם להסכם ובחלק מהמקרים אף בוצעה הקצאת המיטות בנקודות התורפה. תכנית המיטות – בשנים 2011-13 הוקצו 570 מיטות למערכת כולל כלל התקנים בגין מיטות אלה. הסכם הרופאים – עד כה הוקצו 642 תקנים מתוך 1,000 תקני ההסכם. משרד הבריאות עוקב אחר איוש המשרות בשטח.

מעקב
נציבות שירות המדינה

13.	הנושא מטופל באמצעות המינהל הרפואי במשרד הבריאות ואגף  התקציבים באוצר.

ליקוי

14. 	משרד הבריאות ומשרד האוצר,  הערים למצוקה שנוצרה במקצועות מסוימים ולמצוקה בכוח האדם בפריפריה, קבעו תמריצים - ובהם תוספות שכר מיוחדות - כדי לפתור מצוקות אלה, אך כאשר בוחנים את תרומתם, לא היה בתמריצים שנקבעו כדי להשפיע במידה רבה על שיקוליהם של הרופאים לבחור במקצוע שבמצוקה או לעבור לעבוד בפריפריה. 

מעקב
משרד הבריאות

14.	מבחינת האשפוז הכללי, כמות המשרות המאוישות בפריפריה עלתה משמעותית בשנים 2011-13. כך למשל, מספר הרופאים בנהריה עלה ב-46, בברזילי ב-44, בפוריה ב-32 ובזיו ב-37. עלייה גדולה נרשמה גם במשרות האחיות המאוישות, גידול של 77 אחיות בנהריה, 63 בברזילי, 52 בפוריה ו-30 בזיו.

ליקוי

15.	אחת מסוגיות היסוד שמשרד הבריאות אמור לעסוק בהן היא תכנון לטווח ארוך של כוח אדם במקצועות הבריאות, במשרד הבריאות פועלת אמנם ועדה פנימית לבחינת הצרכים במקצועות הבריאות, אך למרות המלצת "ועדת החקירה הממלכתית לבדיקת תפקודה ויעילותה של מערכת הבריאות בישראל" ועדת נתניהו) מ-1990 משרד הבריאות לא הקים אגף לתכנון משאבי כוח אדם שיעסוק באיסוף מידע על כוח האדם הקיים, על הצרכים, הביקושים והשימושים מבחינה דמוגרפית וגיאוגרפית ועל שינויים טכנולוגיים והשלכותיהם על הביקוש לכוח אדם,  ויהיה אחראי לתכנונם של הצרכים בכוח האדם במקצועות הבריאות בישראל - ובכך יסייע בידי המשרד לתכנן את הכשרת כוח האדם. 

מעקב
משרד הבריאות

15.	על נושא תכנון משאבי אנוש ממונים שני גופים במשרד. האחד, מינהל תכנון אסטרטגי וכלכלי בהקשר של התכנון הלאומי הקובע את הצרכים העתידיים בנושא כ"א במקצועות הבריאות. השני, אגף לתכנון ומדיניות כ"א הפועל במסגרת היעדים הלאומיים שמותווים ליישומן של תוכניות התערבות ליישום ההמלצות ולבניית תוכניות לטיפול בפערי כ"א. שני הגופים פועלים במתואם ולשניהם יש אחריות אינטגרטיבית לקידום הנושא בשיתוף האגפים המקצועיים הרלבנטיים בתוך המשרד, שגם מציין כי יש לזכור שמדובר בתהליכים ארוכי טווח.

מעקב
נציבות שירות המדינה

15.	במהלך שנת 2013 הוקם במשרד הבריאות אגף לתכנון אסטרטגי וכלכלי, במסגרתו מתרכזות פעולות של תכנון כ"א ברמה הלאומית- אסטרטגית ויישומה מתבצע באמצעות תוכניות התערבות. יתר הפעילויות בנושא תכנון כ"א מתבצע באמצעות האגף למשאבי אנוש של המשרד.

ליקוי

16.	במשרד הבריאות אין מאגר נתונים מעודכן ומקיף על כוח האדם במקצועות הבריאות בישראל מקרב בעלי הרישיון.  נתוני המשרד אינם כוללים מידע על כלל המועסקים בתחום הרפואי בפועל, על אלה העוסקים בפועל בתחום התמחותם, על מקום עבודתם ועל היקף משרתם,  ועל אלה שעתידים לפרוש או פרשו מהמקצוע ואופן פיזורם הגיאוגרפי.  שלא כמקובל ברוב המדינות בעולם המערבי,  בישראל אין "חובת רישום ועדכון עיתי" המחייבת רופאים ברישום תקופתי הכולל עדכון פרטים רלוונטיים, כך שאין אפשרות לעקוב אחר תפקיד הרופא ואחר שינויים שחלו במצבו לאחר קבלת הרישיון. 

מעקב
משרד הבריאות

16.	במשרד קיים מידע שוטף מעודכן על בעלי הרשאה במקצועות הבריאות לפי מקצוע והתמחות, מידע המתעדכן אחת לתקופה עם מרשם האוכלוסין. מידע על מועסקים באפן שוטף לא קיים ולשם כך יש צורך בחקיקה מתאימה, שאינה פוגעת בחוק חופש העיסוק. קיימים סקרים נקודתיים על העסקה. בישראל אין חובה של רישום חוזר במאגרי משרד הבריאות.



ליקוי

17.	על משרד הבריאות כמיניסטריון ורגולטור לקבוע מדיניות בכל הקשור לתכנון כוח האדם הרפואי והסיעודי, לפעול להכשרת רופאים ואחיות ולטפל ביסודיות ובשיטתיות - אגב קביעת תמריצים הולמים - בנושא המקצועות במצוקה ובבעיית כוח האדם בפריפריה. 

מעקב
משרד הבריאות

17.	כאמור במשרד הוקם לאחרונה מינהל לתכנון אסטרטגי וכלכלי שבתוכו נמצא תחום  תכנון תשתיות וכ"א שעוסק בתכנון כוח אדם רפואי וסיעודי ושוקד בימים אלה  על פיתוח תוכניות. מנהל הסיעוד עובד בתכנית ארוכת טווח בת 5 שנים ומתכנן קליטת סטודנטים לסיעוד לכל שנה כך שמספרם יהיה תואם את הדרישה בשנה בה יסיימו. באשר לפריסת כוח האדם  להלן התכנון: החסר המשמעותי הוא במרכז ובדרום כמו גם בתחומי הגריאטריה השונים. מינהל הסיעוד  מתמודד עם הסוגיה על ידי הפניית הבוגרים שקיבלו מלגת לימודים ומחויבים לשרות.

ליקוי

18. 	אמנם משרד הבריאות והמל"ג ערים לכך שנוכח הצרכים העתידיים צפוי מחסור ברופאים, והם אף פעלו במידה רבה להרחבת מסגרות ההכשרה, אך עד מחצית 2008 טרם הורחבו מסגרות ההכשרה של רופאים מ-300 עד ל-600 בוגרים בשנה, וזאת בניגוד להמלצותיהן של כמה ועדות כבר מ-2002. הכשרת רופא נמשכת 11 שנים, בהן שבע שנות לימודים בסיסיות ועוד כארבע שנים של התמחות, והדבר מחייב תכנון ארוך טווח. לכן, לדעת משרד מבקר המדינה, על משרד הבריאות, על משרד האוצר ועל המל"ג לפעול מיָד להרחבת מסגרת ההכשרה של הרופאים. לדעת משרד מבקר המדינה, ראוי שמשרד הבריאות - בשיתוף משרד האוצר והמל"ג - יקדם תכנית לאומית לפתרון בעיית המחסור ויפעל בשיתוף אותם גורמים לאיגום המשאבים הדרושים לכך, ואף יעלה את הנושא לדיון בדרג שרים.

מעקב
משרד הבריאות

18.	המשרד פועל מול משרד החינוך לשנות את נהלי הבחינה כך שיתאימו לסטנדרטים בינלאומיים של MBNE. במקביל – ועדה שמינה פורום הדיקנים פרופ' הארוורד, ביקרה  ובחנה את הבחינה המוצעת ומנסה לקדם כפוף כאמור לשינוי החוקי הנדרש. באוקטובר 2013 נפתח חוג לסיעוד באוניברסיטת אריאל. הליך אישור פתיחת החוג לסיעוד במכללה האקדמית באשקלון נמצא בשלבים מתקדמים צפי פתיחה אוקטובר 2014 בנובמבר 2013 החלה מכינה של הכשרה של סטודנטיות בדואיות בסיעוד (במסגרת החלטת ממשלה 4193). משרד הבריאות קיבל החלטה לפתח  תפקיד של סייעת לאחות, אשר תיתן מענה במוסדות הגריאטריים.



מעקב
המועצה להשכלה גבוהה

18.	אוניברסיטת אריאל בשומרון קיבלה אישור מהמועצה להשכלה גבוהה יו"ש לפתיחת לימודים ורישום תלמידים בתוכנית לתואר בוגר בסיעוד החל משנה"ל תשע"ד (אוקטובר 2013). עפ"י מנכ"ל המוסד, התכנית נפתחה בסמסטר א' בשנה"ל תשע"ד ורשומים אליה כ-30 סטודנטים. בהמשך לבקשת המכללה אקדמית אשקלון לפתיחת תכנית לתואר בוגר בסיעוד, מינתה מל"ג ועדת מומחים מקצועית לבחינת הבקשה והיא צפויה להגיש בקרוב דו"ח למל"ג באשר לסוגיית אישור רישום תלמידים ופרסום התכנית.



תאגידי בריאות ליד בתי החולים הכלליים הממשלתיים

הגופים המבוקרים: משרד הבריאות; משרד האוצר; משרד המשפטים – היועץ המשפטי לממשלה; נציבות שירות המדינה; המוסד לביטוח לאומי; שירותי בריאות כללית; קופת חולים לאומית; קופת חולים מאוחדת; מכבי שירותי בריאות 

ליקויים 2,5,11-12,15,18-19,21-22,28 תוקנו. ראה הערות רה"מ 59ב' עמ' 103-108.
ליקויים 24-27, 17, 10 תוקנו. ראה דוח מעקב 59 ב' נובמבר 2010, עמ' 702-704. ליקוי 20 תוקן ראה דוח מעקב 59 ב'  דצמבר 2011, עמ' 1053.

ליקוי 

1. 	במועד הביקורת לחלק מהניתוחים האלקטיביים (מתוכננים) היה צריך להמתין זמן רב. הדבר נובע מכמה סיבות הכרוכות זו בזו: 1. תעריף בלתי ריאלי לביצוע הניתוח, שאינו מספיק לתגמול הצוותים אחר הצהריים במסגרת התאגיד, ולכן אין בו משום תמריץ לביצוע הניתוח ולקיצור תורים. 2. מחסור ארצי במרדימים ובאחיות חדר ניתוח אינו מאפשר להפעיל עוד חדרי ניתוח אחר הצהריים; 3. רופאים מנתחים מוגבלים בהשתכרותם בתאגידים, ובייחוד אלה העוסקים בעוד עיסוק מחוץ לבית החולים ולתאגיד הבריאות, ולכן יכולתם לסייע בקיצור תורים מוגבלת; 4. תקרת ההכנסות שקובעים משרדי הבריאות והאוצר לבתי החולים ולתאגידי הבריאות, שנועדה להגביל את הגידול בהוצאה הלאומית לבריאות, מגבילה לעתים את מספר הפעולות הרפואיות (הססיות) והניתוחים המבוצעים בבתי החולים; 5. עמדת מנהלי המחלקות בבית החולים משפיעה על נכונותם של מנתחים לבצע ססיות.

מעקב
משרד הבריאות

1.	החוזר בנושא "דיווח על משך התור בקהילה לבדיקת רופא ולשירותים רפואיים" הופץ ב-29.12.2013 . 

ליקוי

3. 	המשרד לא פעל ליצירת מאגר מידע הכולל נתונים על ההמתנה לניתוחים בבתי החולים (משך התור ומספר הממתינים). גם לקופות החולים אין מידע אמין ומרוכז על משך ההמתנה. מאגר כזה יכול היה לסייע הן למשרד והן לקופות לאתר בעיות ולמצוא פתרונות, לווסת חולים לבתי חולים אחרים, להתקשר עם ספקי שירות נוספים ולפעול לשינוי תעריפי פעולות במידת הצורך.  

מעקב
משרד הבריאות

3.	בימים אלה משלים משרד הבריאות את מאגר הנתונים אודות זמני ההמתנה לניתוחים אלקטיביים בבתי חולים שבוצעו ברבעון האחרון לשנת 2013. המשרד עובד מול בתי החולים על טיוב הדיווח וניתוח הנתונים שכן מדובר בדיווח ראשוני בגין הנושא. המשרד מתכוון לפרסם את זמני ההמתנה לציבור במהלך חודש אפריל 2014. הדיווח הבא יחול בחודשים יולי-אוגוסט בגין חציון ראשון שנת 2014.
מעקב
שירותי בריאות כללית

3.	בבתי החולים של ה"כללית" פועלת מערכת לניהול תורים (מערכת "נשר") המשמשת כלי לניהול רשימת הממתינים ושיבוץ וזימון לניתוחים.
המערכת מאפשרת קבלת מידע על מספר המטופלים הממתינים לניתוח. זמני ההמתנה הממוצעים של החולים ומספר המטופלים שנותחו בכל חודש.

ליקוי

4. 	המשרד לא קבע אמות מידה בדבר משך ההמתנה המרבי לניתוחים אלקטיביים, דבר המונע מהמחלקות המנתחות, מהנהלות חדרי הניתוח, מהנהלות בתי החולים הכלליים ומהמשרד למדוד ולערוך השוואות לצורך בקרה וייעול העבודה בחדרי הניתוח.  

מעקב
משרד הבריאות

4.  	נושא אמות המידה בדבר משך ההמתנה המרבי לניתוחים אלקטיביים נמצא בדיונים בהנהלת המשרד. קיים חשש שהנחייה כזאת תביא יותר נזק מתועלת כי תיתן לגיטימציה להאריך תורים במקומות שהתורים קצרים ולא תקצר את זמני ההמתנה במקומות שבהם יש מחסור במרדימים, חדרי ניתוח וכו'.

ליקוי

6. 	למשרד אין מידע ופיקוח לא על הפעילות המתבצעת בחדרי הניתוח בשעות העבודה המקובלות של בתי החולים הכלליים הממשלתיים, לא על תפוקותיהם ולא על ניצולם - מידע שהוא תנאי להפניית ניתוחים לתאגידים. בניגוד לתקנות התאגידים, הקובעות כי שעות העבודה יחלו רק לאחר סיום שעות העבודה בבית החולים, נמצא כי צוותים רפואיים בסוראסקי תוגמלו במקרים אחדים בשכר מלא עבור ביצוע ניתוחים לאחר הצהריים (ססיות), אף שהחלו בשעות הבוקר המוקדמות (8:00 או 10:00). נוצר כפל תשלום לאותן שעות עבודה. בסוראסקי נמצאו גם ססיות שבהן רופאים ניתחו וקיבלו תמורתן שכר בעת שהיו בכוננות מחלקה או בכוננות מיון, וססיות שבהן רופאים ניתחו וקיבלו שכר בעת שהיו בתורנות. 

מעקב
משרד הבריאות

6. 	 החל משנת 2013 מודד משרד הבריאות את ניצולת חדרי הניתוח באופן תדיר בכלל בתי החולים הממשלתיים כלליים, מתוך מגמה להביא לשיפור מתמיד.  בשנת 2013 המשרד ביצע בקרות ניצול חדרי ניתוח . במסגרת הבקרות נבדק הנושא של תשלום הססיות בניתוחים עם דגש על כפל תשלומי ססיות. ממצאי הביקורות יפורסמו במהלך שנת 2014.

ליקוי

7. 	מדוחות הבקרה שעשה המשרד בשנים 2007-2005 עלה שבקרת השכר אינה מלאה ואינה יעילה. הנתונים שעל פיהם עושה החשבות במשרד את הבקרה הם חלקיים: לא כל התאגידים מסרו נתונים; לא כל התאגידים מסרו לחשבות נתוני שכר לשנים 2006 ו-2007 במתכונת שהיא ביקשה; נבדקו נתוני שכר של עובדים המועסקים בתאגידים ובבתי החולים שלידם ולא של אלה המועסקים בתאגידים בלבד; לא נבדק שכרם של עובדי המחקר בתאגידים; לא נבדקו שכרם של רופאים בבית החולים ששכרם נמוך מ-100,000 ש"ח בשנה ולא שכרם של עובדים במגזר הפרה-רפואי ששכרם נמוך מ-80,000 ש"ח. 

ליקוי

8. 	המשרד אינו מפקח על העסקת כוח אדם בתאגידים. מעמדת ההסתדרות הרפואית עולה שתאגידי הבריאות יצרו דרך לעקוף את מנגנון עדכון התקנים בבית החולים, והדבר גורם לחוסר שליטה במערכת התקינה ומקשה על הגורמים האחראים להתמודד עם מנגנון עדכון התקנים. 

ליקוי

9. 	בדוח על השכר שמפרסם הממונה על השכר והסכמי עבודה במשרד האוצר כלולים נתוני שכר של העובדים בשירות המדינה. אין פרסום של השכר הכולל של עובדים בבית החולים ובתאגיד גם יחד, ועד מועד סיום הביקורת גם לא היו בידי משרד האוצר נתונים על שכר העובדים בתאגידים.  

מעקב
משרד הבריאות

7-9.	למשרד יש נתונים רק לשנת 2012, נתוני שכר 2013 מוגשים לאחר פרסום הדוחות הכספיים של 2013 שטרם פורסמו.
ליקוי

13. 	הממונה על השכר דאז, מר אלי כהן, הגביל בשנת 2007 את שכרם של בכירי כל קופות החולים בשיעור מסוים משכרו של מנכ"ל הארגון, אולם עניין זה לא הוסדר באשר לעובדים בכירים בתאגידים - המנהלים האדמיניסטרטיביים.

מעקב
משרד הבריאות

13.	נושא הגבלת השכר של עובדים בכירים בתאגידי רפואה נמצא בחלק מהנושאים לדיון במסגרת ועדת גרמן. 



ליקוי

14. 	מנתוני השכר של המנהלים האדמיניסטרטיביים של התאגידים לשנת 2007 עולה ששכרם נגזר ממשכורתם בבית החולים, ויש הבדל בין שכרם ובין שיעורו מתוך היקף הכנסות התאגידים. כך למשל, שכרו של מנהל תאגיד מסוים גבוה במידה ניכרת מזה של מנהלי התאגידים אחרים, אף על פי שהיקף ההכנסות של אותו תאגיד הוא הנמוך שבהם. היקף הכנסות התאגידים זיו ופוריה, שכאמור אינם משלמים שכר למנהלים, דומה לזה של התאגידים שבהם משלמים למנהלים שכר גבוה. 

מעקב
משרד הבריאות

14.	אין קשר בין שכר מנהל אדמיניסטרטיבי בתאגיד להיקף הכנסות התאגיד כמו שאין קשר בין שכר הבסיסי בתפקיד בביה"ח להכנסות בית החולים. שכר מנהלים אדמיניסטרטיביים בתאגיד ניתן על פי הכללים. לביה"ח רמב"ם יש אישור פרטני שניתן ע"י ראש הממשלה עד לתאריך 31/5/2014. בביה"ח תל השומר הנושא טופל, ואין חריגות בשכר.

ליקוי

16. 	המשרד לא הסדיר מספר נושאים הקשורים להעסקת רופאי בתי חולים באמצעות תאגידי הבריאות בקופות החולים: 1. רופא בית חולים מועסק בתקן במחלקה מסוימת ומקבל שכר מאוצר המדינה בעבור מתן שירותים לכלל החולים הפונים בשעות העבודה הנהוגות במרכז רפואי, ובאותן השעות ממש הוא בעצם עובד בקופה ומטפל בחולים של קופת חולים מסוימת. 
2. העסקת רופאים בשירות המדינה במרפאות קופות החולים מטעם התאגיד בשעות הבוקר, כפי שנקבע בהסכמים, היא בניגוד לתקנות התאגידים.
3. עולה חשש שמשיקולים כלכליים יוותר בית החולים על שירותי מומחה במחלקות האשפוז ויסתפק בשירותי מתמחים, שהם בעלי הכשרה פחותה, ובכך עלול להיפגע השירות הרפואי הניתן לחולים בבית החולים.  

מעקב
משרד הבריאות

16.	הנושא נמצא בתוכנית הביקורת של 2014. 


ליקוי

23. 	הממשלה קיבלה בשנים 2007-2003  החלטות בנושא מעמד בתי החולים הכלליים. נוכח אחת ההחלטות מינה בנובמבר 2006 שר הבריאות, את הסמנכ"ל לתכנון, תקצוב ותמחור במשרד, ליו"ר המינהלה להעברת בתי החולים הכלליים הממשלתיים לידי חברות מנהלות.  מאז הקמתה התכנסה הוועדה פעם אחת, בפברואר 2007. באוגוסט 2007 החליטה הממשלה כי יוקם צוות בהשתתפות נציגי משרדי האוצר, הבריאות והיועץ המשפטי לממשלה, והוא יפעל לגיבוש חקיקה במסגרת הצעת חוק המדיניות הכלכלית לשנת הכספים 2008 בנוגע לתאגוד בית חולים כחברה מנהלת ולהפעלתו. הצוות, שהוקם בסוף שנת 2007 בראשות המשנה ליועץ המשפטי לממשלה לשעבר, קיים שתי פגישות בלבד ולא הגיע לידי שום מסקנה. 

מעקב
משרד הבריאות

23. 	הנושא נמצא בחלק מהנושאים לדיון במסגרת ועדת גרמן.




ההתקשרויות עם האגודה למען שירותי בריאות הציבור

הגופים המבוקרים: משרד הבריאות; משרד האוצר; משרד המשפטים; משרד התעשייה, המסחר והתעסוקה; המוסד לביטוח לאומי

ליקויים 4-5,8-9 תוקנו. ראה הערות רה"מ 59ב' עמ' 116-118. ליקויים 6,7 תוקנו. ראה דוח מעקב 59ב' נובמבר 2010, עמ' 707-708. ליקוי 1,2,3 תוקן ראה דוח מעקב 59 ב' דצמבר 2011, עמ' 1055-1056.

ליקוי

10.	אף שרשם העמותות עשה בדיקת עומק בשנת 2002 באגודה למען שירותי בריאות הציבור, עד מועד סיום הביקורת, אוגוסט 2008 (שש שנים), הרשם לא עשה בקרת עומק נוספת, שהתבקשה גם בעקבות הליקויים שעלו.

מעקב
משרד המשפטים - רשם העמותות

10. 	כאמור בעדכון מיום 31.12.12, ביקורת עומק מטעם הרשם בעמותה הסתיימה ביום 30.6.10. בביקורת עלו ליקויים שונים, שעיקרם: חשש כי עיקר פעילות העמותה היא עסקית,ליקויים באופן השקעת כספים ורישום הכנסות, ליקויים בנושאים הקשורים לקיומם וביצועם של נהלים בנושאי כ"א, ועריכת דוחות כספיים שלא בהתאם לתקנים החשבונאיים המחייבים. הדוח נשלח לעמותה תוך התראה על אי מתן אישור לשנת 2011, ככל שלא תינתן תגובה מספקת לממצאי הדוח מטעם העמותה. העמותה הגיבה לדוח ביום 29.11.10, ובמסגרת זו נתנה הסברים לממצאי הדוח, ודיווחה על שינויים שערכה בעקבות הביקורת. לאחר בדיקת תגובת העמותה, ניתן לה אישור ניהול תקין לשנת 2011. בהמשך הגיעו לידיעת רשם העמותות טענות נוספות באשר להתנהלות העמותה. בעקבות כך נערכו פגישות עם הפונים, והוחלט לערוך ביקורת עומק נוספת בעמותה, אשר במסגרתה ייבדקו שוב חלק מהנושאים המוזכרים לעיל. הביקורת החלה בחודש ינואר 2013 וטרם הסתיימה.
.





הקצאת מכשירי שיקום וניידות לנכים

הגופים המבוקרים: משרד הבריאות; משרד האוצר; שירותי בריאות כללית; קופת חולים לאומית; קופת חולים מאוחדת; מכבי שירותי בריאות 

ליקויים 1,4,10,12,17 תוקנו. ראה ערות רה"מ 59ב' עמ' 123-128. ליקוי מספר 9 תוקן. ראה דוח מעקב 59ב'  נובמבר 2010, עמ' 714. ליקוי 14 תוקן ראה ספר מעקב 59 ב' דצמבר 2011, עמ' 1064.

ליקוי

2. 	המשרד מעניק שירות ב-17 אתרים בלבד ברחבי הארץ, ואילו לקופות החולים פריסה ארצית רחבה יותר של סניפים ומוקדי שירות שיכולים לטפל בהקצאת מכשירי שיקום וניידות לנכים. 

מעקב
משרד הבריאות

2.	תוצאות המכרזים פורסמו אך טרם התחילה העבודה עם הספקים המורשים מאחר ואלו לא הגישו את כל המסמכים לצורך חתימה סופית. תחילת עבודה – 01.01.2014. צפויה עליה בכמות המכשירים שיסופקו בעקבות המכרזים.

ליקוי

3. 	התקציב למכשירי השיקום אינו מתעדכן על פי מנגנון עדכון רציף שמותאם בין היתר לעליית מדד יוקר הבריאות, ועדכונו מותנה בהליכים מינהלתיים הנעשים על פי חוק יסודות התקציב. לפיכך כאשר תקציב המשרד המיועד להשתתפות במימון מכשירי שיקום וניידות נגמר לפני תום השנה, נכים אינם מקבלים מכשירים עד סוף אותה השנה או עד קבלת תוספת תקציב. העיכוב עלול לפגוע בשיקומם ולגרום לנזק כספי הנובע מעלות ימי אשפוז בתקופת ההמתנה למכשיר והוא יוצר גם סבך ניהולי וסבל אנושי. 

מעקב
משרד הבריאות

3. 	המשרד עדכן את התעריף למכשירי השמיעה ב- 1.1.2012. תעריפי ההשתתפות לא השתנו.

ליקוי

5. 	על פי תפיסות הרווחות בעולם המערבי, המשרד הממשלתי הוא רגולטור, מפקח,קובע מדיניות ומפקח על ביצועה, ואילו גורמים מקצועיים ייעודיים אמורים להוציא את המדיניות לפועל, דהיינו להיות ספקים. במקרה דנן משמש המשרד גם קבלן ביצוע, ובין השאר, מנהל מחסן למכשירי הניידות ולחלקי החילוף, עוסק ברכש ובניהול מלאי ומפעיל מערך תיקונים. פעילויות אלה עלולות לפגוע בתפקודו כרגולטור. ואכן יועץ חיצוני ששכר המשרד לבחינת נושא האספקה של מכשירי שיקום וניידות קבע, בין היתר, כי יש ליקויים ניכרים בהליכי האספקה של מכשירי שיקום וניידות לנכים, וכי למשרד אין בקרה יעילה על אופן השימוש במשאבים שהוא מקצה. 
[bookmark: _Toc209515121]
מעקב
משרד הבריאות

5.	מתקיימות בקרות על הממליצים בקופות החולים ועל עובדי לשכת הבריאות המאשרים. עם תחילת העבודה עם הספקים המורשים, תתקיימנה בקרות גם על הספקים.
ליקוי

6. 	גם לאחר ההסכם בין משרד הבריאות ובין משרד האוצר, מ-2004 ועד 2007, ובניגוד לאמור בו, המשרד לא עשה עבודת מטה לקראת העברת האחריות לקופות החולים כפי שסוכם. ב-2007 קיבל המשרד מיועץ חיצוני דוח שבו נבחנה החלופה של הסדרת הנושא באמצעות קופות החולים לצד חלופות אחרות. ואולם גם אז המשרד לא הנחה את היועץ לנתח את החלופה של אספקת מכשירי השיקום והניידות באמצעות קופות החולים, ובכלל זה לבדוק את המשמעויות הכלכליות שלה ואת תוספת התקציב הנדרשת, אם אכן נדרשת.  המשרד לא שיתף את קופות החולים בעבודת המטה בעניין זה.  

ליקוי

7. 	המשרד לא פעל לבחינת חלופת ההסדרה באמצעות קופות החולים, שנקבע כי היא ראויה להסדרת התחום, ועד מועד סיום הביקורת, אוגוסט 2008, לא הסדיר תחום זה באמצעות קופות החולים או באמצעות חלופה אחרת. 

ליקוי

8. 	בדצמבר 2007 החליט המשרד כי זכיין יספק את מרב האביזרים שמספקים המשרד ומכון לואיס, המספק אביזרים רפואיים לנכים, וכי המשרד יעסוק בפיקוח על הספק כדי לוודא כי הזכאים מקבלים את השירות על פי הסטנדרטים שנקבעו. המשרד בחר בחלופה זו ללא בחינת חלופות נוספות ובחינת אומדני עלויות. 

מעקב
משרד הבריאות

6-8. 	תוכנית הבקרה תוכננה והיא תחל כאמור, עם תחילת העבודה עם הספקים המורשים, תתקיים בקרה.

ליקוי

11. 	נמצאו ליקויים בסדרי ניהול המלאי והפעלת מחסן האביזרים שבאמצעותו נותן המשרד שירות לנכים, וכן נמצא שעובדי לשכות הבריאות המחוזיות אישרו לממן מתקציב מכשירי השיקום והניידות טיפולים שהתקציב אינו מיועד להם. 
מעקב
משרד הבריאות

11. 	במהלך שנת 2013 בוצעה בדיקה לצורך התייעלות בנושא זה. בתאריך 01.11.2013 היחידה גייסה עובד נוסף למחסן. בנוסף, התקבלו לעבודה שני עובדים באמצעות פרויקט של המשקם. היחידה תחל גם בדיונים עם מרכבה לצורך התייעלות בתהליכי הרישום במחסן. 

ליקוי

13. 	מכון לואיס מתווך ומתאם בין רופאים, נכים ובתי מלאכה לייצור מכשירי שיקום, ומעביר את התשלום בעבור המכשירים ממשרד הבריאות לספקים. ההתקשרות עם מכון לואיס פטורה ממכרז, והדבר מחייב התנהלות תקינה של המכון ובקרה על פעולותיו. אף על פי כן בשנים 2007-2002 לא הקפיד המשרד לבדוק את התנהלות המכון: הוא לא ביצע בקרה תקציבית מספקת ולא פיקח על פעולות המכון בתחום אספקת המכשירים לנכים, כמו הסמכת רופאים מורשים, תהליכי הכללת יצרנים ברשימת ספקי המכון, תהליכי מחיקת יצרנים מרשימת ספקי המכון ופעילות ועדת החריגים של המכון. 

[bookmark: _Toc209515149]מעקב 
משרד הבריאות

13. 	ראה מעקב לליקוי מספר 2.
[bookmark: _Toc209515153]
ליקוי

15. 	בארץ פועלים כמה ארגונים התנדבותיים המסייעים לחולים במצבים שונים. ארגונים אלה מספקים מכשירי שיקום וניידות למי שזקוקים להם ואינם זכאים לקבלם ממשרד הבריאות או למי שממתינים לקבלת המכשירים מהמשרד. אף על פי שארגונים אלה מספקים שירותים חשובים בהיקף נרחב המשרד אינו מעורב בפעילויותיהם ואין בידיו נתונים על אופיין ועל היקפן. 

מעקב 
משרד הבריאות

15. 	בתאריך 12.6 13 התקיימה פגישה של נציגי עמותות גדולות עם מנכ"ל המשרד לאחר למידת הנושא בשטח. מטרת הפגישה הייתה למידה והכרה בחשיבות העמותות, כמי שמשלימות ומוסיפות לעבודת המשרד; התארגנות לביצוע תהליכים של תיאום. המלצות: הוצאת חוזר מנכ"ל, כינון וחיזוק מודלים של שיתופי פעולה מקצועיים, ביצוע מפגשים שוטפים לאורך השנה לאיתור צרכים, התעדכנות ומעקב. המשרד טרם גיבש את עמדתו בנושא פעולותיהם של הארגונים ההתנדבותיים. 

ליקוי

16. 	על המשרד להשלים את עבודת המטה בעניין העברת האחריות לקופות החולים ולשתפן בה. אם המשרד יבקש להמשיך לבחון חלופות שהועלו, עליו לקבוע דרך להשוואה בין החלופות ולהכריע בעניין בהקדם. יש מקום שהמשרד יבחן לרכז את הטיפול בכל קבוצות הנכים, אשר מטופלות כיום בידי משרדים וגופים ממשלתיים רבים. 

מעקב
משרד הבריאות

16. 	בנושא נערכו דיונים רבים, אך האחריות לא הועברה לקופות החולים. כעת מתקיימים דיונים נוספים לבחינת האפשרות להעברת האחריות במכשירי שיקום – מכשירי שמיעה. המשרד מטפל גם בנכים שעברו תאונות דרכים. האחריות למימון מכשירים עבור נכים השוהים במוסדות שבאחריות משרד הרווחה תישאר באחריותם.


משרד החקלאות ופיתוח הכפר












משרד הבריאות – מבוקר משנה










משרד החקלאות ופיתוח הכפר
הפיקוח על מזון לבעלי חיים

הגופים המבוקרים: משרד החקלאות ופיתוח הכפר; משרד הבריאות

ליקויים 13, 3,4,8,12 תוקנו. ראה הערות רה"מ 59ב' עמ' 189-194.
ליקויים 7, 9  תוקנו. ראה מעקב שני 59ב' עמ' 769-773. 

ליקוי

1.  	לאחר שפרצה באירופה המחלה המכונה "הפרה המשוגעת" התגבשה ההכרה כי המספוא הוא חוליה חשובה במסלול זיהום מזונו של האדם והדבקת האדם במחלות שמקורן בבעלי חיים. גישת הפיקוח הקודמת, שעסקה בעיקר בבדיקת ערכם התזונתי של מוצרי המספוא, פינתה בארצות המפותחות מקום לגישות פיקוח חדשות שהתמקדו בעיקר בדאגה להגנה על בריאותם של הצרכנים - האדם ובעלי החיים. על כן נדרשו שינויים בחקיקה המסדירה את הפיקוח על המספוא בישראל. במשך תקופה ארוכה דנו במשרד החקלאות באפשרות להחליף את צו הפיקוח בחקיקה חדשה. ואכן, במהלך הדיונים בנושא הוחלט לחוקק חוק חדש לפיקוח על מזון לבעלי חיים, ועל השירותים להגנת הצומח הוטל להכין הצעה לחוק זה. אולם הבדיקה העלתה כי אף על פי שהטיפול בנושא החל כבר בשנת 2002, ואף על פי שממועד זה ועד מועד סיום הביקורת, אוגוסט 2008, חלפו שש שנים, הוא לא הסתיים. משום כך הפיקוח על המספוא בישראל אינו מוסדר בחוק מעודכן.

ליקוי

2. 	מרכזי מזון לבעלי חיים (להלן - מרכזי מזון) מספקים מזון שיש בו יותר מ-14% לחות (להלן - מזון "רטוב") לפרות, לבני צאן ולחזירים. צו הפיקוח אינו כולל פיקוח על מרכזי מזון, ולכן השירותים להגנת הצומח אינם מפקחים על איכותו ועל ייצורו של המזון שמיוצר במרכזי המזון. בשל היעדר פיקוח עליהם, לא נבדקת בתחמיצים ובבלילים נוכחות של מזיקים כמו מיקוטוקסינים, מתכות, חומרי הדברה ועוד. הצעה לפקח על מרכזי מזון אמנם נכללת בהצעת החוק החדש לפיקוח על מזון לבעלי חיים, אולם, כאמור, חקיקת החוק מתעכבת. למצב הקיים עלולות להיות השלכות חמורות על בריאות בעלי חיים, וכפועל יוצא מכך גם על בריאות האדם הצורך מזון מן החי. 

מעקב
משרד החקלאות ופיתוח הכפר

1,2.	בתאריך 5 במארס 2014, התקבל בכנסת "חוק הפיקוח על מזון לבעלי חיים, התשע"ד-2014. החוק מסדיר את כל הסוגיות שתוארו בדוח מבקר המדינה. החוק ייכנס לתוקף שנתיים מיום פרסומו. 




ליקוי

5. 	המחלקה לטיב המספוא שביחידת השירותים להגנת הצומח מפקחת על כ-240 יצרנים, יבואנים ומשווקים של מספוא. עבודת הפיקוח נקבעת לפי מספר הדגימות שביכולתה של המעבדה לבדוק, שהוא 1,200-1,000 דגימות בשנה. ראוי שעבודת הפיקוח תתוכנן לפי הצרכים בשטח. נוסף על כך, הציוד במעבדה מיושן, ונרשמו תקלות רבות שהשביתו את מערכות הבדיקה. במקרים רבים זמן הבדיקה במעבדה היה חודש ויותר, וגם תוצאות הבדיקה פורסמו לציבור באיחור רב. 

מעקב
משרד החקלאות ופיתוח הכפר

5.	לפי החקיקה הקיימת מכוני תערובת ומרכזי מזון המייצרים מספוא מחויבים בקבלת היתר לפי צו הפיקוח על מצרכים  ושירותים- ייצור מספוא והסחר בו, התשל"א- 1971 (צו המספוא). החל מיולי 2013 אחריות על צו במספוא עברה לידי מנהל השירותים הווטרינרים. בשירותים הווטרינרים הוקם אגף מזון לבעלי חיים שלצד מתן היתרים לפי צו המספוא, מבצע פיקוח על מכוני תערובת, פיקוח שמבוסס על סקר סיכונים ותחקירים בעקבות אירועי בטיחות מזון. בנוסף, המשרד שוקד על הכנת תקנות לחוק החדש שיסדירו בן היתר גם  את פעילותם של מכוני התערובת ומרכזי המזון המייצרים מזון לבעלי חיים בכלל ובפרט מזון רפואי. בתוכנית העבודה של האגף לפיקוח על מזון לבעלי חיים לשנת 2014 לבצע פיקוח על יצרני ומשווקי מספוא בישראל. בשלב זה מופו כ-300 יצרנים ומשווקים והפיקוח החל באמצעות רופאים וטרינריים מרחבים מאגף המספוא ומפקחי השירותים הוטרינריים בלשכות.

ליקוי

6. 	משנת 2006 פועלות ליד מנהל השירותים להגנת הצומח שלוש ועדות מייעצות-מקצועיות שאותן מינה מתוקף סמכותו לפי צו הפיקוח. מנהל השירותים להגנת הצומח נותן להמלצות שנותנות לו הוועדות תוקף מחייב. בוועדה לאישור תוספי מזון חברים נציגי כל מיני אגפים במשרד החקלאות ושני נציגים של שני מכוני תערובת גדולים. למרות שלשימוש בתוספי מזון  במספוא יכולה להיות השפעה על בריאות הציבור, אין ייצוג בוועדות אלה לנציגים של משרד הבריאות, של המשרד להגנת הסביבה ושל ארגון צרכנים כלשהו.

מעקב
משרד הבריאות

6.	בכוונת המשרד להקים ועדה בין משרדית במטרה לטפל בנושא זרזי הגדילה ותרופות, אשר תחל את עבודתה בשנת 2014.




מעקב
משרד החקלאות ופיתוח הכפר

6.	סעיף 31 (א) להצעת החוק הממשלתית מיום 18.7.12 קובעת שמנהל ימנה וועדה מקצועית מייעצת שתורכב מ-4 עובדי משרד החקלאות, נציג משרד הבריאות, נציג המשרד להגנת הסביבה ונציג האקדמיה. הוועדה המייעצת אינה מיוחדת לעניין תוספי מזון, אך מוסמכת גם לעניין זה. כאמור הוועדה תמונה בסמוך לסיום הליך החקיקה. לפי הנוסח המעודכן של הצעת החוק המונח על שולחן ועדת העבודה, הרווחה והבריאות של הכנסת, יצורפו לוועדה שני משקיפים, אחד מטעם ארגוני היצרנים ואחד מטעם ארגון צרכנים הפועל לקידום בריאות הציבור.

ליקוי

10. 	בארצות הברית משתמשים בזרזי גדילה אנטיביוטיים.  בישראל צו הפיקוח מאפשר לרשום חומרים אנטיביוטיים כזרזי גדילה  למרות שבאירופה הם נאסרו לחלוטין לשימוש מינואר 2006. ניפוק התכשירים האלה אינו דורש מרשם רופא, והם מוספים לתערובות ללא פיקוח וכדרך קבע. משרד הבריאות רואה בזרזי גדילה אלה תרופות לכל דבר, ועל כן, לדעתו, קודם כול צריך לרשום אותם כתרופות לפי פקודת הרוקחים. השירותים להגנת הצומח רשמו את החומרים האנטיביוטיים כזרזי גדילה בלי שדרשו שיירשמו כתרופות.

מעקב
משרד הבריאות

10. 	ראה מעקב לליקוי 6.

מעקב
משרד החקלאות ופיתוח הכפר

10.	בתוכנית עבודה לשנת 2014,  תתבצע עבודת מטה וחקיקה מקיפים בנושא. לאחר הקמת הוועדה המייעצת יאושרו מחדש הקריטריונים לאישור תוספי מזון בכלל ובפרט התנאים לרישוי זרזי גדילה. 

ליקוי

13. 	בביקורת נמצאו חילוקי דעות מהותיים בין משרד הבריאות למשרד החקלאות בכל הנוגע לפיקוח על הכנת מזון רפואי במכוני תערובת ובמרכזי מזון. מבקר המדינה מדגיש כי הדבר אינו תקין. שני המשרדים אחראים לבריאות הציבור, ועליהם להיוועד יחד ללא דיחוי ולמצוא פתרון מוסכם. נוסף על כך, במסגרת חקיקת החוק החדש לפיקוח על מזון לבעלי חיים יש להסדיר גם את חלוקת הסמכויות בין שני המשרדים. 

מעקב
משרד הבריאות 

13. 	ראה מעקב לליקוי 1,2.
מעקב
משרד החקלאות ופיתוח הכפר

13.	ראה מעקב לליקוי 1,2.












המשרד לשירותי דת 











המשרד לשירותי דת
סוגיות הנוגעות לשנת השמיטה התשס"ח

הגופים המבוקרים: המשרד לשירותי דת; משרד האוצר; משרד החקלאות ופיתוח הכפר; הרבנות הראשית לישראל

ליקוי

1.	על הרבנות הראשית לפעול לתכנון ולתקצוב של ההיערכות הנדרשת לשנת שמיטה ולביצועה מבעוד מועד, שבמסגרתם ייקבעו הגוף המבצע, אופן הביצוע, לוחות זמנים ונהלים; כמו כן עליה לגבש פתרונות לסוגיות הלכתיות ומשפטיות בנושא ולספק לחקלאים מידע כולל על האפשרויות העומדות בפניהם ועל ההסדרים הנהוגים בשנת השמיטה. כמו כן בהתחשב בכך שהרבנות הראשית שינתה את המדיניות שהייתה נהוגה ממועד הקמת המדינה ושעליה הסתמכו חקלאים וצרכנים והפעילה לראשונה אוצר בית דין מטעמה; ושאוצרות בית דין פרטיים כבר פועלים וממלאים לכאורה את צורכי האוכלוסייה שמקפידה לצרוך תוצרת למהדרין, היה עליה לבחון על פי כללי מינהל תקין אם מהיבטים מינהליים ועל פי שיקולים כלכליים נחוץ להקים אוצר בית דין שכזה. על משרד החקלאות והמשרד לשירותי דת לקבוע לקראת שנת השמיטה נהלים וקריטריונים למתן תמיכות כדי לצמצם פגיעה אפשרית בחלוקת התמיכות, וכדי שיהיה אפשר לעשות בקרה בזמן אמת על הנתונים שצוינו בבקשות לתמיכה.  על משרד החקלאות לדאוג לכך שהתמיכה תינתן רק לחקלאים שמשווקים את תוצרתם באמצעות מערך שיווק של אוצר בית דין ושהכנסותיהם מהתוצרת לא כיסו את הוצאות הייצור. כמו כן, ראוי שוועדת השמיטה הממלכתית תיתן את דעתה על הפערים הגדולים בין מחירי התוצרת למהדרין ובין מחירי השוק כדי שגם ציבור צרכני המהדרין יוכל לקנות תוצרת במחירים דומים למחירי השוק.

מעקב
המשרד לשירותי דת

1. 	תקציב השמיטה הקרובה תוכנן ומתבסס על ביצוע התקציב בפועל בשנת השמיטה הקודמת בתוספת התאמות שנדרשו לרבות עליית מדדי המחירים ובחינת הצרכים הנוכחיים.  הוכנו מסמכים מבססים ותחשיבים אשר יצורפו להחלטת הממשלה שתתקבל בנושא. הפעלת מערך השמיטה לצורך שנת השמיטה הקרובה תהיה בהתאם לחוק ועדת שמיטה ממלכתית, התשס"ח-2008. בניגוד לשנת השמיטה הקודמת, לא יופעל מערך אוצר בית דין באמצעות הממשלה, אלא באמצעות העברת תמיכות לארגונים אשר יפעילו מערך שכזה באופן עצמאי. פורסם מכרז כדין, למתן שירותי הכנה וניהול שמיטה אשר יסתיים בתאריך 27/1/2014. עם סיום המכרז, תיבחר החברה המנהלת ותחל בפעילות במהלך חודש פברואר 2014. 
	במהלך שלושת החודשים הקרובים יפורסמו הנהלים והקריטריונים לתמיכות במוסדות לימוד ובמכונים באופן שיאפשר היערכות מספיקה לצורך אישור התמיכות במועד וביצוע בקרות כנדרש בזמן שנת השמיטה. 
	נושא מכסות היבוא והתמיכות ליבואנים מוסדר ע"י משרד החקלאות. סגן השר לשירותי דת יבחן יחד עם משרד הכלכלה את האפשרות לפיקוח על מחירי התוצרת למהדרין.
	ועדת השמיטה כבר החלה בפעילותה לצורך שנת השמיטה הקרובה. מועצת הרבנות הראשית תאשר את בחירת הנציגים עד למועד 3/2014. במהלך החודשיים הקרובים, תדון הועדה ותקבל החלטות בין השאר, לגבי קביעת הנהלים ופרסום המידע לחקלאים. במהלך השמיטה הקרובה תוסדר מכירת הקרקעות באמצעות המשרד לשירותי דת והרבנות הראשית בלבד. בשנת השמיטה התשס"ח, יו"ר ועדת השמיטה הועסק במקביל בחברה מנהלת ההיערכות לשמיטה תוך עירוב סמכות הלכתית ומנהלית.
	ועדת השמיטה הינה הסמכות ההלכתית בנושא השמיטה. לצורך ניהול אדמיניסטרטיבי של נושא השמיטה, תיבחר חברה במכרז, כפי שצוין לעיל.
	אחריות ר' ועדת השמיטה וחבר הועדה (להלן הרבנים) תהיה ברמה ההלכתית בלבד, כאשר האחריות המנהלית תישאר בסמכות המשרד לשירותי דת, באמצעות החברה שתיבחר לניהול הנושא. במסגרת עבודתה של החברה שתיבחר לנהל את נושא השמיטה, יקבעו נהלי עבודה אשר יסדירו בקרות ויבחנו הפתרונות לבעיות המשפטיות שיעלו.


בתאריך 01.06.2014 קיבלה הממשלה החלטה מספר 1657 בנושא:


היערכות לשנת השמיטה תשע"ה

מחליטים:

1.  בהמשך להחלטת הממשלה מס' 104 מיום כ"ה באייר התשע"ג (05.05.2013), לפיה המשרד לשירותי דת יהיה המשרד הממונה על השמיטה, ויוענקו לו כלל הסמכויות הנגזרות מכך, והתקציבים הנדרשים, וזאת מבלי לפגוע בסמכויות ובתקציבי משרד החקלאות ופיתוח הכפר לנושא, על מנת להיערך לשנת השמיטה התשע"ה, השר לשירותי דת ושר החקלאות ופיתוח הכפר יקימו צוות עבודה בראשות נציג מנכ"ל המשרד לשירותי דת, ונציג מנכ"ל משרד החקלאות ופיתוח הכפר, בשיתוף הרבנות הראשית לישראל, ובתיאום עם משרד האוצר. הצוות יעקב אחר ביצוע ההחלטה וניצול התקציב המיועד. 

2. לצורך יישום הפעולות המנויות מטה, כנדבך בהיערכות המדינה לשנת השמיטה תשע"ה, יוקצו מסגרות התקציב הבאות (הסכומים הנקובים באלפי ₪)

א. תמיכה בחקלאים המשביתים את המשקם – 45,000 ₪

ב. תמיכה במשתלות עצי פרי, השבתת משתלות – 20,000 ₪

ג. תמיכה בהקמת בתי צמחיה לירקות במגזר האל יהודי – 7,000 ₪

ד. תמיכה בהסבת חממות לגידול במצעים מנותקים לירקות במגזר היהודי – 5,000 ₪
ה. מימון פער הוצאות איסום לגידולי ירקות – 2,000 ₪

ו. תקציב מנהלות (רואה חשבון מלווה, וכדומה) – 500 ₪

ז. מתן תמיכה למכונים העוסקים בהפעלת אוצרות בית דין שאינם ממלכתיים, ועוסקים בפעילות הכנה והדרכה בשנת השמיטה – 11,500 ₪

ח. טיפול בהכנות לקראת שנת שמיטה ופיקוח בשנת השמיטה, כולל היתר מכירה – 5,000 ₪

ט. תמיכה בפעילות להסברת ערכי השמיטה בחברה הישראלית ובכלל זה בתחום האומנות – 2,000 ₪

י. מימון הכנת טקס "הקהל" בתום שנת השמיטה ברחבת הכותל המערבי באמצעות החברה לפיתוח הרובע היהודי – 2,000 ₪

סה"כ 100,000 ₪

3.   הסכומים הנקובים בסעיפים א-ו יועברו לתקציב משרד החקלאות ופיתוח הכפר יוענקו למבקשים על ידי משרד החקלאות ופיתוח הכפר בכפוף לנוהלי תמיכה ייעודיים לכל נושא ונושא. 

4.  ככל שתהיה דרישה העולה על מסגרת התקציב בסעיף ג', יוסיף לכך משרד החקלאות ופיתוח הכפר ממקורותיו.

5.  מסגרות תקציב אלו הינם פועל יוצא של ניסיון ונתונים שהצטברו מהפעלת התמיכה בשנת השמיטה הקודמת (תשס"ח), ובהתחשב בשינויים המתבקשים של הגידול באוכלוסייה במהלך שבע השנים האחרונות.

6.  מתן תמיכה לחקלאים המשביתים את משקם (סעיף א), ומתן תמיכה במשתלות עצי פרי המשביתים את עסקם (סעיף ב') – התמיכה תועבר לחקלאי/משתלה, רק לאחר שמבקש התמיכה חותם על טופס שבו מתחייב מבקש התמיכה להפקיד כספים בקרן השתלמות לקראת השמיטה הבאה תשפ"ב, בכפוף להקמת הקרן. 

7.  משרדי החקלאות ופיתוח הכפר, שירותי דת והאוצר, בתיאום עם משרד המשפטים, יפעלו להקמת קרן בהשתתפות המדינה, אליה יפרישו כספים החקלאים, אשר יקבלו תמיכה בהתאם לסעיפים א' – ב', כך שלקראת שנת השמיטה הבאה, כספי הקרן יממנו באופן מלא את התמיכה לחקלאים בסעיפים אלה. הקמת הקרן תסתיים לא יאוחר מאוגוסט 2015. 

8.  הסכומים האמורים בסעיפים ז'-ט' יועברו לתקציב המשרד לשירותי דת, וינוהלו על ידו בהתאם. 

9.  הסכום האמור בסעיף י', יבוא מתקציב משרד הבינוי והשיכון, אשר יתקשר לצורך ביצוע האמור בו עם החברה לפיתוח הרובע היהודי, בכפוף לבחינה של ועדת המכרזים העליונה של משרד הבינוי והשיכון, כמשמעותה בנהלי משרד הבינוי והשיכון, אשר תידרש לקיומה של עילת פטור מתאימה, ולאופן סיווג ההתקשרות, בהתאם להוראות חוק חובת המכרזים, תשנ"ג – 1993.

10.  חלוקת התמיכות כאמור בסעיף 2 תיעשה, לגבי מוסדות ציבור, לפי הוראות סעיף 3א לחוק יסודות התקציב, התשמ"ה – 1985. ולגבי גופים אחרים, כמשמעם בהוראות התכ"מ, לפי הוראות אלה, והכול תוך מניעת כפל תמיכה. כלל הקריטריונים יפורסמו לעיון מקדים של הציבור לצרוך קבלת הערותיו. קביעת מבחני התמיכה השונים תהיה בתאום עם משרד האוצר. 

11.  תתאפשר העברה מסעיף לסעיף בהתאם לצורך.

12.  פריסת התשלומים ושינויים בתקציב יבוצעו בתאום ובאישור אגף התקציבים במשרד האוצר. 

13.  שר החקלאות ופיתוח הכפר והשר להגנת הסביבה יפעלו לשילוב ענף הדיג במסגרת ההסדרים בשנת השמיטה. 









חלק שלושה עשר

מעקב אחר תיקון ליקויים מדוח 58ב
של מבקר המדינה

מעקב חמישי




מעקב אחר תיקון ליקויים

דוח 58ב' של מבקר המדינה – מעקב חמישי

סיכום מצרפי כלל משרדי





סה"כ ליקויים: 538,
א – תוקן – 296 – 55%,
ב – בתהליך תיקון – 192 – 36%,
ג – לא תוקן – 50 – 9%. 








משרד הבריאות






סה"כ ליקויים: 18.

א – תוקן – 14 – 78%,

ב – בתהליך תיקון – 2 – 11%,

ג - לא תוקן – 2 – 11%. 








משרד הבריאות
סוגיות בנושא אשפוז סיעודי

הגופים המבוקרים: משרד הבריאות; משרד האוצר; משרד הרווחה והשירותים החברתיים; לשכה מרכזית לסטטיסטיקה; ; מכבי שירותי בריאות; קופת חולים לאומית; קופת חולים מאוחדת; שירותי בריאות כללית

ליקויים 14-17, 9-10 ,1,4-6 תוקנו. ראה הערות רה"מ ספר מעקב לדוח 58ב', עמודים 98-129.
ליקויים 13,18 תוקנו. ראה ספר מעקב לדוח 58ב', עמ' 104-105.

ליקוי

2. 	בהתאם לחוק ולהמלצות של ועדות שונות, מ-2004 הציע משרד הבריאות להעביר את האחריות הכוללת לקופות החולים תוך כדי העלאת 0.3% בדמי ביטוח הבריאות הנגבה מהתושבים; ההנחה של משרד הבריאות היא שאם ייכלל הביטוח הסיעודי בסל הקופות כנגד העלאת 0.3% לדמי ביטוח הבריאות כאמור, יוותר חלק ניכר מהציבור על הביטוחים הסיעודיים הפרטיים או הקבוצתיים, הנמכרים כיום בסך של כ-1.1 מיליארד ש"ח, וההוצאה הכוללת של הציבור לא תגדל הרבה יותר וכך גם ההוצאה הלאומית לבריאות. מנגד משרד האוצר התנגד ומוסיף להתנגד להצעה זו מחשש להגדלת הוצאות המדינה, ולפיכך ההצעה אף לא הועברה לדיון בממשלה. בנוסף, משרד מבקר המדינה מצא פערים גדולים (בסך 400 מיליון ש"ח) בנתונים ששימשו את מקבלי ההחלטות - מצב כזה אינו מאפשר לבחון את ההשלכות של העלאת דמי ביטוח הבריאות למימון הרפורמה על ההוצאה הכוללת של הציבור על ביטוח סיעודי. 

ליקוי

3.	על פי הצעה של משרד האוצר למשרד הבריאות, יועברו לקופות החולים 50% מ"תקציב הקודים" של המשרד (כ-700 מיליון ש"ח מתוך 1.4 מיליארד ש"ח), וכנגד - ישאו הקופות ב-50% מעלות האשפוז הסיעודי של מבוטחיהן. משרד האוצר לא הציג למשרד הבריאות הצעה מפורטת למנגנון "חלוקת הסיכונים" הזה וגם לא קידם את ההצעה לכלל ביצוע. יוצא, שעד מועד סיום הביקורת, 14 שנה לאחר חקיקת החוק, לא הגיעו המשרדים להסכמה בנוגע לדרך הפעולה הרצויה לשיפור הטיפול בקשיש הסיעודי, וחילוקי הדעות הביאו לקיפאון בקידום התהליך. 

מעקב
משרד הבריאות

2,3. 	הנהלת המשרד מנסה לקדם חיבורי מידע ושיתופי הפעולה בין הגורמים השונים מאחר ולא נמצאו תקציבים לרפורמה כוללת שעלתה 1.5 מיליארד. לאחר ניסיון של מספר שנים בתמרוץ הקופות למניעת המיסוד, המשרד הגיע למסקנה שהמודל נכשל בגלל חוסר עניין ושיתוף פעולה של קופות החולים. מאז, המשרד ניסה לקדם את הרפורמה בסיעוד כפיתרון כולל לטיפול בקשיש הסיעודי בקהילה.
ליקוי

7. 	מוסד בלא רישיון ובלא פיקוח טומן בחובו סיכונים למאושפז. ביולי 2007 פעלו בארץ 49 מוסדות בלי רישיון ובלי פיקוח של המשרד, בתנאים שלדברי משרד הבריאות ומשרד הרווחה "לא עונים לתנאי המחיה המינימליים הנדרשים", ומספר ניכר של קשישים ששהו בהם אושפזו בתדירות גבוהה בבתי חולים בגלל החמרה במצבם הרפואי. מאחר שמדובר באוכלוסייה חלשה ותלותית שאינה יכולה לעמוד על זכויותיה, יש חשיבות מרבית לפיקוח ולבקרה של המשרד ולפעילותו הנחרצת לסגירת מוסדות ללא רישיון, שהשהות בהם מזיקה לקשישים ואף מסכנת את חייהם. 

מעקב
משרד הבריאות

7. 	המשרד נקט באמצעי אכיפה העומדים לרשותו ובאמצעות הרופאים המחוזיים בלשכות הבריאות נסגרו מוסדות ללא רישוי, והקשישים הופנו לסידור מוסדי חלופי שברישוי המשרד.

ליקוי

8.	משרד הבריאות אמור לפקח על המוסדות הסיעודיים וגם לשמש כתובת לבעיות, לתלונות ולליקויים המתעוררים בנושא אספקת השירותים האמורים בקשר שבין מוסדות סיעודיים לקופות החולים ושלא נפתרו. מבירורים שעשה משרד מבקר המדינה במשרד עלה כי לא ידוע למשרד על בעיות בנושא למעט תלונה אחת מרשת המפעילה כמה מוסדות סיעודיים. לעומת זאת, במשרד מבקר המדינה התקבלו תלונות של מוסדות סיעודיים פרטיים על קשיים שיש להם עם הקופות בתחומים רבים. משרד מבקר המדינה המליץ כי יוקם מנגנון לברור התלונות במסגרת נציבת הקבילות לחוק ביטוח בריאות ממלכתי המטפלת בפניות פרטניות של מבוטחים, או שיוקם מנגנון אחר במשרד בשיתוף נציבת הקבילות, על פי החלטת המשרד. 

מעקב
משרד הבריאות

8. 	כל התלונות מהמוסדות על קופות החולים ולהיפך, מועברים לטיפול ומענה של הנציבות לפניות הציבור במשרד הבריאות.

ליקוי

11. 	החוק קובע כי על קופות החולים להבטיח את אספקתו של סל שירותים, ולצורך כך הן קיבלו ב-2006 כ-24 מיליארד ש"ח. ועדה בין-משרדית שמונתה בנובמבר 2003 העלתה בין היתר שנוסחת הקפיטציה בישראל, אשר לפיה הסכום מחולק בין קופות החולים, כוללת התייחסות רק לגיל ולכמה מחלות קשות, ואינה כוללת מדדים שארצות מערביות כן כללו בנוסחאות הקפיטציה שלהן, כגון מגדר, מצב רפואי, מצב כלכלי וחברתי ומקום מגורים. בעקבות מסקנות הוועדה מאפריל 2005 נעשו שינויים קלים בנוסחה, אולם למרות המלצת הוועדה שיש לעדכן את תשתית הנתונים כדי שבמועד העדכון הבא ניתן יהיה להוסיף מדדים נוספים, בביקורת עלה כי משרד הבריאות רק החל באיסוף זה. 

ליקוי

12. 	קופות החולים חלוקות בדעותיהן בדבר מידת ההתאמה בין נוסחת הקפיטציה להוצאות שלהן על קשישים. קופות החולים פועלות גם לפי שיקול כלכלי, וכשקבוצה מסוימת אינה מקבלת כספים בהתאם להוצאותיה, השירות שניתן לה עלול להיפגע. לחלופין, אם המדינה מקצה כספים לפי חלוקה מסוימת, זכותה לדרוש בגין הכספים שהקצתה גם שירות בהתאם, ולפקח שכל ההקצאה נעשתה בצורה מיטבית ותורמת לשוויון ולבריאות המבוטחים. לפיכך משרד מבקר המדינה ממליץ למשרד הבריאות ולמשרד האוצר לבחון את הטענות הסותרות של הקופות ובהתאם לבדיקה לעדכן את נוסחת הקפיטציה. 

מעקב
משרד הבריאות

11-12. 	התמנתה ועדת קפיטציה נוספת שתגיש מסקנותיה עד סוף שנת 2014.

לתשומת לב הקוראים, במסמך זה בשלושת חלקיו יוצגו: 
א.	הוראות חוק מבקר המדינה וחוק הביקורת הפנימית; 
ב.	החלטות ממשלה;
ג.	פרסומי האגף מ-1986 ואילך.  





א. הוראות חוק

חוק מבקר המדינה, התשי"ח-1958 (נוסח משולב)

הערות ראש הממשלה והנחה על שולחן הכנסת
16(א) 
(1)	ראש הממשלה ימסור למבקר, בתוך עשרה שבועות מהיום שבו קיבל לידיו את הדין וחשבון, במלואו או חלק ממנו, את כל אלה: 
(א)	הערותיו לדין וחשבון, בעניינים שבהם ימצא לנכון; 
(ב)	תגובות הגופים המבוקרים לדין וחשבון, כפי הועברו אליו;
(ג) 	הערותיו המפורטות לדינים וחשבונות קודמים בעניינים שטרם העיר את הערותיו לגביהם; הערות לפי פסקת משנה זו יכללו, בין השאר, פרטים כאמור בסעיף 21ב(א) ו-(ב), וכן דיווח על החלטות שקיבלה הממשלה בעקבות הדינים והחשבונות, וביצוע החלטות אלה.
(2)	בתום התקופה כאמור בפסקה (1), יונחו הדין וחשבון וכן התגובות וההערות על שולחן הכנסת.

דיווח על תיקון הליקויים
21ב. 	
(א)	ראש הגוף המבוקר כאמור בסעיף 21א(א) ידווח למבקר על ההחלטות שהתקבלו לפי סעיף 21א(ג) ו-(ד), בסמוך לאחר קבלתן. ואם הגוף מבוקר לפי סעיף 9(1) או (2) - ידווח ראש הגוף המבוקר כאמור גם לראש הממשלה; ראש הגוף המבוקר ידווח, בין השאר, על הדרכים לתיקון הליקויים והמועד לתיקונם, וכן על הליקויים שהוחלט לדחות את תיקונם והנימוקים לכך.
(ב) 	ראש הממשלה ידווח למבקר, בתוך שמונה חודשים ממועד המצאת דין וחשבון לידיו, שנקבע בו כי נמצאו ליקויים בפעולתו של גוף המבוקר לפי סעיף 9(1) או(2), על תוצאות טיפולו בליקויים אלה.
(ג)	המבקר רשאי, בכל עת, לדרוש דיווחים נוספים, על אלה המנויים בסעיף זה.

חוק הביקורת הפנימית, התשנ"ב-1992

3. (א) התאמה

לא ימונה ולא יכהן אדם כמבקר פנימי בגוף ציבורי אלא אם כן נתקיימו בו כל אלה:
(1) 	הוא יחיד; 
(2) 	הוא תושב ישראל;
(3) 	לא הורשע בעבירה שיש עמה קלון;
(4) 	הוא בעל תואר אקדמי מאת מוסד להשכלה גבוהה בישראל או מוסד להשכלה גבוהה בחוץ לארץ שהכיר בו לעניין זה מוסד להשכלה גבוהה בישראל, או שהוא עורך דין או רואה חשבון; 
(5) 	הוא רכש ניסיון במשך שנתיים בעבודת ביקורת, או השתתף בהשתלמות מקצועית שאישרה ועדה לענייני השתלמויות בהרכב נציג לשכת המבקרים הפנימיים והוא היושב ראש, המפקח הכללי במשרד הכלכלה והתכנון ונציג מוסד להשכלה גבוהה המקיים לימודי ביקורת פנימית, שקבע השר אחרי התייעצות עם כל המוסדות המקיימים לימודים כאמור.

ב.  החלטות ממשלה

(ההחלטות יובאו בסדר כרונולוגי עולה)

סדרי הטיפול הממשלתי בממצאי ביקורת המדינה

ב. 	משרדי הממשלה ידווחו לשר האוצר אחת לשלושה חודשים על פעולותיהם בעקבות הדין וחשבון.

ג.	 אגף הפיקוח הכללי באוצר יחוזק ויגביר את המעקב אחר תיקון הליקויים במשרדי הממשלה.

ו. 	שר האוצר ידווח לממשלה על הפעולות שננקטו בעקבות דין וחשבון מבקר המדינה.
 
(החלטה מספר 696 מיום כ"ג באייר תשל"ה - 4 במאי 1975)


סדרי הטיפול הממשלתי בממצאי ביקורת המדינה

א)	להקים ועדת שרים קבועה לענייני מינהל וביקורת המדינה, בהרכב:

	שר האוצר - יושב ראש; שר הביטחון; שר הפנים; שר המשפטים; שר העבודה והרווחה.

 (1)	הוועדה תעקוב אחר הליקויים הקשורים ביותר ממשרד אחד או בעלי משמעות כללית למינהל הממשלתי, ותחליט על הצעדים שהגורמים המוסמכים ינקטו לשם תיקון הליקויים הכלליים או האופייניים וכן על הצעדים שעל המשרדים לנקוט כלפי האחראים להתהוותם של ליקויים חמורים ומניעת הישנותם.

 (2)	הוועדה תקבע כללים בדבר תכנון יסודי מוקדם של פרויקטים ומיצוי מלוא המידע הדרוש לפני קבלת החלטות.

 (3)	הוועדה תורה על בדיקה מקפת של כפילויות במשרדי הממשלה ותקבע מיהו המשרד שיעסוק באותו נושא.

ב)	הממשלה תדון אחת לשנה בדין וחשבון ועדת השרים על פעולותיה לתיקון הליקויים ושיפור המינהל ותקבל החלטות המתחייבות מכך. 

ג)	המנהל הכללי של כל משרד יהיה אחראי על תיקון הליקויים במשרדו כפי שבאו לידי ביטוי בממצאי ביקורת המדינה ובממצאי הביקורת הפנימית.

	שר ידווח, אחת לשלושה חודשים, לוועדת השרים על כל אשר נעשה במשרדו בתחום תיקון הליקויים בנושאים שבהם דנה ועדת השרים, או על הנימוקים לאי-ביצועם, וכן על הגברת המשמעת ושיפור התפקוד במשרדו.

ד)	(1)	המנהל הכללי של כל משרד יוציא הנחיות לכל דרגי העבודה על הסמכויות, החובות והאחריות המוטלים על כל מחלקה ומחלקה וכן יוציא הנחיות להבטחת התיאום בין המחלקות השונות של משרדו.

	(2)	כאשר נדרש תיאום בין משרדים שונים, ייעשה הדבר על ידי המנהלים הכלליים של המשרדים הקשורים באותו נושא.

	(3)	המנהל הכללי של כל משרד יהא אחראי על ביצוע המכרזים ותקינותם.

ה)	יחידות הביקורת הפנימית במשרדים יחוזקו. המבקר הפנימי יהיה כפוף למנהל הכללי ותפקידו יהיה להנחות, לבצע, לפקח ולתאם את פעולות הביקורת המבוצעות במשרד.

	בכל משרד תוקם יחידת ביקורת בתוך מסגרת שיא כוח האדם המאושר. אנשי הביקורת יהיו בעלי השכלה בתחום החשבונאות, הביקורת, המשפט או המינהל הציבורי.

	למבקר הפנימי יינתן מעמד הולם בהתחשב באמור לעיל ובמערך המינהלי של המשרד.

ו)	בכל משרד יקים המנהל הכללי ועדה למעקב ותיקון ליקויים. תפקידי הוועדה יהיו מעקב אחר ביקורת מבקר המדינה והמבקר הפנימי, הבטחת תיקון הליקויים ויישום ההמלצות הקשורות בכך.

	בוועדה ישתתפו היועץ המשפטי למשרד, המבקר הפנימי והחשב.

ז) 	אגף הפיקוח הכללי באוצר ירכז את הטיפול בממצאי מבקר המדינה כחוק, יעקוב אחר תיקון הליקויים ויכין לוועדת השרים את החומר הדרוש לדיוניה ולהחלטותיה.

	האגף ינחה ויתאם את פעולות מבקרי הפנים במשרדים השונים.

ח)	כדי להבטיח את מורא הביקורת תיושמנה ביתר תוקף הוראות המשמעת בדבר האחריות האישית המוטלת על כל עובד מינהל המתרשל או שאינו מקיים בעבודתו הוראת חוק, תקנות, צווים או נורמות מינהליות מחייבות, ויינקטו אמצעים משמעתיים על פי הוראות חוק שירות המדינה (משמעת).

ט)	ההחלטות דלעיל יובאו על ידי נציב שירות המדינה לידיעת כל עובדי המדינה.

י)	ועדת השרים תבדוק את הנהלים של רכישתם ומכירתם של שירותים וטובין על ידי הממשלה, עד אשר יחקק חוק מכרזים ממשלתיים, וכן תדון בהקמת מינהל רכישות שיהיה ממונה על תקנים, כמויות, מחירים וצרכי רכישה כדי להבטיח מחיר מינימלי, ייעול וצמצום. 

(החלטה מספר 92 מיום ט' בחשוון תשמ"א - 19 באוקטובר 1980)

המעקב אחר תיקון הליקויים

ג. 	להטיל על אגף הפיקוח הכללי במשרד הכלכלה והתכנון להעמיק ולהגביר את המעקב אחר תיקון הליקויים, ולהכין לוועדת השרים לענייני תיאום ומינהל את החומר הדרוש לדיוניה בכל הכרוך בתהליכי תיקון הליקויים המנויים בדין וחשבון.
 
(החלטה מספר 1740 מיום י"ג בתמוז התשמ"ו – 20 ביולי 1986)


המעקב אחר ביצוע החלטות הכנסת המתייחסות לממצאי ביקורת המדינה

א. 	כל שר ימסור דין וחשבון אחת לשלושה חודשים, לוועדת השרים לענייני תיאום ומינהל (להלן - ועדת השרים) על הפעולות אשר ננקטו במשרדו ובגופים המבוקרים האחרים לפי חוק מבקר המדינה (נוסח משולב), התשי"ח-1958, המצויים באחריות משרדו, בכל הנוגע לביצוע החלטות הכנסת המתייחסות לדין וחשבון מבקר המדינה.

ד. 	אגף הפיקוח הכללי במשרד הכלכלה והתכנון, יתאם את הטיפול בביצוע החלטות הכנסת הנוגעות ליותר ממשרד אחד, יעקוב אחר ביצוע החלטות הכנסת במשרדי הממשלה ובגופים המבוקרים האחרים וידווח על כך לוועדת השרים.

ה. 	אגף הפיקוח הכללי במשרד הכלכלה והתכנון יעביר לחברי הממשלה, למנהלים הכלליים במשרדי הממשלה וכן לחברי הוועדה לענייני ביקורת המדינה של הכנסת סקירה המפרטת את הליכי הטיפול בממצאי הביקורת המדינה על כל שלביהם.

(החלטה מספר תמ/11 מיום כ"ב תמוז התשמ"ו - 29 ביולי 1986)


שיפור השירות לציבור - ביקורות פתע לבחינת רמת השירות בממשלה

להטיל על המפקח הכללי במשרד הכלכלה והתכנון, ביחד עם נציב שירות המדינה, לדווח לוועדת השרים לתיאום ומינהל על ממצאי ביקורות הפתע לבחינת רמת השירות במשרדי הממשלה, ולמסור לוועדה דיווח אחת ל-6חודשים על ההתקדמות בתיקון הליקויים. 

(החלטה מספר תמ/2 מיום כ"ט בכסלו התשמ"ז - 31 בדצמבר 1986)


המעקב אחר תיקון ליקויים וסדרי העבודה לוועדת השרים לענייני תיאום ומינהל, ולוועדות המעקב המשרדיות

ג. 	להטיל על משרד הכלכלה והתכנון, באמצעות אגף הפיקוח הכללי, להעמיק ולהגביר את המעקב אחר תיקון הליקויים, את הטיפול בתיקון הליקויים הנוגעים ליותר מגוף מבוקר אחד ולהכין לוועדת השרים לתיאום ומינהל את החומר הדרוש לדיוניה בכל הכרוך בתהליכי תיקון הליקויים המנויים בדין וחשבון.

ד. 	להטיל על משרד הכלכלה והתכנון, באמצעות אגף הפיקוח הכללי, לדווח לוועדת השרים לתיאום ומינהל אחת לשלושה חודשים על פעולות הוועדות המשרדיות למעקב ותיקון ליקויים, שהוקמו בהתאם להחלטת הממשלה מספר 92 (1) מיום 19.10.1980.

(החלטה מספר 1153 מיום ז' בסיוון התשמ"ח - 23 במאי 1988)


חיזוק מעמד אגף הפיקוח הכללי
(בעקבות דוח הוועדה הציבורית-מקצועית לבדיקה כוללת
של שירות המדינה וגופים נתמכים מתקציב המדינה - "ועדת קוברסקי")

הממשלה מאשרת עקרונית את דין וחשבון הוועדה הציבורית-מקצועית לבדיקה כוללת של שירות המדינה וגופים נתמכים מתקציב המדינה (דין וחשבון "ועדת קוברסקי"), שהוגש לראש הממשלה ולממלא מקום ראש הממשלה ושר האוצר, בכפוף לאמור להלן בהחלטה זו.

להלן המלצות ה"וועדה" שעניינן אגף הפיקוח הכללי ופעולותיו:

1.	"...להיעזר בפעולתו של מבקר המדינה, עם הביקורת הפנימית במשרדי הממשלה ובאגף הפיקוח הכללי, ככלי חשוב לשיפור המינהל הממשלתי; לשפר את תהליך יישום ממצאי מבקר המדינה ולבנות מחדש את הביקורת הפנימית במשרדי הממשלה; להטיל האחריות לכך על המנהל הכללי, עם השארת העצמאות המקצועית לביקורת הפנימית במשרד..." (חלק א' עמוד 11).

2.	"...לחזק מעמדו של המפקח הכללי; לציידו בכלים שיאפשרו לו קיום הנחיה מקצועית שיטתית ורצופה של המבקרים הפנימיים; לשתפו בבחירת מועמדים לתפקיד זה, ולאפשר לו מעורבות מיוחדת בתיקון ליקויים המחייבים חבירה ושילוב של יותר ממשרד אחד..." (חלק א' עמוד 135).

3.	פיקוח ובקרה על מתן השירות לציבור
	"...ביצוע ביקורת פתע של אגף הפיקוח הכללי...בדרג של כלל השירות" (חלק ב' עמוד 69).

4.	"...ראוי לבחון את הרעיון, שאגף הפיקוח הכללי במשרד הכלכלה והתכנון ומבקרי הפנים במשרדים ישימו דגש דווקא על בקרה שיטתית ומעקב אחרי מילוי הוראות השיגרה כמסלול המונע היווצרותם של פגמים וליקויים בשירות המדינה, המתוארים שוב ושוב בדינים וחשבונות של מבקר המדינה..." (חלק ב' עמוד 87). 

 (החלטה מספר 1240 מיום י"ז בטבת התש"ן - 14 בינואר 1990)



יחסי גומלין בין ועדת השרים לענייני תיאום ומינהל
וועדת הכנסת לענייני ביקורת המדינה
סמכויותיה ותחומי פעולתה של ועדת השרים לענייני תיאום ומינהל

א.	ועדת השרים לענייני תיאום ומינהל תופעל במגמה מרכזית להביא לתיקון הליקויים שחשפה הביקורת, כדי לחייב בהחלטות ממשלה את ביצוע תיקון הליקויים;

ב.	יש לראות בפעולותיהן של ועדת השרים לענייני תיאום ומינהל וועדת ביקורת המדינה של הכנסת, פעולות מקבילות שאין ביניהן התנגשות;

ג.	אם במהלך הדיונים בוועדת השרים יחלוק מבוקר על ממצא או על המלצה של מבקר המדינה, ותהיה המגמה בוועדת השרים לאמץ עמדה הנוגדת לממצא או המלצה של המבקר - יפנה יושב ראש הוועדה למבקר המדינה לדיון, או לחלופין יובא הנושא לבירור בפני הוועדה לענייני ביקורת המדינה של הכנסת;

ד.	לאחר קבלת ההחלטות בממשלה בנושא מסוים, לא יחלוק נציג גוף מבוקר על ממצאי הביקורת ומסקנותיה, בדיון בוועדה לענייני ביקורת המדינה. 

(החלטה מספר 404 (תמ/12) מיום ח' בכסלו התשנ"ג - 3 בדצמבר 1992)


נוהל עבודה לוועדת השרים לענייני תיאום ומינהל - הטיפול בדו"ח השנתי 43 של מבקר המדינה

א.	שר הכלכלה והתכנון יודיע בישיבתה הקרובה של הממשלה כי בהתאם לסמכויותיו לפי חוק מבקר המדינה לעניין גיבוש הערותיו לדין וחשבון מבקר המדינה - יקיים במהלך התקופה הקרובה סדרה של דיונים עם משרדי הממשלה, במסגרת ועדת השרים לענייני תיאום ומינהל, בממצאי ביקורת המדינה, על פי דין וחשבון 43 הנזכר למעלה.

ב.	ועדת השרים לענייני תיאום ומינהל קובעת, כי על מנת לפעול בהתאם להוראות סעיף 28 לחוק מבקר המדינה, התשי"ח - 1958 המחייב שמירה על סודיות דין וחשבון מבקר המדינה עד להנחתו על שולחן הכנסת, תתקיים המתכונת כדלקמן, לדיון בממצאי הביקורת והמלצותיה:

(1)	לא יופץ כל חומר הקשור בדין וחשבון מבקר המדינה, לקראת הדיונים בישיבותיה של ועדת השרים ולאחריהן;

(2)	הדיונים ונוסח ההחלטות של ועדת השרים יהיו חסויים וישמרו במזכירות הממשלה עד לפרסום הדין וחשבון;

(3)	עם הנחת דין וחשבון מבקר המדינה על שולחן הכנסת - יפורסמו כל החלטותיה של ועדת השרים המתייחסות לממצאי הביקורת.

(4)	חבר ממשלה אשר ירצה לעיין בהחלטותיה של ועדת השרים עד לפרסומן - יעשה כן במזכירות הממשלה.

ג.	בהמשך לסעיף ג' בהחלטה מספר 1153 של הממשלה, מיום ז' בסיון התשמ"ח (23.5.1988) משרדי הממשלה ימציאו לאגף הפיקוח הכללי במשרד הכלכלה והתכנון, בהתאם לבקשתו - כל מסמך, מידע, הסברים והבהרות לגיבוש הערות שר הכלכלה והתכנון לממצאי דין וחשבון מבקר המדינה, ולביצוע מעקב אחר תיקון הליקויים עליהם הצביע הדין וחשבון.
	
(החלטה מספר תמ/40 מיום ב' באדר התשנ"ג - 23 בפברואר 1993)




נוהל לטיפול במחלוקת בין מבוקר למבקר המדינה

ד.	ועדת השרים קובעת - לאחר שוועדת השרים שמעה את היועץ המשפטי לממשלה, את שר המשטרה ואת נציגי שירות הביטחון הכללי על-פי המקובל במשפט הישראלי ובעקבות "ועדת אגרנט" משנת 1962 בנושא מעמד היועץ המשפטי לממשלה - במקרה של מחלוקת משפטית בין רשויות המדינה, חוות דעתו של היועץ המשפטי לממשלה היא המחייבת, עד קבלת הכרעה בסוגיה זו על-ידי בית המשפט העליון. כלל זה יחול גם על מחלוקת בין היועץ המשפטי לממשלה לבין מבקר המדינה;

ה.	בהמשך לנזכר למעלה - היועץ המשפטי לממשלה יגיש לוועדת השרים לענייני תיאום ומינהל מסמך, ובו עיקרי עמדותיו בנושא זה. 

(החלטה מספר תמ/78 מיום ז' לאייר התשנ"ג - 28 באפריל 1993)


המעקב אחר תיקון הליקויים, וועדות המעקב המשרדיות

ראש הממשלה מסכם:

א. 	פעולת המעקב בנושא דינים וחשבונות של מבקר המדינה תימשך.

ב.	בהמשך להחלטת הממשלה מספר 92 מיום 19.10.1980 ידווחו חברי הממשלה לשר הכלכלה והתכנון על מינוי ועדות המעקב במשרדיהם ועל הרכבן. 

(החלטה מספר 1347 מיום י"ז בסיון התשנ"ג - 6 ביוני 1993)


נוהל עבודה לוועדת השרים לעניני תיאום ומינהל - הטיפול בדו"ח השנתי 44 של מבקר המדינה

א.	לרשום את הודעת שר הכלכלה והתכנון כי בהתאם לסמכויותיו לפי חוק מבקר המדינה לענין גיבוש הערותיו לדין וחשבון מבקר המדינה - יקיים במהלך התקופה הקרובה סדרה של דיונים עם משרדי הממשלה, במסגרת ועדת השרים לענייני תיאום ומינהל, בממצאי ביקורת המדינה, על-פי הדין וחשבון השנתי מספר 44 של מבקר המדינה;

ב. 	על מנת לפעול בהתאם להוראות סעיף 28 לחוק מבקר המדינה, התשי"ח - 1958, המחייב שמירה על סודיות דין וחשבון מבקר המדינה עד להנחתו על שולחן הכנסת, תתקיים המתכונת כדלקמן, לדיון בממצאי הביקורת והמלצותיה:
 (1)	לא יופץ כל חומר הקשור בדין וחשבון מבקר המדינה, לקראת הדיונים בישיבותיה של ועדת השרים ולאחריהם;

(2)	הדיונים ונוסח ההחלטות של ועדת השרים יהיו חסויים וישמרו במזכירות הממשלה עד לפרסום הדין וחשבון;

(3)	עם הנחת דין וחשבון מבקר המדינה על שולחן הכנסת - יפורסמו כל החלטותיה של ועדת השרים המתייחסות לממצאי הביקורת;

(4)	חבר ממשלה אשר ירצה לעיין בהחלטותיה של ועדת השרים עד לפרסומן - יעשה כן במזכירות הממשלה;

ג.	בהמשך לסעיף ג' בהחלטה מספר 1153 של הממשלה, מיום ז' בסיוון התשמ"ח (23.5.1988), משרדי הממשלה ימציאו לאגף הפיקוח הכללי במשרד הכלכלה והתכנון, בהתאם לבקשתו - כל מסמך מידע, הסברים והבהרות לגיבוש הערות שר הכלכלה והתכנון לממצאי דין וחשבון מבקר המדינה ולביצוע מעקב אחר תיקון הליקויים עליהם הצביע הדין וחשבון;

ד.	(1)	להקים צוות מקצועי מטעם ועדת השרים, שיכלול את המנהל הכללי של משרד הכלכלה והתכנון, היועצת המשפטית של משרד הכלכלה והתכנון, המפקח הכללי במשרד הכלכלה והתכנון, הרפרנט המטפל בענייני כל משרד באגף הפיקוח הכללי ונציג מזכירות הממשלה, אשר יקיים ישיבות עם הגופים המבוקרים ויגיש לאישור ועדת השרים הצעות החלטה המתייחסות לתיקון הליקויים שאובחנו על-ידי מבקר המדינה;

 	(2)	יושב ראש ועדת השרים יחליט בעניין הנושאים שיוטלו לטיפול על הצוות המקצועי כאמור. 

(החלטה מספר תמ/132 מיום ה' באדר התשנ"ד – 16 בפברואר 1994)


נוהל לטיפול במחלוקת בין מבוקר למבקר-המדינה

בהמשך להחלטה מספר תמ/78 סעיף ד' של ועדת השרים לענייני תיאום ומינהל מיום 28.4.1994 קובעת ועדת השרים:-

א.	נתגלעה מחלוקת בין גוף מבוקר ובין ביקורת המדינה בעניין אשר לגביו קיימת חוות דעת של היועץ המשפטי של הגוף המבוקר, יבקש הגוף המבוקר את חוות דעתו של היועץ המשפטי לממשלה;

ב.	התקבלה חוות דעתו של היועץ המשפטי לממשלה יפעל הגוף המבוקר על פיה. 

(החלטה תמ/288 מיום כ"ט לניסן התשנ"ד – 10 באפריל 1994)


קבלת החלטות בוועדת השרים לענייני תיאום ומינהל - הטיפול הרצוף בממצאי הביקורת

מחליטים: 

שר הכלכלה והתכנון יגיש דו"חות משלימים לכנסת, לפי הצורך, ובהם החלטות נוספות של ועדת השרים לענייני תיאום ומינהל לגבי דו"ח מבקר המדינה. 

(החלטה מספר 3063(תמ/273) מיום כ"ד באייר התשנ"ד - 5 למאי 1994)


נוהל עבודה לוועדת השרים לעניני תיאום ומינהל - הטיפול בדו"ח השנתי 45 של מבקר המדינה

מחליטים: 

א. 	לרשום את הודעת שר הכלכלה והתכנון, כי בהתאם לסמכויותיו לפי חוק מבקר המדינה לעניין גיבוש הערותיו לדין וחשבון מבקר המדינה - הוא יקיים במהלך התקופה הקרובה סדרה של דיונים עם משרדי הממשלה, במסגרת ועדת השרים לענייני תיאום ומינהל, בממצאי ביקורת המדינה על פי הדין וחשבון השנתי מספר 45 של מבקר המדינה.

ב. 	על מנת לפעול בהתאם להוראות סעיף 28 לחוק מבקר המדינה, התשי"ח - 1958, המחייב שמירה על סודיות דין וחשבון מבקר המדינה עד להנחתו על שולחן הכנסת, תתקיים המתכונת לדיון בממצאי הביקורת והמלצותיה כדלקמן:

1. 	לא יופץ כל חומר הקשור בדין וחשבון מבקר המדינה, לקראת הדיונים בישיבותיה של ועדת השרים ולאחריהם.

2. 	הדיונים ונוסח ההחלטות של ועדת השרים יהיו חסויים ויישמרו במזכירות הממשלה עד לפרסום הדין וחשבון.

3. 	עם הנחת דין וחשבון מבקר המדינה על שולחן הכנסת - יפורסמו כל החלטותיה של ועדת השרים המתייחסות לממצאי הביקורת.
	4. 	חבר ממשלה אשר ירצה לעיין בהחלטותיה של ועדת השרים עד לפרסומן - יעשה כן במזכירות הממשלה.

ג. 	בהמשך לסעיף ג' בהחלטה מספר 1153 של הממשלה, מיום ז' בסיוון התשמ"ח (23.5.1988), ימציאו משרדי הממשלה לאגף הפיקוח הכללי במשרד הכלכלה והתכנון, בהתאם לבקשתו - כל מסמך, מידע, הסברים והבהרות לגיבוש הערות שר הכלכלה והתכנון לממצאי דין וחשבון מבקר המדינה ולביצוע מעקב אחר תיקון הליקויים עליהם הצביע הדין וחשבון.

(החלטה מספר 3005 מיום ג' באדר ב' התשנ"ה - 5 למארס 1995)


פיקוח, בקרה ואבטחת מידע

מחליטים: 

בדו"ח הנוכחי העלתה הביקורת שורה ארוכה של ממצאים, שעניינם אבטחת המידע במערכת הממשלתית. הגופים שבוקרו בהקשר זה היו: משרד האוצר, משרד הבריאות, רשות הדואר וצה"ל.

ועדת השרים קיבלה בנוסף להחלטות המתייחסות לתיקון הליקויים במשרדים השונים, גם החלטה מערכתית, שמספרה תמ/431 כדלקמן:

1. 	להקים צוות בהרכב נציגי: משרד הכלכלה והתכנון (מרכז), משרד האוצר, משרד ראש הממשלה, משרד המשפטים, משרד המשטרה והמכון לפריון העבודה והייצור.

2. 	על הצוות להביא בפני ועדת השרים בתוך חמישה חודשים:

	א. 	תוכנית הערכות לאבטחת מידע במערכות הממשלתיות, ובמיוחד למידע רגיש שאינו מסווג.

	ב. 	הצעה מתואמת להקמת "מועצה לאבטחת מידע בממשלה ומוסדותיה", אשר תנחה ותדריך את גורמי הממשלה.

(החלטה מספר תמ/431 מיום כ' בניסן התשנ"ה - 9 לאפריל 1995)


ביקורות לשיפור השירות במועצות הדתיות

מחליטים: 

א. 	להטיל על האגף לביקורת המדינה שבמשרד הכלכלה והתכנון (להלן: האגף) לקיים ביקורות פתע לבחינת רמת השירותים הניתנים על-ידי המועצות הדתיות לציבור, בכל המועצות הדתיות.

ב.	ממצאי הביקורות יועברו על-ידי האגף לידיעת ראשי המועצות הדתיות (יו"ר, מנכ"ל וכו'), למנכ"ל המשרד לענייני דתות ולמנכ"ל משרד הפנים.

ג. 	מנכ"ל המשרד לענייני דתות ידווח אחת לשלושה חודשים לאגף על הפעולות שננקטו לתיקון הליקויים אשר נתגלו על ידי הביקורת במועצות הדתיות.

ד. 	יושבי ראש המועצות הדתיות יהיו אחראים לתיקון הליקויים שנתגלו וידווחו על פעולותיהם למנכ"ל המשרד לענייני דתות ולאגף.

ה. 	השר לענייני דתות יסמיך את עובדי האגף לצורך ביצוע מטלותיהם במועצות הדתיות.

ו. 	המשרד לענייני דתות ישא בהוצאות הכרוכות בביצוע הפעילויות הנ"ל.

ז.	השר לענייני דתות יזמן דיון במשרדו בהשתתפות: שר הפנים, המנהל הכללי של המשרד לענייני דתות, מנהל האגף לביקורת המדינה במשרד הכלכלה והתכנון, מנהל האגף לביקורת ברשויות המקומיות במשרד הפנים, יו"ר חבר המועצות הדתיות, נציג אגף התקציבים ונשיא לשכת רואי החשבון - בנושא הביקורת והבקרות במועצות הדתיות. 

(החלטה מספר תמ/433 מיום ב' בסיון תשנ"ה - 30 למאי 1995)


האגף לביקורת המדינה וביקורת פנימית נקבע 
במשרד ראש הממשלה

מחליטים: 

לקבל את המלצות ועדת המנכ"לים, בראשות נציב שירות המדינה ובהשתתפות מנכ"ל משרד ראש הממשלה, מנכ"ל משרד האוצר ומנכ"ל משרד הכלכלה והתכנון, אשר מונתה להגיש המלצותיה בנדון בהחלטת הממשלה מספר 38 מישיבתה ביום ג' בכסלו התשנ"ה (26.11.1995), כפי שתוקנו, כלהלן:

א. 	יחידות המשרד:

1. 	האגף לביקורת המדינה ולביקורת פנים (הפיקוח הכללי) יועבר למשרד ראש הממשלה.

(החלטה מספר 444 מיום כ"ט בטבת התשנ"ו - 21 בינואר 1996)


ועדות משרדיות למעקב אחר תיקון ליקויים

מחליטים: 

בהמשך להחלטה מספר 92 של הממשלה מיום 19 לאוקטובר 1980, לפיה על המנהלים הכלליים במשרדי הממשלה להקים ועדה בכל משרד ממשלתי למעקב אחר תיקון הליקויים, עליהם הצביעו מבקר המדינה והמבקר הפנימי:- 

א. 	בראשות ועדות המעקב יעמדו המנהלים הכלליים של משרדי הממשלה והתאגידים על-פי חוק. 

ב.	דו"ח על פעילות ועדות המעקב יועבר לאגף לביקורת המדינה במשרד הכלכלה והתכנון פעמיים בכל שנה, בתחילת חודש אפריל ובתחילת חודש אוקטובר.

(החלטה מספר תמ/10 מיום י"ג באדר התשנ"ו - 4 למארס 1996)


ועדת שרים לענייני ביקורת המדינה

בהתאם לסעיף 39(א)(6) לחוק יסוד: הממשלה, מינה ראש הממשלה ועדת שרים לענייני ביקורת המדינה בהרכב הבא:
שר המשפטים - יושב-ראש; שר האוצר; השר לביטחון הפנים; שר החינוך, התרבות והספורט; שר המדע; שר הפנים; השר לקליטת העלייה; שרת התקשורת.

מוזמני קבע: נציב שירות המדינה; ראש האגף לביקורת המדינה; היועץ המשפטי לממשלה - לפי הצורך.

מחליטים, לקבוע כי ועדת השרים הנ"ל תעסוק בתחומים הבאים:

א. 	לדון בהמלצות דו"ח מבקר המדינה ובהצעות ליישומן בעקבות ההמלצות.

ב. 	לעקוב אחר תיקון הליקויים על-פי דו"חות מבקר המדינה.

ג. 	גיבוש הצעות ותכניות לחיסכון, לייעול ולשיפור השירות במגזר הציבורי בעקבות ממצאי ביקורת המדינה.

(החלטה מספר 804 מיום י"ח בכסלו התשנ"ז - 29 לנובמבר 1996)




סדרי דיון בוועדת השרים לענייני ביקורת המדינה
בדו"ח 47 של מבקר המדינה

מחליטים: 

א. 	לרשום את הודעת יו"ר ועדת השרים לענייני ביקורת המדינה, כי ועדת השרים תקיים במהלך התקופה הקרובה סדרה של דיונים עם משרדי הממשלה בממצאי ביקורת המדינה, על-פי הדין-וחשבון השנתי מספר 47 של מבקר המדינה.

ב. 	על-מנת לפעול בהתאם להוראות סעיף 28 לחוק מבקר המדינה, התשי"ח-1958, המחייב שמירה על סודיות דין-וחשבון מבקר המדינה, עד להנחתו על שולחן הכנסת, הדיונים ייערכו על-פי הנוהל הבא:

1) 	לא יופץ כל חומר הקשור בדין-וחשבון מבקר המדינה לקראת דיוני ועדת השרים ולאחריהם.

2) 	הדיונים ונוסח ההחלטות של ועדת השרים יהיו חסויים ויישמרו במזכירות הממשלה עד לפרסום הדין-וחשבון של מבקר המדינה.

3) 	עם הנחת דין-וחשבון מבקר המדינה על שולחן הכנסת, יופצו החלטותיה של ועדת השרים המתייחסות לממצאי הביקורת, כמקובל.

ג. 	בהמשך לסעיף ג' בהחלטה מספר 1153 של הממשלה, מיום ז' בסיוון התשמ"ח (23.5.1988), ימציאו משרדי הממשלה לאגף לביקורת המדינה והביקורת הפנימית, בהתאם לבקשתו - כל מסמך, מידע הסברים והבהרות לגיבוש "הערות ראש הממשלה" לממצאי דין-וחשבון מבקר המדינה, ולביצוע מעקב אחר תיקון הליקויים עליהם הצביע הדין-וחשבון.

(החלטה מספר 1788 מיום ה' באדר ב' התשנ"ז - 14 למארס 1997)



ועדות היגוי למחשוב

מחליטים: 

א. 	המנהל הכללי בכל משרד ממשלתי יקים ועדת היגוי לכל פעולות המיחשוב, להלן "הוועדה". תפקידי הוועדה יהיו: הנחיית פעילות המיחשוב והתקשורת, גיבוש סידרי תכנון, בקרה ופיקוח על פיתוח ורכש מערכות מידע במשרד, גיבוש לוחות זמנים, גיבוש תקציבים, תפישות מיחשוביות לעבודת המשרד, סדרי קדימויות ואבטחת מידע.

ב. 	בראש "הוועדה" יעמוד המנהל הכללי של המשרד או הסמנכ"ל למינהל וחבריה יהיו: מנהל מערכות המידע במשרד, קצין הביטחון, היועץ המשפטי, חשב המשרד, המבקר הפנימי, קצין התקציבים, הממונה על אבטחת המידע במשרד ומנהל היחידה לאבטחת "מידע רגיש" במשרד ראש הממשלה.
	
	הממונה על ה"רשומות" במשרד, ונציג החשב הכללי במשרד האוצר יוזמנו לישיבות "הוועדה" על-פי הצורך.

ג. 	יחידות המיחשוב המשרדיות יפעלו בהתאם לחוקים, התקנות והנהלים החלים על תחום זה.

ד. 	"הוועדה" תשמש כוועדת היגוי לאבטחת "המידע-הרגיש", שאינו ביטחוני, במשרד.

ה. 	תכנית העבודה של "הוועדה" תכלול, בין היתר:

1) 	קביעת מדיניות אבטחת המידע

2) 	סיווג ומיפוי "המידע-הרגיש"

3) 	אישור תוכנית אבטחת המידע של המשרד ותיקצובה

4) 	מעקב אחר יישום תוכנית האבטחה.

ו. 	החשב הכללי במשרד האוצר יעגן עקרונות החלטה זו בתכ"ם ובנוהל מפת"ח.

ז. 	האגף לביקורת המדינה יקיים מעקב ובקרה במשרדי הממשלה השונים בנושאים אלה.

(החלטה מספר בק/9 מיום י"א באדר ב' התשנ"ז - 20 למארס 1997)



המעקב אחר ביצוע החלטות כנסת המתייחסות 
לממצאי ביקורת המדינה

החל מן הדין וחשבון השנתי מספר 46 של מבקר המדינה, החליטה הכנסת לבקש מראש הממשלה לדווח לוועדת הכנסת לענייני ביקורת המדינה ולמבקר המדינה, על יישום החלטות הכנסת בנושאים עליהם החליטה הוועדה.

(ההחלטה התקבלה במליאת הכנסת ביום י' בתמוז התשנ"ז - 15 ליולי 1997)


ועדות משרדיות למעקב אחר תיקון ליקויים

מחליטים:

א. 	בהמשך להחלטות מספר 92 מיום אוקטובר 1980, ומספר תמ/10 מיום 21 למארס 1996, לפנות למנהלים הכלליים במשרדי הממשלה כדי לכנס באופן סדיר את ועדות המעקב אחר תיקון הליקויים שהעלו ביקורת המדינה והביקורת הפנימית ולקיים פעילות מעקב משמעותית באמצעותן.

ב. 	ועדת השרים, לאחר ששמעה דיווח על הטיפול בתיקון הליקויים במשרד התחבורה, קובעת כי מתכונת הפעילות של ועדות המעקב תורמת לייעול, לחיסכון, להשגת יעדים ול"טוהר-מידות" במשרדים.

ג. 	משרדי הממשלה ידווחו באופן שוטף לאגף לביקורת המדינה שבמשרד ראש הממשלה, על פעולות הוועדות וימציאו את סיכומי הדיונים וההחלטות שהתקבלו.

ד. 	האגף לביקורת המדינה ימשיך ויקיים ביקורת על פעילות הוועדות ויגיש את ממצאיו מידי שישה חודשים לוועדת השרים.

ה. 	ועדות המעקב המשרדיות ידונו גם בממצאים מוקדמים של מבקר המדינה במשרדיהן, טרם שהוגש דו"ח הביקורת. הוועדות תפעלנה לתיקון הליקויים שנתגלו ואשר לגביהם לא התעוררה מחלוקת עם המבוקרים.

(החלטה מספר בק/44 מיום כ"ג באב התשנ"ז - 26 לאוגוסט 1997)



ביקורות לבחינת רמת השירות לציבור

מחליטים:

א. 	להטיל על האגף לביקורת המדינה במשרד ראש הממשלה להגביר את פעילות הביקורת לבחינת רמת השירות הניתן לציבור.

ב. 	ממצאי הביקורת לבחינת השירות לציבור ישמשו בידי נציבות שירות המדינה, בין השאר, ככלי להערכת תפקודם של עובדי היחידות המבוקרות.

ג. 	האגף לביקורת המדינה ונציבות שירות המדינה ידווחו על פעולותיהם מדי שישה חודשים לועדת השרים.

(החלטה מספר בק/72 מיום ז' בטבת התשנ"ח - 5 לינואר 1998)


סדרי דיון בוועדת השרים לענייני ביקורת המדינה 
בדו"ח 48 של מבקר המדינה

מחליטים:

א. 	לרשום את הודעתו של שר המשפטים, יו"ר ועדת השרים לעניני ביקורת המדינה, כי ועדת השרים תקיים במהלך התקופה הקרובה סדרה של דיונים עם משרדי הממשלה בממצאי ביקורת המדינה, על-פי הדין-וחשבון השנתי מספר 48 של מבקר המדינה.

ב. 	על-מנת לקיים את הוראות סעיף 28 לחוק מבקר המדינה, התשי"ח-1958, האוסר על פרסום תוכנו של דין-וחשבון של מבקר המדינה, עד להנחתו על שולחן הכנסת, הדיונים של ועדת השרים ייערכו על-פי הנוהל הבא:

1) 	לא יופץ כל חומר הקשור בדין-וחשבון של מבקר המדינה לקראת דיוני ועדת השרים ולאחריהם.

2) 	הדיונים ונוסח ההחלטות של ועדת השרים יהיו חסויים, ויישמרו במזכירות הממשלה עד להנחת הדין-וחשבון של מבקר המדינה על שולחן הכנסת, ופרסומו.

3) 	עם הנחת הדין-וחשבון של מבקר המדינה על שולחן הכנסת, יונחו על שולחן הכנסת גם החלטותיה של ועדת השרים המתייחסות לממצאי הביקורת, בהתאם לחוק, וזאת במתכונת של "הערות ראש הממשלה" לדו"ח הביקורת.

ג. 	בהתאם לסעיף ג' בהחלטה מספר 1153 של הממשלה, מיום ז' בסיוון התשמ"ח (23.5.1988), ימציאו משרדי הממשלה לאגף לביקורת המדינה והביקורת הפנימית, על פי בקשתו - כל מסמך, מידע הסברים והבהרות לגיבוש "הערות ראש הממשלה" לממצאי הדין-וחשבון של מבקר המדינה, ולביצוע מעקב אחר תיקון הליקויים עליהם הצביע הדין-וחשבון.

(החלטה מספר 3354 מיום ג' באדר התשנ"ח - 1 למארס 1998)
הטיפול הממשלתי באבטחת מידע

מחליטים:

א. 	המנהלים הכלליים של משרדי הממשלה יוודאו קיום תוכנית עבודה שנתית ואמצעים לאבטחה ולביקורת על המידע במשרדיהם, ובהתאם להוראות פרק 66 בתקשי"ר.

ב. 	במשרדים ימונה עובד לתפקיד "אחראי על אבטחה וביקורת של המידע". היקף המשרה ייקבע על-ידי נציבות שירות המדינה.

ג. 	האחראי על אבטחה וביקורת של המידע, יטמיע במשרדו שיטות, כלים ונהלים לשמירת הזמינות, השלמות, המהימנות, השרידות והסודיות של המידע.

ד. 	האחראים על אבטחה וביקורת של המידע יוכשרו ויופעלו על-פי תוכנית שתגובש בין נציבות שירות המדינה והאגף לביקורת המדינה במשרד ראש הממשלה.

ה. 	דו"ח על הביצוע יועבר לאגף לביקורת המדינה בתוך שלושה חודשים.

(החלטה מספר בק/77 מיום י"ח באדר התשנ"ח - 16 למארס 1998)

ראה גם: הוראת תכ"מ - ספר מינהל כספי, מיום 24 לאוגוסט 1998, פרק 5: שונות, סעיף 4: פיתוח מערכות ממוחשבות, סעיף משנה 2: ועדת היגוי. ההוראה דנה במינוי הוועדה, בתפקידיה, סמכויותיה, והרכבה.


ועדות היגוי למיחשוב

מחליטים: 

המנהלים הכלליים של משרדי הממשלה יפעילו את ועדות ההיגוי למיחשוב, כמתבקש מהחלטה מספר 1886 (בק/9) מיום 9.4.1997.

האגף לביקורת המדינה ימשיך לעקוב אחר פעילות הוועדות וידווח לוועדת השרים מידי שישה חודשים על הביצוע.

(החלטה מספר בק/136 מיום כ"ג בחשוון התשנ"ט - 23 לנובמבר 1998)


שיפור השירות לציבור - ממצאי ביקורות פתע

מחליטים: 

א. 	נציב שירות המדינה ירענן ההוראות לגבי חובת המצאותו של מנהל, או ממלא מקום, ביחידות הנותנות שירות לציבור בכל שעות העבודה.

ב. 	משרדי הממשלה והגופים הציבוריים, אשר אובחנו בהם ליקויים בנגישות נכים למשרד, והמפורטים בדו"ח האגף לביקורת המדינה, יודיעו בתוך שלושה חודשים לאגף לביקורת המדינה על הפעולות שנקטו לתיקון הליקויים.

ג. 	נציב שירות המדינה יחזור ויזכיר למנכ"לים את חשיבות הביקורת לשיפור השירות לציבור וחובת שיתוף הפעולה עם הביקורת.

(החלטה מספר בק/137 מיום כ"ג בחשוון התשנ"ט - 23 לנובמבר 1998)


סדרי דיון בוועדת השרים לענייני ביקורת המדינה 
בדו"ח 49 של מבקר המדינה

מחליטים:

א. 	לרשום את הודעתו של שר המשפטים, יו"ר ועדת השרים לענייני ביקורת המדינה, כי ועדת השרים תקיים במהלך התקופה הקרובה סדרה של דיונים עם משרדי הממשלה בממצאי ביקורת המדינה, על-פי הדין-וחשבון השנתי מספר 49 של מבקר המדינה.
ב. 	על-מנת לקיים את הוראות סעיף 28 לחוק מבקר המדינה, התשי"ח-1958, האוסר על פרסום תוכנו של דין-וחשבון של מבקר המדינה, עד להנחתו על שולחן הכנסת, הדיונים של ועדת השרים ייערכו על-פי הנוהל הבא:

1) 	לא יופץ כל חומר הקשור בדין-וחשבון של מבקר המדינה לקראת דיוני ועדת השרים ולאחריהם.

2) 	הדיונים ונוסח ההחלטות של ועדת השרים יהיו חסויים, ויישמרו במזכירות הממשלה עד להנחת הדין-וחשבון של מבקר המדינה על שולחן הכנסת, ופרסומו.

3) 	עם הנחת הדין-וחשבון של מבקר המדינה על שולחן הכנסת, יונחו על שולחן הכנסת גם החלטותיה של ועדת השרים המתייחסות לממצאי הביקורת, בהתאם לחוק, וזאת במתכונת של "הערות ראש הממשלה" לדו"ח הביקורת.

ג. 	בהתאם לסעיף ג' בהחלטה מספר 1153 של הממשלה, מיום ז' בסיוון התשמ"ח (23.5.1988), ימציאו משרדי הממשלה לאגף לביקורת המדינה והביקורת הפנימית, על פי בקשתו - כל מסמך, מידע הסברים והבהרות לגיבוש "הערות ראש הממשלה" לממצאי הדין-וחשבון של מבקר המדינה, ולביצוע מעקב אחר תיקון הליקויים עליהם הצביע הדין-וחשבון.

(החלטה מספר 4843 מיום כ"א בשבט התשנ"ט - 7 לפברואר 1999)






פיקוח, בקרה ואבטחת מידע

מחליטים:

א. 	פרקליטות המדינה, ביחד עם היועץ המשפטי של מינהל מקרקעי ישראל והממונה על המשמעת בנציבות שירות המדינה, יבחנו את החששות שהעלתה ביקורת המדינה ועניינן פגיעה ב"טוהר המידות" והלקחים הארגוניים שיש להפיק.

ב. 	מנהל מינהל מקרקעי ישראל יישם את המסקנות וידווח לאגף לביקורת המדינה בתוך שישה חודשים על הביצוע.

ג. 	בהמשך להחלטה מספר 1886 (בק/9) מיום 4.9.1997, משרדי הממשלה יעבירו ללא דיחוי לאגף לביקורת המדינה דיווח על מועדי התכנסות ועדות ההיגוי למחשוב והחלטותיהן המפורטות.

ד. 	ה"מועצה לאבטחת מידע רגיש" תדון בליקויים האבטחתיים שעלו בדו"ח השנתי מספר 49 של מבקר המדינה ותגבש כלים ושיטות לאבטחת המידע ומערכות המידע במשרדי הממשלה ומוסדותיה.

ה. 	ה"יחידה לביקורת ואבטחת מידע רגיש" שבאגף לביקורת המדינה תקיים ביקורת אחר תיקון הליקויים וביצוע החלטות ה"מועצה לאבטחת מידע רגיש".

(החלטה מספר בק/179 מיום ו' בניסן התשנ"ט - 23 למארס 1999)



ועדת שרים לענייני תיאום, מינהל וביקורת המדינה

מחליטים:

א. 	הממשלה רושמת לפניה כי על פי סעיף 39(א)(6) לחוק יסוד: הממשלה, מינה ראש הממשלה ועדת שרים לענייני תיאום, מינהל וביקורת המדינה בהרכב כדלקמן:
	
	השר חיים רמון - יושב-ראש; שר האוצר; השרה לקליטת העלייה; שר תיירות; שר התעשייה והמסחר; השר מיכאל מלכיאור.
	
	מוזמנים קבועים: נציב שירות המדינה; מנכ"ל משרד ראש הממשלה.

ב. 	ועדת השרים תעסוק בתחומים הבאים:

	תיאום בין משרדי הממשלה בענייני מינהל ושירות לציבור

	דיון בממצאי הביקורת על פי דוחות מבקר המדינה, בהמלצותיו ובהצעות ליישומן;

	מעקב אחר תיקון הליקויים על פי דוחות מבקר המדינה;

	גיבוש המלצות להנהגת רפורמות ושינויים מבניים בשירות המדינה;

	ריכוז ועיבוד הצעות לחיסכון, ייעול ושיפור השירות במגזר הציבורי;

	גיבוש מדיניות בתחום האיכות והמצוינות במשק בכלל ובמגזר הציבורי בפרט; הערכות, תיאום ומעקב אחר הטיפול בנושא "באג 2000".

(החלטה מספר 84 של הממשלה מיום ג' באלול התשנ"ט - 15 לאוגוסט 1999)


סדרי הדיון בוועדת השרים לענייני תיאום, מינהל וביקורת המדינה בדו"ח 50א' של מבקר המדינה

מחליטים:

א. 	לרשום את הודעתו של השר חיים רמון, יושב ראש ועדת השרים לענייני תיאום, מינהל וביקורת המדינה, כי ועדת השרים תקיים במהלך התקופה הקרובה סדרה של דיונים בממצאי ביקורת המדינה עם משרדי הממשלה וגופים מבוקרים נוספים, על פי הדין-וחשבון השנתי מספר 50א' של מבקר המדינה.

ב. 	על מנת לקיים את הוראות סעיף 28 לחוק מבקר המדינה, התשי"ח-1958, האוסר על פרסום תוכנו של דין-וחשבון של מבקר המדינה, עד להנחתו על שולחן הכנסת, הדיונים של ועדת השרים ייערכו על פי הנוהל הבא:

1) 	לא יופץ כל חומר הקשור בדין-וחשבון של מבקר המדינה לקראת דיוני ועדת השרים ולאחריהם.

2) 	הדיונים ונוסח ההחלטות של ועדת השרים יהיו חסויים, ויישמרו במזכירות הממשלה עד להנחת הדין-וחשבון של מבקר המדינה על שולחן הכנסת ופרסומו.

3) 	עם הנחת הדין-וחשבון של מבקר המדינה על שולחן הכנסת, יונחו על שולחן הכנסת גם החלטותיה של ועדת השרים המתייחסות לממצאי הביקורת, בהתאם לחוק, וזאת במתכונת של "הערות ראש הממשלה" לדו"ח הביקורת.

ג. 	בהתאם לסעיף ג' בהחלטה מספר 1153 של הממשלה מיום ז' בסיוון התשמ"ח (23.5.1988), ימציאו משרדי הממשלה לאגף לביקורת המדינה והביקורת הפנימית שבמשרד ראש הממשלה על פי בקשתו - כל מסמך מידע, הסברים והבהרות לגיבוש "הערות ראש הממשלה" לממצאי הדין-וחשבון של מבקר המדינה, ולביצוע מעקב אחר תיקון הליקויים, עליהם הצביע הדין-וחשבון.

(החלטה מספר תמ/1 מיום כ"ז באלול התשנ"ט - 8 לספטמבר 1999)



הערכות לקראת באג 2000

מחליטים:

א. 	משרד הפנים - רשויות מקומיות

1. 	משרד הפנים יתמקד בקידום ההיערכות של הרשויות המקומיות הגדולות בישראל, בהן מתגוררת מרבית אוכלוסיית המדינה (כ-50 רשויות מקומיות). כמו כן ימשיך בפעולותיו לקידום הנושא בכלל הרשויות המקומיות.
	רשימת הרשויות כאמור תימסר למשרד ראש הממשלה.

2. 	משרד הפנים ומרכז השלטון המקומי, בסיוע האגף לביקורת המדינה במשרד ראש הממשלה, יקימו צוותים, אשר:

א. 	יפגשו ברשויות עם הגורמים המובילים את הנושא.

ב. 	יעמדו על מצב ההיערכות

ג. 	יקבעו במשותף הליך לסיום ההסבות הנדרשות.

ד. 	תרחישי כשל והיערכות לשעת חירום.

3. 	דיווח על ביצוע ההחלטה יועבר ללא דיחוי למנכ"ל משרד ראש הממשלה.

4. 	מומלץ להיעזר בחברות חיצוניות.

(החלטה מספר תמ/13 מיום ה' בתשרי התש"ס - 15 לספטמבר 1999)


מבנה מסמך "הערות ראש הממשלה" לדו"ח מבקר המדינה
וסדרי הדיון בוועדת השרים בדו"ח 50ב של מבקר המדינה

מחליטים:

א. 	מבנה "הערות ראש הממשלה"

לרשום הודעת יו"ר ועדת השרים לענייני תיאום, מינהל וביקורת המדינה, כי בהתאם להוראות חוק מבקר המדינה התשי"ח-1958 (נוסח משולב), סעיף 6(א), יכללו ההערות לשנת 2000:

1) 	דיווח על פעולות שבוצעו בהתייחס לדו"חות קודמים של מבקר המדינה.
2) 	דיווח טבלאי על החלטות שלא בוצעו עדיין והאחראים לביצוען.
3) 	התייחסות לנושאים מיוחדים מתוך דו"ח מספר 50ב של מבקר המדינה - כפי שיקבע יו"ר ועדת השרים.

4) 	הודעות הגופים המבוקרים לגבי תוכניותיהם ופעולותיהם, כולל לוח זמנים לתיקון הליקויים שנתגלו בדו"ח מספר 50ב של מבקר המדינה.
ב. 	סדרי דיון בוועדת השרים לענייני תיאום, מינהל וביקורת המדינה בדו"ח מספר 50ב של מבקר המדינה

1) 	לרשום את הודעתו של יו"ר ועדת השרים לענייני תיאום, מינהל וביקורת המדינה, כי ועדת השרים תקיים במהלך התקופה הקרובה, סדרה של דיונים עם משרדי הממשלה בממצאי ביקורת המדינה, על-פי הדין-וחשבון החצי שנתי מספר 50ב של מבקר המדינה.

2) 	על-מנת לקיים את הוראות סעיף 28 לחוק מבקר המדינה, התשי"ח-1958, האוסר על פרסום תוכנו של דין-וחשבון של מבקר המדינה, עד להנחתו על שולחן הכנסת, הדיונים של ועדת השרים ייערכו על-פי הנוהל הבא:

(א) 	לא יופץ כל חומר הקשור בדין-וחשבון של מבקר המדינה, לקראת דיוני ועדת השרים ולאחריהם.

(ב) 	הדיונים ונוסח ההחלטות של ועדת השרים יהיו חסויים, ויישמרו במזכירות הממשלה, עד להנחת הדין-וחשבון של מבקר המדינה על שולחן הכנסת ופרסומו.

(ג) 	עם הנחת הדין-וחשבון של מבקר המדינה על שולחן הכנסת, יונחו על שולחן הכנסת גם "הערות ראש הממשלה" לדו"ח הביקורת.

(ד) 	בהתאם לסעיף ג' בהחלטה מספר 1153 של הממשלה, מיום ז' בסיוון התשמ"ח (23.5.1988), ימציאו משרדי הממשלה לאגף לביקורת המדינה והביקורת הפנימית, על-פי בקשתו - כל מסמך, מידע, הסברים והבהרות לגיבוש "הערות ראש הממשלה" לממצאי הדין-וחשבון של מבקר המדינה ולביצוע ביקורות מעקב אחר תיקון הליקויים, עליהם הצביע הדין-וחשבון.

(החלטה מספר תמ/37 מיום כ"ט באדר א' התש"ס - 6 למארס 2000)



התנהגות אתית של עובדי מדינה

מחליטים:

צוות בהרכב ראש האגף לביקורת המדינה במשרד ראש הממשלה - מרכז, ונציגי נציבות שירות המדינה ומשרד המשפטים יגבש תוכנית להגברת ההתנהגות האתית של עובדי המדינה.
התוכנית תכלול בין היתר: פעילות הדרכה, הפצה של כללים וגישות לטיפול באירועים.

(החלטה מספר תמ/38 מיום ו' באדר ב' התש"ס - 13 למארס 2000)





שיפור השירות לציבור - דיווח

מחליטים:

א. 	לרשום את הדיווח של האגף לביקורת המדינה במשרד ראש הממשלה, בעניין הממצאים והליקויים שנתגלו בעניין שיפור השירות לציבור  בתקופה מ-1.6.1999 עד 31.12.1999, במשרדי הממשלה השונים.

ב. 	להטיל על נציבות שירות המדינה והאגף לביקורת המדינה, לגבש מודל לבחינת רמת השירות הניתן לציבור אשר יכלול, מעבר להיבט התשתיתי במקום מתן השירות, גם את משך זמן ההמתנה והיבטים נוספים מנקודת מבט מקבל השירות.

ג. 	ועדת השרים תקיים דיון נוסף בנושא, בעוד כשלושה חודשים, בו ימסרו נציבות שירות המדינה והאגף לביקורת המדינה דיווח על ההתקדמות ביישום ההחלטה.

(החלטה מספר תמ/65 מיום כ"א בתמוז התש"ס - 24 ליולי 2000)



אבטחת מידע - הגנה על מערכי מיחשוב

מחליטים:

להקים צוות בהרכב: סגן ראש המועצה לביטחון לאומי - יו"ר, נציג שירות הביטחון הכללי, נציג יו"ר ועדת השרים, ראש האגף לביקורת המדינה במשרד ראש הממשלה וגורמי הביטחון האחרים. הצוות יגבש, תוך שלושה שבועות, מסמך מוסכם בעניין הקמת גוף מתאם מרכזי לעניין אבטחת מידע - הגנה על מערכי מיחשוב, בתיאום עם הוועדה הבינמשרדית המייעצת לעניין הקמת רשויות על פי חוק, במסגרת שירות המדינה ו/או הקמת רשויות סטטוטוריות מחוץ לשירות המדינה.

ועדת השרים תקיים דיון נוסף בנושא עם הגשת המסמך, כאמור.

(החלטה מספר תמ/80 מיום כ"ח בחשוון התשס"א - 26 לנובמבר 2000)


ועדת שרים לתיאום, מינהל וביקורת המדינה

מחליטים:

על-פי סעיף 39(א)(6) לחוק יסוד: הממשלה, תפעל ועדת השרים לענייני תיאום, מינהל וביקורת המדינה, שהרכבה:
השרה ציפי לבני, השרה לשיתוף פעולה אזורי - יושבת-ראש; השר שלום שמחון; שר החקלאות ופיתוח הכפר - חבר; השר אליהו סוויסה - חבר.

סמכויות הוועדה

ועדת השרים תעסוק בתחומים הבאים:

תיאום בין משרדי הממשלה בענייני מינהל ושירות לציבור;
דיון בממצאי הביקורת על-פי דו"חות מבקר המדינה, בהמלצותיו ובהצעות ליישומן;
מעקב אחר תיקון הליקויים על-פי דו"חות מבקר המדינה;
גיבוש המלצות להנהגת רפורמות ושינויים מבניים בשירות המדינה;
ריכוז ועיבוד הצעות לחיסכון, ייעול ושיפור השירות במגזר הציבורי;
גיבוש מדיניות בתחום האיכות והמצוינות במשק בכלל ובמגזר הציבורי בפרט.

(החלטה מספר 10 של הממשלה מיום י"ז באדר התשס"א - 12 למארס 2001)



תיאום הפיקוח והאכיפה - יישומים ממוחשבים

מחליטים:

א. 	לרשום את הודעת משרד האוצר - פרויקט "תהיל"ה" (תשתית האינטרנט למשרדי הממשלה) כי לצורך הגברת הטיפול הממשלתי לאכיפת החוק, תוקם במסגרת "תהיל"ה" מערכת אינטרה-נט מאובטחת (להלן - "המערכת") לשימוש המשרדים.
	המערכת תופעל לכל המאוחר עד ליום 1.11.2001. משרדי הממשלה יעבירו למנהל פרויקט "תהיל"ה" את שמות האנשים שהוסמכו מטעמם להשתמש במערכת.

ב. 	להקים ועדת היגוי למערכת בהרכב נציגי המשרד לאיכות הסביבה, המשרד לביטחון הפנים, משרד הבריאות, משרד החקלאות ופיתוח הכפר, משרד המשפטים, משרד העבודה והרווחה, משרד הפנים, משרד התחבורה, משרד התעשייה והמסחר, משרד התשתיות הלאומיות, ומינהל מקרקעי ישראל. כן תיבחן אפשרות צרוף נציג של מרכז השלטון המקומי, בכפוף לחוות דעת משרד המשפטים.

	מרכז ועדת ההיגוי יהיה ראש האגף לביקורת המדינה במשרד ראש הממשלה. תפקידי ועדת ההיגוי יהיו להציע ולקבוע יישומים ממשלתיים למערכת, במגמה לרכז את המידע המצוי במשרדי הממשלה השונים, תוך אפיון מערכת מידע שתסייע לאכיפת החוק על ידי משרדי הממשלה השונים.

ג. 	עלות הקמת המערכת ודרך תיקצובה יקבעו על ידי תהיל"ה, החשב הכללי במשרד האוצר, אגף הביטחון במשרד האוצר והמשתמשים.

(החלטה מספר תמ/14 מיום כ"ז בתמוז התשס"א - 18 ליולי 2001)


מערכת פיקוח לחוק איסור הונאה בכשרות, התשמ"ג-1983

מחליטים:

א. 	בהמשך להחלטות מספר 2175(תמ/63) מיום 10.8.2000, ומספר 3601(בק/79) מיום 2.4.1998, צוות בראשות מנכ"ל המשרד לענייני דתות, ובהשתתפות מנכ"ל הרבנות הראשית, מנכ"ל משרד הפנים, הממונה על התקציבים במשרד האוצר, היועץ המשפטי של המשרד לענייני דתות ונציג האגף לביקורת המדינה במשרד ראש הממשלה, יגיש תוך שלושה חודשים לוועדת השרים לענייני תיאום, מינהל וביקורת המדינה, הצעה מפורטת אשר תכלול תכנית להסדרת ומניעת מצבים של "ניגוד עניינים" בעבודתם של משגיחי הכשרות, וניתוק הזיקה בין המשגיח למושגח. כמו כן יימסר דיווח לוועדת השרים בעניין מערכת הפיקוח, לצורך אכיפת חוק איסור הונאה בכשרות, התשמ"ג-1983.

ב. 	הערות מבקר המדינה, וממצאי הביקורת של האגף לביקורת המדינה והביקורת הפנימית במשרד ראש הממשלה, יובאו בחשבון במהלך הכנת ההצעה.

(החלטה מספר תמ/16 מיום כ"ז בתמוז התשס"א - 18 ליולי 2001)


יישומים ביומטריים בשירות המדינה

מחליטים:

א. 	צוות בהשתתפות נציגי המשרד לביטחון הפנים - משטרת ישראל, שב"כ, משרד האוצר, משרד המשפטים, משרד הפנים, משרד הביטחון, צה"ל וראש האגף לביקורת המדינה במשרד ראש הממשלה (מרכז הצוות), יבחן את הצורך והאפשרות, תוך התייחסות לאיזון הנדרש בין התכלית לעקרונות אחרים כגון הגנת הפרטיות, לשימוש ביישומים ביומטריים בשירות המדינה, למניעת הונאות ולשיפור האבטחה במשרדי הממשלה ותאגידים ממשלתיים.

	הצוות יעבוד בתיאום עם צוות החשב הכללי במשרד האוצר, האחראי על מערכת פיתוח ותחזוקה למיחשוב הציבורי ולכרטיסים החכמים בממשלה.

ב. 	הצוות יבדוק את היישומים הביומטריים התקניים הקיימים, ויקבע כללים מנחים למשרדי הממשלה לאימוץ יישומים ביומטריים.

ג. 	הצוות יבחן כל יישום לגופו על ידי המשרד הנוגע בדבר ובהתחשב בצרכיו הייחודיים.

ד. 	אין בהחלטה זו כדי לעכב כל עבודה המתבצעת לקידום השימוש ביישומים ביומטריים במשרדי הממשלה, לרבות קבוצות העבודה הבינמשרדיות המקדמות את התכנית ליישום אפליקציות ביומטריות בנושא עובדים זרים, או ברשויות אכיפת החוק.

ה. 	הצוותים הבינמשרדיים העוסקים בקידום השימוש ביישומים ביומטריים במשרדי הממשלה, יעדכנו את הצוות הבינמשרדי, כאמור בסעיף א' לעיל, על ההתקדמות בעבודתם.

ו. 	הצוות הבינמשרדי לעניין השימוש ביישומים ביומטריים בשירות המדינה ידווח על מסקנותיו והמלצותיו מידי שישה חודשים לוועדת השרים לענייני תיאום, מינהל וביקורת המדינה.

(החלטה מספר תמ/66 מיום י"א בטבת התשס"ג - 16 לדצמבר 2002)



ועדת שרים לענייני ביקורת המדינה

מחליטים (פה אחד), למנות ועדת שרים לענייני ביקורת המדינה, שהרכבה וסמכויותיה כדלקמן:

הרכב ועדת השרים
 
השר עוזי לנדאו - יושב-ראש 
השרה לאיכות הסביבה 
שר הרווחה
שר התיירות.

סמכויות הוועדה

1) 	ועדת השרים תדון ותחליט לגבי הצעותיהם של השרים הנוגעים בדבר בענין תיקון הליקויים במשרדיהם, עליהם הצביע מבקר המדינה. ועדת השרים תקיים מעקב אחר יישום החלטותיה בעניינים אלה.

2) 	הגשת ההצעות לדיון בוועדה תיעשה על פי המתחייב בתקנון לעבודת הממשלה.

3) 	ועדת השרים תדון בהמלצות מבקר המדינה ובהצעות לתיקון הליקויים לאחר שדו"ח מבקר המדינה יונח על שולחן הכנסת.

(החלטה מספר 164 של הממשלה מיום כ"ו אדר ב' התשס"ג – 30 למארס 2003)


יישומים ביומטריים בשירות המדינה

מחליטים:

א. 	בהמשך להחלטה מספר 2858(תמ/66) מיום 2.1.2003, לרשום את דו"ח הביניים של הצוות הבינמשרדי לעניין יישומים ביומטריים בשירות המדינה, כדלקמן:


1. 	בקרות ביומטריות בכניסות לישראל

	יש מקום לשלב יישומים ביומטריים בתהליכי ביקורת הכניסה לישראל, במעברי הגבול: בים, ביבשה (כולל מעברים שטרם נפתחו) ובשדות התעופה. הצוות בוחן טכנולוגיות רלבנטיות לכל אחד מהמעברים.

2. 	א) 	מרכז מידע בנושאים ביומטריים - רפא"ל
		רפא"ל תקים במסגרתה מרכז מידע לטכנולוגיות, ליישומים ולתוצאות הבדיקה שלהם. מידע זה יועמד לרשות נציגי הממשלה.

	ב) 	מרכז בחינה למוצרים ביומטריים - רפא"ל
		בהתאם לתקנים רלוונטיים ממקורות חוץ, ישאף הצוות להכין תקנים ישראלים למוצרים ביומטריים. גורמי הממשלה יקיימו בדיקה, לגבי כל ישום שיש כוונה להשתמש בו, כדי לייעל את התהליך, למזער הוצאות, ולאפשר שיתוף מידע בין הגורמים. הכוונה להגיע לרשימת מוצרים מאושרים, אשר גופים ממשלתיים יוכלו להשתמש בהם בעתיד, מבלי להזדקק לבדיקות משלהם. 

3. 	אמצעים ביומטריים לזיהוי משתמשים במערכות ממוחשבות

	נציג מלמ"ב במשרד הביטחון יכין בתוך חודש ימים נייר מטה שיפרט העקרונות לשימוש באמצעים ביומטריים, לבקרת כניסה למערכות ממוחשבות.

4. 	יישומים ביומטריים ב"תעודת הזהות החכמה"

	יש לשלב ב"תעודת הזהות החכמה" המופקת בימים אלה, אמצעי זיהוי ביומטריים ולהקשיח את המעבד. ללא אמצעים ביומטריים, זיוף התעודה ושימוש בה לפעולות לא חוקיות, יהיו קלים. בנושא זה יש לדעת הצוות לקבל החלטת ממשלה.

5. 	מאגר תמונות ביומטריות בממשלה

	משרד המשפטים (רשמת מאגרי מידע) יכין נוהל בינמשרדי, שעניינו שימוש בצילומים דיגיטליים, הנעשים על ידי גורמים ממשלתיים והעמדת מאגרי התמונות לשימוש המשרדים.

	התמונות שיצולמו בעתיד, יהיו באיכות שתאפשר שימוש ביומטרי.

ב. 	הצוות הבינמשרדי לעניין יישומים ביומטריים בשירות המדינה, יכין בתוך ששה חדשים הצעה מתואמת לגבי יישומים ביומטריים שיוטמעו בחלק מהמסמכים שבאחריות משרד הפנים במגמה להגביר את יכולת הזיהוי והאימות של נושאיהן.

ג. 	הממונה על התקציבים במשרד האוצר, ביחד עם מרכז הצוות הבינמשרדי (המפקח הכללי במשרד ראש הממשלה), יגבשו מסגרת תפעולית להפעלת מספר פרויקטים מובילים בממשלה (PILOT). הפרויקטים יהיו בתחומים הבאים:

1. 	פרויקטים בתחום שיפור בקרת הכניסה לישראל ובמעברי קו התפר, לרבות הכללת אנשים מנועי כניסה לישראל.

2. 	פרויקטים לזיהוי עובדים זרים לישראל.

3. 	פרויקטים למניעת הונאות ולהגברת אפשרויות הזיהוי של מקבלי תשלומים מהמדינה.

4. 	פרויקטים בתחום בקרות כניסה למערכות ממוחשבות.

ד. 	מרכז הצוות הבינמשרדי (המפקח הכללי במשרד ראש הממשלה), ימסור דיווח לועדת השרים בתוך שלושה חודשים. הדיווח יכלול פירוט תכניות העבודה בתחומים השונים, לרבות יעדים, תקציבים ומקורות המימון ולוחות זמנים לביצוע.

(החלטה מספר בק/12 מיום ט"ו בסיוון תשס"ג - 15 ליוני 2003)


פרויקט "ממשל זמין" - בקרת הביצוע
 
מחליטים:

א. 	בהמשך להחלטה  מספר 1812 של הממשלה מיום 12.5.2002, החשב הכללי במשרד האוצר ידווח מדי ארבעה חודשים לוועדת השרים לענייני ביקורת המדינה על התקדמות פרויקט "ממשל זמין" על כל מרכיביו. בנוסף יעביר דיווחי ביניים בנושא מידי חודש לראש האגף לביקורת המדינה במשרד ראש הממשלה.

ב. 	לרשום את הודעת סגן החשב הכללי במשרד האוצר (הממונה על פרויקט ממשל זמין), כי תכנית האב והתכנית הרב-שנתית לקידום פרויקט "ממשל זמין" הושלמו. התכניות כוללות בנוסף להיבטי המחשוב, גם היבטים ארגוניים ותפעוליים וכן המסגרת התקציבית השנתית והרב-שנתית לנושא.

	התכניות כאמור, יועברו לאגף לביקורת המדינה, ויובאו לדיון תוך חודש בועדת השרים.

ג. 	החשב הכללי, יחד עם הממונה על התקציבים במשרד האוצר, יגבשו תוך שלושה חודשים, את המסגרת התקציבית השנתית והרב-שנתית לקידום פרויקט "ממשל זמין". הסיכומים שיגובשו יובאו בפני ועדת השרים.

ד. 	הערות מבקר המדינה בדו"ח מספר 53ב' יילקחו בחשבון במהלך ביצוע ההחלטה.
ה.	האגף לביקורת המדינה יקיים מעקב אחר התקדמות בביצוע ההחלטה. ראש האגף לביקורת המדינה יתאם בין ועדת ההיגוי הבינמשרדית לנושא וסגן החשב הכללי במשרד האוצר הממונה על פרויקט "ממשל זמין" לשם הבאת החומר בפני ועדת השרים, כנדרש.

	(החלטה מספר בק/13 מיום ט"ו בסיוון תשס"ג - 15 ליוני 2003).


שימור רשומות אלקטרוניות

מחליטים:

א.	צוות בהרכב: מנהל האגף לביקורת המדינה במשרד ראש הממשלה (מרכז), גנז המדינה ונציג החשב הכללי במשרד האוצר, יגבש הנחיות מחייבות ברמה הטכנולוגית והאירגונית, כדי לאפשר שימורן של רשומות אלקטרוניות הנוצרות על-ידי רשויות המדינה, ולהבטיח גישה אליהן לאורך זמן.

ב. 	ההנחיות יוטמעו בפרויקטים רוחביים של מחשוב הממשלה, בכל משרדי הממשלה.

ג. 	הצוות יבחן את נושא היקף הרשומות האלקטרוניות, שהצטברו בידי משרדי הממשלה השונים במהלך השנים, ונמצאות בסכנת הכחדה בגלל חוסר טיפול נאות, ויגבש תכנית לפעולה מקיפה להצלת רשומות אלה.

ד. 	הצוות ידווח לוועדת השרים, בתוך שלושה חודשים, על ההתקדמות.

ה. 	הערות מבקר המדינה בדו"ח 54ב' יובאו בחשבון בעת ביצוע ההחלטה.

ו. 	דיווח יימסר לאגף לביקורת המדינה במשרד ראש הממשלה. 


(החלטה מספר בק/54 מיום ז' בניסן תשס"ד-29.3.2004).



ועדת שרים לענייני ביקורת המדינה

מחליטים:

בהמשך להחלטה מספר 164 של הממשלה  מיום 30.3.2003, לקבוע הרכב  חדש  לוועדת השרים לענייני ביקורת המדינה כדלקמן:
יושב-ראש - השר חיים רמון
שר התחבורה – מר מאיר שיטרית 
שר התיירות – מר אברהם הירשזון
השר מתן וילנאי – שר במשרד ראש הממשלה.

סמכויות הוועדה:

1.  	ועדת השרים תדון ותחליט לגבי הצעותיהם של השרים הנוגעים  בדבר  בעניין תיקון הליקויים במשרדיהם, עליהם  הצביע  מבקר המדינה. ועדת  השרים  תקיים מעקב אחר יישום החלטותיה בעניינים אלה.

2.  הגשת  ההצעות לדיון בוועדה תיעשה על-פי המתחייב בתקנון לעבודת הממשלה.

3.  	ועדת  השרים תדון בהמלצות מבקר המדינה  ובהצעות לתיקון  הליקויים לאחר שדו"ח מבקר המדינה  יונח על שולחן הכנסת.

הערה:  ההרכב  החדש של ועדת השרים בא  במקום הרכב שנקבע  בהחלטת  הממשלה מספר 164 הנ"ל, לרבות  כל השינויים שחלו בהרכב הנ"ל, עד למועד קבלת החלטה זו.

(החלטה מספר 3158 של הממשלה מיום כ' בשבט תשס"ה-30.1.2005)



תעודת זהות ומסמכי מסע עם מזהים ביומטריים

מחליטים:

בהמשך להחלטות מספר 2858(תמ66/) מיום 2.1.2003 ומספר 444(תמ12/) מיום 3.7.2003:-

א. תעודת זהות

1) משרד הפנים יכין עד 30.9.2005, תזכיר חוק, שיכלול את שינויי החקיקה הנדרשים להכללת מזהים ביומטריים ב"תעודת הזהות החכמה".

הכנת תזכיר החוק כאמור, לא תעכב את תהליך הטיפול בהנפקת תעודת הזהות החכמה.

2) המזהים הביומטריים שיקבעו על-ידי משרד הפנים, יהיו על-פי תקני I.S.O ותקנים מחייבים אחרים.
ב. דרכון ומסמכי מסע אחרים

1) משרד הפנים יכין עד 30.9.2005, תזכיר חוק, שיכלול את שינויי החקיקה הנדרשים להכללת מזהים ביומטריים בדרכונים ובמסמכי מסע אחרים.

2) מזהים אלה יותאמו לדרישות הממשל של ארה"ב והאיחוד האירופי, ויהיו בהתאם להנחיות הטכניות של I.C.A.O ולפי תקני I.S.O וN.I.S.T-, בהתאם לעניין.

3) לוח הזמנים להנפקת הדרכון הישראלי, ייקבע בהתחשב בלוחות הזמנים המקבילים, שיקבעו בעניין על-ידי הממשל בארה"ב ובאיחוד האירופי.

4) משרד הפנים ומשטרת ישראל, יתאימו את מערכות המחשוב של ביקורת הגבולות, לבדיקת אימות הזהות באמצעות המזהים הביומטריים. 

5) משרד ראש הממשלה יהיה שותף לתהליך החקיקה, בכל הנוגע לנושא טביעות אצבע.

ג. הנתונים הביומטריים שיילקחו מאזרחי ישראל ותושביה בשלב הרישום למערכת, ישמרו במאגר מרכזי, ולא ייעשה בהם שימוש, אלא בהתאם להוראות שיקבעו בחוק.

ד. משרד הפנים, בשיתוף משטרת ישראל, יערכו ניסוי מבוקר להנפקת תעודות זהות ודרכונים, הכוללים מידע ביומטרי, במסגרת הניסוי שעורך החשב הכללי (פרויקט ממשל זמין) ובמימונו, בהנהלת בתי-המשפט או בפרויקט אחר, בהתאם לכללים שיקבעו על-ידי הצוות הבינמשרדי לעניין יישומים ביומטריים.

ה. הצוות הבינמשרדי לענייני יישומים ביומטריים, יעקוב אחר ביצוע החלטה זו, וידווח על-כך לוועדת השרים.

(החלטה מספר בק/82 של הממשלה מיום ה' באדר ב' התשס"ה-16.3.2005)

חוות דעת של היועץ המשפטי לממשלה 24.1.2002

חובת הדיווח של המבקרים הפנימיים לאגף לביקורת המדינה 
והביקורת הפנימית שבמשרד ראש הממשלה

באשר לתפקיד השני - קרי - וידוא עריכת ביקורת פנימית במשרדי הממשלה, עמדתי היא כי בשל העובדה שמשרדי הממשלה אינם גורמים נפרדים אלא חלק משירות המדינה, ולאור הקושי הקיים ממילא בביסוס ביקורת פנימית חזקה ואפקטיבית, ובשירות המדינה בפרט (בשל היעדר תמריצים כלכליים-תחרותיים המעודדים התייעלות) - יש צורך ותועלת בגוף מטה פנימי בשירות המדינה (שאינו משרד מבקר המדינה) אשר מוודא עמידה בהוראות חוק הביקורת הפנימית, תוך שיתוף פעולה עם המשרדים, מתוך כוונה לחזק את מעמד הביקורת הפנימית ולהביא להפנמה והבנה של חשיבותה והתועלת שניתן להפיק ממנה. יצוין כי קיומו ופעולותיו של האגף דווקא תורמים לחיזוק מעמד המבקרים הפנימיים במשרדי הממשלה, שכן כפי שמראים ממצאי מחקרים שנערכו בישראל ובמדינות אחרות, הנהלות המשרדים אינן נוטות להשקיע מאמצים בפיתוח וקידום הביקורת הפנימית. קיומו של גורם מרכזי המוודא את ביצוע הביקורת מאפשר למבקר הפנימי לעמוד איתן גם מול הנהלה שמנסה להחליש את מעמדו.

ואולם, ביצוע תפקיד זה אינו מחייב מעורבות במינויו של מבקר פנימי ספציפי או בביצוע תפקידו. במסגרת תפקידו זה על האגף לוודא שאכן מונה מבקר פנימי ושמינויו עולה בקנה אחד עם הוראות החוק, וכן לוודא באופן כללי, שמתבצעת ביקורת פנימית במשרד. לצורך הוידוא העקרוני די בהעברת דו"ח הביקורת השנתי לידיעת מנהל האגף, והעברת תוכניות הביקורת לידיעתו. לעומת זאת, אין הצדקה לחייב בדיווח שוטף על ביצוע ביקורות למנהל האגף, ואין מקום לחובת תיאום מראש של תוכנית הביקורת מול מנהל האגף.

יצוין כי עמדה זו עולה בקנה אחד עם המלצות ועדת אדן - אשר קבעה בהמלצותיה לתיקון פרק 65 לתקשי"ר כי דו"חות ביקורת ספציפיים לא יוגשו למפקח הכללי - אלא יוגש לו רק דו"ח שנתי מסכם; עוד נקבע כי הוראות נוהל באשר לאופן קיום הביקורת במשרד יוכנו בתיאום עם המפקח הכללי, אך תכנית העבודה לכל שנה לא תיקבע בתיאום עמו. 



פרסום דוחות של הביקורת הפנימית
בעקבות פסיקת בית המשפט העליון

א. מבקר המדינה

מבקר המדינה במבוא לדו"ח 56א', קובע: "בצדה של המחויבות האישית יתקיימו, במקרים הראויים, פרסום שמם של המבוקרים ופרסום דוחות הביקורת. הפרסום חייב להיעשות, כמובן, בזהירות רבה, מפני החשש מפגיעה חסרת בסיס בשמו הטוב של המבוקר. הציבור זכאי לדעת מי משלוחיו חטא במעשה או במחדל, התרשל במילוי תפקידיו או אפילו עצם את עיניו מראיית המציאות ומבחינתה". 

ב. פסיקת בית המשפט העליון 

ב-20.5.2004 ניתן פסק דין של בית המשפט המחוזי, בעניין פרסום דוחות הביקורת הפנימית. בית המשפט המחוזי הורה למערערת - מדינת ישראל (משרד התחבורה), למסור לחברת החדשות הישראלית בע"מ- שני דוחות ביקורת פנימית. משרד התחבורה ערער, וב-2.1.2006 ניתן פסק דין של בית המשפט העליון, שקבע בין היתר:  "אין לקבל את גישתה הגורפת של המערערת, לפיה בכל הנוגע לדוחות של ביקורת פנים, החיסיון הוא הכלל." (עמוד 31).

ג. כללים לפרסום

בעקבות הפסיקה, ולאחר התייעצויות, הכין האגף הבכיר לביקורת המדינה והביקורת פנימית, את הכללים כדלקמן: 

1.  מעתה, כאשר תהיה פניה למשרד, לפי חוק חופש המידע, על המשרד לשקול גילוי מלא או חלקי של המידע המצוי בדוח הביקורת. על המשרד מוטל הנטל להראות כי מניעת העיון בכל מקרה ומקרה, היא מוצדקת. ככל שהאינטרס הציבורי במידע בולט יותר, כך נדרש המשרד להעמיד נימוק משכנע יותר לחיסיון המידע. במקום בו הדבר אפשרי, על המשרד לסמן כ"עיפרון כחול" את החלקים שלא ניתן לגלותם או לפרסמם. אמצעים חשובים בהקשר זה, הם תמצית והשמטת שמות.

2.    כלל נוסף, הינה ההוראה המופיעה בחוק חופש המידע, סעיף 9(א), הקובעת:
       א. רשות ציבורית לא תמסור מידע שהוא אחד מאלה: 
 1. 	מידע אשר בגילויו, יש חשש לפגיעה בביטחון המדינה, ביחסי החוץ שלה, בביטחון הציבור, או בביטחונו או בשלומו של אדם.
2. 	מידע בנושאים ששר הביטחון , מטעמים של שמירה על ביטחון המדינה, קבע אותם בצו, באישור הוועדה המשותפת.
3. 	מידע שגילויו מהווה פגיעה בפרטיות, כמשמעותה בחוק להגנה על הפרטיות, התשמ'א-1981...אלא אם כן הגילוי מותר על פי דין.
4. 	מידע אשר אין לגלותו על פי כל דין.

סעיף 17א' בחוק  מבקר המדינה, התשי"ח-1958 (נוסח משולב), קובע גם הוא כי אין לפרסם דוח ביקורת או חלקים ממנו, אם הדבר "דרוש לשם שמירה על ביטחון המדינה, או כדי למנוע פגיעה ביחסי חוץ, או קשרי מסחר בין לאומיים של המדינה".

3. חשיפת דוחות של הביקורת הפנימית, תיעשה על ידי הממונה על חופש המידע, רק בנוגע לדוח הביקורת הסופי, לאחר שהביקורת הפנימית נתנה זכות עיון וזכות טיעון, לגוף המבוקר ו/או ליחיד המבוקר, על פי העניין, בשלב ההכנה של טיוטת דוח הביקורת.





ג. פרסומי האגף הבכיר - ביקורת המדינה
וביקורת פנימית מ-1986 

א.	הערות ראש הממשלה לדוח מבקר המדינה
1.	"הערות שר הכלכלה והתכנון לדין וחשבון השנתי מספר 36 של מבקר המדינה", משרד הכלכלה והתכנון, אגף הפיקוח הכללי, ירושלים, אייר תשמ"ו, מאי 1986.

2.	"הערות שר הכלכלה והתכנון לדין וחשבון מספר 37 של מבקר המדינה", משרד הכלכלה והתכנון, אגף הפיקוח הכללי, ירושלים, סיון תשמ"ז, יוני 1987.

3.	"הערות שר הכלכלה והתכנון לדין וחשבון מספר 38 של מבקר המדינה", משרד הכלכלה והתכנון, אגף הפיקוח הכללי, ירושלים, אייר תשמ"ח, מאי 1988.

4.	"הערות שר הכלכלה והתכנון לדין וחשבון מספר 39 של מבקר המדינה", משרד הכלכלה והתכנון, אגף הפיקוח הכללי, ירושלים, אייר תשמ"ט, מאי 1989.

5.	"הערות שר הכלכלה והתכנון לדו"ח 40 של מבקר המדינה", משרד הכלכלה והתכנון, אגף הפיקוח הכללי, ירושלים, אייר תש"ן, מאי 1990.

6.	"הערות שר הכלכלה והתכנון לדו"ח 41 של מבקר המדינה", משרד הכלכלה והתכנון, אגף הפיקוח הכללי, ירושלים, סיון תשנ"א, יוני 1991.

7.	"הערות שר הכלכלה והתכנון לדו"ח 42 של מבקר המדינה", (חלקים א' ו-ב') משרד הכלכלה והתכנון, אגף הפיקוח הכללי, ירושלים, אדר ב' תשנ"ב, מרס 1992.

8.	"הערות שר הכלכלה והתכנון לדו"ח 43 של מבקר המדינה", (חלקים א' ו-ב') משרד הכלכלה והתכנון, אגף הפיקוח הכללי, ירושלים, אייר תשנ"ג, מאי 1993.

9.	"הערות שר הכלכלה והתכנון לדין וחשבון מספר 44 של מבקר המדינה", משרד הכלכלה והתכנון, ירושלים, סיון תשנ"ד, מאי 1994.

10.	"הערות שר הכלכלה והתכנון לדין וחשבון השנתי מספר 45 של מבקר המדינה", משרד הכלכלה והתכנון, אגף הפיקוח הכללי, ירושלים, אייר תשנ"ה, מאי 1995.

11.	"הערות ראש הממשלה לדין וחשבון השנתי מספר 46 של מבקר המדינה", משרד ראש הממשלה, אגף בכיר לביקורת המדינה וביקורת פנימית, ירושלים, אייר תשנ"ו, אפריל 1996.

12.	"הערות ראש הממשלה לדין וחשבון השנתי מספר 47 של מבקר המדינה", משרד ראש הממשלה, אגף בכיר לביקורת המדינה וביקורת פנימית, ירושלים, ניסן תשנ"ז, מאי 1997.

13.	"הערות ראש הממשלה לדין וחשבון השנתי מספר 48 של מבקר המדינה", משרד ראש הממשלה, אגף בכיר לביקורת המדינה וביקורת פנימית, ירושלים, אייר תשנ"ח, מאי 1998.

14.	"הערות ראש הממשלה לדין וחשבון השנתי מספר 49 של מבקר המדינה", משרד ראש הממשלה, אגף בכיר לביקורת המדינה וביקורת פנימית, ירושלים, אייר תשנ"ט, אפריל 1999.

15.	"הערות ראש הממשלה לדין וחשבון השנתי מספר 50א' של מבקר המדינה", משרד ראש הממשלה, אגף בכיר לביקורת המדינה וביקורת פנימית, ירושלים, תשרי תש"ס, אוקטובר 1999.

16.	"הערות ראש הממשלה לדין וחשבון השנתי מספר 50ב' של מבקר המדינה", משרד ראש הממשלה, אגף בכיר לביקורת המדינה וביקורת פנימית, ירושלים, ניסן תש"ס, מאי 2000. כולל "לקט מעקבים".

17.	"הערות ראש הממשלה לדין וחשבון השנתי מספר 51א' של מבקר המדינה", משרד ראש הממשלה, אגף בכיר לביקורת המדינה וביקורת פנימית, ירושלים, תשרי תש"ס אוקטובר 2000. כולל "לקט מעקבים".

18.	"הערות ראש הממשלה לדין וחשבון השנתי מספר 51ב' של מבקר המדינה", משרד ראש הממשלה, אגף בכיר לביקורת המדינה וביקורת פנימית, ירושלים, אייר תשס"א, אפריל 2001, כולל "לקט מעקבים".

19.	"הערות ראש הממשלה לדין וחשבון השנתי מספר 52א' של מבקר המדינה", משרד ראש הממשלה, אגף בכיר לביקורת המדינה וביקורת פנימית, ירושלים, תשרי תשס"ב, ספטמבר 2001. כולל "לקט מעקבים".

20.	"הערות ראש הממשלה לדין וחשבון השנתי מספר 52ב' של מבקר המדינה", משרד ראש הממשלה, אגף בכיר לביקורת המדינה וביקורת פנימית, ירושלים, אייר תשס"ב, אפריל 2002. כולל "לקט מעקבים".

21.	"הערות ראש הממשלה לדין וחשבון השנתי מספר 53א' של מבקר המדינה", משרד ראש הממשלה, אגף בכיר לביקורת המדינה וביקורת פנימית, ירושלים, חשון תשס"ג אוקטובר 2001. כולל "לקט מעקבים".
22.	"הערות ראש הממשלה לדין וחשבון השנתי מספר 53ב' של מבקר המדינה", משרד ראש הממשלה, אגף בכיר לביקורת המדינה וביקורת פנימית, ירושלים, ניסן תשס"ג, אפריל 2003. כולל "לקט מעקבים".

23.	"הערות ראש הממשלה לדין וחשבון השנתי מספר 54א' של מבקר המדינה", משרד ראש הממשלה, אגף בכיר לביקורת המדינה וביקורת פנימית, ירושלים, תשרי תשס"ד, ספטמבר 2003. כולל "לקט מעקבים".

24.	"הערות ראש הממשלה לדין וחשבון השנתי מספר 54ב' של מבקר המדינה", משרד ראש הממשלה, אגף בכיר לביקורת המדינה וביקורת פנימית, ירושלים, אייר תשס"ד, מאי 2004. כולל "לקט מעקבים".

25.	"הערות ראש הממשלה לדין וחשבון השנתי מספר 55א של מבקר המדינה", משרד ראש הממשלה, אגף בכיר לביקורת המדינה וביקורת פנימית, ירושלים, תשרי תשס"ה, אוקטובר 2004. כולל "לקט מעקבים" ומעקב אחר ביצוע החלטות הכנסת.

26.	"הערות ראש הממשלה לדין וחשבון השנתי מספר 55ב של מבקר המדינה", משרד ראש הממשלה, אגף בכיר לביקורת המדינה וביקורת פנימית, ירושלים, ניסן תשס"ה, מאי 2005. כולל "לקט מעקבים" ומעקב אחר ביצוע החלטות הכנסת.

27.	"הערות ראש הממשלה לדין וחשבון השנתי מספר 56א של מבקר המדינה", משרד ראש הממשלה, אגף בכיר לביקורת המדינה וביקורת פנימית, ירושלים, אלול תשס"ה, ספטמבר 2005. כולל "לקט מעקבים".

28.	"הערות ראש הממשלה לדין וחשבון השנתי מספר 56ב של מבקר המדינה", משרד ראש הממשלה, אגף בכיר לביקורת המדינה וביקורת פנימית, ירושלים, אייר תשס"ו, מאי 2006. כולל "לקט מעקבים".

29.	"הערות ראש הממשלה לדין וחשבון השנתי מספר 57א של מבקר המדינה", משרד ראש הממשלה, אגף בכיר לביקורת המדינה וביקורת פנימית, ירושלים, כסלו תשס"ז, דצמבר 2006. כולל "לקט מעקבים".

30.	"הערות ראש הממשלה לדין וחשבון השנתי מספר 57ב של מבקר המדינה", משרד ראש הממשלה, אגף בכיר לביקורת המדינה וביקורת פנימית, ירושלים, אייר תשס"ז, מאי 2007. כולל "לקט מעקבים".

31.	"הערות ראש הממשלה לדין וחשבון השנתי מספר 58א של מבקר המדינה", משרד ראש הממשלה, אגף בכיר לביקורת המדינה וביקורת פנימית, ירושלים, כסלו תשס"ח, נובמבר 2007. כולל "לקט מעקבים".

32.	"הערות ראש הממשלה לדין וחשבון השנתי מספר 58ב של מבקר המדינה", משרד ראש הממשלה, אגף בכיר לביקורת המדינה וביקורת פנימית, ירושלים, אייר תשס"ח, מאי 2008. כולל "לקט מעקבים".

33.	"הערות ראש הממשלה לדין וחשבון השנתי מספר 59א של מבקר המדינה", משרד ראש הממשלה, אגף בכיר לביקורת המדינה, ירושלים, כסלו תשס"ט, דצמבר 2008. 

34.	"הערות ראש הממשלה לדין וחשבון השנתי מספר 59ב של מבקר המדינה", משרד ראש הממשלה, אגף בכיר לביקורת המדינה, ירושלים, אייר תשס"ט, מאי 2009. 

35.	"הערות ראש הממשלה לדין וחשבון השנתי מספר 60א של מבקר המדינה", משרד ראש הממשלה, אגף בכיר לביקורת המדינה, ירושלים, טבת תש"ע, ינואר 2010. 

36.	"הערות ראש הממשלה לדין וחשבון השנתי מספר 60ב של מבקר המדינה", משרד ראש הממשלה, אגף בכיר לביקורת המדינה, ירושלים, אייר תש"ע, מאי 2010. 

37.	"הערות ראש הממשלה לדין וחשבון השנתי מספר 61א של מבקר המדינה", משרד ראש הממשלה, אגף המפקח הכללי לענייני ביקורת המדינה, ירושלים, אדר ב' תשע"א, מרץ 2011. 

38.	"הערות ראש הממשלה לדין וחשבון השנתי מספר 61ב של מבקר המדינה", משרד ראש הממשלה, אגף המפקח הכללי לענייני ביקורת המדינה, ירושלים, אייר תשע"א, מאי 2011.

39.	"הערות ראש הממשלה לקובץ דוחות ביקורת של מבקר המדינה לשנת תשע"ב - 2011", משרד ראש הממשלה, אגף המפקח הכללי לענייני ביקורת המדינה, ירושלים, כסלו תשע"ב, דצמבר 2011. 

40.  "הערות ראש הממשלה לדין וחשבון השנתי מספר 62 של מבקר המדינה", משרד ראש הממשלה, אגף המפקח הכללי לענייני ביקורת המדינה, ירושלים, אייר תשע"ב, מאי 2012, חלק ראשון ושני. 

41.  "הערות ראש הממשלה לדין וחשבון השנתי מספר 63 של מבקר המדינה, חלק ראשון – הביקורת על נושאים כלכליים לשנת 2012", משרד ראש הממשלה, אגף המפקח הכללי לענייני ביקורת המדינה, ירושלים, אלול תשע"ב, ספטמבר 2012. 

42.  "הערות ראש הממשלה לדין וחשבון השנתי מספר 63ב' של מבקר המדינה – מערכת הביטחון", משרד ראש הממשלה, אגף המפקח הכללי לענייני ביקורת המדינה, ירושלים, אב תשע"ג, יולי 2013. 

43.  "הערות ראש הממשלה לדין וחשבון השנתי מספר 63ג' של מבקר המדינה", משרד ראש הממשלה, אגף המפקח הכללי לענייני ביקורת המדינה, ירושלים, אייר תשע"ג, מאי 2013. 

44.   "הערות ראש הממשלה לדין וחשבון השנתי מספר 64א' של מבקר המדינה – הביקורת על נושאים כלכליים לשנת 2013", משרד ראש הממשלה, אגף המפקח הכללי לענייני ביקורת המדינה, ירושלים, תשרי תשע"ד, ספטמבר 2013. 

45.   "הערות ראש הממשלה לדין וחשבון השנתי מספר 64ב' של מבקר המדינה – מערכת הביטחון", משרד ראש הממשלה, אגף המפקח הכללי לענייני ביקורת המדינה, ירושלים, אדר ב' תשע"ד, מארס 2014. 

46. "הערות ראש הממשלה לדין וחשבון השנתי מספר 64ג' של מבקר המדינה", משרד ראש הממשלה, אגף המפקח הכללי לענייני ביקורת המדינה, ירושלים, אייר תשע"ד, מאי 2014. 


ב.	מעקבים אחר תיקון ליקויים

החל מדוח 50ב' (2000) נכלל המעקב ב"הערות ראש הממשלה" בפרק "לקט מעקבים".

1.	"דו"ח מעקב אחר תיקון ליקויים מדו"ח 35 של מבקר המדינה", משרד הכלכלה והתכנון, אגף הפיקוח הכללי, ירושלים, אדר א', תשמ"ו, פברואר 1986.

2.	"דו"ח מעקב 2 - 3 תיקון ליקויים, דו"ח 36 של מבקר המדינה", משרד הכלכלה והתכנון, אגף הפיקוח הכללי, ירושלים, טבת, תשמ"ז, ינואר 1987.

3.	"דו"ח מעקב 4 תיקון ליקויים, דו"ח 36 של מבקר המדינה", משרד הכלכלה והתכנון, אגף הפיקוח הכללי, ירושלים, תמוז, תשמ"ד, יולי 1987.

4.	"דו"ח מעקב 2 - 3 תיקון ליקויים, דו"ח 37 של מבקר המדינה", משרד הכלכלה והתכנון, אגף הפיקוח הכללי, ירושלים, אדר, תשמ"ח, פברואר 1988.

5.	"דו"ח מעקב 2 - 3 תיקון ליקויים, דו"ח 38 של מבקר המדינה", משרד הכלכלה והתכנון, אגף הפיקוח הכללי, ירושלים, אדר, תש"ן, מרץ 1990.

6.	"מעקב תיקון ליקויים דו"ח 39 של מבקר המדינה (2-3) דו"ח 38 של מבקר המדינה (4)", משרד הכלכלה והתכנון, אגף הפיקוח הכללי, ירושלים, אדר, תש"ן, מרץ 1990.

7.	"מעקב תיקון ליקויים דו"ח 40 של מבקר המדינה (2-3) דו"ח 39 של מבקר המדינה (4)", משרד הכלכלה והתכנון, אגף הפיקוח הכללי, ירושלים, שבט, תשנ"א, פברואר 1991.

8.	"מעקב אחר תיקון ליקויים דו"ח 41 של מבקר המדינה (2-3) דו"ח 40 של מבקר המדינה (4)", משרד הכלכלה והתכנון, אגף הפיקוח הכללי, ירושלים, אדר א', תשנ"ב, פברואר 1992.

9.	"ביקורת המדינה - מעקב אחר תיקון ליקויים וביקורת רמת השירות לציבור - 1992", משרד הכלכלה והתכנון, אגף פיקוח כללי, ירושלים, טבת תשנ"ג - ינואר 1993.

10.	"מעקב אחר ביצוע החלטות ועדת השרים לענייני תיאום ומנהל לדו"ח מספר 43 של מבקר המדינה", משרד הכלכלה והתכנון, אגף לפיקוח כללי, ירושלים, ניסן תשנ"ד, אפריל 1994.

11.	"מעקבים אחר ביצוע החלטות: א. החלטות הכנסת בעקבות דו"ח מספר 43 של מבקר המדינה, ב. החלטות הממשלה בעקבות דו"ח מספר 43 של מבקר המדינה, ג. החלטות הממשלה בעקבות דו"ח 44 של מבקר המדינה", משרד הכלכלה והתכנון, האגף לביקורת המדינה וביקורת פנימית, ירושלים, שבט תשנ"ו, פברואר 1996.

12.	"מעקבים אחר ביצוע החלטות, דוח שנתי 45 - 46 של מבקר המדינה", משרד ראש הממשלה, אגף בכיר לביקורת המדינה וביקורת פנימית, 45, 46 ירושלים, תשרי תשנ"ח, אוקטובר 1997.

13.	"מעקב ביצוע החלטות, תיקון ליקויים, דוח שנתי 47 של מבקר המדינה", משרד ראש הממשלה, אגף בכיר לביקורת המדינה וביקורת פנימית, 47 ירושלים, כסלו תשנ"ט, נובמבר 1998.

החל מדוח 50ב' (2000) נכלל המעקב ב"הערות ראש הממשלה" בפרק "לקט מעקבים".

14.   "דוח מעקב אחר תיקון הליקויים, דוח שנתי 58ב של מבקר המדינה", משרד ראש הממשלה, אגף בכיר לביקורת המדינה, ירושלים, טבת תשס"ט, ינואר 2009. 

15.   "דוח מעקב אחר תיקון ליקויים וביצוע החלטות ועדת שרים לענייני ביקורת המדינה, דוח שנתי 59א, 59ב, ו-58ב (מעקב שני) של מבקר המדינה", משרד ראש הממשלה, אגף בכיר לביקורת המדינה, ירושלים, חשוון תש"ע, נובמבר 2009. 

16. "דוח מעקב אחר תיקון ליקויים וביצוע החלטות ועדת השרים לענייני ביקורת המדינה" לדו"חות מבקר המדינה מספר 60א', 60ב – מעקב ראשון';  59א', 59ב' – מעקב שני, ו-58ב' – מעקב שלישי". משרד ראש הממשלה, אגף המפקח הכללי לענייני ביקורת המדינה, ירושלים, כסלו תשע"א, נובמבר 2010, כרך א ו-ב. 

17. "דוח מעקב אחר תיקון ליקויים וביצוע החלטות ועדת השרים לענייני ביקורת המדינה" לדו"חות מבקר המדינה מספר 61א', 61ב' – מעקב ראשון, 60א', 60ב' – מעקב שני; 59א', 59ב' – מעקב שלישי, ו-58ב' – מעקב רביעי". משרד ראש הממשלה, אגף המפקח הכללי לענייני ביקורת המדינה, ירושלים, כסלו תשע"ב, דצמבר 2011, כרך א ו-ב. 

18. "דוח מעקב אחר תיקון ליקויים וביצוע החלטות ועדת השרים לענייני ביקורת המדינה" לדו"חות מבקר המדינה מספר 63ג', 63ב', 63א', 62ב', 62א', קובץ דוחות ביקורת של מבקר המדינה לשנת תשע"ב 2011 – מעקב ראשון, 61א', 61ב' – מעקב שני, 60א', 60ב' – מעקב שלישי; 59ב' – מעקב רביעי, ו-58ב' – מעקב חמישי". משרד ראש הממשלה, אגף המפקח הכללי לענייני ביקורת המדינה, ירושלים, אייר תשע"ד, מאי 2014, כרך א ו-ב. 


ג.	מעקב אחר ביצוע החלטות הכנסת

החל מדוח 53ב' (2003) נכלל המעקב ב"הערות ראש הממשלה" בפרק "לקט מעקבים".

1.	"דו"ח מעקב מספר 1 ביצוע החלטות הכנסת לדו"ח 35 של מבקר המדינה", משרד הכלכלה והתכנון, אגף הפיקוח הכללי, ירושלים, חשון תשמ"ז, נובמבר 1986.

2.	"דו"ח מעקב מספר 2 ביצוע החלטות הכנסת לדו"ח 35 של מבקר המדינה", משרד הכלכלה והתכנון, אגף הפיקוח הכללי, ירושלים, אלול תשמ"ז, ספטמבר 1987.

3.	"דו"ח מעקב מספר 1-2 ביצוע החלטות הכנסת, דו"ח 36 של מבקר המדינה", משרד הכלכלה והתכנון, אגף הפיקוח הכללי, ירושלים, אייר תשמ"ח, מאי 1988.

4.	"מעקב ביצוע החלטות הכנסת לדו"ח 38 של מבקר המדינה", משרד הכלכלה והתכנון, אגף הפיקוח הכללי, ירושלים, תמוז תש"ן, יולי 1990.

5.	"מעקב על ביצוע החלטות הכנסת לדו"ח 39 של מבקר המדינה", משרד הכלכלה והתכנון, אגף הפיקוח הכללי, ירושלים, חשוון תשנ"ב, נובמבר 1991.

6.	"דו"ח מעקב על ביצוע החלטות הכנסת, דו"ח 42 של מבקר המדינה", משרד הכלכלה והתכנון, אגף הפיקוח הכללי, ירושלים, אדר תשנ"ד, פברואר 1994.

7.	"מעקבים אחר ביצוע החלטות: א. החלטות הכנסת בעקבות דו"ח מספר 43 של מבקר המדינה, ב. החלטות הממשלה בעקבות דו"ח מספר 43 של מבקר המדינה, ג. החלטות הממשלה בעקבות דו"ח 44 של מבקר המדינה", משרד הכלכלה והתכנון, האגף לביקורת המדינה וביקורת פנימית, ירושלים, שבט תשנ"ו, פברואר 1996.

8.	"מעקב אחר ביצוע החלטות הכנסת, דו"ח שנתי 46 של מבקר המדינה", משרד ראש הממשלה, אגף בכיר לביקורת המדינה וביקורת פנימית, ירושלים, שבט תשנ"ח, פברואר 1998.

9.	"מעקב אחר ביצוע החלטות הכנסת, דו"ח שנתי 47 של מבקר המדינה", משרד ראש הממשלה, אגף בכיר לביקורת המדינה וביקורת פנימית, ירושלים, אדר תשנ"ט, פברואר 1999.


ד.	מהלכי ביקורת

1.	"בעקבות בג"צ 4914/94 יעקב טרנר נגד מבקרת המדינה וועדת הכנסת לביקורת המדינה", משרד הכלכלה והתכנון, אגף בכיר לביקורת המדינה וביקורת פנימית, ירושלים, נובמבר 1995.

2.	"היועץ המשפטי לממשלה וביקורת המדינה", משרד ראש הממשלה, אגף בכיר לביקורת המדינה וביקורת פנימית, ירושלים, יולי 1996.

3.	"ביטול הבטחה שלטונית" על פי ממצאי הדוח השנתי של מבקר המדינה ובעקבות בג"צ 5376/94 ד.ש. בימות ובדים בע"מ נגד מדינת ישראל ואחרים", משרד ראש הממשלה, אגף בכיר לביקורת המדינה וביקורת פנימית, ירושלים, אפריל 1996.

